
Studiu critic 



P.-J. Proudhon (1809 - 1865) s-a născut într-o familie foarte săracă şi a cunoscut gravitatea 
lipsurilor materiale. în decursul vieţii sale, Proudhon a fost tipograf de meserie şi a încercat câteva 
afaceri. Activitatea sa politică protestatară nu a avut nici un rezultat remarcabil. Scrierea lui Proudhon 
se caracterizează prin atitudinea sa critică şi foarte des lipsită de respect, inclusiv faţă de cele mai 
elementare axiome ale existenţei umane. 

P.-J. Proudhon a scris un mare număr de lucrări în diferite domenii [NI]. Proudhon este un 
autor important care a participat la dialogul religios, economic, social şi politic din perioada sa. 
Tezele lui Proudhon au fost criticate din diferite puncte de vedere dar este necesar să fie cunoscute ca 
atare pentru formularea unei opinii docte despre istoria ideilor din secolele XIX - XX. Oricare ar fi 
opinia acceptată, Proudhon face parte din panorama ideilor din epoca sa. Studiul lucrărilor lui 
Proudhon în diferitele spaţii culturale este dovada importanţei sale pentru gândirea socială, 
economică şi religioasă, cu tot dezacordul pe care 1-a creat. Vasta bibliografie despre Proudhon în 
franceză şi engleză este numai o parte din interesul pe care tezele sale l-au creat. Lucrări despre 
Proudhon au apărut, de exemplu, în Germania [N2], Italia [N3], Spania [N4], Polonia [N5], Japonia 
[N6], Brazilia [N7] şi Argentina [N8]. 

Foarte puţine din lucrările lui Proudhon au fost traduse în limba română [N9]. Sistemul 
contradicţiilor economice sau filozofia mizeriei nu a existat până acum în sfera culturală română. 
Studiul prezentei lucrări oferă posibilitatea de a înţelege din ce cauză în regimul comunist a fost 
publicat numai răspunsul lui Karl Marx [N10]. Dar, Sistemul contradicţiilor economice sau filozofia 
mizeriei este important pentru identificarea, cunoaşterea şi evaluarea ideilor care au influenţat crucial 
existenţa umană, socială şi economică în secolele XIX- XX. în cadrul prezentei lucrări, Proudhon 
critică vehement opiniile existente prin modalitatea sa permanentă de a nu accepta nimic şi de a 
susţine opiniile sale originale drept soluţia tezelor oponente. încă din 1840, Proudhon a tratat 
noţiunea de proprietate cu o mare implicaţie emotivă, cu o atitudine extrem de critică faţă de surse şi 
autori [Nil]. Cu toate criticile care i-au fost aduse sau poate datorită acestor critici, Proudhon este 
important pentru cercetarea şi formarea opiniilor docte despre istoria ideilor economice. Lucrarea lui 
Proudhon adusă aici este caracteristică întregii sale opere cu toate că este numai primul volum din 
Sistemul contradicţiilor economice sau filozofia mizeriei. în răspunsul şi critica sa, Karl Marx 
menţionează numai volumul prezent. 

în general, Proudhon a fost studiat mai ales în contextul ideilor economice, în primul rând datorită 
influenţei excepţionale pe care au avut scrierile lui Karl Marx. Opiniile economice ale lui Proudhon 
provin de la viziunea sa foarte discutabilă despre Creator, om, religie şi societate. Proudhon a negat 
sublimitatea divină iar tezele sale despre religie şi creştinism relevă puternica sa ostilitate faţă de 
Dumnezeu şi religie [N12]. 

Importanţa lui Proudhon este evidentă prin faptul că lucrările sale sunt obiectul unui enorm 
număr de cercetări şi studii din numeroase domenii, cu toate că încă în timpul vieţii sale a fost 
fundamental refutat de unii dintre contemporanii săi [N13]. Scrierile lui Proudhon dovedesc viziunea 
sa vastă şi panoramică. Ideile sale nu sunt întotdeauna rezultatul unor analize sistematice şi docte ale 
surselor pe care le citează uneori parţial şi tendenţios. Dar, prin formulările sale agresive şi 
generalizante, Proudhon a emis teze originale, extrem de neconvenţionale şi impertinente. Cu tot 
antagonismul său evident faţă de credinţă, Proudhon a fost analizat din perspectiva doctrinară creştină 
şi a umanismului modern [NI 4]. în decursul turbulenţelor catastrofale din secolul XX, s-a pus 
problema relaţiei ideologice dintre Proudhon şi fascism sau nazism [NI 5]. Opiniile contradictorii ale 
lui Proudhon despre Dumnezeu, om, societate, evoluţie şi economie l-au indus pe M. Bakunin să-1 
considere un element fundamental al anarhismului [NI 6] . Proudhon este un subiect controversat. 
Datorită stilului său proteiform, Proudhon a fost inclus în diferite categorii ideologice. [NI 7] 
Metoda de exprimare a lui Proudhon este critica opiniilor contradictorii pe care el le consideră 
preponderente în oricare subiect pe care îl tratează. Proudhon nu precizează întotdeauna sursele 
bibliografice şi contextul opiniilor adverse şi o cercetare academică amănunţită a acestui subiect ar 
putea releve integritatea sa intelectuală. în faza următoare, Proudhon critică opiniile oponente pe care 



le menţionează şi emite permanent o terţă soluţie. Rezultatul cumulat este expunerea unor teze 
originale, care pot fi considerate în totalitatea lor sau separat cu privire la fiecare subiect tratat. 

Subiectul prezentei lucrări este mizeria materială în societate. Tezele lui Proudhon pot fi discutate 
în contextul strict economic, având în vedere noţiunile economice despre valoare şi proprietate, aşa 
cum a făcut Karl Marx în răspunsul său. După părerea noastră, Proudhon trebuie tratat în cadrul 
parametrilor conceptuali stabiliţi chiar de el în prezenta lucrare. Proudhon tratează problema 
pauperităţii în contextul chestiunilor teologice esenţiale. Explicaţia fenomenului economic provine de 
la opiniile lui Proudhon despre esenţa lui Dumnezeu şi relaţia sa cu omul. Pentru Proudhon, statul ca 
instituţie este reprezentantul divinităţii şi execută răzbunările celeste. Proudhon consideră că 
activitatea economică şi socială a statului poate duce la soluţii pozitive numai prin revoluţie, adică 
prin distrugerea puterii de stat existente şi fundamentarea pe baze ideologice noi, create după 
dizolvarea sistemului precedent. [NI 8] 

Ostilitatea şi critica lui Proudhon nu se limitează la instituţiile sociale, economice şi politice. 
Proudhon neagă divinitatea şi pretinde inversarea relaţiei Creator - om pentru rezolvarea 
problemelor materiale şi sociale. [NI 9] Ateismul lui Proudhon a fost interpretat în diferite modalităţi 
[NT20]. Proudhon a emis cauzalitatea şi sinteza dintre negarea divinităţii şi economie dar opiniile 
sale au fost combătute pe plan doctrinar religios. [NT21] Pentru Proudhon, divinitatea este o invenţie 
a umanităţii. Anumite clase sociale au acaparat puterea politică şi economică prin mistificarea 
noţiunilor despre divinitate şi au creat mizeria materială a claselor paupere. Proudhon susţine 
inversarea argumentului: prin demolarea sistemului social existent, clasele inferioare sau poporul vor 
elimina miturile despre divinitate şi mizeria materială. 

Teza noastră este că Proudhon trebuie să fie cunoscut pentru a evita erorile sale teologice şi 
implicaţiile economice şi sociale. Prudenţa solicită critica ordonată şi evaluarea onestă a opiniilor 
emise despre esenţele fundamentale ale societăţii. Proudhon a reuşit să atragă atenţia iar concluziile 
despre el sunt la latitudinea cititorilor. Prezenta lucrare oferă posibilitatea de examina tezele sale 
originale, având în vedere degenerările ulterioare şi pericolul lor. 



Prezenta traducere conţine notele originale ale autorului. Pentru elucidarea argumentului şi 
clarificarea surselor, am creat o listă bibliografică a lucrărilor menţionate de autor, adesea în mod 
foarte parţial şi imprecis. în textul original apar numeroase noţiune, citate şi versete biblice pe care le- 
am elucidat prin notele traducătorului - NT. In studiul nostru, am menţionat sursele academice în 
contextul şi în domeniul cărora apare teza noastră despre Proudhon. 

P.J. Proudhon, Sistemul contradicţiilor economice sau Filosofia mizeriei 

(Paris: Guillaumin & Co., 1846) 

Prolog 

înainte de a intra în materia care face obiectul acestor noi studii, trebuie să clarific o ipoteză care, 
cu siguranţă, va pare ciudată dar fără de care îmi este imposibil să merg mai departe şi să fiu înţeles: 
vreau să vorbesc despre ipoteza unui Dumnezeu. 

Se va afirma că presupunerea [NT 1] lui Dumnezeu înseamnă negarea sa. De ce nu afirmaţi acest 
lucru? 

Este oare vina mea dacă credinţa în Divinitate a devenit o opinie suspectă? Dacă simpla bănuială a 
unei Fiinţe supreme este deja marcată drept semnul unui spirit slab şi dacă, dintre toate utopiile 
filozofice, aceasta este singura pe care lumea nu o mai suferă? Este oare vina mea dacă ipocrizia şi 
imbecilitatea se ascund peste tot sub această sfântă etichetă? 

Când un doct religios presupune că în univers există o forţă necunoscută, care pune în mişcare 
corpurile solare, atomii şi întregul mecanism, pentru el această presupunere, complet gratuită, nu este 
decât naturală. Această presupunere este acceptată, încurajată: dovada sa este gravitaţia, o ipoteză 
care nu va fi verificată niciodată şi care totuşi aduce glorie inventatorului ei. Dar când presupun, cu 
toată reţinerea imaginabilă, intervenţia unui Dumnezeu pentru a explica cursul afacerilor umane, 
sunt sigur că revolt gravitatea ştiinţifică şi îi jignesc pe ascultătorii severi: atât de uimitor de mult 
pietatea noastră a discreditat Providenţa, atât de mult şarlatanism de toate aparenţele face jonglerii 
prin intermediul acestei dogme sau ficţiuni. Am văzut teiştii din vremea mea şi blasfemul a apărut pe 
buzele mele; am luat în consideraţie credinţa poporului denumit de Brydayne cel mai bun prieten al 
lui Dumnezeu şi am fremătat de negarea care era să-mi scape. Fiind turmentat de sentimente 
contradictorii, am apelat la raţiune care, printre atât de multe contradicţii dogmatice, îmi porunceşte 
astăzi ipoteza. Aplicat la Dumnezeu, dogmatismul a priori a rămas steril: cine ştie unde ne va duce 
ipoteza la rândul ei? ... 

Deci, voi arăta cum ce am studiat misterul revoluţiilor sociale în liniştea mea interioară şi departe 
de orice considerent uman, Dumnezeu, marele Necunoscut, a devenit pentru mine o ipoteză, vreau să 
spun un instrument dialectic necesar. 

I 

Dacă urmăresc ideea despre Dumnezeu, în decursul transformărilor sale succesive, constat că, 
înainte de toate, aceasta este o idee socială. Prin acest lucru înţeleg că această idee este un act de 
credinţă al gândirii colective mai mult decât o concepţie individuală. Cum şi cu ce ocazie s-a produs 
acest act de credinţă? Este important să fie stabilit acest lucru. 

Din punct de vedere moral şi intelectual, societatea sau omul colectiv, se disting faţă de individ în 
special prin spontaneitatea acţiunii sau, altfel spus, prin instinct. în timp ce individul nu ascultă sau îşi 
închipuie că ascultă numai de motive pe care le cunoaşte în întregime şi în legătură cu care este 
suveran să le refuze sau să le accepte; într-un cuvânt, în timp ce el se consideră liber şi cu atât mai 
liber cu cât se consideră un gânditor mai bun şi mai bine instruit, societatea este supusă la acţiuni în 
care, la prima vedere, nimic nu lasă să fie întrevăzute deliberarea şi planificarea dar care, treptat, par 
să fie dirijate de un consiliu superior care există în afara societăţii şi care o conduce cu o forţă 
irezistibilă spre un obiectiv necunoscut. Stabilirea monarhiilor şi a republicilor, separarea dintre 
caste, instituţiile judiciare, etc, sunt tot atâtea manifestări ale acestei spontaneităţi sociale în legătură 
cu care este mult mai uşor să fie notate efectele decât să fie indicat principiul sau să fie menţionat 
motivul. Până acum tot efortul, chiar şi al celor care, urmându-i pe Bossuet, Vico, Herder, Hegel, s-au 
implicat în filozofia istoriei, a fost de a constata prezenţa destinului providenţial, care dictează toate 



mişcările omului. în legătură cu acest lucru, observ că înainte de a acţiona, societatea nu uită 
niciodată să-şi evoce geniul: ca şi cum ar dori să-i fie poruncit de sus ceea ce a decis spontaneitatea 
sa. Destinele, oracolele, sacrificiile, aclamaţiile populare, rugăciunile publice sunt forma cea mai 
răspândită ale acestor deliberări postfactum ale societăţii. 

Această facultate misterioasă, totalmente intuitivă şi supra - socială, ca să spunem aşa, puţin sau 
deloc simţită la persoane, dar care pluteşte asupra umanităţii ca un geniu inspirator, este faptul 
primordial al oricărei psihologii. 

Dar spre deosebire de alte specii animalice, supuse simultan ca şi el la pofte individuale şi 
impulsuri colective, omul are privilegiul de a percepe şi de a semnala propriei sale gândiri instinctul 
sau destinul care îl conduc. Vom vedea mai târziu că omul mai are puterea de a penetra şi chiar de a 
influenţa poruncile. Prima acţiune a omului, fascinat şi pătruns de entuziasm (de suflarea divină), este 
de a adora Providenţa invizibilă, de care se simte dependent şi pe care o denumeşte DUMNEZEU, 
adică Viaţă, Fiinţă, Spirit, sau mai simplu încă, Eu: fiindcă toate aceste cuvinte sunt sinonime şi 
omofone în limbile antice. 

Sunt Eu, îi spune Dumnezeu luiAbrahamşi vorbesc cu Tine. . ..[NT 2]. Lui Moise îi spune: Eu 
sunt Fiinţa. Tu vei spune copiilor lui Israel: Fiinţa mă trimite la voi. [NT 3] Aceste două cuvinte, 
"Fiinţa" şi "Eu" au aceeaşi caracteristică, în limba de origine, cea mai religioasă pe care au vorbit-o 
oamenii. 1 în alte locuri Yehova, făcându-se legiuitor prin organul său Moise, îşi declară eternitatea şi 
jură prin esenţa sa ca formulă de jurământ: Eu; sau cu o dublare de energie: Eu, Fiinţa. Dumnezeul 
ebraicilor este cel mai personal şi cel mai volitiv dintre toţi dumnezeii şi nimic nu exprimă mai bine 
intuiţia umanităţii. 

Deci, Dumnezeu apare omului ca un eu, ca o esenţă pură şi permanentă, în ipostaza unui monarh 
în faţa slugii sale; Dumnezeu se exprimă uneori prin spusele poeţilor, legislatorilor şi profeţilor, 
musa, nomos, numen iar alteori prin aclamaţia poporului, vox populi, vox Dei. Acest lucru poate fi 
util, între altele, pentru a explica cum există oracole adevărate şi false; de ce indivizii, limitaţi din 
naştere, nu ating personal ideea despre Dumnezeu dar o percep cu aviditate imediat după ce această 
idee le este prezentată de sufletul colectiv; cum rasele stabile, de exemplu chinezii, ajung să piardă 
această idee. 2 în primul rând, este clar că toată certitudinea oracolelor provine de la cunoaşterea 
universală care îi inspiră; cu privire la ideea despre Dumnezeu, se înţelege cu uşurinţă de ce izolarea 
şi status quo-ul îi sunt fatale în egală măsură. Pe de o parte, lipsa de comunicare ţine sufletul absorbit 
în egoismul animalic; pe de altă parte, lipsa de mobilitate transformă treptat viaţa socială în rutină şi 
mecanism şi, în cele din urmă, elimină ideea de voinţă şi providenţă. Ciudat! Religia, care piere prin 
progres, piere şi prin imobilitate. 

Să mai remarcăm că prin legătura dintre o cunoaştere vagă, exprimată de o raţiune universală şi 
prima revelaţie a Divinităţii, noi nu prejudiciem cu absolut nimic esenţa reală sau ireală a lui 
Dumnezeu. Să admitem că Dumnezeu este numai instinctul colectiv sau raţiunea universală: mai 
rămâne de ştiut ce este această raţiune universală. După cum vom demonstra în continuare, raţiunea 



Ie-hovah, iar prin compunere, Iah, fiinţa; Iao, iou-piter are aceeaşi semnificaţie; ha-iah, în ebraică a fost; ei în greacă,este, 
ei-nai. a fi; an-i în ebraică şi în conjugare th-i , eu; e-go, io , ich, i,m-i, m-e,t-ibi, te şi toate prenumele personale în care apar 
vocala i,e,e'i, oi, semnifică personalitatea în general, iar consoanele m, n, s sau t, sunt utile pentru a indica numărul 
persoanelor. în rest, nu mă împotrivesc să existe dispute despre aceste analogii: la acest grad de aprofundare, ştiinţa 
filologică nu este decît nor şi mister. Este important şi observ că relaţia fonetică a numelor pare să traducă raportul 
metafizic al ideilor. 

2 în tradiţiile lor, chinezii au păstrat memoria unei religii care, în aparenţă, ar fi încetat să existe printre ei din secolul V sau 
VI înaintea erei noastre. (Vezi PAUTHIER, Chine, Paris, Didot). Un lucru şi mai surprinzător este că, odată cu pierderea 
cultului colectiv, acest popor deosebit părea să fi înţeles că divinitatea nu este altceva decît eu-l colectiv al speciei umane. 
Astfel, de mai bine de 2000 de ani, China, în credinţa sa vulgară, a ajuns la ultimele rezultate ale filozofiei din Occident. în 
Chou-King se afirmă că "ceea ce cerul vede şi aude nu este decît ceea ce poporul vede şi aude. Ceea ce poporul crede că 
merită răsplata şi pedeapsa este ceea ce cerul vrea să pedepsească şi să răsplătească. Există o comunicare intimă între cer şi 
popor: deci, cei care guvernează poporul să fie atenţi şi potoliţi." Confucius a exprimat altfel aceeaşi idee: "Cîştigă 
afecţiunea poporului şi vei cîştiga imperiul. Pierde afecţiunea poporului şi vei pierde imperiul." Iată raţiunea generală, 
opinia, considerată drept regina lumii, aşa cum era altă dată revelaţia. Tao-te-King este şi mai ferm. în această lucrare, care 
nu este decît o critică sumară a raţiunii pure, filozoful Lao-Tseu identifică permanent sub numele TAO raţiunea universală 
şi fiinţa infinită. După părerea mea, însăşi identificarea permanentă a principiilor, diferenţiate atât de profund de obiceiurile 
noastre religioase şi metafizice, este cauza care a creat toată obscuritate cărţii lui Lao-Tseu. 



universală nu este inclusă în raţiunea individuală; cu alte cuvinte, cunoaşterea legilor sociale sau 
teoria ideilor colective, cu toate că este dedusă din conceptele fundamentale ale raţiunii pure, este 
totuşi total empirică şi niciodată nu a fost descoperită a priori prin deducţie, inducţie sau sinteză. Prin 
urmare, raţiunea universală, căreia îi atribuim aceste legi drept propria sa operă, există, raţionează, 
funcţionează într-o sferă separată şi ca o realitate separată de raţiunea pură. In mod similar, sistemul 
lumii, cu toate că este creat conform legilor matematice, este o realitate separată de matematică iar 
existenţa sa nu ar fi putut fi dedusă numai din matematică. După părerea mea, următoarea concluzie 
este că, în limbajul modern, raţiunea universală este exact ceea ce anticii denumeau Dumnezeu. 
Cuvântul a fost schimbat: ce ştim noi despre esenţa în sine? 
Să urmărim acum evoluţiile ideii divine. 

După ce a instalat Fiinţa Supremă printr-o primă judecată mistică, omul generalizează această 
temă printr-un alt misticism, analogia. Ca să spunem aşa, Dumnezeu este numai un punct: în curând, 
va umple lumea. 

Aşa cum omul şi-a simţit eul său social, el şi-a salutat Creatorul; aşa cum a descoperit o 
inteligenţă şi o voinţă la animale, plante, fântâne, meteori şi în tot universul, omul atribuie fiecărui 
obiect în speţă şi apoi tuturor, un suflet, un spirit sau un geniu care le stăpâneşte. Omul urmează 
această inducţie deificatoare de la cel mai înalt vârf al naturii, care este societatea, până la cele mai 
umile existenţe, până la lucrurile neînsufleţite şi anorganice. Omul extinde ideea despre Dumnezeu, 
adică ideea despre personalitate şi inteligenţă, de la eu-1 său colectiv, considerat drept polul superior al 
creaţiei, până la ultimul atom al materiei, aşa cum Geneza ne povesteşte că Dumnezeu însăşi a întins 
cerul, adică a creat spaţiul şi timpul, caracteristici universale. [NT 4] 

Astfel, fără un Dumnezeu, creatorul suveran, universul şi omul nu ar fi existat: aceasta este 
manifestul credinţei sociale. Dar, fără om, Dumnezeu nu ar fi fost gândit şi - să atingem această 
extremitate - Dumnezeu nu ar fi fost nimic. Dacă umanitatea are nevoie de un creator - Dumnezeu, 
dumnezeii, nu au mai puţină nevoie de un revelator: teogonia, istoriile cerului, infernului şi ale 
sălăşluitorilor lor, aceste vise ale gândirii umane, sunt contrapartea universului, denumită de unii 
filozofi drept visul lui Dumnezeu. Câtă splendoare în această creaţie teologică, opera societăţii! 
Creaţia demiurgului a fost ştearsă; cel pe care noi îl denumim Atot-Puternic a fost înfrânt şi, timp de 
secole, imaginaţia fascinată a muritorilor a fost deturnată de la spectacolul naturii prin contemplarea 
minunilor olimpiene. 

Să coborâm din această regiune fantastică: nemiloasa raţiune bate la uşă; trebuie să fie date 
răspunsuri la redutabilele sale întrebări. 

Raţiunea ne întreabă: Ce este Dumnezeu? Unde se află? Care sunt dimensiunile sale? Ce vrea? Ce 
poate? Ce promite? Sub flacăra analizei, iată că toate divinităţile cerului, ale pământului şi ale 
infernului se reduc la nu ştiu ce incorporai, impasibil, imobil, imperceptibil, indefinibil, într-un 
cuvânt, divinităţile cerului se reduc la negarea tuturor atributelor existenţei. De fapt, fie că omul 
atribuie fiecărui obiect un spirit sau un geniu special, fie că îşi imaginează că universul este guvernat 
de o unică putere, întotdeauna el nu face decât să PRESUPUNĂ o entitate necondiţionată, adică 
imposibilă, pentru a deduce astfel o explicaţie ca atare a fenomenelor pe care altfel le consideră 
inconceptibile. Misterul Domnului şi al raţiunii! Cu scopul de a face obiectul idolatriei sale din ce în 
ce mai raţional, credinciosul îl despoaie succesiv de tot ceea ce l-ar putea face real. După prodigii de 
logică şi geniu, se constată că atributele Fiinţei sunt prin excelenţă identice cu atributele neantului. 
Această evoluţie este inevitabilă şi fatală: ateismul este fundamentul oricărei teodicee. 

Să încercăm să înţelegem această evoluţie. 

Dumnezeu, creatorul universal, este creat de cunoaştere; cu alte cuvinte, abia l-am ridicat pe 
Dumnezeu de la ideea de eu social la ideea de eu cosmic şi îndată reflecţia noastră se pune să-1 
nimicească, sub pretextul perfecţionării. Perfecţionarea lui Dumnezeu şi epurarea dogmei teologice - 
iată a doua halucinaţie a speciei umane. 

Mai devreme sau mai târziu, spiritul analitic, Satana neobosită care pune întrebări şi neîncetat 
susţine contradictoriul, trebuia să caute dovada dogmatismului religios. Dar, fie că filozoful determină 
ideea despre Dumnezeu, fie că o declară indeterminabilă; fie că filozoful apropie această idee de 
raţiunea sa, fie că o îndepărtează - eu susţin că această idee este viciată. Dat fiind că este imposibil ca 
speculaţia să se oprească, este necesar ca în decursul timpului să dispară ideea despre Dumnezeu. 
Deci, mişcarea ateistă este al doilea act al dramei teologice, cauzat de primul, precum efectul este 



creat de cauză. Cerurile povestesc gloria Eternului, spune psalmistul [NT 5]; noi adăugăm: cerurile 
dau mărturia detronării sale. 

De fapt, pe măsură ce omul observă fenomenele, el crede că vede intermediari între natură şi 
Dumnezeu: acestea sunt raporturi de număr, formă şi succesiune; de legi organice, evoluţii, analogii; 
aceasta este o anumită înlănţuire în care manifestările se produc sau se cauzează una pe alta în mod 
invariabil. Omul observă chiar că în dezvoltarea acestei societăţi din care face parte, voinţele 
particulare şi deliberările comune se produc cu un anumit scop. Omul îşi spune că marele Spirit nu 
acţionează asupra lumii direct prin sinea sa, nici arbitrar şi conform unei voinţe capricioase ci în mod 
mediat, prin resorturi sau organe sensibile, conform unor anumite reguli. Ascensionând cu gândul 
înlănţuirea de cauze şi efecte, omul îl plasează pe Dumnezeu cu totul la extremitate, ca un pendul. 

Dincolo de toate cerurile, sălăşluieşte Dumnezeul cerurilor 

a spus un poet. Astfel, încă de la începutul teoriei, Fiinţa Supremă este redusă la funcţia de forţă 
motrice, piatră de fundament, cheie de boltă, sau, dacă îmi este permis să fac o comparaţie mai 
trivială, Fiinţa Supremă este redusă la funcţia de suveran constituţional care domneşte dar nu 
guvernează, jurând să se supună legii şi numind miniştri care să execute jurământul său. Dar, sub 
impresia mirajului care îl fascinează, teistul nu vede, în acest sistem ridicol, decât o nouă dovadă de 
sublimitate a idolului său care, după părerea sa, se foloseşte de creaturile sale drept instrumente ale 
puterii sale şi care face ca înţelepciunea fiinţelor umane să contribuie la gloria sa. 

în scurtă vreme, fiind nemulţumit să limiteze imperiul celui Etern, omul solicită să-1 împartă, 
dintr-un respect din ce în ce mai deicid. 

Teistul continuă: dacă sunt un spirit, un eu sensibil care emite idei, am parte şi la existenţa 
absolută; sunt liber, creator, nemuritor, egal cu Dumnezeu, Cogito ergo sum - gândesc, deci sunt 
nemuritor: iată corolarul, traducerea expresiei Ego sum qui sum. Filozofia este de acord cu Biblia. 
Existenţa lui Dumnezeu şi imortalitatea sufletului sunt menţionate de cunoaştere în cadrul aceluiaşi 
enunţ: acolo, omul grăieşte în numele universului, în cadrul căruia îşi poartă eul său; aici, omul 
grăieşte în propriul său nume, fără să-şi dea seama că pe această cale, la dus şi la întors, el nu face 
decât să se repete. 

Imortalitatea sufletului - adevărata sciziune a divinităţii, care în momentul primei sale promulgări, 
produsă după o lungă perioadă, a părut să fie o erezie faţă de cei fideli dogmei antice - a fost 
considerată nu mai puţin de o completare a majestăţii divine, postulatul necesar al bunătăţii şi al 
justiţiei eterne. Deiştii afirmă că fără imortalitatea sufletului, noi nu-1 înţelegem pe Dumnezeu, aşa 
cum afirmă şi teoreticienii politici, pentru care reprezentarea suverană şi omniprezenţii funcţionari 
inamovibili sunt condiţii esenţiale ale monarhiei. Dar pe cât de exactă este paritatea doctrinelor, pe 
atât este flagrantă este contradicţia dintre idei: în scurtă vreme, dogma imortalităţii sufletului a 
devenit fundamentalul obstacol pentru teologii filozofi care, încă din secolele lui Pitagora şi Orfeu, se 
străduiesc în zadar să armonizeze atributele divine cu libertăţile omului, raţiunea cu credinţa. 
Subiect de triumf pentru cei care nu sunt pioşiL.Dar iluzia nu putea ceda atât de devreme: dogma 
despre nemurirea sufletului era un progres tocmai pentru că era o limitare a Fiinţei pre -existente. Dar, 
dacă spiritul uman se înşeală singur prin însuşirea parţială a adevărului, el nu cedează niciodată şi 
această perseverenţă în evoluţia sa este dovada infailibilităţii sale. Vom primi o nouă dovadă. 

Făcându-se asemănător cu Dumnezeu, omul 1-a făcut pe Dumnezeu asemănător cu el. Această 
corelaţie, calificată drept execrabilă în decursul multor secole, a fost resortul invizibil care a 
determinat noul mit. Pe vremea patriarhilor, Dumnezeu se unea cu omul; acum, pentru a întări pactul, 
Dumnezeu se va face om. El ne va lua carnea, întruchiparea, pasiunile, bucuriile şi durerile noastre, se 
va naşte din femeie şi va muri ca noi. Apoi, după această umilire a infinitului, omul va mai pretinde că 
a slăvit idealul Dumnezeului său, făcând, printr-o conversiune logică, un apărător, un mântuitor pe 
acel care îl denumise până atunci creator. Omenirea încă nu spune: Eu sunt Dumnezeu; o asemenea 
uzurpare ar fi o oroare pentru pietatea sa. Omenirea spune: Dumnezeu este în mine, Emmanuel, 
nobiscum Deus. Când strigau cu un glas unanim - filozofia cu orgoliu şi cunoaşterea universală cu 
groază - că zeii pleacă, excedere deos, a fost inaugurată o perioadă de optsprezece secole de adoraţie 
ferventă şi de credinţă supraomenească. 

Dar, termenul fatal se apropie. Orice regalitate care permite să fie limitată se va termina prin 
demagogie; orice divinitate care se defineşte, se dizolvă în pandemoniu. Hristolatria [NT 6] este 



ultima fază din prelungita evoluţie a gândirii umane. Catehismul afirmă că îngerii, sfinţii, virginele 
domnesc în ceruri cu Dumnezeu iar demonii şi osândiţii trăiesc în infern, într-un supliciu etern. 
Societatea de pe lumea cealaltă are dreapta şi stânga sa: a venit vremea ca ecuaţia să fie împlinită, ca 
această ierarhie mistică să coboare pe pământ şi să se arate în realitatea sa. 

Când Milton o arată pe prima femeie care se admiră în fântână şi îşi întinde cu dragoste braţele 
spre propria sa imagine ca şi cum ar dori s-o îmbrăţişeze, el pictează fiecare trăsătură a speciei umane. 
Dumnezeul pe care tu îl adori, omule! Acest Dumnezeu care tu l-ai făcut bun, drept, atotputernic, 
absolut de înţelept, nemuritor şi sfânt, eşti tu însăţi. Acest ideal al perfecţiunilor este imaginea ta 
purificată în oglinda arzătoare a cunoaşterii tale. Dumnezeu, natura şi omul sunt triplul aspect al 
fiinţei unice şi identice. Omul este Dumnezeul însăşi care ajunge la cunoaşterea de sine printr-o mie 
de evoluţii. Omul s-a simţit Dumnezeu în Isus Hristos iar creştinismul este într-adevăr religia 
Dumnezeului-om. Nu există alt Dumnezeu decât cel care încă de la origine a spus: Eu; nu există alt 
Dumnezeu decât Tu. 

Acestea sunt ultimele concluzii ale filozofiei, care expiră dezvăluind misterul religiei şi propriul 
său mister. 

II 

Se pare că de atunci totul s-a terminat; se pare că odată ce omenirea a încetat să se adore şi să se 
mistifice singură, problema teologică este înlăturată pe vecie. Zeii au plecat: omului nu i-a rămas 
decât să se plictisească şi să moară în egoismul său. Ce singurătate înspăimântătoare se întinde în jurul 
meu şi se sapă în străfundul sufletului meu! Exaltarea mea seamănă cu ruina şi, de când m-am făcut 
Dumnezeu, mă văd numai ca o umbră. Este posibil ca întotdeauna să fiu un eu dar îmi este foarte 
greu să mă consider absolut iar dacă nu sunt absolutul, nu sunt decât jumătatea unei idei. 

Puţină filozofie îndepărtează de la religie, a spus nu ştiu care gânditor ironic; multă filozofie 
apropie din nou religia. Această observaţie este umilitor de adevărată. 

Orice ştiinţă se dezvoltă în trei epoci succesive pe care le putem denumi, prin comparaţia cu marile 
epoci ale civilizaţiei, epoca religioasă, epoca sofistă, epoca ştiinţifică. 3 Astfel, alchimia desemnează 
perioada religioasă a ştiinţei denumită ulterior "chimia" iar planul său definitiv încă nu a fost găsit; în 
mod asemănător, astrologia este perioada religioasă a unei alte construcţii ştiinţifice, astronomia. 

Dar, iată că după ce şi-au bătut joc de piatra filozofală timp de şaizeci de ani, chimiştii, conduşi de 
experienţă, nu mai îndrăznesc să nege transmutabilitatea corpurilor; astronomii sunt şi ei induşi de 
mecanica lumii să bănuiască o esenţă organică a lumii, adică exact ceva ca astrologia. Nu este oare 
cazul să spunem, pe urmele filozofului pe care l-am citat cu puţin înainte că, dacă atât de puţină 
chimie îndepărtează de la piatra filozofală, multă chimie readuce la piatra filozofală; în mod 
asemănător, nu este oare cazul să afirmăm că dacă atât de puţină astronomie îi face de râs pe astrologi, 
multă astronomie va face ca astrologii să fie crezuţi ? 4 



3 Vezi, inter alia, AUGUSTE COMTE, Curs de filozofie pozitivă ; P.-J. PROUDHON, Despre crearea ordinii în lume 
4 

Nu am intenţia să afirm aici în mod pozitiv transmutabilitatea corpurilor şi nici să desemnez această teorie drept scopul 
cercetărilor; încă mai puţin am pretenţia de a afirma care trebuie să fie opinia savanţilor despre acest subiect. Vreau numai 
să semnalez speţa de scepticism pe care le creează în orice spirit neprevenit concluziile cele mai generale din filozofia 
chimiei, sau mai bine zis, inconciliabilele ipoteze care servesc drept baza acestor teorii. Chimia este, cu adevărat, disperarea 
raţiunii: din toate părţile, ea atinge fantasticul şi cu cît experienţa ne face mai cunoscută această disciplină, cu atât ea se 
împrejmuieşte cu mistere impenetrabile. Aceasta este reflecţia care mi-a fost sugerată de curînd, după ce am citit "Scrisori 
despre chimie" de d-1 Liebig (Paris: Masselin 1845, traducere în franceză de Bertet-Dupiney şi Dubreuil-Helion). 

Astfel, d-1 Leibig, după ce a izgonit din ştiinţă cauzele ipotetice şi toate entităţile admise de antici, precum forţa creatoare 
a materiei, oroarea de vid, spiritul conducător, etc, (p.22), admite imediat, drept condiţie a inteligibilităţii fenomenelor 
chimice, o serie de entităţi nu mai puţin obscure: forţa vitală, forţa chimică, forţa electrică, forţa de atracţie, etc. (p. 1 46, 149). 
S-ar putea spune că ar fi vorba de o realizare a proprietăţilor corpurilor, în urma modului în care psihologii au conceput 
facultăţile sufletului, sub denumirile de libertate, imaginaţie, memorie, etc. Dacă atomii au propria lor greutate, după cum se 
pare că d-1 Liebig crede, de ce nu ar fi şi aceştia vii şi electrici? Ciudat lucru! Fenomenele legate de materie, la fel ca şi cele 
legate de spirit, nu devin inteligibile decît dacă presupunem că ele sunt produse de forţe neinteligibile şi guvernate de legi 
contradictorii: această concluzie reiese din fiecare pagină a cărţii d-lui Leibig. 



Cu siguranţă că am mai puţină inclinaţie spre miraculos în comparaţie cu mulţi atei dar nu mă pot 
opri să gândesc că istoriile despre miracole, predicţii, vrăjitorii, etc, nu sunt decât recitări deformate 
ale unor efecte extraordinare produse de anumite forţe latente sau, după cum se spunea altă dată, de 
forţe oculte. Ştiinţa noastră mai este încă atât de brutală şi plină de rea credinţă, savanţii noştri 
demonstrează atât de multă impertinenţă pentru atât de puţină ştiinţă; ei neagă cu atâta neruşinare 
faptele care îi deranjează pentru a apăra opiniile pe care le exploatează încât eu nu am încredere în 
aceste spirite puternice, în aceeaşi măsură în care nu am încredere în spiritele superstiţioase. Da, sunt 
convins că raţionalismul nostru grosolan este inaugurarea unei perioade care, prin forţa ştiinţei, va 
deveni cu adevărat prodigioasă. In ochii mei, universul nu este decât un laborator de magie unde 
trebuie să ne aşteptăm la tot. . . Acestea fiind spuse, revin la subiectul meu. 

După expunerea rapidă care am făcut-o despre evoluţiile religioase, am greşi dacă ne-am închipui 
că metafizica şi-a spus ultimul cuvânt despre dubla enigmă exprimată în aceste patru cuvinte: 
existenţa lui Dumnezeu, nemurirea sufletului. Aici, la fel ca şi în alte părţi, concluziile cele mai 
avansate şi cele mai bine stabilite despre raţiune, cele care păreau să fi tranşat pentru eternitate 
chestiunea teologică, ne readuc la misticismul primordial şi implică noile date ale unei filozofii 
inevitabile. In ziua de azi, critica opiniilor religioase ne face să surâdem atât de noi înşine cât şi de 
religii. Dar, totuşi, rezumatul acestei critici nu este decât o reproducere a problemei. în momentul în 
care scriu, specia umană este cu puţin înainte de a recunoaşte şi de a afirma ceva care va fi egal pentru 
ea cu noţiunea antică a Divinităţii; acest lucru se va petrece nu ca altă dată printr-o mişcare spontană, 
ci prin reflectare şi în virtutea unei dialectici invincibile. 

Voi încerca, în câteva cuvinte, să mă fac înţeles. 



După afirmaţiile d-lui Liebig, materia este, în esenţă, inertă şi lipsită de orice activitate spontană (p.148): atunci cum au 
greutate atomii? Greutatea inerentă a atomilor nu este oare însăşi mişcarea eternă şi spontană a materiei? Iar ceea ce noi 
considerăm drept repaus nu ar fi mai curînd un echilibru? Deci, de ce să presupunem, pe de o parte, o inerţie pe care 
definiţiile o dezmint şi, pe de altă parte, o virtualitate exterioară care nu este atestată de nimic? 

De la faptul că atomii au greutate, d-1 Liebig ajunge la concluzia că atomii sunt indivizibili (p.58). Ce logică! Greutatea 
nu este decît forţa, adică o entitate nepercepută de simţuri, care permite numai perceperea fenomenelor sale; în consecinţă, 
un lucru în legătură cu care conceptul de diviziune şi indiviziune nu este aplicabil. De la prezenţa acestei forţe, de la ipoteza 
unei entităţi nedeterminată şi imaterială, se ajunge la concluzia unei materialităţi indivizibile! 

In rest, d-1 Liebig recunoaşte că este imposibil pentru inteligenţa noastră de a concepe particule absolut indivizibile; în 
plus, el recunoaşte că. faptul acestei indivizibilităţi nu este dovedit dar adaugă că ştiinţa nu poate ignora această ipoteză. 
Astfel, prin confesiunea profesorilor săi, chimia are drept punct de plecare o ficţiune care repugnă spiritului şi este străină 
experienţei. Ce ironie! 

D-1 Liebig afirmă că greutatea atomilor nu sunt egală fiindcă volumele lor sunt inegale: în acelaşi timp, este imposibil de 
a demonstra că echivalentele chimice exprimă greutatea relativă a atomilor sau, în alţi termeni, ceea considerăm noi drept 
atom, conform calculului de echivalenţe atomice, nu este compus din mai mulţi atomi. Toate acestea revin la afirmaţia că 
mai multă materie cîntăreşte mai mult decît mai puţină materie; dat fiind că greutatea este esenţa materialităţii, vom ajunge 
cu rigurozitate la concluzia că există şi identitate în materie fiindcă peste tot este identică cu ea însăşi; că diferenţa dintre 
corpurile simple provine numai ori de la diferitele modalităţi de asociere dintre atomi ori din diferitele grade de condensare 
moleculară şi, în fond, atomii sunt transmutabili, ceea ce nu este admis de d-1 Liebig. 

D-1 Liebig afirmă că "Nu avem nici un motiv să credem că un element se converteşte într-un alt element" (p.135). Ce ştiţi 
voi despre acest lucru? Motivele pentru care se crede în această conversiune pot exista foarte bine fără să vă daţi seama de 
ele şi nu este sigur că, în această privinţă, inteligenţa voastră este la nivelul experienţei voastre. Dar să admitem argumentul 
negativ al d-lui Liebig: ce urmează de aici? Că avînd în vedere aproape cincizeci şi şase de excepţii, rămase ireductibile pînă 
în prezent, toată materia este într-o metamorfoză perpetuă. Dar, este o regulă a raţiunii noastre de a presupune unitatea 
substanţei în natură, la fel ca unitatea forţei şi unitatea sistemului; de altfel, seria de compuse chimice şi chiar corpurile 
simple ne conduc în mod invincibil la această concluzie. Deci, cum să refuzăm a urma pînă la capăt calea deschisă de ştiinţă 
şi cum să refuzăm o ipoteză care este concluzia fatală a experienţei însăşi? 

D-1 Liebig neagă transmutabilitatea elementelor după cum respinge formarea spontană a germenilor. Dar, dacă respingem 
formarea spontană a germenilor, suntem obligaţi să admitem eternitatea lor. Dat fiind că este dovedit de geologie că globul 
nu este locuit etern, mai suntem obligaţi să admitem că, la un moment dat, germenii eterni ai animalelor şi plantelor au 
înflorit pe faţa pămîntului, fără mamă şi tată. Astfel, negarea generărilor spontane readuce ipoteza acestei spontaneităţi: ce 
oferă mai contradictoriu metafizica atât de dispreţuită? 

Acestea fiind spuse, să nu se creadă că neg valoarea şi certitudinea teoriilor despre chimie, că atomismul îmi pare o 
absurditate şi că împărtăşesc părerile epicurienilor despre generările spontane. Din nou, tot ceea doresc să fie remarcat este 
că, din punctul de vedere al principiilor, chimia are nevoie de o toleranţă extremă, fiindcă ea este posibilă numai cu condiţia 
unui număr de ficţiuni care repugnă raţiunii şi experienţei şi care se distrug reciproc. 



Dacă există un punct asupra căruia filozofii au căzut de acord, în ciuda neînţelegerilor dintre ei, 
acesta este, fără îndoială, distingerea dintre inteligenţă şi necesitate, dintre subiectul gândirii şi 
obiectul ei, dintre eu şi non-eu; în termeni vulgari, distingerea dintre spirit şi materie. Ştiu prea bine că 
aceşti termeni nu exprimă nimic real şi adevărat, că fiecare dintre ei nu reprezintă decât o sciziune a 
absolutului, singurul care este adevărat şi real; ştiu că toţi aceşti termeni consideraţi separat implică în 
mod egal contradicţia. Dar, nu este mai puţin cert că absolutul este complet inaccesibil pentru noi, că 
noi îl cunoaştem numai prin termeni săi opuşi, singurii care intră în cadrul empirismului nostru. Este 
de asemenea cert că dacă numai unitatea (indivizibilitatea) poate obţine credinţa noastră, dualitatea 
este prima condiţie a ştiinţei. 

Astfel, cine gândeşte şi cine este obiectul gândirii? Ce este un suflet, ce este un trup? Refuz să mă 
eschivez de la acest dualism. Există esenţe asemănătoare cu ideile: primele se arată separate în natură 
după cum celelalte se arată separate în înţelegere. Aşa cum ideile despre Dumnezeu şi nemurirea 
sufletului s-au pus în filozofie în mod succesiv şi contradictoriu, în ciuda identităţii lor, în mod 
similar, în ciuda fuziunii lor în absolut, eul şi non-eul se pun separat şi contradictoriu în natură şi 
avem fiinţe care gândesc în timp ce alte fiinţe nu gândesc. 

Oricine s-a ostenit să reflecteze, ştie în prezent că o distingere asemănătoare, oricât de realizată ar 
fi, este ceea ce raţiunea poate întâlni drept cel mai neinteligibil, cel mai contradictoriu, cel mai 
absurd. Fiinţa nu mai este concepută fără caracteristicile spiritului, după cum nu mai este concepută 
fără caracteristicile materiei: astfel, dacă voi negaţi spiritul - fiindcă nu se încadrează în niciuna din 
categoriile de timp, spaţiu, mişcare, soliditate, etc, pentru că vi se pare despuiat de toate atributele 
care constituie realul - eu voi nega la rândul meu materia care îmi oferă ca apreciabilă numai 
pasivitatea sa, drept inteligibil numai formele sale, care nu se manifestă nicăieri drept cauză 
(voluntară şi liberă) şi care se sustrage în întregime ca substanţă: astfel, ajungem la idealismul pur, 
adică la neant. Dar neantul repugnă nu ştiu căror entităţi care trăiesc şi raţionează, reunind în ele, într- 
un stadiu (nu aş putea spune care) de sinteză începută sau de sciziune iminentă, toate atributele 
antagoniste ale fiinţei. Deci, suntem siliţi să începem printr-un dualism despre care ştim perfect că 
termenii săi sunt falşi dar care, fiind pentru noi condiţia adevărului, ne obligă în mod absolut. Pe scurt, 
suntem siliţi să începem împreună cu Descartes şi cu specia umană prin eu, adică prin spirit. 

Dar, de când religiile şi filozofiile dizolvate prin analiză au dispărut în teoria despre absolut, noi 
nu ştim mai bine ce este spiritul. în acest sens, singura diferenţă dintre noi şi antici constă numai în 
bogăţia limbajului cu care împodobim obscuritatea care ne asaltă. Dar, în timp ce pentru oamenii de 
altădată ordinea invoca o inteligenţă din afara lumii, pentru cei moderni se pare că ordinea solicită o 
inteligenţă din interiorul lumii. Dar, fie că o plasăm în exteriorul sau în interiorul lumii, din 
momentul în care afirmăm inteligenţa în virtutea ordinii, noi trebuie să acceptăm ordinea oriunde se 
manifestă sau să nu o acceptăm nicăieri. Nu există nici un motiv să fie atribuită mai multă inteligenţă 
minţii care a produs Iliada în comparaţie cu inteligenţa unei mase de materie care se cristalizează în 
octaedre. în egală măsură, este absurd de a raporta sistemul lumii unor legi fizice, fără a ţine seamă 
de eu-1 coordonator, după cum este absurd ca victoria de la Marengo să fie atribuită unor combinaţii 
strategice, fără a ţine cont de primul consul. [NT 7] Toată diferenţa pe care o putem face este că în 
ultimul caz, eul gânditor este plasat în creierul lui Bonaparte dar, în raport cu universul, eul nu are un 
loc anume şi se răspândeşte peste tot. 

Materialiştii au crezut că pot scăpa ieftin de opinia contrarie spunând că, prin similitudinea 
universului cu corpul său, omul a desăvârşit comparaţia atribuind universului un suflet asemănător 
cu cel pe care el îl presupune drept principiul vieţii şi gândirii sale; că astfel toate argumentele despre 
existenţa lui Dumnezeu se reduc la o analogie cu atât mai falsă cu cât însăşi termenul de comparaţie 
este ipotetic. 

în mod cert, eu nu vin să apăr vechiul silogism: orice orânduire presupune o inteligenţă 
orânduitoare. Există pe lume o ordine admirabilă - deci, lumea este opera unei inteligenţe. Acest 
silogism, atât de mult dezbătut de la Iov şi Moise, departe de a fi o soluţie, este numai formularea 
enigmei care trebuie descifrată. Noi ştim perfect ce este ordinea dar nu ştim deloc ce vrem să spunem 
prin termenii Suflet, Spirit sau Inteligenţă: cum am putea conclude în mod logic prezenţa unuia din 
existenţa celuilalt? Resping total pretinsa dovadă a existenţei lui Dumnezeu, dovadă dedusă din 
ordinea lumii şi o voi considera numai o ecuaţie propusă filozofiei. între conceptul de ordine şi 
afirmarea spiritului există un abis de metafizică care trebuie acoperit. Repet, nu mi-e frică să abordez 
din nou problema pentru demonstraţie. 



Dar nu aceasta este subiectul discutat acum. Am vrut să constat că raţiunea umană este condusă în 
mod fatal şi invincibil spre perceperea fiinţei în termeni de eu şi non-eu, spirit şi materie, suflet şi 
trup. Dar, cine nu vede că obiecţiunea materialiştilor dovedeşte exact ceea ce această obiecţie avea ca 
scop să nege? Omul - care percepe în sinea sa un principiu spiritual şi un principiu material - ce este 
el altceva decât însăşi natura care îşi proclamă dubla sa esenţă şi care dă mărturie despre propriile 
sale legi? Să remarcăm inconsecvenţa materialismului care neagă şi este silit să nege că omul ar fi 
liber. Dar, cu cât omul are mai puţină libertate, cu atât afirmaţiile sale acumulează mai multă 
importanţă şi trebuie considerate ca expresia adevărului. Când aud maşinăria care îmi spune: "Sunt 
suflet şi sunt trup", cu toate că o asemenea revelaţie mă surprinde şi mă zăpăceşte, ea dezvăluie în 
ochii mei o autoritate incomparabil mai mare decât cea a materialistului care, corectând cunoaşterea 
şi natura, face în aşa fel ca acestea să spună: "Sunt materie şi numai materie iar inteligenţa nu este 
decât facultatea materială de a cunoaşte." 

Ce se va întâmpla dacă, luând iniţiativa la rîndul meu, voi demonstra în ce măsură existenţa 
corpurilor sau, cu alte cuvinte, realitatea unei naturi pur corporale, este o opinie care nu poate fi 
susţinută? Se afirmă că materia este impenetrabilă. Eu voi întreba: impenetrabilă faţă de ce? 
Impenetrabilă faţă de ea însăşi, fără discuţie; fiindcă nimeni nu va îndrăzni să spună că materia este 
impenetrabilă faţă de spirit, fiindcă acest lucru ar fi admiterea opiniei pe care unii vor să o înlăture. 
Aici pun dubla întrebare: Ce ştiţi despre acest subiect? Ce semnificaţie are acest lucru? 

1. Impenetrabilitatea, cu care se pretinde că este definită materia, nu este decât o ipoteză a unor 
fizicieni neatenţi, o concluzie grosolană dedusă dintr-o judecată superficială. Experienţa arată că 
materia are o divizibilitate infinită, o dilatabilitate infinită, o porozitate nelimitată, o permeabilitate la 
căldură, la electricitate şi la magnetism precum şi o calitate de a reţine indefinit aceste calităţi. De 
asemenea, experienţa arată că materia deţine afinităţi, influenţe reciproce şi nenumărate transformări: 
toate aceste lucruri sunt puţin compatibile cu un ceva impenetrabil. Elasticitatea, mai bine ca orice 
caracteristică a materiei, ar fi putut conduce la ideea de impenetrabilitate prin ideea de soliditate sau 
de rezistenţă, Dar, ideea de elasticitatea fluctuează în funcţie de o mie de circumstanţe şi depinde 
totalmente de atracţia moleculară: deci, ce poate fi mai inconciliabil cu impenetrabilitatea decât 
această atracţie? în fine, există o ştiinţă care poate fi riguros definită ca ştiinţa despre penetrabilitatea 
materiei, iar aceasta este chimia. De fapt, care este diferenţa dintre ceea ce denumim noi o 
compoziţie chimică şi o penetraţie? 5 . . .Pe scurt, despre materie, noi nu cunoaştem decât formele 
sale; despre substanţă - neantul. Deci, cum este posibil să se afirme realitatea unei entităţi invizibile, 
impalpabile, incoercibile, în permanentă schimbare, în permanentă fluctuaţie, impenetrabilă la tot cu 
excepţia gândirii, căreia nu-i permite să vadă decât camuflările sale? Materialist! Vă permit să daţi 
mărturie despre senzaţiile d-voastră; cât despre cauzele senzaţiile d-voastră, tot ceea ce puteţi spune 
implică următoarea reciprocitate: ceva (denumit de d-voastră materie) este cauza unor senzaţii care 
ajung la un altceva (pe care eu îl denumesc spirit). 

2.Dar atunci de unde vine presupunerea despre impenetrabilitatea materiei, presupunere 
neadevărată şi nejustificată de observaţia exterioară? Care este sensul acestei presupuneri? 



5 Chimiştii disting între amestec şi compoziţie, aşa cum logicienii disting între asocierea ideilor şi sinteza lor. Este 
adevărat, totuşi, că potrivit chimiştilor, compoziţia nu ar fi decît un amestec, sau, mai curînd, o agregaţie nu fortuită ci 
sistematică a atomilor, care ar produce diverse agregate numai prin diversitatea orînduirii lor. Dar aceasta este numai încă o 
ipoteză complet gratuită, care nu explică nimic şi care nici măcar nu are meritul de a fi logică. Cum o diferenţă pur 
numerică sau geometrică în compoziţia şi forma unui atom poate să creeze caracteristici psihologice atât de diferite? Dacă 
atomii sînt indivizibili şi impenetrabili, de ce asocierea lor, limitată la efecte mecanice, nu-i lăsă neschimbaţi, în esenţă? 
Unde este aici raportul dintre cauza presupusă şi efectul obţinut? 

Să nu avem încredere în viziunea noastră intelectuală: există teorii despre chimie ca şi despre sistemele de psihologie. 
Pentru a percepe fenomenele, mintea acţionează asupra atomilor pe care nu-i vede şi nu-i va vedea niciodată aşa cum 
acţionează asupra eu-\ui pe care nu-1 percepe mai bine: mintea aplică peste tot categoriile sale; cu alte cuvinte, mintea 
distinge, individualizează, concretizează, enumeră, opune cea ce, material şi imaterial, este profund identic şi indiscernabil, 
în viziunea noastră, materia, ca şi spiritul, are diverse roluri; aşa cum metamorfozele materiei nu au nimic arbitrar, noi ne 
construim pe baza lor aceste teorii despre psihologie şi atomi, adevărate în măsura în care ele ne reprezintă cu fidelitate 
seria de fenomene într-un limbaj acceptat; dar aceste metamorfoze sunt radical false din momentul în care ele pretind că îşi 
realizează abstracţiile lor şi trag concluzii cu minuţiozitate. 



Aici apare triumful dualismului. Materia este declarată impenetrabilă, nu prin mărturia simţurilor, 
cum îşi închipuie materialiştii şi vulgarii, ci prin cunoaştere. Eul - esenţa incomprehensibilă, 
simţindu-se liber, distinct şi permanent, întâlnind în exteriorul său o altă esenţă la fel de 
incomprehensibilă dar de asemenea distinctă şi la fel de permanentă, în ciuda metamorfozelor sale - 
este cel care declară, în virtutea senzaţiilor şi ideilor care îi sunt sugerate de această substanţă, că 
non-eul este extins şi impenetrabil. Impenetrabilitatea este un termen figurativ, o imagine prin care 
gândirea, o sciziune a absolutului, îşi reprezintă realitatea materială, o altă sciziune a absolutului: dar, 
această impenetrabilitate, fără de care materia dispare, este în ultimă instanţă numai o judecată 
spontană a simţului intim, un a priori metafizic, o ipoteză neverificată. . . a spiritului. 

Astfel, după ce a detronat dogmatismul teologic, filozofia fie că spiritualizează materia fie că 
materializează gândirea, idealizează fiinţa sau realizează ideea; fie că, identificând substanţa şi cauza, 
filozofia substituie peste tot FORŢA - toate aceste fraze nu explică nimic şi nu semnifică nimic, 
întotdeauna, ideea ne readuce la eternul dualism; prin faptul că ne porunceşte să credem în noi înşine, 
ea ne obligă să credem în Dumnezeu, dacă nu credem în spirite. Este adevărat că, făcând ca spiritul să 
reintre în natură, spre deosebire de anticii care separau spiritul de natură, filozofia a fost condusă la 
această celebră concluzie, care rezumă aproape tot fructul cercetărilor sale: în om, spiritul se cunoaşte 
în timp ce în tot restul locurilor, se pare că spiritul nu se cunoaşte. "Ceea ce veghează în om, ceea ce 
visează în animal şi ceea ce doarme în piatră. . ." a spus un filozof. 

Prin urmare, în ultimul său ceas, filozofia nu ştie cu nimic mai mult decât la naşterea sa: ca şi cum 
ar fi apărut pe lume numai ca să verifice cuvântul lui Socrate şi, acoperindu-se solemn cu giulgiul său 
mortuar, ea ne spune: Ştiu că nu ştiu nimic. Ce am spus? Filozofia ştie în prezent că toate verdictele 
sale se bazează pe două ipoteze la fel de false şi imposibile, dar, în acelaşi timp, la fel de necesare şi 
fatale: materia şi spiritul. Astfel, în timp ce în alte vremuri intoleranţa religioasă şi discordiile 
filozofice răspândeau peste tot tenebrele, scuzau dubiul şi chemau la o nepăsare libidinoasă, triumful 
negaţiei la toate punctele nu mai permite acest dubiu. Gândirea, eliberată de orice impediment dar 
înfrântă de propriile sale succese, este constrânsă să afirme ceea ce i se pare clar contradictoriu şi 
absurd. Sălbaticii spun că lumea este un mare fetiş păzit de un mare manitou [NT 8]. Timp de treizeci 
de secole, poeţii, legislatorii şi înţelepţii civilizaţiei, care şi-au transmis dintr-o epocă în alta torţa 
filozofică, nu au scris nimic mai sublim ca această profesare de credinţă. Dar, iată că la sfârşitul 
acestei îndelungate conspiraţii împotriva lui Dumnezeu, care s-a denumit singură filozofie, raţiunea 
emancipată conclude la fel ca raţiunea sălbatică: universul este un non-eu obiectivizat printr-un eu. 

Deci, umanitatea presupune în mod fatal existenţa lui Dumnezeu: dacă în decursul lungii perioade, 
care se încheie în vremea noastră, umanitatea a crezut în realitatea ipotezei sale; dacă ea a adorat un 
obiect inconceptibil; dacă, după ce a fost prinsă în acest act de credinţă, ea persistă cu bună ştiinţă, dar 
nu în mod liber, în această opinie cu privire la un suveran despre care ştie că nu este decât 
personificarea propriei sale gândiri; dacă ea este înainte de reînceperea invocaţiilor sale magice, noi 
trebuie să credem că o halucinaţie atât de surprinzătoare ascunde un anumit mister, care merită să fie 
aprofundat. 

Spun halucinaţie şi mister dar fără să pretind că neg prin acest lucru conţinutul suprauman al ideii 
despre Dumnezeu şi fără să admit necesitatea unui nou simbolism, adică al unei noi religii. Dacă este 
indubitabil că prin afirmarea lui Dumnezeu sau a tot ce am vrea sub denumirea de "eu" sau "spirit", 
umanitatea nu face decât să se afirmă pe ea însăşi, atunci noi nu vom mai putea nega că umanitatea 
se afirmă drept alta decât ceea pe care ea singură o cunoaşte. Acest lucru rezultă din toate mitologiile 
şi teodiceele. Dat fiind că această afirmaţie este indiscutabilă, fără îndoială că ea ţine de legături 
secrete şi este important ca acestea să fie determinate în mod ştiinţific, dacă este posibil. 

Cu alte cuvinte, ateismul, altfel spus umanismul, adevărat în întreaga sa parte critică şi negativă, ar 
fi numai încă o contradicţie, dacă s-ar opri la omul aşa cum este el în natură, dacă ar califica drept 
judecată abuzivă această primă afirmare a umanităţii, care este progenitura, emanaţia, imaginea, 
reflecţia sau cuvântul Domnului, dacă umanismul şi-ar renega astfel trecutul. Deci, suntem siliţi să 
facem critica umanismului, adică să verificăm dacă umanitatea, considerată în ansamblul său şi în 
toate perioadele dezvoltării sale, satisface ideea divină, după ce sunt deduse din ideea divină atributele 
hiperbolice şi fantastice ale lui Dumnezeu; trebuie să verificăm dacă critica divină satisface 
plenitudinea fiinţei, dacă se satisface pe sine însăşi. Intr-un cuvânt, suntem siliţi să cercetăm dacă 
umanitatea tinde spre Dumnezeu, conform dogmei antice, sau dacă umanitatea însăşi este cea care 
devine Dumnezeu, după cum vorbesc cei din epoca modernă. în cele din urmă, vom descoperi, 



eventual, că aceste două sisteme sunt adevărate în acelaşi timp şi, în fond, identice, în ciuda 
contradicţiei aparente dintre ele. In acest caz, infailibilitatea raţiunii umane ar fi puternic confirmată, 
în manifestările sale colective şi în speculaţiile sale gândite. într-un cuvânt, atâta timp cât nu am 
verificat ipoteza lui Dumnezeu despre om, negaţia ateistă nu are nimic definitiv. 

Deci, rămâne să fie demonstrată ştiinţific, adică empiric, ideea despre Dumnezeu; această 
demonstraţie nu a fost încercată niciodată. Dat fiind că teologia dogmatizează prin autoritatea 
miturilor sale iar filozofia speculează cu ajutorul categoriilor, Dumnezeu a rămas în stadiul de 
concept transcendental, adică inaccesibil raţiunii iar ipoteza supravieţuieşte întotdeauna. 

Eu afirm că această ipoteză există, fiind mai vie şi mai nemiloasă ca niciodată. Am ajuns la una din 
epocile fatidice în care societatea, dispreţuind trecutul şi turmentată de viitor, îmbrăţişează uneori 
prezentul cu frenezie, lăsând pregătirea unei noi credinţe pe seama câtorva gânditori solitari; alteori 
societatea îl cheamă pe Dumnezeu din adâncul plăcerilor sale şi solicită un semn de mântuire sau 
caută în spectacolul revoluţiilor sale, ca în măruntaiele unei victime, secretul destinelor sale. 

Mai trebuie să insist? Ipoteza despre Dumnezeu este legitimă fiindcă ea se impune fiecărui om fără 
voia sa şi nimeni nu trebuie să-mi reproşeze acest lucru. Credinciosul nu poate face mai puţin decât 
să-mi acorde presupunerea că Dumnezeu există; cel care neagă existenţa lui Dumnezeu este obligat şi 
el să-mi acorde ipoteza existenţei lui Dumnezeu fiindcă el singur a făcut acest lucru înaintea mea, 
având în vedere că orice negaţie implică în prealabil o afirmaţie pozitivă; pentru cel care pune la 
îndoială existenţa lui Dumnezeu, este suficient să gândească o clipă ca să înţelegeagă că dubiul său 
presupune, în mod necesar, un nu ştiu ce, pe care, mai devreme sau mai târziu, el îl va denumi 
Dumnezeu. 

Dar, dacă prin gândirea mea, eu posed dreptul de a presupune existenţa lui Dumnezeu, eu trebuie 
să cuceresc dreptul de a afirma acest lucru. Cu alte cuvinte, dacă ipoteza mea se impune în mod 
invincibil, pentru moment ea este singurul lucru pe care îl pot pretinde. A afirma înseamnă a 
determina; pentru a fi adevărată, orice determinare trebuie să fie emisă empiric. De fapt, cine afirmă 
determinare, afirmă raport, condiţionalitate, experienţă. în acest caz, dat fiind că pentru noi, 
determinarea conceptului despre Dumnezeu trebuie să provină dintr-o demonstraţie empirică, noi 
trebuie să ne abţinem de la orice lucru care, în căutarea acestui mare necunoscut, nefiind rezultatul 
experienţei, ar depăşi ipoteza cu preţul recăderii în contradicţiile teologiei şi, în consecinţă, ar suscita 
din nou protestele ateismului. 

IH 

îmi rămâne să explic cum am fost nevoit să pornesc de la ipoteza fundamentală a oricărei filozofii 
într-o lucrare despre economia politică. 

în primul rând, am nevoie de ipoteza despre Dumnezeu pentru a stabili autoritatea ştiinţei sociale. 
Atunci când astronomul, cu scopul de a explica sistemul lumii, se bazează exclusiv pe aparenţă, când 
presupune cu vulgarul că cerul este o boltă, că pământul este plat, că soarele este de mărimea unui 
balon şi descrie o curbă în aer de la est la vest, el presupune infailibilitatea simţurilor sale, cu excepţia 
posibilităţii de a rectifica ulterior data de la care este obligat să pornească, în funcţie şi pe măsura 
observaţiei sale. De fapt, filozofia astronomică nu putea admite a priori că simţurile ne induc în 
eroare şi noi nu vedem ceea ce vedem: ce ar fi devenit certitudinea astronomiei conform unui 
asemenea principiu? Dar, dat fiind că în anumite cazuri, raportul simţurilor se poate rectifica şi 
completa pe el însăşi, autoritate simţurilor rămâne neclintită iar astronomia este posibilă. 

în mod similar, filozofia socială nu admite deloc a priori că în acţiunile sale, umanitatea ar putea 
să comită o eroare sau să fie indusă în eroare: fără acest element, ce ar deveni autoritatea speciei 
umane, adică autoritatea raţiunii, sinonimă, în fond, cu suveranitatea poporului? Dar, filozofia socială 
consideră că judecăţile omeneşti, întotdeauna adevărate în tot ce au drept actual şi imediat, se pot 
completa şi elucida în mod succesiv unele pe altele, pe măsura ce sunt achiziţionate idei, astfel ca 
întotdeauna să pună în acord raţiunea generală cu speculaţia individuală şi să extindă în mod indefinit 
sfera certitudinii, ceea ce înseamnă ca autoritatea judecăţilor umane să fie afirmată întotdeauna. 

Dar, în căutarea unei sancţiuni şi a unui principiu, prima judecată a raţiunii, preambulul oricărei 
constituţii politice, este în mod necesar acesta: Există un Dumnezeu; ceea ce vrea să spună că 
societatea este guvernată prin raţiune, premeditare, inteligenţă. Această judecată, care exclude 



hazardul, este deci fundamentul posibilităţii unei ştiinţe sociale; orice studiu istoric şi pozitiv al 
faptelor sociale, făcut cu scopul de ameliorare şi progres, trebuie să presupună împreună cu poporul 
existenţa lui Dumnezeu, fără a include posibilitatea de a fi ulterior responsabil pentru această 
judecată. 

Astfel, istoria societăţilor este pentru noi numai o lungă determinare a ideii despre Dumnezeu, o 
revelaţie progresivă a destinului omenesc. în timp ce vechea înţelepciune făcea ca totul să depindă de 
noţiunea arbitrară şi fantastică a divinităţii, oprimând raţiunea şi cunoaşterea şi oprind mişcarea prin 
teroarea unui stăpân invizibil - noua filozofie a inversat metoda, a sfărâmat autoritatea lui Dumnezeu 
şi a omului, a acceptat numai jugul faptului şi al probei şi face ca totul să conveargă spre ipoteza 
teologică, ultima sa problemă. 

Aşadar, ateismul umanitar este ultimul termen de emancipare morală şi intelectuală a omului şi, în 
consecinţă, ultima fază a filozofiei care serveşte drept punct de tranziţie pentru reconstruirea sau 
verificarea ştiinţifică a tuturor dogmelor demolate. 

După cum am afirmat cu puţin timp înainte, am nevoie de ipoteza lui Dumnezeu nu numai pentru 
a da un sens istoriei ci şi pentru a legitima reformele care trebuie întreprinse în cadrul Statului, în 
numele ştiinţei. 

Fie că vom considera că Divinitatea se află în exteriorul societăţii şi îi moderează mişcările de 
sus (opinie cu totul gratuită şi, foarte probabil, iluzorie); fie că vom considera Divinitatea imanentă în 
societate şi identică cu raţiunea impersonală şi fără cunoaştere care, aidoma unui instinct, face ca 
civilizaţia să meargă (cu toate că impersonalitatea şi ignoranţa de sine repugnă ideii despre 
inteligenţă); fie, în sfârşit, că tot ceea ce se realizează în societate provine din raportul elementelor 
sale (sistem al cărui singur merit este de a schimba un activ în pasiv, de a crea necesitatea inteligenţei 
sau, ceea ce este echivalent, de a considera legea drept cauză): întotdeauna rezultatul este că 
manifestările activităţii sociale ne par în mod necesar fie ca semne ale voinţei Fiinţei Supreme, fie un 
fel de limbaj tipic al raţiunii generale şi impersonale, sau, în cele din urmă, ca jaloane ale necesităţii - 
aceste manifestaţii vor avea o autoritate absolută pentru noi. înşiruirea acestor manifestări este legată 
în timp şi spirit iar faptele îndeplinite determină şi justifică faptele care trebuiesc îndeplinite. Ştiinţa 
şi destinul sunt de acord; dacă tot ceea ce se întâmplă provine de la raţiune şi, la rîndul ei, raţiunea 
judecă numai prin experienţa cauzată de ceea ce se întâmplă, atunci ştiinţa are dreptul să participe la 
guvernare, ceea ce fondează competenţa sa de consiliu, justifică intervenţia sa ca suveran. 

Ştiinţa, exprimată, recunoscută şi acceptată ca divină prin sufragiul universal, este regina lumii. 
Astfel, graţie ipotezei despre Dumnezeu, orice opoziţie statornică sau retrogradă, orice obiect de 
neacceptare propus de teologie, tradiţie sau egoism, este înlăturat categoric şi irevocabil. 

Eu am nevoie de ipoteza despre Dumnezeu ca să arăt legătura care uneşte civilizaţia cu natura. 

De fapt, această ipoteză uimitoare, prin care omul se asimilează cu absolutul şi care implică 
identitatea dintre legile naturii şi legile raţiunii, ne permite să vedem în truda omenească completarea 
creaţiei şi solidarizează omul cu globul pe care trăieşte; în exploatarea acestui domeniu, unde ne-a 
pus Providenţa şi care devine astfel o parte din truda noastră, această ipoteză ne face să înţelegem 
principiul şi scopul universal. Deci, dacă umanitatea nu este Dumnezeu, ea îl continuă pe Dumnezeu. 
Sau, dacă preferăm alt stil, se poate spune că ceea ce face omenirea azi cu chibzuială este identic cu 
ceea ce ea a început prin instinct iar nouă ni se pare că natura realizează prin necesitate. în toate 
aceste cazuri şi indiferent de opinia pe care o alegem, uniunea dintre faptă şi lege rămâne 
indubitabilă. Ca fiinţe inteligente, actori ai unei fabule condusă cu înţelepciune, putem conclude cu 
fermitate despre noi şi eternitate iar când vom organiza definitiv munca între noi, vom putea spune cu 
trufie: creaţia este explicată. 

Astfel, domeniul de explorare al filozofiei este determinat: tradiţia este punctul de plecare al 
oricărei speculaţii despre viitor; utopia este înlăturată pentru totdeauna. Studiul eului, transportat de la 
cunoaşterea individuală la voinţa socială, a dobândit caracteristica de obiectivitate de care a fost lipsit 
până atunci. Dat fiind că istoria devine psihologie, teologia devine antropologie, ştiinţele naturale 
devin metafizică, teoria raţiunii nu se mai deduce din vacuitatea intelectului ci din nenumăratele 
forme ale unei naturi observabilă direct şi amănunţit. 

Am nevoie de ipoteza despre Dumnezeu pentru a dovedi bunăvoinţa mea pentru o mulţime de 
secte, cu care nu am opinii comune dar care mă înspăimântă cu ura şi dorinţele lor de răzbunare: 
teiştii - îl ştiu pe cel care va fi gata să tragă spada pentru cauza lui Dumnezeu şi va fi dispus, la fel ca 
Robespierre, să se joace cu ghilotina până la distrugerea ultimului ateu, fără să creadă că acest ultim 



ateu va fi chiar el; misticii - gruparea lor este compusă, în general, din studenţi şi femei, care 
mărşăluiesc sub stindardul domnilor Lamennais, Quinet, Leroux şi alţii; ei au adoptat lozinca "Cum 
este stăpânul aşa şi servitorul", cum este Dumnezeu aşa şi poporul iar pentru a reglementa salariul 
unui muncitor, ei încep prin a restaura religia; spiritualiştii - dacă nu aş fi recunoscut drepturile 
spiritului, ei m-ar fi acuzat că întemeiez cultul materiei, contra căruia eu protestez cu toate puterile 
sufletului meu; senzualiştii şi materialiştii - pentru care dogma divină este simbolul constrângerii şi 
principiul de înrobire al pasiunilor, în afară de care, spun ei, nu există pentru om plăcere, virtute sau 
geniu; eclecticii şi scepticii, librari -editori la toate filozofiile vechi, fără ca ei personal să filozofeze, 
uniţi într-o vastă confrerie, cu aprobare şi privilegiu, împotriva oricărui om care gândeşte, crede sau 
afirmă fără permisiunea lor; în fine, conservatorii, retrograzii, egoiştii şi ipocriţii, care predică iubirea 
Domnului prin ura celui apropiat, care de la potop acuză libertatea de nenorocirile lumii şi calomniază 
raţiunea prin sentimentul prostiei lor. 

Este posibil să fie acuzată o ipoteză care, departe de a blasfemia veneratele fantome ale credinţei, 
aspiră numai să le aducă la lumina zilei? O ipoteză care, în loc să respingă dogmele tradiţionale şi 
prejudecăţile cunoaşterii, solicită numai să le verifice; o ipoteză care, apărându-se de opiniile 
exclusive, consideră infailibilitatea raţiunii drept axiomatică şi, datorită acestui fecund principiu, este 
indubitabil că nu va ajunge niciodată la concluzii împotriva vreuneia din sectele antagoniste? Este 
oare posibil să mi se facă reproşuri de către conservatorii religioşi şi politici că aş perturba ordinea 
societăţilor, atunci ând pornesc de la ipoteza unei inteligenţe suverane, sursa oricărei gândiri despre 
ordine? Este oare posibil ca democraţii semi-creştini să mă blesteme drept duşman al Domnului şi, în 
consecinţă, să mă considere trădător al republicii atunci când caut sensul şi conţinutul ideii despre 
Dumnezeu? Este oare posibil ca negustorii universitari să-mi impute impietatea de a demonstra lipsa 
de valoare a produselor lor filozofice atunci când susţin exact că filozofia trebuie să fie studiată în 
cadrul obiectului său, adică în cadrul manifestărilor societăţii şi ale naturii? . . . 

Am nevoie de ipoteza despre Dumnezeu ca să-mi justific stilul. 

Neştiind nimic despre Dumnezeu, lume, suflet, destin; fiind silit să procedez precum 
materialistul, adică prin observaţie şi experienţă; fiind silit să conclud în limbajul credinciosului, 
pentru că altul nu există; fără să ştiu dacă formulele mele trebuiesc luate la propriu sau la figurat; în 
această permanentă contemplaţie a lui Dumnezeu, a omului şi a lucrurilor, silit să suport sinonimia 
termenilor care cuprind cele trei categorii ale gândirii, ale cuvântului şi ale acţiunii, dar fără să vreau 
să fac vreo afirmaţie favorabilă unei părţi mai mult decât alteia - în această situaţie, rigoarea 
dialecticii îmi cerea să presupun, nici mai mult nici mai puţin decât acest necunoscut denumit 
Dumnezeu. Suntem plini de Divinitate, Jovis omnia plena [NT 9]; monumentele, tradiţiile, legile, 
ideile, limbile şi ştiinţele noastre - totul este infectat de această superstiţie indestructibilă în afara 
căreia nu avem voie să vorbim, să acţionăm şi fără de care noi nici măcar nu gândim. 

In sfârşit, am nevoie de ipoteza despre Dumnezeu ca să explic publicarea acestor noi studii. 

Societatea noastră se simte împovărată de evenimente şi este îngrijorată de viitor: cum putem 
explica raţional aceste vagi presentimente numai cu ajutorul unei raţiuni universale, imanentă dacă 
vrem şi permanentă dar impersonală şi, în consecinţă, mută? Sau poate putem explica raţional cu 
ideea despre necesitate, dacă implică presupunerea că necesitatea se cunoaşte şi că are presentimente? 
încă o dată, rămânem cu ipoteza unui agent sau a unui incub care constrânge societatea şi îi creează 
viziuni. 

Când societatea profeţeşte, ea îşi pune întrebări prin gura unora şi îşi dă răspunsuri prin gura altora, 
în acel moment, este înţelept cel care ştie să audă şi să înţeleagă, fiindcă Domnul însuşi a vorbit, quia 
locutus est Deus. [NT 10] 

Academia de ştiinţe morale şi politice a propus următoarea întrebare: Să fie determinate faptele 
generale care reglementează raporturile dintre profituri şi salarii şi astfel să fie explicate oscilaţiile 
respective. 

în urmă cu câţiva ani, aceeaşi Academie întreba: Care sunt cauzele mizeriei? De fapt, secolul XIX 
are numai un singur gând: egalitatea şi reforma. Dar spiritul se îndreaptă în ce direcţie doreşte: mulţi 
au început să reflecteze asupra acestei chestiuni dar nimeni nu a răspuns. Prin urmare, colegiul de 
haruspicii a pus din nou întrebarea, dar în termeni mai semnificativi. Colegiul vrea să ştie dacă în 
atelier domneşte ordinea; dacă salariile sunt echitabile; dacă libertatea şi privilegiul sunt compensate 
corect; dacă noţiunea de valoare, care domină tot ceea ce ţine de schimb, este destul de exactă în 



formele introduse de economişti; dacă sistemul de credit protejează munca; dacă circulaţia este 
regulată; dacă obligaţiile societăţii au aceeaşi pondere asupra tuturor, etc. 

De fapt, dat fiind că mizeria are drept cauză imediată insuficienţa revenitului, merită să fie ştiut din 
ce cauză revenitul muncitorului este insuficient, cu excepţia cazurilor de nenorocire şi rea voinţă. De 
un secol, aceeaşi chestiune despre inegalitatea bogăţiilor face atât de mult zgomot; printr-o stranie 
fatalitate, această chestiune se reproduce fără încetare în programele academice, ca şi cum acolo ar fi 
adevăratul punct cardinal al vremurilor moderne. 

Deci, egalitatea - principiul, mijloacele, obstacolele , teoria, motivele de tergiversare, cauzele 
nedreptăţilor sociale şi providenţiale - iată ce trebuie să înveţe lumea, în ciuda sarcasmelor 
incredulităţii. 

Ştiu bine că opiniile Academiei nu sunt atât de profunde şi că Academia are oroare de orice 
noutate, la fel ca un conciliu; dar cu cât Academia se întoarce spre trecut, pe atât ea ne reflectă viitorul 
şi, în consecinţă, noi trebuie să dăm crezare inspiraţiei sale fiindcă adevăraţii profeţi sunt cei care nu 
înţeleg ce prezic. Ascultaţi mai bine ce spune Academia: 

Care sunt cele mai utile aplicaţii ale principiului de asociere voluntară şi privată care pot fi făcute 
pentru a uşura mizeria? 

în continuare: 

A expune teoria şi principiile contractului de asigurare, a face istoria acestui contract şi a deduce 
din doctrină şi fapte dezvoltările care le poate primi acest contract şi diversele aplicaţii utile care ar 
putea fi făcute la gradul de progres în care se află în prezent comerţul şi industria noastră. 

Publiciştii sunt de acord că asigurarea, forma rudimentară a solidarităţii comerciale, este o 
asociere în materie, societas in re, adică o societate ale cărei condiţii, bazate pe raporturi strict 
economice, nu sunt supuse arbitrarului uman. Astfel, o filozofie a asigurării sau a garanţiei reciproce 
a intereselor, care ar fi dedusă din teoria generală a societăţilor reale, in re, ar conţine formula de 
asociere universală, în care nimeni nu crede Academia. Prin unificarea subiectului şi a obiectului în 
cadrul aceluiaşi punct de vedere, Academia solicită, pe lângă o teorie de asociere a intereselor, o 
teorie de asociere voluntară şi astfel ea ne dezvăluie care trebuie să fie cea mai perfectă societate şi 
chiar prin acest lucru ea singură afirmă tot ce este mai contradictoriu faţă de convingerile sale. 
Libertate, egalitate, solidaritate, asociere! Prin cât dispreţ inimaginabil o instituţie atât de eminamente 
conservatoare a propus cetăţenilor acest nou program al drepturilor omului? Astfel, Caiafa profeţea 
mântuirea prin renegarea lui Isus Hristos. [NT 1 1] 

In decurs de doi ani, au fost prezentate Academiei patruzeci şi cinci de memorii despre prima 
chestiune, ceea ce dovedeşte că subiectul se potrivea excelent cu starea de spirit. Dar, printre atât de 
mulţi concurenţi, nici unul nu a fost considerat demn ca premiul să-i fie acordat; Academia a retras 
chestiunea şi a pretins că nu sunt destui concurenţi. în realitate, dat fiind că eşecul concursului era 
singurul scop pe care Academia şi 1-a desemnat, era important să declare, fără să mai aştepte, că 
speranţele de cooperaţie ale partizanilor erau nefondate. 

Astfel deci, domnii de la Academie tăgăduiesc în camera lor de şedinţe ceea ce au anunţat pe 
tripod! O asemenea contradicţie nu mă surprinde cu nimic şi să mă păzească Dumnezeu să comit vreo 
crimă faţă de ei. Anticii credeau că revoluţiile se anunţă prin semne cumplite şi, printre alte 
grozăvenii, animalele vorbesc. Aceasta era o modalitate de a desemna aceste idei neaşteptate şi aceste 
stranii cuvinte care se vuiesc deodată în mulţime în momentele de criză şi care par lipsite de orice 
antecedent omenesc din cauză că sunt rupte de judecata comună. In epoca noastră, un lucru ca acesta 
nu putea să nu se întâmple. După ce au proclamat asocierea printr-un instinct fatidic şi o 
spontaneitate maşinală, pecudusque locutae, [NT 12] domnii de la Academia de ştiinţe morale şi 
politice au revenit la înţelepciunea lor obişnuită iar la ei rutina există ca să nege inspiraţia. Să ştim, 
deci, să distingem între sfaturile de sus şi judecăţile interesate ale oamenilor şi să considerăm drept 
cert că, în discursul înţelepţilor, acest lucru este cert în mod deosebit iar reflecţia lor a contribuit cel 
mai puţin la acest lucru. 

Dar, prin faptul că s-a rupt atât de brusc de intuiţiile sale, Academia pare să fi avut anumite 
remuşcări. în locul unei teorii a asocierii în care, prin reflecţie, ea nu mai crede, Academia solicită un 
Examen critic al sistemului de instrucţiune şi educaţie al lui Pestalozzi, considerat în primul rând în 
legăturile sale cu bunăstarea şi moralitatea claselor paupere. Cine ştie? Poate că legătura dintre 
profituri şi salarii, asocierea, în fine, organizarea muncii, se află în străfundul unui sistem de 
învăţământ. Viaţa omului nu este oare o permanentă ucenicie? Filozofia şi religia nu sunt ele oare 



educaţia omenirii? Deci, organizarea învăţământului ar fi organizarea industriei şi teoretizarea 
societăţii: în momentele sale lucide, Academia revine aici întotdeauna. 

Academia mai spune: Care este influenţa pe care o exercită progresul şi gustul pentru bunăstarea 
materială asupra moralităţii unui popor? 

Considerată în sensul său cel mai aparent, această nouă chestiune a Academiei este banală şi se 
potriveşte cel mult unui retor. Dar Academia, care trebuie să ignore până la capăt sensul revoluţionar 
al oracolelor sale, a ridicat cortina în glosa ei. Ce conţinut atât de profund a văzut ea în această teză 
epicureică? 

"Gustul pentru lux şi plăceri", ne spune Academia,"pasiunea excepţională de care dau dovadă cei 
mai mulţi oameni, tendinţa sufletelor şi a inteligenţelor de a se preocupa de acest lucru în mod 
exclusiv, consimţământul oamenilor particulari şi al Statului de face din aceste lucruri scopul şi 
motivul tuturor planurilor lor -toate acestea creează sentimente generale sau individuale care, 
binefăcătoare sau dăunătoare, devin principii de acţiune eventual mai puternice decât cele care au 
dominat omenirea în alte vremuri". 

Moraliştii nu au avut niciodată o ocazie mai bună de a acuza senzualismul acestui secol, 
venalitatea conştiinţelor şi corupţia ridicată la grad de modalitate de guvernare: în loc de aceasta, ce 
face Academia? Cu calmul cel mai înţeles de la sine, Academia instituie o înlănţuire în care luxul, atât 
de mult proscris de stoici şi asceţi - aceşti maeştri ai sanctităţii - trebuie să pară la rîndul său un 
principiu de comportament la fel de legitim, pur şi important ca toate principiile invocate altădată de 
religie şi filozofie. Ea ne spune să determinăm motivele de acţiune (care acum sunt, fără îndoială, 
învechite şi uzate), succedate providenţial în istorie de voluptate şi să calculăm efectele sale după 
primele rezultate. Intr-un cuvânt, demonstraţi că Aristip şi-a depăşit secolul iar morala sa trebuia să 
fie triumfătoare precum cea a lui Zenon şi [Thomas] â Kempis. 

Deci, noi ne ocupăm de o societate care nu mai vrea să fie săracă, care îşi bate joc de tot ceea ce i-a 
fost altădată scump şi sfânt - libertatea, religia şi gloria - atâta timp cât nu posedă bogăţia. Pentru a 
obţine bogăţia, această societate suportă toate afronturile, se face complice cu toate laşităţile: această 
arzătoare sete de plăcere, această irezistibilă dorinţă de a parveni la lux, simptomul unei noi epoci din 
civilizaţie, este porunca supremă în virtutea căreia trebuie să muncim pentru expulzarea mizeriei: aşa 
spune Academia. După aceea, ce devine perceptul expierii şi al abstinenţei, morala sacrificiului, a 
resemnării şi a fericitei mediocrităţi? Câtă neîncredere în răsplăţile promise pentru viaţa de apoi şi ce 
dezminţire a Evangheliei ! Dar, în special, ce justificare a unei guvernări care consideră cheia de aur 
drept sistem! Cum este posibil ca atât de mulţi religioşi, creştini, atât de mulţi Seneca, au proferat 
dintr-o dată atâtea maxime imorale? 

Complectându-şi gândirea, Academia ne va răspunde. 

Demonstraţi cum progresele justiţiei penale, prin urmărirea şi pedepsirea atentatelor împotriva 
persoanelor şi a proprietăţilor, urmează şi desemnează epocile civilizaţiei din epoca de sălbăticie 
până la faza celor mai civilizate popoare. 

Să-i credem oare pe criminaliştii de la Academia de ştiinţe morale că ar fi prevăzut concluzia 
premizelor lor? Subiectul care urmează să să fie studiat în fiecare moment, indicat de Academie prin 
"progresul justiţiei penale" , este numai uşurarea progresivă care se manifestă fie în formele de 
instrucţiune criminală, fie în penalitate, pe măsură ce civilizaţia crede în libertate, în lumină şi în 
bogăţie. Astfel, principiul instituţiilor represive este inversat de toate principiile care constituie buna 
stare a societăţilor şi se constată eliminarea permanentă a tuturor ingredientelor sistemului penal şi 
judiciar. Concluzie finală a acestei tendinţe este că sancţiunea ordinii nu sunt teroarea şi supliciul şi, 
în consecinţă, nici infernul şi religia. 

Ce inversare a ideilor moştenite! Ce negare a tot ceea ce este menirea Academiei de ştiinţe morale 
să apere! Dar, dacă sancţiunea ordinii nu mai este frica de o viitoare pedeapsă aspră care trebuie 
suferită, fie în această viaţă, fie în cealaltă, unde sunt garanţiile protective ale persoanelor şi ale 
bunurilor? Sau, mai degrabă, fără instituţii represive, ce devine proprietatea? Iar fără proprietate, ce 
devine familia? 

Academia, care nu ştie nimic de toate aceste lucruri, răspunde fără să se emoţioneze: 
Reconstituiţi diferitele faze de organizare ale familiei pe pământul Franţei, din vremurile străvechi 
până în zilele noastre. 

Semnificaţia acestei opinii este ca, prin progresele anterioare ale organizării de familie, să fie 
stabilite condiţiile de existenţă ale familiei într-un stat caracterizat prin egalitatea averilor, asocieri 



voluntare şi libere, solidaritate universală, bunăstare materială şi lux, ordine publică fără închisori, 
curţi penale cu juraţi, poliţie şi călăi. 

Ne vom mira oare că, după ce a pus în discuţie toate principiile de ordine socială, religie, familie, 
proprietate, justiţie, după exemplul novatorilor cei mai cutezători, Academia de ştiinţe morale şi 
politice nu a propus şi următoarea chestiune: Care este cea mai bună formă de guvernare? De fapt, 
guvernul este pentru societate sursa din care izvorăşte orice iniţiativă, garanţie sau reformă. Deci, ar 
fi interesant de ştiut dacă guvernul, aşa cum este formulat în Cartă, ar fi suficient pentru soluţionarea 
practică a chestiunilor puse de Academie. 

A ne imagina că oracolele procedează prin inducţie şi analiză înseamnă a nu le cunoaşte bine; 
tocmai din cauză că problema politică era o condiţie sau un corolar al demonstraţiilor solicitate, 
Academia nu le putea pune în concurs. O asemenea concluzie i-ar fi deschis ochii şi, fără să aştepte 
memoriile concurenţilor, Academia s-ar fi grăbit să anuleze tot programul său. Academia a reluat 
chestiunea de la cel mai înalt nivel. Ea şi-a spus: operele Domnului sunt frumoase prin propria lor 
esenţă, justificata in semeţ ipsa; într-un cuvânt, ele sunt adevărate fiindcă provin de la El. Gândurile 
omului seamănă cu aburi de mare densitate, străbătuţi de fulgere lungi şi subţiri. Deci, care este 
pentru noi adevărul şi care este caracterul servituţii? 

Ca şi cum Academia ne-ar spune: veţi verifica ipoteza existenţei voastre, ipoteza Academiei care 
vă pune întrebări, ipoteza timpului, a spaţiului, a mişcării, a gândirii şi ipoteza legilor gândirii. Apoi 
veţi verifica ipoteza pauperismului, ipoteza despre inegalitatea condiţiilor, ipoteza asocierii 
universale, ipoteza fericirii, ipoteza monarhiei şi a republicii, ipoteza unei providenţei... 

Aceasta este o întreagă critică la adresa lui Dumnezeu şi a speciei umane. 

Dau mărturie despre programul onorabilei instituţii: nu eu am fost cel care a pus condiţiile lucrării 
mele; Academia de ştiinţe morale şi politice este cea care a făcut acest lucru. Cum aş putea satisface 
condiţiile sale dacă eu însumi nu sunt înzestrat cu infailibilitate sau, pe scurt, dacă eu nu sunt 
Dumnezeu sau proroc? Deci, Academia admite că divinitatea şi umanitatea sunt identice sau cel 
puţin corelate dar se pune problema de a şti în ce constă această corelaţie. Acesta este sensul 
problemei despre certitudine, acesta este scopul filozofiei sociale. 

Astfel deci, o Academie pune întrebări în numele unei societăţi inspirate de Dumnezeu. 

în numele aceleaşi societăţi, eu sunt unul din vizionarii care încearcă să răspundă. Sarcina este 
imensă şi nu promit să o îndeplinesc: voi merge până unde Dumnezeu îmi va permite. Dar, oricare ar 
fi discursul meu, acesta nu vine de la mine: gândul care îmi conduce pana nu-mi aparţine personal şi 
nimic din ceea ce scriu nu -mi este imputabil. Voi relata faptele aşa cum le voi fi văzut; voi judeca 
faptele pe baza afirmaţiilor pe care le voi fi făcut; voi denumi fiecare lucru pe numele său cel mai 
puternic şi nimeni nu va putea găsi o ofensă. Voi căuta liber şi conform regulilor divinaţiei pe care 
am învăţat-o ce vrea de la noi înţelepciunea divină care se exprimă în acest moment prin elocvenţa 
înţelepţilor şi prin lamentările nearticulate ale poporului. Atunci când voi nega toate prerogativele 
consacrate prin constituţia noastră, nu voi fi deloc facţionar. Voi arăta cu degetul încotro ne împinge 
imboldul invizibil; faptele şi cuvintele mele nu vor fi iritante. Voi dezvălui iar când va fulgera, eu voi 
fi nevinovat. în cadrul anchetei solemne la care Academia mă invită, am mai mult decât dreptul de a 
spune adevărul, am dreptul să spun ce gândesc: îmi urez ca gândirea mea, exprimarea mea şi adevărul 
să fie întotdeauna numai unul şi acelaşi lucru. 

Cititorule, eşti jumătatea lucrării mele, fiindcă fără cititor nu există scriitor. Fără domnia voastră 
eu nu sunt numai un bronz sonor; cu favoarea atenţiei voastre, voi spune o minunăţie. Priviţi această 
furtună trecătoare denumită SOCIETATE, din care izbucnesc cu aşa o forţă teribilă fulgerele, tunetele şi 
vocile? Vreau să vă fac să atingeţi cu degetul resorturile nevăzute care pun în mişcare aceste forţe; 
dar pentru acest lucru este nevoie ca, la porunca mea, să vă reduceţi la stadiul de inteligenţă pură. 
Ochii dragostei şi ai plăcerii nu pot recunoaşte frumuseţea unui schelet, a viscerelor despuiate, a vieţii 
într-un sânge negru şi închegat: astfel, secretele organismului social sunt inaccesibile pentru omul 
căruia pasiunile şi prejudecăţile îi umbresc creierul. Asemenea sublimităţi se lasă atinse numai într-o 
contemplaţie tăcută şi rece. înainte de a vă pune în faţa ochilor paginile din cartea vieţii, lăsaţi-mă să 
vă pregătesc sufletul prin această purificare sceptică, invocată din totdeauna de la discipolii lor de 
către marii instituitori ai popoarelor, Socrate, Isus Hristos, sfântul Pavel, sfântul Remi, Bacon, 
Descartes, Gabiei, Kant, etc. 

Oricine aţi fi, acoperiţi cu zdrenţele mizeriei sau împodobiţi cu somptuoase haine de lux, vă aduc 
la această nuditate luminoasă care nu-şi pierde strălucirea nici din cauza fumurilor de opulenţă şi nici 



din cauza otrăvurilor pauperităţii invidioase. Cum poate fi convins omul bogat că diferenţa de condiţii 
provine dintr-o greşeală de cont; cum îşi închipuie nevoiaşul sub şatra sa că proprietarul este de bună 
credinţă? Pentru trândav, cea mai insuportabilă distracţie este de a se îngriji de suferinţele 
muncitorului, aşa cum pentru cel aflat în mizerie cea mai amară băutură este de a face dreptate celui 
fericit. 

Aţi crescut în demnitate: vă destitui, sunteţi liberi. Sub acest costum de ordonanţă există prea 
mult optimism, prea multă subordonare, prea multă lene. Ştiinţa solicită insurecţia gândirii: gândirea 
unui om care o înlocuieşte este leacul său. 

Vreau să cred că amanta voastră, frumoasă, pasionată, artistă, este numai a voastră. Adică, sufletul, 
spiritul, cunoaşterea voastră au trecut la cel mai fermecător obiect de lux pe care natura şi arta l-au 
produs pentru eternul supliciu al fascinatelor fiinţe omeneşti. Eu vă separ de această divină jumătate 
din voi: în ziua de azi, este prea mult de a dori justiţia şi de a iubi o femeie. Pentru a gândi cu 
magnitudine şi claritate, omul trebuie să-şi dedubleze natura şi să rămână sub ipostaza sa masculină. 
Cu atât mai bine; în stadiul la care v-am adus, amanta nu vă va mai recunoaşte: amintiţi-vă de nevasta 
lui Iov. [NT 13] 

Care este religia voastră?.... Uitaţi-vă credinţa şi, prin înţelepciune, deveniţi atei. Poftim?! spuneţi 
voi, ateu în ciuda ipotezei noastre?! Nu, ateu din cauza ipotezei noastre. De multă vreme era nevoie 
ca gândirea să fi elevată dincolo de chestiunile divine pentru a avea dreptul de a presupune o 
personalitate dincolo de om, o viaţă dincolo de această viaţă. în rest, nu vă îndoiţi de mântuirea 
voastră. Dumnezeu nu se supără deloc pe cei care îl tăgăduiesc prin raţiune, nu mai mult decât îi pasă 
de acei care îl adoră prin vorbă; în stadiul cunoaşterii voastre, cel mai sigur pentru voi este să nu 
gândiţi nimic despre El. Nu vedeţi că există atâtea religii pe câte stăpâniri, dintre care cea mai 
perfectă ar fi negarea tuturor? Nu permiteţi ca vreo fantezie politică sau religioasă să vă ţină sufletul 
în captivitate; în ziua de azi, aceasta este singura modalitate de nu fi nici prost, nici renegat. Pe 
vremea tinereţii mele entuziaste, spuneam că nu vreau să mai aud vecerniile republicii şi nici pe 
preoţii noştri, îmbrăcaţi în sutane albe, cântând în stilul doric imnul revenirii: O Doamne, schimbă 
sclavia noastră într-un răsuflu înnoitor, ca vântul din deşert ! . . ..Dar, i-am exasperat pe unii 
republicani şi nu mai ştiu nici religie, nici popi. 

Dragă cititor, pentru a asigura absolut judecata domniei voastre, aş dori să vă fac sufletul insensibil 
la milă, superior faţă de virtute, indiferent la fericire. Dar, aceasta ar însemna să se solicite prea mult 
de la un neofit. Amintiţi-vă numai şi nu uitaţi niciodată că mila, fericirea şi virtutea, la fel ca patria, 
religia şi dragostea, sunt măşti. . . 

CAPITOLUL I 
DESPRE ŞTIINŢA ECONOMICĂ 
§1 - Contradicţia dintre fapt şi drept în economia societăţilor 
Afirm Realitatea unei ştiinţe economice. 

în ziua de azi, puţini economişti pun la îndoială această propoziţie, eventual cea mai îndrăzneaţă 
susţinută vreodată de un filozof. Continuarea acestor cercetări va arăta, sper, că cel mai mare efort al 
spiritului uman a fost de a demonstra acest lucru. 

Pe de altă parte, afirm simultan certitudinea absolută şi caracterul progresiv al ştiinţei economice. 
După părerea mea, ştiinţa economică este cea mai cuprinzătoare, pură şi cea mai bine tradusă în 
fapte: o nouă propoziţie care face din această ştiinţă o logică sau o metafizică in concreto şi care 
schimbă radical fundamentele filozofiei antice. Cu alte cuvinte, pentru mine, ştiinţa economică este 
forma obiectivă şi realizarea metafizicii; ea este metafizica în acţiune, metafizica proiectată pe planul 
schimbător al duratei; cel care se ocupă de legile muncii şi ale schimbului este cu adevărat şi în mod 
special metafizician. 

După afirmaţiile mele din prolog, acest lucru nu trebuie să surprindă. Munca omului continuă 
opera lui Dumnezeu care, prin crearea tuturor fiinţelor, nu a făcut decât să realizeze în exterior 
eternele legi ale raţiunii. Deci, ştiinţa economică este în mod necesar şi simultan o teorie a ideilor, o 
teologie naturală şi o psihologie. Acest rezumat general a fost suficient pentru a explica cum trebuia 
să presupun în prealabil existenţa lui Dumnezeu atunci când a fost necesar să tratez probleme 
economice şi cu ce drept eu, un simplu economist, aspir să rezolv problema certitudinii. 

Dar mă grăbesc să afirm că eu nu consider drept ştiinţă totalitatea incoerentă a teoriilor denumite 
oficial economie politică de aproape o sută de ani şi care, în ciuda etimologiei, este numai codul sau 
rutina imemorială a proprietăţii. Aceste teorii ne oferă numai rudimentele sau primul capitol al ştiinţei 
economice; din această cauză, la fel ca proprietatea, toate aceste teorii sunt contradictorii între ele şi 
inaplicabile înjumătăţea vremurilor. Dovada acestei aserţiuni, care într-un sens este negarea 
economiei politice aşa cum ne-a fost transmisă de A.Smith, Ricardo, Malthus, J-B Say şi pe care o 
vedem că stagnează de o jumătate de secol, va reieşi în mod special din studiul prezent. 

Din toate timpurile, insuficienţa economiei politice a frapat spiritele contemplative care, fiind prea 
îndrăgostite de visurile lor pentru a aprofunda practica şi care se limitau să o judece prin rezultatele 
sale aparente, au format de la începuturi un partid de opoziţie faţă de status quo şi s-au dedicat unei 
satire perseverente şi sistematice a civilizaţiei şi a obiceiurilor sale. Ca revanşă, proprietatea, 
fundamentul tuturor instituţiilor sociale, care niciodată nu a dus lipsă de zeloşi apărători, purtând cu 
glorie titlul de practicanţi, a răspuns la război cu război împotriva celor care detractau economia 
politică şi au trudit cu curaj şi adeseori cu abilitate pentru a consolida edificiul pe care l-au ridicat prin 
coordonarea dintre prejudecăţile generale şi libertatea individuală. în istoria filozofiei, conflictul care 
persistă încă între conservatori şi reformişti, este analog cu disputa dintre realişti şi nominalişti 
[NT 14]; este aproape inutil să adaug că la ambele părţi, argumentele eronate sunt egale cu cele 
corecte iar rivalitatea, lipsa de perspectivă şi intoleranţa opiniilor au fost singura cauză a 
neînţelegerii. 

Aşadar, două forţe îşi dispută guvernarea lumii şi se anatemizează cu fervoarea a două culte ostile: 
economia politică sau tradiţia şi socialismul sau utopia. 

Deci, în termeni mai expliciţi, ce este economia politică? Ce este socialismul? 



Economia politică este antologia observaţiilor făcute până în ziua de azi despre fenomenele de 
producţie şi distribuire a bogăţiilor, adică despre formele cele mai generale, cele mai spontane şi, în 
consecinţă, cele mai autentice ale muncii şi ale schimbului. 

Economiştii au clasificat aceste observaţii cât de bine au putut; ei au descris fenomenele, au 
constatat incidenţele şi relaţiile dintre ele; în mai multe circumstanţe, ei au remarcat caracterul de 
necesitate care i-a făcut să denumească aceste fenomene drept legi. Acest ansamblu de cunoştiinţe, 
percepute din cele mai naive manifestaţii ale societăţii, ca să spunem aşa, constituie economia 
politică. 

Deci, economia politică este istoria naturală a obiceiurilor, tradiţiilor, practicilor şi rutinelor 
acreditate de umanitate în modul cel mai universal cu privire la producţia şi distribuţia bogăţiei. Pe 
această bază, economia politică se consideră legitimă de fapt şi de drept: de fapt, pentru că 
fenomenele pe care le studiază sunt constante, spontane şi universale; de drept, pentru că aceste 
fenomene deţin autoritatea speciei umane, cea mai mare autoritate posibilă. De asemenea, economia 
politică se califică singură drept ştiinţă, adică cunoaşterea raţională şi sistematică a faptelor rutinare 
şi necesare. 

Socialismul, seamănă cu divinitatea Vishnu [NT 15]: moare şi reînvie întotdeauna. Reincarnarea 
socialismului s-a produs de zece mii de ori şi, din nou, acum aproximativ douăzeci de ani, în 
persoanele a cinci sau şase revelatori. Socialismul afirmă anomalia modului actual de constituire al 
societăţii şi, pornind de aici, afirmă anomalia tuturor stabilimentelor anterioare. Socialismul pretinde 
şi demonstrează că ordinea civilizată este facilă, contradictorie, ineficace; că prin natura sa, ordinea 
civilizată generează opresiunea, mizeria şi crima; socialismul acuză, ca să nu spun calomniază, tot 
trecutul vieţii sociale şi incită din răsputeri la remodelarea obiceiurilor şi a instituţiilor. 

Declarând că economia politică este o ipoteză falsă, socialismul conclude un sofism inventat de 
minoritatea pentru exploatarea majorităţii; aplicând apoftegma ăfructibus cognoscentis [NT 16] , 
socialismul demonstrează neputinţa şi vidul economiei politice prin tabloul calamităţilor omeneşti, 
pentru care o consideră responsabilă. 

Dar, dacă economia politică este falsă atunci jurisprudenţa, care în fiecare ţară este ştiinţa dreptului 
şi a cutumei, este mai falsă pentru că, fiind bazată pe distincţia dintre proprietăţile individuale, ea 
presupune legitimitatea faptelor descrise şi clasificate de economia politică. In plus, teoriile de drept 
public şi internaţional, cu toate variantele de guvern reprezentativ, sunt false fiindcă se bazează pe 
principiile de apropriere individuală şi de suveranitate absolută a voinţelor. 

Socialismul acceptă toate aceste consecinţe; mulţi dintre adepţii săi consideră economia politică 
drept fiziologia bogăţiei şi practica organizată a furtului şi a mizeriei. Jurisprudenţa, decorată de 
legişti cu denumirea "raţiunea scrisă", este pentru socialism numai compilaţia rubricilor de jaf legal şi 
oficial sau, într-un cuvânt, proprietatea. Conform afirmaţiilor socialismului, considerate în raporturile 
dintre ele, economia politică şi dreptul formează teoria completă a necinstei şi a discordiei. Trecând 
apoi de la negaţie la afirmaţie, socialismul contrabalansează principiul proprietăţii cu principiul 
asocierii şi se crede capabil să creeze din nou, de la bază până la vârf, economia socială, adică să 
constituie un drept nou, o politică nouă, instituţii şi obiceiuri diametral opuse faţă de formele vechi. 

Astfel, linia de demarcare dintre socialism şi economia politică este trasă iar ostilitatea este 
flagrantă. 

Economia politică se înclină spre consfinţirea egoismului; socialismul se pleacă spre proslăvirea 
comunităţii. 

Cu excepţia câtorva încălcări ale principiilor lor, despre care ei cred că trebuie să acuze guvernele, 
economiştii sunt optimişti cu privire la faptele îndeplinite; socialiştii sunt optimişti cu privire la 
faptele care urmează să fie îndeplinite. 

Primii afirmă că ceea ce trebuie să existe, există; cei din urmă afirmă că ceea ce trebuie să existe, 
nu există. în consecinţă, primii se consideră apologeţi ai religiei, ai autorităţii şi ale altor principii 
contemporane şi conservatoare ale proprietăţii, cu toate că critica lor, care nu relevă decât raţiune, 
face frecvente atentate la prejudecăţile lor. Cei din urmă resping autoritatea şi credinţa şi apelează 
numai la ştiinţă; cu toate acestea, o anumită religiozitate, totalmente neliberală şi un dispreţ foarte 
puţin ştiinţific pentru fapte sunt întotdeauna cele mai aparente caracteristici ale doctrinelor lor. 

In rest, ambele părţi nu încetează să se acuze reciproc de incapacitate şi sterilitate. 

Socialiştii cer adversarilor lor explicaţii despre inegalitatea condiţiilor, despre desfrâurile 
comerciale în care, printr-o monstruoasă uniune, monopolul şi concurenţa creează în permanenţă lux 



şi mizerie; ei acuză teoriile economice, întotdeauna modelate după trecut, că lasă viitorul fără 
speranţă. Pe scurt, ei consideră regimul de proprietate drept o halucinaţie oribilă, împotriva căreia 
omenirea protestează şi discută în contradictoriu de patru mii de ani. 

Din punctul lor de vedere, economiştii nu acceptă ideea socialiştilor că ar fi posibilă crearea unui 
sistem care să poată renunţa la proprietate, concurenţă şi ordine. Ei dovedesc cu probe tangibile că 
toate proiectele de reformă nu au fost vreodată mai mult decât rapsodii de fragmente împrumutate 
regimului denigrat de socialism sau, într-un cuvânt, plagiate ale economiei politice, fără de care 
socialismul este incapabil să conceapă şi să formuleze o idee. 

In fiecare zi se acumulează probele acestui proces extrem de important iar chestiunea se complică. 

In timp ce societatea păşeşte şi se poticneşte, suferă şi se îmbogăţeşte urmând rutina economică, 
din vremurile lui Pitagora, Orfeu şi impenetrabilul Hermes, socialiştii trudesc să stabilească dogmele 
lor, în contradicţie cu economia politică. Sporadic, s-au făcut chiar şi câteva încercări de asociere 
conform viziunilor lor dar până în prezent aceste rare tentative, pierdute în oceanul de proprietate, au 
rămas fără rezultate. Ca şi cum destinul ar fi decis să epuizeze ipoteza economică înainte de a ataca 
utopia socialistă, partidul reformator este silit să înghită sarcasmele adversarilor săi, aşteptând să-i 
vină rîndul. 

Iată unde este cauza: socialismul denunţă neîncetat defectele civilizaţiei, constată zilnic 
incapacitatea economiei politice de a satisface atracţiile armonice ale omului şi formulează 
revendicări consecutive. Economia politică îşi umple dosarul cu sisteme socialiste care, fără excepţie, 
trec şi dispar în batjocura bunului simţ public. Perseverenţa răului alimentează plângerilor unora în 
timp ce permanentele eşecuri reformiste sunt obiectul ironiei maligne ale altora. Când va veni 
judecata? Tribunalul este părăsit; în răstimp, economia politică se foloseşte de avantajele sale şi fără 
să avertizeze, continuă să regenteze lumea: possideo quia possideo.[NT 17] 

Antogonismul ne va pare mai grav şi mai ameninţător în cazul în care coborâm din sfera ideilor la 
realităţile lumii. 

în ultimii ani, când socialismul şi-a făcut fantastica sa apariţie printre noi, după ce a fost stârnit de 
furtuni îndelungate, cei care până atunci erau indiferenţi şi neentuziasmaţi de vreo controversă, s-au 
năpăstuit înspăimântaţi spre ideile monarhiste şi religioase. Democraţia, acuzată că îşi suportă 
ultimele consecinţe, a fost blestemată şi reprimată. Această inculpare a democraţilor de către 
conservatori era o calomnie. Prin esenţa sa, democraţia este în egală măsură antipatică pentru 
gândirea socialistă şi incapabilă să suplinească monarhia, împotriva căreia soarta sa este să conspire 
întotdeauna, fără să-şi atingă scopul vreodată. Acest lucru a ieşit la iveală îndată iar noi vedem zilnic 
aceste lucruri în cadrul protestelor de credinţă creştină şi proprietate venite din partea publiciştilor 
democraţi, care din acel moment au început să se considere abandonaţi de popor. 

Pe de altă parte, filozofia nu s-a arătat mai puţin străină şi ostilă faţă de socialism, în comparaţie 
cu politica şi religia. 

în ordinea politică, principiul democraţiei este suveranitatea numărului iar principiul monarhiei 
este suveranitatea prinţului. In mod asemănător, în chestiuni de cunoaştere, religia este numai 
supunerea faţă de o fiinţă mistică denumită Dumnezeu şi faţă de preotul care o reprezintă; în ordinea 
economică, proprietatea, adică stăpânirea exclusivă a individului asupra instrumentelor de muncă, este 
punctul de plecare al teoriilor. In mod similar, filozofia consideră ca fundament pretinderile a priori 
ale raţiunii; ea este indusă fatal să atribuie numai eu-lui generarea şi autocraţia ideilor şi să nege 
valoarea metafizică a experienţei. Cu alte cuvinte, peste tot filozofia înlocuieşte legea obiectivă cu 
arbitrarul, cu despotismul. 

O doctrină formată subit în societate, fără antecedente şi străbuni, înlătura principiul arbitrai din 
toate domeniile cognitive şi sociale pentru a-1 înlocui, ca adevăr unic, cu raportul de fapte; o doctrină 
care se dezicea de tradiţie şi care era de acord să se folosească de trecut numai ca un punct de plecare 
spre viitor: o asemenea doctrină nu putea să nu atragă asupra sa AUTORITĂŢILE stabilite. In prezent, 
putem vedea cum aşa numitele AUTORITĂŢI, care de fapt sunt una singură, în ciuda discordiilor lor 
interne, se înţeleg să combată monstrul care este gata să le înfulece. 

Pentru muncitorii care se plâng de insuficienţa salariului şi de incertitudinea muncii, economia 
politică contrapune ca alternativă libertatea comerţului; cetăţenilor care caută condiţii de libertate şi 
ordine, ideologii răspund cu sisteme reprezentative; religia propune insondabilele secrete ale 
Providenţei sufletelor gingaşe care, destituite de credinţa antică, invocă raţiunea şi scopul existenţei 
lor iar filozofia ţine dubiul în rezervă. întotdeauna false subtrefugii! Idei complete, unde inima şi 



spiritul să se odihnească - niciodată! Socialismul strigă că a venit vremea să întindem pânzele spre 
pământurile stabile şi să intrăm în port: dar, antisocialii spun că nu există port; omenirea păşeşte 
păzită de Dumnezeu, condusă de popi, filozofi, oratori şi economişti iar circumnavigaţia noastră este 
eternă. 

Astfel, de la începutul său, societatea este divizată în două grupuri mari: unul, tradiţional, ierarhic 
în esenţă şi care se numeşte, în funcţie de subiectul pe care îl tratează, monarhie sau democraţie, 
filozofie sau religie sau, într-un cuvânt, proprietate; celălalt reînvie la fiecare criză a civilizaţiei, se 
proclamă înainte de toate anarhic şi ateu, adică refractar faţă de orice autoritate divină şi umană: 
acesta este socialismul. 

Critica modernă a demonstrat că într-un conflict de acest gen, adevărul nu se găseşte în excluderea 
uneia dintre contradicţii ci în concilierea ambelor contradicţii. Eu susţin că ştiinţa şi-a însuşit ideea că 
orice antagonism, în natură sau în idei, se rezolvă într-un fapt mai general sau într-o formulă mai 
complexă care pune în acord părţile oponente, absorbindu-le, ca să spunem aşa. Ca oameni cu noţiuni 
comune, în aşteptarea soluţiei care fără îndoială va fi realizată de viitor, oare nu am putea noi să ne 
pregătim pentru această mare tranziţie prin analiza forţelor care se luptă şi a caracteristicilor lor 
pozitive şi negative? O asemenea lucrare, îndeplinită cu precizie şi cunoaştere, chiar dacă nu ne-ar 
duce la soluţie din primul moment, ar avea cel puţin inapreciabilul avantaj de a ne releva datele 
problemei şi astfel de a ne avertiza în legătură cu orice utopie. 

Deci, ce este necesar şi adevărat în economia politică? încotro merge ea? Care este capacitatea sa? 
Ce vrea de la noi? lată ce îmi propun să determin în această lucrare. Care este valoarea socialismului? 
Aceeaşi cercetare ne va arăta acest lucru. 

In ultimă instanţă, scopurile socialismului şi ale economiei politice sunt identice: libertatea, 
ordinea şi bunăstarea printre oameni. Evident, din această cauză, condiţiile care trebuiesc îndeplinite, 
sau, altfel spus, dificultăţile care trebuiesc rezolvate pentru a atinge acest scop, sunt identice pentru 
ambele părţi şi deci trebuie numai să cântărim mijloacele încercate sau propuse de fiecare dintre părţi. 
Dar, aşa cum până în prezent, economia politică a fost singura care a avut ocazia să-şi traducă ideile 
în fapte, în timp ce socialismul a făcut numai o permanentă satiră, este la fel de evident că prin 
evaluarea lucrările economice după meritul lor, noi vom reduce declamaţiile socialiste la valoarea lor 
corectă iar critica noastră, în aparenţă specifică, va putea ajunge la concluzii absolute şi definitive. 

înainte de examinarea detailată a economiei politice, suntem obligaţi să aducem câteva exemple, 
pentru ca afirmaţiile de mai sus să fie mai bine înţelese. 

§ II Insuficienţa teoriilor şi a criticilor 

Să consemnăm de la început o importantă observaţie: adversarii sunt de acord să se refere la o 
autoritate comună, despre care fiecare crede că este în favoarea sa. Această autoritate este ŞTIINŢA. 

Platon utopistul şi-a organizat republica ideală în numele ştiinţei iar din motive de modestie şi 
eufemism o numea filozofie. Aristotel, practician, combătea utopia platonică în numele aceleaşi 
filozofii. Războiul social se desfăşoară astfel de la Platon şi Aristotel. Socialiştii moderni invocă 
ştiinţa unică şi indivizibilă, fără să poată ajunge între ei la un acord despre conţinutul, limitele sau 
metoda acestei ştiinţe; economiştii,din punctul lor de vedere, afirmă că ştiinţa socială nu este altceva 
decât economia politică. 

Deci, în primul rând, trebuie stabilit ce poate fi o ştiinţă a societăţii. 

în general, ştiinţa este cunoaşterea raţionalizată şi sistematică a ceea ce ESTE. 

Aplicând această noţiune fundamentală la societate, vom spune: Ştiinţa socială este cunoaşterea 
raţională şi sistematică nu ce a fost societatea, nici ce va fi societatea, ci ce ESTE în decursul întregii 
sale vieţi, adică ansamblul manifestaţiilor sale succesive: numai aici poate exista raţiune şi sistem. 
Ştiinţa socială trebuie să cuprindă ordinea umană nu numai într-o perioadă sau alta şi nici numai 
câteva din elementele acesteia. Ştiinţa socială trebuie să cuprindă ordinea umană în toate principiile 
şi în integralitatea existenţei sale: cu alte cuvinte, evoluţia socială, desfăşurată în timp şi spaţiu, s-ar 
găsi deodată cumulată şi fixată într-un tablou care, arătând succesiunea epocilor şi succesiunea 
fenomenelor, ar dezvălui cauzalitatea şi unitatea. Aceasta trebuie să fie ştiinţa oricărei realităţi vie şi 
progresivă; incontestabil, aceasta este ştiinţa socială. 



Deci, în ciuda inclinaţiei sale individualiste şi a afirmaţiilor sale exclusive, este posibil ca 
economia politică să fie o parte constitutivă a ştiinţei sociale în care fenomenele pe care le descrie 
sunt indicatoarele primordiale ale unei acţiuni de vastă triangulare şi elementele unui întreg organic 
şi complex. Din acest punct de vedere, progresul umanităţii, în evoluţia sa de la simplu spre complex, 
ar fi în conformitate complectă cu evoluţia ştiinţelor; faptele discordante şi atât de des subversive, 
care în prezent constituie fondul şi obiectul economiei politice, ar trebui să fie considerate de noi 
drept tot atâtea ipoteze particulare, realizate succesiv de umanitate, având în vedere o ipoteză 
superioară, a cărei realizare ar rezolva toate dificultăţile şi ar satisface socialismul fără să anuleze 
economia politică. După cum am afirmat în prolog, nu putem admite că oricum s-ar exprima, 
omenirea se înşeală. 

Să clarificăm acum această afirmaţie prin fapte. 

In ziua de azi, cea mai disputată chestiune este, fără îndoială, organizarea muncii. 

Precum Ioan Botezătorul provăduia în deşert "Pocăiţi- vă", [NT 18], socialiştii strigă peste tot 
noutatea veche de când lumea: Organizaţi munca, fără să poată spune vreodată care trebuie să fie, 
după părerea lor, această organizare. Oricum, economiştii au considerat această clamoare socialistă 
drept o insultă la adresa teoriilor lor: acest lucru era ca şi cum li s-ar fi reproşat că nu ştiu ce este 
munca, primul lucru pe care ar fi trebuit să-1 cunoască. Provocaţi de adeversarii lor, economiştii au 
replicat întâi cu argumentul că munca este organizată, că nu există altă organizare a muncii decât 
libertatea de a produce şi de a face schimburi comerciale, fie pe cont propriu, fie în comun cu alţii, 
caz în care modalităţile care trebuiesc urmate sunt prevăzute de codul civil şi codul comercial. Apoi, 
dat fiind că această argumentaţie îi făcea pe adversarii lor numai să izbucnească în râsete, economiştii 
au trecut la ofensivă: arătând că socialiştii însăşi nu pricep nimic despre organizarea pe care o 
manipulau ca un evantai, economiştii au ajuns să spună că această organizare era numai o nouă 
himeră a socialismului, un nonsens, o absurditate. Cele mai recente scrieri ale economiştilor sunt pline 
de aceste judecăţi nemiloase. 

Dar, este cert că termenul organizarea muncii prezintă un sens la fel de clar şi raţional ca 
organizarea atelierului, organizarea armatei, organizarea poliţiei, organizarea carităţii, organizarea 
războiului. în acest sens, polemica economiştilor s-a pătat cu o absurditate deplorabilă. Nu mai puţin 
cert este că organizarea muncii nu poate fi o utopie şi o himeră. Munca este condiţia supremă a 
civilizaţiei; în consecinţă, munca este deja supusă unei oarecare organizări, pe care economiştii au 
voie să o considere bună dar pe care socialiştii o consideră detestabilă. 

în legătură cu propunerea socialismului de a organiza munca, mai rămâne refuzul de a recunoaşte 
acest lucru. Dar, această teză nu poate fi susţinută fiindcă este evident că în domeniul muncii, oferta, 
cererea, diviziunea, cantitatea, proporţiile, preţul garanţia şi absolut nimic nu a fost regularizat; din 
contra, totul este lăsat la latitudinea capriciilor liberului arbitru, adică hazardul. 

Iar noi, fiind conduşi de ideea pe care ne-am făcut-o despre ştiinţa socială, vom afirma împotriva 
socialiştilor precum şi împotriva economiştilor nu că munca trebuie organizată, nu că munca este 
organizată ci că munca se organizează. 

Noi afirmăm că munca se organizează: adică, munca este în curs de a se organiza de la începutul 
lumii şi se va organiza până la urmă. Economia politică ne învaţă primele rudimente ale acestei 
organizări dar socialismul are dreptate când susţine că, în forma sa actuală, organizarea este 
insuficientă şi tranzitorie. Misiunea ştiinţei este de a căuta neîncetat inovaţiile realizabile imediat, 
având în vedere rezultatele obţinute şi fenomenele în curs de realizare. 

în decursul unui război burlesc, socialismul şi economia politică urmăresc, în fond, aceeaşi idee: 
organizarea muncii. 

Dar, ambele părţi sunt vinovate de infidelitate faţă de ştiinţă precum şi de calomnie reciprocă, 
pentru că, pe de o parte, economia politică refuză orice progres ulterior, considerând drept ştiinţă 
cioturile sale de teorie iar pe de altă parte, socialismul, prin renunţarea la tradiţie, tinde să reconstituie 
societatea pe fundamente inexistente. 

Astfel, socialismul nu este nimic fără o critică profundă şi o dezvoltare neîncetată a economiei 
politice. Aplicând aici celebrul aforism scolastic Nihil est in intellectu, quod prius nonfuerit in sensu, 
[NT 19], nu există nimic în ipotezele socialiste care nu se regăseşte în practicile economice. In 
schimb, economia politică nu este decât o rapsodie impertinentă din momentul în care afirmă drept 
absolut valabile datele compilate de Adam Smith şi J.-B Say. 



O altă chestiune, nu mai puţin controversată în comparaţie cu precedenta, este camătă sau 
împrumutul cu dobândă. 

Camătă, sau cum ar spune alţii, preţul de întrebuinţare, este profitul, de orice natură ar fi el, pe 
care proprietarul îl extrage din folosirea bunului său. Quidquid sorti accrescit uşura est [NT 20] , 
afirmă teologii. Camătă, fundamentul creditului, apare pe primul plan printre modalităţile pe care 
spontaneitatea socială le pune în joc în opera sa de organizare şi din care analiza descoperă legile 
profunde ale civilizaţiei. Filozofii antici şi Părinţii Bisericii, care trebuie consideraţi aici drept 
reprezentanţii socialismului în primele secole ale erei creştine - printr-o excepţională inconsecvenţă, 
care provenea de la penuria noţiunilor economice din epoca lor - admiteau fermajul şi condamnau 
dobânda pentru bani fiindcă, după părerea lor, banii nu erau productivi. în consecinţă, ei făceau 
diferenţa între împrumutul de bunuri care se consumă prin folosire, în care ei includeau banii şi 
împrumutul de bunuri care, fără să se consume, aduceau profit utilizatorului prin produsul lor. 

Pentru economişti nu a fost greu să arate, prin generalizarea noţiunii de închiriere, că în economia 
societăţii, acţiunea capitalului, sau productivitatea sa, erau identice: fie că se consuma pe salarii, fie 
că îşi păstra rolul de instrument. In consecinţă, ori trebuia să fie interzis fermajul pământului ori 
trebuia să fie acceptată dobânda pentru bani, fiindcă ambele erau recompensa privilegiului, 
indemnizarea împrumutului. A fost nevoie de mai bine de cincisprezece secole pentru ca această idee 
să fie acceptată şi să fie potolite conştiinţele înspăimântate de anatemele catolicismului împotriva 
cametei. Dar, în cele din urmă, mărturia şi jurământul general au fost în favoarea cămătarilor: ei au 
câştigat bătălia împotriva socialismului; avantaje imense, incontestabile au decurs pentru societate din 
acest gen de legitimizare pe care a primit-o camătă. în această circumstanţă, socialismul, care a 
încercat să generalizeze legea pe care Moise a fâcut-o numai pentru israeliţi, Nonfoenerabis proximo 
tuo, sed alieno, [NT 21] a fost învins de o idee pe care a acceptat-o din rutina economică, adică 
fermajul, elevat la nivelul teoriei despre productivitatea capitalului. 

La rândul lor, economiştii au fost mai puţin fericiţi atunci când, ulterior, li s-a cerut să justifice 
fermajul în sine şi să stabilească teoria despre randamentul produs de capitaluri. Despre acest subiect 
se poate spune că ei au pierdut tot avantajul pe care l-au obţinut înainte împotriva socialismului. 

Fără îndoială, iar eu sunt primul care recunosc că închirierea pământului, la fel ca închirierea 
banilor şi a oricărei valori mobilare şi imobiliare, este un lucru spontan, universal, care provine din 
profundul naturii noastre şi care în scurtă vreme a devenit, prin dezvoltarea sa normală, unul din cel 
mai puternice resorturi ale organizării. Voi demonstra chiar că dobânda capitalului este numai 
materializarea aforismului Orice muncă trebuie să producă un excedent. Dar, în faţa acestei teorii, 
sau mai bine spus, în faţa acestei ficţiuni despre productivitatea capitalului, se ridică o altă teză, nu 
mai puţin certă, care în ultima vreme i-a lovit pe cei mai abili economişti: este vorba despre teoria 
conform căreia orice valoare provine din muncă şi este formată esenţial din salarii. Cu alte cuvinte, 
această teorie afirmă că, la origine, nici o bogăţie nu provine de la privilegiu, ea are numai o valoare 
aparentă şi, în consecinţă, numai munca între oameni este sursa revenitului. Deci, cum pot fi 
reconciliate teoria fermajului, sau teoria productivităţii capitalului, teorie confirmată de practica 
universală şi care economia politică, prin calitatea sa rutinieră, este forţată să o suporte fără să o 
poată justifica, cu această altă teorie care ne arată că, în mod normal, valoarea este compusă din salarii 
şi care duce inevitabil, după cum vom demonstra, la situaţia în care în societate există egalitate între 
produsul net şi produsul brut? 

Socialiştii nu au pierdut ocazia. Punând mâna pe principiul că munca este sursa oricărui revenit, ei 
au început să ceară cont deţinătorilor de capitaluri de fermajele şi bunurile pe care le produc 
veniturile. Aşa cum economiştii au avut prima victorie prin generalizarea fermajului şi a dobândei în 
cadrul unei expresii comune, socialiştii şi-au luat revanşa făcând să dispară drepturile senioriale ale 
capitalului în cadrul principiului mai general al muncii. Proprietatea a fost demolată din temelie până 
în vârf; economiştii nu au ştiut decât să tacă: dar, nefiind capabil să se oprească pe această nouă 
pantă, socialismul a alunecat până la ultimele limite ale utopiei comuniste. în lipsa unei soluţii 
practice, societatea este limitată: ea nu îşi poate justifica tradiţia şi nu se poate abandona în încercări 
ale căror cel mai mic defect ar fi să o retrogradeze cu câteva mii de ani. 

Ce prescrie ştiinţa în acest caz? 

Desigur, ştiinţa nu ne prescrie să ne oprim tocmai la un punct mediu arbitrar, nesesizabil, 
imposibil; ştiinţa ne prescrie să mai generalizăm şi să descoperim un al treilea principiu, un fapt, o 
lege superioară care explică ficţiunea capitalului şi mitul proprietăţii şi îl reconciliază cu teoria care 



atribuie muncii originea oricărei bogăţii. Iată ce ar fi trebuit să facă socialismul, dacă ar fi vrut să 
procedeze logic. De fapt, atât teoria productivităţii reale a muncii cât şi teoria productivităţii fictive a 
capitalului sunt teorii esenţial economice. Socialismul s-a străduit numai să arate contradicţia fără să 
deducă nimic din experienţa sau din dialectica sa, fiindcă părea să fie lipsit de ambele. Conform 
procedurii corecte, pledantul care acceptă parţial autoritatea unei surse legale trebuie să o accepte în 
întregime: nu este permis ca probele şi mărturiile să fie scindate. Oare socialismul avea dreptul să 
refuze autoritatea economiei politice cu privire la camătă în momentul când se baza pe aceeaşi 
autoritate cu privire la descompunerea valorii? Sigur că nu. In acest caz, socialismul putea pretinde 
ca economia politică să fie răsplătită pentru a-şi concilia teoriile sau putea să-şi asume singur această 
misiune spinoasă. 

Cu cât aprofundăm aceste dezbateri solemne, avem impresia că tot procesul provine de la refuzul 
unei părţi de a vedea şi refuzul celeilalte părţi de a merge. 

Unul din principiile dreptului nostru public este că nimeni nu poate fi privat de proprietatea fără un 
scop de utilitate publică şi în schimbul unei juste şi prealabile indemnizări. 

Acest principiu este eminamente economic. Pe de o parte, acest principiu presupune că domeniul 
expropriat este eminamente proprietatea cetăţeanului iar adeziunea acestui domeniu la proprietatea 
particulară este prejudiciată prin expropriere, conform spiritului democrat al contractului social. Pe de 
altă parte, indemnitatea sau preţul imobilului expropriat se reglementează nu după valoarea intrinsecă 
a obiectului ci conform legii generale a comerţului, care este cererea şi oferta sau, într-un cuvânt, 
opinia. Exproprierea făcută în numele societăţii poate fi comparată cu o afacere de convenienţă, 
consimţită de fiecare faţă de toţi: deci, nu numai preţul obiectului trebuie plătit ci şi convenienţa iar 
astfel este evaluată de fapt indemnizarea. Dacă jurisconsulţii romani ar fi perceput această analogie, 
fără îndoială că ar fi ezitat mai puţin cu privire la exproprierea motivată de utilitate publică. 

Deci, indemnizarea este sancţiunea dreptului social pentru actul de expropriere. 

In practică, principiul de indemnizare nu se aplică în toate cazurile în care ar fi fost necesar şi este 
chiar imposibil să fi fost aşa. Astfel, legea care a creat căile ferate a stipulat indemnizarea terenurilor 
care urmau să fie ocupate de şine; ea nu a făcut nimic pentru această mulţime de industrii care 
alimentau rulajul feroviar şi ale căror pierderi au depăşit cu mult valoarea terenurilor rambursate 
proprietarilor. In mod similar, atunci când s-a pus chestiunea indemnizării fabricanţilor de zahăr de 
sfeclă, nu a trecut prin mintea nimănui că Statul ar fi dator să indemnizeze această mulţimea de 
muncitori şi angajaţi care făceau ca industria de sfeclă să trăiască şi care, eventual, urmau să se 
trezească reduşi la mizerie. In acelaşi timp, este cert că, în conformitate cu noţiunea de capital şi teoria 
producţiei, aşa cum posesorul de pământ, privat de instrumentul său de muncă de calea ferată, are 
dreptul să fie indemnizat, în mod similar industriaşul, sterilizat de calea ferată, are dreptul la 
indemnizare. Din ce cauză el nu este indemnizat? Din păcate, este imposibil ca el să fie indemnizat. 
Cu acest sistem de justiţie şi imparţialitate, societatea va fi de cele mai multe ori în imposibilitatea de 
a acţiona şi va reveni la imobilitatea dreptului roman. Trebuie să existe victime. . .în consecinţă, 
principiul indemnizării este abandonat; în mod inevitabil, statul este falimentar faţă de una sau mai 
multe clase de cetăţeni. 

Aici apar socialiştii: ei au pretenţii la adresa economiei politice precum că aceasta ştie numai să 
sacrifice interesul maselor şi să creeze privilegii; apoi, demonstrând că legea de expropriere este 
rudimentul unei legi agrare, ei se opresc brusc la exproprierea universală, adică la producţia şi 
consumul în comun. 

Dar aici socialismul revine de la critică la utopie iar neputinţa sa izbucneşte din nou în 
contradicţiile sale. Dacă principiul de expropriere pentru utilitatea publică, dezvoltat în toate 
consecinţele sale, duce la o complectă reorganizare a societăţii înainte de a trece la fapte, atunci 
această reorganizare trebuie să fie determinată. Dar, repet, socialismul are drept ştiinţă numai 
zdrenţele sale de psihologie şi economie politică. Apoi, conform principiului de indemnizare, valorile 
furnizate de cetăţeni trebuie să fie garantate dacă nu rambursate; într-un cuvânt, cetăţenii trebuie să fie 
asiguraţi împotriva posibilităţilor de schimbare. Dar, dincolo de tezaurul public, pe care pretinde să-1 
gestioneze, cum va avea grijă socialismul de această avuţie? 

Evadarea din acest cerc este imposibilă cu o logică corectă şi sinceră. Comuniştii, mai cinstiţi în 
atitudinea lor decât alte secte cu idei unduioase şi pacifiste, rezolvă dificultatea şi îşi promit că atunci 
când vor fi la putere, ei vor expropria pe toată lumea, nu vor despăgubi pe nimeni şi nu vor garanta 
nimic. în fond, s-ar putea ca acest lucru să nu fie nedrept sau neloial: din păcate, a arde nu înseamnă a 



răspunde, după cum îi spunea interesantul Desmoulins lui Robespierre. în discuţii asemănătoare se 
revine mereu la foc şi ghilotină. Aici, ca peste tot, sunt prezente două drepturi la fel de sacre: dreptul 
cetăţeanului şi dreptul Statului. Este suficient să spunem că există şi trebuie descoperită o formulă de 
conciliere superioară dincolo de utopiile socialiste şi teoriile fragmentate ale economiei politice. Ce 
fac partidele pledante în acest caz? Nimic. S-ar spune mai curând că partidele ridică probleme numai 
pentru a avea ocazia să-şi adreseze injurii. Ce spun eu? Chestiunile nu sunt înţelese ca atare; în timp 
ce publicul discută problemele sublime ale societăţii şi ale destinului uman, antreprenorii de ştiinţă 
socială, ortodocşi şi schismatici, nu sunt de acord despre principii. Dovada este că cercetările prezente 
au fost prilejuite de lucrarea Raportul de profit şi salariu, al cărei autori desigur nu se pricep mai 
bine decât detractorii săi. 

Cum se poate? Economişti, o Academie, ar fi pus în joc o chestiune fără ca ei singuri să înţeleagă 
termenii! Cum a putut să le vină aşa o idee?... 

Ei bine, da! Ce pretind eu este incredibil, fenomenal, dar asta este. Teologii răspund la problemele 
de metafizică numai prin mituri şi alegorii care întotdeauna reproduc problemele, fără să le rezolve; 
economiştii răspund la întrebările pe care ei le pun numai prin naraţia modului în care au fost 
manevraţi să le pună: dacă ar fi crezut că pot merge mai departe, ar fi încetat să mai fie economişti. 

De exemplu, ce este profitul? Profitul este ce îi rămâne antreprenorului, după ce a şi-a plătit toate 
cheltuielile. Dar, cheltuielile sunt formate din zilele de muncă şi din valorile consumate sau, în 
definitiv, de salarii. Deci, care este salariul unui muncitor? Minimul care îi poate fi dat, adică nu se 
ştie. Care trebuie să fie preţul pentru marfa adusă pe piaţă de negustor? Acesta este cel mai mare preţ 
pe care îl va putea obţine, adică, din nou, nu se ştie. In economia politică este chiar interzis să se 
presupună că marfa şi ziua de muncă pot fi obiectul unui impozit, cu toate că este acceptată ideea că 
acestea pot fi evaluate fiindcă, spun economiştii, evaluarea este o operaţie esenţial arbitrară, care 
niciodată nu poate ajunge la o concluzie certă şi precisă. Deci, cum poate fi descoperit raportul dintre 
două necunoscute care, conform economiei politice, în nici un caz nu pot fi separate una de alta? 
Astfel, economia politică pune probleme insolubile; totuşi, vom vedea în curând că este inevitabil ca 
economia politică să pună aceste probleme iar secolul nostru să le rezolve. Iată din ce cauză am spus 
că Academia de ştiinţe morale a vorbit fără cunoştiinţă de cauză şi profetic când a pus în discuţie 
raportul dintre profituri şi salarii. 

Dar se va pune întrebarea dacă nu este oare adevărat că dacă munca este foarte cerută şi 
muncitorii sunt puţini, salariul ar putea creşte şi, pe de altă parte, profitul ar scade? Dacă producţia 
este supra-abundentă din cauza concurenţei excedentare, se vor produce stocarea excesivă, vânzare la 
preţ de pierdere; în consecinţă, se vor crea lipsa de profit pentru antreprenor şi pericolul de şomaj 
pentru muncitor? Muncitorul îşi va oferi atunci munca cu rabat? Dacă o maşină este inventată, ea va 
stinge focul rivalilor săi? După stabilirea monopolului, muncitorul va fi dependent de antreprenor iar 
profitul şi salariul vor merge în direcţii opuse? Toate aceste cauze, şi multe altele, nu pot fi studiate, 
evaluate, compensate, etc, etc, etc. 

Oh! monografii, istorii: suntem săturaţi de ele din vremurile lui A.Smith şi J-B.Say iar despre 
textele lor nu se mai fac decât variaţii. Dar nu trebuie înţeleasă chestiunea astfel, cu toate că 
Academia nu i-a acordat alt sens. Raportul de profit şi salariu trebuie considerat într-un sens 
absolut şi nu din punctul de vedere inconclusiv al incidenţelor comerţului şi al diviziuni de interese, 
două chestiuni care trebuiesc interpretate ulterior. Explic opinia mea. 

Considerăm că producătorul şi consumatorul sunt un singur individ, a cărui retribuţie este 
naturalmente egală cu produsul său; apoi, distingem în produs partea care restituie producătorului 
avansul şi partea care este profitul său, conform axiomei că orice muncă trebuie să creeze un profit. 
Acum trebuie să determinăm raportul reciproc dintre aceste două elemente. Apoi, va fi uşor să fie 
deduse raporturile materiale dintre clasele omeneşti ale antreprenorilor şi ale salariaţilor şi vom putea 
explica raţional toate oscilaţiile comerciale. O serie de elemente corolare vor fi adăugate la 
demonstraţie. 

Pentru ca această relaţie să existe şi să poată fi evaluată, este absolut necesar ca o lege, internă 
sau externă, să guverneze constituirea salariului şi a preţului de vânzare. Dat fiind că în situaţia 
actuală, salariul şi preţul variază şi oscilează neîncetat, se pune întrebarea care sunt faptele generale, 
cauzele, care determină ca valoarea să varieze şi să oscileze şi în care limite se produce această 
oscilaţie. 



Dar chiar această chestiune este în contradicţie cu principiile, fiindcă cine afirmă oscilaţie, 
presupune în mod necesar o direcţie medie spre care centrul de gravitaţie al valorii o conduce 
neîncetat. Când Academia cere să se determine oscilaţiile profitului şi ale salariului, ea solicită astfel 
să se determine valoarea. Dar, acest lucru este exact ceea ce resping domnii de la Academie; ei nu 
vor deloc să înţeleagă că dacă valoarea este variabilă, exact din această cauză ea este determinabilă; că 
variabilitatea este un indice şi o condiţie de determinabilitate. Ei pretind că valoarea, întotdeauna 
fluctuantă, nu poate fi determinată niciodată. Această afirmaţie este similară cu argumentul că, dat 
fiind numărul de oscilaţii pe secundă a unei pendule, amplitudinea oscilaţiilor, latitudinea şi înălţimea 
locului unde se face experienţa, lungimea pendulei nu poate fi determinată fiindcă pendula este în 
mişcare. Aceasta este esenţa primului articol de credinţă al economiei politice. 

în aparenţă, socialismul nu a înţeles problema mai bine şi nu dă importanţă acestui lucru. Printre 
numeroşii săi adepţi, unii pur şi simplu ocolesc problema, punând raţionalizarea în locul repartiţiei, 
adică izgonind numărul şi măsura din organismul social; alţii ies din încurcătură aplicând sufragiul 
universal în chestiunea salariului. Este de la sine înţeles că aceste afirmaţii nefericite găsesc nătărăi 
cu miile şi cu sutele de mii. 

Condamnarea economiei politice a fost formulată de Malthus în acest celebru fragment: 

"Un om care se naşte într-o lume deja ocupată, dacă familia sa nu are mijloacele de a-1 hrăni sau 
dacă societatea nu are nevoie de munca lui, eu afirm că acest om nu are cel mai mic drept de a cere 
vreo bucată de mâncare; într-adevăr, el este un surplus pe pământ. El nu are nici un acoperământ la 
marele banchet al naturii. Natura îi porunceşte să plece şi în scurtă vreme va executa singură acest 
ordin." 

lată deci care este concluzia necesară, fatală a economiei politice, concluzie pe care o voi 
demonstra cu o probă necunoscută până acum în această ordine a cercetărilor: moarte pentru cine nu 
posedă. 

Pentru a înţelege mai bine gândirea lui Malthus, să o transcriem în propoziţii filozofice şi să o 
despuiem de lustrul oratoric: 

"Libertatea individuală şi proprietatea, care este expresia sa, sunt date în economia politică; 
egalitatea şi solidaritatea nu sunt. 

In acest regim, fiecare la el, fiecare pentru el: munca, ca orice marfă, este supusă urcării şi 
coborârii: de aici provin riscurile proletariatului. 

Cel care nu are revenit sau salariu, nu are dreptul să ceară nimic de la alţii: nenorocirea lui este 
numai a lui; în jocul soartei, şansa s-a întors împotriva lui." 

Din punctul de vedere al economiei politice, aceste propoziţii sunt incontestabile. Malthus, care le- 
a formulat cu o precizie alarmantă, este la adăpost de orice imputaţie. Din punctul de vedere al 
condiţiilor ştiinţei sociale, exact aceste propoziţii sunt false în mod radical şi chiar contradictorii. 

Eroarea lui Malthus, sau mai bine spus, a economiei politice, nu constă în afirmaţia că un om care 
nu are ce mânca trebuie să dispară şi nici în a pretinde că în regimul de apropriere individuală, cel 
care nu are muncă sau revenit are numai soluţia de a ieşi din viaţă prin sinucidere, dacă nu preferă să 
se vadă vânat de foamete. Pe de o parte, aceasta este legea existenţei noastre; pe de altă parte, aceasta 
este consecinţa proprietăţii. La acest punct, domnul Rossi s-a străduit foarte mult să justifice bunul 
sens al lui Malthus. Este adevărat: bănuiesc că d-1 Rossi, care i-a făcut apologia lui Malthus pentru 
atât de mult timp şi cu atât de multă dragoste, ar fi vrut să recomande economia politică la fel cum 
compatriotul său_Machiavelli, în lucrarea sa "Principele", a recomandat despotismul pentru admiraţia 
lumii. Prin faptul că ne facem să considerăm mizeria drept condiţia sine qua non a arbitrarului 
industrial şi comercial, d-1 Rossi pare să ne spună cu glas tare: iată dreptul vostru, justiţia voastră, 
economia voastră politică; aceasta este proprietatea. 

Dar naivitatea galică nu înţelege niciuna din aceste fineţuri şi meritată să fie spus Franţei pe 
limba ei imaculată: în termeni generali, eroarea lui Malthus, viciul radical al economiei politice este 
de a afirma ca definitivă o condiţie temporară, adică stratificarea societăţii în clasele de patriciat şi 
proletariat; în mod special, eroarea este de a afirma că într-o societate organizată şi, în consecinţă 
solidară, este posibil ca unii să posede, să muncească şi să consume iar alţii să nu aibă proprietate, 
muncă sau pâine. In fine, Malthus, sau economia politică, trag concluzii greşite când consideră 
capacitatea de reproducere indefinită de care se bucură specia umană, la fel ca toate speciile animale 
şi vegetale, drept o ameninţare permanentă de mizerie. Dar în locul acestor concluzii, ar fi trebuit să 
fie deduse necesitatea şi, în consecinţă, existenţa unei legi de echilibru între populaţie şi producţie. 



Pe scurt, marele merit al lui Malthus, ignorat complet de confraţii săi, este reducerea la absurd a 
întregii economii politice. 

Pe de altă pare, încă cu mult înainte, Platon şi Thomas More au judecat socialismul printr-un 
singur cuvânt: UTOPIE, adică un loc inexistent, o himeră. 

Totuşi, în onoarea spiritului uman şi pentru a face dreptate tuturor, trebuie spus: la început, ştiinţa 
economică şi legislativă nu ar fi putut fi altceva decât cea pe care am văzut-o; nici societatea nu se 
poate opri la această poziţie primară. 

Orice ştiinţă trebuie întâi să-şi delimiteze domeniul, să-şi producă şi să-şi adune materialele: 
înaintea sistemului sunt faptele; înainte de secolul artei este secolul erudiţiei. Supusă ca oricare altă 
ştiinţă la legea timpului şi la condiţiile de experimentare, înainte de a căuta cum trebuie să se 
desfăşoare lucrurile în societate, ştiinţa economică trebuia să ne spună cum se desfăşoară lucrurile. 
Toate aceste rutine, pe care autorii le califică atât de pompos în cărţile lor drept legi, principii şi teorii, 
în ciuda incoerenţei şi contradicţiilor dintre ele, ar fi trebuit să fie adunate cu hărnicie scrupuloasă şi 
descrise cu o imparţialitate severă! Pentru a îndeplini acest scop, poate ar fi fost nevoie de mai mult 
geniu dar mai ales de mai mult devotament, care nu va solicita ulteriorul progres al ştiinţei. 

Deci, dacă în zilele noastre economia socială este mai curând o aspiraţie spre viitor mai mult decât 
o cunoaştere a realităţii, mai trebuie să recunoaştem că elementele acestui studiu există în economia 
politică. Cred că exprim sentimentul general afirmând că această opinie a devenit opinia imensei 
majorităţi a spiritelor. Este adevărat că prezentul îşi găseşte puţini apărători dar dezgustul pentru 
utopie nu este mai puţin universal: toată lumea înţelege că adevărul există în formula care va 
reconcilia aceşti doi termeni: CONSERVARE şi MIŞCARE . 

Mulţumiri numeroşilor A.Smith, J-B Say, Ricardo, Malthus precum şi curajoşilor lor oponenţi, 
care şi-au propus să descopere misterele soartei, atria Ditis [NT 23]; preponderenţa capitalului, 
asuprirea muncitorului, maşinaţiile monopolului, dezvăluite din toate punctele de vedere, se retrag din 
privirilor opiniei. Raţionamente şi presupuneri se fac despre faptele observate şi descrise de 
economişti: drepturi abuzive, cutume nedrepte, respectate numai cât va dura obscuritatea care le dă 
viaţă, cu greu târâte la lumina zilei; toate acestea încetează să existe prin reprobarea generală. Se 
bănuieşte că guvernarea societăţii nu mai trebuie să fie concepută în cadrul unei ideologii găunoase 
de genul "Contractul social" ci, aşa cum a întrevăzut Montesquieu, în cadrul raportului de fapte. O 
mişcare de stânga, cu tendinţe eminamente sociale, formată din savanţi, magistraţi, jurisconsulţi, 
profesori, unii capitalişti şi căpetenii ale industriei, toţi născuţi ca reprezentanţi şi apărători ai 
privilegiului precum şi un milion de adepţi, se află în popor deasupra şi în exteriorul opiniilor 
parlamentare. Această mişcare caută să dezvăluie secretele din viaţa societăţilor prin analiza datelor 
economice. 

Să ne închipuim deci economia politică drept un imens câmp pe care se află materiale pregătite 
pentru un edificiu. Muncitorii, plini de ardoare şi nerăbdători să se apuce de lucru, aşteaptă un semnal 
dar arhitectul a dispărut, fără să lase vreun un plan. Economiştii au ţinut minte multe lucruri dar, din 
păcate, ei nu au nici umbra unui deviz. Ei cunosc originea şi istoricul fiecărei piese, cât a costat, care 
lemn dă cea mai bună grindă, din care argilă se fac cele mai bune cărămizi; cât s-a cheltuit pentru 
scule şi cărăuşit, cât câştigă tâmplarii şi cioplitorii de piatră. Ei nu ştiu nimic despre destinaţia şi locul 
vreunui lucru. Economiştii nu se pot preface că văd rămăşiţele unei opere aruncate dezordonat, 
disjecti membra poetae. [NT 24] Până acum le-a fost imposibil să regăsească planul general şi de 
fiecare dată când au încercat unele reapropieri, s-au lovit numai de incoerenţe. în cele din urmă, fiind 
disperaţi de combinaţiile lipsite de rezultat, ei au terminat prin a erija la grad de dogmă defectul 
arhitectonic al ştiinţei sau, după cum spun ei, inconvenientele principiilor ei. Intr-un cuvânt, ei au 
negat ştiinţa. 6 

Astfel diviziunea muncii , fără de care producţia ar fi aproape nulă, este supusă la o mie de 
inconveniente, dintre care cea mai gravă este demoralizarea muncitorului; odată cu preţul convenabil, 



6 "Principiul care guvernează viaţa publică a naţiunilor nu este cel al ştiinţei pure: sunt date complexe care 
rezultă din epoca luminilor, a necesităţilor şi intereselor." Aşa se exprima în decembrie 1844 d-1 Leon Faucher, 
unul din spiritele cele mai lucide care există în Franţa. Să fie explicat, dacă se poate, cum un om de o asemenea 
calitate a ajuns să declare că datele complexe ale societăţii sunt opuse ştiinţei pure. 



maşinile produc aglomeraţie şi şomaj. Concurenţa duce la opresiune. De cele mai multe ori impozitul, 
legătura materială a societăţii, este numai un bici care înspăimântă ca focul şi grindina. Creditul are 
falimentul drept corelativ obligatoriu. Proprietate este un furnicar de abuzuri. Comerţul degenerează 
în joc de noroc în care frauda este permisă uneori. Pe scurt, dat fiind că dezordinea se găseşte peste tot 
în proporţie egală cu ordinea, fără să se ştie cum un factor îl va elimina pe celălalt, taxis ataxian 
diâkein [NT 25], economiştii au ajuns la concluzia că totul este spre bine şi consideră orice propunere 
de schimbare drept ostilă economiei politice. 

Prin urmare, edificiul social a fost neglijat; mulţimea a dat năvălit pe şantier: coloane, culmi şi 
socluri, lemnul, piatra şi metalul, au fost distribuite pe grupuri şi au fost trase la sorţi. Din toate aceste 
materiale, conglomerate pentru un templu splendid, proprietatea, ignorantă şi barbară, a construit 
bordeie. Deci, este vorba nu numai să fie regăsi planul edificiului ci şi de a-i evacua pe ocupanţi, care 
susţin că cetatea lor este superbă şi care se năpăstuiesc la lupta de la porţile lor când aud numai 
cuvântul "restaurare". O asemenea confuzie s-a petrecut altădată la Babei: din fericire, noi vorbim 
franceza şi suntem mai îndrăzneţi decât camarazii lui Nemrod. [NT 26] 

Să lăsăm alegoria. Este evident că metoda istorică şi descriptivă, folosită cu succes atâta timp cât a 
fost nevoie numai de recunoştinţe, nu foloseşte la nimic: după mii de monografii şi tabele, nu suntem 
mai avansaţi decât eram pe vremurile lui Xenofon şi Hesiod. Fenicienii, grecii şi romanii munceau pe 
vremurile lor aşa cum muncim noi în ziua de azi: investeau bani, plăteau salariul muncitorilor lor, îşi 
extindeau domeniile, făceau expediţii şi recuperări, administrau catastife, speculau şi agiotau, se 
ruinau după toate regulile artei economice. Ei se înţelegeau la fel de bine ca noi să-şi aroge 
monopoluri şi să-1 păcălească pe consumator şi pe muncitor. Relaţiile sunt supra-abundente de toate 
aceste fenomene iar când vom examina din nou statisticile şi cifrele noastre, vom avea în faţă ochilor 
mereu numai haosul, imobil şi uniform. 

într-adevăr, părerea generală este că începând din vremurile mitologice până în prezent, în anul 57 
de la marea noastră revoluţie [NT 27] , bunăstarea generală a crescut: pentru mult timp, creştinismul a 
fost considerat principala cauză a acestei ameliorări iar acum economiştii invocă toată onoarea pentru 
principiile lor. Ei întreabă care a fost, în esenţă, influenţa creştinismului asupra societăţii? Profund 
utopic când a venit pe lume, creştinismul a putut să se susţină şi să se extindă numai prin adoptarea 
treptată a tuturor categoriilor economice: munca, capitalul, fermajul, camătă, traficul, proprietatea. Pe 
scurt, creştinismul s-a extins prin consacrarea legii romane, expresia supremă a economiei politice. 

Creştinismul, străin de teoriile despre producţie şi consum pe latura sa teologică, a fost pentru 
civilizaţia europeană ceea ce au fost în alte vremuri pentru muncitorii ambulanţi societăţile de 
asociere şi francmasonerie, un fel de contract de asigurare şi ajutor reciproc. Din acest punct de 
vedere, creştinismul nu datorează nimic economiei politice. Binele făcut de creştinism nu poate fi 
invocat de economia politică ca o dovadă de certitudine. Efectele carităţii şi ale devotamentului nu se 
află în domeniul economiei, care trebuie să procure fericirea societăţilor prin organizarea muncii şi 
justiţie. în ceea ce priveşte surplusul, sunt dispus să recunosc fericitele efecte ale mecanismului 
proprietar dar observ că aceste efecte sunt complet acoperite de mizeriile cauzate de esenţa 
mecanismului de producere. Astfel, după cum afirma recent un ilustru ministru în faţa parlamentului 
englez şi după cum vom demonstra imediat, în societatea actuală, progresul mizeriei este paralel şi 
conform cu progresul bogăţiei, fapt care anulează complet meritele economiei politice. 

Astfel, economia politică nu se justifică prin maximele sale şi nici prin operele sale; valoarea 
socialismului se reduce la constatarea sa. Deci, trebuie să reluăm examinarea economiei politice, 
fiindcă numai ea posedă, cel puţin parţial, materialele ştiinţei sociale; trebuie să verificăm dacă 
teoriile economiei politice nu ascund vreo eroare a cărei rectificare ar reconcilia faptul şi dreptul, 
dacă relevă legea organică a umanităţii şi produc concepţia pozitivă a ordinei. 



CAPITOLUL II 



DESPRE VALOARE 



§ I - Contradicţia dintre valoarea de utilitate şi valoarea de schimb 

Valoarea este piatra angulară a edificiului economic. Artistul divin, care ne-a încredinţat 
continuarea operei sale, nu a dat explicaţii nimănui dar îl putem întrezări după unele indicii. In 
realitate, valoarea are două faţete: una, pe care economiştii o denumesc valoarea de utilizare sau 
valoarea proprie; cealaltă, valoarea de schimb, sau valoarea de opinie. Din acest dublu punct de 
vedere, valoarea produce efecte foarte neregulate, atât timp cât nu este stabilită, sau, ca să ne 
exprimăm mai filozofic, atât timp cât nu este constituită. Aceste efecte se schimbă complet prin 
constituirea valorii. 

In ce constă corelaţia dintre valoarea utilă şi valoarea de schimb; ce trebuie să înţelegem prin 
valoarea constituită şi prin ce modalitate se produce această constituire: acesta este obiectul şi scopul 
economiei politice. îl rog din suflet pe cititor să acorde întreaga sa atenţie la ceea ce va urma: 
capitolul de faţă este singurul care îi solicită puţină bunăvoinţă iar eu voi face efortul să fiu din ce în 
ce mai simplu şi clar. 

Tot ceea ce îmi poate fi de vreun folos are o anumită valoare; cu cât obiectul util este mai 
abundent, cu atât sânt mai bogat: aici nu este nici o dificultate. Laptele şi carnea, fructele şi grânele, 
lâna, zahărul, bumbacul, vinul, metalele, marmora, pământul, apa, aerul, focul şi soarele sunt pentru 
mine valori de utilizare, valori prin natură şi destinaţie. Dacă toate obiectele care servesc la existenţa 
mea ar fi fost la fel de abundente ca unele dintre ele, de exemplu lumina; cu alte cuvinte, dacă fiecare 
specie de valori ar exista ar exista în cantitate inepuizabilă, bunăstarea mea ar fi fost asigurată pentru 
totdeauna: nu ar mai fi trebuit să muncesc, nici măcar să mă gândesc la aşa ceva. în această situaţie, 
lucrurile ar avea întotdeauna utilitate dar nu ar mai fi adevărat să se afirme că lucrurile VALOREAZĂ 
fiindcă valoarea indică un raport social în esenţă, după cum vom vedea imediat. Noi am ajuns la 
noţiunea de utilitate numai prin noţiunea de schimb, făcând un fel de revenire a societăţii la natură. 
Deci, întreaga dezvoltare a civilizaţiei depinde de necesitatea omenirii de a crea neîncetat noi valori, 
aşa cum defectele societăţii provin iniţial din lupta perpetuă pe care o purtăm împotriva propriei 
noastre inerţii. Scutiţi omul de necesitatea care îi solicită gândirea şi îl modelează pentru viaţa 
contemplativă iar contramaistrul creaţiei va fi numai primul dintre patrupezi. 

Cum valoarea de utilitate devine valoare de schimb? Trebuie să remarcăm că aceste două tipuri de 
valori, cu toate că există simultan în gândire, (fiindcă prima apare numai cu ocazia celei de a doua), 
menţin o relaţie de succesiune: valoare de schimb este creată de un fel de reflecţie a valorii utile, aşa 
cum teologii învaţă că în trinitate, Tatăl, care se consideră etern, creează Fiul. Această generare a ideii 
despre valoare nu a fost notată cu destulă atenţie de economişti: este important să ne oprim aici. 

Multe din obiectele de care am nevoie se găsesc în natură numai în cantitate modestă sau nu se 
găsesc deloc. Din această cauză, sunt forţat să ajut la producerea obiectelor care îmi lipsesc. Dat fiind 
că nu mă pot implica în atât de multe lucruri, voi propune altor oameni, colaboratorii mei în diferite 
funcţii, să-mi cedeze o parte din produsele lor în schimbul produselor mele. Deci, întotdeauna eu voi 
avea din produsul meu particular mai mult decât consum; în mod similar, camarazii mei vor avea 
întotdeauna din respectivele lor produse mai mult decât consumă. Această convenţie tacită se 
finalizează prin comerţ. Cu această ocazie vom arăta că succesiunea logică a celor două categorii de 
valoare apare mai bine în istorie decât în teorie: timp de mii de ani, oamenii şi-au disputat bunurile 
naturale, (ceea ce este denumit comuna primitivă), înainte ca munca lor lor să le fi dat posibilitatea 
unui oarecare schimb. 

Capacitatea produselor naturale sau industriale de a fi utile pentru existenţa omului se numeşte 
specific valoarea de utilitate; capacitatea acestor produse de a se da unul ca preţ al celuilalt se numeşte 
valoare de schimb. In fond, este acelaşi lucru, fiindcă al doilea caz adaugă numai la primul caz ideea 
unei substituiri iar acest lucru poate apare ca o subtilitate îndrăzneaţă: în practică, consecinţele sunt 
surprinzătoare şi, în alternanţă, fericite sau funeste. 



Distincţia stabilită în valoare provine din fapte şi nu are nimic arbitrar; omul, supus aceste legi, are 
posibilitatea să o schimbe spre profitul bunăstării şi libertăţii sale. După cum frumos se exprimă d-1 
Walras, munca este un război declarat cu parcimonia naturii; ea creează simultan bogăţia şi societatea. 
Munca produce incomparabil mai multe bunuri decât ne dă natura; astfel, s-a observat că numai 
cizmarii din Franţa produc de zece ori mai mult decât minele unificate din Peru, Brazilia şi Mexic. 
Dar munca, prin transformările pe care le impune asupra valorilor naturale, prin extinderea şi 
multiplicarea la infinit a drepturilor sale, ajunge treptat la situaţia în care orice bogăţie, silită să treacă 
prin filiera industrială, revine în întregime celui care a creat-o şi nimic sau aproape nimic nu mai 
rămâne celui care deţine materia primă. 

Acesta este cursul dezvoltării economice: în primul moment, aproprierea pământului şi a valorilor 
naturale; apoi asocierea şi distribuirea prin muncă până la egalitatea completă. Prăpăstiile sunt în 
calea noastră, paloşul atârnă peste capul nostru. Dar, pentru alunga toate primejdiile, avem raţiunea iar 
raţiunea este atotputernicia. 

Din raportul dintre valoarea utilă şi valoare de schimb rezultă că dacă schimbul este interzis unuia 
dintre producători, din întâmplare sau din rea voinţă, sau dacă utilitatea produsului său dispare brusc, 
producătorul cu magaziile pline nu mai posedă nimic. Cu cât a făcut mai multe sacrificii şi cu cât a 
depus mai multe eforturi pentru a produce, cu atât mizeria sa va fi mai profundă. Dacă utilitatea 
produsului ar fi numai diminuată în loc să dispară complet, ceea ce se poate întâmpla într-o sută de 
feluri, muncitorul ar fi numai sărăcit, în loc să fie lovit de degradare şi ruinat de o subită catastrofă. 
Fiind obligat să livreze o cantitate importantă a valorii sale pentru o cantitate mică de valori străine, 
existenţa sa ar fi redusă în proporţia egală cu deficitul vânzării sale, ceea ce îl va duce prin regres de la 
bunăstare la epuizare. Dacă, în cele din urmă, utilitate produsului creşte sau dacă producţia devine mai 
puţin costisitoare, balanţă de schimb va înclina în favoarea avantajul producătorului, a cărui 
bunăstare s-ar putea ridica de la mediocritatea harnică la opulenţa leneşă. Fenomenul de depreciere şi 
îmbogăţire se manifestă într-o mie de forme şi combinaţii: acesta este jocul pasional şi interesant al 
comerţului şi industriei. Economiştii cred că această loterie plină de capcane trebuie să existe în veci. 
Fără să ştie, Academia de ştiinţe morale şi politice solicită suprimarea acestei loterii fiindcă, sub 
denumirea de profit şi salariu, ea solicită să fie conciliate valoarea utilă şi valoarea de schimb, adică 
să fie găsită modalitatea de a face ca toate valorile utile să fie comercializabile şi, vice versa, ca toate 
valorile comercializabile să fie utile în egală măsură . 

Economiştii au reuşit să scoată în evidenţă dublul caracter al valorii dar nu au dezvăluit cu aceeaşi 
claritate natura sa contradictorie. Aici începe critica noastră. 

Utilitatea este condiţia necesară a schimbului; dar, eliminaţi schimbul şi utilitatea devine nulă: 
aceşti doi termeni sunt legaţi în mod indisolubil. Deci, unde apare contradicţia? 

Dat fiind că noi, cei care existăm, supravieţuim numai prin muncă şi schimb şi dat fiind că suntem 
mai bogaţi cu cât producem şi schimbăm mai mult, consecinţa pentru fiecare este de a produce cât 
mai multă valoare utilă, cu scopul de a augmenta în egală măsură schimburile sale. Primul efect 
inevitabil cauzat de multiplicarea valorilor este de a le DEPRECIA: cu cât o marfă este mai abundentă, 
cu atât ea îşi pierde din valoarea de schimb şi se depreciază din punct de vedere comercial. Nu este 
oare adevărat că există o contradicţie între necesitatea de a munci şi rezultatele acestei necesităţi? 

Rog cu stăruinţă cititorul să dea atenţie faptului şi să nu alerge înaintea explicaţiei. 

Un ţăran care a recoltat douăzeci de saci de grâu, pe care intenţionează să-i consume cu familia sa, 
se consideră de două ori mai bogat decât dacă ar fi recoltat numai zece saci. In mod asemănător, o 
gospodină care a ţesut cinzeci de coţi de pânză, se consideră şi ea de două ori mai bogată decât dacă ar 
fi ţesut numai douăzeci şi cinci de coţi. Din punctul de vedere al gospodăriei, ambii au dreptate dar 
din punctul de vedere al relaţiilor externe, ambii se pot înşela complect. Dacă recolta de grâu este 
dublă în toată ţara, douăzeci de saci se vor vinde mai ieftin decât s-ar fi vândut zece, în cazul în care 
recolta ar fi fost pe jumătate. Cinzeci de coţi de pânză ar valora mai puţin decât douăzeci şi cinci. 
Valoarea scade cu cât creşte producţia utilităţii iar un producător poate ajunge la mizerie 
îmbogăţindu-se mereu. Acest lucru pare a fi iremediabil, dat fiind că singura scăpare ar fi ca toate 
produsele industriale să existe în cantitate infinită, precum aerul şi lumina, ceea ce este absurd. 
Dumnezeul raţiunii mele! ar fi exclamat Jean-Jacques: nu economiştii sunt cei care divagă; economia 
politică este infidela definiţiilor sale: Mentita este iniquitas sibi. [NT 28] 

în exemplele precedente, valoarea utilă depăşeşte valoarea de schimb: în alte cazuri, valoarea utilă 
este mai mică decât valoarea de schimb. Atunci se produce acelaşi fenomen, dar în sens invers: 



balanţa este favorabilă producătorului iar consumatorul este cel afectat. Acest lucru se petrece în 
situaţiile de penurie, când costul existenţei are întotdeauna ceva artificial. Există profesiuni a căror 
unică artă este de a acorda o valoare exagerată unei utilităţi mediocre, de care lumea s-ar fi putut lipsi 
foarte bine: acestea sunt, în general, artele luxului. Prin pasiunea sa estetică, omul este avid de 
futilităţile a căror posesie îi satisfac deplin vanitatea, gustul său înnăscut pentru lux şi dragostea sa 
mai nobilă şi mai respectabilă pentru frumos: pe baza acestor premize, furnizorii acestor obiecte 
speculează. Impozitarea fanteziei şi a eleganţei nu este mai puţin odioasă şi absurdă decât 
impozitarea traficului: dar acest impozit este conceput de câţiva antreprenori la modă, protejaţi de 
infatuarea generală iar unicul lor merit este de a denatura gustul şi de a crea instabilitate. Din acel 
moment, nimeni nu se plânge iar toate anatemele sunt rezervate monopoliştilor care graţie geniului, 
reuşesc să ridice preţul pânzei şi al pâinii cu câteva centime . . . 

Am arătat puţin contrastul surprinzător din valoarea utilă şi valoarea de schimb. Economiştii sunt 
obişnuiţi să considere că acest aspect este foarte simplu: trebuie demonstrat că această pretinsă 
simplicitate ascunde un profund mister iar datoria noastră este să-1 înţelegem. 

Deci, solicit ferm ca oricare economist serios să-mi spună, nu numai să traducă sau să repete 
întrebarea: din ce cauză valoarea scade pe măsură ce producţia creşte; în mod similar, din ce cauză 
creşte valoarea pe măsură ce producţia se micşorează? în termeni tehnici, valoarea utilă şi valoarea de 
schimb, necesară una pentru alta, se află în cauzalitate inversă una faţă de alta: întreb de ce raritatea, 
nu utilitatea, este sinonimă cu scumpetea? Să reţinem bine: urcarea şi scăderea preţurilor de mărfuri 
sunt independente de cantitatea de muncă depusă în producţie iar costul său deficitar sau suplimentar 
nu foloseşte la nimic pentru a explica variaţiile mercurialului. Valoarea este capricioasă ca libertatea: 
ea nu ia în consideraţie utilitatea sau munca. Departe de aşa ceva, se pare că în decursul normal şi cu 
excepţia unor perturbări ieşite din comun, obiectele cele mai utile sunt întotdeauna cele care trebuie să 
fie livrate la preţul cel mai scăzut. Cu alte cuvinte, se pare că este just ca oamenii care muncesc în 
cadrul celui mai larg consens să fie cei mai bine plătiţi iar cei care irosesc în truda lor sângele şi apa 
să fie cei mai prost plătiţi. Astfel, urmând principiul până la ultimele sale consecinţe, în modul cel mai 
logic de pe lume vom ajunge la concluzia că lucrurile a căror utilitate este necesară iar cantitatea lor 
este infinită trebuie să nu coste nimic iar lucrurile lipsite de utilitate şi de o extremă raritate trebuie să 
aibă un preţ inestimabil. Dar, cea mai nenorocită încurcătură este că practica nu acceptă aceste 
extreme: pe de o parte, niciodată un produs uman nu va fi infinit; pe de altă parte, obiectele cele mai 
rare trebuie să aibă o oarecare utilitate fără de care este posibil să nu aibă nici o valoare. Valoarea 
utilă şi valoare de schimb rămân deci înlănţuite una de alta în mod fatal, cu toate că prin natura lor, ele 
tind în permanenţă să se excludă reciproc. 

Nu voi osteni cititorul cu refutarea logomahiilor care ar putea fi prezentate pentru a elucida acest 
subiect: nu există o cauză atribuibilă sau o explicaţie posibilă pentru noţiunea de valoare. Subiectul 
meu este fundamental, în sensul că poate fi util pentru explicarea altor subiecte dar este insolubil în 
propria sa esenţă. Aceasta este esenţa dualismului dintre spirit şi materie. Considerate separat, spiritul 
şi materia sunt noţiuni care indică separat o anumită viziune a spiritului, dar fără să garanteze o 
anumită realitate. în mod similar, dată fiind necesitatea ca omul să aibă o mare varietate de produse, 
cu obligaţia de a le achiziţiona prin munca sa, antinomia dintre valoarea de utilitate şi valoarea de 
schimb rezultă în mod necesar iar de aici provine o contradicţie fundamentală în economia politică pe 
care nici o inteligenţă, nici o voinţă divină şi umană nu o pot stăvili. 

Astfel, în loc să căutăm o explicaţie himerică, să ne mulţumim să constatăm necesitatea 
contradicţiei. 

Oricare ar fi abundenţa valorilor create şi proporţia de schimb dintre ele, pentru ca noi să facem 
schimb de produse, dacă sunteţi solicitant este nevoie să vă convină produsul meu iar dacă sunteţi 
ofertant, eu trebuie să accept oferta dumneavoastră. Nimeni nu are dreptul să impună altuia marfa sa: 
cumpărătorul este singurul arbitru al utilităţii sau, dacă este necesar, al substitutului ei. Deci, în 
primul caz d-voastră sunteţi arbitrul convenienţei; în al doilea caz, eu sunt. Anulaţi libertatea 
reciprocă şi schimbul nu mai este exerciţiul solidarităţii industriale: este o spoliere. Ca să spunem în 
trecere, comunismul nu va triumfa niciodată asupra acestei dificultăţi. 

Dar, cu libertatea, producţia rămâne în mod necesar nedeterminată, fie în cantitate, fie în calitate; 
astfel, din punctul de vedere al progresului economic şi al convenienţei consumatorilor, evaluarea 
rămâne arbitrară pentru eternitate iar preţul mărfurilor va oscila întotdeauna. Să presupunem pentru o 
clipă că toţi producătorii vând la preţ fix: cei care produc mai ieftin sau mai bine, vor câştiga mult iar 



alţii nu vor câştiga nimic. în orice caz, echilibrul este afectat. Doreşte cineva să limiteze producţia la 
punctul corect necesar ca să oprească stagnarea comercială? Aceasta este încălcarea libertăţii: dacă 
îmi este negată posibilitatea de a alege, mă condamnaţi să plătesc preţul maxim, distrugeţi concurenţa, 
singura garanţie a preţului convenabil şi provocaţi contrabanda. Astfel, pentru a împiedica arbitrarul 
comercial, o să vă prăpăstuiţi în arbitrarul administrativ; pentru a crea egalitatea, veţi distruge 
libertatea, ceea ce este însăşi negarea egalităţii. Ii veţi aduna pe toţi producătorii într-un singur 
atelier? îmi închipui că acest secret vă este cunoscut! Acest lucru încă şi mai puţin suficient: va fi 
necesar să-i adunaţi pe toţi consumatorii într-o gospodărie comună, dar atunci ieşiţi din cadrul 
discuţiei. Nu se pune problema de a anula ideea de valoare, ceea ce este imposibil ca anularea muncii. 
Problema este de a determina munca. Problema nu este uciderea libertăţii individuale ci socializarea 
ei. S-a demonstrat că liberul arbitru din om permite contradicţia dintre valoarea utilă şi valoarea de 
schimb: cum trebuie rezolvată această contradicţie, atâta timp cât va exista liberul arbitru? Cum poate 
fi sacrificat liberul arbitru fără să fie sacrificat omul? 

In calitatea mea de liber cumpărător, eu judec necesitatea mea, judec dacă obiectul convine, judec 
preţul pe care vreau să-1 plătesc; pe de altă parte, în calitatea dumneavoastră de liber producător, 
sunteţi stăpânul mijloacelor de executare şi, în consecinţă, puteţi reduce cheltuielile dumneavoastră. 
Astfel, arbitrarul se introduce cu forţa în valoare şi o face să oscileze între utilitate şi opinie. 

Dar această oscilaţie, semnalată clar de economişti, este numai efectul unei contradicţii care, în 
propria sa aplicare pe scară largă, creează fenomenele cele mai neaşteptate. în anumite provincii din 
Rusia, trei ani de fertilitate sunt o calamitate publică, aşa cum trei ani de abundenţă în podgoriile 
noastre sunt o calamitate pentru podgorean. Ştiu bine că economiştii atribuie această mizerie lipsei de 
pieţe şi pentru ei lipsa de pieţe este mai importantă decât pieţele. Din nefericire, a existat dorinţa de 
contrapune lui Malthus unele părţi din teoria pieţelor precum şi din teoria emigraţiei. Această 
încercare a fost numai un argument circular. [NT 29] Statele cu cele mai multe pieţe de 
desfacere sunt supuse la supraproducţie la fel ca statele cele mai izolate: dacă nu la bursele 
din Paris şi Londra, unde sunt mai bine cunoscute urcările şi scăderile de preţuri? 

Din oscilaţia preţurilor şi consecinţele neregulate care au urmat, socialiştii şi economiştii 
au ajuns separat la concluzii opuse dar eronate în mod egal: primii au făcut din aceste 
fenomene un text pentru a calomnia economia politică şi pentru a duce la excluderea ei din 
ştiinţa socială; ceilalţi au făcut acelaşi lucru pentru a respinge orice posibilitate de conciliere 
între termeni şi pentru a afirma incomensurabilitatea valorilor drept lege absolută a 
comerţului, pornind de la inegalitatea bogăţiilor. 

Eu susţin că ambele părţi greşesc în mod egal. 

1 . Ideea contradictorie despre valoare, pusă în lumină atât de bine prin inevitabila distincţie 
dintre valoarea utilă şi valoarea de schimb, nu provine dintr-o percepţie falsă a spiritului, nici dintr-o 
terminologie vicioasă şi nici dintr-o aberaţie a practicii: ea este un ingredient esenţial din natura 
lucrurilor şi se impune raţiunii drept o formă generală a gândirii, adică o categorie. Deoarece 
conceptul de valoare este punctul de plecare al economiei politice, consecinţa este că toate elementele 
ştiinţei - iar eu folosesc anticipat termenul "ştiinţă" - sunt contradictorii în esenţe lor şi sunt opuse 
între ele astfel că, în orice chestiune, economistul se găseşte neîncetat între o afirmaţie şi o negaţie 
irefutabile în mod egal. ANTINOMIA, pentru a folosi termenul consacrat de filozofia modernă, este 
caracterul esenţial al economiei politice, adică este în acelaşi timp ordinul său de executare şi 
justificarea sa. 

Antinomia, tradusă literal contra-legii, vrea să exprime contradicţia de principiu sau antagonismul 
din relaţie, aşa cum antilogia indică opoziţia sau contrarietatea în discurs. îmi cer scuze că intru în 
aceste detalii de scolastică, mai puţin cunoscute de economişti: antinomia este concepţia unei legi cu 
un dublu conţinut, pozitiv şi negativ. De exemplu, aceasta este legea denumită atracţie, care face ca 
planetele să navigheze în jurul soarelui şi care geometrii au descompus-o în forţă centripetă şi forţă 
centrifugală. Aşa mai este şi problema divizibilităţii materiei la infinit: Kant a demonstrat că această 
divizibilitate poate fi negată şi afirmată în aceeaşi măsură prin argumente la fel de plauzibile şi 
irefutabile. 

Antinomia exprimă numai un fapt şi se impune imperios spiritului: propriu -zis, contradicţia este o 
absurditate. Distincţia dintre antinomie (contra-lex) şi contradicţie (contra-dictio) demonstrează în 



ce sens s-a putut spune că, într-o anumită ordine de idei şi fapte, argumentul de contradicţie nu 
valorează ca în matematică. 

în matematică, regula este că dacă o propoziţie a fost demonstrată falsă, propoziţia inversă este 
adevărată şi vice-versa. Acesta este marele mijloc de demonstraţie matematică. în economia socială, 
nu merge la fel: astfel, vom vedea, de exemplu, că proprietate fiind demonstrată falsă prin 
consecinţele sale, formula contrarie, comunitatea, nu este deloc adevărată din această cauză şi poate fi 
negată în acelaşi timp şi cu aceleaşi argumente ca proprietatea. Oare concluzia de aici este, după cum 
s-a afirmat cu o emfază ridicolă, că orice idee provine dintr-o contradicţie, adică din ceva afirmat şi 
negat simultan şi trebuie îndepărtată vechea logică care excelează în a face din contradicţie cel mai 
important semn al erorii? Această vorbărie este demnă de sofişti care, fără credinţă şi fără bună 
credinţă, trudesc la eternizarea scepticismului, cu scopul de a menţine impertinenta lor inutilitate. 
Datorită faptului că antinomia, imediat după ce a fost prost înţeleasă, duce negreşit la contradicţie, 
aceste două noţiuni au fost confundate, mai ales în franceză, unde este acceptat ca fiecare lucru să fie 
desemnat prin efectele sale. Dar contradicţia şi antinomia, pe care analiza o descoperă la baza 
oricărei idei simple, nu sunt principiul adevărului. Contradicţia este întotdeauna sinonimul nulităţii; 
antinomia, uneori denumită similar, este de fapt premergătoarea adevărului, căruia îi furnizează 
materia, ca să spunem aşa. Dar, antinomia nu este deloc adevărul şi, considerată în sinea ei, ea este 
cauza eficientă a dezordinii, forma caracteristică a minciunii şi a răului. 

Antinomia este formată din doi termeni, necesari unul pentru altul, dar întotdeauna opuşi şi cu 
aspiraţia reciprocă de a se distruge. Cu greu îndrăznesc să adaug, dar acest pas trebuie făcut, că primul 
termen a fost denumit teză, poziţie, iar cel de al doilea a fost denumit antiteză, contra-poziţie. în 
prezent, acest mecanism este atât de cunoscut încât îl vom vedea în curând, sper, în programul 
şcolilor primare. Vom vedea imediat cum din combinarea dintre aceste două nulităţi răzbeşte unitatea 
sau ideea care face să dispară antinomia. 

Astfel, în valoare, nu există nimic util care să nu poată fi preschimbat şi nimic nu poate fi 
preschimbat dacă nu este util; valoarea de utilizare şi valoarea de schimb sunt inseparabile. Dar, în 
timp ce prin progresul industriei, cererea variază şi se multiplică la infinit; în timp ce, în consecinţă, 
fabricaţia doreşte ca utilitatea naturală a obiectelor să crească şi, în cele din urmă, să convertească 
toată valoarea utilă în valoare de schimb - pe de altă parte producţia, care face să crească neîncetat 
puterea mijloacelor sale şi întotdeauna reduce costurile sale, tinde să aducă venalitatea la utilitatea 
primitivă: astfel valoarea de uz şi valoarea de schimb sunt într-o luptă perpetuă. 

Rezultatele acestei lupte sunt cunoscute: războaiele de comerţ şi desfacere, stagnările, interdicţiile, 
masacrele concurenţei, monopolul, deprecierea salariilor, legile de preţ maxim, inegalitatea 
zdrobitoare a averilor, mizeria; aceste fenomene provin din antinomia valorii. Voi fi scutit de a 
demonstra aici ceea ce va reieşi firesc din următoarele capitole. 

Socialiştii, care au solicitat pe bună dreptate terminarea acestui antagonism, au greşit prin faptul că 
nu au cunoscut sursa şi nu au văzut decât eroare de nivel popular care putea fi rectificată printr-un 
decret al autorităţii publice. De aici provine această explozie de sentimentalism lamentabil, care a 
făcut ca socialismul să fie atât de fad pentru spiritele pozitive şi care face în fiecare zi tot atâtea prostii 
prin propagarea celor mai absurde iluzii. Eu nu reproşez socialismului că a apărut fără motiv ci că a 
rămas prost atât de mult timp şi cu atât de multă încăpăţânare. 

2. Dar, economiştii au făcut greşeala nu mai puţin gravă de a respinge ă priori orice idee şi orice 
speranţă de reformă exact din cauza datei contradictorii, sau mai bine zis antinomice, a valorii. 
Economiştii nu au vrut niciodată să înţeleagă că astfel societatea a ajuns la apogeul perioadei de 
antagonism iar concilierea şi armonia erau iminente. Totuşi, o examinarea atentă a economiei politice 
ar fi dat ocazia adepţilor săi să atingă cu degetul concluziile enunţate mai sus, dacă ar fi ţinut mai mult 
cont de luminile metafizicii moderne. Este un fapt demonstrat, prin tot ceea ce raţiunea umană ştie în 
mod pozitiv, că unde se manifestă o antinomie, există o promisiune de rezolvare a termenilor şi, în 
consecinţă, se anunţă o transformare. Noţiunea de valoare, aşa cum a fost expusă între alţii de 
J.-B. Say , intră exact în această categorie. Printr-o fatalitate de neconceput, majoritatea economiştilor 
au rămas străini de mişcarea filozofică. Ei nu au luat în consideraţie caracterul în esenţă contradictoriu 
sau variabil al valorii şi nu au perceput că aceasta este o caracteristică importantă a valorii, adică a 
esenţei sale eminamente armonică şi determinabilă. Oricâtă dezonoare rezultă pentru diversele şcoli 
economiste, este cert că opoziţia pe care au manifestat-o faţă de socialism provine din această eronată 
concepţie a propriilor lor principii; o singură dovadă dintr-o mie va fi suficientă. 



Academia de ştiinţe, (nu cea de ştiinţe morale, cealaltă), [NT 30] depăşindu-şi atribuţiile, a dat 
într-o zi citire unui memoriu care îşi propunea să calculeze tabelele de valori pentru toate mărfurile, 
după mediile de producţie ale omului şi după ziua de muncă în toate genurile de industrie. Journal 
des Economistes (august 1845) a luat notă de această comunicare pe care o considera uzurpatoare, 
pentru a protesta împotriva proiectului de tarif care era subiectul publicaţiei şi pentru a restabili ceea 
ce denumea adevăratele principii. 

în concluziile sale, se afirma că "nu există măsură a valorii, etalon al valorii. Ştiinţa economică 
este cea care afirmă acest lucru, aşa cum ştiinţa matematică ne spune că nu există mişcare perpetuă şi 
cvadratură a cercului iar acestea nu vor fi descoperite niciodată. Deci, dacă nu există un etalon al 
valorii, dacă măsura valorii nu este nici măcar o iluzie metafizică, care este, în definitiv, regula care 
domină schimburile?... Am spus deja: acestea sunt oferta şi cererea într-un mod general - iată ultimul 
cuvânt al ştiinţei." 

Cum dovedea Journal des Economistes că nu există o măsură a valorii? Folosesc termenul 
consacrat: voi demonstra imediat că această expresie, măsura valorii, are ceva dubios şi nu exprimă 
exact ce vrem să spunem, ce trebuie să spunem. 

Acest jurnal repeta cu exemple expunerea făcută noi mai sus despre variabilitatea valorii dar fără 
să ajungă ca noi la contradicţie. Dacă stimatul redactor [NT 31], unul din cei mai distinşi economişti 
ai şcolii lui Say, ar fi avut obiceiuri dialectice mai severe; dacă ar fi fost mai exersat să observe faptele 
ci să căute explicaţia în ideile care generează faptele, sunt sigur că s-ar fi exprimat cu mai multă 
rezervă şi în loc să considere variabilitatea valorii drept ultimul cuvânt al ştiinţei, el ar fi recunoscut 
singur că variabilitatea valorii este primul cuvânt al ştiinţei. Considerând că variabilitatea valorii nu 
provine din fapte ci din spirit, el şi-ar fi spus că, în mod asemănător cu libertatea omului care are 
legea sa, valoarea trebuie să aibă legea ei. în consecinţă, el ar fi trebuit să-şi spună că ipoteza unei 
măsuri a valorii, dat fiind că acesta este modul de exprimare, nu are nimic iraţional, ci, din contra, ea 
este negarea acestei măsuri ilogice şi intenabile . 

De fapt, din ce cauză ideea de a măsura şi, în consecinţă, de a stabili valoarea, repugnă ştiinţei? 
Toţi oamenii cred în această fixaţie; toţi o doresc, o caută, o presupun: în ultimă instanţă , orice 
propunere de cumpărare sau vânzare este numai o comparaţie între două valori, adică o determinare 
mai mult sau mai puţin justă, dacă vrem, dar efectivă. Se poate spune că opinia speciei umane despre 
diferenţa care există între valoarea reală şi preţul de comerţ este unanimă. Din această cauză, atât de 
multe mărfuri sunt vândute la preţ fix; există produse, precum pâinea, care, chiar şi sub diverse 
forme, sunt vândute la preţ fix. Nu vom nega că dacă doi producători industriali îşi pot expedia 
reciproc în mod curent şi la preţ fix, cantităţi din produsele lor respective, zece, o sută sau o mie de 
industriaşi nu pot face acelaşi lucru. Acest lucru ar însemna rezolvarea problemei de măsură a valorii. 
Sunt de acord ca preţul fiecărui obiect să fie negociat fiindcă negocierea este pentru noi singura 
modalitate de stabilire a preţului. Lumina provine din impact; negocierea este dovada incertitudinii 
dar scopul său este descoperirea raportului dintre valori, adică determinarea măsurii şi a regulilor sale 
lor, făcând abstracţie de un oarecare grad de bună încredere implicată. 

In cadrul teoriei sale despre rentă, Ricardo a dat un exemplu superb despre comensurabilitatea 
valorilor. El a arătat că, la preţuri egale, relaţia dintre pământurile arabile este similară cu cea dintre 
recoltele lor. Din acest punct de vedere, practica universală este în conformitate cu teoria. Cine ne 
spune că această modalitate pozitivă şi certă de evaluare a pământurilor şi, în general, a tuturor 
capitalurilor angajate, nu poate fi extinsă şi la produse? 

Se susţine că economia politică nu guvernează " ă priori"; ea se pronunţă numai asupra faptelor. 
Dar faptele, experienţa ne învaţă că nu există şi nu poate exista o măsură a valorii; aceşti factori ne 
dovedesc că dacă o astfel de idee trebuia să se prezinte natural, realizarea sa este absolut himerică. 
Oferta şi cererea, aceasta este singura regulă a schimburilor. 

Nu voi repeta că experienţa dovedeşte exact contrariul; că în mişcarea economică a societăţilor, 
totul indică o tendinţă spre constituirea şi fixarea valorii; că acesta este punctul culminant al 
economiei politice care, prin această constituire, se găseşte transformată şi considerată simbolul 
suprem al ordinii în societate: această percepţie generală, repetată nedovedit, va deveni insipidă. 
Pentru moment, mă limitez la termenii discuţiei şi afirm că oferta şi cererea, despre care se pretinde 
că ar fi singura regulă a valorii, sunt numai două forme ceremoniale care servesc numai pentru a pune 
în evidenţă valoarea de utilitate şi valoarea de schimb şi pentru a cauza concilierea dintre ele. Aceştia 
sunt polii electrici iar punerea lor în contact trebuie să producă fenomenul de afinitate economică 



denumit SCHIMB. La fel ca polii bateriei, oferta şi cererea sunt diametral opuse şi tind neîncetat să se 
anuleze reciproc; datorită antagonismului dintre aceşti factori, preţul obiectelor devine exagerat de 
scump sau exagerat de ieftin: vrem deci să ştim dacă de fiecare dată nu este posibil ca aceste două 
forţe să fie echilibrate sau să ajungă la un compromis, astfel ca preţul obiectului să fie întotdeauna 
expresia valorii reale, expresia dreptăţii. A susţine apoi că oferta şi cererea sunt regula schimburilor 
este echivalent cu afirmaţia că oferta şi cererea sunt regula ofertei şi a cererii; aceasta nu este deloc 
explicaţia practicii ci o declaraţie că practica este absurdă. Eu neg că practica ar fi absurdă. 

Puţin mai sus l-am citat pe Ricardo care, într-un caz special, a emis o regulă pozitivă de 
comparaţie a valorilor; economiştii fac mai bine: în fiecare an ei colecţionează media tuturor 
mercurialelor din tabele statistice. Dar ce sens are o medie? Oricine înţelege că într-o tranzacţie 
accidentală, eventuală o dată la un milion, nimic nu poate indica dacă tranzacţia a fost determinată 
de ofertă, adică de valoarea utilă sau de valoare de schimb, adică de cerere. Dar, aşa cum mai 
devreme sau mai târziu orice exagerare a preţurilor pentru mărfuri, este urmată de o scădere 
proporţională; aşa cum, în alţi termeni, în societate, profiturile din speculă sunt egale cu pierderile, 
media de preţuri pe perioadă completă poate fi considerată indice al valorii reale şi legitime a 
produselor. Este adevărat că această medie ajunge prea târziu dar cine ştie dacă nu ar putea fi 
descoperită în prealabil? Există un economist care îndrăzneşte să spună că nu? 

De voie, de nevoie, este deci necesar să fie căutată măsura valorii: logica impune acest lucru iar 
concluziile sunt împotriva economiştilor şi a socialiştilor. Opinia care neagă existenţa acestei măsuri 
este iraţională şi nerezonabilă. Puteţi spune cât vreţi, că, pe de o parte, economia politică este o 
ştiinţă despre fapte şi că faptele sunt contrarii cu ipoteza de determinare a valorii; că, pe de altă parte, 
această chestiune scabroasă nu mai are loc în asocierea universală, care va absorbi orice antagonism - 
eu voi răspunde întotdeauna, la dreapta şi la stânga: 

1 . Aşa cum nimic nu se întâmplă fără o cauză specifică, în mod similar, nu există nimic care să 
nu aibă propria sa lege. Dacă legea schimbului nu este descoperită, vina nu este a faptelor ci a 
savanţilor; 

2. Atâta timp cât omul va munci liber pentru a subzista, dreptatea va fi condiţia fraternităţii şi 
fundamentul asocierii: dar, fără o determinare a valorii, dreptatea este defectuoasă, imposibilă. 



§ II - Constituirea valorii: definiţia bogăţiei 

Noi cunoaştem valoarea sub două aspecte contrarii: noi nu o cunoaştem în TOTALITATEA sa. Dacă 
vom putea ajunge la această idee nouă, vom avea valoarea absolută. O tarifare a valorilor va fi 
posibilă, aşa cum era solicitat în memoriul citit la Academia de ştiinţe. 

Deci, să ne imaginăm bogăţia drept o entitate susţinută de o forţă chimică într-o permanentă stare 
de compoziţie, în care elemente noi intră neîncetat şi se combină în diferite proporţii dar conform cu 
o lege certă: valoarea este raportul proporţional (măsura) conform cu care fiecare din aceste elemente 
face parte din totalitate. 

De aici urmează două concluzii. Prima concluzie este că economiştii au greşit fundamental când 
au căutat măsura generală a valorii în grâu, bani, rentă, etc. După ce au demonstrat că acest etalon de 
măsură nu există, economiştii au greşit din nou când au ajuns la concluzia că valoarea nu are raţiune şi 
măsură. A doua concluzie este că proporţia valorilor poate varia permanent, fără să înceteze să fie 
supusă vreunei legi din această cauză. Determinarea acestei legi este exact soluţia solicitată. 

După cum vom vedea, acest concept al valorii satisface toate condiţiile fiindcă include simultan 
valoarea utilă, prin elementele sale pozitive şi fixe, precum şi valoarea de schimb, prin elementul său 
variabil. în al doilea rând, acest concept pare să ducă la încetarea contradicţiei care părea sa fie un 
obstacol insurmontabil pentru orice determinare. In plus, vom mai arăta că valoarea concepută astfel 
diferă complet faţă de ceea ce ar fi o simplă juxtapunere a ideilor despre valoarea utilă şi valoarea de 
schimb şi că ea este dotată cu caracteristici noi. 

Proporţionalitatea produselor nu este deloc o revelaţie pe care pretindem s-o facem lumii, nici o 
noutate pe care noi o aducem în ştiinţă, aşa cum diviziunea muncii nu era necunoscută Când Adam 



Smith îi explica minunile. Ne va fi uşor să demonstrăm prin nenumărate citate că proporţionalitatea 
produselor este o idee vulgară care circulă peste tot în lucrările de economie politică dar nimeni, până 
în ziua de azi, nu s-a gândit să o readucă la gradul care i se cuvine: acesta este scopul nostru în ziua 
de azi. In rest, dorim să declarăm aceste lucruri pentru a asigura cititorul despre aspiraţiile noastre la 
originalitate precum şi pentru a reconcilia spiritele a căror timiditate le face puţin favorabile ideilor 
noi. 

Se pare că întotdeauna economiştii au conceput măsura valorii numai ca un etalon, un fel de 
unitate primordială, existentă în sinea sa şi care se aplică la toate mărfurile, aşa cum metrul se aplică 
la toate mărimile. De asemenea, mulţi au crezut că, de fapt, acesta era rolul banului. Dar teoria 
monedelor a dovedit că, departe de a fi măsura valorilor, banul este numai aritmetică şi o aritmetică de 
convenţie. Banul este pentru valoare ceea ce termometrul este pentru căldură: termometrul, cu scala sa 
gradată arbitrar, arată corect o scădere sau o acumulare calorică: dar care sunt regulile de echilibru 
ale căldurii, care este proporţia în diferitele corpuri, ce cantitate este necesară pentru a produce o 
ascendenţă de 10, 15 sau 20 de grade în termometru - iată ce nu spune termometrul. Nici măcar nu 
este sigur că gradele de pe scală, egale între ele, corespund cu adausuri calorice egale. 

Deci, ideea formulată până acum despre măsurarea valorii nu este exactă: noi nu căutăm etalonul 
valorii, aşa cum a fost spun de atâtea ori şi care nu are sens. Noi căutăm legea conform căreia 
produsele se proporţionează în abundenţa socială. In esenţa lor normală şi legitimă, urcarea şi 
scăderea mărfurilor depinde de cunoaşterea acestei legi. Pe scurt, după cum prin măsura corpurilor 
celeste se înţelege raportul care rezultă din comparaţia dintre aceste corpuri, în mod similar, prin 
măsura valorile trebuie înţeles raportul care rezultă din comparaţia dintre valori. Eu susţin că acest 
raport are legea sa iar această comparaţie îşi are principiul său. 

Deci, presupun o forţă care combină în anumite proporţii elementele bogăţiei şi creează un tot 
omogen: dacă elementele constitutive nu se găsesc în proporţia dorită,combinarea nu se va efectua 
mai puţin. Dar, în loc să absoarbă toată materia, această forţă va respinge o parte din materie ca 
inutilă. Mişcarea interioară prin care se produce combinarea şi care determină afinitatea diverselor 
substanţe, această mişcare în societate este schimbul, nu numai schimbul considerat în forma sa 
elementară şi de la om la om, ci schimbul ca fuziune al tuturor valorilor produse de industriile private 
într-una şi aceeaşi formă de bogăţie socială. Noi numin valoare proporţia conform căreia fiecare 
element intră în totalitatea compusă: excedentul care rămâne după combinare este non-valoarea, atâta 
timp cât acest material nu se combină şi nu se preschimbă prin accesiunea unei anumite cantităţi de 
alte elemente. 

Vom explica mai jos rolul banului. 

Acestea fiind spuse, credem că proporţia de valori care formează bogăţia unei ţări poate fi 
determinată prin statistici şi inventare sau cel puţin poate fi puţin aproximată empiric. In mod aproape 
similar, chimiştii au descoperit prin experienţa susţinută de analiză proporţia dintre hidrogen şi 
oxigen care este necesară pentru formarea apei. Această metodă, aplicată pentru determinarea 
valorilor, nu are nimic respingător: în ultimă instanţă, este vorba numai de o chestiune de 
contabilitate. Dar oricât de interesantă ar fi, o asemenea lucrare ne va învăţa foarte puţin. De fapt, noi 
ştim, pe de o parte, că proporţia variază fără încetare; pe de altă parte, este evident că o revelare a 
bogăţiei publice, care arată proporţia valorilor numai pentru locul şi momentul în care este făcută, nu 
ne va da posibilitatea să inducem legea despre proporţionalitatea bogăţiei. Pentru acest scop, nu va fi 
nevoie numai de o singură lucrare: după ce a fost stabilită credibilitatea procedeului, vor fi necesare 
mii şi milioane de lucrări asemănătoare. 

Aici ştiinţa economică este cu totul diferită de chimie. Experienţa a dezvăluit chimiştilor proporţii 
atât de frumoase dar ei nu ştiu nimic despre cauza, modalitatea şi forţa determinantă a acestor factori. 
Economia socială nu poate cunoaşte prin nici o cercetare ă posteriori legea de proporţionalitatea 
valorilor dar ea poate percepe această lege chiar în forţa care o produce şi care trebuie cunoscută. 

Această forţă este MUNCA. A. Smith a proslăvit munca cu multă elocvenţă dar succesorii săi nu au 
cunoscut-o suficient şi au proclamat privilegiul drept egalul ei. Munca diferă în cantitate şi calitate 
de la un producător la altul: din acest punct de vedere, munca se aseamănă cu marile principii ale 
naturii şi cu legile cele mai generale, simple în formula şi modul lor de acţiune, modificate la infinit 
de multitudinea cauzelor particulare şi manifestate într-o incalculabilă varietate de forme. Munca, 
numai munca, produce toate elementele bogăţiei şi le combină până la ultimele molecule, conform 



unei legi de proporţionalitate variabilă dar certă. Ca principiu al vieţii, munca modelează (mens 
agitat) materia (molem) bogăţiei şi o proporţionează. [NT 32] 

Societatea, sau omul colectiv, produce o infinitate de obiecte iar plăcerea creată de aceste obiecte 
constituie bunăstarea societăţii. Această bunăstare se dezvoltă din cantitatea obiectelor produse 
precum şi din varietatea (calitatea) şi proporţia lor. De la această dată fundamentală urmează că 
întotdeauna, în fiecare moment al existenţei sale, societatea trebuie să caute în produsele sale o 
proporţie care să atingă cel mai înalt grad de bunăstare, având în vedere capacitatea şi mijloacele de 
producţie. Abundenţa, varietatea şi proporţia produselor sunt cei trei termeni care constituie BOGĂŢIA: 
bogăţia, obiectul economiei sociale, este supusă la aceleaşi condiţii de existenţă ca frumosul, obiectul 
artei; ca virtutea, obiectul moralei; ca adevărul, obiectul metafizicii. 

Dar cum se stabileşte această proporţie atât de miraculoasă şi atât de necesară, fără de care o parte 
a trudei umane este pierdută, adică inutilă, lipsită de armonie, neadevărată şi, în consecinţă, sinonimă 
cu mizeria, cu neantul? 

In legendă, Prometeu este simbolul activităţii umane. Prometeu fură focul din cer şi inventează 
primele arte; Prometeu prevede viitorul şi vrea să devină egal cu Jupiter. Prometeu este Dumnezeu. 
Deci, să denumim societatea Prometeu. 

în medie, Prometeu dedică pentru muncă zece ore pe zi, şapte ore pentru odihnă şi şapte ore 
pentru plăcere. Pentru a extrage fructul cel mai util din aceste activităţi, Prometeu socoteşte efortul şi 
timpul care îl costă fiecare obiect al consumaţiei sale. Numai experienţa îl poate învăţa iar această 
experienţă va fi din toată viaţa sa. Muncind şi producând, Prometeu va cunoaşte nenumărate 
deziluzii. Dar, în ultimă instanţă, cu cât munceşte mai mult, cu atât bunăstarea sa se rafinează şi luxul 
său se idealizează; cu cât îşi lărgeşte cuceririle asupra naturii, cu atât el fortifică în sinea sa principiul 
vieţii şi al inteligenţei şi numai practicarea acestora îl face fericit. Când educaţia Muncitorului (sic) 
este terminată şi ordinea este făcută în preocupările sale, pentru el a munci nu mai înseamnă a suferi 
ci a trăi, a se bucura. Dar farmecul muncii nu anulează regula fiindcă, din contra, acesta este fructul 
ei. Cei care, cu pretextul că munca trebuie să fie atractivă, ajung la negarea justiţiei şi a 
comunismului seamănă cu copii care, după ce au cules flori din grădină, le pun să crească pe scară. 

Deci, în societate, justiţia este numai proporţionalitatea valorilor: ea are ca garanţie şi sancţiune 
responsabilitatea producătorului. 

Prometeu ştie că un anume produs costă o oră de muncă, un alt produs costă o zi, o săptămână, un 
an; în acelaşi timp, el ştie că prin creşterea costurilor lor, toate aceste produse formează creşterea 
bogăţiei. Deci, el va începe prin a-şi asigura existenţa, achiziţionând lucrurile cele mai puţin 
costisitoare şi, în consecinţă, cele mai necesare. Apoi, pe măsură ce îşi va fi luat măsurile sale de 
precauţiune, el va aspira la obiectele de lux; dacă este inteligent, el va merge întotdeauna conform 
gradaţiei naturale a preţului pentru fiecare obiect. Uneori, Prometeu va greşi în calculul său sau, fiind 
purtat de pasiune, el va sacrifica un bun imediat pentru o satisfacţie prematură; după ce va trudi şi se 
va osteni, el va muri de foame. Astfel, legea îşi poartă sancţiunea: ea nu poate fi încălcată fără ca 
infractorul să nu fie pedepsit imediat. 

Deci, Say a avut dreptate când a afirmat: "Bunăstarea acestei clase (a consumatorilor), compusă 
din toate celelalte, constituie bunăstarea generală, starea de prosperitate a unei ţări." Doar că ar fi 
trebuit să adauge că fericirea clasei de producători, care este compusă din toate celelalte, constituie şi 
ea bunăstarea generală, starea de prosperitate a unei ţări. La fel ca atunci când el spune: "Averea 
fiecărui consumator se află în rivalitate permanentă cu tot ceea ce el cumpără."; aici el ar fi trebuit să 
adauge: "Averea fiecărui producător este atacată permanent de tot ceea ce el vinde." Fără această 
reciprocitatea clar exprimată, majoritatea fenomenelor economice devin neinteligibile. La locul 
potrivit, voi arăta cum , ca urmare a acestei grave omisiuni, majoritatea economiştilor care compun 
cărţi, au emis propoziţii false despre balanţa comerţului. 

Am afirmat mai sus că societatea produce întâi lucrurile cele mai puţin costisitoare şi, în 
consecinţă, cele mai necesare... Deci, este oare adevărat că, în produs, necesitatea are drept corelativ 
convenabilitatea şi vice versa, astfel că aceste două cuvinte, necesitate şi convenabilitate, ca şi 
scumpetea şi inutilitatea, sunt sinonime? 

Dacă fiecare produs separat al muncii ar fi putut fi suficient pentru existenţa omului, sinonimia în 
chestiune ar fi fost indubitabilă: dat fiind că toate produsele care au aceleaşi calităţi, aceste produse 
vor fi cele mai avantajoase ca să fie produse şi, în consecinţă, cele mai necesare, care ar costa cel mai 
ieftin. Dar, paralelismul dintre utilitate şi preţul produselor nu se formulează cu această precizie 



teoretică. Fie prin previziunea naturii sau din oricare altă cauză, echilibrul între necesitate şi facultatea 
productivă este mai mult ca o teorie: acesta este un fapt despre care dau mărturie practica zilnică şi 
progresul societăţii. 

Să ne transpunem în a doua zi după naşterea omului, în ziua în care a început civilizaţia: nu este 
oare adevărat că industriile, cele mai simple la origine, cele care cereau cele mai puţine pregătiri şi 
costuri, erau următoarele: culesul, păşunatul, vânatul şi pescuitul, după care, în decursul timpului, a 
apărut agricultura? De atunci, aceste patru activităţi primordiale au fost perfecţionate şi din ce în ce 
mai mult însuşite: această dublă circumstanţă nu schimbă esenţa faptelor dar care acordă contrariului 
mai multă proeminenţă. De fapt, proprietatea s-a legat întotdeauna de preferinţa obiectelor de cea mai 
imediată utilitatea, de valorile făcute, dacă pot spune aşa; astfel, scara valorilor putea fi marcată prin 
progresul aproprierii. 

In lucrarea sa Libertatea muncii, d-1 Dunoyer s-a ataşat pozitiv de acest principiu, făcând distincţia 
între patru mari categorii industriale, pe care le clasifică conform ordinii în care acestea s-au 
dezvoltat, adică de la ceea mai mică la ceea mai mare cheltuială de muncă. Acestea sunt: industria 
extractivă, care include toate funcţiile semi -barbare citate mai sus; industria comercială, industria 
manufacturieră, industria agricolă. Dintr-o profundă raţiune, savantul autor a pus agricultura pe 
ultimul loc. Cu toate că agricultura este străveche, este evident că această industrie nu a evoluat la fel 
ca celelalte: în umanitate, succesiunea lucrurilor nu trebuie deloc determinată după origine ci după 
totalitatea dezvoltării. Este posibil ca industria agricolă să se fi născut înaintea celorlalte sau toate să fi 
fost contemporane; acest lucru va fi determinat de la data realizării. 

Natura lucrurilor la fel ca necesităţile lor arătau muncitorului ordinea în care el trebuia să 
abordeze producţia valorilor care formează bunăstarea sa: deci, legea noastră de proporţionalitate este 
simultan fizică şi logică, obiectivă şi subiectivă; ea are cel mai înalt grad de certitudine. Să urmărim 
aplicarea ei. 

Dintre toate produsele muncii, calendarul a solicitat eforturile cele mai lungi şi răbdătoare. Roadele 
nici unui alt produs al muncii nu pot fi achiziţionate mai ieftin şi nu pot deveni mai necesare, în cadrul 
definiţiilor noastre. Cum explicăm această schimbare? Calendarul era atât de puţin util pentru 
hoardele primitive care se mulţumeau cu alternarea dintre zi şi noapte, dintre vară şi iarnă. In 
decursul timpului, calendarul a devenit indispensabil, ieftin, perfect; este oare posibil ca printr-o 
armonie perfectă aceste epitete să se transpună în economia politică? Pe scurt, cum poate fi 
raţionalizată variabilitatea valorii calendarului conform legii noastre de proporţie? 

Pentru ca munca necesară pentru producerea calendarului să fie îndeplinită, să fie posibilă, era 
nevoie ca omul să găsească modalitatea de a câştiga timp de la primele sale ocupaţii şi a celor 
imediate. Cu alte cuvinte, era nevoie ca aceste industrii să devină mai productive, mai puţin 
costisitoare decât erau la început: acest lucru este echivalent cu afirmaţia că la început era nevoie ca 
problema formării calendarului să fie rezolvată chiar în cadrul industriilor extractive. 

Presupun deci că brusc, printr-o fericită combinare de eforturi, prin diviziunea muncii, prin 
folosirea vreunei maşinării, printr-o mai bună administrare a resurselor naturale, într-un cuvânt, prin 
strădania sa, Prometeu găseşte modalitatea de a produce într-o singură zi obiectul pe care înainte îl 
producea în zece zile: ce va urma de aici? Produsul îşi va schimba locul pe tabela elementelor 
bogăţiei; dat fiind că potenţialul său de afinitate cu alte produse a crescut, dacă pot spune aşa, 
valoarea sa relativă va fi diminuată proporţional şi nu va mai fi 100 ci nu mai mult de 10. Dar 
această valoare nu va fi mai mică şi va fi întotdeauna determinată în mod riguros iar munca va fi mai 
departe factorul care îi determină gradul său de importanţă. Astfel, valoarea oscilează şi legea 
valorilor este imuabilă; mai mult de atât, dacă valoarea este susceptibilă de fluctuaţie, acest lucru se 
datorează faptului că valoarea este supusă unei legi al cărui principiu este esenţial mobil, adică munca 
măsurată prin timp. 

Acelaşi raţionament se aplică la producerea calendarului şi la toate valorile posibile. Nu trebuie 
să adaug cum civilizaţia, adică faptul social de acumulare a bogăţiilor, multiplicând afacerile noastre, 
făcând ca momentele noastre să fie din ce în ce mai preţioase, ne forţează să ţinem registrul perpetuu 
şi detailat al vieţii noastre iar calendarul a devenit pentru toţi unul din lucrurile cele mai necesare. De 
altfel, se ştie că această descoperire admirabilă a creat orologeria drept complementul său natural, 
aceasta fiind una din industriile cele mai preţioase. 

Aici se pune firesc o obiecţie, singura care poate fi menţionată împotriva teoriei despre 
proporţionalitatea valorilor. 



Say şi economiştii care l-au urmat, au observat că munca este o marfa ca oricare alta, supusă la 
evaluare; deci, a considera munca ca principala şi eficienta cauză a valorii înseamnă a gândi în cerc 
vicios. Concluzia lor este că trebuie făcută referinţă la raritate şi la opinie. 

Aceşti economişti, să-mi se permită să spun, au dat dovadă de o prodigioasă neatenţie pe această 
temă. Munca este valoare nu ca marfa în sinea ei ci prin consideraţia valorilor pe care noi le 
presupunem incluse în ea. Valoarea muncii este o expresie figurativă, o anticipare a cauzei asupra 
efectului; aceasta este o ficţiune de aceeaşi natură ca productivitatea capitalului. Munca produce, 
capitalul valorează: când spunem, oarecum eliptic, valoarea muncii, facem un ingambament care nu 
are nimic contradictoriu cu regulile lingvistice dar teoreticienii trebuie să se abţină să-1 considere 
drept realitate. La fel ca libertatea, dragostea, ambiţia, geniul, munca este vagă şi nedeterminată de 
natura sa dar care se defineşte calitativ prin obiectul său, adică devine o realitate prin produs. Deci, 
când afirmăm că munca acestui om valorează 5 franci pe zi este ca şi cum am spune că produsul 
muncii zilnice al acestui om valorează 5 franci. 

Efectul muncii este de a elimina permanent raritatea şi opinia ca elemente constitutive ale valorii 
şi, ca o consecinţă necesară, de a transforma utilităţile naturale sau neclare (apropriate sau nu) în 
utilităţi comensurabile sau sociale: de aici rezultă că munca este simultan un război declarat împotriva 
parcimoniei din natură şi o conspiraţie permanentă împotriva proprietăţii. 

Conform acestei analize, producătorii fac diviziunea între muncă şi schimb iar valoarea este 
raportul de proporţionalitate ale produselor care constituie bogăţia. Denumirea specifică a valorii 
unui produs este o formulă care indică, în termeni monetari, proporţia acestui produs în avuţia 
generală. Utilitatea întemeiază valoarea; munca stabileşte raportul; preţul este expresia care traduce 
această relaţie, cu excepţia aberaţiilor care va trebuii să le studiem. 

Acesta este centrul în jurul căruia oscilează valoarea utilă şi valoarea de schimb, punctul la care ele 
ajung să se distrugă şi să dispară; aceasta este legea absolută, constantă, care domină perturbaţiile 
economice, capriciile industriei şi comerţului, legea care guvernează progresul. Orice efort al 
umanităţii gânditoare şi muncitoare, orice speculaţie individuală şi socială, ca parte integrală a 
bogăţiei colective se supune acestei legi. Misiunea economiei politice era ca această lege să fie 
recunoscută prin enunţul succesiv al tuturor termenilor săi contradictorii. Scopul economiei sociale va 
fi ca această lege să fie promulgată şi realizată universal. Pentru o clipă, cer permisiunea să separ 
economia politică şi economia socială cu toate că, în fond, ele nu trebuie să fie diferite. 

Să fim atenţi: teoria evaluării sau a proporţionalităţii valorilor este însăşi teoria egalităţii. Aşa cum 
în societate, unde am constatat identitatea completă între producător şi consumator, revenitul plătit 
unui trântor este ca un lucru de valoare aruncat în flăcările Etnei; în mod asemănător, muncitorul 
căruia i se plăteşte un salariu excesiv este ca un spicuitor care ar primi o pâine ca sa culeagă un lujer, 
iar tot ce a fost calificat de economişti drept consum neproductiv este, în fond, numai o încălcare a 
legii de proporţionalitate. 

Vom vedea, în continuare, cum geniul social a dedus treptat, din aceste date simple, sistemul încă 
obscur de organizare a muncii, de diviziune a salariilor, de tarifare a produselor şi de solidaritate 
universală. In societate, ordinea a fost stabilită pe calculele unei justiţii inexorabile şi absolut deloc 
nu pe sentimentele paradisiace de fraternitate, devotament şi dragoste pe care atât de mulţi onorabili 
socialişti încearcă să le excite acum în popor. Prin exemplul lui Isus Hristos,ei predică în zadar 
necesitatea şi dau exemplul sacrificiului. Egoismul este mai puternic iar legea austerităţii, fatalitatea 
economică, este singura capabilă să-1 potolească. Entuziasmul umanitar poate produce coliziuni 
favorabile pentru progresul civilizaţiei dar aceste crize ale sentimentului, la fel ca oscilaţiile valorii, 
vor rezulta întotdeauna numai în stabilirea mai puternică şi mai absolută a justiţiei. Natura, sau 
Divinitatea, s-a mefiat [NT 33] din inimile noastre şi nu a mai dat crezare iubirii omului pentru 
aproapele său. Tot ceea ce ştiinţa ne dezvăluie despre viziunile Providenţei legate de dezvoltarea 
societăţii - afirm acest lucru spre ruşinea conştiinţei umane, dar ipocrizia noastră trebuie să-1 ştie - 
este mărturia unei profunde mizantropii din partea Domnului. Dumnezeu ne ajută nu din bunătate ci 
fiindcă ordinea este esenţa sa; Dumnezeu acordă lumii binele, nu fiindcă o consideră demnă ci fiindcă 
aşa este obligat de religia supremei sale inteligenţe. în timp ce vulgarul îi dă dulcele nume de tată, 
este imposibil ca istoricul, economistul, filozoful, să creadă că El ne iubeşte şi ne stimează. 

Să imităm această sublimă indiferenţă, această ataraxie stoică a Domnului şi, dat fiind că perceptul 
de caritate a eşuat întotdeauna să producă binele social, să căutăm condiţiile concordiei şi ale virtuţii 
în raţiunea pură. 



Valoarea, concepută drept proporţionalitatea produselor, altfel spus VALOAREA CONSTITUITĂ, 
presupune în mod necesar şi în egală măsură, utilitatea şi venalitate, unite în mod indivizibil şi 
armonic. Valoarea presupune utilitatea fiindcă, fără această condiţie, produsul ar fi fost lipsit de 
afinitatea care îl face comerciabil şi, în consecinţă, un obiect al bogăţiei. Valoarea presupune 
venalitatea fiindcă, dacă produsul nu ar fi fost acceptat ca obiect de schimb în orice moment şi la un 
preţ determinat, acel produs ar fi numai o non-valoare, un nimic. 

Dar, toate aceste calităţi au primit în cadrul valorii constituite o semnificaţie mai largă, mai 
regulată şi mai adevărată ca înainte. Astfel, utilitatea nu mai este capacitatea inertă, ca să spunem aşa, 
pe care lucrurile din ziua de azi o posedă pentru a ne servi în bucuriile şi căutările noastre; venalitatea 
este numai exagerarea unei fantezii oarbe sau a unei poziţii neprincipiale. In fine, variabilitatea a 
încetat să se manifeste într-o dezbatere plină de rea credinţă între ofertă şi cerere. Toate aceste lucruri 
au dispărut pentru a face loc pentru o idee pozitivă, normală şi, cu rezerva tuturor modificărilor 
posibile, determinabilă. Prin constituirea valorilor, fiecare produs - dacă este permisă analogia - 
este ca hrana care, descoperită de instinctul de alimentare, apoi pregătită de organul digestiv, intră în 
circulaţia generală unde se transformă, urmând anumite proporţii, în carne, oase, lichide, etc, şi dă 
corpului viaţa, forţa, frumuseţea. 

Ce se întâmplă în cadrul ideii de valoare când ne ridicăm de la noţiunile antagoniste despre 
valoare utilă şi valoare schimb şi ne îndreptăm spre noţiunea de valoare constituită sau valoare 
absolută? Se petrece, dacă mă pot exprima astfel, o unificare, o penetraţie reciprocă în care aceste 
două concepte elementare se leagă una pe alta ca atomii agăţaţi ai lui Epicur, se absorb reciproc şi 
dispar, lăsând în urma lor un amestec dotat la un înalt grad cu toate calităţile lor pozitive şi fără 
calităţile lor negative. O valoare veritabilă ca atare - precum moneda, hârtia de comerţ de prima clasă, 
obligaţiile anuale de stat, acţiunile unei întreprinderi solide - nu pot avea o creştere exagerată 
nemotivată şi nici nu pot pierde prin schimb. Această valoare reală este supusă numai legii naturale 
de augmentare a specialităţilor industriale şi de creştere a produselor. Mai mult de atât, o asemenea 
valoare nu este rezultatul unei tranzacţii, adică al unui eclectism, unei medii juste sau al unui 
amalgam: acesta este produsul unei fuziuni totale, un produs complet nou şi separat de componenţii 
săi, aşa cum apa, produsul combinaţiei dintre hidrogen şi oxigen, este un corp separat, complet 
distinct faţă de elementele sale. 

Transformarea a două idei antitetice într-o a treia idee superioară este denumită sinteză la şcoală 
[NT 34]. Numai sinteza enunţă ideea pozitivă şi completă, care se obţine, după cum am constatat, 
prin afirmarea sau negarea succesivă - fiindcă acesta este , de fapt, acelaşi lucru - a două concepte 
diametral opuse. De aici deducem acest corolar de o importanţă capitală în aplicare şi în teorie: de 
fiecare dată când, în sfera moralei, a istoriei sau a economiei politice, analiza a constatat antinomia 
unei idei, se poate afirma ă priori că această antinomie ascunde o idee mai elevată care va apare, mai 
devreme sau mai târziu. 

Regret că insist atât de mult asupra acestor noţiuni care sunt familiare pentru toţi tinerii de 
bacalaureat dar datoram aceste detalii unor anumiţi economişti care, în legătură cu critica mea despre 
proprietate, au pus dileme peste dileme pentru a-mi dovedi că dacă nu eram proprietar, în mod necesar 
eram comunist, fără ca ei să ştie ce este teză, antiteză şi sinteză. 

Ideea sintetică de valoare, ca o condiţie fundamentală a ordinii şi progresului în societate, a fost 
vag percepută de Adam Smith când, pentru a folosi expresiile d-lui Blanqui, "a arătat în muncă 
măsura universală şi invariabilă a valorilor şi a arătat că fiecare lucru îşi avea preţul său natural, spre 
care gravita neîncetat în mijlocul fluctuaţiilor preţului curent, produse ocazional de circumstanţe 
accidentale, străine de valoarea venală a obiectului." 

Dar această idee despre valoare era complet intuitivă la Adam Smith: societatea nu-şi schimbă 
obiceiurile prin a da credinţă intuiţiilor; societate decide numai prin autoritatea faptelor. Ar fi fost 
necesar ca antinomia să se exprime mai sensibil şi net: J.-B. Say a fost principalul său interpret. Dar, 
în ciuda eforturilor de imaginaţie şi înspăimântătoarea subtilitate a acestui economist, definiţia lui 
Smith îl domină la nivelul inconştient şi explodează în toate raţionamentele sale. 

Say spune că "a evalua un lucru este a declara că trebuie estimat la fel ca un alt articol 
indicat. . .Valoarea fiecărui obiect este vagă şi arbitrară atâta timp cât nu este RECUNOSCUTĂ. Deci, 
există o modalitate de a recunoaşte valoarea lucrurilor, adică de a fixa valoarea; dat fiind că această 
recunoaştere sau fixare se face prin comparaţia lucrurilor între ele, există deci un caracter comun, un 
principiu, prin care se declară că un lucru valorează mai mult, mai puţin sau la fel ca un altul. 



Say a afirmat la început că "Măsura valorii este valoarea unui alt obiect". Mai târziu, după ce a 
înţeles că această frază era numai o tautologie, el a modificat-o astfel: "Măsura valorii este cantitatea 
unui alt obiect", ceea ce este la fel de puţin inteligibil. Acest autor, de obicei atât de ferm şi lucid, se 
încurcă în altă parte cu distingeri nefondate: "Putem aprecia valoarea lucrurilor; nu o putem măsura, 
adică să o comparăm cu un titru invariabil şi cunoscut, pentru că acesta nu există. Tot ceea ce putem 
face se rezumă la evaluarea lucrurilor prin comparaţie." Alte ori, el distinge între valorile reale şi 
valorile relative: "Primele sunt cele în care valoarea lucrurilor se schimbă cu costurile de producţie; 
următoarele sunt cele în care valoarea lucrurilor se schimbă în raport cu valoarea altor mărfuri." 

Stranie preocupare a unui om genial care nu-şi mai dă seama că a compara, a evalua, a aprecia 
însemnă a MĂSURA; că orice măsură, fiind întotdeauna numai o comparaţie, indică chiar prin acest 
lucru un raport adevărat în cazul în care comparaţia este bine făcută; că, în consecinţă, valoarea sau 
măsura adevărată şi valoarea, sau măsură relativă, sunt noţiuni perfect identice iar dificultatea se 
reduce nu în a găsi un etalon de măsură, fiindcă toate cantităţile se pot înlocuii reciproc, ci a 
determina punctul de comparaţie. în geometrie, punctul de comparaţie este întinderea iar unitatea de 
măsură este uneori diviziunea cercului în 360 de părţi, uneori circomferinţa globului terestru, uneori 
dimensiunea medie a braţului, a mâinii, a degetului mare sau a piciorului. în ştiinţa economică, am 
afirmat acest lucru după spusele lui Adam Smith, punctul de vedere prin care se compară toate 
valorile este munca; unitatea de măsură adoptată în Franţa este FRANCUL. Este de necrezut că atât de 
mulţi oameni cu minte se luptă de patruzeci de ani împotriva unei idei atât de simple. Dar nu: 
Comparaţia valorilor se efectuează fără să existe între ele vreun punct de comparaţie şi fără o unitate 
de măsură, lată ceea ce au decis să susţină economiştii din secolul al XlX-lea cu privire la toţi şi 
împotriva tuturor, în loc să adopte teoria revoluţionară a egalităţii. Ce va spune posteritatea? 

Prin exemple şocante, voi arăta acum că ideea de măsură sau de proporţie a valorilor, necesară în 
teorie, s-a realizat şi se realizează în practica cotidiană. 

§ III - Aplicarea legii de proporţionalitate a valorilor 
Orice produs este un semn reprezentativ al muncii. 

în consecinţă, orice produs poate fi schimbat cu un altul iar practica universală demonstrează acest 
lucru. 

Dar suprimaţi munca: vă rămân numai utilităţi aproximativ mari care, nefiind afectate de o 
caracteristică economică, de nici un semn omenesc, sunt incomensurabile între ele, adică, în mod 
logic, necomerciabile. 

Banul, ca oricare marfă, este un semn reprezentativ al muncii: în această calitate, a putut servi ca 
evaluator comun şi intermediar în tranzacţii. Dar funcţia caracteristică, pe care uzanţa a atribuit-o 
metalelor preţioase de servi ca agent în comerţ, este pur convenţională şi orice altă marfă ar fi putut 
putea să îndeplinească această funcţie, poate mai puţin comod dar la fel de autentic. Economiştii 
recunosc acest lucru şi poate fi menţionat nu numai un singur exemplu. Deci, care este raţiunea 
acestei preferinţe generale acordată metalelor de a servi drept monedă şi cum se explică această 
specializare funcţională a banului, fapt neasemuit în economia politică? Doar orice obiect unic şi fără 
similarităţi din specia sa este, chiar din această cauză, unul dintre cele mai dificile lucruri de înţeles, 
iar adeseori chiar nu este înţeles deloc. Oare este posibil să fie restabilită succesiunea din care se pare 
că moneda a fost detaşată şi astfel moneda să fie readusă la adevăratul ei principiu? 

După cum obişnuiesc, pentru a aborda această chestiune, economiştii au depăşit domeniului lor 
ştiinţific: ei au făcut fizică, mecanică, istorie, etc, au vorbit despre tot şi nu au dat nici un răspuns. Ei 
au susţinut că prin raritatea, densitatea, incoruptibilitatea lor, metalele preţioase ofereau pentru 
monedă bunuri care erau foarte greu de întâlnit la acelaşi grad în alte mărfuri. Pe scurt, în loc să 
răspundă la chestiunea de economie care le-a fost pusă, economiştii s-au pus să trateze chestiunea de 
artă. Ei procedat foarte bine atunci când au valorificat utilitatea mecanică a aurului şi a argintului ca 
monedă; dar nici unul dintre ei nu a văzut şi nu a înţeles este raţiunea economică care a determinat în 
favoarea metalelor preţioase privilegiul de care acestea se bucură. 

Nimeni nu a remarcat că, dintre toate mărfurile, aurul şi argintul sunt primele a căror valoare a 
apărut atunci când ea a fost stabilită. în perioada patriarhală, se mai făcea negoţ cu aurul şi argintul în 
lingouri dar deja cu o vizibilă tendinţă de dominaţie şi cu o preferinţă evidentă. Treptat, suveranii au 



acaparat puterea şi au pus sigiliul: prin această consacrare suverană s-a născut moneda, adică marfa 
esenţială care, fără să fie influenţată de toate zbuciumele comerţului, păstrează o valoare proporţională 
determinată şi se face acceptată la orice plată. 

Moneda nu se distinge prin duritatea metalului, care este mai mică decât ceea a oţelului; utilitatea 
monedei este cu mult inferioară faţă de cea grâului, a fierului, a uleiului şi a unui mare număr de 
substanţe, care au o reputaţie aproape inexistentă în comparaţie cu aurul. Moneda nu se distinge prin 
raritate şi densitate: ambele ar fi putut fi realizate prin munca exercitată asupra altor materiale sau, ca 
în ziua de azi, prin hârtia bancară care reprezintă mari cumulaţii de fier sau de cupru. Repet, încă din 
faza primară, caracteristica specifică a aurului şi a argintului provine de la calităţile lor ca metale, de 
la dificultăţile de producere şi mai ales de la intervenţia autorităţii publice, de la care aurul şi 
argintul, la fel ca mărfurile, au dobândit caracteristicile de stabilitate şi autenticitate. 

Afirm deci că valoarea aurului şi a argintului, în special a părţii care intră în fabricarea monedelor, 
nu mai are nimic arbitrar, cu toate că este posibil ca această valoare să nu poată fi calculată riguros; 
adaug că această valoare nu este susceptibilă de a se depreciată, aidoma altor valori, cu toate că între 
timp ea poate varia permanent. Toate eforturile de raţionalizare şi erudiţie făcute pentru a demonstra, 
prin exemplul banului, că valoarea este un lucru indeterminabil, sunt paralogisme, provenite de la o 
idee eronată a chestiunii, ab ignorantia elenchi. [NT 35] 

Filip I, regele Franţei, a amestecat cu moneda livre tournoi [NT 36] a lui Charlemagne un aliaj 
intermediar, imaginându-şi că, având monopolul de fabricare a monedelor, numai el poate face ceea 
ce face un negustor care are monopolul unui produs. De fapt, ce era această schimbare a monedelor, 
atât de mult reproşată lui Filip I şi succesorilor săi? Această schimbare a monedelor era un 
raţionament foarte just din punctul de vedere al rutinei comerciale dar foarte greşit din punctul de 
vedere al ştiinţei economice: cererea şi oferta fiind regula valorilor, estimarea obiectelor poate fi 
mărită şi, în consecinţă, valoarea lucrurilor poate fi mărită prin acapararea fabricaţiei sau prin crearea 
unei rarităţi fictive. Acest lucru este adevărat în legătură cu aurul şi argintul, după cum este adevărat 
despre grâu, vin, ulei, tabac. Dar, frauda lui Filip I nu a fost bănuită înainte ca moneda sa să fie 
redusă la valoarea ei adevărată şi înainte ca el personal să nu fi pierdut tot ceea ce a crezut că a 
câştigat pe socoteala supuşilor săi. Acelaşi lucru s-a petrecut în urma tuturor tentativelor 
asemănătoare. De unde provenea acest calcul greşit? 

Economiştii spun că prin crearea monedelor false, cantitatea de aur şi de argint nu a fost mărită 
sau diminuată cu adevărat, iar proporţia acestor metale faţă de alte mărfuri nu a fost schimbată şi, în 
consecinţă, suveranul nu avea competenţa să creeze valoarea de 4 pentru un obiect care valora în stat 
numai 2. în mod asemănător, să ne gândim că dacă regele ar fi putut dubla masa de monede, în loc să 
le deterioreze valoarea, capacitatea de schimb a aurului şi a argintului ar fi scăzut imediat la jumătate, 
întotdeauna din cauza acestei cauze de proporţionalitate şi echilibru. Deci, deteriorarea monedelor era 
un împrumut forţat din partea regelui sau, mai bine zis, un faliment, o escrocherie. 

Minunat! Când vor, economiştii explică foarte bine teoria despre măsura valorii; pentru acest 
lucru, este suficient să fie puşi la capitolul monezii. Deci, cum se face că ei nu văd că moneda este 
legea scrisă a comerţului, prototipul schimbului, primul termen al acestui lung lanţ de creaţii care 
toate, sub denumirea mărfurilor, trebuie să primească aprobarea socială şi să devină, dacă nu defacto 
cel puţin de iure acceptabile în toate ramurile comerţului la fel ca moneda? 

D-l Augier a afirmat foarte corect: "Moneda nu poate servi numai ca instrument de constatare 
pentru tranzacţiile din trecut sau ca un bun instrument de schimb, pe măsură ce valoarea sa se apropie 
cât mai mult de idealul de permanenţă, fiindcă întotdeauna moneda schimbă sau cumpără numai 
valoarea pe care o posedă." (Istoria creditului public). 

Să traducem această observaţie eminamente judicioasă într-o formulă generală. 

Munca devine o garanţie a bunăstării şi a egalităţii numai în măsura în care produsul fiecărui 
individ este în proporţie cu masa, fiindcă niciodată produsul schimbă sau cumpără numai valoarea 
egală cu valoarea sa intrinsecă. 

Nu este oare ciudat să fie aprig apărat comerţul speculativ şi nedemn de încredere şi, în acelaşi 
timp, să fie puternic exprimată indignarea faţa de un monarh falsificator de monede care, la urma 
urmelor, nu face decât să aplice la bani principiul fundamental al economiei politice, adică 
instabilitatea arbitrară a valorilor? Dacă administraţia ar îndrăzni să dea 750 de grame pentru un 
kilogram de tutun, economiştii ar striga că se comite furt; dar, dacă aceeaşi administraţie, folosindu-se 



de privilegiul său, ridică preţul unui kilogram la 2 franci, ei vor constata că este scump dar nu vor 
vedea nimic care să fie în contradicţie cu principiile. Ce încurcătură este economia politică! 

Deci, în monetizarea aurului şi a argintului există un supliment pe care economiştii nu-1 
menţionează: consacrarea legii de proporţionalitate, primul act de constituire al valorilor. In toate 
domeniile, umanitatea acţionează prin infinite gradaţii: după ce a înţeles că toate produsele muncii 
trebuie să fie supuse la o măsură de proporţie care să le facă pe toate permutabile în mod egal, 
umanitatea începe să acorde permutabilitatea absolută unui anumit produs, care va deveni pentru ea 
tipicul şi patronul tuturor celorlalte produse. Astfel, pentru a-şi eleva membrii spre libertate şi 
egalitate, umanitatea începe prin a crea regi. Poporul are sentimentul confuz al acestui marş 
providenţial fiindcă, în visurile sale despre bogăţie şi în legendele sale, vorbeşte întotdeauna despre 
aur şi regalitate; filozofii nu au făcut decât să dea omagiu raţiunii universale când, ca în toate omiliile 
lor aşa zis morale şi în utopiile lor despre societate, ei tună şi fulgeră cu aceeaşi violenţă împotriva 
aurului şi a tiraniei. Auri sacra famesl Aur blestemat! strigă ridicol un comunist. Această expresie ar 
însemna grâu blestemat, vii blestemate, oi blestemate fiindcă la fel ca aurul şi argintul, orice valoare 
comercială trebuie să ajungă la o determinare exactă şi riguroasă. Opera a început de mult iar azi 
progresează vizibil. 

Să trecem la alte consideraţii. 

O axiomă admisă în general de economişti este că orice muncă trebuie să lase un excedent. 

Pentru mine, această propoziţie este un adevăr universal şi absolut: acesta este corolarul legii 
despre proporţionalitate, care poate fi considerată rezumatul întregii ştiinţe economice. Dar, îmi cer 
scuze de la economişti: principiul că orice muncă trebuie să lase un excedent nu are rost în teoria lor 
şi nu este susceptibil de nici o demonstraţie. Dacă cererea şi oferta sunt singura regulă a valorilor, 
cum putem recunoaşte ce excede şi ce este suficient ? Dat fiind că nu se poate determina matematic 
preţul de cost, preţul de vânzare şi salariul, atunci cum poate fi conceput un surplus, un profit? Rutina 
comercială, la fel ca termenul, ne-a dat ideea de profit: dat fiind că suntem egali din punct de vedere 
politic, ajungem la concluzia că fiecare cetăţean are un drept egal de a realiza beneficii în activitatea 
sa personală. Dar, acţiunile de comerţ nu sunt regulamentare în esenţă şi a fost ireversibil 
demonstrat că beneficiile din comerţ sunt numai o delapidare arbitrară şi impusă de producător asupra 
consumatorului, într-un cuvânt, o dislocare, ca să nu spunem numai atât. Acest lucru ar fi fost 
descoperit imediat, dacă s-ar fi putut compara totalul deficitelor anuale cu totalul beneficiilor. în 
sensul economiei politice, principiul conform căruia orice muncă trebuie să lase un excedent este 
numai consacrarea dreptului constituţional pe care toţi l-am câştigat prin revoluţie, adică dreptul de a 
fura aproapele. 

Numai legea de proporţionalitate a valorilor poate rezolva această problemă. Voi aborda 
chestiunea dintr-o perspectivă mai largă fiindcă este destul de gravă pentru a fi tratată în 
dimensiunile pe care le merită. 

Majoritatea filozofilor, ca şi filologii, consideră societatea numai o entitate raţională sau, mai bine 
spus, o noţiune abstractă care serveşte la desemnarea unei colectivităţi umane. Ideea că denumirile 
colective, de categorie şi de speţă nu desemnează realităţi este o prejudecată pe care toţi am primit-o 
din copilărie, odată cu primele lecţii de gramatică. Sunt multe de spus la acest capitol dar mă limitez 
la subiectul meu. Pentru economistul veritabil, societatea este o fiinţă vie, dotată cu o inteligenţă şi o 
activitate caracteristică, guvernată de legi speciale care pot fi descoperite numai prin observaţie şi a 
căror existenţă se manifestă nu sub o formă fizică ci prin armonia şi intima solidaritate dintre toţi 
membrii săi. Aşadar, când, făceam cu puţin înainte, alegoria societăţii sub emblema unui Dumnezeu 
legendar, limbajul nostru nu avea, în fond, nimic metaforic: noi numai denumeam fiinţa socială, o 
unitate organică şi sintetică. în viziunea oricărei persoane care a reflectat asupra legilor de muncă şi 
schimb, (las la o parte orice altă consideraţie), realitatea - aproape că am spus personalitatea omului 
colectiv - este la fel de certă ca realitatea şi personalitatea omului individual. Diferenţa constă numai 
în faptul că omul individual se prezintă simţurilor sub aspectul unui organism ale cărui ingrediente se 
află în coerenţă materială, o circumstanţă care nu există în societate. Dar, inteligenţa, spontaneitatea, 
dezvoltarea, viaţa, tot ceea constituie realitatea fiinţei la cel mai înalt grad, este esenţial în aceeaşi 
măsură pentru om şi pentru societate: de aici provine ideea că guvernarea societăţii este ştiinţă, adică 
studiul raporturilor naturale şi nu artă, adică bunul plac şi arbitrarul. De aici provine ideea că orice 
societate declină din momentul în care cade pe mâinile ideologilor. 



Principiul conform căruia orice muncă trebuie să lase un excedent, nedemonstrabil pentru 
economia politică, adică pentru rutina proprietară, este unul din cele care demonstrează cel mai bine 
realitatea persoanei colective: după cum vom vedea, acest principiu este adevărat pentru indivizi 
numai pentru că emană din societatea care le conferă astfel beneficiul propriilor sale legi. 

Să trecem la fapte. Am remarcat că întreprinderile de căi ferate sunt mult mai puţin o sursă de 
bogăţie pentru antreprenori decât pentru stat. Observaţia este corectă şi ar fi trebuit să adăugăm că ea 
se aplică nu numai la căile ferate ci la toată industria. Dar acest fenomen, derivat esenţial din legea de 
proporţionalitate a valorilor şi din absoluta identitate a producţiei şi a consumului, este inexplicabil 
prin intermediul noţiunii obişnuite de valoare utilă şi valoare de schimb. 

Preţul mediu pentru transportul mărfurilor prin rulaj este de 1 8 centime de tonă şi kilometru, marfa 
fiind preluată şi adusă în magazie. S-a calculat că la acest preţ, o întreprindere obişnuită de căi ferate 
nu ar obţine 10% de beneficiu net, rezultat aproape egal cu cel obţinut de o întreprindere de rulaj. 
Dar, să admitem că viteza de transport pe calea ferată ar fi similară cu ceea a rulajului pe sol; după 
rambursarea tuturor cheltuielilor, relaţia dintre ele ar fi de 4: 1; dat fiind că în societate timpul este 
valoare, în condiţiile de egalitate de preţ, calea ferată ar avea un avantaj de 400% faţă de rulajul 
terestru. Dar, acest enorm avantaj , foarte concret pentru societate, este departe de a se realiza pentru 
căruţaş, care cu toate că face ca societatea să beneficieze de un surplus de valoare de 400%, el 
profită numai cu 10%. Pentru a face lucrurile mai tangibile, să presupunem că urcarea tarifului la 
calea ferată la 25 de centime iar preţul rulajului rămâne la 18 de centime: atunci, toate transporturile 
de marfă vor pierde comisioanele. Expeditorii, destinatarii, toată lumea va reveni la căruţă, la barcă, 
dacă va fi nevoie. Se va renunţa la locomotivă: un avantaj social de 400% va fi sacrificat pentru o 
pierdere privată de 35%. 

Cauzele acestui fenomen sunt uşor de înţeles: avantajul care rezultă din rapiditatea transportului 
pe cale ferată este social în întregime şi fiecare individ participă numai într-o proporţie minimă (să nu 
uităm că acum este vorba numai de transportul mărfurilor), în timp ce pierderea afectează 
consumatorul direct şi personal. Dacă societatea este compusă numai dintr-un milion de persoane, un 
beneficiu social egal cu 400 reprezintă pentru individ patruzeci de miimi, în timp ce o pierdere de 
33% pentru consumator ar presupune un deficit social de 33 de milioane. Interesul particular şi 
interesul colectiv, atât de divergente la prima vedere, sunt deci perfect identice şi adecvate iar acest 
exemplu poate folosi deja pentru a face să fie înţeles cum, în ştiinţa economică, toate interesele se 
conciliază. 

Aşadar, pentru ca societatea să realizeze profitul pe care l-am presupus mai înainte, este absolut 
necesar ca tariful pe calea ferată să nu depăşească preţul de rulaj . 

Dar, pentru ca această condiţie să fie îndeplinită, cu alte cuvinte, pentru a face posibilă calea ferată 
din punct de vedere comercial, este necesar ca materia transportabilă să fie destul de abundentă ca să 
acopere cel puţin dobânda capitalului investit şi cheltuielile de întreţinere ale drumului. Deci, prima 
condiţie de existenţă a unei căi ferate este o circulaţie intensă, ceea ce presupune o producţie şi mai 
intensă, o mare masă de schimburi. 

Dar producţia, circulaţia, schimburile nu sunt deloc lucruri care se improvizează; apoi, diversele 
forme de muncă nu se dezvoltă în mod izolat şi independent una faţă de alta: desigur, progresul lor 
este legat, solidar, proporţional. Antagonismul poate exista între industriaşi dar, totuşi, acţiunea 
socială este unică, convergentă, armonică, într-un cuvânt, personală. Deci, în fine, există o zi 
desemnată pentru crearea marilor instrumente de muncă: aceasta este ziua în care consumul general 
poate susţine munca; cu alte cuvinte, dat fiind că toate aceste propoziţii se traduc, aceasta este ziua în 
care munca ambiantă poate alimenta noile maşinării. Anticiparea ceasului desemnat de progresul 
muncii ar fi precum acel nebun care, venind de la Lyon la Marseille, şi-ar construii numai pentru el 
un vas cu aburi. 

După ce am elucidat aceste chestiuni, nimic nu este mai comod ca explicarea ideii că munca 
trebuie să lase un excedent fiecărui producător. 

întâi despre societate: Prometeu, la ieşirea sa din mijlocul naturii, se trezeşte în viaţă într-o inerţie 
plină de farmec, dar care va deveni în curând chin şi mizerie, dacă nu se grăbeşte să iasă din aceste 
condiţii prin muncă. în această trândăvie iniţială, produsul lui Prometeu fiind nul, bunăstarea sa este 
identică cu cea a animalului şi poate fi reprezentată prin zero. 

Prometeu se pune la muncă: încă din prima sa zi, prima zi a celei de a doua creaţii, produsul lui 
Prometeu, adică bogăţia sa, bunăstarea sa, este egală cu 10. 



A doua zi, Prometeu divizează munca sa iar produsul său devine egal cu 100. 

A treia zi, şi în fiecare din următoarele zile, Prometeu inventează maşinării, descoperă noi utilităţi 
ale corpurilor, noi forţe în natură. Câmpul său de existenţă se extinde de la domeniul senzitiv la sfera 
moralei şi a inteligenţei şi la fiecare pas pe care îl face industria sa, cifra producţiei sale, creşte şi îi 
acordă un surplus de fericire. în cele din urmă, dat fiind că pentru el a consuma înseamnă a produce, 
este evident că fiecare zi de consum afectează numai produsul de ieri şi îi lasă un excedent de produs 
pentru ziua de mâine. 

Dar să mai remarcăm în special faptul cardinal că bunăstarea omului se află în raport direct cu 
intensitatea muncii şi multitudinea industriilor, astfel că acumularea avuţiilor şi acumularea muncii 
sunt corelative şi paralele. 

A afirma acum că fiecare individ participă la aceste condiţii generale ale dezvoltării colective ar fi 
să afirmăm un adevăr care, datorită probelor care îi stau la bază, ar părea o inepţie. Să semnalăm mai 
bine cele două forme generale de consum în societate. 

Societatea, la fel ca individul, are întâi obiectele sale de consum personal. Treptat, timpul face să 
fie resimţită necesitatea acestor obiecte; instinctele sale misterioase îi poruncesc să le creeze. Astfel, 
în evul mediu, într-un mare număr de oraşe, a existat un moment decisiv în care construirea 
primăriilor şi a catedralelor a devenit o pasiune violentă, care trebuia să fie satisfăcută cu orice preţ; 
existenţa comunităţii depindea de acest lucru. Siguranţă şi forţă, ordine publică, centralizare, 
naţionalitate, patrie, independenţă - iată din ce este compusă viaţa socială, entitatea facultăţilor sale 
mentale; iată sentimentele care trebuiau să-şi găsească expresia şi simbolurile. Aceasta fusese 
odinioară menirea templului din Ierusalim, veritabil paladiu al naţiunii iudaice; aşa era şi templul 
Jupiter-Capitolin, la Roma. Ulterior, după palatul municipal şi templu, organe ale centralizării şi ale 
progresului, ca să spunem aşa, au venit alte lucrări de utilitate publică: poduri, teatre, şcoli, spitale, 
drumuri, etc. 

Monumentele de utilitate publică fiind de uz comun şi, în consecinţă, gratuit, societatea îşi plăteşte 
avansurile sale prin avantaje politice şi morale provenite din aceste lucrări mari care dau o siguranţă 
muncii, un ideal spiritelor şi creează un impuls proaspăt pentru industrie şi arte. 

Dar lucrurile stau altfel cu privire la obiectele de consum casnic, singurele care cad în categoria de 
schimb: acestea sunt productibile numai conform condiţiilor de mutualitate pe care le permite 
consumul, adică rambursarea imediată şi profitabilă a producătorilor. Am tratat suficient de detailat 
aceste condiţii în cadrul teoriei despre proporţionalitatea valorilor, care ar putea fi denumită şi teoria 
de reducere progresivă a preţurilor de revenit. 

Prin teorie şi fapte, am demonstrat principiul că orice muncă trebuie să lase un excedent; dar, 
acest principiu, la fel de cert ca o propoziţie de aritmetică, este departe de a se realiza pentru toată 
lumea. In timp ce pentru progresul industriei colective, fiecare zi de muncă individuală obţine un 
produs din în ce mai mare iar ca o necesară consecinţă, muncitorul ar trebuii să devină mai bogat, 
există în societate clase care profită şi clase care se pauperizează; există muncitori cu salariul dublu, 
triplu sau de o sută de ori mai mare iar alţii sunt în deficit. Peste tot există oameni care se bucură iar 
alţii care suferă şi, printr-o diviziune monstruoasă a capacităţilor industriale, există indivizi care 
consumă şi care nu produc. Repartiţia bunăstării urmează toate mişcările valorilor şi le reproduce, în 
mizerie şi lux, cu dimensiuni şi cu o energie înspăimântătoare. Dar peste tot creşterea bogăţiei, adică 
proporţionalitatea valorilor, este legea dominantă. Când economiştii răspund la plângerile partidului 
social cu argumentul despre creşterea progresivă a averii publice şi facilitările aduse chiar şi celor 
mai nenorocite clase, ei proclamă indubitabil un adevăr care este condamnarea propriilor lor teorii. 

îi implor pe economişti să se întrebe o clipă în liniştea sufletului lor, departe de prejudecăţile de 
care sunt tulburaţi şi fără să se gândească la posturile care le ocupă sau la care se aşteaptă, la 
interesele pe care le slujesc, la voturile pentru care se luptă, la decoraţiile cu care îşi leagănă 
vanitatea: să-şi spună dacă, până în ziua de azi, principiul conform căruia orice muncă trebuie să lase 
un excedent le-a apărut cu înlăţuirea de elemente preliminare şi consecinţe, menţionate de noi şi 
dacă ei s-au gândit vreodată la altceva în afară de dreptul la speculă al valorilor prin manevrarea 
cererii şi ofertei? Dacă nu este de adevărat că ei afirmă simultan, pe de o parte, progresul bogăţiei şi 
al bunăstării şi în consecinţă comensurabilitatea valorilor şi, pe de altă parte, natura arbitrară a 
tranzacţiilor comerciale şi incomensurabilitatea valorilor, adică tot ce poate fi mai contradictoriu? Nu 
este oare în virtutea acestei contradicţii că auzim fără încetare la cursuri şi citim în lucrările de 
economie politică această ipoteză absurdă: Dacă preţul la TOATE obiectele ar fi dublat... Ca şi cum 



preţul la toate obiectele nu ar fi proporţia obiectelor şi ar fi posibil să fie dublată o proporţie, o relaţie, 
o lege! în cele din urmă, nu este oare în virtutea rutinei proprietăreşti anormale, apărată de economia 
politică, că fiecare în comerţ, în industrie, în arte şi în Stat, sub pretextul serviciilor aduse societăţii, 
tinde fără încetare să-şi exagereze importanţa, solicită recompense, subvenţii, mari pensii, importante 
onorarii: ca şi cum retribuţia pentru fiecare serviciu nu ar fi fixată în mod necesar de suma costurilor 
sale? Din ce cauză economiştii nu spun cu toate puterile lor acest adevăr atât de simplu şi de luminos: 
munca fiecărui om nu poate cumpăra decât valoare pe care o cuprinde şi această valoare este 
proporţională cu serviciile tuturor celorlalţi muncitori; dacă, după se pare ca ei cred, munca fiecăruia 
trebuie să lase un excedent. . ..? 

Dar aici se prezintă o ultimă consideraţie pe care o voi expune în câteva cuvinte. 

Dintre toţi economiştii, J.-B. Say este cel care a insistat cel mai mult asupra ideii că valoarea este 
absolut indeterminabilă dar el este şi cel care s-a străduit cel mai mult să nege această teză. Dacă nu 
mă înşel, el este autorul formulei Orice produs valorează cât costă sau produsele se cumpără cu alte 
produse, care înseamnă acelaşi lucru. Acest aforism, plin de consecinţe egalitare, a fost contrazis de 
atunci de alţi economişti: vom examina pe rând afirmativul şi negativul. 

Când afirm că orice produs are valoarea produselor pe care le-a costat, acest lucru înseamnă că 
orice produs este o unitate colectivă care, sub o nouă formă, grupează un anumit număr de alte 
produse consumate în diferite cantităţi. De aici urmează că produsele de industrie umană sunt, unul în 
raport cu celălalt, categorii şi specii şi ele formează o serie de la simplu la compus, după numărul şi 
proporţia de elemente, toate echivalente între ele, care constituie fiecare produs. în momentul de faţă, 
nu este important că această serie, precum şi echivalentul elementelor sale, este mai mult sau mai 
puţin exprimată precis, în practică, prin echilibrul salariilor şi al averilor: înainte de toate, este vorba 
de raportul în obiecte, de legea economică. Aici, ca întotdeauna, întâi ideea generează spontan faptul 
care, recunoscut ulterior de gândirea care 1-a creat, se rectifică treptat şi se defineşte conform 
principiului său. Comerţul, liber şi concurent, este numai o lungă operaţie de redresare care are ca 
obiectiv de a face să reiasă proporţionalitatea valorilor, aşteptând ca dreptul civil să-1 consacre şi să-1 
considere drept regula condiţiei persoanelor. Afirm deci că principiul lui Say, Orice produs valorează 
cât costă, indică o serie a producţiei umane, analoagă cu seriile de animale şi vegetale şi în care 
unităţile elementare, (zilele de muncă) sunt considerate egale. Astfel, încă de la începuturile sale, 
economia politică afirmă printr-o contradicţie ceea ce nu Platon, nu Rousseau şi nici un alt publicist 
antic sau modern nu au crezut că este posibil: egalitatea de condiţii şi de averi. 

Prometeu este pe rând plugar, podgorean, brutar, ţesător. Orice meserie ar practica, el munceşte 
numai pentru propria sa persoană, el cumpără ceea ce consumă (produsele sale) cu una şi aceeaşi 
monedă (produsele sale), a căror unitate metrică este, în mod necesar, ziua sa de muncă. Este 
adevărat că munca este susceptibilă de variaţie: Prometeu nu este întotdeauna dispus în acelaşi fel iar 
ardoarea şi fecunditatea sa oscilează. Dar, ca orice lucru care este obiectul variaţiilor, munca are 
media sa iar acest lucru ne permite să spunem că, pe total, ziua de muncă îşi plăteşte ziua de muncă, 
nici mai mult, nici mai puţin. Este adevărat că dacă facem comparaţia dintre produsele unei anumite 
epoci ale vieţii sociale cu cele din altă epocă, a suta parte din miimea zilei [NT 38] speciei umane va 
da un rezultat incomparabil superior faţă de cel din prima epocă: dar, este cazul să se spună de 
asemenea că viaţa fiinţei colective, nu mai mult decât ceea a individului, nu poate fi scindată; că dacă 
zilele nu se aseamănă, ele sunt unite indisolubil iar în totalitatea existenţei, plăcere şi durerea le sunt 
comune. Deci, dacă croitorul consumă de zece ori ziua ţesătorului pentru a restituii valoarea unei zile, 
acest lucru este ca şi cum ţesătorul ar da zece zile din viaţa sa pentru o zi din viaţa croitorului. Exact 
acest lucru se întâmplă când un ţăran plăteşte 12 franci unui notar pentru o scriere a cărei redactare 
costă o oră. Această inegalitate, această inechitate în schimburi, est cauza cea mai puternică a 
mizeriei dezvăluită de socialişti şi mărturisită în şoaptă de economiştii care aşteaptă un semn de la 
stăpânul lor ca să o recunoască cu glas tare. 

Orice greşeală injustiţia comutativă este o jertfire a muncitorului, o transfuzie de sânge de la un 
om în trupul altui om. . ..Să nu speriem: nu am nici un plan de a fulmina un filipic iritant despre 
proprietate; conform principiilor mele, consider cu atât mai puţin că omenirea nu se înşeală niciodată. 
Prin faptul că s-a constituit întâi pe dreptul de proprietate, societatea nu a făcut decât să formuleze 
unul din principiile sale de organizare din viitor; după ce preponderenţa proprietăţii va fi înfrântă, 
ceea ce mai rămâne de făcut este de a unifica această faimoasă antiteză. Ştiu la fel de bine ca şi criticii 
mei tot ce mi s-ar putea obiecta în favoarea proprietăţii. îi rog cu milă pe cenzorii mei să fie inimoşi 



când le lipseşte dialectica. Cum ar putea fi valabile averile în care munca nu este un modul? Dacă 
munca este ceea care creează bogăţia şi acordă legitimitate proprietăţii, cum se explică consumul 
trândavului ? Cum este loial un sistem de repartiţie în care produsul valorează, după oameni, când mai 
mult, când mai puţin decât costă? 

Ideile lui Say conduc spre o lege agrară: astfel, chiar şi partidul conservator s-a grăbit să protesteze 
împotriva lor. D-l Rossi a spus că: "Prima sursă de bogăţie este munca. Prin proclamarea acestui mare 
principiu, şcoala industrială a pus în evidenţă principiul economic şi principiul faptelor sociale care, 
în mâinile unui istoric abil, devine cel mai sigur ghid pentru urmărirea speţei umane în dezvoltarea sa 
şi a instituţiile sale pe faţa pământului." 

După ce a consemnat în cursul său aceste profunde cuvinte, de ce a crezut d-l Rossi că este nevoie 
să le retracteze ulterior într-o revistă şi să-şi compromită gratuit demnitatea sa de filozof şi economist? 

"Spuneţi că bogăţia este numai rezultatul muncii; afirmaţi că, în toate cazurile, munca este măsura 
valorii, regulatorul preţurilor iar pentru a scăpa, la bine şi la rău, de toate obiecţiunile pe care le 
creează din toate părţile aceste doctrine, unele incomplete, altele absolute, veţi fi obligaţi, de bună 
voie sau cu sila, să generalizaţi noţiunea de muncă şi să înlocuiţi analiza cu o sinteză absolut eronată." 
[NT 39] 

Regret că o persoană ca d-l Rossi îmi sugerează un gând atât de trist; dar, citind fragmentul 
menţionat mai sus, nu am putut să mă reţin să nu spun: Ştiinţa şi adevărul nu mai sunt nimic; în 
prezent, se adoră dugheana, constituţionalismul disperat care o reprezintă. Cui crede d-l Rossi că se 
adresează? El vrea de lucru sau altceva? Analiză sau sinteză? El vrea toate lucrurile deodată? Să 
aleagă, căci concluzia contra sa este inevitabilă. 

Dacă munca este sursa oricărei bogăţii, dacă ea este ghidul cel mai sigur pentru a urmări istoria 
instituţiilor omeneşti de pe faţa globului, cum se face că egalitatea de retribuţie, egalitatea conform 
măsurii de muncă nu sunt o lege? 

Dacă, din contra, există bogăţii care nu provin din muncă, cum este posibil ca posesiunea acestor 
bogăţii să fie un privilegiu? Care este legitimitatea monopolului? Să fie expusă odată această teorie a 
dreptului de consum neproductiv, această jurisprudenţă a bunului plac, această religie a leneviei, 
prerogativa sacră a unei caste de aleşi! 

Acum ce înseamnă acest apel la analiza unor false judecăţi ale sintezei? Aceşti termeni de 
metafizică sunt buni numai pentru îndoctrinarea prostănacilor, care nu dubitează că aceeaşi propoziţie 
poate fi emisă analitic sau sintetic, după bunul plac. Munca este principiul valorii şi sursa bogăţiei: 
aceasta este o propoziţie analitică, aşa cum o vrea d-l Rossi, fiindcă ea este rezumatul unei analize, în 
cadrul căreia se demonstrează că există o identitate între noţiunea primitivă de muncă şi noţiunile 
derivate de produs, valoare, capital, bogăţie,etc. Dar, constatăm că d-l Rossi respinge doctrina care 
rezultă din această analiză. Munca, capitalul şi pământul sunt sursele bogăţiei. Aceasta este o 
propoziţie sintetică, exact aşa cum nu doreşte d-l Rossi; de fapt, bogăţia este considerată aici drept o 
noţiune generală care se produce în trei specii distincte dar nu identice. Totuşi doctrina astfel 
formulată este cea preferată de d-l Rossi. Ii place oare acum d-lui Rossi că noi denumim teoria sa 
despre monopol drept analitică după cum denumim teoria noastră despre muncă drept sintetică? I-aş 
putea da această satisfacţie. . .dar mi-ar fi ruşine să continui o asemenea glumă cu un om atât de serios. 
D-l Rossi ştie mai bine ca oricine că analiza şi sinteza nu dovedesc absolut nimic prin ele însăşi iar 
ceea ce are importanţă, după cum spunea Bacon, este de a face comparaţii exacte şi enumerări 
complete. 

Fiind în verva abstracţiilor, ce nu spunea d-l Rossi acestei falange de economişti care culegeau cu 
atât respect cele mai neînsemnate cuvinte ieşite din gura sa: "Capitalul este materia bogăţiei după cum 
banul este materia monedei, după cum grâul este materia din care este făcută pâinea şi, mergând până 
la capătul înlănţuirii, după cum pământul, apa, focul, atmosfera, sunt materia din care sunt făcute toate 
produsele noastre. Dar munca, numai munca, este ceea care creează în mod succesiv fiecare utilitate 
dată acestor materii şi care, în consecinţă, le transformă în capitaluri şi averi. Capitalul este muncă, 
adică inteligenţă şi viaţă realizate: aşa cum animalele şi plantele sunt realizările sufletului universal; 
aşa cum capodoperele lui Homer, Rafael şi Rossini sunt expresia ideilor şi a sentimentelor lor. 
Valoarea este proporţia conform căreia toate realizările sufletului uman trebuie să se echilibreze 
pentru a produce un tot armonic care, fiind bogăţie, generează pentru noi bunăstarea sau, mai curând, 
este semnul, nu obiectul fericirii noastre. 



Propoziţia nu există măsură pentru valoare este ilogică şi contradictorie: acest lucru rezultă chiar 
din motivele din care s-a pretins stabilirea ei. 

Propoziţia munca este principiul de proporţionalitate al valorilor este adevărată fiindcă provine 
dintr-o analiză irefutabilă; ea este scopul progresului, condiţia şi forma bunăstării sociale, începutul şi 
sfârşitul economiei politice. Din această propoziţie şi corolarii săi - orice produs valorează costul 
său şi produsele se cumpără cu produse - se deduce dogma de egalitate a condiţiilor. 

Ideea de valoare constituită social sau ideea de proporţionalitate a produselor serveşte, între 
altele, pentru a explica: a) cum o invenţie mecanică, în pofida privilegiului pe care îl creează temporar 
şi perturbaţiile pe care le prilejuieşte, întotdeauna produce, în cele din urmă, o ameliorare generală; b) 
cum descoperirea unui procedeu economic niciodată nu poate valora pentru descoperitor un profit 
egal cu cel pe care îl procură pentru societate; c) cum, printr-o serie de oscilări între ofertă şi 
cerere,valoarea fiecărui produs are în permanenţă tendinţa de a se pune la nivel egal cu preţul de cost 
şi cu necesităţile de consum, şi, în consecinţă, de a se stabili într-o manieră fixă şi pozitivă; d) cum 
trebuie munca să lase un excedent fiecărui producător, în condiţiile în care producţia colectivă măreşte 
neîncetat masa obiectelor de consum şi, în consecinţă, ziua de muncă este din ce în ce mai bine 
plătită; e) cum, departe de a se micşora prin progresul industrial, munca creşte neîncetat în cantitate şi 
calitate, adică în intensitate şi dificultate pentru toate industriile; f) cum valoarea socială elimină în 
permanenţă valorile fictive sau, cu alte cuvinte, cum industria efectuează socializarea capitalului şi a 
proprietăţii; g) în sfârşit, cum repartiţia produselor, care se reglementează în conformitate şi pe 
măsura garanţiei reciproce, creată de constituirea valorilor, împinge societatea la egalitatea de condiţii 
şi de averi. 

In cele din urmă, teoria despre constituirea succesivă a tuturor valorilor comerciale, care implică 
un progres infinit al muncii, al bogăţiei şi al bunăstării, ne arată destinul social: A produce neîncetat 
ceea mai mare cantitate şi ceea mai mare varietate a fiecărui produs, cu ceea mai mică posibilă 
cantitate de muncă pentru fiecare produs, astfel ca să fie realizată pentru fiecare individ ceea mai 
mare sumă de bunăstare fizică, morală şi intelectuală iar pentru specie - ceea mai sublimă 
perfecţiune şi o glorie infinită. " 

Acum, după ce am stabilit, nu fără dificultate, sensul chestiunii pusă de Academia de ştiinţe 
morale cu privire la oscilaţiile de profit şi salariu, este timpul să abordăm partea esenţială a 
obiectivului nostru. Oriunde munca nu a fost socializată, adică oriunde valoarea nu a fost determinată 
sintetic, există perturbare şi lipsă de loialitate în schimburile comerciale, războiul de viclenie şi 
pânde, obstrucţionarea producţiei, a circulaţiei şi a consumului, munca neproductivă, lipsa de garanţii, 
spoliere, lipsa de solidaritate, indigenţă şi lux; dar, în acelaşi timp, există un efort general al geniului 
social de a instaura justiţia şi o tendinţă constantă spre asociere şi ordine. Economia politică este 
numai istoria acestei mari lupte. De fapt, pe de o parte, atât timp cât îşi consacră şi pretinde să 
eternizeze anomaliile valorii şi prerogativele egoismului, economia politică este cu adevărat teoria 
despre nenorocire şi organizare a mizeriei. Dar în măsura în care economia politică expune mijloacele 
inventate de civilizaţie pentru a înfrânge pauperitatea, cu toate că aceste modalităţi au fost manevrate 
constant în favoarea exclusivă a monopolului, economia politică este preambulul de organizarea a 
bogăţiei. 

Deci, este important să fie reluat studiul despre faptele şi rutinele economice, să fie degajat spiritul 
şi să fie formulată filozofia. Fără acestea, nu se poate ajunge la nici o înţelepciune despre mersul 
societăţilor şi nu poate fi înţeleasă nici o reformă. Până în prezent, eroarea socialismului a fost de a 
perpetua o reverie religioasă, lansându-se spre un viitor fantastic, în loc să-şi dea seama de realitatea 
care îl striveşte; aşa cum greşeala economiştilor este de vedea în fiecare fapt împlinit un ordin de 
prescripţie împotriva oricărei ipoteze de schimbare. 

Personal, eu nu concep deloc în acest fel ştiinţa economică, adevărata ştiinţă socială. în loc să 
răspund prin argumente a priori redutabilelor probleme de organizare a muncii şi de repartizare a 
avuţiilor, eu voi interoga economia politică ca depozitară a gândurilor secrete ale omenirii, voi face 
ca faptele să vorbească în ordinea generării lor şi voi reda mărturiile lor, fără să pun nimic de la mine. 
Aceasta va fi simultan o istorie triumfătoare şi lamentabilă în care personajele vor fi idei, episoadele 
vor fi teorii iar datele vor fi formule. 



CAPITOLUL III 



Evoluţii economice 
Prima epocă - Diviziunea muncii 

Ideea fundamentală, categoria dominantă a economiei politice este VALOAREA. 

Valoarea ajunge la determinarea sa pozitivă printr-o serii de oscilaţii între ofertă şi cerere. 

în consecinţă, valoarea se pune succesiv sub trei aspecte: valoarea utilă, valoare de schimb şi 
valoarea sintetică sau valoarea socială, care este adevărata valoare. în mod contradictoriu, primul 
termen îl creează pe al doilea; ambii termeni se absorb într-o penetraţie reciprocă şi îl produc pe al 
treilea iar astfel contradicţia sau antagonismul ideilor apare drept punctul de plecare ol oricărei ştiinţe 
economice. în legătură cu acest lucru se poate spune, fac o parodie din expresia lui Tertulian despre 
Evanghelie, credo quia absurdum [NT 40] : din momentul în care există o contradicţie aparentă, în 
economia societăţilor există adevărul latent, credo quia contrarium. [NT 41] 

Deci, din punctul de vedere al economiei politice, progresul societăţii constă în rezolvarea 
neîncetată a problemei de constituire a valorilor sau de proporţionalitate şi solidaritate a produselor. 

Dar, în natură sinteza contrariilor se produce simultancu contradicţia dintre ele; în societate, se 
pare că elementele antitetice se produc la mari intervale şi se rezolvă numai după o agitaţie lungă şi 
tumultuoasă. Astfel, nu există exemplu şi nu ne închipuim măcar că poate exista o vale fără colină, o 
dreaptă fără o stângă, un pol la nord fără un pol la sud, un băţ cu un singur vârf sau ambele vârfuri 
fără mijloc, etc. Corpul uman, cu dihotomia sa atât de perfect antitetică, este format integral, din 
momentul creaţiei sale; corpul refuză să fie compus şi organizat bucată cu bucată, precum haina care, 
mai târziu, va trebuii săT acopere prin imitare lui. 7 

In societate, ca în spirit, pentru ca o idee să atingă plenitudinea sa, este necesar ca un abis să 
despartă două poziţii antinomice; acestea fiind recunoscute, încă nu se percepe care va fi sinteza. 
Este necesar ca ideile primitive să fie fecundate de controverse gălăgioase şi lupte pasionate: bătăliile 
sângeroase vor fi preliminariile păcii. în acest moment, Europa obosită de război şi de polemică, 
aşteaptă un principiu conciliator: simţământul vag al acestei situaţii este cel care întreabă Academia 
de ştiinţe morale şi politice care sunt faptele generale care reglementează raporturile dintre profituri 
şi salarii şi cine determină oscilaţiile; cu alte cuvinte, care sunt episodurile cele mai importante şi 
fazele cele mai remarcabile ale războiului dintre muncă şi capital. 

Deci, dacă demonstrez că economia politică, cu toate ipotezele sale contradictorii şi concluziile 
sale echivoce, este numai o organizare a privilegiului şi a mizeriei, voi demonstra astfel că ea 
conţine, implicit, promisiunea unei organizări a muncii şi a egalităţii, dat fiind că, aşa cum am spus, 
orice contradicţie sistematică este anunţul unei compoziţii; mai mult de atât, eu pune bazele acestei 
compoziţii. Deci, expunerea sistemul de contradicţii economice înseamnă fundarea bazelor de 
asociere universală; relatarea modului în care produsele muncii colective sunt scoase din societate 
înseamnă a explica cum va fi posibil ca acestea să fie readuse în societate; indicarea genezei 
problemelor de producţie şi repartiţie înseamnă a pregăti soluţia. Toate aceste enunţuri sunt identice 
şi evidente în mod egal. 



Un subtil filolog, d-1 Paul Ackerman, a arătat, prin intermediul limbii franceze, că fiecare cuvînt dintr-o limbă 
îşi contrariul său sau, după cum afirmă autorul, antonimul. Tot vocabularul ar putea fi organizat prin perechi iar 
astfel ar putea fi format un mare sistem dual. (Vezi: Paul Ackerman, Dictionnaire des antonymes ou contremots, 
(Paris: Brockhaus & Avenarius, 1842). 



§ I - Efectele antagoniste ale principiului de diviziune 



Toţi oamenii sunt egali în comunitatea primitivă, prin nuditatea şi ignoranţa lor, prin capacitatea 
nedefinită a facultăţilor lor. De obicei, economiştii iau în consideraţie numai primul dintre aceste 
aspecte: ei îl neglijează sau nu-1 cunosc deloc cel de al doilea. Dar, conform afirmaţiilor celor mai 
profunzi filozofi ai timpurilor moderne, La Rochefoucauld, Helvetius, Kant, Fichte, Hegel, Jacotot, 
inteligenţa nu diferă la indivizi decât prin determinarea calitativă, care constituie caracteristica sau 
aptitudinea specifică a fiecăruia; dar, în ceea ce priveşte aspectul esenţial, adică judecata, inteligenţa 
este la egală la toată lumea din punct de vedere cantitativ. De aici reiese că, mai devreme sau mai 
târziu, după ce circumstanţele vor fi devenit favorabile, progresul general trebuie să-i conducă pe toţi 
oamenii de la egalitatea iniţială şi negativă la egalitatea pozitivă a talentelor şi a cunoştinţelor. 

Insist asupra acestui preţios fapt al psihologiei, a cărei consecinţă necesară este că de acum 
înainte, ierarhia capacităţilor nu ar trebuii să mai fie admisă ca principiu şi lege a organizării: 
egalitatea este singura noastră regulă, singurul nostru ideal. Deci, aşa cum am demonstrat prin teoria 
valorii că egalitatea mizeriei trebuie să se schimbe în mod progresiv în egalitatea bunăstării - 
egalitatea sufletelor, negativă la început, fiindcă ea reprezintă numai vidul, trebuie să se reproducă 
pozitiv în ultima a educaţiei umane. Progresul intelectual se realizează în paralel cu progresul 
economic: aceste dezvoltări sunt expresia şi traducerea reciprocă. Psihologia şi economia socială sunt 
în armonie sau, mai bine spus, fiecare din ele expune numai un punct de vedere diferit al aceleaşi 
istorii. Acest lucru este aparent în special în marea lege a lui Smith, diviziunea muncii. 

Considerată prin esenţa sa, diviziunea muncii este modul prin care se realizează egalitatea 
condiţiilor şi a inteligenţelor. Prin diversitatea funcţiilor, această egalitate face posibilă 
proporţionalitatea produselor şi echilibrul schimburilor care, prin urmare, ne deschid drumul spre 
bogăţie. Prin faptul că ne dezvăluie infinitul prezent peste tot în artă şi natură, diviziunea muncii ne 
induce să idealizăm toate acţiunile noastre şi face ca spiritul creator, adică însăşi divinitatea, mentem 
diviniorem [NT 42], să fie imanentă şi sensibilă la toţi cei care muncesc. 

Deci, diviziunea muncii este prima fază a evoluţiei economice şi a progresului intelectual: punctul 
nostru de plecare este adevărat din perspectiva omului şi a obiectelor iar demersul expunerii noastre 
nu are nimic arbitrar. 

Dar, în acest ceas solemn de diviziune a muncii, vântul furtunilor începe să sufle asupra omenirii. 
Progresul nu se realizează pentru toţi în mod egal şi uniform, cu toate că în cele din urmă ar fi trebuit 
să atingă şi să transfigureze întreaga creatură inteligentă şi muncitoare. Progresul începe prin a 
acapara un număr mic de privilegiaţi, care formează astfel elita naţiunilor, în timp ce mulţimea 
persistă sau se înfundă şi mai mult în barbarie. Pentru mult timp, oamenii au acceptat acel component 
al progresului care a făcut să se creadă în inegalitatea naturală şi providenţială a datelor fundamentale. 
Această idee a creat castelele şi ierarhia din toate societăţile. Omenirea îşi putea imagina şi mai puţin 
că această inegalitate funcţiona accidental dintr-o cauză al cărui efect ulterior trebuia s-o facă să 
dispară complet. 

Astfel, antinomia valorii reproducându-se în legea diviziunii, s-a constatat că primul şi cel mai 
important instrument de cunoaştere şi bogăţie pe care Providenţa 1-a pus în mâinile noastre a devenit 
pentru noi un instrument de mizerie şi imbecilitate. Iată formula acestei noi legi a antagonismului, 
care ne-a creat cele mai antice două boli ale civilizaţiei, aristocraţia şi proletariatul: Munca divizându- 
se conform legii care îi este caracteristică şi care este prima condiţie a fecundităţii sale, a ajuns la 
negarea scopurilor sale şi se distruge singură; cu alte cuvinte, Diviziunea, în afara căreia nu există 
progres, bogăţie şi egalitate, îl subjugă pe muncitor, face ca inteligenţa să fie inutilă, bogăţia nocivă 
şi egalitatea imposibilă. 

După A. Smith, toţi economiştii au semnalat avantajele şi inconvenientele care provin din legea 
diviziunii, dar au insistat mai puternic asupra primilor factori faţă de cei din urmă fiindcă acest lucru 
le servea mai bine optimismul. Nici unul dintre ei nu s-a întrebat vreodată care ar putea fi 
inconvenientele unei legi. Iată cum J-B Say a rezumat chestiunea: 

"Un om care toată viaţa sa nu face decât un singur lucru, în mod cert ajunge să execute acest lucru 
mai bine şi mai repede decât altcineva, dar în acelaşi timp el devine mai puţin capabil de orice altă 
ocupaţie, fizică sau morală; restul facultăţilor sale se sting şi de aici rezultă o degenerare a omului 
considerat individual. Este o experienţă tristă de a înţelege că [omul] nu a realizat vreodată mai mult 
de 1/18 dintr-un ac: să nu ne închipuim că numai muncitorul este cel care toată viaţa sa dă cu o pilă 



sau cu un ciocan, care astfel degenerează demnitatea naturii sale; acesta este omul care prin condiţia 
sa exercită facultăţile cele mai libere ale spiritului său. . .Ca rezultat, se poate spune că separaţia dintre 
munci este o abilă utilizare a forţelor omeneşti; că ea face ca produsele societăţii să crească în mod 
prodigios dar ia ceva din capacitatea fiecărui om considerat individual." {Tratat de Economie 
Politică). 

Deci, care este prima cauză a decadenţei spiritului? Care este prima cauză a mizeriei civilizate? 
După cum vom demonstra neîncetat, aceasta este diviziunea. 

Cum se face că acelaşi principiu, urmat riguros în consecinţele sale, conduce la efecte diametral 
opuse? Nici un economist, nu înainte de A.Smith sau după el, nu a înţeles că aici este o problemă care 
trebuie clarificată. Say merge până la recunoaşterea faptului că, în diviziunea muncii, aceeaşi cauză 
care produce binele, generează şi răul; apoi, după câteva cuvinte de compătimire despre victimele 
create de separaţia industriilor, crezând că a făcut o expoziţie fidelă şi imparţială, el ne lasă acolo. El 
pare a spune: "Veţi şti că pe măsură ce mâna de lucru este divizată, pe atât creşte capacitatea 
productivă a muncii; dar, în acelaşi timp, pe măsură ce munca se reduce treptat la un mecanism, 
inteligenţa este abrutizată." 

Degeaba ne indignăm împotriva unei teorii care creează prin muncă o aristocraţie a capacităţilor 
şi, duce fatal la inegalitatea politică; degeaba protestăm în numele democraţiei şi al progresului că în 
viitor nu vor exista nobleţe, burghezie, paria. Cu impasibilitatea destinului, economistul răspunde: 
sunteţi condamnaţi să produceţi mult şi ieftin; altfel, industria voastră va fi întotdeauna slabă, 
comerţul vostru va fi nul şi vă veţi târî la coada civilizaţiei în loc să luaţi comanda. Cum? Printre noi, 
oameni generoşi, vor fi unii predestinaţi la abrutizare şi cu cât industria noastră se perfecţionează, cu 
atât va creşte numărul fraţilor noştri blestemaţi! . . . Din păcate, iată ultimul cuvânt al economistului. 

In diviziunea muncii, nu putem să nu recunoaştem ca fapt general şi cauză toate caracteristicile 
unei LEGI; dar, dat fiind că această lege guvernează două ordine de fenomene diametral opuse şu care 
se distrug reciproc, trebuie să mai mărturisim că această lege este o specie necunoscută în ştiinţele 
exacte. Ciudat, trebuie să mai mărturisim că aceasta este o lege contradictorie, o contra-lege, o 
antinomie. Să mai adăugăm, ca formă de prejudecată, că aceasta pare să fie caracteristica de 
identificare a oricărei economii a societăţilor, pornind de la filozofie. 

Deci, fără o RECONSTITUIRE a muncii, care să anuleze inconvenientele diviziuni dar care să 
păstreze efectele sale utile, contradicţia inerentă a principiului este iremediabilă. După cum spun 
preoţii evrei care au conspirat moartea lui Hristos, trebuie ca cel sărac să moară ca să asigure bogăţia 
proprietarului, expedit unum hominem pro populo mori. [NT 43] Voi demonstra necesitatea acestei 
porunci; apoi,dacă muncitorului sectorial îi mai rămâne o scânteie de inteligenţă, el se va consola cu 
gândul că moare după regulile economiei politice. 

Munca, care ar fi trebuit să dezvolte conştiinţa şi s-o facă din ce în ce mai demnă de fericire, este 
cea care duce la prosternarea spiritului prin diviziunea parcelară, diminuează cea mai nobilă parte a 
omului, minorat capitis [NT 44] şi îl aruncă din nou în animalitate. Din acest moment, omul decăzut 
munceşte ca o brută şi, în consecinţă, trebuie să fie tratat ca o brută. Societatea va executa această 
judecată a naturii şi a necesităţii. 

După depravarea sufletului, primul efect al muncii parcelare este prelungirea orelor de muncă, care 
cresc invers faţă de totalul de inteligenţă întrebuinţată. Produsul este evaluat simultan din punct de 
vedere cantitativ şi calitativ. Dacă munca înclină într-o direcţie datorită unei evoluţii industriale, ea 
trebuie compensată în cealaltă direcţie. Dar, dat fiind că ziua de muncă nu poate depăşi 16-18 ore pe 
zi iar compensaţia nu va putea fi făcută în timp, ea va fi efectuată la preţ iar salariul se va micşora. 
Această scădere se va efectua nu datorită faptului că valoarea este esenţial arbitrară, aşa cum unii şi-au 
închipuit în mod ridicol, ci se va petrece dat fiind că valoarea este esenţial determinabilă. Nu este 
important ca lupta dintre ofertă şi cerere să se termine, fie în avantajul patronului, fie pentru profitul 
salariatului; oscilaţii de acest gen pot varia ca amplitudine, conform circumstanţelor incidentale 
binecunoscute şi care au fost evaluate de o mie de ori. Cunoaşterea universală nu pune acelaşi preţ pe 
munca unui contramaistru şi pe cea a unui hamal: acesta trebuie să fie considerentul nostru.. Deci, este 
necesară reducerea de preţ pentru ziua de muncă: astfel, lucrătorul, după ce a fost chinuit la suflet de 
o funcţie degradantă, nu poate evita să fie lovit şi în trupul său, prin modicitatea recompensei sale. 
Aceasta este aplicaţia literală a versetului din Evanghelie: Celui care are puţin îi voi lua şi puţinul pe 
care îl are. [NT 45] 



în incidentele economice există o raţiune nemiloasă care îşi bate joc de religie şi de echitate ca şi 
cum acestea ar fi aforisme ale politicii care îl fac pe om fericit sau nenorocit, în măsura în care el 
ascultă sau se sustrage de la prescripţiile destinului. Desigur, ne aflăm departe de aceea caritate 
creştină care inspiră în ziua de azi atât de mulţi scriitori onorabili. Pătrunzând în inima burgheziei, 
caritatea creştină se străduieşte să tempereze rigorile legii printr-o multitudine de fundamente miloase. 
Economia politică cunoaşte numai justiţia, o justiţie inflexibilă şi închisă precum portofelul avarului. 
Dat fiind că economia politică este efectul spontaneităţii sociale şi expresia voinţei divine, am putut 
afirma că Dumnezeu este contradictoriul omului iar Providenţa este mizantrop. Dumnezeu ne face să 
plătim cu sânge şi pe măsura lacrimilor noastre pentru fiecare din lecţiile noastre. Culmea răului este 
că în relaţiile cu semenii noştri, noi facem totul ca el. Unde oare este dragostea părintelui celest pentru 
creaturile sale? Unde este fraternitatea umană? 

Teiştii întreabă dacă nu se poate altfel. După căderea omului, rămâne animalul: cum îşi va 
recunoaşte Creatorul imaginea în el? Ce poate fi mai simplu decât să-1 trateze ca pe un animal 
obişnuit? Dar calvarul nu va dura pe veci şi, mai devreme sau mai târziu, după ce se va fi 
particularizat, munca se va sintetiza. 

Acesta este argumentul obişnuit a tuturor celor care caută justificări în Providenţă şi care se unesc 
cel mai frecvent numai pentru a da ateismului noi arme. Deci, acest lucru înseamnă că timp de şase 
mii de ani, Dumnezeu a dorit să posedăm o idee care ar fi putut cruţa milioane de victime: distribuirea 
simultană a muncii particulare şi a muncii sintetice! In schimb, Dumnezeu ne-a dat prin servitorii săi 
Moise, Budha, Zoroastru, Mahomed, etc, aceste ritualuri insipide, insulte la adresa raţiunii noastre şi 
care au cauzat strangularea unui număr de oameni mai mare decât numărul de litere din ele! Mai mult 
de atât, dacă trebuie să dăm crezare revelaţiei primitive, economia socială ar fi această ştiinţă 
blestemată, acest fruct al arborelui rezervat Domnului, de care omul nu are voie să se atingă! De ce 
această reprobare religioasă a muncii, dacă munca este mama dragostei şi organul fericirii, aşa cum a 
dovedit deja ştiinţa economică? De ce această invidie în legătură cu progresul nostru? Dar, dacă 
progresul nostru depinde de noi, aşa cum pare în prezent, la ce serveşte să fie adorată această 
divinitate fantomatică şi ce mai vrea de la noi prin intermediul acestei gloate de inspiraţi care ne 
urmăresc cu predicile lor? Voi toţi, creştini, protestanţi şi ortodocşi, neo-relevatori, şarlatani şi 
escroci, auziţi primul verset al imnului umanitar despre mizericordia lui Dumnezeu: "Pe măsură ce 
principiul de diviziune a muncii este aplicat complet, muncitorul devine mai slab, mai limitat şi mai 
dependent! Arta face progrese, artizanul retrogradează!" (Tocqueville, Despre democraţie în 
America). 

Să nu ne pripim cu anticiparea concluziilor noastre şi să prejudecăm ultima revelaţie a experienţei, 
în prezent, Dumnezeu ne pare mai puţin favorabil decât ostil: să ne limităm la această constatare. 

în mod asemănător, economia politică ne-a făcut să auzim la punctul său de plecare formula 
misterioasă şi sumbră: Pe măsură ce creşte producţia de utilitate, venalitatea scade. Odată ajunsă la 
prima sa staţie, ea ne avertizează cu o voce teribilă: Pe măsură ce arta progresează, artizanul 
retrogradează . 

Pentru a stabili mai bine ideile, să cităm câteva exemple. 

în întreaga metalurgie, care sunt salariaţii cei mai puţin harnici? Exact pe cei care îi numim 
mecanici. De când utilajul a fost perfecţionat atât de admirabil, mecanicul este numai omul care ştie 
să taie cu fierăstrăul sau să aducă o piesă la rindea: mecanica este treaba inginerilor şi a contra- 
maiştrilor. Datorită necesităţilor provenite din meseria lui, un potcovar de la ţară reuneşte diferitele 
talente ale unui lăcătuş, cuţitar, armurier, mecanic, rotar şi veterinar: în lumea spiritelor frumoase, 
vom fi uimiţi de ştiinţa care se află sub ciocanul acestui om, care a primit porecla arde fier de la 
poporul batjocoritor. Un muncitor din Creusot care părăseşte şantierul după zece ani, timp în care a 
văzut tot ce este mai grandios şi sofisticat în meseria sa, este numai o fiinţă incapabilă să presteze cel 
mai mic serviciu şi să-şi câştige existenţa. Incapacitatea subiectului este cauzată direct de perfecţiunea 
artei iar această afirmaţie este adevărată cu privire la toate domeniile ca şi despre metalurgie. 

Până în prezent, salariul mecanicilor s-a menţinut la un nivel ridicat: este inevitabil ca într-o zi să 
scadă, fiindcă nu poate fi susţinut de calitatea mediocră a muncii. 

Am discutat înainte o meserie mecanică, să tratăm acum o profesiune liberală. 

Oare Guttemberg şi vrednicii săi asociaţi, Fust şi Schoeffer, ar fi crezut vreodată că prin 
diviziunea muncii, sublima lor invenţie va regresa în domeniul ignoranţei şi aproape că am spus în 
domeniul idiotismului? Puţini sunt acei atât de slabi la minte, atât de puţin citiţi ca masa de 



muncitori legată de diversele ramuri ale industriei tipografice: culegători, tipăritori, turnători de litere, 
legători şi papetari. Tipograful, pe care l-am întâlnit încă de pe vremea membrilor familiei Estienne 
[NT 46], a devenit aproape o ficţiune. Angajarea femeilor la compunerea literelor de tipar a lovit în 
inima acestei nobile industrii şi a cauzat degradarea sa. Am văzut o legătoare, una dintre cele mai 
bune, care nu ştia să citească şi care ştia numai forma literelor. Meseria s-a redus la muncitori care 
sunt artişti cu adevărat şi la câţiva şefi de atelier de imprimerie şi corectori, modeşti ştiutori, care mai 
sunt încă umiliţi de impertinenţa unor autori şi patroni. Pe scurt, din cauza personalului ei, tipografia 
decăzută în mecanică, nu mai este la nivelul civilizaţiei: în curând, vor rămâne din ea numai vestigii. 

Aud vorbindu-se că tipografii de la Paris activează împreună ca să iasă din stadiul lor de decădere; 
să sperăm ca eforturile lor să nu se irosească într-un empirism zadarnic sau să fie deviate spre utopii 
sterile. 

După industria particulară, să privim administraţia. 

In domeniul serviciilor publice, efectele muncii parcelare sunt la fel de înspăimântătoare şi intense: 
pe măsură ce profesionalizarea creşte, salariul celor mai mulţi angajaţi scade. Un factor poştal 
primeşte salariul anual de 400 - 600 de franci anual, din care administraţia reţine circa 1/10 pentru 
pensie. După treizeci de ani de muncă, pensia, sau mai bine zis restituirea, este de 300 de franci pe an, 
care cedaţi de titular în favoarea unui ospiciu, îi acordă dreptul la pat, supă şi spălătură. Mă doare în 
suflet să afirm acest lucru dar constat că administraţia este încă generoasă: care vreţi să fie retribuţia 
pentru un om care toată treaba sa este de a merge? Legenda nu dă evreului rătăcitor decât cinci bani; 
factorii poştali primesc 20 sau 30 de bani; este adevărat că majoritatea dintre ai au familie. în 
sectorul serviciului public care solicită folosirea facultăţilor intelectuale, retribuţia este rezervată 
directorilor şi funcţionarilor de rând: aceştia sunt mai bine plătiţi, ei fac muncă de om. 

Deci, peste tot, în serviciile publice ca în industria liberă, lucrurile sunt orânduite astfel ca 9/10 din 
muncitori să servească drept animale de tras pentru restul de 1/10: acesta este inevitabilul efect al 
progresului industrial şi condiţia indispensabilă a oricărei bogăţii. Este important ca acest adevăr 
elementar să fie înţeles, înainte de a vorbi poporului despre egalitate, libertate, instituţii democratice şi 
alte utopii a căror realizare presupune în prealabil o revoluţie completă a relaţiilor dintre muncitori. 

Cel mai remarcabil efect produs de diviziunea muncii este decăderea literaturii. 

în Evul Mediu şi în Antichitate, omul cultivat, un fel de erudit enciclopedic, succesorul 
trubadurului şi al poetului, ştiind tot, era capabil de tot. Literatura guverna autoritar societatea; regii 
căutau favoarea scriitorilor sau se răzbunau pe nepreţuirea lor, arzându-le trupurile şi cărţile. Aceasta 
era încă o modalitate de a recunoaşte suveranitatea literară. 

în ziua de azi, omul este industriaş, avocat, medic, bancher, comerciant, profesor, inginer, 
bibliotecar, etc, dar nu mai este om de litere. Sau, mai curând, oricine s-a ridicat la un grad oarecum 
respectabil în profesiunea sa este, numai datorită acestui lucru şi în mod necesar, un om cultivat: 
literatura, ca bacalaureatul, a devenit un element fundamental din orice profesie. Redus la expresia sa 
pură, omul de litere este scriitorul public, un soi de frazeolog gajat, plătit de toată lumea, a cărei cea 
mai cunoscută speţă este jurnalistul... 

Acum patru ani, o idee stranie a apărut în camere [NT 47] : a face o lege despre proprietatea 
literară! Ca şi cum ideea nu mai aspira să devină treptat tot iar stilul să nu fie nimic. Slavă 
Domnului, acesta a fost o ocazie de elocvenţă parlamentară, la fel ca o ocazie de poezie epică şi 
mitologie. Teatrul atrage numai rareori oamenii de afaceri şi savanţii. în timp ce cunoscătorii se miră 
de decadenţa artei, observatorul filozofic vede numai progresul raţiunii virile, deranjată mai mult 
decât încântată de aceste dificile bagatele. Interesul pentru roman există cât timp acesta se apropie de 
realitate. Istoria se reduce la o exegeză antropologică. în fme, în toate domeniile, arta de a spune bine 
apare ca auxiliarul subaltern al ideii, al faptului. Cultul cuvântului, prea complicat şi prea lent pentru 
spiritele nerăbdătoare, este neglijat iar artificiile sale îşi pierd seducţiile pe zi ce trece. Limbajul 
secolului XIX este compus din fapte şi cifre iar acesta este cel mai elocvent printre noi, cei care ştim 
să exprimăm cele mai multe lucruri cu cele mai puţine cuvinte. Printre retori, cine nu ştie să vorbească 
această limbă este relegat fără milă; se spune despre el că nu are nici un fel de idei. 

Intr-o societate în naştere, progresul literelor se produce în mod necesar înaintea progresului în 
domeniile filozofice şi industriale şi pentru o lungă perioadă serveşte ca expresie pentru ambele. Dar, 
vine ziua în care gândirea depăşeşte limbajul şi, în consecinţă, preeminenţa rezervată literaturii devine 
un simptom sigur al decăderii. De fapt, pentru fiecare popor limbajul este colecţia ideilor sale native, 
enciclopedia care i-a fost revelată de Providenţă; acesta este domeniul pe care raţiunea sa trebuie să-1 



cultive, înainte să atace direct natura prin observaţie şi experienţă. Din momentul în care o naţiune, 
după ce a epuizat ştiinţa conţinută în vocabularul său, în loc să-şi urmeze educaţia printr-o filozofie 
superioară, se înveleşte în mantoul său poetic şi începe să se joace cu perioadele şi emistihurile sale, 
putem afirma cu certitudine că o asemenea societate este pierdută. într-o asemenea societate, totul va 
deveni subtil, meschin şi fals; o asemenea societate nu va avea măcar avantajul de păstra în 
splendoarea ei această limbă de care este legată afectuos la nebunie. în loc să păşească pe calea 
geniilor de tranziţie, acei Tacit, Tucidide, Machiavelli şi Montesquieu, vom vedea cum cade cu o forţă 
irezistibilă, de la maiestatea lui Cicero la subtilităţile lui Seneca, la antitezele Sfântului Augustin şi la 
calambururile Sfântului Bernard. 

Să nu ne facem nici o iluzie: din momentul în care spiritul, care se află la început în cuvânt, trece 
în experienţă şi muncă, omul de litere propriu zis este numai personificarea plăpândă a facultăţilor 
noastre cele mai modeste. Literatura, rebutul unei industrii inteligente, nu-şi găseşte piaţă de desfacere 
decât la trântorii pe care îi amuză şi la proletarii pe care îi fascinează, jonglerii care iau puterea cu 
asalt şi şarlatanii care se ascund în spatele ei, hierofanţii dreptului divin care dau cu trâmbiţa din Sinai 
şi fanaticii proclamatori ai suveranităţii poporului, ale căror rare organe, limitate să încerce elocvenţa 
de tribuni de pe morminte, aşteptând să le cadă din cer rostrurile, ei nu sunt în stare să dea publicului 
mai mul decât parodii ale lui Gracchus şi Demostene. 

Deci, în toate capacităţile sale, societate acceptă să reducă la infinit starea muncitorului parcelar; 
experienţa, care confirmă universal teoria, dovedeşte că acest muncitor este condamnat la nenorocire 
încă din burta mamei sale, fără ca vreo reformă politică, fără ca vreo asociaţie de interese, fără ca 
vreun efort al carităţii publice sau al educaţiei să-1 poată ajuta. Diferitele detalii specificate în ultima 
vreme, departe de a fi capabile să vindece această plagă, au folosit mai mult la înveninarea sa prin 
faptul că îl irită în permanenţă. Tot ceea ce s-a scris despre acest subiect a pus numai în evidenţă 
cercul vicios al economiei politice. 

Vom demonstra acest lucru cu puţine cuvinte. 



§ II - Impotenţa paliativelor. Domnii Blanqui, Chevalier, Dunoyer, Rossi şi Passy 

Pentru remedierea efectelor funeste ale diviziunii parcelare au fost propuse numai două soluţii 
care, de fapt, sunt numai una singură, fiecare fiind inversul celeilalte. Soluţia propusă este de a ridica 
nivelul moral al muncitorului prin mărirea bunăstării şi bunăstării sale sau de a pregăti din timp 
emanciparea şi fericirea sa prin învăţământ. 

Vom examina succesiv aceste două sisteme: unul este reprezentat de d-1 Blanqui [NT 48] iar 
celălalt de d-1 Chevalier. 

D-1 Blanqui este omul asocierii şi al progresului, un scriitor cu tendinţe democratice, profesorul 
aclamat de simpatiile proletariatului. în discursul său de deschidere al anului 1845, d-1 Blanqui a 
proclamat, ca modalitate de salvare, asocierea dintre muncă şi capital, participarea muncitorului la 
beneficii, adică începutul unei solidarităţi industriale. El a exclamat: "Secolul nostru trebuie să vadă 
naşterea producătorului colectiv". D-1 Blanqui uită că producătorul colectiv s-a născut de mult, la fel 
ca şi consumatorul colectiv iar problema nu mai este genetică ci medicală. Trebuie făcut astfel ca 
sângele, provenit din digestia colectivă, să ajungă la braţe şi la picioare, nu numai la cap, burtă şi 
piept. Nu mai menţionez modalităţile pe care d-1 Blanqui le propune pentru realizarea generoasei sale 
gândiri; fie crearea unor ateliere naţionale sau comandita Statului sau exproprierea antreprenorilor şi 
înlocuirea lor cu companii muncitoreşti; fie, în cele din urmă, dacă se va mulţumi să recomande 
muncitorilor casa de economie, caz în care participarea lor ar putea fi amânată la calendele greceşti. 

Oricare ar fi, ideea d-lui Blanqui se rezumă la o mărire a salariului ca rezultat al dreptului de co- 
asociaţi sau cel puţin de co-interesaţi pe care el îl conferă muncitorilor. Pentru muncitor, care ar fi 
valoarea participării sale la beneficii? 

în anul curent, o filatură de 15000 de fuse, cu 300 de lucrători, produce un profit cu mult sub 
20,000 de franci. Un industriaş din Mulhouse îmi spune că fabricile din Alsacia sunt, în general, sub 
valoarea nominală şi această industrie nu mai este decât o modalitate de a câştiga bani nu prin muncă 
ci prin agio. [NT 49]. A VINDE - a vinde la momentul potrivit, a vinde scump, aceasta este toată 
problema; fabricarea numai un mijloc de pregătire al operaţiei de vânzare. Când presupun un 



beneficiu mediu de 20,000 de franci, pentru un atelier cu 300 de angajaţi, argumentul meu fiind 
general, este vorba aici de o sumă reală de 20,000 de franci. Totuşi, să admitem că această sumă este 
corectă. Când împart 20,000 de franci, beneficiul fabricii, la 300 de persoane şi 300 de zile de muncă, 
constat o creştere la plată de 22 de centime şi 2 miimi sau un supliment de 1 8 centime pentru 
cheltuiala zilnică, adică exact o bucată de pâine. Oare merită ca pentru acest lucru să fie expropriaţi 
antreprenorii iar fondurile publice să fie periclitate pentru a stabili instituţii fragile care, având în 
vedere că proprietatea este divizată în nenumărate mici segmente şi că nu este sprijinită de profit, vor 
fi lipsite de pondere şi nu vor mai fi apărate de furtuni? Iar dacă nu era vorba de expropriere, ce 
perspectivă nenorocită se arată clasei muncitoare, dincolo de creşterea de 1 8 centime, cu preţul 
câtorva secole de agoniseală. Clasa muncitoare va avea nevoie de această perioadă ca să-şi formeze 
capitalurile, pornind de la presupunerea că şomajul periodic nu va cauza consumarea periodică a 
economiilor! 

Faptul menţionat mai sus a fost semnalat sub diferite forme. Chiar d-1 Passy 8 [NT 50] a dezvăluit 
salariul mai multor familii timp de zece ani, pe baza registrelor de la o filatură din Normandia, unde 
muncitorii erau asociaţi cu antreprenorul; el a descoperit medii între 12 şi 1400 de franci pe an. Apoi, 
el a vrut să compare situaţia muncitorilor de filatură plătiţi pe baza preţurilor obţinute de patroni cu 
situaţia muncitorilor care sunt simpli salariaţi; el a recunoscut că aceste diferenţe sunt aproape 
imperceptibile. Acest rezultat era uşor de prevăzut. Fenomenele economice se supun unor legi 
abstracte şi impasibile, ca şi numerele: numai privilegiul, frauda şi arbitrarul le tulbură armonia 
nemuritoare. 

După cum se pare, regretând acest prim avans pe care 1-a făcut ideilor socialiste, d-1 Blanqui s-a 
grăbit să-şi retragă cuvintele. Chiar în şedinţa în care d-1 Passy demonstra insuficienţa modalităţii de 
asociere colectivă [NT 51], d-1 Blanqui exclama: "Oare nu se pare că munca ar fi un lucru susceptibil 
de organizare; oare nu este datoria statului să intervină întotdeauna şi în toate domeniile şi depinde 
stat să reglementeze fericirea umanităţii cu o precizie matematică, la fel ca marşul unei armate? 
Aceasta este o tendinţă rea, o iluzie pe care Academia nu ştie să o combată suficient fiindcă este nu 
numai o himeră ci şi un sofism periculos. Să respectăm intenţiile bune şi loiale dar să nu ne fie teamă 
să afirmăm că publicarea unei cărţi despre organizarea muncii este a repeta pentru a cincizecea oară 
un tratat despre cvadratura cercului sau despre fundamentul filozofic." [NT 52] 

Apoi, purtat de propriul său zel, d-1 Blanqui termină ruinarea teoriei de asociere colectivă, 
puternic afectată de d-1 Passy, cu următorul exemplu: "D-1 Daily, unul din cei mai iluminaţi 
agricultori, a stabilit un cont pentru fiecare bucată de pământ şi un cont pentru fiecare produs; el 
constată că într-o perioadă de treizeci de ani, aceeaşi persoană nu a obţinut recolte similare pe acelaşi 
spaţiu funciar. Produsele au variat între 26,000 de franci şi 9,000 sau 7,000 de franci iar uneori au 
coborât la 300 de franci. Anumite produse , cum ar fi de exemplu cartoful, care îl ruinează o dată din 
nouă ori. Deci, date fiind aceste variaţii, pe baza unor venituri atât de nesigure, cum se pot stabili 
pentru muncitori distribuţii regulate şi salarii uniforme?" [NT 53] 

S-ar putea răspunde afirmând că variaţiile de produs la fiecare bucată de pământ indică numai că 
proprietarii trebuie să se asocieze între ei, după ce muncitorii vor fi fost asociaţi cu proprietarii, iar 
astfel va fi stabilită o solidaritate mai profundă. Dar astfel va fi luată o decizie prealabilă despre 
problema în discuţie. După ce s-a gândit, d-1 Blanqui crede că modalitatea de organizare a muncii nu 
poate fi descoperită. De altfel, este evident că solidaritatea nu ar adăuga un obol la avuţia comună, 
pornind de la afirmaţia că nici nu atinge măcar problema diviziunii. 

Luat pe total, beneficiul patronilor, râvnit şi adeseori foarte problematic, este departe de a acoperi 
diferenţa dintre salariile efective şi salariile solicitate; vechiul plan al d-lui Blanqui, mizerabil în 
rezultatelor sale şi renegat de autorul său, ar fi o calamitate pentru industria manufacturieră. Dat fiind 
că diviziunea muncii este stabilită peste tot de acum înainte, raţionamentul se generalizează iar 
concluzia noastră este că mizeria este un efect al muncii, la fel ca lenea. 

La aceasta se răspunde cu un argument care se bucură de favoarea poporului: măriţi preţul 
serviciilor şi dublaţi, triplaţi salariul. 

Mărturisesc că dacă această creştere ar fi fost posibilă, ea ar obţine un succes deplin, indiferent de 
spusele d-lui Chevalier, căruia îi datorez aici o corectură minoră. 

După d-1 Chevalier, dacă vom mări preţul la oricare marfă, celelalte mărfuri ar creşte în aceeaşi 
proporţie şi nu ar rezulta nici un profit pentru nimeni. . 

Acest raţionament, pe care economiştii îl repetă de un secol, este fals pe cât este de vechi şi ţinea 
de d-1 Chevalier, în calitatea sa de inginer, să rectifice tradiţia economică. Salariul unui şef de birou 
fiind de 1 franci pe zi iar salariul unui muncitor fiind de 4 franci pe zi, dacă revenitul fiecăruia este 
mărit cu 5 franci, proporţia de averi ar fi schimbată: înainte de mărire, raportul era de 100:40 iar după 
mărire raportul este de 100:60. Dat fiind că mărirea salariilor se face în mod necesar prin adaos şi nu 
prin proporţie, aceasta ar fi o modalitate excelentă de nivelare; economiştii ar merita ca socialiştii să le 
facă reproşul de ignoranţă cu care ei îi tratează eronat. 

Dar, eu afirm că o asemenea mărire este imposibilă iar presupunerea acesteia este absurdă fiindcă, 
aşa cum bine a observat d-1 Chevalier, cifra care indică preţul zilei de muncă este numai un 
expozant algebric fără influenţă asupra realităţii; înainte de toate, noi trebuie să ne gândim cum să 
facem să crească cantitatea produselor, rectificând inegalităţile din distribuţie şi nu expresia 
monetară. Până atunci, orice creştere a salariilor poate avea numai efectul de creştere la grâu, vin, 
carne, zahăr, săpun, ulei, etc, adică efectul de mizerie. Ce este salariul? Salariul este preţul de 
revenire al grâului, vinului, cărnii, uleiului; salariul este preţul integrant al tuturor lucrurilor. Să 
mergem mai departe: salariul este proporţionalitatea elementelor care constituie bogăţia şi care sunt 
consumate în fiecare zi în mod reproductiv de masa de muncitori. Deci, a dubla salariul, în sensul în 
care poporul înţelege acest lucru, înseamnă a atribuii fiecărui producător o parte mai mare decât 
produsul său, ceea ce este contradictoriu; dacă creşterea este aplicată numai la un mic număr de 
industrii, acest lucru înseamnă a provoca o perturbaţie generală a schimburilor, într-un cuvânt, 
mizeria. Să mă ferească Dumnezeu de predicţii! Dar, cu toată simpatia mea pentru ideea de a ameliora 
soarta clasei muncitoare, declar că grevele urmate de urcarea salariului nu duc la o scumpire 
generală a preţurilor: acest lucru este la fel de cert precum 2 + 2 = 4. Prin aceste modalităţi, muncitorii 
nu vor ajunge la bunăstare şi libertate, care este de o mie de ori mai preţioasă. Sprijiniţi de favorurile 
unei prese imprudente, muncitorii care au solicitat urcarea salariului au servit monopolul mai mult 
decât propriul lor interes: când situaţia lor precară va deveni mai dureroasă, ei vor putea recunoaşte 
fructul amar al lipsei lor de experienţă! 

Convins de inutilitatea, sau mai bine zis de efectele funeste ale creşterii salariilor, simţind bine că 
problema este în întregime organică şi deloc nu economică, d-1 Chevalier tratează problema invers. El 
solicită pentru clasa muncitoare, înainte de toate, educaţia şi, în acest sens, propune mari reforme. 

Educaţia! Acesta este mesajul d-lui Arago [NT 54] către muncitori, acesta este principiul oricărui 
progres. Educaţia!. ..Trebuie să fie ştiut, odată pentru totdeauna, la ce ne putem aştepta pentru soluţia 
problemei care ne preocupă; afirm că trebuie să fie ştiut nu dacă este de dorit ca toată lumea să 
primească educaţie, lucru pe care nimeni nu-1 pune la îndoială, ci dacă educaţia este posibilă. 

Pentru a înţelege bine întreaga semnificaţie a opiniilor d-lui Chevalier, trebuie cunoscută tactica 

sa. 

D-1 Chevalier, obişnuit de mult cu disciplina, întâi prin studiile sale politehnice, apoi prin relaţiile 
sale cu cercul adepţilor lui Saint Simon şi, în cele din urmă, prin poziţia sa universitară, nu pare să 
accepte deloc că un elev poate avea altă voinţă decât cea a regulamentului, el nu poate fi adeptul unei 
alte gândiri în afară de cea a şefului său, un funcţionar public nu poate avea altă opinie decât cea a 
puterii. Aceasta poate fi o modalitate respectabilă de a concepe ordinea ca oricare alta iar în legătură 
cu acest subiect nu găsesc de cuviinţă să-mi exprim aprobarea sau blamul. D-1 Chevalier are dreptul 
să emită vreo judecată personală? în virtutea principiului că tot ceea ce nu este interzis prin lege este 
permis, el se zoreşte să-şi spună părerea, chiar dacă mai târziu se raliază, dacă poate, cu opinia 
autorităţii. Astfel, înainte de a se pironi în cadrul Constituţiei, el s-a aliat cu d-1 Enfantin; astfel, el dat 
explicaţii despre canale, finanţare, proprietate, cu mult înainte ca ministerul să fi adoptat vreun sistem 
pentru construirea căilor ferate, conversiunea rentelor sau despre brevetele de invenţie, proprietatea 
literară, etc. 

Deci, d-1 Chevalier nu este un admirator orb al învăţământului universitar; până va apare o nouă 
ordine, el nu se jenează să spună ce gândeşte. Opiniile sale sunt dintre cele mai radicale. 

D-1 Villemain a afirmat în raportul său: "Scopul învăţământului secundar este de a pregăti dinainte 
o varietate de oameni care să ocupe toate posturile şi care să servească în administraţie, magistratură, 
barou şi în diferitele profesiuni liberale, inclusiv în gradele superioare şi specialităţile savante din 
marină şi armată." 



în legătură cu cele de mai sus, d-1 Chevalier 9 observă că învăţământul secundar este solicitat de 
asemenea să prepare oameni dintre care unii vor fi agricultori, alţi manufacturieri, unii negustori, alţii 
ingineri liberi. Dar, în program, lumea aceasta este uitată. Omisia este puţin cam dură fiindcă, în cele 
din urmă, munca industrială sub diferitele sale forme - agricultura, comerţul - nu este în Stat un 
accesoriu sau un accident: acesta este principalul. . .Dacă Universitatea vrea să-şi justifice numele, 
ea trebuie să ia o parte în acest sens iar dacă nu, ea va vedea cum se ridică în faţa ei o universitate 
industrială. . . Va fi un sanctuar împotriva altui sanctuar, etc.,. .." 

Dat fiind că este caracteristic ca o idee luminoasă să clarifice toate chestiunile conexate, 
învăţământul profesional i-a furnizat d-lui Chevalier un mijloc foarte expeditiv de a decide, 
incidental, controversa dintre cler şi Universitate cu privire la libertatea învăţământului. 

"Trebuie să admitem că se face o mare concesie clerului prin faptul că latinitatea este lăsată să fie 
baza învăţământului. Clerul ştie latina la fel de bine ca şi Universitatea; aceasta este limba sa 
specifică. Este mai ieftin să se dea lecţii de latină; deci, este imposibil ca acest lucru să nu atragă o 
mare parte din tineret la micile sale seminare şi la instituţiile sale de înaltă pregătire. .." 

Concluzia apare de la sine: schimbaţi materia învăţământului şi veţi anihila catolicismul din regat; 
dat fiind că clerul ştie numai latina şi Biblia, că în cler nu sunt incluşi maeştri ai artei, agricultori sau 
contabili; dat fiind că printre cei 40,000 de preoţi ai clerului probabil că nu sunt nici 20 care să poată 
face un plan sau să bată un cui, vom vedea în curând dacă părinţii de familie preferă industria sau 
breviarul şi dacă ei nu cred cumva că munca este cea mai frumoasă limbă de rugăciune la Dumnezeu. 

Astfel se va termina această ridicolă contradicţie între educaţia religioasă şi ştiinţa profană, între 
spiritual şi laic, între raţiune şi credinţă, între altar şi tron, rubrici vechi şi lipsite de sens în viitor dar 
cu care mai este distrată bonomia publicului, fiind în aşteptarea eventualităţii că se va supăra. 

In rest, d-1 Chevalier nu insistă asupra acestei soluţii: el ştie că religia şi monarhia sunt parteneri 
care, în ciuda discordiei lor permanenete, nu pot exista unul fără altul; pentru a nu trezi bănuiala, el se 
năpăstuieşte spre altă idee revoluţionară: egalitatea. 

"Franţa poate furniza şcolii politehnice de douăzeci de ori mai mulţi elevi decât în ziua de azi 
(media este de 176 şi va fi 3520). Universitatea trebuie numai să vrea. . . Dacă părerea mea ar avea 
vreo pondere, voi susţine că aptitudinea matematică este mult mai puţin specială decât se crede de 
obicei. Reamintesc succesul cu care unii copii luaţi de pe trotuarele Parisului, ca să spun aşa, 
urmează învăţământul din La Martiniere [NT 58], după metoda căpitanului Tabareau." [NT 59] 

Dacă învăţământul superior, reformat conform vederilor d-lui Chevalier, ar fi urmat de toţi tinerii 
francezi, în timp ce în prezent este urmat în mod obişnuit de numai 90,000, nu va fi nici o exagerare 
de a ridica cifra celor educaţi în specialităţile matematice de la 3,520 la 10,000; dar, din acelaşi 
motiv, vom avea 10,000 de artişti, filologi şi filozofi; 10,000 de medici, fizicieni, chimişti şi 
naturalişti; 10,000 de economişti, jurisconsulţi, administratori; 20,000 de industriaşi, contra-maiştri, 
negustori şi contabili; 40,000 de agricultori, viticultori, mineri, etc; în total, 100,000 de specialişti pe 
an, o treime din tineret. Tinerii care au numai aptitudini eterogene nespecializate se vor plasa pe 
undeva. 

Este cert că o dezvoltare atât de puternică a inteligenţelor va accelera marşul egalităţii şi sunt sigur 
că aceasta este dorinţa secretă a d-lui Chevalier. Dar, tocmai acest lucru mă îngrijorează: capacităţile 
nu dau greş, la fel ca populaţia; problema este să se găsească locuri de muncă pentru unii şi pâine 
pentru alţii. Degeaba ne spune d-1 Chevalier: "învăţământul secundar va da mai puţină bază plângerii 
precum că aruncă în societate mase de persoane ambiţioase dar complet lipsite de mijloacele de a-şi 
satisface dorinţele şi care sunt interesate să zdruncine Statul; oameni neangajaţi şi care nu pot fi 
angajaţi, oameni incapabili care se cred capabili de orice, în special de a conduce afacerile publice. 
Studiile ştiinţifice exaltă mai puţin spiritul. Aceste studii iluminează şi reglementează spiritul 
simultan; aceste studii adaptează omul la viaţa practică. . .". Eu îi răspund că acest limbaj este bun 
pentru patriarhi: un profesor de economie politică să aibă mai mult respect pentru scaunul şi auditorii 
săi. Guvernul nu are mai mult de 20 de locuri disponibile în fiecare an pentru 167 de politehnicieni 
admişi la şcoală: care ar fi problema dacă numărul admiterilor ar fi 10.000 sau numai de 3.500, după 
spusele d-lui Chevalier? Consideraţi în general: totalul posturilor civile vacante este de 60.000 sau 

3.000 pe an; ce spaimă pentru putere dacă, adoptând ideile reformiste ale d-lui Chevalier, s-ar trezi 
asediată de 50.000 de solicitatori! Adesea a fost făcută republicanilor următoarea obiecţie, la care ei 
nu au răspuns: când toată lumea va avea carnetul său de alegător, deputaţii vor valora mai mult şi 
proletariatul va fi mai avansat? îi pun această întrebare d-lui Chevalier: ce veţi face când fiecare an 
şcolar vă va aduce o sută de mii de absolvenţi? 

Pentru a consolida această interesantă junime, veţi coborî până la ultima treaptă a ierarhiei. Veţi 
face ca tânărul să pornească în viaţă, după 15 ani de studii superioare, nu ca în ziua de azi când începe 
cu gradele de inginer aspirant, sub-locotenent de artilerie, cadet naval, înlocuitor, supraveghetor, 
paznic; el va începe cu munci umilitoare de pionier, călăreţ, săpător la dragaj, mus [NT 60] , legător 
de lemne şi vameş zelos. Acolo, el va fi silit nevoit să aştepte ca moartea să-1 urce puţin prin 
curăţarea ierarhiei. Deci, va fi posibil ca un absolvent de politehnică, cu capacităţile unui Vauban, să 
moară drept cantonier pe un drum de clasa a doua sau caporal într-un regiment. 

Oh! Cât catolicismul s-a dovedit mai prudent şi cum v-a depăşit în cunoaşterea omului şi a 
societăţii pe toţi, adepţii lui Saint Simon, republicani, universitari, economişti! Preotul ştie că viaţa 
noastră este numai o călătorie iar perfecţiunea noastră nu se poate realiza aici, jos; el se mulţumeşte să 
traseze în linii mari pe pământ o educaţie care trebuie să-şi găsească împlinirea în cer. Omul format de 
religie, mulţumit de a şti, de a face şi de a obţine ceea ce este suficient destinului său terestru, nu 
poate deveni niciodată o ambara pentru guvern: el ar fi mai degrabă un martir. Iubită religie! 
Burghezia, care are atâta nevoie de tine, trebuie să te renege ! 

în ce lupte teribile de orgoliu şi mizerie ne precipită această manie a învăţământului universal! 
La ce va folosi educaţia profesională, la ce sunt bune şcolile comerciale dacă elevii voştri nu au 
instituţii şi capital? Şi de ce trebuie să se îndoape până la 20 de ani cu tot felul de ştiinţe, ca pe urmă 
să lege hăţurile de catâr sau să scoată cărbuni din fundul unei gropi? Voi singuri recunoaşteţi că în 
fiecare an oferiţi numai 3000 de posturi pentru 50.000 de candidaţi şi tot voi mai vorbiţi să se mai 
înfiinţeze şcoli! Rămâneţi mai bine în sistemul vostru de excludere şi privilegiu, vechi de când 
lumea, susţinut de dinastii şi patricieni, o adevărată maşinărie de castrare a bărbaţilor pentru a asigura 
plăcerile unei caste de sultani. Scumpiţi cursurile, înmulţiţi obstacolele, alungaţi-1 pe fiul proletarului 
prin prelungirea examenelor, că nu mai poate aştepta din cauza foamei şi protejaţi cu toată puterea 
şcolile bisericeşti, unde elevii învaţă să muncească pentru viaţa de apoi, să se resemneze, să postească, 
să-i respecte pe cei mari, să iubească regele şi să se roage lui Dumnezeu. Orice studiu inutil devine, 
mai devreme sau mai târziu, un studiu abandonat: ştiinţa este o otravă pentru sclavi. 

Desigur, d-1 Chevalier este prea înţelept ca să nu perceapă consecinţele ideii sale. Dar, în 
străfundul inimii, el îşi spune: înainte de toate, oamenii trebuie să fie oameni; apoi, cine va trăii, va 
vedea. Buna intenţie a d-lui Chevalier poate fi numai aplaudată. 

Astfel, păşim în aventură, conduşi de Providenţă, care ne avertizează numai când ne loveşte: 
aceasta este începutul şi sfârşitul economiei politice. 

în contrast cu d-1 Chevalier, profesor de economie politică la College de France [NT 61], d-1 
Dunoyer, economist la Institut de France [NT 62] , nu doreşte ca învăţământul să fie organizat. 
Organizarea învăţământului este o variaţie a organizării muncii; deci, fără organizare. D-1 Dunoyer 
observă că învăţământul este o profesiune, nu o funcţie de stat: ca toate profesiunile, învăţământul 
trebuie să fie şi să rămână liber. Comunitatea, socialismul, tendinţa revoluţionară, al căror principali 
agenţi au fost Robespierre, Napoleon, Ludovic al XVIII-lea şi d-1 Guizot, au fost cei care au lansat 
printre noi aceste idei fatale de centralizare şi de absorbire a oricărei activităţi în cadrul Statului. 
Presa este foarte liberă iar şi pana jurnalistului este o marfă; religia este şi ea foarte liberă iar fiecare 
purtător de sutană, lungă sau scurtă, care ştie cum să stârnească curiozitatea publicului, poate atrage 
în jurul său un auditoriu. D-1. Lacordaire are adepţii lui, d-1. Leroux are apostolii săi, d-1 Buchez are 
mănăstirea sa. Deci, de ce învăţământul nu este şi el liber? Dacă dreptul elevului, la fel ca dreptul 
cumpărătorului, este incontestabil, dreptul învăţătorului, care este numai o variaţie a vânzătorului, este 
corelativul acestuia: este imposibil să fie prejudiciată libertatea învăţământului fără să fie tratată cu 
violenţă cea mai importantă dintre libertăţi - libertatea cunoaşterii. Iar apoi, adaugă M. Dunoyer, 
dacă statul datorează învăţământul la toată lumea, în curând se va pretinde că datorează munca, apoi 
locuinţa, adăpost .... Unde duce acest lucru? 

Argumentaţia d-1 Dunoyer este irefutabilă: o organiza învăţământul înseamnă a promite fiecărui 
cetăţean un loc de muncă şi un salariu confortabil; aceşti doi termeni sunt legaţi precum circulaţia 
arterială şi venală. Dar, din teoria d-lui Dunoyer mai reiese că progresul este real numai pentru o 



anumită elită a omenirii iar pentru 9/10 din specia umană, barbaria este condiţia perpetuă. După d-1 
Dunoyer, aceasta este esenţa societăţilor care se manifestă sub trei aspecte: religia, ierarhia, 
mendicitatea. Astfel, în acest sistem, care este sistemul lui Destutt de Tracy, Montesquieu şi Platon, 
antinomia diviziunii, la fel ca şi cea a valorii, este insolubilă. 

Mărturisesc că pentru mine este o plăcere de nedescris să văd cum d-1. Chevalier, partizan al 
centralizării învăţământului, este combătut de d-1 Dunoyer, partizan al libertăţii; la rîndul său, d-1 
Dunoyer este combătut de d-1. Guizot; d-1. Guizot, reprezentantul centralizatorilor, în contradicţie cu 
Carta, care postulează principiul libertăţii; Carta călcată în picioare de universitari, care revendică 
exclusivitate pentru ei privilegiul învăţământului, în ciuda poruncii formale a Evangheliei, care le 
spune preoţilor: Duceţi-vă şi instruiţi [NT 63]; dincolo de această agitaţie la economişti, legislatori, 
miniştri, academicieni, profesori şi preoţi, Providenţa economică dezminte Evanghelia exclamând: 
pedagogilor, ce vreţi să fac cu învăţătura voastră? 

Cine ne va scoate din această anxietate? M. Rossi înclină spre un eclectism afirmând că prea puţin 
divizată, munca rămâne neproductivă; prea mult divizată, ea degradează omul. înţelepciunea se află 
între aceste extreme; in medio virtus [NT 64]. Din păcate, această înţelepciune de mijloc este numai o 
mediocritate de mizerie adăugată la o mediocritate de bogăţie, astfel că situaţia nu se schimbă cu 
nimic. Proporţia dintre bine şi rău, în loc să fie 100/100, este numai de 50/50; acest lucru poate arăta, 
odată pentru totdeauna, dimensiunea eclectismului. In rest, mijlocul corect al d-lui Rossi se află în 
contradicţie directă cu importanta lege economică: A produce cea mai mare cantitate posibilă de 
valori cu cele mai ce cele mai mici costuri posibile.... Oare cum munca îşi poate îndeplini destinul 
fără o extremă diviziune? Vă rog să căutăm mai departe. 

D-1 Rossi spune că "toate sistemele economice, toate ipotezele, aparţin economistului; dar, omul 
inteligent, liber, responsabil este sub porunca legii morale ... Economia politică este numai o ştiinţă 
care analizează raporturile dintre lucruri şi trage concluziile; economia politică examinează efectele 
muncii: în aplicare, trebuie aplicaţi munca în funcţie de importanţa scopului. Când aplicarea muncii 
contravine unui scop superior în comparaţie cu producţia bogăţiei, atunci ea nu trebuie aplicată. ... Să 
presupunem că punerea la muncă a copiilor timp de 15 ore pe zi ar fi un mijloc de îmbogăţire 
naţională: moralitate ar spune că acest lucru nu este permis. Oare acest lucru dovedeşte că economia 
politică este falsă? Nu, acest lucru dovedeşte confuzia lucrurilor care trebuiesc separate." 

Dacă d-1 Rossi ar fi avut puţin mai multă naivitate galică, care poate fi dobândită atât de greu de 
un străin, el şi-ar fi aruncat limba la câini, aşa cum a spus Madame de Sevigne. Dar un profesor 
trebuie să vorbească, să vorbească, să vorbească, nu pentru a spune ceva ci pentru a nu amuţi. D-1 
Rossi se învârteşte de trei ori în jurul problemei şi apoi se culcă: pentru anumite persoane acest lucru 
este suficient ca să creadă că a răspuns. 

Cu siguranţă, pentru ştiinţă este deja un simptom supărător când, dezvoltându-se după principiile 
sale caracteristice, ea îşi atinge scopul exact în momentul în care este contrazisă de altă ştiinţă; în 
mod asemănător, de exemplu, dat fiind că postulatele economiei politice se află în contradicţie cu cele 
ale moralei, eu presupun că moralitatea este o ştiinţă, la fel ca şi economia politică. Deci, ce este 
cunoaşterea umană, în cazul în care toate afirmaţiile se distrug reciproc şi în ce am putea avea 
încredere? Munca parcelară este o ocupaţie de sclav dar este singura cu adevărat productivă; munca 
neparcelară aparţine numai omului liber, dar ea nu-i produce veniturile sale necesare. Pe de o parte, 
economia politică ne-a spus să fim bogaţi; pe de altă parte, morala ne-a spus să fim liberi iar d-1. 
Rossi, vorbind în numele ambelor, avizează în acelaşi timp că nu putem fi nici liberi şi nici bogaţi 
pentru că fi numai pe jumătate înseamnă a nu fi deloc. Doctrina d-lui Rossi, departe de a satisface 
această dublă tendinţă a umanităţii, are deci inconvenientul de a ne priva de tot, ca să nu fie exclusivă: 
aceasta este istoria sistemului reprezentativ, într-o altă formă. 

Dar antagonismul este mai profund în alt sens decât a crezut d-1 Rossi. Experienţa universală este 
de acord cu teoria că scăderea salariului este cauzată de diviziunea muncii; astfel, este evident că 
dacă ne supunem sclaviei parcelare, nu vom obţine bogăţia cu acest preţ. Singura realizare va fi 
transformarea oamenilor în maşini: vedeţi populaţia muncitoare din cele două lumi. Fără diviziunea 
muncii, societatea revine la barbarie şi este evident că sacrificarea bogăţiei nu va duce la libertate: 
vedeţi toate populaţiile nomade din Asia şi Africa. Prin urmare, este necesar, drept poruncă absolută 
dată de ştiinţa economică şi moralitate, să fie rezolvată problema diviziunii: dar unde sunt 
economiştii? In urmă cu mai mult de treizeci de ani, Lemontey a dezvoltat o observaţie a lui Smith şi 
a făcut să reiasă influenţa demoralizantă şi ucigătoare pe care o are diviziunea muncii. Care a fost 



răspunsul; care au fost investigaţiile făcute? Ce măsuri corective au fost propuse? Oare chestiunea a 
fost într-adevăr înţeleasă? 

în toţi anii, economiştii socotesc situaţia comercială a statelor din Europa. Aş fi apreciat exactitate 
lor mai mult dacă nu aşi vedea că este întotdeauna sterilă. Ei cunosc cantităţile produse de stofă, 
mătase şi fie; ei ştiu care fost consumul de grâu, vin, zahăr, carne pe cap de locuitor: S-ar spune că 
pentru ei scopul suprem al ştiinţei este de a publica inventare iar obiectivul ultimativ al muncii lor este 
de a deveni contabilii şefi ai naţiunilor. Niciodată atât de multe materiale acumulate nu au oferit 
cercetării o perspectivă mai frumoasă: ce a fost descoperit? Care principiu nou a reieşit din această 
masă? Care este noua soluţie a vechilor probleme care a rezultat de aici? Care este direcţia nouă a 
cercetărilor? 

O chestiune, printre altele, pare să fi fost pregătită pentru o judecată definitivă: pauperismul. în 
zilele noastre, dintre toate fenomenele lumii civilizate, pauperismul este cel mai bine cunoscut: se ştie 
cu aproximaţie de unde provine, când şi cum apare şi care este preţul; a fost calculată proporţia în 
diferite etape ale civilizaţiei şi în acelaşi timp s-a format convingerea că toate mijloacele specifice cu 
care a fost combătut până în prezent azi nu au putut să îndeplinească misiunea. Pauperismul fost 
divizat în genuri, specii, şi variaţii: aceasta este o istorie naturală completă, una din ramurile cele mai 
importante ale antropologiei. Bine! rezultatul incontestabil care reiese din toate faptele acumulate 
este că pauperismul este un element constitutiv şi cronic în societăţi, cât timp persistă antagonismul 
dintre muncă şi capital, care se poate termina numai prin negarea absolută a economiei politice. Noi 
nu vrem să credem acest lucru iar economiştii se încăpăţinează să-1 acopere cu tăcerea lor. Ce ieşire 
din acest labirint au descoperit economiştii? 

Merită să ne oprim o clipă asupra acestui punct. 

După cum am arătat în paragraful precedent, în comunitatea primitivă, mizeria este condiţia 
universală. 

Munca este războiul declarat împotriva acestei mizerii. 

Munca se organizează, întâi prin diviziune, apoi prin aparate, pe urmă prin concurenţă, etc, etc. 

Trebuie să ştim dacă esenţa acestei organizări, aşa cum este formulată în economia politică, 
nu este de a suprima mizeria unora şi, simultan, de a agrava fatal şi ireversibil situaţia altora. Aşa 
trebuie să fie formulată chestiunea pauperismului iar noi am procedat astfel. 

Deci, ce înseamnă aceste trăncăneli eterne ale economiştilor despre imprudenţa muncitorilor, 
despre lenea lor, lipsa lor de demnitate, ignoranţa lor, destrăbălările lor, căsătoriile lor premature, etc? 
Aceste vicii şi infamii sunt numai mascarea pauperismului; dar care este cauza fundamnetală care 
deţine fatal în oprobriu 4/5 din specia umană? Oare natura nu i-a făcut pe aproape toţi oamenii la fel 
de grosolani, puturoşi, libidinoşi şi sălbatici? Patricianul şi proletarul nu au ieşit oare din aceeaşi 
ţărână? După atâtea secole şi în ciuda atâtor prodigii ale industriei, a ştiinţelor şi artelor, din ce cauză 
bunăstarea şi politeţea nu au putut deveni patrimoniul tuturor? Cum se face că la Paris şi la Londra, 
la centrele bogăţiilor sociale, mizeria este la fel de hidoasă ca pe timpurile lui Cezar şi Agricola? De 
ce, pe lângă această aristocraţie rafinată, mulţimea a rămas atât de incultă? viciile poporului sunt 
acuzate dar se pare că viciile înaltei clase nu sunt mai mici şi,eventual, sunt chiar mai mari. Păcatul 
strămoşesc este acelaşi pentru toată lumea: de ce binecuvântarea civilizaţiei nu a fost la fel de eficace 
pentru toţi? Nu cumva progresul este un privilegiu iar cel care nu are cal şi căruţă este condamnat să 
se bălăcească în noroi pe veci? Ce pot spune? La omul complet despuiat, dorinţa de mântuire nu 
apare deloc: el a decăzut într-atât încât până şi ambiţia s-a stins în sufletul său. 

D-l Dunoyer are perfectă dreptate când afirmă că ". . .dintre toate virtuţile private, cea mai 
necesară, cea care ne acordă succesiv pe toate celelalte, este pasiunea pentru bunăstare, dorinţa 
violentă de a scăpa de mizerie şi abjecţie, emulaţia şi demnitatea simultană care nu-i permit să se 
mulţumească cu o situaţie inferioară .... Dar acest sentiment, care pare atât de natural este, din păcate, 
mult mai rar decât se crede. Puţine sunt criticile pe care marea majoritate a oamenilor le merită mai 
puţin decât critica moraliştilor ascetici precum că ar fi prea toleranţi cu confortul lor: critica inversă le 
poate fi adresată cu mult mai multă dreptate. . ..Această caracteristică foarte remarcabilă există în 
firea oamenilor: cu cât are mai puţină lumină şi mai puţine resurse, cu atât mai puţin ei doresc să le 
aibă. Sălbaticii, cei mai mizerabili şi cei mai puţin iluminaţi dintre oameni, sunt exact cei cărora este 
cel mai greu să le fie acordate necesităţile; ei sunt cei care este cel mai greu să fie influenţaţi pentru a 
le crea dorinţa de a ieşi din situaţia lor. Astfel, este necesar ca omul să ajungă la un anumit grad de 
bunăstare prin munca sa, înainte ca el să simtă cu o anumită vivacitate nevoia de a-şi ameliora situaţia, 



de a-şi perfecţiona existenţa, ceea ce eu denumesc dragostea pentru bunăstare." (Despre libertatea 
muncii v. K, p.80) [NT 65] 

Astfel, mizeria claselor muncitoare provine, în general, slăbiciunea lor sufletească şi spirituală 
sau, după cum spune d-1 Passy în altă parte, mizeria lor provine de la neputinţa şi inerţia facultăţilor 
lor morale şi intelectuale. Din cauza acestei inerţii, clasele muncitoare menţionate mai sus, care mai 
sunt încă pe jumătate sălbatici, nu dovedesc cu o vitalitate suficientă dorinţa de a-şi ameliora situaţia: 
d-1 Dunoyer a atras atenţia asupra acestui lucru. Lipsa acestei dorinţe este efectul mizeriei iar 
concluzia este că mizeria şi apatia sunt cauza şi efectul una faţă de alta iar proletariatul este în mişcare 
circulară. 

Pentru a ieşi din această strâmtoare ar fi nevoie de bunăstare, adică o creştere progresivă a 
salariilor, sau de inteligenţă şi curaj, adică ar fi nevoie de odezvoltare progresivă a facultăţilor: 
acestea sunt două lucruri diametral opuse faţă de degradarea sufletului şi a trupului, efect natural 
cauzat de diviziunea muncii. Deci, nefericirea proletariatului este cu totul providenţială iar actul de 
anihilare orientat spre rezolvarea problemei, în stadiul actual al economiei politice, ar însemna 
provocarea ciclonului revoluţionar. 

Raţiunea universală, care se exprimă succesiv prin egoismul bogătaşilor şi apatia proletarilor, 
refuză retribuţia omului care îndeplineşte numai funcţia de instrument şi sursă de energie. Această 
raţiune este bazată pe cele mai înalte considerente morale. Dacă, prin imposibil, bunăstarea materială 
ar putea fi atribuită muncitorului parcelar, am vedea că se produce ceva monstruos: muncitorii care 
prestează muncile respingătoare se vor asemăna cu romanii îndopaţi cu bogăţiile lumii care nu 
puteau inventa măcar plăceri cu inteligenţa lor abrutizată. Bunăstarea lipsită de educaţie abrutizează 
poporul şi îl face insolent: această observaţie a fost făcută în antichitate. Incrassatus est, et 
recalcitravit spune Deuteronomul [NT 66] . In rest, muncitorul parcelar şi-a dat sentinţa singur: el 
este mulţumit cu condiţia să aibă pâine, un loc de dormit pe o saltea şi beţia de duminică. Orice altă 
condiţie l-ar prejudicia şi ar compromite ordinea publică. 

Datorită monopolului acordat de municipalitate, la Lyon ţesătorii primesc un salariu mai mare 
ca profesorii din facultăţi şi şefii de birou din ministere. Preţurile de ambarcare şi descărcare în 
anumite porturi din Lyon, conform tarifelor Rigues sau ale societăţilor de ţesători, sunt de 30 de 
centime pentru 100 de kilograme. La acest preţ, nu este ieşit din comun ca un om să câştige 12, 15 
până la 20 de franci pe zi: pentru acest lucru nu este nevoie decât să fie cine să care 40 sau 50 de saci 
de pe vapor la o magazie. Aceasta este o treabă de câteva ore. Ce bine ar fi pentru dezvoltarea 
inteligenţei dacă bogăţia, în sinea ei şi prin plăcerile pe care le crează, ar fi un principiu moralizator 
pentru copii şi părinţi! Dar ea nu este aşa ceva: în ziua de azi, ţesătorii din Lyon sunt ceea ce au fost 
întotdeauna: beţivi, dezmăţaţi, brutali, impertinenţi, egoişti şi laşi. Este penibil de a spune dar eu 
consider această declaraţie ca o datorie, fiindcă ea conţine adevăr: una din primele reforme care 
trebuie aplicate la clasele muncitoare este reducerea salariilor la unii şi, simultan, mărirea salariilor la 
alţii. Pentru a face parte din ultimele clase ale poporului, monopolul nu mai este respectabil, mai ales 
când serveşte numai la întreţinerea celui mai grosolan individualism. Răzmeriţa lucrătorilor de mătase 
i-a găsit pe ţesători şi, în general, pe toţi oamenii de pe malul râului, fără simpatie şi mai curând ostili. 
Nimic din ceea ce se petrece în afara porţilor nu-i poate sensibiliza. Dobitoace de hamalâc croite 
dinainte pentru despotism, cu singura condiţie ca privilegiile lor să fie menţinute, nu se vor amesteca 
niciodată în politică. Totuşi, trebuie să afirm în apărarea lor că de un timp, nevoile concurenţei i-au 
făcut să scadă preţurile şi sentimente mai sociabile s-au trezit la aceste caractere grosolane: câteva 
ieftiniri combinate cu puţină mizerie şi aceste Rigues [NT 67] din Lyon vor forma corpul de elită, 
când va fi nevoie ca bastiliile să fie luate cu asalt. 

Pe scurt, este imposibil, contradictoriu, ca în sistemul actual al societăţilor, proletariatul să ajungă 
la bunăstare prin educaţie şi la educaţie prin bunăstare. Fără să luăm în consideraţie că proletarul, 
omul-maşină, este incapabil în egală măsură să suporte afluenţa şi educaţia, este demonstrat, pe de o 
parte, că salariul său are tendinţa mai mică de a creşte în comparaţie cu tendinţa de a scade; pe de altă 
parte, este demonstrat că educarea inteligenţei sale, chiar şi atunci când ar fi putut s-o primească, i-ar 
fi inutilă, astfel că el se orientează întotdeauna spre barbarie şi mizerie. In ultimii ani în Anglia şi 
Franţa s-au făcut experimente cu privire la munca copiilor, a femeilor şi cu privire la învăţământul 
primar, cu scopul de a ameliora situaţia claselor paupere. Dacă nu au fost fructul unui gând ascuns al 
radicalismului, aceste experimente au fost în contradicţie cu datele economice şi au prejudiciat 



ordinea stabilită. Pentru masa muncitorilor, progresul este întotdeauna cartea ferecată cu şapte sigilii; 
nemiloasa enigmă nu va fi explicată prin contrasensuri legislative. 

în rest, dacă economiştii au ajuns să-şi piardă noţiunile elementare despre societate, fiindcă 
repetă vechile lor rutine, noi nu putem spune că socialiştii au rezolvat mai bine antinomia creată prin 
diviziunea muncii. Din contra, ei s-au oprit la negaţie: nu este oare o negaţie perpetuă de a confrunta, 
de exemplu, uniformitatea parcelară a muncii cu aşa numita varietate, în cadrul căreia fiecare îşi va 
putea schimba ocupaţia de zece, cincisprezece sau de douăzeci de ori în aceeaşi zi, după bunul său 
plac? Ca şi cum a schimba de zece, cincisprezece sau de douăzeci de ori obiectul unui exerciţiu 
parcelar ar face ca munca să fie sintetică; ca şi cum, în consecinţă, douăzeci de fracţiuni din ziua de 
muncă a unui muncitor manual ar putea fi echivalente cu ziua de muncă a unui artist. Chiar dacă am 
presupune că această voltijă industrială ar fi practicabilă - iar noi putem afirma dinainte că ea va 
dispare din cauza necesităţii de face ca muncitorii să fie responsabili, şi prin urmare, ca funcţiile să fie 
personale - ea nu va schimba cu nimic condiţia fizică, morală şi intelectuală a muncitorului. Tot ceea 
ce această voltijă ar putea asigura mult mai bine, prin disipaţie, ar fi incapacitatea muncitorului şi, în 
consecinţă, dependenţa sa. Organizatorii, comuniştii şi alţii recunosc acest lucru. Ei au atât de puţin 
pretenţia de a rezolva antinomia diviziunii încât toţi o acceptă ca o condiţie esenţială în organizarea, în 
ierarhia muncii, adică clasificarea muncitorilor în categoriile de parcelari şi generalişti sau sintetici; ei 
acceptă că, în toate utopiile, diferenţa dintre capacităţi, baza sau pretextul eternei inegalităţii în 
domeniul bunurilor, este acceptată ca pivot. Anumiţi reformatori, ale căror planuri puteau fi 
recomandate numai prin logică, după ce au declamat simplismului, monotonia, uniformitatea şi 
parcelarea muncii, vin apoi să propună o pluralitate ca SINTEZĂ ; asemenea inventatori sunt judecaţi 
şi trebuie să fie trimişi înapoi la şcoală. 

Fără îndoială, cititorul va întreba: domnule critic, care este soluţia d-voastră? Arătaţi-ne sinteza 
care, păstrând responsabilitatea, personalitatea, într-un cuvânt, specialitatea de muncitor, trebuie să 
reunească extrema diviziune şi cea mai mare varietate într-un total complex şi armonic. 

Răspunsul meu este pregătit: să întrebăm faptele, să consultăm omenirea; nu putem avea un ghid 
mai bun. După oscilaţiile valorii, diviziunea muncii este faptul economic care influenţează cel mai 
tangibil profiturile şi salariile. Acesta este primul jalon plantat de Providenţă pe solul industriei, 
punctul de plecare al acestei imense triangulări care, în cele din urmă, trebuie să determine dreptul şi 
datoria pentru fiecare şi pentru toţi. Să urmăm deci indiciile noastre, fără de care nu vom putea decât 
să ne rătăcim şi să ne pierdem: 

Tu longe sequere et vestigia semper adora. [NT 68] 



Capitolul IV 

A doua epocă - Maşinile 

"Cu un profund regret, am constatat că mizeria continuă în zonele industriale ale ţării." 
Acestea au fost cuvintele reginei Victoria la reîntrunirea Parlamentului. [NT 69] 
Dacă ceva merită să-i pună pe gânduri pe suverani, acesta este faptul că, în calitate de spectatori 
mai mult sau mai puţin impasibili ai calamităţilor omeneşti, ei se află în absoluta imposibilitate de a 
lecuii suferinţele popoarelor, chiar din cauza esenţei cu care este constituită societate şi esenţa puterii: 
lor le este chiar interzis să se ocupe de această problemă. Teoreticienii economici şi reprezentativi 
afirmă de comun acord că orice problemă legată de muncă şi salariu trebuie să rămână în afara 
atribuţiilor puterii. Din înaltul sferei glorioase unde au fost plasate de religie, tronurile, dominaţiile, 
principatele, puterile şi miliţia celestă, inaccesibili furtunilor, privesc turmentul societăţilor, dar 
puterea lor nu se exercită asupra vânturilor şi a inundaţiilor. Monarhii nu pot face nimic pentru 
salvarea muritorilor. In realitate, aceşti teoreticieni au dreptate: prinţul este stabilit pentru a conserva 
nu pentru a revoluţiona; pentru a apăra realitatea nu pentru a procura utopia. Prinţul reprezintă unul 
din principiile antagoniste: prin crearea armoniei, el s-ar elimina singur, ceea ce ar fi neconstituţional 
şi absurd din punctul de vedere al suveranităţii sale. 



Dar, în ciuda teoriilor, progresul ideilor schimbă neîncetat forma exterioară a instituţiilor, astfel că 
în permanenţă este necesar exact ceea ce legiuitorul nu a prevăzut şi nu a dorit; de exemplu, chestiuni 
de impozit devin chestiuni de distribuţie; chestiuni de utilitate publică devin chestiuni de muncă 
naţională şi organizare industrială; chestiuni de finanţe devin chestiuni de operaţiuni de credit; 
chestiuni de drept internaţional devin chestiuni de vamă şi de desfacere. Conform teoriei, prinţul nu 
ar trebuii niciodată să intervină în treburi care, fără să fi fost prevăzute teoretic, devin zilnic şi 
irezistibil obiect al guvernării. Trebuie să demonstrăm că prinţul nu este şi nu poate fi, orice s-ar 
spune, mai mult decât o ipoteză, o ficţiune, la fel ca Divinitatea din care emană. 

Misiunea prinţului este apărarea unor anumite interese. Astfel, este imposibil ca prinţul să accepte 
reducerea şi anihilarea acestor interese în favoarea principiilor în devenire şi a noilor drepturi care se 
impun. Prin urmare, după ce s-a realizat în spiritul unei mişcări insensibile, progresul se realizează 
sacadat în societate. Cu toate calomniile la care este supusă, forţa este condiţia sine qua non a 
reformelor. Orice societate în care forţa de insurecţie este înăbuşită este o societate moartă pentru 
progres. Nu există în istorie un adevăr dovedit mai bine. 

Ceea ce afirm despre monarhiile constituţionale este la fel de adevărat cu privire la democraţiile 
reprezentative: peste tot, pactul social a legat puterea şi a conjurat viaţa. A fost imposibil ca 
legislatorul să înţeleagă că trudeşte împotriva propriului său scop şi a fost imposibil ca el să procedeze 
altfel. 

Monarhii şi reprezentanţii, deplorabili actori din comediile parlamentare, iată, în sfârşit, ce sunteţi: 
talismane împotriva viitorului! Fiecare an vă aduce doleanţele poporului, iar când vă este solicitat un 
remediu, înţelepciunea voastră îşi ascunde faţa! Trebuie oare să sprijinim privilegiul, adică această 
consacrare juridică a celui mai puternic, care v-a creat şi care se schimbă zilnic? Imediat după ce vă 
mişcaţi puţin capul, o numeroasă miliţie tresare, aleargă spre arme şi se pune în poziţie de luptă. 
Când poporul se plânge că în ciuda trudei sale sau, mai curând, din cauza trudei sale, mizeria îl 
devoră; când societatea vă cere să trăiască - voi îi recitaţi piese de mizericordie! Toată energia voastră 
este pentru imobilitate, toată virtutea voastră dispare în aspiraţii! La fel ca fariseul, în loc să vă hrăniţi 
tatăl, vă rugaţi pentru el! Ah! Vă spun: noi deţinem secretul misiunii voastre: voi existaţi numai ca să 
ne împiedicaţi să trăim. N oliţe ergo imperare [NT 70], plecaţi de aici!... 

Pentru noi, cei care concepem dintr-un punct de vedere cu totul diferit misiunea puterii; noi, cei 
care dorim ca opera specifică a guvernului să fie de a explora viitorul cu exactitudine, de a căuta 
progresul, de a procura tuturor libertate, egalitate, sănătate şi bunăstare, să continuăm cu curaj opera 
noastră critică, având certitudinea că atunci când vom dezvăluii cauza răului în societate, principiul 
tulburărilor sale, motivul agitaţiilor sale, nu ne va lipsi puterea de a aplica remediul. 



§ I — Despre rolul maşinilor, în raportul lor cu libertatea 

Introducţia maşinilor în industrie se îndeplineşte în contradicţie cu legea diviziunii, cu scopul de a 
restabili echilibrul profund deteriorat de această lege. Pentru a aprecia corect implicaţiile acestei 
mişcări şi pentru a percepe spiritul său, trebuie făcute câteva observaţii generale. 

După ce au acumulat şi clasificat jurnalele lor, filozofii moderni au fost conduşi de natura 
lucrărilor lor să se ocupe şi de istorie: atunci ei au înţeles, nu fără să fie surprinşi, că istoria filozofiei 
este, în esenţă, similară cu filozofia istoriei; în plus, ei au constatat că aceste două ramuri ale 
speculaţiei, în aparenţă atât de diferite - istoria filozofiei şi filozofia istoriei - erau numai punerea în 
scenă a unor concepţii de metafizică, care este toată filozofia. 

Dacă împărţim materia istoriei universale într-un anumit număr de cadre, cum ar fi matematica, 
istoria naturală, economia socială, etc, vom descoperi că fiecare din aceste diviziuni conţine şi 
metafizica. Acest lucru se va repeta până la ultima subdiviziune din totalitatea istoriei: astfel, 
întreaga filozofie se află la baza oricărei manifestaţii naturale sau industriale; ea nu acceptă nici 
mărimile şi nici calităţile; pentru a se eleva la concepţiile sale cele mai sublime, toate paradigmele 
pot fi utilizate în mod egal; în sfârşit, pentru a se eleva la concepţiile sale cele mai sublime, toate 
paradigmele pot fi folosite la fel de bine în mod egal; în fine, toate postulatele raţiunii se întâlnesc în 
domeniul cel mai restrâns ca şi în ştiinţele cele mai generale. în ce domeniu ar fi suficient să fie 



educat un meseriaş pentru a-1 transforma în filozof, adică într-un spirit generalizator şi foarte sintetic? 
In profesiunea sa. 

Până în prezent, este adevărat că filozofia, la fel ca şi bogăţia, a fost rezervată unor anumite caste: 
avem filozofia istoriei, filozofia dreptului şi alte câteva filozofii; aceasta este un fel de apropriere care 
trebuie să dispară, la ca şi altele de aceeaşi nobilă provenienţă. Dar, pentru a completa această imensă 
ecuaţie, trebuie să începem cu filozofia muncii iar apoi fiecare muncitor va putea discuta filozofia 
situaţiei sale. 

Astfel, identitatea legilor naturii şi ale raţiunii, a fiinţei şi a ideii este demonstrată în oricare produs 
al artei şi al industriei, în oricare constituţie politică şi religioasă, ca în oricare creatură organizată sau 
neorganizată. Identitatea legilor naturii şi ale raţiunii sunt numai o realizare, o aplicare naturală sau 
practică a filozofiei. Din punctul nostru de vedere, din momentul în care stabilim conformitatea 
constantă a fenomenelor economice cu legile pure ale gândirii, echivalenţa dintre real şi ideal în 
faptele umane, noi repetăm numai într-un caz special această demonstraţie eternă. 

De fapt, ce spunem noi? 

Pentru a determina valoarea, sau cu alte cuvinte, pentru a organiza în cadrul său producţia şi 
distribuţia bogăţiilor, societatea procedează exact ca raţiunea în crearea concepţiilor. întâi, raţiunea 
pune un prim fapt, emite o prima ipoteză - diviziunea muncii - o adevărată antinomie ale cărei 
rezultate antagoniste se desfăşoară în economia socială la fel cum ar fi putut fi deduse consecinţele 
din spirit. Astfel, mişcarea industrială, urmând în toate chestiunile deducţia ideilor, se divizează într- 
un curent dublu: curentul efectelor utile şi curentul rezultatelor subversive, toate egale şi produse 
legitime ale aceleaşi legi. Pentru constituirea armonioasă a acestui principiu dual şi pentru rezolvarea 
aceastei antinomii, societate face să apară o a doua antinomie, care va fi urmată în scurtă vreme de o a 
treia antinomie. Aceasta va fi evoluţia geniului social. După epuizarea tuturor contradicţiilor sale - 
presupun, dar nu este demonstrat, că ar exista în omenire o delimitare în timp a contradicţiei - geniul 
social va reveni dintr-o dată la toate poziţiile sale anterioare şi va rezolva toate problemele sale într-o 
formulă unică. 

Urmând în cadrul expunerii noastre această metodă de dezvoltare paralelă a realităţii şi a ideii, 
constatăm că există un dublu avantaj : întâi, cel de a evita acuzarea de materialism, adresată 
economiştilor de atâtea ori: pentru ei, faptele sunt adevăr pentru simplul fapt că sunt fapte şi fapte 
materiale. Pentru noi, din contra, faptele nu sunt deloc materie, fiindcă noi nu ştim ce vrea să spună 
termenul "materie", în afară de manifestărilor vizibile ale unor idei invizibile. Astfeffaptele 
dovedesc numai conform ideii pe care o reprezintă. Iată din ce cauză am respins ca nelegitime şi 
nedefinitive noţiunile de valoare utilă şi valoare de schimb, iar ulterior noţiunea de diviziune a muncii, 
cu toate că pentru economişti, toate acestea avuseseră o autoritate absolută. 

Pe de altă parte, nu putem fi acuzaţi de spiritualism, idealism sau misticism fiindcă, acceptând 
drept punct de plecare numai manifestarea exterioară a ideii, ideea pe care noi o ignorăm, care nu 
există, dacă nu se reflectă, aşa cum lumina nu ar fi nimic dacă soarele ar exista singur într-un vid 
infinit, noi excludem a priori orice element teogonic şi cosmogenic, orice cercetare despre materie, 
cauză, eu şi non - eu. Noi ne limităm la căutarea legilor existenţei şi urmărirea sistemului său de 
aparenţe sale numai până unde poate ajunge raţiunea. 

Fără îndoială, în esenţă, orice cunoaştere se opreşte în faţa unui mister: acestea sunt, de exemplu, 
materia şi spiritul. Noi le admitem pe ambele ca două esenţe necunoscute, fundamentele tuturor 
fenomenelor. Dar, noi nu afirmăm astfel că misterul este punctul de plecare al cunoaşterii şi nici că 
misticismul este condiţia necesară a logicii: din contra, spontaneitatea raţiunii noastre tinde să refuleze 
misticismul în permanenţă; ea protestează a priori împotriva oricărui mister, fiindcă misterul este bun 
pentru ea numai pentru a fi negat iar negaţia misticismului este singurul lucru pentru care raţiunea nu 
are nevoie de experienţă. 

Pe total, faptele umane sunt incarnarea ideilor umane: deci, a studia legile de economie socială 
înseamnă a teoretiza legile raţiunii şi a crea filozofia. Acum putem urma cursul cercetărilor noastre. 

La sfârşitului capitolului precedent, am lăsat muncitorul în luptă cu legea diviziunii: cum va 
proceda neobositul Oedip pentru rezolvarea acestei enigme? 

In societate, neîncetata apariţie a maşinilor este antiteza, formulă inversă a diviziunii muncii; 
acesta este protestul geniului industrial împotriva muncii parcelare şi homicide. De fapt, ce este o 
maşină? Ea este o modalitate de a reuni diferite particule ale muncii care au fost separate prin 
diviziune. Orice maşină poate fi definită ca rezumatul mai multor operaţiuni, o simplificare a 



resorturilor, o condensare a muncii, o reducere de costuri. în toate aceste aspecte, maşina este inversul 
diviziunii. Deci, prin maşină va fi restaurată munca particulară, se va diminua efortul depus de 
muncitor, preţul produsului va scade, se va produce mişcare în raportul valorilor, se va efectua 
progres spre noi descoperiri iar bunăstarea generală va creşte. Aşa cum descoperirea unei formule dă 
o nouă putere geometrului, în mod similar, invenţia unei maşini este o abreviere a forţei de muncă, 
ceea ce multiplică forţa producătorului; se poate crede că antinomia provenită din diviziunea muncii, 
dacă nu va fi complet înfrântă, va fi contracarată şi neutralizată. Din cursul d-lui Chevalier trebuiesc 
citite nenumăratele avantaje care provin pentru societate din intervenţia maşinilor: este un tablou 
interesant, la care îmi place să trimit cititorul. 

Punându-se în economia politică în contradicţie cu diviziunea muncii, maşinile reprezintă sinteza 
care, în spiritul uman, se opune analizei. După cum vom vedea în scurtă vreme, întreaga economie 
politică este inclusă în diviziunea muncii şi în maşini, aşa cum analiza şi sinteza conţin toată logica, 
conţin filozofia. Omul care munceşte acţionează, în mod necesar şi succesiv, prin diviziune şi cu 
ajutorul instrumentelor; în mod similar şi necesar, omul care gândeşte, sintetizează şi analizează 
succesiv - nimic, absolut nimic mai mult. Niciodată munca şi raţiunea nu vor merge mai departe: 
Prometeu şi Neptun, ajung în trei paşi la hotarele lumii. 

Din aceste principii simple şi luminoase ca axiome, se deduc imense consecinţe. 

In operaţia intelectuală, analiza şi sinteza sunt inseparabile în esenţă; pe de altă parte, teoria 
devine legitimă numai cu condiţia să urmeze cu stricteţe experienţa. Concluzia care se impune este 
că, reunind analiza şi sinteza, teoria şi experienţa într-o acţiune continuă, munca - forma exterioară a 
logicii şi în consecinţă sinteza dintre realitatea şi ideea - se prezintă din nou ca mod universal de 
învăţământ. Fit fabricado faber [NT 71]: din toate sistemele de educaţie, cel mai absurd este cel care 
separă inteligenţa de activitate şi scindează omul în două entităţi imposibile, un abstract şi un automat, 
lată din ce cauză noi aplaudăm plângerile justificate ale domnilor Chevalier, Dunoyer şi ale tuturor 
celor care cer reforma învăţământului universitar; iată de asemenea care este baza speranţei cu privire 
la rezultatele care ne-au fost promise de o asemenea reformă. Dacă educaţia ar fi fost înainte de toate 
experimentală şi practică, păstrând discursul numai pentru a explica, a rezuma şi a coordona munca; 
dacă ar fi permis ca cine nu poate învăţa prin imaginaţie şi memorie să înveţe cu ochii şi cu mâinile, în 
curând am vedea cum se înmulţesc capacităţile odată cu formele de muncă. Cunoscând o teorie 
despre ceva, toată lumea ar cunoaşte astfel acelaşi limbaj filozofic. Măcar odată în viaţa sa, cu 
anumită ocazie, oricine ar putea să creeze, să modifice, să perfecţioneze, să dea dovadă de inteligenţă 
şi înţelegere, să producă capodopera sa, într-un cuvânt să se dovedească în calitate de om. Inegalitatea 
în achiziţiile memoriei nu ar schimba nimic în echivalenţa facultăţilor iar geniul nu ar mai părea să fie 
pentru noi mai mult decât este în realitate, sănătatea spiritului. 

Frumoasele spirite din secolul XVIII au purtat o dispută prelungită despre semnificaţia geniului, 
care sunt diferenţele faţă de talent, ce trebuie înţeles prin spirit, etc. Ei au dus în sfera intelectuală 
distingerile care separă persoanele în societate. Pentru ei existau genii de regi, domnitori, prinţi, 
miniştri; mai existau apoi spirite gentilome şi spirite burgheze, talente citadine şi rurale. în partea 
inferioară a piramidei sălăşluia grosul mulţimii din industrie, suflete puţin conturate, excluse de la 
gloria celor aleşi. Retoricele mai sunt pline de aceste impertinenţe pe care interesul monarhic, 
vanitatea celor citiţi şi ipocrizia socialistă se străduiesc să le acrediteze, pentru sclavia perpetuă a 
naţiunilor şi pentru susţinerea ordinei existente. 

Dar, dacă este demonstrat că toate operaţiunile spiritului se reduc la analiză şi sinteză, care sunt în 
mod necesar inseparabile chiar dacă sunt distincte; dacă, printr-o consecinţă forţată, în ciuda varietăţii 
infinite de lucrări şi studii, întotdeauna spiritul numai reîncepe aceeaşi operaţiune, omul de geniu este 
numai un om cu o bună constituţie, care a muncit mult, a meditat mult, a comparat, a clasificat, a 
rezumat şi a tras concluziile. Fiinţa limitată, care stagnează într-o rutină endemică, în loc să-şi 
dezvolte capacităţile, a ucis propria sa inteligenţă prin inerţie şi automatism. Este absurd a considera 
ca diferit în esenţă ceea ce în realitate diferă numai ca vârstă; apoi, este absurd să fie convertite în 
privilegiu şi excludere diferitele grade ale unei dezvoltări sau hazardurile unei spontaneităţi care, prin 
muncă şi educaţie, trebuie anihilate pe zi ce trece. 

Retorii psihologi, care au clasificat sufletele oamenilor i în dinastii, rase nobile, familii burgheze şi 
proletariat, au observat totuşi că geniul nu era deloc universal şi că avea specificul său; în consecinţă, 
Homer, Platon, Phidias, Arhimede, Cezar, care toţi păreau primii în genul lor, au fost declaraţi de ei 
egali şi suverani în regate separate. Câtă inconsecvenţă! Ca şi cum specializarea genului nu trăda chiar 



prin acest fapt egalitatea dintre inteligenţe! Ca şi cum, pe de altă parte, stabilitatea succesului în 
producerea geniului nu ar fi fost dovada că funcţionează conform unor principii care sunt străine de el 
şi care sunt garanţia perfecţiunii operelor sale, atâta timp cât urmează aceste principii cu fidelitate şi 
certitudine ! Această apoteoză a geniului, visată cu ochii deschişi de oameni a căror pălăvrăgeală va 
rămâne pentru totdeauna sterilă, ar fi justificat credinţa în prostia înnăscută a celor mai mulţi dintre 
muritori, dacă nu ar fi fost dovada uimitoarea a perfectibilităţii lor. 

Astfel, după ce a diferenţiat capacităţile şi a pregătit echilibrul lor prin diviziunea industriilor, 
munca completează, dacă îndrăznesc să spun aşa, înzestrarea inteligenţei cu maşini. Conform 
mărturiilor din istorie precum şi conform analizei, fără a lua în consideraţie anomaliile cauzate de 
antagonismul principiilor economice, inteligenţa nu diferă la oameni prin forţă, claritate sau 
extensiune ci, în primul rând, prin specialitate sau, după cum spune şcoala, prin determinarea 
calitativă şi, în al doilea rând, prin exerciţiu şi educaţie. Deci, la individ, ca la omul colectiv, 
inteligenţa este o facultate care apare, se formează şi se dezvoltă, quaefit [NT 72], mai mult decât o 
entitate sau o entelehie [NT 73] care există formată în totalitatea sa anterior uceniciei. Raţiunea, sau 
oricare alt nume îi este dat - geniu, talent, hărnicie - este la punctul de plecare o virtualitate nudă şi 
inertă, care treptat, creşte, se fortifică, se colorează, se determină şi se nuanţează la infinit. Prin 
importanţa achiziţiilor sale, într-un cuvânt prin capitalul său, inteligenţa diferă şi întotdeauna va fi 
diferită de la un individ la altul. Dar, ca putere, la origine, inteligenţa va fi egală la toţi. Prin 
perfecţionarea neîncetată a mijloacele sale, progresul social trebuie să creeze situaţia în care 
inteligenţa să fie mai egală la toţi. Fără acest lucru, munca va rămâne pentru unii un privilegiu iar 
pentru alţi o corvadă. 

Dar, echilibrul dintre capacităţi, al cărui preludiu l-am văzut în diviziunea muncii, nu îndeplineşte 
toate scopurile maşinilor şi viziunile Providenţei se extind cu mult mai departe. Odată cu introducerea 
maşinilor, imboldul este dat LIBERTĂŢII. 

Maşina este simbolul libertăţii umane, semnul dominaţiei noastre asupra naturii, atributul puterii 
noastre, expresia dreptului nostru, emblema personalităţii noastre. Libertate, inteligenţă, iată deci 
omul întreg. Dacă eliminăm drept mistică şi neinteligibilă orice speculaţie despre fiinţa umană 
considerată din punct de vedere al substanţei (spirit sau materie), ne mai rămân numai două categorii 
de manifestări: prima include tot ceea ce numim senzaţii, voliţiuni, pasiuni, atracţii, instincte, 
sentimente; a doua include toate fenomenele clasificate sub denumirile de atenţie, percepţie, 
memorie, imaginaţie, comparaţie, judecată, argumentaţie, etc. Departe de a fi principiul sau baza 
acestor două categorii de facultăţi, aparatul organic trebuie considerat ca realizarea sintetică şi 
pozitivă, expresia vie şi armonioasă. Aşa cum din emiterea laică a principiilor antagoniste făcută de 
umanitate trebuie să rezulte într-o zi organizarea socială, în mod similar, omul trebuie să fie conceput 
ca rezultatul provenit din două serii de virtualităţi. 

Astfel, după ce s-a postat drept logică, urmându-şi activitatea, economia socială se dă drept 
psihologie. Educaţia inteligenţei şi a libertăţii, într-un cuvânt bunăstarea omului, toate expresii perfect 
sinonime - iată scopul comun al economiei politice şi al filozofiei. A determinarea legile de producţie 
şi de distribuţie a avuţiilor va demonstra legile raţiunii şi ale libertăţii printr-o expunere obiectivă şi 
concretă; acest lucru va fi a crea a posteriori filozofia şi dreptul: pe oricare parte o luăm, ne aflăm în 
plină metafizică. 

Cu datele reunite despre psihologie şi economie politică, să încercăm acum să definim libertatea. 

Dacă este permis ca raţiunea umană să fie concepută, la originea sa, drept un atom lucid şi 
gânditor, capabil să reprezinte universul cândva, dar lipsit de orice imagine în primul moment, putem 
considera libertatea, la începutul cunoaşterii, ca un punct viu, punctum saliens [NT 74] , 
o spontaneitate vagă, oarbă, sau mai curând indiferentă şi capabilă de a primi toate impresiile, 
dispoziţiile şi înclinaţiile posibile. Libertatea este facultatea de a acţiona sau de a nu acţiona care, prin 
alegere sau determinare (folosesc aici cuvântul determinare la modul activ şi pasiv în acelaşi timp), 
iese din indiferenţa sa şi devine voinţă. 

Afirm, deci, că libertatea, la fel ca şi inteligenţa, este prin esenţa sa o facultate nedeterminată, 
amorfă, care îşi aşteaptă valoarea şi caracterul său de la impresiile din exterior; în consecinţă, aceasta 
este iniţial o facultate negativă dar care, treptat, se determină şi se conturează prin exerciţiu, vreau să 
spun prin educaţie. 

Etimologia cuvântului libertate, cel puţin aşa cum înţeleg eu, va face ca gândirea mea să fie 
înţeleasă mai bine. Rădăcina este lib-et , îi place (cf. termenul german lieben, a iubi); de aici s-a 



format lib-eri, copii, cei care ne sunt scumpi, denumire rezervată pentru copii tatălui de familie; lib- 
ertas, condiţie, caracter sau inclinaţie a copiilor de rasă nobilă; lib-ido, pasiunea sclavului, care nu are 
Dumnezeu, lege sau patrie, sinonim cu licenţia, comportare proastă. Dat fiind că spontaneitatea se 
determină în mod util, generos sau în bine, ea a fost denumită libertas; dat fiind că în mod 
contradictoriu, libertate se determină într-un mod dăunător, vicios şi laş, în rău, ea a fost denumită 
libido. 

Un savant economist, d-1 Dunoyer, a dat libertăţii o definiţie care, apropiată de a noastră, va reuşi 
să-i demonstreze exactitudinea. 

"Denumesc libertate capacitatea dobândită de om de a întrebuinţa forţele sale mai uşor, pe măsură 
ce s-a eliberat de obstacolele care împiedicau la origine exercitarea libertăţii. Afirm că omul este cu 
atât mai liber cu cât este mai scăpat de cauzele care îl împiedicau să se folosească de forţele sale; că a 
înlăturat din preajma sa aceste cauze; că a mărit şi a curăţat sfera sa de acţiune. . . Astfel, se afirmă că 
omul are spiritul liber, că se bucură de o mare libertate a spiritului nu numai când inteligenţa sa nu 
este deranjată de vreo violenţă exterioară dar şi când nu este întunecată de beţie, alterată de boală şi 
nici reţinută în incapacitate atunci când nu este pusă în exerciţiu. " 

D-1 Dunoyer a considerat libertatea numai prin aspectul ei negativ, adică numai ca şi cum 
libertatea ar fi sinonimă cu eliberarea de obstacole. în acest context, libertatea nu ar fi o facultate a 
omului, ea nu ar fi nimic. Dar, în scurtă vreme, cu toată persistenţa în definiţia sa parţială, d-1 Dunoyer 
percepe adevărata perspectivă a chestiunii: în acel moment, el ajunge să afirme că omul, prin invenţia 
unei maşini, îşi slujeşte libertatea nu pentru că el o determină, aşa cum am spus ci, în stilul d-lui 
Dunoyer, fiindcă 1-a uşurat de o dificultate. 'Astfel, limbajul articulat este un instrument mai bun 
decât limbajul prin semne; deci, suntem mai liberi să ne exprimăm gândirea şi s-o imprimăm în 
spiritul altei persoane mai curând prin cuvânt decât prin gesturi. Cuvântul scris este un instrument mai 
puternic decât cuvântul spus; deci, suntem mai liberi să acţionăm asupra spiritului celor asemănători, 
atunci când ştim să arătăm cuvântul în faţa ochilor, decât atunci când ştim numai să pronunţăm. Presa 
este un instrument de două sute sau de trei sute de ori mai puternic ca pana: suntem de două sute sau 
de trei sute de ori mai liberi să intrăm într-o relaţie cu ceilalţi oameni când putem răspândi ideile prin 
impresie decât atunci când putem numai să le publicăm prin scriere. " 

Nu voi arăta tot ce este inexact şi ilogic în această modalitate de a trata libertatea. De la Destutt de 
Tracy, ultimul reprezentant al filozofiei lui Condillac, spiritul filozofic s-a întunecat la economiştii din 
şcoală franceză; frica de ideologie le-a pervertit limbajul şi, citindu-i, ne dăm seama că adoraţia 
faptului i-a făcut să piardă chiar şi sentimentul pentru teorie. îmi place mai mult să constat că d-1 
Dunoyer şi economia politică împreună cu el, nu a greşit cu privire la esenţa libertăţii, a forţei, a 
energiei sau a spontaneităţii indiferentă de sine în orice acţiune şi, în consecinţă, susceptibilă în egală 
măsură de orice determinare bună sau rea, utilă sau malignă. D-1 Dunoyer a avut un dubiu atât de 
mare despre adevăr încât el singur a scris: "în loc să considerăm libertatea ca o dogmă, o voi prezenta 
ca un rezultat; în loc să o fac atributul omului, o voi face atributul civilizaţiei; în loc să ne imaginăm 
forme de guvernare care merită să fie stabilite, voi expune cât pot mai bine cum libertatea se naşte 
din tot progresul nostru." 

Apoi, el adaugă în mod la fel de justificat: 

"Se va remarca cât de mult diferă această metodă faţă de cea a filozofilor dogmatici, care vorbesc 
numai despre drepturi şi datorii; despre obligaţiile guvernului de a face şi dreptul naţiunilor de a cere, 
etc. îmi spun fără să fiu sentenţios: oamenii au dreptul să fie liberi; mă limitez să întreb: cum ajung 
oamenii să fie aşa?" 

După această expunere, lucrarea pe care d-1 Dunoyer a vrut s-a facă poate fi rezumată în patru 
rânduri: o trecere în revistă a obstacolelor care obstrucţionează libertatea şi mijloacele ( instrumente, 
metode, idei, obiceiuri, religii, guverne, etc. ) care o favorizează. Fără omisiuni, lucrarea lui Dunoyer 
ar fi fost filozofia însăşi a economiei politice. 

După ce a ridicat problema libertăţii, economia politică ne dă o definiţie care se conformează din 
toate punctele de vedere cu definiţia dată de psihologie şi care sugerează analogiile limbajului: iată 
cum, treptat, studiul despre om se găseşte transportat de la contemplaţia eu-lui la observarea 
realităţilor. 

Determinările raţiunii la om au fost denumite idei (idei sumare, presupuse a priori, sau principii, 
concepţii, categorii şi idei secundare, sau, mai precis, idei obţinute şi empirice). în mod asemănător, 
determinările libertăţii au fost denumite voliţiuni, sentimente, obiceiuri, moravuri. Limbajul, 



figurativ prin natura sa, a continuat să furnizeze elementele psihologiei fundamentale şi s-a creat 
obiceiul de a acorda, ca rezidenţă sau capacitate, inteligenţa pentru idei şi conştiinţa pentru voliţiuni, 
sentimente, etc. Pentru foarte mult timp, aceste abstracţiuni au fost considerate de filozofi ca realităţi, 
fără ca vreunul dintre ei să-şi dea seama că distribuţia facultăţilor sufleteşti este, în mod necesar, o 
operă de fantezie şi că psihologia lor este numai un miraj . 

în orice caz, dacă acum concepem că aceste două ordine de determinare, raţiunea şi libertatea, sunt 
reunite şi bazate prin organizarea lor într-o persoană în viaţă, rezonabilă şi liberă, vom înţelege de 
îndată că ele trebuie să se adapteze la ajutorul reciproc şi trebuie să se influenţeze reciproc. în cazul în 
care, din cauza unei greşeli sau a unei inadvertenţe ale raţiunii, libertatea, oarbă prin firea sa, îşi 
adoptă un obicei fals sau funest, raţiunea nu va întârzia să fie resimţită; în locul unor idei adevărate, 
conforme cu raporturile naturale ale lucrurilor, ea va reţine numai prejudecăţi, care vor fi cu atât mai 
greu de a fi extirpate ulterior din inteligenţă pe măsură ce vor deveni, cu vârsta, mai scumpe pentru 
conştiinţă. în această situaţie, raţiunea şi libertatea sunt diminuate; prima este afectată în dezvoltarea 
sa iar a doua este limitată în dezvoltarea sa iar omul este indus în eroare, adică este în acelaşi timp 
rău şi nefericit. 

Astfel, când în urma unei percepţii contradictorii şi a unei experienţe incomplete, raţiunea s-a 
pronunţat prin gura economiştilor precum că nu există vreo regulă de valoare şi că legea comerţului ar 
fi oferta şi cererea, că libertatea a devenit furia ambiţiei, a egoismului şi a jocului; comerţul a fost 
numai un pariu, supus unor anumite reglementări; mizeria a provenit din resursele bogăţiei; 
socialismul, sclavul rutinei, nu a ştiut decât să protesteze împotriva efectelor în loc să se opună 
cauzelor şi raţiunea fost nevoită să recunoască, datorită unui număr atât de mare de păcătoşenii, că a 
mers pe un drum greşit. 

Omul poate ajunge la bunăstare numai dacă raţiunea şi libertatea sa mărşăluiesc împreună de 
comun acord şi nu se opresc niciodată în dezvoltarea lor. Dat fiind că progresul libertăţii şi al raţiunii 
este indefinit şi că aceste două puteri sunt strâns legate şi solidare, se impune concluzia că libertatea 
este cu atât mai perfectă cu cât ea se determină în mod mai conform cu legile raţiunii, care sunt 
regulile materiale. Dacă raţiunea este infinită, libertatea însăşi ar deveni indefinită. Cu alte cuvinte, 
plenitudinea libertăţii este plenitudinea raţiunii: summa lex, summa libertas. [NT 75] 

Aceste preliminarii erau indispensabile pentru a aprecia corect rolul maşinilor şi pentru a face să 
reiasă înlănţuirea evoluţiilor economice. în legătură cu acest subiect, voi reaminti cititorului că noi nu 
scriem istorie conform cronologiei ci conform succesiunii ideilor. în manifestarea lor, fazele sau 
categoriile economice sunt uneori contemporane iar alteori intervertite. De aici provine extrema 
dificultate experimentată de economiştii din toate timpurile de a-şi sistematiza ideile. De aici provine 
haosul din lucrările lor, chiar şi a celor mai recomandabile din cu totul alt aspect, precum lucrările 
scrise de Adam Smith, Ricardo şi J-B Say. Dar teoriile economice mai au propria lor succesiune 
logică şi înlănţuire cognitivă: suntem flataţi să descoperim această ordine care va face simultan din 
această lucrare o filozofie şi o istorie. 

§11 - Contradicţia maşinilor - Originea capitalului şi a salariatului 

Datorită faptului că maşinile diminuează truda muncitorului, ele scurtează şi micşorează munca. 
Astfel, munca devine pe zi ce trece mai mult oferită şi mai puţin solicitată. Este adevărat că proporţia 
se restabileşte treptat, reducerea preţurilor făcând să crească consumul iar muncitorul este rechemat: 
dar, dat fiind că perfecţionările industriale se succed neîncetat şi au tendinţa continuă de a înlocui 
munca omului cu operaţia mecanică, concluzia este că există o tendinţă permanentă de a reduce o 
parte a serviciului, cu scopul de a elimina muncitorii din producţie. Dar, în ordinea economică nu 
există subzistenţă fără muncă aşa cum nu există mântuire în afara bisericii. Societatea şi natura, la fel 
de nemiloase, sunt de acord să execute acest nou ordin. 

J-B Say spune: "Când o maşină nouă sau, în general, un procedeu expeditiv, înlocuieşte munca 
unei fiinţe omeneşti care activează deja, o parte a braţelor de muncă, rămâne fără muncă, funcţia lor 
fiind util suplinită. Deci, o maşină nouă înlocuieşte munca unor muncitori dar nu micşorează 
cantitatea de produselor fiindcă, în acest caz, nu ar fi adoptată; ea mută revenitul. Dar, efectul ulterior 



este cu totul în avantajul maşinilor: dacă abundenţa produsului şi modicitatea preţului de revenit duc 
la scăderea valorii venale, consumatorul, adică lumea, va profita." 

Optimismul lui Say este o infidelitate faţă de logică şi fapte. Aici nu este vorba numai de un mic 
număr de accidente care au avut loc într-o perioadă de treizeci de secole, după ce au fost introduse 
două sau trei maşini; aici este vorba de un fenomen obişnuit, constant şi general. Aşa cum spune Say, 
după ce revenitul a fost deplasat de o maşină, el este deplasat de altă maşină, apoi de alta şi 
întotdeauna de o alta, atâta timp cât rămâne muncă de făcut şi schimburi de efectuat, lată cum trebuie 
prezentat şi considerat fenomenul dar, să fim de acord că fenomenul îşi schimbă aspectul în mod 
deosebit. Deplasarea revenitului, suprimarea muncii şi a salariului este un flagel cronic, permanent, 
indestructibil, un fel de holeră care apare uneori sub aspectul lui Gutenberg, [NT 76], apoi apare cu 
înfăţişarea lui Artwright [NT 77]; aici este denumit Jacquard, mai departe James Watt [NT 78] sau 
marchizul de Jouffroy [NT 79]. După ce a făcut prăpăd mai mult sau mai puţin timp sub o anumită 
formă, monstrul se întruchipează în altă formă. Economiştii, care cred că monstrul a plecat, exclamă: 
nu a fost nimic! Liniştiţi şi satisfăcuţi, cu condiţia să sprijine partea pozitivă a chestiunii cu toată 
greutatea dialecticii lor, ei închid ochii la partea subversivă, cu excepţia cazului în care li se vorbeşte 
din nou despre mizerie: atunci ei îşi reîncep predicile despre imprudenţa şi beţia muncitorilor. 

D-l Dunoyer face o observaţie care măsura tuturor elucubraţiilor de acest gen: " în 1750 populaţia 
ducatului Lancaster era de 300,000 de suflete. în 1801, datorită dezvoltării maşinilor de filat, această 
populaţie era de 672,00 de suflete. în 1831 populaţia era de 1,336,000. în loc de 40,000 de muncitori 
care se ocupau înainte de industria bumbacului, după invenţia maşinilor numărul acestora este de 
1,500,000." 

D-l Dunoyer mai spune că în perioada în care numărul muncitorilor angajaţi la această muncă a 
crescut excepţional, preţul muncii a crescut o dată şi jumătate. Deci, populaţia a urmat în 
exclusivitate mişcarea industrială iar creşterea sa a fost numai un fapt normal şi corect; ce spun? 
Fapt binevenit fiindcă este menţionat în onoarea şi gloria dezvoltării mecanice. Dar, pe neaşteptate, 
d-l Dunoyer se inversează: dat fiind că mâna de lucru a lipsit în această multitudine de maşinării 
filatoare, salariul a trebuit neapărat să scadă; populaţia care a apelat la maşini s-a trezit părăsită de 
maşini şi, cu această ocazie, d-l Dunoyer spune atunci că abuzul de căsătorii este cauza mizeriei. 
Comerţul englez, solicitat de imensa sa clientelă, cheamă muncitori de peste tot şi cauzează mariajul; 
atâta timp cât munca abundă, căsătoria este excelentă şi sunt menţionate efectele în interesul 
maşinilor. Dar, având în vedere că clientela este schimbătoare, din momentul în care munca şi 
salariul lipsesc, se denunţă abuzul marital, se acuză imprudenţa muncitorilor. Economia politică, adică 
despotismul proprietar, nu poate greşi niciodată: proletariatul trebuie să fie acel care să greşească 
întotdeauna. 

Exemplul imprimeriei a fost menţionat de multe ori, întotdeauna într-un gând optimist. In prezent, 
numărul persoanelor care fac să trăiască fabricarea cărţilor este de o mie de ori mai mare decât cel al 
copiştilor şi al iluminatorilor dinaintea lui Gutenberg; deci, să concludem cu satisfacţie că 
imprimeria nu a făcut rău nimănui. Fapte similare ar putea fi citate la infinit fără ca vreunul să fie 
recuzat dar şi fără vreun progres al chestiunii în cauză. Repet, nimeni nu neagă că maşinile au 
contribuit la bunăstarea generală: dar eu afirm, în legătură cu acest fapt incontestabil, că economiştii 
nu spun adevărul când susţin în mod absolut că simplificarea procedurilor nu a avut nicăieri ca 
rezultat diminuarea numărului de braţe de muncă angajate într-o industrie oarecare. Economiştii 
ar trebuii să spună că maşinile, la fel ca diviziunea muncii, sunt simultan, în actualul sistem al 
economiei politice, atât o sursă de bogăţie cât şi o cauză permanentă şi fatală de mizerie. 

"In 1836, la Manchester, nouă maşini de ţesut, fiecare cu 324 de axe, erau conduse de 4 filatori. 
Ulterior a fost dublată lungimea maşinilor de ţesut şi fiecare muncitor avea 680 de axe şi era 
suficient ca doi oameni să le conducă." 

Iată esenţa brută a eliminării muncitorului de către maşină. Printr-o simplă combinaţie, trei 
muncitori din patru sunt eliminaţi. Ce contează că peste cincizeci de ani, populaţia globului fiind 
dublă, clientela Angliei va creşte de patru ori, se vor construi noi maşini iar fabricanţii englezi îşi vor 
reangaja muncitorii? Cred oare economiştii că vor domina în favoarea maşinilor prin creşterea 
populaţiei? Atunci să renunţe la teoria lui Malthus şi să înceteze cu declamaţiile împotriva fecundităţii 
excesive a căsătoriilor. 



"Lucrurile nu se vor opri aici: în curând, o nouă ameliorare mecanică va permite ca un singur 
muncitor să facă munca pe care altă dată o făceau patru muncitori." O nouă micşorare de 3/4 a 
muncii: pe total, o reducere de 15/16 a muncii umane. 

"Un fabricant din Bolton scrie: lungirea maşinilor de ţesut permite să fie angajaţi numai 26 de 
ţesători acolo unde aveam 35 în 1837." O altă decimare a muncitorilor: unul din patru este victimă. 

Aceste date sunt extrase din Revue Economique din 1842; oricine poate indica fapte analogice. 
Am asistat la introducerea aparatelor de imprimat mecanice şi pot spune că am văzut cu ochii mei răul 
pe care l-au suferit imprimatorii. De cincisprezece sau douăzeci de ani de când aparatele mecanice s- 
au stabilit, o parte din muncitori s-au relocat în domeniul compunerii, alţii şi-au părăsit postul, mulţi 
au murit de mizerie: aşa se desfăşoară noua fuziune a muncitorilor, ca urmare a inovaţiilor industriale. 
Acum douăzeci de ani, 80 de echipaje de cai, făceau serviciul de transport de la Beaucaire la Lyon; 
totul a dispărut din cauza a douăzeci de pacheboturi cu aburi. Cu siguranţă, comerţul a câştigat, dar ce 
s-a întâmplat cu marinarii? S-au mutat de pe vase pe pacheboturi? Nu: ei s-au dus acolo unde merg 
toate industriile depăşite, ei au dispărut. 

In rest, documentele care urmează, extrase de la aceeaşi sursă, vor face o idee mai pozitivă despre 
modul în care perfecţionările industriale au influenţat soarta muncitorilor. 

"La Manchester, media salariilor săptămânale este de 12 franci şi 50 c. (10 shillings). Din 450 de 
muncitori, nu sunt 40 care să câştige 25 de franci." Autorul articolului are grijă să remarce că un 
englez consumă de cinci ori mai mult decât un francez: este ca şi cum un muncitor din Franţa ar 
trebuii să trăiască din 2 franci şi 50 de centime pe săptămână. 

The Edinburgh Review, 1835: "Maşina de ţesut (spinning muie) a lui Sharpe şi Robert din 
Manchester se datorează unei coaliţii de muncitori, care nu voiau să permită scăderea salariului lor; 
această invenţie i-a pedepsit aspru pe unioniştii imprudenţi". [NT 80] Pedepsitul îşi va merita 
pedeapsa. Invenţia lui Sharpe şi Robert din Manchester ar fi trebuit să fie exclusă din această situaţie; 
refuzul muncitorilor de a se supune la reducerea care le-a fost solicitată a fost numai o ocazie 
determinantă. Având în vedere aerele de răzbunare pe care şi le dă The Edinburgh Review, nu s-ar 
putea spune că maşinile au un efect retroactiv? 

Un fabricant englez spune: "Nesupunerea muncitorilor noştri ne-a făcut să ne gândim să scăpăm 
de ei. Am făcut şi am cauzat toate eforturile imaginabile de inteligenţă pentru a înlocuii serviciul 
oamenilor prin instrumente mai docile şi ne-am atins scopul. Mecanica a eliberat capitalul de 
opresiunea muncii. Omul mai este angajat oriunde numai provizoriu, aşteptând să fie inventat pentru 
noi mijlocul de a îndeplini munca sa fără el." 

Ce logică poate are sistem în afara celui pe care îl conduce un negustor ar putea gândi cu deliciu că 
societatea ar putea în curând să se lipsească de oameni! Mecanica a eliberat capitalul de opresiunea 
muncii! Este exact ca şi cum guvernul şi-ar însuma misiunea de a elibera bugetul de opresiunea 
contribuabililor. Demenţilor! Dacă muncitorii vă costă, ei sunt cumpărătorii voştri; ce aţi face cu 
produsele voastre când, izgoniţi de voi, ei nu le vor mai consuma? Astfel, după ce i-a strivit pe 
muncitori, contra-lovitura maşinilor nu întârzie să-i lovească pe patroni căci dacă producţia exclude 
consumul, în curând ea însăşi este forţată să se oprească. 

"în timpul celui de al patrulea semestru al anului 1841, patru mari falimente care s-au produs într- 
un oraş industrial din Anglia au pus pe drumuri 1 ,720 de persoane. " Aceste falimente au fost cauzate 
de supraproducţie, ceea ce înseamnă insuficienţa pieţelor de desfacere sau mizeria poporului. Ce 
păcat că mecanica nu poate salva şi capitalul de opresiunea consumatorilor! Ce nenorocire că maşinile 
nu cumpără ţesăturile pe care le fabrică! Ar fi ideal pentru societate dacă agricultura, comerţul şi 
industria ar putea să meargă fără ca pe pământ să existe un om! 

Intr-un district din Yorkshire, de nouă luni muncitorii nu lucrează decât doua zile pe săptămână." - 
Maşini. 

"La Geston, două fabrici evaluate la 60,000 de lire sterline, sunt vândute pentru 26,000." Ele 
produceau mai mult decât puteau să vândă. Maşini! 

"în 1841, numărul de copii sub treisprezece ani scade în fabrici fiindcă locul lor este luat de copii 
de peste treisprezece ani." Maşini! Muncitorul adult redevine un ucenic, un copil: acest rezultat a fost 
prevăzut încă din epoca de diviziune a muncii, în decursul căreia am văzut cum scade calitatea 
muncitorului, pe măsură ce industria se perfecţionează. 



La încheiere, jurnalistul face următoarea observaţie: "Din 1836, industria bumbacului 
retrogradează", adică ea nu mai este în raport cu celelalte industrii: un alt rezultat prevăzut de teoria 
despre proporţionalitatea valorilor. 

In ziua de azi, se pare că în Anglia au încetat să mai existe coaliţiile şi grevele muncitorilor iar 
economiştii se bucură pe bună dreptate de această revenire la ordinii, să spunem chiar la bun simţ. 
Dar, situaţia se va schimba dacă muncitorii nu vor adăuga deliberat, sper, mizeria grevelor voluntare 
la mizeria creată de maşini? Dacă nu există nici o schimbare situaţiei, nu va fi viitorul întotdeauna o 
copie deplorabilă a trecutului? 

Economiştilor le place să-şi odihnească spiritele pe tabelele de felicitate publică: în special astfel 
ei se fac cunoscuţi şi se apreciază reciproc. Totuşi, nu lipsesc printre ei spirite triste şi maladive, 
pregătite întotdeauna să contrazică recitărilor de prosperitate crescândă cu probele unei mizerii 
obstinate. 

In decembrie 1844, d-1 Theodore Fix rezuma astfel situaţia generală [NT 81]: 

"Alimentarea popoarelor nu mai este expusă la acele teribile perturbări create de fenomenele de 
lipsuri şi foamete care erau atât de frecvente până la începutul secolului al XIX Tea. Varietatea 
culturilor şi a perfecţionărilor agricole au făcut ca această dublu flagel să dispară într-un mod aproape 
absolut. în 1791, producţia totală de grâu în Franţa era evaluată la cea. 47 milioane de hectolitri, ceea 
ce dădea 1 hectolitru şi 65 de centilitri, după deducerea seminţelor, pentru fiecare locuitor. In 1 840, 
aceeaşi producţie era evaluată la 70 de milioane de hectolitri şi per individ la 1 hectolitru şi 82 de 
centilitri, suprafeţele cultivate fiind aproape egale cu cele dinaintea revoluţiei. . .Materiile prelucrate 
au crescut în proporţii cel puţin la fel de mari ca substanţele alimentare; se poate spune că masa de 
ţesături s-a dublat şi poate chiar s-a triplat în cincizeci de ani. Perfecţionarea procedurilor tehnice a 
condus la acest rezultat. . . 

De la începutul secolului, viaţa medie a crescut cu doi sau trei ani; acesta este un indice 
incontestabil al unui confort mai extins sau, dacă vrem, a unei atenuări a mizeriei. 

în decurs de douăzeci de ani, cifra revenitului indirect, fără nici o schimbare oneroasă în 
legislatură, s-a ridicat de la 540 de milioane la 720 de milioane: acesta este un simptom al progresului 
economic, mult mai mult decât al progresului fiscal. 

La 1 ianuarie 1844, casa de depozite şi de consignaţii datora caselor de economii 351.500.000 şi 
Parisul figura în cadrul acestei sume cu 105 milioane. Dar, instituţia s-a dezvoltat numai de 12 ani; se 
poate observa că aceşti 351 .500.000 datoraţi caselor de economie nu constituiau întreaga masă de 
economii realizate dat fiind că la momentul dat capitalele acumulate primesc o altă destinaţie... In 
1843, din 320.000 de muncitori şi 80.000 de casnici care locuiau în capitală, 90.000 de muncitori au 
economisit la casa de economie 2.547.000 de franci şi 34.000 de casnici au economisit 1.268.000 de 
franci." 

Toate aceste fapte sunt perfect adevărate iar concluzia care se trage în favoarea maşinilor nu poate 
fi mai exactă: concluzia este că, de fapt, maşinile au impulsionat puternic prosperitatea generală. Dar, 
faptele pe care le vom prezenta sunt la fel de autentice iar consecinţa care va fi trasă contra maşinilor 
va fi nu mai puţin justă: maşinile sunt o cauză permanentă de pauperitate. Apelez chiar la cifrele d-lui 
Fix. 

Din 320.000 de muncitori şi 80.000 de casnici care locuiesc la Paris, sunt 230.000 de muncitori 
şi 46.000 de casnici, în total 276.000, care nu depun la casele de economii. Nimeni nu va îndrăzni să 
spună că aceştia sunt 276.000 de risipitori şi buni de nimic care se expun voluntar la mizerie. Dat fiind 
că printre cei care fac economii se găsesc cetăţeni sărmani şi mediocri pentru care casa de economii 
este numai un refugiu de risipă şi mizerie, ajungem la concluzia că toţi indivizii care trăiesc din 
munca lor, aproape trei sferturi ori sunt neprevăzători, leneşi şi destrăbălaţi, fiindcă nu depun la casa 
de economii, ori pentru că sunt prea săraci pentru a economisi. Nu există altă alternativă. Dar, în lipsa 
carităţii, consensul general nu permite ca clasa muncitoare să fie acuzată în masă: suntem deci obligaţi 
să dăm vina pe regimul nostru economic. Cum se face că d-1 Fix nu a văzut că cifrele se acuză 
singure? [NT 82] 

Sperăm că, în decursul timpului, toţi sau aproape toţi muncitorii vor depune la casele de economii. 
Fără să aşteptăm mărturia viitorului, putem verifica la faţa locului dacă această speranţă este fondată. 

După spusele d-lui Vee, primarul arondismentului 5 din Paris, "numărul gospodăriilor nevoiaşe 
care se află sub controlul birourilor de binefacere este de 30,000, ceea ce duce la cifra de 65,000 de 
indivizi." Acest recensământ, făcut la începutul anului 1846, a dat 88,474 (de locuitori). Căte 



gospodării nevoiaşe dar neînregistrate sunt? La fel de multe. Să punem deci 180,000 de săraci cu 
siguranţă, cu toate că nu în mod oficial. Iar toţi cei care trăiesc strâmtorat dar în aparenţă confortabil, 
câţi sunt ei? De două ori pe atât: în total, 360,000 trăiesc la Paris în lipsuri. 

Un alt economist, d-1 Louis Lecler spune: "Se vorbeşte despre grâu dar oare nu există imense 
populaţii care se lipsesc de pâine? Fără să ieşim din patria noastră, oare nu există populaţii care trăiesc 
numai din porumb, din hrişcă, din castane?..." 

D-1 Leclerc arată faptul iar noi vrem să-i dăm un sens. Dacă, fără îndoială, creşterea populaţiei se 
face simţită în special în marile oraşe, adică acolo unde se consumă cea mai mare cantitate de grâu, 
este clar că media pe cap de locuitor poate creşte fără să fie îmbunătăţită condiţia generală. Nu există 
o minciună mai mare ca media. 

Acelaşi autor continuă: "Se vorbeşte despre creşterea consumului indirect. în van ar fi încercată 
disculparea falsificării pariziene: ea există; ea are maeştrii săi, adepţii săi, literatura sa, tratatele sale 
didactice şi clasice. . .Franţa avea vinuri rafinate, ce s-a făcut cu ele? Ce s-a întâmplat cu această 
splendidă bogăţie? Unde sunt bogăţiile create de geniul naţional după Probus? Şi totuşi, când ne 
imaginăm excesele pe care le creează vinul oriunde este scump, oriunde nu intră în regimul obişnuit; 
la Paris, capitala regatului vinurilor bune, vedem cum poporul se îndoapă cu nu ştiu ce soi de vin 
falsificat, prefăcut, scârbos, uneori execrabil iar cei înstăriţi beau la ei acasă sau acceptă fără să spună 
un singur cuvânt, în restaurantele de renume aşa zise vinuri, dubioase, de culoare mov, de o 
insipiditate, de o platitudine, de o mizerie care l-ar cutremura pe cel mai sărman ţăran din Burgundia 
sau Turingia - atunci putem întreba, cu bună credinţă, dacă lichidele alcoolice sunt una din cele mai 
imperioase necesităţi ale naturii noastre!..." 

Citez acest fragment în întregime fiindcă rezumă tot ce trebuie spus despre inconvenientele 
maşinilor într-un caz particular. Din punctul de vedere al poporului, există vin şi ţesături şi, în general, 
bunuri şi mărfuri fabricate pentru consumul claselor paupere. Aceeaşi deducţie este făcută 
întotdeauna: a reduce prin anumite proceduri costurile fabricaţiei cu următoarele scopuri: 1) a susţine 
cu câştig concurenţă contra colegilor mai fericiţi sau mai bogaţi; 2) a servi această nenumărată 
clientelă de jefuiţi care nu pot pune preţ pe nimic, din momentul în care calitatea este bună. Produs 
prin modalităţile obişnuite, vinul costă prea mult pentru masa de consumatori şi riscă să rămână în 
pivniţele debitanţilor. Fabricantul de vin ocoleşte această dificultate: fiind capabil să mecanizeze 
cultura vinului numai ajutorul câtorva adausuri, el găseşte modalitatea de a pune preţiosul lichid la 
dispoziţia lumii întregi. La foamete, unii sălbatici mănâncă pământ; muncitorul din civilizaţie bea 
apă. Malthus a fost un mare geniu. 

în cea ce priveşte creşterea mediei de viaţă, eu recunosc acest adevăr dar, în acelaşi timp, declar că 
observaţia este incorectă. Să explicăm acest lucru. Să presupunem o populaţie de zece milioane de 
suflete: dacă, din orice cauză am vrea, viaţa medie va creşte cu cinci ani pentru un milion de indivizi, 
în timp ce mortalitatea îşi continuă ravagiile pentru restul de nouă milioane, repartizând această 
creştere pe total, vom constata că viaţa medie s-a prelungit pentru fiecare cu şase luni. Există o medie 
de viaţă, un aşa numit indice al bunăstării medie, la fel ca al educaţiei medie; nivelul informaţiilor 
creşte neîncetat dar acest lucru nu determină ca în Franţa contemporană să nu existe la fel de mulţi 
barbari ca pe vremea lui Francisc I. Escrocii, care aveau ca scop exploatarea căilor ferate, au făcut o 
mare gălăgie din importanţa locomotivei pentru circulaţia ideilor iar economiştii, întotdeauna la pânda 
mofturilor infantile ale civilizaţiei, nu au pierdut ocazia să repete această imbecilitate. Ca şi cum ideile 
ar avea nevoie de locomotive pentru a se răspândi! Dar cine este cel care opreşte ca ideile să circule 
de la Institut spre suburbiile Saint-Antoine şi Saint-Marceau, pe străzile strimte şi mizerabile din oraş 
şi din Marais [NT 83] peste tot acolo unde locuieşte această multitudine care este mai mult lipsită de 
idei decât de pâine? Din ce cauză, în prezent, în ciuda faptului că există Omnibus şi mica poştă, 
distanţa dintre un parizian şi altul este de trei ori mai mare ca în secolul XIV? 

Influenţa subversivă a maşinilor asupra economiei sociale şi a stării muncitorilor se exercită prin o 
mie de modalităţi, care se înlănţuie şi se cauzează reciproc: încetarea muncii, reducerea salariului, 
supra-producţia, saturaţia, alterarea şi fabricarea produselor, faliţii, declasarea muncitorilor şi, în cele 
din urmă, bolile şi moartea. 

Chiar d-1 Theodor Fix a observat că în ultimii cincizeci de ani, în Franţa, înălţimea medie a omului 
a scăzut cu câţiva milimetri. Aceasta constatare este asemănătoare cu cea amintită mai sus: pe cine 
influenţează această diminuare? 



într-un raport citit la Academia de ştiinţe morale despre repercusiunile legii din 22 martie 1841 
[NT 84], d-1 Leon Faucher se exprima astfel: "Muncitorii tineri sunt palizi, slabi, de mică statură şi 
lenţi în gândire şi mişcare. La 14 sau 15 ani ei nu par mai dezvoltaţi în comparaţie cu copii de 9 şi 10 
ani, în stadiul normal. Cu privire la dezvoltarea lor intelectuală şi morală, se pot observa unii care, la 
vârsta de 30 de ani nu au noţiunea de Dumnezeu, care nu auzit niciodată să se vorbească despre 
datoriile lor şi prima lor şcoală de morală fost închisoarea." 

lată ce a constatat d-1 Leon Faucher, spre marea supărare a d-lui Charles Dupin; Faucher a 
declarat că acest lucru nu este remediabil prin legea din 22 martie 1841. Să nu ne supărăm din cauza 
acestei neputinţe a legislatorului: răul provine dintr-o cauză la fel de necesară pentru noi ca soarele iar 
pe făgaşul pe care ne aflăm, toate furiile şi toate paliativele ne vor înrăutăţi situaţia. Da, în timp ce 
ştiinţa şi industria fac progrese aşa de minunate, este necesar ca inteligenţa şi comfortul 
proletariatului să se atenueze pentru ca centrul de gravitate al civilizaţiei să nu se schimbe brusc; în 
timp ce viaţa se prelungeşte şi se ameliorează pentru clasele înstărite, este esenţial ca viaţa să se 
înrăutăţească şi să se scurteze pentru nevoiaşi. Acest lucru reiese din scrierilor celor mai buni autori, 
vreau să spun a celor mai optimişti. 

După afirmaţiile d-lui de Morogues, 7,500,000 de persoane în Franţa nu au decât 91 de franci de 
cheltuit pe an, 25 de centime pe zi. Cinci bani! cinci bani! [NT 85] Deci, există ceva profetic în acest 
refren odios. 

în Anglia (Scoţia şi Irlanda nefiind incluse), impozitul celor săraci era 
1801 - 4,078,891 de lire sterline pentru o populaţie de 8,872,980 
1818-7,870,801 — — 11,978,875 

1833-8,000,000 — — 14,000,000 

Deci, mizeria a crescut mai repede ca populaţia; având în vedere acest lucru, ce devin ipotezele lui 
Malthus? în acelaşi timp, este indubitabil că, în aceeaşi perioadă, media bunăstării a crescut: deci, 
care este semnificaţia statisticilor? 

Pentru primul arondisment al Parisului, rata de mortalitate este de 1 la 52 de locuitori iar pentru al 
doilea arondisment 1 la 26. Primul arondisment are un indigent la 7 locuitori iar al doilea 
arondisment are numai unul la 28. Acest lucru nu împiedică creşterea vieţii medii, chiar şi la Paris, 
după cum a observat foarte corect d-1 Fix. 

La Mulhouse, probabilităţile vieţii medii sunt de 29 de ani pentru copiii clasei înstărite şi 2 ani 
pentru copiii muncitorilor; în 1812, în aceeaşi localitate, viaţa medie era de 25 de ani, 9 luni şi 12 zile 
iar în 1 827 era numai de 2 1 de ani şi 9 luni. Dar viaţa medie este în creştere pentru toată Franţa. Ce 
înseamnă acest lucru? 

D-1 Blanqui, neputând să explicesimultan atâta prosperitate şi atâta mizerie, scrie undeva: 
"Creşterea producţiei nu este augmentarea bogăţiei. . .Mizeria se răspândeşte mai mult invers, pe 
măsură ce industria se concentrează. Trebuie să existe un defect fundamental într-un sistem care nu 
garantează nici o certitudine, nu pentru capital, nu pentru muncă şi care, în aparenţă, multiplică 
încurcăturile producătorilor atunci când îi sileşte să-şi multiplice produsele." 

Nu există nici un defect radical aici. Ceea ce îl surprinde pe d-1 Blanqui este numai problema 
care Academia, din care el face parte, a cerut să fie determinată: oscilaţiile pendulei economice, 
VALOAREA, care afectează succesiv şi egal binele şi răul, pînă a sunat ora ecuaţiei universale. Dacă 
îmi este permisă o altă comparaţie, umanitatea este ca o coloană de soldaţi care porneşte în acelaşi 
ritm şi în acelaşi moment după ritmul sacadat al tobei dar, în marşul său, îşi pierde treptat ordinea. 
Totul merge înainte dar distanţa dintre cap şi coadă creşte neîncetat. Existenţa unor tărăgănitori şi 
hoinari este un efect necesar al mişcării. 

Dar trebuie să pătrundem mai adânc în antinomie. Maşinile ne-au promis o creştere a bogăţiei; ele 
s-au ţinut de cuvânt dar, în acelaşi timp, au creat o creştere a mizeriilor. Maşinile ne promiteau 
libertate; voi dovedi că ne-au adus sclavia. 

Am afirmat că determinarea valorii şi, odată cu ea, tribulaţiile societăţii, au început cu diviziunea 
industriilor, fără de care nu ar fi putut exista nici schimbul, nici bogăţia şi nici progresul. Perioada 
maşinilor, prin care trecem acum, se distinge printr-un factor specific caracter special; acesta este 
SALARIATUL. [NT 86] 

Salariatul provine direct de la folosirea maşinilor. Pentru a acorda gândirii mele toată generalitatea 
de exprimare pe care o solicită, afirm că salarizarea provine direct de la ficţiunea economică prin care 
capitalul devine agent de producţie. Salarizarea apărută după diviziunea muncii şi a schimbului, este 



corelativul obligatoriu ale teoriei despre reducerea preţurilor, indiferent cum este obţinută. Această 
genealogie este prea interesantă ca să nu spunem câteva cuvinte. 
Prima, cea mai simplă şi cea mai puternică maşină este atelierul. 

Diviziunea a separat numai ingredientele diferite ale muncii, lăsând pe fiecare să se dedice 
specialităţii care îi plăcea cel mai mult: atelierul grupează muncitorii conform raportului dintre 
component şi totalitate. Aceasta este ponderarea valorilor în forma sa cea mai elementară care nu 
poate fi descoperită, după spusele economiştilor. Prin atelier, producţia şi deficitul vor creşte în 
acelaşi timp. 

Cineva a remarcat că, prin divizarea producţiei şi a diverselor sale componente, astfel ca fiecare 
component să fie executat de un lucrător aparte, el va obţine o multiplicare a forţei prin care 
produsul va fi cu mult superior faţă de suma de muncă produsă de acelaşi număr de muncitori, când 
munca nu este divizată. 

înţelegând înşiruirea acestei idei, el afirmă că, prin formarea unui grup permanent de muncitori 
potriviţi pentru scopul specific pe care şi-1 propune, el ar obţine o producţie mai intensă, mai 
abundentă şi cu costuri mai mici. în rest, nu este indispensabil ca muncitorii să fie adunaţi în acelaşi 
local: existenţa atelierului nu depinde în mod esenţial de acest contact. Ea provine de la raportul şi 
proporţia dintre diferitele lucrări precum şi de la gândirea comună care le dirijează. într-un cuvânt, 
reuniunea în acelaşi loc poate oferi avantajele sale, care nu ar trebuii să fie neglijate, dar ea nu 
constituie atelierul. 

Deci, iată propunerea pe care o face speculatorul celor pe care el ar vrea să colaboreze cu el: vă 
garantez pentru totdeauna că produsele voastre vor fi cumpărate, dacă vreţi să mă acceptaţi drept 
cumpărător sau intermediar. Tranzacţia este atât de avantajoasă încât propunerea nu poate fi refuzată. 
Muncitorul are continuitatea muncii, preţul fix şi certitudinea; antreprenorul, din punctul său de 
vedere, va fi uşurat la vînzare fiindcă, producând mai avantajos, el poate scade preţul. Beneficiile 
antreprenorului vor fi mai mari din cauza numărului mare de vânzări. Toată lumea, publicul şi 
magistratura, îl va felicita pe antreprenor pentru că a mărit bogăţia socială prin combinaţiile sale şi îi 
va vota o recompensă. 

Dar, în primul rând, cine spune reducerea cheltuielilor, spune reducere serviciilor; este adevărat, nu 
se referă la noul atelier ci la muncitorii din acelaşi sector comercial lăsaţi afară şi la mulţi alţii, ale 
căror servicii accesorii vor fi mai puţin solicitate în viitor. Prin urmare, formarea oricărui atelier 
corespunde cu o eliminare a muncitorilor: această afirmaţie, oricât de contradictorie ar părea să fie, 
este la fel de adevărată cu privire la atelier şi la maşină. 

Economişti sunt de acord: dar ei repetă aici eterna lor oraţie precum că, după o anumită perioadă 
de timp, dat fiind că cererea unui anumit produs a crescut datorită scăderii preţului, consecinţa va fi 
că munca va mult mai solicitată ca înainte. Fără îndoială, CU TIMPUL, echilibrul se va restabili; 
echilibrul nu se va restabili la acest punct căci îndată va fi tulburat în altă parte, fiindcă spiritul 
inventativ, la fel ca munca, nu se opreşte niciodată. Acum, ce teorie ar putea justifica aceste 
hecatombe perpetue? Sismondi scrie: "Când numărul de truditori va fi redus la un sfert sau la o 
cincime faţă de câţi există în prezent, nu vom mai avea nevoie decât de un sfert sau de o cincime de 
preoţi, medici, etc. Când îi vom face să dispară cu totul, vom putea renunţa la specia umană." Acest 
lucru s-ar întâmpla cu adevărat dacă nu ar fi permanent nevoie să fie create noi maşini, noi pieţe de 
desfacere şi, în consecinţă, braţele de muncă să fie mutate, forţa de muncă a fiecărei maşini să fie 
pusă în raport cu nevoile de consum, adică să fie restabilit echilibrul de valori distrus în permanenţă. 
Astfel, industria şi bogăţia pe de o parte, populaţia şi mizeria pe de altă parte, progresează consecutiv 
fiind cauza reciprocă. 

Am arătat că la începuturile industriei, antreprenorul trata de la egal la egal cu camarazii săi, care 
ulterior au devenit muncitorii lui. De fapt, se poate vedea că această egalitate primitivă a trebuit să 
dispară repede, pentru a fi înlocuită cu poziţia avantajoasă a patronului şi dependenţa salariaţilor. 
Degeaba legea asigură fiecăruia dreptul de antrepriză, facultatea de a munci singur şi de a vinde 
direct produsele sale. Conform ipotezei, această stare de fapt nu este practicabilă fiindcă atelierul a 
avut ca scop anihilarea muncii izolate. Cât despre dreptul de a pune mâna pe plug şi de a ara - în 
industrie şi agricultură este la fel: a şti cum se munceşte nu înseamnă nimic, proba trebuie făcută la 
momentul oportun; butica, la fel ca şi pământul, aparţine primului ocupant. Când un stabiliment a avut 
timpul disponibil să se dezvolte, să-şi mărească bazele, să se încarce cu capitaluri, să-şi asigure 
clientela - ce poate face împotriva acestei forţe muncitorul care are numai braţele sale? Astfel, 



corporaţiile şi breslele de meşteşugari din Evul Mediu nu au fost fondate printr-un act arbitrar al 
puterii suverane şi nici printr-o uzurpare fortuită şi brutală: forţa lucrurilor le-a creat cu mult timp 
înainte ca edicturile regilor să le fi acordat consacrarea legală; în ciuda reformei din '89 [NT 87], 
vedem cum se reconstituie sub ochii noştri cu o energie de o sută de ori mai redutabilă. Abandonaţi 
munca în propriile sale tendinţe şi înrobirea a trei sferturi din omenire este asigurată. 

In plus, după ce au degradat muncitorul punându-i un maistru, maşina sau atelierul îi împlinesc 
degradarea făcându-1 să decadă de la gradul de artizan la cel de muncitor manual. 

Altă dată, populaţia de pe malurile fluviilor Saone şi Rhone era, în mare parte, formată din 
luntraşi, toţi formaţi să conducă vapoare, cu cai sau cu rame. Acum, când remorca cu aburi s-a stabilit 
aproape peste tot, luntraşii, dintre care majoritatea nu găsesc posibilitatea de a se întreţine din meseria 
lor, sunt şomeri trei sferturi din viaţă sau se fac fochişti. Dacă nu mizeria, atunci degradarea: aceasta 
este ultima alternativă pe care maşinile o dau muncitorului. O maşină este ca o piesă de artilerie: cu 
excepţia căpitanului, cei care se ocupă de ea sunt servitori, sclavi. 

De când au fost stabilite marile întreprinderi, o mulţime de mici meserii au dispărut din 
gospodărie: oare crede cineva că muncitoarele de 50 şi de 75 de centime ar fi la fel de deştepte ca 
predecesoarele lor? 

M. Dunoyer povesteşte: "După înfiinţarea liniei ferate de la Paris la Saint Germain, s-au stabilit 
între Le Pecq şi o mulţime de localităţi mai mult sau mai puţin învecinate un număr asemănător de 
omnibus-uh şi trăsuri încât, contrar oricărei previziuni, folosirea cailor a crescut într-o proporţie 
considerabilă." 

Contrar oricărei previziuni ! Numai un economist poate să nu prevadă aceste lucruri. înmulţiţi 
maşinile, veţi face să crească munca penibilă şi respingătoare: această apoftegmă este la fel de certă ca 
oricare altă apoftegmă care datează de la potop. Dacă vreţi, să fiu eu cel acuzat de rea intenţie faţă de 
cea mai frumoasă invenţie a secolului nostru; nimic nu mă va împiedica să afirm că principalul 
rezultat al liniilor ferate, după aservirea micii industrii, va crearea unei populaţii de muncitori 
degradaţi, cantonieri, măturători, hamali, docheri, camionari, paznici, portari, cantaragii, gresori, 
curăţători, fochişti, pompieri, etc.,etc. 4000 de kilometri de căi ferate vor da Franţei un surplus de 
cincizeci de mii de sclavi: fără îndoială, nu pentru această lume invocă d-1 Chevalier şcoli 
profesionale. 

Se va afirma poate că masa de transporturi a crescut proporţional cu mult peste numărul de 
muncitori zilieri iar diferenţa este în favoarea căii ferate şi că, pe total, există progres. Observaţia 
poate fi chiar generalizată şi acelaşi argument poate fi aplicat la toate industriile. 

Dar tocmai această generalitate a fenomenului este cea care face să reiasă fenomenul de înrobire a 
muncitorilor. în industrie, primul rol este al maşinilor, cel de al doilea al omului: tot geniul extins de 
muncă duce la abrutizarea proletariatului. Ce naţiune va fi glorioasă ca noi când, din 40 de milioane 
de locuitori, 35 de milioane vor fi truditori, mâzgălitori de hârtie şi valeţi! 

Cu maşina şi atelierul, îşi face intrarea în economia politică dreptul divin, adică principiul de 
autoritate. Capitalul, Stăpânirea, Privilegiul, Monopolul, Comandita, Creditul, Proprietatea, etc, 
acestea sunt, în limbaj economic, diversele denumiri a nu ştiu ce, care altădată se numeau Putere, 
Autoritatea, Suveranitate, Legea scrisă, Revelaţia, Religie, Dumnezeu, pe scurt, cauza şi principiul 
tuturor nenorocirilor şi crimelor noastre şi care, cu cât încercăm să le definim, cu atât ele scapă. 

Este oare imposibil ca, în starea actuală a societăţii, atelierul, cu organizarea sa ierarhică şi 
maşinile sale să fie întrebuinţat spre binele tuturor, în loc să servească exclusiv intereselor clasei mai 
puţin numeroasă, mai puţin muncitoare şi mai bogată? 

Acesta este subiectul pe care îl vom examina. 

§111 - Preventive împotriva influenţei dezastroase a maşinilor 

Reducerea forţei de muncă este sinonimă cu scăderea preţului şi, în consecinţă, cu creşterea de 
schimburi deoarece, atunci când consumatorul plăteşte mai puţin, el va cumpăra mai mult. 

Dar, reducerea forţei de muncă este sinonimă şi cu restrângerea pieţei deoarece, în cazul în care 
producătorul câştigă mai puţin, el va cumpăra mai puţin. Aşa se petrec lucrurile, de fapt. 
Concentrarea forţelor în atelier şi intervenţia capitalului în producţie, sub denumirea de maşini, 



creează simultan supraproducţia şi despuierea; toată lumea a văzut cum aceste două flagele, mai 
redutabile ca incendiul şi ciuma, s-au dezvoltat în zilele noastre la dimensiunile cele mai mari, cu o 
intensitate mistuitoare. în acelaşi timp, este imposibil să dăm înapoi: trebuie să producem, întotdeauna 
şi ieftin; fără acest lucru, existenţa societăţii este compromisă. Muncitorul, care a creat atât de multe 
maşini minunate ca să scape de abrutizarea cu care era ameninţat de principiul diviziunii, se regăseşte 
în propriile sale lucrări lovit de interdicţie sau înrobit. Ce modalităţi sunt propuse împotriva acestei 
alternative? 

D-l de Sismondi, ca toţi cei care au idei patriarhale, ar vrea ca diviziune muncii, cu maşini şi 
manufacturi, să fie abandonată şi fiecare familie să revină la sistemul de indiviziune primitivă, adică 
la principiul fiecare la el, fiecare pentru el, în sensul cel mai literal al expresiei. Acest lucru înseamnă 
a retrograda şi este imposibil. 

D-l. Blanqui revine cu proiectul său de participare a muncitorului şi de plasare în comandită a 
tuturor industriilor, pentru profitul muncitorului colectiv. Am arătat că acest plan ar compromite 
fondul public fără a amelioreze în mod semnificativ situaţia muncitorilor. Chiar şi d-l Blanqui 
personal părea să se fi raliat la acest sentiment. De fapt, cum poate fi conciliată această participare a 
muncitorului la profituri cu drepturile inventatorilor, antreprenorilor şi capitalişti, dintre care unii 
trebuie să-şi ramburseze marile lor avansuri precum şi eforturile lor prelungite şi răbdătoare; alţii îşi 
expun neîncetat averea acumulată şi sunt singurii care iau riscurile unor întreprinderi adeseori 
riscante; al treilea grup nu ar putea suporta reducerea de dobânzi fără să-şi piardă oarecum fondurile? 
Pe scurt, cum poate fi armonizată egalitatea care se voia stabilită între muncitori şi patroni cu 
preponderenţa care nu poate fi înlăturată de la şefii de instituţii, comanditari şi inventatori şi care 
implică atât de clar pentru ei aproprierea exclusivă a beneficiilor? A stabili prin lege că toţi 
muncitorii sunt admişi la diviziunea beneficiilor ar fi egal cu decretul de dizolvare al societăţii; toţi 
economiştii au înţeles atât de bine acest lucru încât, în cele din urmă, au schimbat într-o exortaţie 
adresată patronilor ceea ce la început au conceput drept plan. Cât timp salariatul va avea ca profit 
numai cea ce îi va fi lăsat de antreprenor, putem avea certitudinea că pauperitatea eternă va fi soarta 
sa: muncitorii nu pot face să fie altfel. 

In rest, lăudabila ideea de a asocia muncitorii cu patronii înclină spre această concluzie comunistă, 
evident falsă în premizele sale: ultimul cuvânt al maşinilor este de a face omul bogat şi fericit, fără 
trebuiască să muncească. Dat fiind că agenţii naturali trebuie să facă totul în favoarea noastră, 
maşinile trebuie să aparţină statului iar scopul progresului este comunitatea. 

Voi examina teoria comunistă la locul potrivit. 

Dar, eu cred că partizanii acestei utopii trebuie să fie avertizaţi încă de pe acum că speranţa în care 
se leagănă cu privire la maşini este numai o iluzie a economiştilor, ceva de genul perpetuum mobile, 
căutată întotdeauna şi negăsită vreodată, fiindcă este solicitată de la cine nu o poate furniza. Maşinile 
nu merg singure: pentru a le menţine mişcarea, trebuie organizat un serviciu imens în jurul lor; astfel, 
în cele din urmă, omul creează locuri de muncă proporţional cu numărul de instrumente cu care se 
înconjoară. Marea problemă cu maşinile nu este diviziunea produselor ci asigurarea alimentaţiei, 
adică reînnoirea neîncetată a motorului. Această forţă motrică nu este aerul, apa, aburul, energia 
electrică, aceasta este forţa de muncă, debuşeul. 

O cale ferată suprimă pe toată lungimea ei rulajul, diligenţele, tapiţerii, şelarii, rotarii şi hangii: eu 
înţeleg acest lucru din primul moment care urmează după instalarea căii ferate. Să presupunem că 
statul, ca măsură de conservare sau conform principiului de indemnizare, îi face pe industriaşii 
declasaţi de calea ferată proprietarii sau exploatatorii acestei rute: preţurile de transport fiind, 
presupun, reduse cu 25% (fără acest lucru la ce ar folosi calea ferată?), venitul tuturor acestor 
industrii unite va fi diminuat cu o sumă egală, ceea ce înseamnă că 1/4 din persoanele care trăiau 
înainte din rulaj se vor găsi literalmente lipsită de resurse, cu toată generozitatea statului. Pentru a face 
faţă deficitului lor, ei au numai o singură speranţă: ca masa de transport efectiv pe linia de transport 
să crească cu 25% sau să-şi găsească locuri de muncă în alte domenii industriale. Acest lucru pare a 
fi imposibil, fiindcă, prin ipoteză şi fapt, locurile de muncă sunt ocupate peste tot, proporţia este 
păstrată iar oferta este suficientă faţă de cerere. 

Dacă dorim să crească masa transporturilor, este necesar ca un nou impuls să fie dat forţei de 
muncă în celelalte industrii. Chiar dacă admitem că muncitorii angajaţi sunt muncitorii declasaţi de 
această supra-producţie şi că repartiţia lor în diferitele categorii de muncă ar fi la fel de uşoară în 
practică, după cum prescrie teoria, dificultatea este încă departe de a fi rezolvată. Dat fiind că 



personalul din circulaţie este în proporţia de 100 - 1000 faţă de personalul din producţie, pentru a 
obţine, cu o circulaţie mai ieftină cu un sfert - cu alte cuvinte, cu un sfert mai puternică - acelaşi 
revenit ca înainte, ar fi necesar ca producţia să fie întărită cu un sfert, adică să fie adăugat la forţa de 
muncă agricolă şi industrială nu numai 25, cifra care indică proporţionalitatea industriei de vehicule, 
ci 250. Dar, pentru a ajunge la acest rezultat, va fi nevoie să fie create maşini şi, ceea ce este mult mai 
rău, va fi nevoie să fie creaţi oameni: acest lucru aduce în permanenţă întrebarea înapoi la acelaşi 
punct. Astfel, de la o contradicţie la alta: acum nu este numai munca cea care, prin maşină, 
înlocuieşte omul; omul este cel care, prin slăbiciunea sa numerică şi insuficienţa consumului, 
împlineşte locul maşinii. Astfel, aşteptând stabilirea echilibrului, există simultan lipsă de lucru şi 
lipsă de braţe de muncă, lipsă de produse şi lipsă de debuşeuri. Afirmaţia noastră despre calea ferată 
este valabilă pentru toate industriile: întotdeauna omul şi maşina se urmărească reciproc, fără ca 
primul să poată ajunge la repaus şi a doua să fie sătulă. 

Indiferent, deci, care ar fi progresele mecanicii, când vor fi inventate maşini de o sută de ori mai 
puternice ca ultima maşină de ţesut, sapa sau tiparul cu cilindru, când vor fi descoperite forţe de o 
sută de ori mai puternice decât aburul atunci, departe de a elibera omenirea, de a crea locuri de 
agrement şi de a face gratuită producţia tuturor obiectelor, aceste invenţii vor multiplica numai forţa 
de muncă, vor cauza creşterea populaţiei, vor îngreuna servitudinea, vor scumpi traiul şi vor adânci 
abisul care separă clasa satisfăcută şi la putere faţă de clasa suferindă şi supusă. 

Să presupunem acum că toate greutăţile sunt rezolvate; să presupunem că muncitorii disponibili 
datorită liniei ferate sunt suficienţi pentru acest surplus de serviciu solicitat de alimentaţia 
locomotivei, compensaţia fiind corectă şi fără ca cineva să sufere; bunăstarea fiecăruia va creşte cu o 
fracţiune din beneficiul realizat din rulajul pe calea ferată. Voi fi întrebat: cine împiedică realizarea 
acestor lucruri în mod regulat şi precis? Şi pentru un guvern inteligent ce poate fi mai uşor ca 
acţiunea în toate tranzacţiile industriale? 

Am împins ipoteza până unde putea merge pentru a arăta, pe de o parte, scopul spre care se 
îndreaptă omenirea şi, pe de altă parte, dificultăţile care trebuie depăşite pentru atingerea acestui scop. 
Desigur, ordinea providenţială este ca progresul legat de maşini să se realizeze în modul pe care l-am 
descris mai sus: dar ceea ce obstrucţionează mersul societăţii şi o face să se ducă de la Charibdis la 
Scylla este tocmai faptul că societatea nu este deloc organizată. Am ajuns numai la a doua etapă a 
evoluţiilor sale şi, pe drum, am dat de două prăpăstii care nu pot fi traversate - diviziunea muncii şi 
maşinile. Cum să facem ca muncitorul parcelar, dacă este un om inteligent, să nu se abrutizeze, iar 
dacă este deja abrutizat, cum facem ca el să revină la viaţa intelectuală? In al doilea rând, cum să 
facem ca printre muncitori să se nască această solidaritatea de interese, fără de care progresul 
industrial îşi numără paşii în catastrofele sale, când aceeaşi muncitori sunt profund divizaţi de muncă, 
salariu, inteligenţă şi libertate, adică de egoism? In fine, cum să fie conciliat ceea ce progresul 
realizat a făcut să fie inconciliabil? A face apel la comunitate şi la fraternitate ar însemna anticiparea 
datelor: nu există nimic comun, nu poate exista fraternitate între creaturi, aşa cum au fost create prin 
diviziunea muncii şi serviciul maşinilor. Cel puţin pentru moment, nu trebuie să căutăm soluţia aici. 

Dat fiind că răul se află mai mult în inteligenţe decât în sistem, să revenim la învăţământ, să trudim 
pentru educaţia poporului. 

Pentru ca educaţia să fie utilă, pentru a putea fi primită, este nevoie, înainte de toate, ca elevul să 
fie liber, aşa cum înainte de însămânţarea unui pământ, îl pregătim cu plugul şi îl curăţăm de spini şi 
buruieni. De altfel, cel mai bum sistem de educaţie, chiar şi cel care tratează filozofia şi morala, ar fi 
cel al educaţiei profesionale: dar, din nou, cum să conciliem această educaţie cu diviziunea parcelară 
şi cu serviciului maşinilor? Cum va redeveni om cel care, ca rezultat al muncii sale, a devenit un 
sclav, adică o mobilă, un obiect? Acest om va redeveni o persoană prin aceeaşi muncă sau prin 
continuarea aceleaşi practici? Cum nu se înţelege oare că aceste idei sunt respingătoare şi că, prin 
imposibil, proletarul ar putea ajunge la un anumit grad de inteligenţă, el l-ar folosi în primul rând 
pentru a revoluţiona societatea şi pentru a schimba toate raporturile civile şi industriale? Ceea ce afirm 
nu este o exagerare zadarnică. La Paris şi în marile oraşe, clasa muncitoare este cu mult superioară în 
comparaţie cu situaţia sa de acum 25 de ani; să mi se spună dacă această clasă nu este mod clar şi 
puternic revoluţionară! Ea va deveni din ce în ce mai revoluţionară pe măsură ce va poseda ideile de 
justiţie şi ordine, în special pe măsură ce va înţelege mecanismul proprietăţii. 

Cer permisiunea să revin încă o dată la etimologie: impresia mea este că limbajul a exprimat 
categoric situaţia morală a muncitorului, după ce a fost, depersonalizat de către industrie, dacă 



îndrăznesc să afirm acest lucru. în latină, ideea de servitute implică ideea de subalternare a omului 
faţă de lucruri. Ulterior, când dreptul feudal a declarat că şerbul este legat de glebă, aceasta era numai 
o traducere prin parafrază în sensul literal al termenului servus. 10 Raţiunea spontană, oracolul 
fatalităţii, a condamnat deci muncitorul subaltern înainte ca ştiinţa să fi constatat indignitatea sa. După 
aceasta, ce pot realiza strădaniile filantropiei pentru fiinţele pe care Providenţa le-a respins? 

Munca este educarea libertăţii noastre. Anticii aveau profunda percepţie a acestui adevăr când au 
făcut deosebirea dintre artele servile şi artele liberale. Cum este profesiunea, aşa sunt ideile; cum sunt 
ideile, aşa sunt obiceiurile. La sclav, totul are caracteristicul umilirii - obiceiurile, gusturile, 
inclinaţiile, sentimentele, plăcerile: la el există subversiunea universală. Să ne ocupăm de educaţia 
claselor paupere! Dar acest lucru înseamnă a crea cel mai atroce antagonism în aceste suflete 
degenerate; acest lucru înseamnă să le fie inspirate idei pe care munca le-ar face insuportabile, 
afecţiuni incompatibile cu grosolănia situaţiei lor, plăceri pe care le simt mai puţin. Dacă un asemenea 
plan ar reuşi, muncitorul nu va fi transformat în om ci în demon. Să fie studiate deci fizionomiile 
puşcăriaşilor şi ale deţinuţilor din coloniile penitenciare şi să mi se spună dacă majoritatea acestor 
fizionomii nu aparţine celor pentru care revelaţia frumosului, a eleganţei, a bogăţiei, a bunăstării, a 
onoarei şi ştiinţei, a tot ceea ce formează demnitatea omului, i-a găsit prea slabi, i-a demoralizat şi i-a 
omorât. 

Cei mai puţin îndrăzneţi afirmă că "cel puţin ar trebuii să fie fixate salariile şi în toate industriile să 
fie formulate tarife acceptate de patroni şi muncitori." 

D-l Fix este cel care propune această ipoteză salvatoare. El răspunde victorios: "Aceste tarife au 
fost elaborate în Anglia şi în alte părţi; se ştie ce valorează; peste tot, aceste tarife au fost mai curând 
încălcate decât acceptate, de patroni şi muncitori." 

Cauzele încălcării tarifelor sunt uşor de înţeles: acestea sunt maşinile, procedeele şi combinaţiile 
neîncetate ale industriei. Un tarif este convenit la un anumit moment: dar iată că, brusc, intervine o 
nouă invenţie care acordă inventatorului ei capacitatea de a scade preţul la marfă. Ce vor face ceilalţi 
antreprenori? Vor înceta să producă şi vor concedia muncitorii sau le vor propune o reducere. 
Aceasta este singura lor soluţie, aşteptând să descopere la rândul lor o modalitate prin care, fără să 
micşoreze suma salariilor, ei vor putea să producă mai ieftin decât concurenţii lor, ceea ce va fi din 
nou echivalent cu o reprimare a muncitorilor. 

D-l. Leon Faucher pare să încline în favoarea unui sistem de indemnizare. El spune: "Concepţia 
noastră este că, dintr-un anumit interes, Statul, reprezentând voinţa generală, dă comanda ca o 
anumită industrie să fie sacrificată." Se presupune întotdeauna ca statul să ordone acest lucru, din 
moment ce acordă fiecăruia libertatea de a produce, protejează şi apără împotriva oricărui atentat la 
această libertate. "Dar aceasta este o măsură extremă, un experiment întotdeauna periculos care 
trebuie să fie însoţit de toate menajamentele posibile pentru indivizi. Statul nu are dreptul să ia unei 
clase de cetăţeni munca prin care ei trăiesc, înainte de a le furniza altfel subzistenţa sau asigurându-se 
că ei vor găsi în alte locuri de muncă folosirea inteligenţei şi forţei lor de muncă. în ţările civilizate 
este o chestiune de principiu ca guvernul să nu poată acapara o proprietate privată, chiar şi pentru 
utilitatea publică, fără să fi despăgubit proprietarul printr-o indemnizare justă şi prealabilă. Noi 



10 în contradicţie cu cele mai recomandabile autorităţi, nu pot accepta idea că şerbul, în latină servus, era menit 
să servare, să păstreze, fiindcă sclavul era un prizonier de război deţinut pentru muncă. Servitutea, sau cel 
puţin domesticirea erau, cu siguranţă, anterioare războiului şi au crescut simţitor. Dacă aceasta era originea ideii 
şi a faptului, atunci de ce nu s-a spus serv-atus, conform deducţiei gramaticale, în loc de serv-usl Pentru mine, 
adevărata etimologie este în contradicţia dintre serv-are şi serv-ire. La origine, subiectul al acestor cuvinte era 
ser-o, in-ser-o, a aduna, a lega iar de aici provin cuvintele ser-ies, unire, continuitate. în franceză, ser-a - lacăt; 
ser-tir - a pune în coşciug, etc. Toate aceste cuvinte implică idea unui obiect principal la care se adaugă un 
accesoriu, ca obiect de utilitate specială. De aici provine serv-ire,a fi un pbiect de utilitate, un lucru secundar 
faţă de un altul; serv-are, după cum am spus, înseamnă a pune de o parte, a desemna utilitatea unui obiect; serv- 
us, om la dispoziţie, o utilitate, o mibilă, în sfîrşit, un om de serviciu. Antinomia termenului servus este 
dom- minus (dom-us, dom-anium şi dom-are), adică căpetenia gospodăriei, stăpînul, cel care se foloseşte de 
oameni, servat, animalele, domat şi obiectele, possidet. Este de la sine înţeles că prizonierii de război erau 
păstraţi pentru sclavie: servati ad servitium sau, mai curînd, serti ad glebam. Menirea lor fiind ştiută, ei numai 
şi-au însuşit numele. 



credem că munca este o proprietate la fel de legitimă şi sacră ca un câmp sau o casă şi nu înţelegem 
de ce acestea ar trebuii să fie expropriate, fără nici un fel de despăgubire ..." 

"Pe cât considerăm himerice doctrinele care prezintă guvernul drept furnizorul universal al muncii 
în societate, pe atât ni se pare just şi necesar ca orice deplasare a forţei de muncă în numele utilităţii 
publice să fie efectuată numai prin intermediul unei compensaţii sau a unei tranziţii şi fără să fie 
sacrificaţi indivizii şi clasele pe motive de raţiune de stat. La naţiunile bine stabilite, puterea are 
întotdeauna timpul şi banii care trebuie plătiţi pentru atenuarea acestei suferinţe parţiale. Dat fiind că 
industria nu emană din guvern, pentru că a venit pe lume şi se dezvoltă din impulsul liber şi 
individual al cetăţenilor, se consideră că guvernul este obligat să ofere un fel de despăgubire sau 
indemnizare când obstrucţionează această activitate." 

Acestea sunt cuvinte de aur: orice ce ar spune d-1 Leon Faucher, el solicită organizarea muncii. A 
acţiona astfel ca orice deplasare a muncii să nu aibă loc decât prin intermediul unei despăgubiri 
sau a unei tranzacţii şi ca persoanele fizice şi clasele sociale să nu fie sacrificate din considerente de 
raţiune de stat. Cu alte cuvinte, pentru progresul industriei şi libertatea antreprizelor, legea supremă 
a statului înseamnă fără îndoială, să se constituie , într-un mod care va fi determinat de viitor, funcţiile 
de furnizor de forţă de muncă în societate şi paznic al salariilor. Aşa cum am mai spus, dat fiind că 
progresul industrial şi, prin urmare, activitatea de declasare şi reclasare în societate este neîntreruptă, 
nu este vorba să fie descoperită o tranziţie particulară pentru fiecare inovare ci, mai degrabă, trebuie 
găsit un principiu general, o lege organică de tranziţie, care să poată fi aplicată în toate cazurilor 
posibile şi care să-şi producă efectul de la sine. Este oare d-1 Leon Faucher în măsură să formuleze 
această lege şi să reconcilieze diversele antagonisme pe care le-am descris? Nu, fiindcă el preferă să 
se oprească la ideea unei indemnizaţii. El afirmă că la naţiunile bine organizate, puterea are 
întotdeauna timpul şi banii să atenueze aceste suferinţe parţiale. Nu mă supăr pentru intenţiile 
generoase ale d-lui Faucher dar acestea îmi par fundamental impracticabile. 

Puterea are numai timpul şi banii pe care îi încasează de la contribuabili. A despăgubicu impozite 
a industriaşilor declasaţi înseamnă a lovi cu ostracism noile invenţii şi a face comunism cu 
baionetele, fără ca acest lucru să rezolve dificultatea. Este inutil să mai insistăm despre indemnizarea 
de stat. Indemnizarea, aplicată conform viziunilor d-lui M. Faucher, se va termina cu despotismul 
industrial, ceva de genul stăpânirii lui Mehemet-Ali [NT 88], ori va degenera într-un impozit al 
săracilor, adică într-o ipocrizie zadarnică. Spre binele omenirii, ar fi preferabil să nu se facă 
indemnizări iar munca să fie lăsată să-şi caute singură eterna sa constituţie. 

Unii spun ca guvernul să-i mute pe muncitorii declasaţi acolo unde industria privată nu este 
stabilită, acolo unde antreprizele individuale nu ar putea ajunge. Avem munţi care trebuie împăduriţi 
din nou, cinci sau şase milioane de hectare de pământ care trebuie defrişat, canale care trebuiesc 
săpate, o mie de lucruri de utilitate imediată şi generală care trebuiesc făcute. 

D-1 Fix răspunde: "Cerem multe scuze cititorilor dar şi aici suntem obligaţi să intervină capitalul. 
Anumite suprafeţe, cu excepţia unor terenuri comunale, sunt necultivate fiindcă, dacă ar fi cultivate, 
ele nu ar da nici un produs net şi foarte probabil că nu ar face să revină costurile de cultivare. Aceste 
terenuri sunt ale unor proprietari care posedă sau nu capitalul necesar pentru a le exploata. In primul 
caz, este foarte probabil ca proprietarul să se mulţumească cu un profit minim şi eventual să renunţe 
la ceea ce se numeşte arenda pământului; dar el a constatat că prin preluarea acestor cultivări, el va 
pierde capitalul său de fondare iar celelalte calcule pe care le-a făcut i-au demonstrat că vânzarea 
produselor nu acoperea costurile cultivării. . . După ce totul a fost bine examinat, pământul va rămâne 
necultivat deoarece capitalul investit eventual nu ar aduce nici un profit şi s-ar pierde. în altă situaţie, 
aceste pământuri ar fi fost imediat cultivate; economiile, care în ziua de azi iau o altă direcţie, s-ar fi 
îndreptat în mod necesar, într-o anumită măsură, spre exploatările teritoriale, deoarece capitalurile nu 
au sentimente ci interese şi întotdeauna caută utilizarea cea mai certă şi profitabilă." 

Acest raţionament, foarte bine motivat, este egal cu afirmaţia că încă nu a venit momentul ca 
Franţa să exploateze terenurilor necultivate, aşa cum nu a venit momentul ca negrii şi hotentoţii să 
aibă căi ferate. Pentru că, aşa cum a fost afirmat la capitolul II, societatea începe cu exploatările cele 
mai uşoare, sigure, necesare şi necostisitoare: treptat, societatea ajunge să utilizeze lucrurile relativ 
mai puţin productive. De când specia umană se agită pe faţa globului, ea nu s-a luptat cu alt scop; 
pentru ea, aceeaşi grijă revine întotdeauna: a asigura subzistenţa mergând spre descoperire. Pentru ca 
defrişarea despre care vorbim să nu devină o speculaţie ruinătoare, o cauză de mizerie sau, cu alte 
cuvinte, ca să fie posibilă, este necesar, prin urmare, să fie multiplicate şi mai mult capitalurile şi 



maşinile noastre, să descoperim noi modalităţi, să divizăm munca mai bine. Dar, a solicita guvernului 
să adopte o astfel de iniţiativă înseamnă a face ca ţăranii care, văzând că se apropie o furtună, să 
înceapă să se roage la Dumnezeu şi să-şi invoce sfântul. Nu trebuie să mai repetăm acest lucru de 
prea multe ori: guvernele reprezintă Divinitatea şi aproape că am spus că guvernele execută 
răzbunările celeste: ei nu pot face nimic pentru noi. Oare guvernul englez, de exemplu, poate da de 
lucru nenorociţilor care re refugiază în azilurile de săraci? Când va putea, va îndrăzni oare să facă 
acest lucru? Ajută-te singur şi cerul te va ajuta! Acest act de neîncredere populară faţă de Divinitate 
ne mai spune la ce trebuie să ne aşteptăm de la putere. . ., la nimic. 

Am ajuns la al doilea popas al calvarului nostru. In locul contemplaţiilor sterile, să fim din ce în 
ce mai atenţi la ce ne învaţă destinul. Garanţia libertăţii noastre este în progresul supliciului nostru. 



Capitolul V 
A treia perioadă - concurenţa 

între hidra cu o sută de boturi, diviziunea muncii şi zmeurul neîmblânzit al maşinilor, ce va 
deveni omenirea? Un profet a spus acum două mii de ani: diavolul îşi priveşte victima şi războiul se 
aprinde, Aspexit gentes et dissolvit [NT 89]. Pentru a ne feri de ambele flagele, foametea şi ciuma, 
Providenţa ne trimite discordia. 

Concurenţa reprezintă era filozofică în care înţelegerea aproximativă la jumătate a antinomiilor 
raţiunii a creat arta sofistului, în care caracterele falsului şi ale adevărului s-au confundat iar 
doctrinele au fost înlocuite numai cu dueluri înşelătoare ale spiritului. Astfel, mişcarea industrială 
reproduce fidel mişcarea metafizică: istoria economiei sociale se găseşte în întregime în scrierile 
filozofilor. Să studiem această fază interesantă, a cărei caracteristică cea mai frapantă este de a 
înlătura judecata celor care cred şi celor care protestează. 

§ I. Necesitatea concurenţei 

D-l Louis Reybaud este un romancier de profesie, economist de ocazie, premiat de Academia de 
ştiinţe morale şi politice pentru caricaturile sale antireformiste; în decursul timpului, a devenit unul 
din cei mai antipatici autori cu privire la ideile sociale. Orice ar face, d-l Reybaud este pătruns de 
aceste idei; împotrivirea pe care o stârneşte nu este în inima sau în spiritul său ci în fapte. 

In prima ediţie a lucrării sale Studii despre reformatorii contemporani, fiind mişcat de spectacolul 
durerilor sociale şi de curajul fondatorilor acestor doctrine, care au crezut cu o explozie de 
sentimentalitate că ar putea reforma lumea, d-l Reybaud s-a exprimat formal precum că toate 
sistemele lor ar fi dominate de ASOCIERE. D-l Dunoyer, unul din judecătorii d-lui Reybaud, îl flata 
puţin ironic: "Intr-o carte premiată de Academia Franceză, d-l Reybaud a expus cu atâta justeţe şi 
talent defectele celor trei principale sisteme reformiste. El consideră că principiul lor comun şi 
fundamental este asocierea. Pentru el, după cum declară, asocierea este cea mai mare problemă a 
timpurilor moderne. El afirmă că se apelează la asociere pentru a rezolva problema distribuirii 
fructelor muncii. Dacă, pentru a rezolva această problemă, autoritatea nu poate face nimic, asocierea 
poate face tot. D-l Reybaud vorbeşte aici ca un scriitor al falansterului. .." 

D-l Reybaud a avansat puţin, după cum se poate vedea. înzestrat cu prea mult bun-simţ şi bună 
credinţă pentru a nu percepe prăpastia, în scurtă vreme el şi-a dat seama că se rătăceşte şi a început 
să bată în retragere. Eu nu îl acuz că ar fi comis vreo crimă prin această întorsătură de 1 80 de grade: 
d-l Reybaud este unul dintre cei care nu pot fi traşi la răspundere pe nedrept pentru metaforele lor. A 
vorbit înainte să se gândească şi şi-a retras cuvintele: ce poate fi mai firesc. Dacă socialiştii ar trebuii 
să se lege de cineva, acesta ar fi d-l Dunoyer, care a provocat abjuraţia d-lui Reybaud prin acest 
compliment neobişnuit. 



D-l Dunoyer a înţeles repede că vorbele sale au ajuns la urechi care ascultă. Pentru gloria bunelor 
principii, el povesteşte că, "în a doua ediţie a lucrării Studii despre reformatori, d-l. Reybaud a 
temperat ceea ce afirmaţiile sale ar fi putut oferi ca absolut. El a spus că multe lucruri ar putea fi 
făcute în loc să spună că totul poate fi făcut. " 

Aceasta era o modificare importantă, după cum bine a remarcat d-l Dunoyer, dar care îi mai 
permitea d-lui Reybaud să mai scrie în acel timp: "Aceste simptomuri sunt grave. Acestea pot fi 
considerate drept pronosticurile unei organizaţii confuze, în care munca îşi va căuta un echilibru şi o 
regularitate care îi lipsesc... La baza acestor eforturi se ascunde un principiu, asocierea, care a fost 
condamnat pe nedrept datorită unor manifestaţii neregulate." 

în cele din urmă, d-l Reybaud a declarat sus şi tare că este partizan al concurenţei, ceea ce 
înseamnă clar că a abandonat principiul de asociere. Dacă prin asociere înţelegem numai formele 
societăţilor stabilite de codul de comerţ, expuse sinoptic de domnii Troplong şi Delangle, nu mai 
merită să distingem între socialişti şi economişti, între un partid care caută asocierea şi un partid care 
susţine că asocierea există. 

După ce d-l Reybaud a putut spune vag da şi nu într-o chestiune despre care se pare că încă nu-şi 
formase o părere clară, să nu îşi închipuie cineva că eu îl clasez printre acei speculatori ai 
socialismului care, după ce au lansat pe lume o mistificaţie, au început să dea înapoi sub pretextul că, 
ideea fiind în domeniul public, ea trebuie numai să-şi croiască drumul. După părerea mea, d-l 
Reybaud face parte mai curând din categoria păcăliţilor, care include atât de mulţi oameni cinstiţi şi 
cu atât de mult spirit. D-l Reybaud va rămâne pentru mine acel vir probus dicendi peritus [NT 90] , 
autorul moral şi priceput, care se poate lăsa surprins dar care exprimă numai ceea ce el vede sau 
simte. Dealtfel, odată plasat pe terenul ideilor economice, d-l Reybaud putea încă mai puţin să se 
pună de acord cu el însăşi, cu cât inteligenţa sa era mai netă iar raţionamentul său era mai just. Voi 
face această experienţă ciudată în faţa cititorului. 

Dacă d-l Reybaud ar putea să mă audă, i-aş spune: dacă veţi lua partea concurenţei, veţi regreta; 
dacă vă veţi opune concurenţei, veţi regreta şi mai mult: ceea ce înseamnă că veţi avea întotdeauna 
dreptate. Apoi, dacă veţi fi convins că nu aţi greşit nici în prima ediţie a cărţii şi nici în a patra, veţi 
reuşi să vă formulaţi opinia inteligibil, iar eu vă voi considera un economist genial ca Turgot şi 
A.Smith; dar vă previn că atunci vă veţi asemăna cu cel din urmă, pe care desigur că îl cunoaşteţi 
puţin: veţi fi un egalitar. Faceţi pariu? 

Pentru a-1 pregăti mai bine pe d-l Reybaud pentru acest gen de reconciliere cu el însuşi, să-i 
arătăm întâi că această versatilitate de gândire, pe care oricine în locul meu i-ar fi reproşat-o cu o 
supărare injurioasă, este o trădare, nu a celui care scrie ci a faptelor în despre care el şi-a asumat rolul 
de interpret. 

In martie 1 844, d-l Reybaud a publicat un articol despre seminţele oleaginoase - un subiect care 
interesa Marsilia, oraşul său natal. In acest articol, el s-a pronunţat călduros în favoarea liberei 
concurenţe şi a uleiului de susan. Conform informaţiilor compilate de autor şi care păreau autentice, 
susanul ar fi produs 45-46% de ulei în timp ce macul şi rapiţa aveau un randament de numai 25-30% 
iar măslina avea un randament de numai 20-22%. Din această cauză, susanul displace fabricanţilor 
din nord, care au solicitat şi au obţinut prohibiţia. Dar englezii sunt de gardă, pregătiţi să intre în 
posesia acestei ramuri valoroase de comerţ. D-l Reybaud spune să li se interzică sămînţa iar uleiul ne 
va reveni amestecat ca săpun sau altfel: noi vom pierde profitul din fabricare. De altfel, interesul flotei 
noastre maritime cere ca acest comerţ să fie protejat ; este vorba de nu mai puţin de 40,000 de butoaie 
de seminţe, ceea ce presupune un aparataj de navigaţie de 300 de vase şi 3000 de marinari. 

Acestea sunt faptele concludente: 45 % de ulei în loc de 25%; calitatea superioară a uleiurilor din 
Franţa; reducerea de preţ a unui articol de primă necesitate; economie pentru consumatori; 300 de 
nave, 3000 de marinari - iată ce ar valora pentru noi libertatea comerţului. Deci, trăiască concurenţa şi 
susanul! 

Apoi, pentru a asigura mai bine aceste rezultate strălucitoare, d-l Reybaud, dus de patriotismul său 
şi urmându-şi ideea drept înainte, observă, foarte judicios după părerea noastră, că guvernul ar trebuii 
să se abţină de acum înainte de la orice tratat de reciprocitate pentru transporturi; el cere ca marina 
franceză să execute importurile şi exporturile comerţului francez. El afirmă: "Ceea ce noi numim 
reciprocitate este o pură ficţiune din care câştigă partea a cărei navigaţie costă mai puţin. Dat fiind că 
în Franţa, ingredientele navigaţiei, adică achiziţionarea vasului, salariile echipajelor, costurile de 
înarmare şi aprovizionare se ridică la un preţ excesiv şi mai mare decât cel al altor naţiuni maritime, 



concluzia este că orice tratat de reciprocitate este egal cu un tratat de abdicare. în loc să se ajungă la 
un act de convenienţă reciprocă, noi ne mulţumim în mod conştient sau involuntar cu un sacrificiu." 
Aici, d-1 Reybaud arată consecinţele dezastroase al reciprocităţii: "Franţa consumă 500,000 de 
baloturi de bumbac iar americanii sunt cei care le aduc pe cheiurile noastre; Franţa foloseşte cantităţi 
enorme de cărbune şi englezii le transportă; suedezii şi norvegienii ne livrează fierul şi lemnul lor; 
olandezii - brânzeturilor lor; ruşii - cânepa şi grâurile; genovezii - orezul lor; spaniolii - uleiurile 
lor; sicilieni - sulfurai lor; grecii şi armenii - toate produsele din Marea Mediterană şi din Marea 
Neagră." 

Evident, această situaţie este intolerabilă fiindcă a făcut ca marina noastră comercială să devină 
inutilă. Să ne grăbim deci să intrăm în atelierul maritim, din care preţul scăzut al navigaţiei străine 
tinde să ne excludă. Să închidem porturile noastre pentru vasele străine sau cel puţin să-i lovim cu un 
impozit mare. Deci, jos concurenţa şi flotele marine rivale! 

Oare d-1 Reybaud începe să înţeleagă că oscilaţiile sale economico-socialiste sunt mult mai 
inocente decât ar fi crezut? Cât de recunoscător ar trebuii să-mi fie pentru că i-am potolit conştiinţa, 
eventual alarmată! 

Reciprocitatea de care d-1 Reybaud se plânge cu atâta amar este numai o formă a libertăţii 
comerciale. Reveniţi la libertatea deplină a tranzacţiilor şi drapelul nostru va fi izgonit de pe mare, aşa 
cum uleiurile noastre vor fi izgonite de pe continent. Deci, vom plăti mai scump pentru uleiul nostru 
dacă vom persista să-1 fabricăm singuri; vom plăti mai mult pentru mărfurile coloniale dacă vrem să 
le transportăm noi. Pentru a ajunge la preţul cel mai bun, ar fi nevoie să renunţăm la marina noastră, 
după ce vom fi renunţat la uleiurile noastre, aşa cum vom renunţa la hainele noastre de lână, la stofe, 
la ţesăturile de bumbac, la produsele de fier; apoi, dat fiind că o industrie costă şi mai mult,vom fi 
obligaţi să renunţăm la vinurile noastre, la grâurile noastre, la furajele noastre! Orice parte aţi alege, 
privilegiul sau libertatea, ajungeţi la imposibil, la absurd. 

Fără îndoială că există un principiu de reconciliere; dar, pentru a nu fi cel mai perfect despotism, 
aceste principiu trebuie să fie derivat dintr-o lege care este superioară libertăţii însăşi: dar, această 
lege nu a fost încă definită de nimeni iar eu le cer economiştilor acest lucra, dacă într-adevăr ei posedă 
ştiinţa necesară. Eu nu îl pot considera savant pe cel care, cu toată buna credinţă şi cu toată 
înţelepciunea de pe lume, predică, la o distanţă de 1 5 rânduri, libertatea şi monopolul. 

Nu este oare evident, cu dovadă imediată şi intuitivă, că CONCURENŢA DISTRUGE 
CONCURENŢA? în geometrie există oare o altă teoremă mai certă, mai peremptorie? Atunci cum, în 
ce condiţii, în ce sens, un principiu care este propria sa negarea poate intra în ştiinţă? Cum poate 
deveni un asemenea principiu o lege organică a societăţii? în cazul în care concurenţa este necesară, 
dacă, aşa cum spune doctrina, concurenţa este un postulat al producţiei, cum devine ea atât de 
devastatoare? Iar dacă efectul său cel mai cert este de a-i ruina pe cei care ea îi implică, cum poate fi 
ea utilă? Inconvenientele care rezultă în urma ei, la fel ca şi binele pe care care îl creează, nu sunt 
accidente provenite din activitatea omului: ambele provin logic din principiu şi subzistă din aceeaşi 
cauză, una în faţa celeilalte. 

în primul rând, concurenţa este la fel de esenţială pentru muncă ca diviziunea deoarece ea este 
diviziunea în sine care revine sub altă formă, sau mai degrabă, elevată la a doua sa capacitate. Afirm 
că diviziune nu mai este ca în prima epocă a evoluţiilor economice, atunci când era potrivită cu forţa 
colectivă şi, în consecinţă, absorbea personalitatea muncitorului în atelier; spre deosebire de această 
situaţie, acum ea dă naştere libertăţii, făcând din fiecare subdiviziune a muncii o suveranitate în care 
omul se pune în forţa şi independenţa sa. într-un cuvânt, concurenţa este libertate în diviziune şi în 
toate părţile divizate: începând cu funcţiile cele mai cuprinzătoare, ea aspiră să se realizeze pînă la 
operaţiunile inferioare al muncii parcelare. 

Aici comuniştii fac o obiecţiune. Ei pretind că în orice uzul şi abuzul trebuie separate. Există o 
concurenţă utilă, lăudabilă, morală, o concurenţă care face să crească inima şi gândirea, o concurenţă 
nobilă şi generoasă - aceasta este emulaţia. De ce această emulaţie nu ar avea ca obiectiv avantajul 
tuturor?... Există o altă concurenţă, funestă, imorală, nesocială; o concurenţă geloasă, care urăşte şi 
ucide: egoismul. 

Aşa spune comunitatea; astfel se exprima jurnalul La Reforme [NT 91] în urmă cu aproape un an, 
când îşi profesa crezul social. 

Oricât detest să mă opun celor care, în esenţă, au ideile mele, eu nu pot accepta o asemenea 
dialectică. Publicaţia La Reforme, crezând că poate concilia totul făcând o distingere mai mult 



gramaticală decât reală, a practicat calea de mijloc certă, adică cea mai proastă specie de diplomaţie. 
Argumentaţia publicaţiei este similară cu cea a d-lui Rossi cu privire la diviziunea muncii: ea constă 
în opunerea concurenţei cu morala, cu scopul de a limita una cu cealaltă, după cum d-1 Rossi 
pretindea să oprească şi să restrângă inducţiile economice prin morală, luând poziţie, după necesităţi 
şi circumstanţe. L-am combătut pe d-1 Rossi cu o simplă întrebare: cum este posibil ca ştiinţa să fie în 
dezacord cu ea însăşi, ştiinţa bogăţiei cu ştiinţa obligaţiei? în mod asemănător, îi întreb pe comunişti: 
un principiu a cărui dezvoltare este utilă în mod vizibil, poate fi funest în acelaşi timp? 

Se afirmă că emulaţia nu este concurenţa. In primul rând, observ că această pretinsă distincţie 
influenţează numai efectele divergente ale principiului, ceea ce a creat opinia că ar exista două 
principii care sunt confundate între ele. Emulaţia este numai concurenţa însăşi; dat fiind că ne-am 
lansat în abstracţii, mă voi implica de bună voie. Nu există emulaţie fără scop, aşa cum nu există un 
impuls pasional fără un scop; aşa cum obiectul oricărei pasiuni este analog cu pasiunea însăşi - femeia 
pentru amant, puterea pentru cel ambiţios, aurul pentru cel avar, coroana pentru poet - în mod similar, 
obiectul emulaţiei industriale este, în mod necesar, profitul. 

Comunistul răspunde: nu, obiectul emulaţiei muncitorului trebuie să fie utilitatea generală, 
fraternitatea, dragostea. 

în loc să se oprească la omul particular, despre care este vorba acum, societatea vrea să se ocupe 
numai de omul colectiv, adică societatea funcţionează numai cu scopul bogăţiei; bunăstarea, fericirea, 
sunt singurul său obiectiv. Deci, cum ceea ce este adevărat pentru societate nu ar fi adevărat pentru 
individ, având în vedere că întreaga societate este omul, că întreaga omenire trăieşte în fiecare om? 
Cum poate fi schimbat obiectul imediat al emulaţiei, care în industrie este bunăstarea personală, cu 
obiectivul îndepărat şi aproape metafizic care se numeşte bunăstarea generală, mai ales când acesta 
nu este nimic fără celălalt şi nu poate proveni decât din celălalt? 

în general, comuniştii îşi fac o iluzie stranie: ei sunt fanatici ai puterii, adică a forţei centrale iar în 
cazul concret despre care discutăm, ei sunt fanatici ai bogăţiei colective. Ei susţin că, printr-un fel de 
revenire, au făcut ca bogăţia colectivă să devină bunăstarea muncitorului, care a creat această bogăţie: 
ca şi cum individul ar fi posterior societăţii şi nu societatea posterioară individului. în rest, acesta nu 
este singurul caz în care îi vom vedea pe socialişti dominaţi inconştient de tradiţiile regimului 
împotriva căruia protestează. 

Dar de ce să insistăm? Din momentul în care comunistul schimbă denumirea lucrurilor, vera rerum 
vocabula [NT 92], el îşi mărturiseşte implicit incapabilitatea şi se exclude din chestiune. Din această 
cauză îi voi răspunde în general: prin negarea concurenţei, abandonaţi teza; în consecinţă, nu mai 
aveţi nici o importanţă în discuţie. Cu altă ocazie vom cerceta pînă la care punct omul trebuie să se 
sacrifice în favoarea interesului comun: acum trebuie să rezolvăm problema concurenţei, adică să 
reconciliem cea mai mare satisfacţie a egoismului cu necesităţile sociale; scutiţi-ne de moralităţile 
voastre. 

Concurenţa este necesară pentru constituirea valorii adică este necesară pentru însăşi principiul 
distribuţiei şi, în consecinţă, pentru instaurarea egalităţii. Cât timp un produs este furnizat numai de un 
singur producător, valoarea reală sa rămâne un mister, fie ca disimulare a producătorului, fie prin 
neglijenţa sau incapacitatea de a face ca preţul să revină la limita sa extremă. Astfel, privilegiul 
producţiei este o adevărată pierdere pentru societate iar publicarea datelor industriale este o necesitate 
sinonimă cu concurenţa muncitorilor. Toate utopiile imaginate sau imaginabile nu se pot sustrage de 
la această lege. 

Desigur, nu pot nega că forţa de muncă şi a salariile poate şi trebuie să fie garantate; sper chiar că 
vremea acestei garanţii nu este departe: dar, eu susţin că garanţia salariilor este imposibilă fără 
cunoaşterea exactă a valorii iar această valoare poate fi descoperită numai prin concurenţă, nu prin 
instituţii comuniste sau prin decretul poporului. Există aici ceva mai puternic decât voinţa 
legiuitorului şi a cetăţenilor: imposibilitatea absolută ca omul să-şi facă datoria sa după ce constată că 
este scutit de orice responsabilitate faţă de el însuşi: în domeniul muncii, responsabilitatea faţă de 
sine implică în mod necesar concurenţa cu ceilalţi. Decretaţi că, începând de la 1 ianuarie 1 847, 
munca şi salariile sunt garantate pentru toată lumea: imediat o relaxare imensă va veni după tensiunea 
arzătoare din industrie; valoarea reală va scade repede sub valoarea nominală; moneda metalică, în 
ciuda efigiei şi a ştampilei sale, va experimenta soarta asignaţilor; negustorul va cere mai mult ca să 
livreze mai puţin iar noi ne vom găsi într-o sferă mai joasă din infernul mizeriei, în care concurenţa 
este numai a treia fază. 



Când voi recunoaşte, împreună cu alţi socialişti, că atractivitatea muncii ar putea servi vreodată ca 
aliment al emulaţiei, fără vreun gând ascuns de profit, care ar putea fi utilitatea acestei utopii în faza 
pe care o studiem? Suntem încă în a treia epocă a evoluţiei economice, în a treia eră de constituire a 
muncii adică în perioada în care este imposibil ca muncă să fie atractivă. Munca poate fi atractivă 
numai ca rezultatul unui înalt grad de dezvoltare fizică, morală şi intelectuală a muncitorului. Dar, 
această dezvoltare în sinea sa, această educaţie a umanităţii de către industrie este exact obiectul pe 
care îl căutăm printre contradicţiile economiei sociale. Deci, cum ar putea atractivitatea muncii să ne 
servească ca principiu şi pârghie, atunci când, în continuare, este pentru noi obiectivul şi scopul 
nostru? 

Dar, dacă este incontestabil că munca, în calitate de manifestare sublimă a vieţii, a inteligenţei şi a 
libertăţii , îşi poartă atractivitatea sa, eu neg că această atractivitate ar putea fi vreodată complet 
separată de motivul utilităţii şi, în consecinţă, porneşte de la o revenire a egoismului; aşa cum am 
spus, eu neg munca pentru muncă, aşa cum neg stilul pentru stil, dragostea pentru dragoste, arta 
pentru artă. Stilul pentru stil a produs în zilele noastre literatura expeditivă şi improvizaţia fără idei; 
dragostea pentru dragoste duce la pederastie, onanism şi prostituţie; arta pentru artă ajunge la 
chinezării, caricatură, la cultul urâţeniei. Atunci când omul caută în muncă numai plăcerea exersării, 
în scurt timp el încetează să mai muncească, el se joacă. Istoria este plină de fapte care dovedesc acest 
lucru. Jocurile din Grecia, istmice, olimpice, pythice (delfice), nemeice, sunt activităţile unei 
societăţi care producea totul prin sclavii săi; viaţa spartanilor şi a cretanilor antici, modelele lor; 
gimnaziile, palestrele, hipodromurile şi agitaţiile din agora la atenieni; ocupaţiile pe care Platon le 
atribuie războinicilor în Republica sa şi care reprezintă numai gusturile secolului său; în cele din 
urmă, în societatea noastră feudală, duelurile şi turneele - toate aceste invenţii, precum şi multe altele 
despre care nu vorbesc, de la jocul de şah, inventat de Palamedes, după cum se spune, la asediul 
Troiei, pînă la cartele ilustrate de Gringonneur pentru Carol al Vl-lea, sunt exemple care arată ce 
devine munca, când este exclus din ea un motiv serios de utilitate. Munca, munca adevărată, cea care 
produce bogăţia şi crează ştiinţa, are prea multă nevoie de regulă, perseverenţă şi sacrificiu pentru a fi 
mult timp prietenă cu pasiunea, fugară de natura sa, inconsistentă şi dezordonată; munca este o esenţă 
prea elevată, ideală, filosofică pentru a deveni numai plăcere şi satisfacţie, adică misticism şi 
sentiment. Facultatea de a munci, care distinge omul de brute, provine din cele mai profunde adâncuri 
ale raţiunii: cum ar putea ea să devină în noi o simplă manifestare a vieţii, un act voluptuos al 
sensibilităţii noastre? 

Dacă acum ei se năpăstuiesc pe ipoteza unei transformări a naturii noastre, fără antecedente 
istorice, care nu a fost exprimată ca idee până în ziua de azi - acesta este numai un vis care nu poate 
fi neînţeles chiar şi de apologeţii săi, o inversare a progresului, o dezminţire a celor mai certe legi ale 
ştiinţei economice; pentru orice răspuns, eu exclud din discuţie această ipoteză. 

Să rămânem la fapte fiindcă numai acestea au un sens şi ne pot servi. Revoluţia franceză a fost 
efectuată pentru libertatea industrială precum şi pentru libertate politică: cu toate că, în 1789, Franţa 
nu şi-a dat seama de toate consecinţele principiului pe care îl solicita să fie realizat - să spunem 
răspicat : Franţa nu a greşit nici în promisiunile sale solemne şi nici în expectaţiile sale. Oricine ar 
încerca să nege aceste lucruri va pierde în ochii mei dreptul la critică: niciodată nu voi avea o dispută 
cu un adversar care va susţine drept principiu eroarea spontană a 25 de milioane de oameni. 

La sfârşitul secolului al XVlll-lea, Franţa, obosită de privilegii, a vrut cu orice preţ să zguduie 
torpoarea corporaţiilor sale şi să ridice demnitatea muncitorului prin a-i acorda libertatea Munca 
trebuia să fie emancipată peste tot, geniul trebuia să fie stimulat, industria trebuia să fie făcută 
responsabilă prin stimularea unei mii de competitori, făcând ca ei să fie influenţaţi de consecinţele 
provenite din moleşeala, ignoranţa şi rea credinţa lor. încă înainte de 1789, Franţa era coaptă pentru 
tranziţie: Turgot a fost primul care a avut gloria să execute prima traversare. 

Deci, în cazul în care concurenţa nu ar fi fost un principiu al economiei sociale, un decret al 
destinului, o necesitate a sufletului omenesc, de ce, în loc să fie abolite corporaţiile, patronajele şi 
directoratele, nu s-a considerat mai degrabă să fie reparată totalitatea? De ce să nu fie preferată o 
reformă, în loc de o revoluţie? De ce această negaţie, dacă ar fi fost suficientă o modificare? Mai ales 
că acest partid de mijloc era cu totul în favoarea ideilor conservatoare, pe care le împărtăşea 
burghezia? Să-mi explice această unanimitate a naţiunii, dacă pot, comunismul, democraţia cvasi- 
socialistă, care, pe baza principiului de concurenţă, reprezintă fără ezitare sistemul de mijloc, ideea 
contra-revoluţionară ! 



Adăugaţi faptul că evenimentul a confirmat teoria. începând cu perioada de guvernare a lui Turgot, 
un surplus de activitate şi de bunăstare a început să se manifeste în popor. Dovada părea atât de 
decisivă încât a obţinut asentimentul tuturor legislaturilor: libertatea industriei şi a comerţului 
figurează în constituţiile noastre la acelaşi grad cu libertatea politică. La urma urmei, în ultimii 60 de 
ani, Franţa datorează acestei libertăţi progresul avuţiei sale. . . 

în urma acestui fapt esenţial, care a stabilit în mod atât de victorios necesitatea concurenţei, cer 
permisiunea să mai menţionez încă trei sau patru fapte suplimentare care, fiind de o generalitatea mai 
redusă, vor pune în relief influenţa principiului pe care îl apăr. 

De ce la noi agricultura este atât de uluitor de înapoiată? Cum se face că, în atât de multe localităţi, 
rutina şi barbaria mai plutesc încă deasupra acestei importante ramuri a muncii naţionale? Printre 
numeroasele cauze care pot fi menţionate, observ, în primul rând, lipsa concurenţei. Ţăranii îşi zmulg 
bucăţile de pămînt; ei îşi fac concurenţă la notar, nu pe câmp. Vorbiţi-le despre emulaţie, despre 
binele public: o să-i lăsaţi gură cască! Ei spun ca regele (pentru ei regele este sinonim cu statul, 
binele public, societatea), să se ocupe de treburile lui iar noi de ale noastre! lată filozofia şi 
patriotismul lor. Ah! Dacă regele ar putea să le creeze concurenţi! Din păcate, este imposibil. în timp 
ce în industrie concurenţa provine de la libertate şi proprietate, în agricultură, libertate şi proprietatea 
sunt un obstacol direct pentru concurenţă. Ţăranul, răsplătit nu după munca şi inteligenţa sa ci după 
calitatea pământului şi bunul plac al Domnului, se gândeşte numai cum, prin cultivare, să plătească 
salarii cât mai mici cu putinţă şi să facă cele mai mici avansuri posibile. Fiind sigur că întotdeauna 
va găsi o piaţă pentru măturile sale, el caută reducerea cheltuielilor sale mai mult ca ameliorarea 
pământului şi calitatea produselor. El seamănă şi Providenţa face restul. Singura specie de concurenţă 
pe care o cunoaşte clasa agricolă sunt arendele; nu poate fi negat că în Franţa, şi, de exemplu în 
regiunea Beauce, acest factor nu a adus rezultate folositoare. Dar, dat fiind că principiul acestei 
concurenţe este numai secundar, ca să spunem aşa, că acest principiu nu emană direct din libertatea şi 
proprietatea cultivatorilor, această concurenţă dispare odată cu cauza care o produce astfel încât, 
pentru a determina decadenţa industriei agricole într-o anumită localitate, sau cel puţin pentru a-i opri 
dezvoltarea, poate că ar fi suficient ca fermierii să fie făcuţi proprietari ... 

O altă ramură a muncii colective, care în ultimii ani a creat dispute înfocate, este cea legată de 
construcţiile publice. "Pentru a conduce construcţia unui drum," spune foarte bine d-1 Dunoyer, "ar fi 
mai necesar un pavator şi un postilion mai curând decât un proaspăt absolvent al şcolii de poduri şi 
şosele." încă nimeni nu a avut ocazia să verifice corectitudinea acestei observaţii. 

Pe unul din râurile noastre cele mai frumoase, celebru pentru importanţa navigaţiei sale, trebuia să 
fie construit un pod. De la începutul lucrărilor, oamenii de meserie şi-au dat seama că podurile vor fi 
prea joase ca vapoarele să poată circula când nivelul apelor este ridicat; ei au atras atenţia inginerului 
responsabil care conducea lucrările. Acesta a răspuns cu o superbă demnitate: Podurile sunt făcute 
pentru cei care trec peste ele, nu pentru cei care trec sub ele. Observaţia sa a devenit proverbială în 
regiune. Dar, dat fiind că este imposibil ca prostia să aibă dreptate până la capăt, guvernul şi-a dat 
seama de necesitatea de a revizuii activitatea reprezentantului său şi, în momentul în care scriu, 
arcurile de pod sunt înălţate. Crede oare cineva că dacă negustorii interesaţi de traseul navigabil al 
cursului de apă ar fi fost ar însărcinaţi cu proiectul, pe riscul şi primejdia lor, ar fi fost nevoie ca 
întrebarea să le fie pusă de două ori? S-ar putea face o carte de capodopere de acest gen, realizate de 
tineretul savant de la poduri şi şosele care, la scurt timp după ce a ieşit din şcoală şi a devenit 
inamovibil, nu mai este stimulat de concurenţă. 

Administraţia tabacurilor este citată drept dovadă a capacităţii industriale a statului şi, în 
consecinţă, a posibilităţii de a aboli peste tot concurenţa. Se afirmă că aici nu există nici sofisticaţie, 
procedură, faliment sau mizerie. Muncitorii - suficient de bine retribuiţi, instruiţi, provăduiţi, 
moralizaţi, asiguraţi de o pensie formată din economiile lor - se află într-o condiţie incomparabil mai 
bună faţă de imensa majoritate a muncitorilor care muncesc în industria liberă. 

Toate acestea pot fi adevărate: eu - habar nu am. Nu ştiu ce se întâmplă în administraţia 
tabacurilor; nu m-am informat de la directori şi muncitori şi nici nu am nevoie. Cât costă tabacul 
vândut de administraţie? Cât valorează? Puteţi răspunde la prima dintre aceste întrebări: pentru acest 
lucru este suficient să treceţi pe la primul birou. Dar nu-mi puteţi spune nimic despre cea de a doua 
întrebare fiindcă nu aveţi nici un termen comparaţie şi vă este interzis să verificaţi prin experiment 
preţurile de cost ale administraţiei şi, în consecinţă, vă este imposibil să le acceptaţi. Prin urmare, 
antrepriza de tutun, ridicată la grad de monopol, în mod necesar costă societatea mai mult decât obţine 



pentru ea; tabacul este o industrie care nu trăieşte din producţie ci din subvenţie. în consecinţă, 
departe de a fi pentru noi un model, această industrie este unul din primele abuzuri pe care reforma ar 
trebuii să le lichideze. 

Când vorbesc despre reforma care trebuie introdusă în producţia de tabac, nu mă refer doar la 
impozitul enorm care face ca valoarea acestui produs să crească de trei sau de patru ori; nu mă refer 
nici la organizarea ierarhică a angajaţilor săi care îi face pe unii, prin salariile lor, aristocraţi pe cât de 
scumpi pe atât de inutili iar pe alţii îi condamnă pentru totdeauna să fie subalterni fără speranţă. Eu 
nu vorbesc nici de privilegiul birourilor şi nici de această lume de paraziţi pe care îi face să trăiască: 
eu am în vederea în special munca utilă, munca lucrătorilor. Numai datorită faptului că lucrătorul din 
administraţie nu are concurenţă, că nu este interesat de profit şi de pierdere, din cauză că nu este 
liber sau, într-un cuvânt, productivitatea sa este, în mod necesar, scăzută iar serviciul său prea scump. 
După aceea, să se spună că guvernul îşi tratează bine salariaţii săi, că se ocupă de bunăstarea lor: ce 
este de mirare? Cum de nu se constată că libertatea suportă costurile privilegiului şi, prin imposibil, 
dacă toate industriile ar fi tratate ca industria tutunului, sursa subvenţiunilor fiind absentă, naţiunea 
nu ar mai fi putut să-şi echilibreze veniturile şi cheltuielile iar Statul ar fi devenit falimentar? 

Produse stăine. Citez mărturia unui savant străin din domeniul economiei politice, d-1 Liebig. "De 
multă vreme, Franţa a importat soda din Spania pentru 20 - 30 de milionae de franci pe an, fiindcă 
soda din Spania era mai bună. Pe toata durata războiului cu Anglia, preţul pentru sodă creştea 
permanent, fapt care cauzat creşterea de preţ constantă a săpunului şi a sticlei. Prin urmare, fabricanţii 
francezi au suferit mult datorită acestui lucru. în aceea perioadă, Leblanc a descoperit modalităţile de 
extragere a sodei din sarea obişnuită. Acest lucru a fost pentru Franţa o sursă de bogăţii; fabricarea de 
sodă a căpătat o dimensiune extraordinară; dar nici Leblanc şi nici Napoleon nu s-au bucurat de 
beneficiul invenţiei. Restauraţia, care a profitat de mânia poporului împotriva autorului blocadei 
continentale, a refuzat să plătească datoria împăratului, ale cărui promisiuni solicitaseră 
descoperirile lui Leblanc 

"în urmă cu câţiva ani, regele din Napoli a luat măsuri pentru a monopoliza comerţul de sulfur al 
Siciliei. Anglia, care consumă o cantitate imensă de sulfuri, a declarat război regelui din Napoli, dacă 
monopolul este menţinut. în timpul în care cele două guverne schimbau între ele note diplomatice, 1 5 
brevete de invenţie au fost luate în Anglia pentru extragerea acidului sulfuric din calcar, pirită de fier 
şi alte substanţe minerale care există abundent în Anglia. Dar, datorită faptului că afacerea cu regele 
din Napoli se rezolvase, exploatările nu au continuat. Conform experimentelor făcute, a rămas stabilit 
că extracţia de acid sulfuric prin noile procedee ar fi fost încoronată cu succes, ceea ce ar fi anihilat 
eventual comerţul pe care Sicilia îl face cu aceşti sulfuri. " 

Fără războiul cu Anglia, fără fantezia monopului întreţinută de regele din Napoli, multă vreme ar 
fi trecut înainte ca cineva din Franţa să se fi gândit să extragă soda din sarea de mare, sau ca cineva 
din Anglia să extragă acid sulfuric din munţii de calcar şi de pirită care există acolo. Exact acesta este 
efectul concurenţei asupra industriei. Omul iese din lenea sa numai atunci când nevoia îl sileşte. 
Cea mai certă modalitate de a stinge geniul din sinea sa este de a-1 elibera de orice solicitudine şi de 
a-i distrage atracţia pentru profit şi distincţie socială care rezultă de aici, prin faptul că în jurul se 
creează pacea universală, pacea eternă, transferând statului responsabilitatea inerţiei sale. 

Da, spre regretul chietismului modern, trebuie să afirmăm: viaţa omului este un război permanent, 
cu nevoia, cu natura, cu semenii săi şi, în consecinţă, cu el însuşi. Teoria unei egalităţi paşnice, bazată 
pe fraternitate şi devotament este numai falsificarea doctrinei catolice despre renunţarea la bunurile şi 
la plăcerile acestei lumi, principiul cerşetoriei, panegiricul mizeriei. Omul îşi poate iubi seamănul 
pînă la moarte dar nu-1 iubeşte ca să muncească pentru el. 

Adversarii concurenţei, pe care i-am combătut cu puţin înainte în fapt şi în drept, adaugă la teoria 
devotamentului o altă teorie, diametral opusă primei: este o lege a spiritului ca atunci când nu 
cunoaşte adevărul, care este punctul său de echilibru, să oscileze între două contradicţii. Această nouă 
teorie a socialismului care se opune concurenţei este teoria încurajărilor. 

Ce poate fi mai social mai progresist în aparenţă ca încurajarea muncii şi a industriei? Nu există un 
democrat care să nu facă din acest lucru unul dintre cele mai frumoase atribute ale puterii; nu există 
un utopist care să nu considere că acest lucru este de primă importanţă, printre mijloacele de 
organizare a fericirii. Dar, în esenţa sa, guvernul este atât de incapabil să dirijeze forţa de muncă încât 
orice recompensă pe care o acordă este un adevărat incendiu al tezaurului comun. D-1 Reybaud ne va 
furniza textul acestei inducţii. 



"Primelor acordate pentru încurajarea exportului ", observa d-1 Reybaud undeva, "sunt echivalente 
cu impozitele plătite pentru importul materiei prime; avantajul rămîne absolut nul şi serveşte numai la 
încurajarea unui vast sistem de contrabandă." 

Acest rezultat este inevitabil. Prin anularea taxelor vamale de import, industria naţională este 
afectată, aşa cum am văzut deja în legătură cu susanul; menţinerea taxelor, fără ca exportul să 
primească o oarecare stimulare, va cauza înfrângerea comerţului naţional pe pieţele străine. Pentru a 
evita acest inconvenient veţi reveni la primul? Voi daţi cu o mână ce aţi primit cu cealaltă şi cauzaţi 
frauda, ultimul rezultat, caput mortuum [NT 93], a tuturor acţiunilor de încurajare ale industrie. De 
aici rezultă că orice încurajare a muncii, orice recompensă acordată industriei, în afară de preţul 
natural al produsului, este un cadou gratuit, o sticlă de vin vărsată pe consumator şi oferită în numele 
lui unui favorizat al puterii, pentru zero, pentru nimic. încurajarea industriei este deci sinonimă, în 
esenţa sa, cu încurajarea lenei: aceasta este una din formele de escrocherie. 

Guvernul nostru a crezut, în interesul marinei noastre militare, că trebuie să acorde antreprenorilor 
de transporturi maritime o gratificaţie pentru fiecare angajat pe vasele lor. II citez mai departe pe d-1 
Reybaud: "Pe fiecare navă care pleacă spre Terra Nova, se îmbarcă 60 -70 de bărbaţi, dintre care 12 
sunt marinari; restul sunt săteni smulşi de la muncile rurale, angajaţi ca zilieri pentru pregătirea 
peştelui, rămân străini de acţiune, ei fiind marinari numai cu stomacul şi picioarele, tachelaj, şi nu au 
nimic, care este marin despre ei, cu excepţia picioarele lor şi stomac. Dar, aceşti oameni figurează pe 
rolurile inscripţiei navale şi perpetuează o înşelăciune. Când este vorba să fie apărată instituţia 
gratificaţiilor, ei sunt puşi pe linie de cont; ei sunt numere şi contribuie la succes." 

Aceasta este o jonglerie infamă! va exclama fără îndoială un reformator naiv. Fie aşa: să analizăm 1 
şi să încercăm să desprindem ideea generală aflată acolo. 

In principiu, singurul încurajament al muncii care poate fi acceptat de ştiinţă este profitul. Dacă 
munca nu-şi poate găsi răsplata în propriul său produs, cu toate că este încurajată să facă acest lucru, 
munca trebuie să fie abandonată cât mai repede; dacă această muncă rezultă într-un produs net, este 
absurd ca o cadou să fie adăugat la acest produs net iar astfel serviciul să fie scumpit. Aplicând acest 
principiu, afirm: dacă serviciul marinei comerciale cere numai 10,000 de marinari, nu trebuie 
solicitată întreţinerea a 15,000. Pentru guvern, cel mai eficient este să îmbarce 5,000 de conscripţi pe 
vasele statului şi să-i pună să-şi monteze caravanele, ca pentru prinţi. Orice încurajarea acordată 
marinei comerciale este o invitaţie directă la fraudă sau, mai bine zis, propunerea unui salariu pentru 
un serviciu imposibil. Oare manevra, disciplina, toate condiţiile comerţului maritim se acomodează 
cu aceste adausuri de personal inutil? Ce poate face armatorul în faţa unui guvern care îi oferă o 
pleaşcă pentru a ambarca pe vasul său oameni de care nu are nevoie? Dacă ministrul aruncă pe stradă 
banii publici, sunt vinovat cu ceva dacă îi iau? 

Trebuie remarcat că teoria încurajările provine direct din teoria sacrificiului; pentru a evita ca omul 
să fie responsabil, adversarii concurenţei, printr-o contradicţie fatală a ideilor lor, sunt constrânşi să 
facă din om fie zeu, fie brută. Apoi, ei se miră că societatea nu se deranjează la chemările lor! Bieţi 
copii! oamenii nu vor fi niciodată mai buni sau mai răi decât îi vedeţi, aşa cum au fost întotdeauna. 
Din momentul în care bunăstarea lor particulară le cere acest lucru, ei abandonează bunăstarea 
generală: în acest context, eu îi consider pe aceşti oameni dacă nu onorabili cel puţin scuzabili. Este 
greşeala voastră dacă, pe de o parte, le cereţi mai mult decât vă datorează, iar pe de altă parte, le 
agasaţi cupiditatea cu recompense pe care nu le merită deloc. Omul nu posedă nimic mai preţios ca 
propria sa persoană şi, în consecinţă, el nu are altă lege în afară de responsabilitate sa. Teoria 
devotamentului, la fel ca şi cea a recompenselor, este o teorie de pungaşi, subversivă pentru societate 
şi morală. Numai datorită faptului că vă aşteptaţi ca ordinea să fie menţinută, fie prin sacrificiu, fie 
prin privilegiu, voi creaţi în societate un nou antagonism. în loc să faceţi astfel ca armonia să se nască 
din libera activitate a persoanelor, voi înstrăinaţi reciproc individul şi statul; prin gloroficarea 
uniunii, voi insuflaţi discordia. 

Pe scurt, în afara concurenţei rămâne numai o singură alternativă: încurajarea, o mistificare sau 
sacrificiul, o ipocrizie. 

Deci, concurenţa analizată după principiul său, este o inspiraţie a justiţiei; dar, vom vedea totuşi 
că, judecată după rezultatele sale, concurenţa este injustă. 



§ II. - Concurenţa are efecte subversive şi distruge libertatea 

împărăţia cerurilor se ia cu năvală spune Evanghelia, şi ceice dau năvală, pun mâna pe ea. 
[NT 94] Aceste cuvinte sunt alegoria societăţii. în societatea reglementată prin muncă, demnitatea, 
bogăţia şi gloria sunt în competiţie; ele sunt răsplata celor puternici iar concurenţa poate fi definită 
drept regimul forţei. La început, economiştii din antichitate nu au perceput această contradicţie dar 
economiştii moderni au fost siliţi să o recunoască. 

A.Smith a scris: "Pentru a ridica un stat de la cel mai mic grad de barbarie la cel mai înalt grad de 
opulenţă numai trei lucruri sunt necesare - pace, impozite moderate şi o administraţie tolerabilă a 
justiţiei. Restul provine din cursul natural al lucrurilor." 

D-l Blanqui, ultimul traducător al lui Smith, enunţă următoare sumbră glosă despre aceste rânduri: 
"Am văzut cum cursul natural al lucrurilor a produs efecte dezastruoase şi a creat anarhie în producţie, 
război pentru pieţele de desfacere şi piraterie în concurenţă. Diviziunea muncii şi perfecţionarea 
maşinilor trebuiau să realizeze pentru marea familie muncitorească a speciei umane cucerirea 
anumitor libertăţi în favoarea demnităţii sale; ele au produs în mai multe domenii numai degradare şi 

mizerie Pe vremea când A. Smith scria, libertatea încă nu venise cu încurcăturile şi abuzurile 

sale; profesorul din Glasgow prevedea numai drăgălăşeniile ... Smith ar fi scria ca d-l de Sismondi, 
dacă ar fi fost martor la trista situaţie din Irlanda şi din zonele de manufactură din Anglia, în 
vremurile pe care le trăim." 

Scribi de meserie, publicişti cotidieni, credincioşi şi credincioşi pe jumătate, voi care v-aţi asumat 
misiunea de indoctrinare a omenirii, auziţi voi aceste cuvinte, pe care le credeam o traducere din 
Ieremia? O să ne spuneţi încotro vreţi voi să conduceţi civilizaţia? Ce sfat oferiţi voi societăţii şi ţării 
în stare de alarmă? 

Dar cui mă adresez eu? Eu vorbesc unor miniştri, jurnalişti, sacristani şi pedanţi! Oare această 
lume se îngrijorează de problemele economiei sociale? Au auzit ei vorbindu-se de concurenţă? 

Un cetăţean din Lyon, un suflet călit în războiul mercantil, a plecat în Toscana. El observă că în 
această regiune se fabrică anual 500.000 - 600.000 de pălării de paie, care au o valoare cumulată de 
4 - 5 milioane. Această industrie este aproape singura sursă de existenţă pentru populaţia măruntă. El 
se întreabă: "Cum se face că o cultură şi o industrie aşa uşoare nu au fost mutate în Provence şi 
Languedoc, unde clima este ca în Toscana?" Dar, un economist remarcă: în cazul în care le luăm 
ţăranilor din Toscana această afacere, cum vor reuşi ei să trăiască? 

Ţesăturile negre de mătase au devenit o specialitate pentru Florenţa, care păstrează riguros 
secretul. Turistul observă cu satisfacţie: "Un producător abil din Lyons a venit să se stabilească la 
Florenţa şi a ajuns să pună mâna pe procedeele specifice de vopsit şi ţesut. Probabil că această 
descoperire va diminua exportul florentin." ( Călătorie în Italia, de d-l FULCHIRON) [NT 95] 

Altădată, cultivarea viermelui de mătase, dată pe mâna ţăranilor din Toscana, îi ajuta să trăiască. 
"Au venit societăţile agricole care au demonstrat că viermele de mătase din dormitorul ţăranului nu 
găsea o ventilaţie suficientă, nu o temperatură suficient de stabilă şi nu era îngrijit la fel de bine ca de 
lucrători pentru care aceasta era singura ocupaţie. în consecinţă,cetăţenii bogaţi, inteligenţi, generoşi 
au construit viermării, în aplauzele publicului (bigatti, vierme de mătase)". (D-l de SISMONDI). 

Apoi, întrebaţi-vă dacă îşi vor pierde munca aceşti crescători de viermi de mătase, aceşti fabricanţi 
de postavuri negre şi pălării? Exact: li se va dovedi că tocmai acesta este interesul lor, cu condiţia să 
poată răscumpăra produsele fără costurile fabricării. Iată ce este concurenţa. 

Concurenţa, cu instinctul său omicid, ia pâinea întregii clase muncitoare şi consideră acest lucru 
drept o ameliorare, o economie; ea jefuieşte cu laşitate un secret iar apoi se aplaudă ca şi cum ar fi 
vorba de o descoperire; ea schimbă zonele naturale de producţie în detrimentul întregului popor şi 
pretinde că a utilizat numai unele avantaje ale esenţei sale. Concurenţa bulversează toate noţiunile de 
echitate şi justiţie; ea sporeşte costurile reale ale producţiei înmulţind inutil capitalurile implicate. 
Concurenţa provoacă succesiv scumpetea produselor şi deprecierea lor, corupe conştiinţa publică prin 
înlocuirea dreptului cu jocul, menţine pretudindeni teroarea şi neîncrederea. 

Fără această caracter atroce, concurenţa îşi va pierde efectele cele mai favorabile; fără elementul 
arbitrar în procedura de schimb şi alarmele pieţei, forţa de muncă nu ar fabrica permanent un produs 
împotriva altuia şi, fiind mai puţin sugrumată, producţia nu ar realiza niciuna din minunile sale. 



După ce a exclus însăşi răul utilităţii principiului său, concurenţa ştie din nou să scoată binele din rău; 
distrugerea generează utilitatea, echilibrul se realizează prin agitaţie şi se poate spune despre 
concurenţă ceea ce a spus Samson leului pe care 1-a ucis: De comedente cibus exiit, et de f ord 
dulcedo.\KI 96 ] în toate sferele ştiinţei umane există ceva mai suprinzător ca economia politică? 

Să avem totuşi grijă să nu cedăm unui impuls de ironie, care ar fi din partea noastră numai un 
invectiv nedrept. Ştiinţa economică se caracterizează prin a-şi găsi certitudinea sa în contradicţiile 
sale şi toată greşeala economiştilor este că nu au perceput acest lucru. Nimic nu este mai mizerabil ca 
critica lor, mai întristător ca eroarea gândirii lor, din momentul în care abordează chestiunea 
concurenţei: s-ar spune că sunt martori siluiţi prin tortură să mărturisească ceea ce conştiinţa lor ar 
dori să fie lăsat în tăcere. Voi fi încântat dacă cititorul mă va lăsa să-i pun în faţa ochilor argumentele 
teoriei despre piaţa liberă ( laissez-passer), făcându-1, ca să spun aşa, să asiste la un conciliabul al 
economiştilor. 

D-l Dunoyer deschide discuţia. 

Dintre toţi economiştii, d-l Dunoyer este cel care a îmbrăţişat cel mai puternic partea pozitivă a 
concurenţei şi, în consecinţă, după cum era de aşteptat, este cel care a perceput cel mai prost partea 
negativă. D-l Dunoyer, cu care nu se pot discuta ceea ce el denumeşte principii, este foarte departe de 
a crede că în economia politică, afirmaţia pozitivă şi negativă pot fi adevărate simultan şi egal. Chiar 
dacă am spune acest lucru ca o laudă la adresa sa, o asemenea concepţie îi repugnă cu cât există mai 
multă onestitate şi loialitate în doctrinele sale. Ce n-aş face să pătrund în acest suflet atât de pur dar 
atât de obstinat: pentru mine, această realitate este certă ca existenţa soarelui, fiindcă toate categoriile 
economiei politice sunt contradicţii! în loc să se epuizeze inutil pentru a reconcilia practica şi teoria; 
în loc să se mulţumească cu ridicola înfrângere că aici, jos, totul are avantajele şi dezavantajele sale, 
d-l Dunoyer caută ideea sintetică în cadrul căreia toate antinomiile se rezolvă şi, din conservatorul 
paradoxal care el este în prezent, el ar deveni, împreună cu noi, un revoluţionar inexorabil şi 
consecvent. 

D-l Dunoyer spune: "în cazul în care concurenţa este un principiu fals, rezultatul este că de două 
mii de ani omenirea a mers pe un drum greşit." 

Nu, acest lucru nu reiese cum spuneţi dumneavoastră; remarca dumneavoastră prejudicioasă este 
combătută chiar de teoria progresului. Omenirea îşi postulează principiile pe rând, uneori la intervale 
mari: niciodată omenirea nu a renunţat la esenţă, cu toate că le distruge succesiv, ca expresie sau 
formulă. Această distrugere este numită negaţie. Dat fiind că raţiunea umană progresează mereu, 
întotdeauna ea neagă plenitudinea sau suficienţa ideilor sale anterioare. Astfel, concurenţa fiind una 
din epocile în care a fost constituită valoarea, unul din elementele sintezei sociale, este la fel de 
adevărat să spunem că valoarea este indestructibilă ca principiu şi că, cel puţin în forma sa actuală, ea 
trebuie să fie abolită, negată. Dacă cineva de aici este în contradicţie cu istoria, acela sunteţi 
d-voastră. 

"Trebuie să fac mai multe observaţii despre acuzaţiile al căror obiect a fost concurenţa. Prima 
este că acest regim, bun sau rău, ruinător sau fructuos, nu există încă cu adevărat; acest regim este 
stabilit oriunde numai ca o excepţie şi în modul cel mai incomplect." 

Această primă observaţie nu are sens. Concurenţa ucide concurenţa, am spus-o de la început; 
acest aforism poate fi considerat ca definiţie. Deci, cum ar putea concurenţa să fie vreodată 
complectă? De altfel, când va fi acceptată inexistenţa concurenţei integrale, acest lucru va dovedi că, 
pur şi simplu, concurenţa nu acţionează cu toată puterea sa de eliminare, dar acest lucru nu va 
schimba cu nimic esenţa sa contradictorie. Pentru ce trebuie să mai aşteptăm încă treizeci de secole ca 
să aflăm că, pe măsură ce concurenţa se dezvoltă, în egală măsură ea are tendinţa de a reduce numărul 
de concurenţi? 

"A doua observaţie este că tabloul care îl conturăm nu este fidel şi nu ţine destul cont de extesiunea 
care a fost luată de bunăstarea generală, inclusiv bunăstarea claselor muncitoare. " 

Dacă unii socialişti nu cunosc partea utilă a concurenţei, d-voastră nu menţionaţi deloc efectele 
sale pernicioase. Dat fiind că mărturia adversarilor d-voastră complectează mărturia d-voastră, 
concurenţa este prezentată în modul cel mai favorabil iar pentru noi adevărul provine dintr-o minciună 
dublă. Cât despre gravitatea răului, vom vedea în curând ce ne aşteaptă. 

"A treia observaţie este că răul îndurat de clasele muncitoare nu este atribuit cauzelor sale reale." 



Chiar dacă există cauze suplimentare ale mizeriei, concurenţa nu poate contribuii partea sa? Dacă 
în toţi anii ar fi existat numai un singur industriaş ruinat de concurenţă, dacă ar fi acceptat că această 
ruină este efectul necesar al principiului, atunci concurenţa, ca principiu, ar trebuii să fie respinsă. 

"A patra observaţie este că principalele mijloace potrivite pentru evitarea concurenţei ar fi 
numai expediente. " 

Acest lucru este posibil, dar concluzia mea este că insuficienţa remediilor propuse vă impune o 
nouă obligaţie, căutarea mijloacelor cele mai efective pentru prevenirea răului care provine din 
concurenţă. 

"A cincea observaţie este, în fine, că adevăratele remedii, în măsura în care este posibil ca răul să 
fie remediat prin legislaţie, se află exact în regimul acuzat de crearea acestui rău, adică într-un regim 
din ce în ce mai adevărat de libertate şi concurenţă." 

Bine! Doresc acest lucru. în opinia dumneavoastră, remediul concurenţei este crearea concurenţei 
universale. Dar, pentru a crea concurenţa universală, trebuie să fie acordate tuturor mijloacele de a 
concura; trebuie distrusă sau modificată predominanţa capitalului asupra muncii, trebuie schimbate 
relaţiile dintre patron şi muncitor, într-un cuvânt, trebuie rezolvate antinomiile diviziunii şi ale 
maşinilor. MUNCA TREBUIE SĂ FIE ORGANIZATĂ: d-voastră puteţi da această soluţie? 

Cu un curaj demn de o cauză mai bună, d-1 Dunoyer dezvoltă apoi utopia sa despre concurenţa 
universală: acesta este un labirint în care autorul se poticneşte şi se contrazice la fiecare pas. 

"Concurenţa", spune d-1 Dunoyer, "se loveşte de o mulţime de obstacole. " 

De fapt, concurenţa se loveşte de obstacole numeroase şi dificile pe măsură ce ea singură devine 
imposibilă. Cum este posibil triumful asupra unor obstacole inerente în formarea societăţii şi, în 
consecinţă, inseparabile de concurenţa în sine? 

"în afara serviciilor publice, există un anumit număr de profesiuni pe care guvernul a considerat că 
trebuie să-şi rezerve exercitarea lor în mod mai mult sau mai puţin exclusiv; există un număr mai 
mare de profesiuni al căror monopol a fost acordat de legislaţie unui număr restrâns de indivizi. 
Profesiunile abandonate concurenţei sunt supuse unor formalităţi, restricţii şi nenumărate neplăceri 
care nu permit multor oameni să se apropie de ele; deci, concurenţa este departe de a fi nelimitată. 
Mai există profesiuni supuse la diferite impozite, necesare fără îndoială. . . etc." 

Ce înseamnă toate acestea? Fără îndoială, d-1 Dunoyer nu concepe ca societatea să renunţe la 
guvern, administraţie, poliţie, impozite, universităţi, într-un cuvânt, la tot ceea ce constituie o 
societate. Deci, dat fiind că societatea implică în mod necesar excepţii la concurenţă, ipoteza unei 
concurenţe universale este himerică şi iată-ne din nou în regimul discreţionar; ştiam deja acest lucru 
prin definiţia concurenţei. Există ceva serios în argumentaţia d-lui Dunoyer? 

în alte vremuri, experţii începeau prin alungarea oricărei idei preconcepute iar scopul lor era să 
traducă faptele în legi generale, fără să schimbe sau să disimuleze faptele. Pentru vremurile în care au 
apărut, cercetările lui A.Smith sunt un prodigiu de înţelepciune şi înaltă raţiune. Oricât de neînţeles ar 
părea, tabloul economic al lui Quesnay este dovada unui profund sentiment de sinteză generală. 
Introducerea din marele tratat al lui J.-B. Say se bazează exclusiv pe caracteristicile ştiinţifice ale 
economiei politice şi la fiecare rând poate fi constatată necesitatea noţiunilor absolute a acestui autor. 
Desigur, economiştii din secolul trecut nu au constituit ştiinţa, dar ei căutău acest lucru cu ardoare şi 
bună credinţă. 

Cât de departe suntem astăzi de aceste gânduri nobile! Nu mai este căutată o ştiinţă; interesele de 
dinastie şi castă sunt apărate. Lumea se obstinează în rutină, tocmai din cauza neputinţei sale; lumea 
îşi permite să menţioneze cele mai venerate nume pentru a acorda o caracteristică de autenticitate 
unor fenomene anormale care nu au această caracteristică; acuzările sunt clasate ca erezii; tendinţele 
secolului sunt calomniate şi nimic nu supără mai mult un economist decât dacă cineva pretinde că 
gândeşte cu el. 

D-1 Dunoyer exclamă pe un ton aspru de nemulţumire: "Caracteristica vremurilor de acum este 
agitaţia tuturor claselor, adică îngrijorarea lor, imposibilitatea lor de a se opri la ceva şi de a fi 
mulţumiţi vreodată, munca depusă pentru clasele nefericite clase pentru a le face să devină din ce în 
ce mai nemulţumiţe, pe măsură ce societatea face mai multe eforturi ca aceste clase să aibă în 
realitate mai puţine motive să se plângă. " 

Bine, socialiştii sunt diavoli incarnaţi fiindcă ei înţeapă economia politică! Ce poate fi mai 
necuvios ca înştiinţarea proletariatului că este nedreptăţit în legătură cu munca şi salariul său şi că, în 
mediul în care trăieşte, mizeria sa este iremediabilă? 



D-l Reybaud repetă şi consolidează plângerea mentorului său, d-1 Dunoyer: S-ar putea spune că cei 
doi serafimi ai lui Isaia se întrec la cântarea unui Sanctus. In iunie 1 844, în momentul în care publica 
a patra ediţie a lucrării Reformatori contemporani, d-l. Reybaud scria în durerea sufletului său: 
"Datorăm socialiştilor organizarea muncii, dreptul de muncă; ei sunt promotorii regimului de 
supraveghere .... Camerele legislative de pe ambele maluri ale strîmtorii se supun treptat influenţei 
lor. ... Astfel, utopia câştigă teren ..." . D-l Reybaud mai deplânge influenţa secretă a socialismului 
asupra celor mai strălucite spirite; ranchiuna reiese din murdărie! lată contagiunea nepercepută de 
care lasă inoculaţi chiar cei care şi-au rupt lanciile împotriva socialismului. Apoi, el anunţă, drept 
ultimul act de înaltă justiţie împotriva celor răi, că în curând va publica o lucrare intitulată Legile 
muncii în care va dovedi (doar dacă va avea loc o nouă evoluţie a ideilor sale) că legile muncii nu au 
nimic în comun cu dreptul la muncă sau cu organizarea muncii şi cea mai bună reformă este laissez- 
faire. [NT 97] . D-l Reybaud adaugă: "Tendinţa economiei politice nu mai este spre teorie ci spre 
practică. Se pare că elementele ştiinţifice abstracte au fost fixate. Controversa despre definiţii pare a 
fi complet sau parţial epuizată. Lucrările marilor economişti despre valoare, capital, cerere şi ofertă, 
salariu, impozite, maşini, fermaj, creşterea populaţiei, supra-acumularea produselor, pieţe, bănci, 
monopoluri, etc, par să fi stabilit limita cercetărilor dogmatice şi formează un corp de doctrine dincolo 
de care sunt puţine lucruri la care se mai poate spera." 

Facilitatea vorbirii, incapacitatea de a raţiona aceasta ar fi fost concluzia lui Montesquieu despre 
acest ciudat panegiric al fondatorilor economiei sociale. ŞTIINŢA ESTE COMPLECTĂ! D-l Reybaud 
se jură iar proclamaţia sa este repetată la Academie, la catedre, în consiliul de stat, în camerele 
parlamentare; acest lucru este publicat în jurnale, regele este pus să-1 spună în discursul său de Anul 
Nou iar la tribunale, reclamanţii sunt judecaţi ca atare. 

ŞTIINŢA ESTE COMPLECTĂ! Deci care este nebunia noastră, a socialiştilor, să căutăm ziua la 
amiază şi să protestăm cu lanterna în mînă împotriva strălucirii acestor corpuri solare! 

Dar, domnilor, cu regret sincer şi cu mare neîncredere în mine însumi, mă văd silit să vă solicit 
câteva clarificări. Dacă nu puteţi remedia defectele noastre, daţi-ne măcar vorbe bune, demisionaţi? 

D-l Dunoyer spune: "Evident, bogăţia este infinit mai bine distribuită în zilele noastre decât a fost 
vreodată." D-l Reybaud continuă prompt: "Echilibrul de dureri şi plăceri tinde întotdeauna să se 
restabilească aici, jos, pe pământ. " 

Deci, ce afirmaţi d-voastră? Bogăţia mai bine distribuită, echilibrul restabilit! Vă rog frumos, daţi 
explicaţii despre această distribuţie mai bună! Egalitatea vine sau inegalitate pleacă? Solidaritatea 
creşte sau concurenţa scade? Nu vă las până nu-mi răspundeţi, non missura cutem . . . [NT 98] 

Indiferent din ce cauză s-a produs echilibrul şi repartiţia mai bună pe care o semnalaţi, eu o 
accept cu ardoare şi o voi urma până la ultima ei consecinţă. înainte de 1830 - menţionez această 
dată întâmplător - bogăţia era mai prost repartizată: cum se face acest lucru? După părerea d-voastră, 
bogăţia este mai buine repartizată în ziua de azi: de ce? înţelegeţi unde vreau să ajung: dat fiind că 
repartiţia încă nu este perfect echitabilă şi nici echilibrul nu este absolut just, vă întreb, pe de o parte, 
ce impediment deranjează echilibrul; pe de altă parte, în virtutea cărui principiu, omenirea trece 
neîncetat de la cel mai rău la cel mai puţin rău şi de la bine la mai bine? In cele din urmă, acest 
principiu secret de ameliorare nu poate fi concurenţa, maşinile, diviziunea muncii, cererea şi oferta: 
toate aceste principii sunt numai pârghii care, una după alta, fac valoarea să oscileze, aşa cum 
Academia de ştiinţe morale a înţeles acest lucru foarte bine. Deci, care este legea suverană a 
prosperităţii? Care este această regulă, măsură, acest criteriu al progresului, a cărui încălcare este 
cauza perpetuă a mizeriei ? Vorbiţi, nu mai peroraţi. 

D-voastră spuneţi că bogăţia este mai bine distribuită. Arătaţi dovezile d-voastră. 

D-l Dunoyer spune: "Conform unor documente oficiale, există cel puţin 1 1 milioane de cote 
funciare. După numărul de platnici ai cotele, numărul de proprietari este estimat la 6 milioane; astfel, 
presupunând patru indivizi în fiecare familie, există cel puţin 24 de milioane de locuitori din 34 de 
milioane care sunt proprietari de pământuri. " 

Deci, conform celor mai favorabile cifre, în Franţa ar exista 10 milioane de proletari, 1/3 din 
populaţie. Ce părere aveţi? La aceste 10 milioane adăugaţi jumătate din restul de 24 de milioane a 
căror proprietate este grevată de ipoteci, segmentată, pauperizată, deplorabilă, nerentabilă; dar încă 
nu veţi avea numărul de indivizi care duc o viaţă precară. 

"Numărul celor 24 de milioane are tendinţa puternică de a creşte." 

Eu susţin că acest numărul de proprietari are puternica tendinţă de a scade. După părerea 



d-voastră, cine este proprietarul adevărat? Deţinătorul nominal, impozitat, taxat, gaj at, ipotecat sau 
creditorul care incasează venitul? Evreii şi cei din Basel care dau împrumuturi sunt adevăraţii 
proprietari ai Alsaciei; excelenta judecată a acestor creditori este dovedită prin faptul că ei nu se 
gândesc deloc să achiziţioneze, ci preferă să facă investiţii de capitaluri. 

"La proprietarii funciari trebuie adăugaţi circa 1,500,000 de posesori de patente, sau 4 persoane în 
fiecare familie, 6 milioane de persoane interesate ca şefi la întreprinderi industriale." 

Dar, un mare număr mare de posesori de patente sunt proprietari funciari iar dumneavoastră îi 
număraţi de două ori. Apoi, se poate afirma că din totalitatea industriaşilor şi a comercianţilor 
patentaţi, în cel mai bun caz un sfert realizează profituri, un alt sfert se menţin la suprafaţă iar restul 
este în deficit permanent. Să luăm deci cel mult jumătate din acei 6 milioane de aşa zis şefi de 
întreprinderi pe care îi adăugăm la cele foarte problematice 12 milione de proprietari adevăraţi şi 
ajungem la un total de 15 milioane de francezi care pot face concurenţă prin educaţia lor, activităţile, 
creditele şi proprietăţile lor. Pentru restul naţiunii, adică 19 milioane de suflete, concurenţa este 
precum puiul la tigaie pentru Henric IV, adică un preparat pe care ei îl fac pentru clasa care poate 
plăti, dar de care ei nu se ating. 

O altă dificultate. Aceste 19 milioane de oameni, pentru care concurenţa este inabordabilă, sunt 
mercenari ai concurenţilor. Aşa erau în alte vremuri şerbii care se luptau pentru seniorii lor, fără ca ei 
să poată purta stindardul sau să ridice o armată. In cazul în care concurenţa nu poate deveni ca atare 
condiţia comună, din ce cauză cei pentru care concurenţa este periculoasă nu ar solicita garanţii de la 
baronii pe care îi slujesc? Dacă aceste garanţii nu pot fi refuzate, cum nu ar fi aceste garanţii altceva 
decât o restricţie a concurenţei, aşa cum Pax Dei [NT 99] , inventată de episcopi, era o restricţie a 
războaielor feudale? Concurenţa, după cum spuneam mai înainte, este o excepţie, un privilegiu; acum 
întreb cum mai este posibil acest privilegiu, alături de egalitatea în drepturi? 

Credeţi oare că atunci când solicit garanţii în favoarea consumatorilor şi a salariaţilor, împotriva 
concurenţei, acesta ar fi visul unui socialist? Ascultaţi doi dintre ai d-voastră cei mai iluştri confraţi, 
pe care nu-i veţi acuza că execută un plan infernal. 

D-l Rossi, volumul I, lecţia 16, recunoaşte că statul are dreptul să reglementeze munca 
Când pericolul este prea mare şi garanţiile sunt insuficiente, adică întotdeauna. Legislatorul trebuie 
să asigure ordinea publică prin principii şi legi: el nu aşteaptă evenimente neprevăzute ca să le 
înăbuşe arbitrar. în altă parte, (voi. II, pp. 73-77), acelaşi profesor semnalează , ca o consecinţă a 
concurenţei exagerate, formarea neîncetată a unei aristocraţii financiare şi teritoriale, următoarea 
înfrângere catastrofală a micii proprietăţi; el trage alarma. Din punctul său de vedere, d-l Blanqui 
declară că organizarea muncii este la ordinea zilei în ştiinţa economică, (de atunci, el şi-a retractat 
declaraţia); el advocă participarea muncitorilor la beneficii şi introducerea muncitorului colectiv; el 
tună şi fulgeră neîncetat împotriva monopolurilor, a interdicţiilor şi a tiraniei capitalului. Qui habet 
aures audiendi audiat! [NT 100] In calitate de criminalist, d-l Rossi dă decrete împotriva jafurilor 
concurenţei; d-l Blanqui, ca judecător de instrucţie, denunţă vinovaţii: aceasta este antiteza duo-ului 
pe care îl cântau cu puţin înainte d-nii Reybaud şi Dunoyer. Atunci când unii exclamă Hosanna [NT 
101], ceilalţi răspund, la fel ca Părinţii Bisericii din Concilii, Anathema [NT 102]. 

Se va spune că d-nii Blanqui şi Rossi cred că numai abuzurile concurenţei trebuie să fie 
eliminate; ei nu doresc deloc interdicţia principiului şi sunt perfect de acord cu d-nii Reybaud şi 
Dunoyer despre aceste lucruri. 

Eu protestez împotriva acestei distingeri pentru renumele celor doi profesori. 

De fapt, abuzul a invadat totul iar excepţia a devenit regulă. Atunci când d-l. Troplong, împreună 
cu toţi economiştii, apăra libertatea comerţului, el recunoştea că alianţa dintre mesagerii era un lucru 
împotriva căruia legislatorul era absolut neputincios. Având în vedere că această alianţă pare să 
dezmintă cele mai sănătoase noţiuni ale economiei sociale, Troplong s-a mai consolat spunând că un 
fapt asemănător face ca totul să fie ieşit din comun şi că se putea crede că nu se va generaliza. Dar 
acest fapt s-a generalizat: este suficient ca jurisconsultul cel mai rutinier să-şi scoată capul pe 
fereastră ca să vadă că în ziua de azi absolut totul a fost monopolizat de concurenţă: transporturile 
(terestre, feroviare şi marine), grâurile şi fâinele, vinurile şi băuturile alcoolizate, lemnul, cărbunele, 
petrolul, fierul, ţesăturile, sarea, produsele chimice, etc. Este trist pentru jurisprudenţă, sora geamănă a 
economiei politice, să vadă dezminţirea jalnică a gravelor sale previziuni: dar este şi mai trist pentru o 
mare naţiune să fie condusă de spirite atât de modeste şi să-şi adune acele câteva idei care o fac să 
trăiască în cătina scrierilor lor. 



Am demonstrat în teorie că, prin partea sa utilă, concurenţa ar fi trebuit să fie universală şi dusă la 
intensitatea maximă; dar sub aspectul său negativ, concurenţa trebuie să înăbuşită peste tot, până la 
ultimul său vestigiu. Oare economişti sunt în stare să execute această eliminare? Economiştii au 
prevăzut consecinţele, au calculat dificultăţile? Dacă răspunsul este afirmativ, voi îndrăzni să le 
propun rezolvarea următorului caz. 

Un tratat de coaliţie, sau mai curând de asociere - fiindcă ar fi foarte greu ca instanţele să le 
definească - a reunit într-o singură companie toate minele de cărbune din bazinul Loire. Cu privire la 
sesizările municipalităţilor Lyon şi Saint Etienne, ministerul a numit o comisie însărcinată să 
examineze caracterul şi tendinţele acestei societăţi înspăimântătoare. întreb ce poate face aici 
intervenţia puterii, ajutată de legea civilă şi de economia politică? 

Unii protestează împotriva coaliţiei. Dar este posibil ca proprietarii de mine să fie împiedicaţi să 
se asocieze, să-şi micşoreze cheltuielile lor generale şi, printr-o muncă mai bine înţeleasă, să producă 
un profit mai mare din minele lor? Oare li se va da ordin să reînceapă vechiul lor război şi să se 
ruineze prin creşterea cheltuielilor, risipă, congestionare, dezordine şi scăderea preţurilor? Toate 
acestea sunt un absurd. 

Vor fi ei împiedicaţi să-şi mărească preţurile pentru ca astfel ei să-şi recupereze dobânda 
capitalurilor lor? Atunci, să fie apăraţi împotriva cererilor de mărire a salariilor din partea 
muncitorilor, să se refacă legea societăţilor pe acţiuni, să fie interzia comerţul de acţiuni; iar atunci 
când toate aceste măsuri vor fi fost luate, să fie despăgubiţi, aşa cum proprietarii capitalişti ai minelor 
nu pot fi obligaţi pe nedrept să piardă capitalurile investite sub un alt regim. 

Oare le va fi impus un tarif? Aceasta ar fi o lege maximală. Deci, statul ar trebuii să înlocuiască 
exploatatorii, să le facă socotelile de capital, dobânzi, cheltuieli de birou; statul ar trebuii să regleze 
salariile minerilor, numirile în funcţie ale inginerilor şi directorilor, preţul lemnnelor întrebuinţate 
pentru extracţie, cheltuielile de material, şi, în cele din urmă, să determine cifra normală şi legitimă de 
beneficiu. Toate acestea nu pot fi făcute prin decret ministerial: este nevoie de o lege. Ar îndrăzni 
legislatorul să schimbe dreptul public al francezilor în favoarea unei anumite industrii şi să pună 
puterea în locul proprietăţii? Una din două: ori comerţul de cărbuni va cădea pe mâinile statului ori 
statul va găsi modalitatea de a reconcilia libertatea şi ordinea pentru industria de extracţie iar atunci 
socialiştii vor solicita ca ceea ce a fost executat la acest punct să fie imitat peste tot. 

Coaliţia minelor din zona Loire a pus problema socială în termeni care nu mai permit evaziunea. 
Fie concurenţa, adică monopolul şi tot ceea ce este implicat; fie exploatarea de către stat, adică 
scumpetea muncii şi pauperizarea permanentă sau, la urma urmei, o soluţie egalitară sau, cu alte 
cuvinte, organizarea muncii, ceea ce implică negarea economiei politice şi sfârşitul proprietăţii. 

Dar economiştii nu procedează deloc cu această logică bruscă: lor le place să se tocmească cu 
necesitatea. D-l Dupin (sesiunea Academiei de ştiinţe morale şi politice din 10 iunie 1843) susţine că 
"în cazul în care concurenţa poate fi utilă pe plan intern, ea trebuie să fie împiedicată de la un popor la 
altul." 

A împiedica sau a permite piaţa liberă - aceasta este eterna alternativă a economiştilor: geniul lor 
nu merge mai departe. Degeaba strigăm la ei că nu este vorba de a împiedica nimic şi nici de a 
permite totul; ceea ce le solicităm, ceea ce societatea aşteaptă este o reconciliere: această idee dublă 
nu le intră în cap. 

D-l Dunoyer îi răspunde d-lui Dupin: "Trebuie să distingem teoria de practică." 

Doamne! Oricine ştie că d-l Dunoyer, inflexibil la principii în lucrările sale, este foarte învoitor 
cu practica, în cadrul consiliul de stat. Dar să binevoiască odată să-şi pună propriei sale persoane 
următoarea întrebare: De ce sunt constrâns tot timpul să separ practica de teorie? De ce acestea nu se 
armonizează între ele? 

D-l Blanqui, un om împăciuitor şi paşnic, îl sprijină pe savantul domn Dunoyer, adică sprijină 
teoria. Simultan, el crede ca d-l Dupin, că nici concurenţa nu este scutită de remonstrări, aşa cum se 
crede şi în practică. Atât de multă frică îi este d-lui Blanqui să calomnieze şi să aprindă focul. 

D-l Dupin se obstinează în opinia sa. In defavoarea concurenţei el menţionează frauda, vânzarea 
cu greutăţi false, exploatarea copiilor. Desigur, totul pentru a dovedi eventuala utilitate a concurenţei 
pe plan interni 

D-l Passy, cu logica sa obişnuită, arată că întotdeauna vor exista oameni necinstiţi, etc. . . Acuzaţi 
natura umană, se jeleşte el, nu concurenţa. 



Chiar de la primul cuvînt, logica d-lui Passy se eschivează de chestiune. Critica concurenţei se 
referă la inconvenientele provenite din natura sa şi nu la fraudele pentru care concurenţa este o ocazie 
sau un pretext. Un fabricant descoperă cum să înlocuiască un muncitor care îl costă 3 franci pe zi cu o 
femeie căreia îi dă 1 franc pe zi. Acest expedient este singura sa modalitate de a face faţă scăderii, 
astfel ca afacerea să meargă. în scurtă vreme, el va pune copii alături de muncitori. Apoi, fiind 
constrâns de nevoile războiului, el va reduce treptat salariile şi va mări numărul orelor de muncă. 
Unde este vinovatul în această treabă? Acest argument e poate rostogoli într-o sută de feluri şi poate 
fi aplicat la toate industriile, fără ca natura umană să poată fi acuzată. 

Chiar şi d-1 Passy este obligat să recunoscă acest lucru atunci când afirmă: "In ceea ce priveşte 
munca forţată a copiilor, greşeala este a părinţilor. " Corect. A cui este greşeala părinţilor? 

Acest orator continuă: "în Irlanda nu există concurenţă şi, totuşi, sărăcia este extremă." 

Aici, logica obişnuită a d-lui Passy a fost trădată de un lapsus extraordinar. în Irlanda, există un 
monopol complet, universal al pămîntului şi o concurenţă nelimitată, înrăită, pentru ferme. 
Concurenţa-monopolul sunt cele două gloanţe pe care Irlanda nefericită le trage în fiecare picior. 

Când economiştii sunt obosiţi să acuze natura umană, cupiditatea părinţilor sau turbulenţa 
radicalilor, ei se delectează cu tabloul fericirii proletariatului. Dar nici aici ei nu pot fi de acord între ei 
şi nici în sinea lor. Nimic nu ilustrează mai bine anarhia concurenţei ca dezordinea ideilor lor. 

"In ziua de azi, soţia artizanului se împodobeşte cu rochii elegante care nu ar fi ruşinat pe marile 
doamne din secolul trecut." (D-1 CHEVALIER, lecţia 4). Acelaşi domn Chevalier este cel care, 
conform propriilor sale calcule, estimează că totalitatea venitului naţional ar da 65 de centime pe zi 
pentru fiecare individ. Unii economişti chiar reduc această sumă la 55 de centime. Dat fiind că trebuie 
calculat ca din această sumă să fie formate bogăţiile mai mari, se poate evalua după calculul d-lui de 
Morogus, că pentru jumătate din francezi, venitul nu depăşeşte 25 de centime. 

Cu o exaltare mistică, d-1 Chevalier continuă: " Dar fericirea nu se află oare în armonia dorinţelor 
şi a bucuriilor, în echilibrul dintre necesităţi şi satisfacţii? Nu este oare o anumită stare a sufletului, 
care nu ţine de economia politică, să deturneze condiţiile pe care nu are misiunea să le dea naştere? 
Aceasta este opera religiei şi a filozofiei." Dacă ar fi trăit pe vremurile noastre, Horaţiu i-ar fi spus d- 
lui Chevalier: Ocupaţi-vă numai de venitul meu şi lăsati-mi sufletul în grija mea. Det vitam, det opes, 
aequum mi animum ipse parabo. [NT 103] 

D-1 Dunoyer are din nou cuvântul: 

"In multe oraşe, de sărbători, hainele celor din clasa muncitoare sunt aşa frumoase încât ei pot fi 
confundaţi cu burghezia (de ce există două clase ?). Nu mai puţin progrese au fost în alimentaţie care 
este mai abundentă, substanţială şi variată. Pâinea este mai bună peste tot. în multe oraşe, carnea, 
supa, pâinea albă au devenit mult mai consumate decât în alte vremuri. Longevitatea medie a crescut 
de la 35 la 40 de ani." 

In continuare, d-1 Dunoyer aduce tabela averilor din Anglia, după Marshall. De aici reiese că, în 
Anglia, 2.5 milioane de familii au un venit de 1200 de franci, echivalenţi la noi cu 730 franci. 
Aceasta sumă împărţită la 4 persoane înseamnă 182,50 de franci de persoană şi 50 de centime pe zi, 
care nu sunt departe de cele 65 de centime pe care d-1 Chevalier le acordă fiecărui francez: diferenţa 
în favoarea acestuia din urmă rezultă din faptul că progresul avuţiei este mai puţin avansat în Franţa, 
iar mizeria este mai mică. Ce trebuie să cred după ce am citit descrierile luxuriante ale economiştilor 
şi calculele lor? 

D-1 Blanqui recunoaşte: "Sărăcia în Anglia a crescut atât de mult încât guvernul englez a fost 
nevoit să caute un refugiu în aceste case de muncă îngrozitoare. . . "De fapt, orice s-ar spune, aceste 
pretinse case de muncă, unde munca constă în ocupaţii ridicole şi fără rezultat, sunt numai case de 
tortură. Pentru o fiinţa rezonabilă nu există o tortură ca aceea de a munci la o moară fără seminţe şi 
făină, cu unicul scop de a evita odihna, fără a scăpa astfel de trândăvie. 

D-1 Blanqui continuă: "Această organizare a concurenţei înclină să facă transfere capitalului toate 
profiturile muncii .... La Reims, Mulhouse, Saint-Quentin, Manchester, Leeds, Spitalfields, 
existenţa muncitorilor este cea mai precară "... Apoi urmează un tablou înspăimântător de mizerie a 
muncitorilor. Bărbaţi, femei, copii, fete tinere care trec prin faţa voastră înfometaţi, slăbiţi, 
zdrenţuroşi livizi şi înrăiţi. Descrierea se termină cu urătoarea trăsătură: "Muncitorii din industrie nu 
mai pot furniza soldaţi pentru a fi recrutaţi în armată." Se pare că aceştia nu profită de supa şi pâinea 
albă a d-lui Dunoyer. 



D-l Villerme consideră că libertinajul tinerelor muncitoare este INEVITABIL. Concubinajul este 
situaţia lor obişnuită; ele sunt complet subvenţionate de patroni, amanţi şi studenţi. Cu toate că 
mariajul este mai atrăgător pentru popor decât pentru burghezie, mulţi proletari, maltuzieni 
inconştienţi, suspectează familia şi se dau după cursul general. Aşa cum muncitorii sunt carnea de tun, 
muncitoarele sunt carne de prostituţie, ceea ce explică ţinuta elegantă de duminică. La urma urmei, de 
ce aceste domnişoare ar fi mai obligate de virtute mai mult ca burghezele? 

D-l Buret, premiat de Academie [NT 104] : "Clasa muncitoare, trup şi suflet, este dată pe mâna 
capriciului industriei." Acelaşi autor spune în altă parte: "Cele mai slabe eforturi ale speculaţiei pot 
face ca preţul pâinii să oscileze cu 5 centime şi mai mult la livră [NT 1 05] ceea ce înseamnă 
620.500.000 de franci pentru 34 de milioane de oameni." Se poate remarca, în trecere, că mult 
regretabilul Buret considera existenţa exploatatorilor ca o prejudecată populară. Sofistule, exploatator 
sau speculant, ce importanţă are denumirea dacă recunoaşteţi faptul? 

Astfel de citate vor umple volume întregi. Dar scopul prezentului tratat nu este să povestească 
contradicţiile economiştilor şi să creeze oamenilor un război fără rezultate. Scopul nostru este mai 
elevat şi demn: să expunem Sistemul de contradicţii economice, ceea ce este cu totul altceva. Vom 
încheia aici această tristă trecere în revistă; înainte de a termina, vom arunca o privire asupra 
modalităţilor propuse pentru a remedia inconvenientele concurenţei. 



§ III Remedii împotriva concurenţei 
Concurenţa în muncă poate fi anulată? 

în aceeaşi măsură ar merita să fie pusă întrebarea dacă personalitatea, libertatea sau 
responsabilitatea individuală pot fi suprimate. 

De fapt, concurenţa este expresia activităţii colective; salariul, considerat în accepţiunea sa cea 
mai elevată, este, într-un cuvânt, răspunderea muncitorului. Zadarnice sunt declamaţia şi revolta 
împotriva acestor două forme esenţiale ale libertăţii şi disciplinei în muncă. Fără o teorie a salariilor, 
nu există distribuţie, nu există justiţie; fără o organizare a concurenţei nu există nici o garanţie 
socială şi, în consecinţă, nu există solidaritate. 

Socialiştii au confundat două lucruri esenţial distincte atunci când, punând în contrast uniunea 
dintre vatra domestică şi concurenţa industrială, ei s-au întrebat dacă societatea nu ar putut să fie 
constituită la fel ca o mare familie ai căror membri ar fi legaţi prin afecţiuni de sânge şi nu ca un fel 
de coaliţie în care fiecare este limitat de legea intereselor sale. îndrăznesc să spun că familia nu este 
prototipul, molecula organică a societăţii. După cum a observat foarte bine d-l de Bonald, în familie 
există numai o singură fiinţă morală, un singur spirit, un singur suflet: aproape că aş afirma, 
împreună cu Biblia, că în familie există un singur trup. Familia este prototipul şi leagănul monarhiei 
şi al patriciatului: în ea rezidă şi se conservă ideea de autoritate şi de suveranitate, care dispare din ce 
în ce mai mult în stat. Toate societăţile antice şi feudale au fost organizate pe modelul de familie: 
democraţia modernă se revoltă împotriva acestei vechi constituţii patriarhale. 

Unitatea constitutivă a societăţii este atelierul. 

Dar, atelierul implică în mod necesar un interes corporativ şi interese particulare; o persoană 
colectivă şi indivizi. Prin urmare, un sistem de relaţii necunoscute în familie, printre care, în primul 
rând, opoziţia dintre voinţa colectivă, reprezentată de patron şi voinţele individuale, reprezentate de 
salariaţi. Apoi vin raporturile dintre ateliere , dintre capitaluri; cu alte cuvinte, concurenţa şi 
asocierea. Acestea se sprijină reciproc şi nu există una fără alta. Departe de a se exclude, ele nici 
măcar nu sunt divergente. Cine spune concurenţă presupune deja un obiectiv comun; deci, concurenţa 
nu este egoismul. Cea mai deplorabilă eroare a socialismului este că considerat concurenţa drept o 
inversare a societăţii. 

Prin urmare, nu poate fi vorba aici de distrugerea concurenţei, imposibilă ca distrugerea libertăţii; 
este vorba de a găsi echilibrul, aş spune cu plăcerea reglementarea concurenţei. Căci orice forţă, orice 
spontaneitate, individuală sau colectivă, trebuie să primească determinarea sa: din acest punct de 
vedere, există concurenţă aşa cum există inteligenţă şi libertate. Deci, cum va fi armonios determinată 
concurenţa în societate? 



Am auzit răspunsul d-lui Dunoyer, când vorbea în favoarea economiei politice: concurenţa trebuie 
să se determine de la sine. Cu alte cuvinte, după spusele d-lui Dunoyer şi ale tuturor economiştilor, 
concurenţa continuă să fie remediul propriilor sale inconveniente; dat fiind că economia politică este 
teoria proprietăţii, a dreptului absolut de a uza şi abuza, este clar că economia politică nu mai are ce 
să răspundă. Acest lucru este ca şi cum s-ar pretinde că educaţia libertăţii se face prin libertate, 
instruirea spiritului prin spirit, determinarea valorii prin valoare: evident, toate aceste propoziţii sunt 
tautologice şi absurde. 

De fapt, ca să ne limităm la subiectul pe care îl tratăm, este evident că, practicată pentru ea însăşi 
şi numai cu scopul de a menţine o vagă şi discordantă independenţă, concurenţa nu poate ajunge la 
nimic iar oscilaţiile sale sunt eterne. în concurenţă şi în luptă sunt capitalurile, maşinile, procedeele, 
talentul şi experienţa, deci alte capitaluri: victoria este asigurată celor mai mari batalioane. Deci, în 
cazul în care concurenţa se practică numai pentru profitul intereselor private iar efectele sale sociale 
nu sunt determinate de ştiinţă şi rezervate de stat, în concurenţă ca în democraţia, va exista tendinţa 
continuă de mişcare permanentă de la războiul civil la oligarhie, de la oligarhie la despotism apoi 
disoluţia şi revenirea la războiul civil, interminabil şi permanent, lată din ce cauză, dacă este 
abandonată în sinea ei, concurenţa nu poate ajunge niciodată la esenţa sa fundamentală; la fel ca 
valoarea, concurenţa are nevoie de un principiu superior care să o socializeze şi să o definească. 
Aceste fapte sunt destul de bine stabilite ca să le putem considera incluse în critică şi să nu le mai 
repetăm. Cu privire la controlul concurenţei, dat fiind că economia politică nu are şi nu poate avea alt 
mijloc de reglementare al concurenţei în afara concurenţei însăşi, neputinţa sa este dovedită. 

Ne rămâne să aflăm cum a conceput socialismul soluţia. Un singur exemplu va ilustra 
modalităţile sale şi ne va permite să ajungem la concluzii generale despre socialism. 

Dintre toţi socialiştii moderni, d-1 Louis Blanc este eventual cel care a ştiut cel mai bine să atragă 
atenţia publicului asupra scrierilor sale, datorită talentului său remarcabil. în lucrarea sa Organizarea 
muncii, după ce a adus problema asocierii la un singur punct, concurenţa, el se pronunţă, fără să ezite, 
în favoarea anulării acesteia. Pe această bază, putem judeca cât de mult acest autor, de regulă atât de 
bine informat, şi-a făcut iluzii despre valoarea economiei politice şi influenţa socialismului. Pe de o 
parte, d-1 Blanc, primind nu ştiu ce sursă de idei complect formate, contribuind totul secolului său şi 
nimic istoriei, respinge în mod absolut economia politică, ca formă şi conţinut şi se privează chiar de 
materiile organizării; pe de altă parte, el atribuie unor tendinţe resuscitate din toate epocile anterioare, 
pe care el le consideră noi, o realitate pe care acestea nu o au şi percepe eronat esenţa socialismului, 
care este numai critică. Prin urmare, d-1 Blanc ne-a prezentat spectacolul unei imaginaţii energice 
şi rapide, în luptă cu o imposibilitate; el a crezut în divinaţia geniului dar ar fi fost necesar să 
înţeleagă că ştiinţa nu se improvizează şi chiar dacă cineva poartă numele de Adolphe Boyer, Louis 
Blanc sau J.-J. Rousseau, din momentul în care nu are experienţă, nu înţelege nimic. 

D-1 Blanc începe cu următoarea declaraţie: "Nu-i putem înţelege pe cei care şi-au închipuit nu 
ştiu care cuplare misterioasă între aceste două principii opuse. A insera asociaţia în concurenţă este o 
idee proastă care înseamnă a înlocuii eunucii cu hermafrodiţii. " 

Pentru d-1 Blanc, aceste rânduri sunt etern regretabile. Ele dovedesc că la a patra ediţie a cărţii sale, 
el făcuse la fel de puţine progrese în logică ca în economia politică şi în ambele el gândea ca un 
daltonist. în politică, hermafroditismul înseamnă excluderea fiindcă excluderea readuce întotdeauna 
ideea exclusă, într-o anumită formă şi la un grad similar. D-1 Blanc va fi straniu surprins dacă i se va 
demonstra, prin amestecul permanent pe care îl face în cartea sa între principiile cele mai 
contradictorii - autoritatea şi dreptul, proprietatea şi comunismul, aristocraţia şi egalitatea, munca şi 
capitalul, recompensa şi devotamentul, libertatea şi dictatura, liberul examen şi credinţa religioasă - 
că adevăratul hermafrodit, publicistul cu sex dublu este chiar el. D-1 Blanc, situat la limitele 
democraţiei şi ale socialismului, la un grad sub republică, la două grade sub d-1 Barrot, la trei grade 
sub d-1 Thiers este, orice ar face şi ar spune el, un descendent din a patra generaţie a d-lui Guizot, 
un doctrinar. 

D-1 Blanc exclamă: "Desigur, noi nu suntem dintre cei care anatemizează principiul de autoritate. 
Am avut de o mie de ori ocazia să apărăm acest principiu împotriva unor atacuri pe cât de 
periculoase pe atât de inapte. Ştim că, atunci când forţa organizată nu există nicăieri în societate, 
despotismul există peste tot. . . " 



Astfel, după d-1 Blanc, remediul concurenţei, sau mai degrabă, modalitatea de a aboli concurenţa, 
constă în intervenţia autorităţii, în substituirea libertăţii individuale de către stat: acesta este inversul 
sistemului economiştilor. 

Aş regreta ca d-1 Blanc, ale cărui tendinţe sociale sunt cunoscute, să mă acuze că port cu el un 
război inutil pentru că îl contrazic. Eu fac dreptate intenţiilor generoase ale d-lui Blanc; citesc, îmi 
plac lucrările sale şi îi sunt recunoscător pentru serviciul pe care 1-a făcut când a dezvăluit, în lucrarea 
sa Istoria unui deceniu, mizeria fără speranţă a partidului său. Dar nimeni nu poate fi de acord să 
apară ca prostănac sau imbecil: orice chestiune personală fiind pusă la o parte, ce poate exista în 
comun între socialism, acest protest universal şi mişmaşul de vechi prejudecăţi care formează 
republica d-lui Blanc? D-1 Blanc nu încetează să apeleze la autoritate iar socialismul se declară 
puternic anarhist; d-1 Blanc, pune puterea deasupra societăţii iar socialismul tinde să plaseze 
autoritatea sub societate; d-1 Blanc face ca viaţa socială să coboare de sus iar socialism pretinde că 
face viaţa să izvorască şi să crească de jos; d-1 Blanc aleargă după politică şi socialismul căută 
ştiinţa. Destul cu ipocrizia i-aş spune d-lui Blanc: d-voastră nu doriţi catolicism, monarhie sau 
nobilitate; dar aveţi nevoie de un Dumnezeu, de o religie, o dictatură, o cenzură, o ierarhie, distincţii 
şi ranguri. Eu îl neg pe Dumnezeul vostru, neg autoritatea voastră, suveranitatea voastră, statul vostru 
judiciar precum şi toate mistificările voastre reprezentative; eu nu vreau nici cădelniţa lui 
Robespierre, nici bagheta lui Marat; în loc să mă supun democraţiei voastre androgene mai bine susţin 
status quo-ul . De 16 ani partidul vostru rezistă la progres şi împiedică opinia; de 16 ani partidul 
vostru îşi arată originea despotică urmând puterea la extremitatea de centru-stânga: a venit timpul ca 
partidul d-voastră să abdice sau să se metamorfozeze.lmplacabili teoreticieni ai autorităţii, ce 
propuneţi deci ca guvernul cu care vă războiţi să nu poată realiza într-un mod mai suportabil ca voi? 

SISTEMUL d-lui Blanc se rezumă la trei puncte: 

1. A crea o mare forţă de iniţiativă pentru putere, - adică, în cuvinte simple, a face ca arbitrarul să fie 
atotputernic pentru a realiza o utopie. 

2. A crea şi a finanţa ateliere publice pe cheltuiala statului; 

3. A înăbuşi industria privată prin concurenţa industriei naţionale. 

Atât. 

A abordat d-1 Blanc problema valorii, care le implică în sinea sa pe toate celelalte? El nu are nici 
un dubiu. A contribuit el oare cu o anumită teorie despre distribuţie? Nu. A rezolvat oare antinomia 
provenită de la diviziunea muncii, o cauză perpetuă a ignoranţei, imoralităţii şi a mizeriei de care 
suferă muncitorul ? Nu. A făcut el să dispară contradicţia dintre maşini şi salariat şi a reconciliat el 
drepturile de asociere cu drepturile de libertate? Dimpotrivă, d-1 Blanc a consacrat această 
contradicţie. Sub protecţia despotică a statului, el admite, în principiu, inegalitatea rangurilor şi a 
salariilor, adăugând dreptul electoral pentru compensare. Oare nu sunt liberi muncitorii care îşi 
votează regulamentul şi îşi aleg şefii? S-ar putea întâmpla ca muncitorii care votează să nu admită în 
cadrul lor nici comanda şi nici remunerarea diferenţială între ei: atunci, dat fiind că nimic nu a fost 
prevăzut pentru satisfacerea capacităţilor industriale, egalitatea politică fiind menţinută, disoluţia va 
pătrunde în atelier şi, dacă autoritatea publică nu intervine, fiecare va reveni la treburile sale. D-1 
Blanc nu crede că aceste temeri ar fi serioase sau întemeiate: el aşteaptă calm dovada, fiind foarte 
sigur că societatea nu se va deranja să-1 contrazică. 

A aprofundat oare d-1 Blanc chestiunile atât de complexe, atât de încurcate, legate de impozit, 
credit, comerţ internaţional, proprietate şi ereditate? A rezolvat el oare problema populaţiei? Nu, nu, 
nu, de o mie de ori nu: când d-1 Blanc rezolvă o dificultate, el o elimină. El afirmă despre populaţie: 
"Dat fiind că numai pauperitatea este prolifică şi, dat fiind că atelierul social va cauza dispariţia 
acesteia, nu este cazul să ne ocupăm de această problemă." 

D-1 de Sismondi, care se bazează pe experienţa universală, îi strigă în zadar: "Nu avem nici o 
încredere în cei care exercită puteri delegate. Noi credem că orice corporaţie îşi va face afacerile mai 
rău decât cei care sunt motivaţi de un interes individual; noi credem că, din partea directorilor, vor fi 
neglijenţă, fast, delapidare, favoritism, frica de compromitere, pe scurt, toate defectele care se observă 
în administraţia bunului public, spre deosebire de bunul privat. In plus, noi credem că într-un grup de 
acţionari vom găsi numai neatenţie, capriciu, neglijenţă iar o întreprindere comercială va fi 
compromisă constant şi ruinată în scurtă vreme dacă ea ar trebuii să depindă de o adunare generală 
deliberantă şi de un negustor." D-1 Blanc nu înţelege nimic; el se ameţeşte cu sonoritatea frazelor 
sale: el înlocuieşte interesul privat cu devotamentul pentru chestiunea publică; el înlocuieşte 



concurenţa cu emulaţia şi recompensele. După ce a postulat în principiu ierarhia industrială, 
consecinţă necesară a credinţei sale în Dumnezeu, autoritate şi geniu, el se lasă pe mâna unor forţe 
mistice, idolii din sufletul şi imaginaţia sa. 

Astfel, d-1 Blanc începe cu o lovitură de stat, sau mai degrabă, conform expresiei sale originale, cu 
aplicare forţei de iniţiativă pe care a creat -o pentru putere; el impune înstăriţilor o contribuţie 
extraordinară, pentru a comandita proletariatul. Logica d-lui Blanc este foarte simplă, fiind logica 
republicii: puterea poate ceea ce vrea poporul şi ce vrea poporul este adevărat. Ciudat mod de 
reformare a societăţii: în loc să fie reprimate tendinţele sale cele mai spontane, în loc să fie negate 
manifestaţiile sale cele mai autentice şi în loc să fie generalizată bunăstarea prin dezvoltarea regulată a 
tradiţiilor! Dar, la ce folosesc realmente aceste deghizări? De ce atâtea ocolişuri? Nu ar fi mai simplu 
să fie adoptată imediat legea agrară? în virtutea forţei sale de iniţiere, puterea nu ar putea declara făţiş 
că toate capitalurile şi instrumentele de muncă ar fi proprietatea statului, cu excepţia indemnizaţiei 
care trebuie să fie acordată titularilor prin forma de tranziţie? Prin intermediul acestei măsuri 
peremptorii dar loială şi sinceră, teritoriul economic ar fi fost curăţat; acest lucru nu ar fi costat cu 
nimic mai mult ca utopia iar atunci d-1 Blanc ar fi putut să treacă fără nici un impediment la 
organizarea societăţii. 

Dar ce spun eu? Organizaţi! Toată opera organică a d-lui Blanc constă în acest mare act de 
expropriere sau de substituire, cum doriţi: d-1 Blanc nu are suspiciuni că, după ce industria a fost 
strămutată şi republicanizată iar marele monopol a fost stabilit, producţia va merge exact aşa cum se 
speră; el nu înţelege că împotriva sistemului său este ridicată o singură dificultate. De fapt, concepţia 
d-lui Blanc fiind absolut nulă şi imperceptibilă, ce obiecţie poate fi făcută? Fragmentul cel mai ciudat 
din cartea lui este antologia de obiecţiuni propuse de câţiva increduli cărora el le răspunde triumfător, 
după cum era de aşteptat. Aceşti critici nu şi-au dat seama că discutând sistemul d-lui Blanc, ei 
argumentează dimensiunile, greutatea şi forma unui punct matematic. D-1 Blanc a înţeles din 
controversa susţinută mai mult decât din meditaţiile sale; noi înţelegem că dacă obiecţiunile ar fi 
continuat, d-1 Blanc ar fi descoperit ceea ce el a crezut că el ar fi inventat - organizarea muncii. 

Dar, oare a fost atins scopul limitat al d-lui d-1 Blanc - eliminarea concurenţei şi garanţia 
succesului unei întreprinderi patronate şi susţinută de stat? In legătură cu acest subiect voi cita 
observaţiile unui talentat economist, d-1 Joseph Garnier, la care îmi voi permite să adaug câteva 
comentarii. 

"După spusele d-lui Blanc, guvernul va alege muncitori morali şi le va da salarii bune." Deci, d-1 
Blanc are nevoie de oameni creaţi special şi nu se intenţionează să activeze asupra specii de 
temperament. D-1 Blanc promite că salariile vor fi bune; este mai uşor decât să definească măsura . 
D-1 Blanc admite prin ipoteză că atelierele vor crea un produs net şi vor face o concurenţă atât de 
benefică industriei private încât aceasta se va transforma în ateliere naţionale. " 

Cum ar fi posibil acest lucru, dacă preţurile atelierelor naţionale sunt mai mari faţă de atelierele 
libere? Am demonstrat la capitolul 1 că cei 300 de muncitori dintr-o filatură nu produc pentru 
exploatatorul lor un venit net şi regulat de 20.000 de franci; aceşti 20.000 de franci, distribuiţi între cei 
300 de muncitori, le vor mări veniturile lor numai cu 18 centime pe zi. Acest lucru este valabil pentru 
toate industriile. Cum va acoperi acest deficit atelierul naţional, care datorează salarii bune 
muncitorilor ? Prin emulaţie, spune d-1 Blanc. 

D-1 Blanc menţionează cu o extremă complezenţă casa Leclaire, o societate de zugravi foarte buni, 
despre care el crede că ar fi o demonstraţie vie a sistemului său. D-1 Blanc ar putea adăuga la acest 
exemplu o mulţime de societăţi similare, care ar putea dovedi la fel de bine ca firma Leclaire - deci, 
nu mai mult. Firma Leclaire este un monopol colectiv, întreţinut de marea societate care o cuprinde. 
Deci, este vorba să ştim dacă întreaga societate poate deveni un monopol, după concepţia d-lui Blanc 
şi cu privire la patronul firmei Leclaire: eu neg acest lucru în mod absolut. Dar, factorul care 
influenţează cel mai mult chestiunea de care ne ocupăm şi care nu a fost luat în consideraţie de d-1 
Blanc provine din conturile de distribuţie furnizate de firma Leclaire: dat fiind că salariile plătite sunt 
cu mult peste media generală, primul lucru care trebuie făcut pentru reorganizarea societăţii va fi 
suscitarea unei concurenţe cu firma Leclaire, fie printre proprii săi muncitori, fie în exterior. 

"Salariile vor fi reglementate de guvern. Membrii atelierului social vor dispune de salarii după 
bunul lor plac iar incontestabila excelenţă a vieţii în comun nu va întârzia să creeze asocierea 
voluntară a plăcerilor din asocierea muncilor. " 



D-l Blanc este comunist sau nu? Să se pronunţe odată pentru totdeauna în loc să fie nedecis; în 
cazul în care comunismul nu-1 face mai inteligibil, cel puţin vom şti ce vrea. 

Citind suplimentul în care d-l Blanc a combătut obiecţiunile formulate de unele jurnale, vedem 
mai bine ce nu este complect în concepţia sa, fructul a cel puţin trei paternităţi, saint-simonismul, 
fourierismul şi comunismul, cu concursul politicii şi puţină, foarte puţină, economie politică. 

Potrivit explicaţiilor sale, statul ar fi numai regulator, legislator, protector al industriei dar nu 
fabricant sau producător universal. Dat fiind că statul protejează numai atelierele sociale pentru a 
distruge industria privată, el ajunge forţat la monopol şi cade din nou în saint-simonism , în ciuda 
voinţei sale, cel puţin în ceea ce priveşte producţia. 

D-l Blanc nu va putea nega: sistemul său este orientat împotriva industriei private; iar la el statul , 
prin forţa sa de iniţiere, aspiră să stingă orice iniţiativă individuală, să proscrie munca liberă. Cuplarea 
contradicţiilor este odioasă pentru d-l Blanc: astfel, constatăm că după ce a sacrificat concurenţa în 
favoarea asociaţiei, el mai sacrifică şi libertatea în favoarea asociaţiei. Eu îl aştept la abolirea familiei. 

Cu toate acestea, ierarhia va proveni din principiul electiv, ca în fourierism sau în politica 
constituţională. Dar, oare aceste ateliere sociale, reglementate prin lege, nu vor fi numai corporaţii? 
Care este legătura dintre corporaţii? Legea. Cine va face legea? Guvernul. Credeţi că aşa va fi bine? 
Experienţa a demonstrat că niciodată guvernul nu a reglementat nenumăratelor accidente ale 
industriei. Ne spuneţi că guvernul va stabili gradele de profit şi salarizare; voi speraţi ca guvernul să 
facă în aşa fel ca muncitorii şi capitalurile să se refugieze în atelierul social. Dar d-voastră nu ne 
spuneţi cum se va stabili echilibrul între aceste ateliere de lucru care vor înclina spre viaţa în comun, 
spre falanster; d-voastră nu ne spuneţi cum vor evita aceste ateliere concurenţa internă şi externă; 
cum vor face faţă la excesul de populaţie în raport cu capitalul; cum se vor deosebi atelierele sociale 
manufacturiere de cele agricole şi încă multe alte lucruri. Ştiu bine ce veţi răspunde: prin virtutea 
specifică legii! Iar dacă guvernul vostru, statul vostru, nu ştie cum să facă aceste lucruri? Nu vedeţi 
că alunecaţi pe pantă şi sunteţi obligaţi să vă agăţaţi de ceva analogic cu legea în vigoare? Se înţelege 
clar când vă citim: d-voastră vă preocupaţi în special să inventaţi o putere susceptibilă de a fi aplicată 
în cadrul sistemului d-voastră dar eu declar, după ce v-am citit cu atenţie, că nu consider că mai aveţi 
o noţiune clară şi precisă despre ce aveţi nevoie. Ceea ce vă lipseşte vouă şi nouă tuturor sunt 
adevăratele noţiuni de libertate şi egalitate, pe care nu aţi vrea să le ignoraţi şi pe care sunteţi obligaţi 
să le sacrificaţi, indiferent câte precauţiuni veţi lua. 

Dat fiind că nu cunoaşteţi esenţa şi funcţiile puterii, nu aţi îndrăznit să vă opriţi la o singură 
explicaţie; nu aţi dat nici cel mai mic exemplu. 

Să admitem că atelierele funcţionează pentru a produce - acestea vor fi ateliere comerciale care 
vor pune în circulaţie produse şi vor efectua schimburi. Cine va reglementa preţul? Din nou legea? Vă 
spun că, în realitate, veţi avea nevoie de o nouă arătare pe muntele Sinai, fără de care nu vă veţi 
descurca niciodată, nu voi, nu consiliul vostru de stat, camera voastră de reprezentanţi sau Areopagul 
vostru de senatori. 

Aceste observaţii sunt absolut corecte. Datorită ideii sale de organizare prin intermediul statului, 
d-l Blanc este obligat întotdeauna să termine acolo ar fi trebuit să înceapă - adică cu studiul 
economiei politice - fapt care l-ar fi scutit de truda de a scrie lucrarea sa. Pe bună dreptate, criticul său 
afirmă: "D-l Blanc are vina gravă că a făcut strategie politică cu chestiuni care nu se pretează deloc la 
aşa ceva." El a încercat să avertizeze guvernul să-şi îndeplinească obligaţiilor şi a reuşit să 
demonstreze din ce în ce mai bine incompatibilitatea socialismului cu democraţia polemică şi 
parlamentară. Pamfletul său, colorat în întregime cu pagini elocvente, onorează geniul său literar; dar 
valoarea filozofică a lucrării ar fi fost similară dacă autorul s-ar fi limitat să scrie pe fiecare pagină, 
cu litere mari, numai cuvântul PROTESTEZ. 

Să rezumăm: 

Concurenţa, ca poziţie sau fază economică, considerată conform originii sale, este rezultatul 
necesar al intervenţiei maşinilor, al constituirii atelierului şi al teoriei de reducere a costurilor 
generale; considerată conform semnificaţiei şi tendinţei ei esenţiale, concurenţa este modul în care se 
manifestă şi se exercită spontaneitatea socială, emblema democraţiei şi a egalităţii, cel mai energic 
instrument de constituire a valorii, fundamentul asociaţiei. Ca rezultat al forţelor individuale, 
concurenţa este garanţia libertăţii forţelor individuale, primul lor moment de armonie, forma de 
responsabilitate care le uneşte şi le solidarizează. 



Dar concurenţa, lăsată în voia ei şi lipsită de direcţia unui principiu superior şi eficace, este numai 
o mişcare vagă, o oscilaţie infinită fără scop a forţei industriale, veşnic zbuciumată între aceste două 
extremităţi, funeste în egală măsură: pe de o parte, corporaţiile şi patronajul, care, după cum am văzut, 
au fost create de atelier, iar pe de altă parte monopolul, subiectul următorului capitol. 

Protestând pe bună dreptate împotriva concurenţei anarhice, socialismul nu a propus nimic 
satisfăcător pentru reglementarea acestei probleme. Acest lucru este dovedit fiindcă vedem în toate 
utopiile care au venit pe lume determinarea sau socializarea valorii care a fost abandonată în favoarea 
controlului arbitrar, după cum vedem că toate reformele se finalizează în corporaţia ierarhică, în 
monopolul de stat sau în despotismul comunităţii. 



Capitolul VI 
A patra epocă - Monopolul 



Monopol, comerţ exclusiv, exploatare sau satisfacţia unui singur lucru. 

Monopolul este antiteza naturală a concurenţei. După cum am remarcat, această simplă observaţie 
este suficientă ca să demoleze utopiile care aspiră la anularea concurenţei ca şi cum aceasta ar fi 
antiteza asociaţiei şi a fraternităţii. Concurenţa este forţa vitală care însufleţeşte fiinţa colectivă: 
distrugerea sa - dacă o asemenea prezumţie s-ar realiza - ar fi echivalentă cu uciderea societăţii. 

Dar, din momentul în care concurenţa este necesară, ea implică ideea monopolului, fiindcă 
monopolul este la fel ca fortăreaţa fiecărei individualităţi concurente. Economiştii au demonstrat - iar 
d-1 Rossi a recunoscut formal acest lucru - că monopolul este forma de proprietate socială, dincolo de 
care nu există deloc muncă, produs, schimb, bogăţie. Orice posesiune terestră este un monopol; orice 
utopie industrială aspiră să se constituie ca monopol, iar această afirmaţie trebuie făcută şi despre 
alte funcţiuni, neincluse în aceste două categorii. 

Deci, monopolul ca atare nu implică ideea de nedreptate. Mai mult de atât, există ceva în ideea de 
monopol care, provenind de la societate cât şi de la om, acordă legitimitate: aici se află partea 
pozitivă a principiului pe care îl vom examina. 

Dar monopolul, precum concurenţa, devine anti-social şi funest: cum aşa? Prin abuz, răspund 
economiştii. Magistraţii se implică în definirea şi reprimarea abuzurilor monopolului. Noua şcoală de 
economişti glorifică denunţarea abuzului monopolului. 

Vom demonstra că aşa numitele abuzuri ale monopolului sunt numai efectele în sens negativ ale 
dezvoltării monopolului legal; că acestea nu pot fi separate de principiul lor, fără ca acest principiu să 
fie ruinat; în consecinţă, vom demonstra că acestea abuzuri sunt inaccesibile legii şi că, în acest 
sens, orice represiune este arbitrară şi injustă. Astfel, monopolul, un principiu constitutiv al societăţii 
şi o condiţiei a proprietăţii este simultan şi în egală măsură, un principiu de spoliere şi pauperitate; cu 
cât este indus să producă mai mult, pe atât se primeşte mai mult rău de la el; în absenţa acestui 
principiu, progresul se opreşte şi, în prezenţa sa, munca se imobilizează iar civilizaţia dispare. 



§ I. - Necesitatea monopolului 

Astfel, monopolul este termenul fatal al concurenţei, care îl generează prin neîncetata sa negare 
proprie. Generarea monopolului este deja justificarea. Deoarece concurenţa este inerentă pentru 
societate, aşa cum mişcare este pentru fiinţele vii, monopolul care apare în consecinţă şi este scopul 
şi finalitatea sa, fără de care concurenţa nu ar fi fost acceptată. Monopolul este şi va rămâne legitim 



cât timp vor exista concurenţa, procesele mecanice şi combinaţiile industriale. Monopolul este şi va 
rămâne legitim cât timp diviziunea muncii şi constituirea valorilor vor fi necesităţi şi legi. 

Deci, monopolul este justificat numai prin actul generării sale logice. Această justificare ar fi fost 
de mică importanţă şi ar fi cauzat numai respingerea mai energică a concurenţei, dacă, la rândul său, 
monopolul nu ar fi putut să se afirme prin propria sa esenţă şi ca principiu. 

In capitolele precedente, am constatat că diviziunea muncii este specializarea muncitorului, 
considerată mai ales ca inteligenţă; că producerea de maşini şi organizarea atelierului exprimă 
libertatea sa şi că, prin concurenţă, omul sau libertatea inteligentă intră în acţiune. Monopolul este 
expresia libertăţii victorioase, premiul luptei, glorificarea geniului; pentru toate progresele împlinite 
de la crearea lumii, monopolul este cel mai puternic stimulent: societatea nu poate supravieţuii cu 
monopol dar nu ar fi fost creată fără monopol. 

Deci, de unde provine această caracteristică unică a monopolului? Etimologia termenului şi 
aspectul său vulgar sunt atât de departe de a ne sugera vreo idee. 

în fond, monopolul este numai autocraţia omului asupra persoanei sale: acesta este dreptul 
dictatorial acordat de natură fiecărui producător de a-şi utiliza facultăţile după placul său, de a da cale 
liberă gândirii sale în orice direcţie pe care o preferă, de a specula cu toate mijloacele sale în orice 
domeniu pe care îl alege după bunul său plac, de a dispune suveran de instrumentele pe care şi le-a 
creat şi de capitalurile pe care le-a acumulat, prin truda sa, pentru orice plan care i se pare potrivit 
pentru a risca şi cu condiţia explicită ca el să fie unicul beneficiar al descoperirii şi al aventurii. 

Acest drept ţine atât de mult de esenţa libertăţii încât negarea sa înseamnă mutilarea omului în 
corpul său, în sufletul său şi în exerciţiul facultăţilor sale iar societatea, care progresează numai prin 
dezvoltarea liberă a indivizilor, având lipsă de exploratori, este imobilizată în dezvoltarea sa. 

A venit vremea ca, prin mărturia faptelor, aceste idei să fie materializate. 

Cunosc o comună unde, din vremuri imemorabile, nu au existat drumuri pentru defrişarea 
pământurilor şi pentru comunicările exterioare. Pentru 9 luni pe an, era interzis orice import sau 
export de mărfuri; o barieră de noroi şi mlaştini apărau satul atât împotriva oricărei invazii din 
exterior cât şi împotriva oricărei ieşiri a locuitorilor din târguleţul sacrosanct. în zilele frumoase, şase 
cai cu greu puteau să tragă povara unei gloabe mergând la pas pe un drum frumos. în pofida 
consiliului local, primarul a decis ca un drum să treacă pe teritoriul comunei. Pentru mult timp, el a 
fost batjocorit, blestemat, execrat. Până la el, localnicii s-au descurcat fără drum: ce nevoie avea el să 
cheltuiască banii comunei şi să-i facă să-şi piardă timpul cu prestaţii, cărăuşi şi corvezi? Era nevoie 
de acest drum pentru ca domnul primar să-şi satisfacă orgoliul, pe socoteala sărmanilor ţărani, ca să 
deschidă astfel un bulevard pentru amicii oraşului său, care vor veni să-1 viziteze!... Cu toate 
obiecţiunile, drumul a fost făcut iar ţăranii au aplaudat! Ei spuneau: ce diferenţă! Altădată noi 
foloseam opt cai ca să cărăm la piaţă treizeci de saci şi rămâneam acolo trei zile; acum plecăm 
dimineaţa, cu doi cai şi ne întoarcem seara. Dar în toate aceste discursuri nu mai este vorba despre 
primar. De când evenimentul i-a dat dreptate, nu se mai vorbeşte despre el: am aflat chiar că 
majoritatea locuitorilor îl voiau. 

Acest primar s-a comportat în stilul lui Aristide. Să presupunem că, ostenit de vociferări absurde, 
primarul ar fi propus de la început localnicilor să construiască un drum pe socoteala lui, cu condiţia 
să plătească un impozit timp de 50 de ani, fiecare fiind liber să umble pe câmpii ca înainte: cu ce ar fi 
fost frauduloasă această tranzacţie? 

Iată istoria societăţii şi a monopoliştilor. 

Nu toată lumea poate să dăruiască concetăţenilor săi un drum sau o maşină: în general, 
inventatorul este cel care, după ce şi-a epuizat sănătatea şi averea, aşteaptă să primească recompensa. 
Refuzaţi-le privilegiul descoperirii lor, umilindu-i ca pe Arkwright, Watt sau Jacquard; ei se vor 
închide în sinea lor pentru a munci şi, eventual, vor lua secretul în mormânt. Negaţi colonistului 
pământul pe care el îl defrişează şi nimeni nu va mai defrişa. 

Dar se va pune întrebarea dacă acesta este dreptul adevărat, dreptul social, dreptul fraternal? Ceea 
ce este scuzabil la ieşirea din comunitatea primitivă este numai un expedient provizoriu care trebuie 
să dispară în faţa unei percepţii mai complecte a drepturilor şi îndatoririlor pe care le au omul şi 
societatea. 

Eu nu reculez în faţa vreunei ipoteze: să vedem, să apro fundăm. Un punct important deja este că, 
după cum recunosc adversarii, în prima perioadă a civilizaţiei, lucrurile nu puteau fi altfel. Rămâne de 
ştiut dacă instituţiile din această perioadă sunt de fapt, după cum s-a afirmat, numai un provizoriu, 



sau dacă sunt rezultatul legilor eterne şi imanente în societate. Teza pe care o susţin acum este cu atât 
mai dificilă cu cât ea este în opoziţie directă cu tendinţa generală. Cu puţin timp înainte, eu aş fi 
trebuit s-o infirm, din cauza contradicţiei sale. 

Rog să mi se spună cum este posibil să se facă apel la principiile de sociabilitate, fraternitate şi 
solidaritate, când societatea însăşi respinge orice tranzacţie solidară şi fraternală? La începutul fiecărei 
industrii, la prima rază a unei descoperiri, inventatorul este izolat; societatea îl abandonează şi rămâne 
la o parte. Mai bine zis, relativ la ideea pe care a conceput-o şi pe care doreşte să o realizeze, acest 
om singur devine întreaga societate. El nu mai are asociaţi, colaboratori, giranţi; toată lumea fuge de 
el: numai el singur este responsabil, deci toate avantajele speculei sunt numai ale lui. 

Insist: aceasta este orbirea a societăţii, neglijarea drepturilor şi a intereselor sale cele mai sacre, 
neglijarea bunăstării generaţiilor viitoare. Speculantul, mai bine informat sau mai norocos, nu poate 
profita necinstit de monopol mai mult decât ignoranţa universală îi dă posibilitatea. 

Eu susţin că acest comportament al societăţii este, în prezent, un act de mare prudenţă; cât despre 
viitor, eu voi demonstra că societatea nu va pierde. Am arătat deja în capitolul II, prin soluţia 
antinomiei despre valoare, că profitul oricărei descoperiri utile este incomparabil mai mic pentru 
inventator, orice ar face el, faţă de profitul societăţii; am dovedit acest lucru la nivel de precizie 
matematică. Ulterior voi demonstra că, în plus de profitul care îi este asigurat pentru oricare 
descoperire, societatea exercită asupra privilegiile pe care le recunoaşte, temporar sau permanent, 
creanţele de mai multe tipuri, care acoperă în mare măsură excesul unor averi particulare iar efectul 
este prompta restaurare a echilibrului. Dar să nu anticipăm. 

Observ că viaţa socială are o dublă manifestaţie - conservare şi dezvoltare. 

Dezvoltare se efectuează prin creşterea energiilor individuale; în esenţa sa, masa este nerodnică, 
pasivă şi refractară la orice noutate. Dacă îndrăznesc să compar, masa este uterul, steril ca atare, dar 
unde vin să se depună germenii creaţi particular şi care, îndeplinesc cu adevărat funcţia organului 
masculin în societatea hermafrodită. 

Dar societatea se conservă numai pe măsură ce evită solidaritatea cu speculaţiile particulare şi 
lasă absolut orice inovaţie pe seama riscurilor şi pericolelor indivizilor. Am putea formula în câteva 
pagini lista invenţiilor utile. Antreprizele conduse cu un scop bun sunt luate în consideraţie: nici un 
număr nu exprimă multitudinea ideilor false şi al încercărilor imprudente care înfloresc în minţile 
omeneşti. Nu există un inventator, un muncitor, care, pentru o concepţie sănătoasă şi corectă, să nu fi 
creat mii de himere; nu există o inteligenţă care, pentru o scânteie de raţiune, să nu emită vârtejuri de 
fum. Dacă ar fi fost posibil să fie făcute două părţi din toate produsele raţiunii umane şi să fie puse, 
pe de o parte, lucrările utile şi, pe de altă parte, tot ce a fost irosit pentru eroare ca forţă, spirit şi timp, 
am constata cu groază că cea de a doua parte este mai mare ca prima în proporţie de un miliard la 
sută. Ce ar deveni de societatea, dacă ar fi nevoie să achite aceste obligaţii şi să soluţioneze toate 
aceste falimente? Ce vor deveni, la rândul lor, responsabilitatea şi demnitatea muncitorului dacă, 
fiind acoperit de garanţia socială, el ar putea să se dedice la toate capriciile unei imaginaţii în delir, 
fără nici un risc personal, jucându-se în fiecare clipă cu existenţa omenirii? 

Din toate aceste motive, concluzia mea este că ceea ce a fost practicat de la începuturi va fi 
practicat până la sfârşit. Despre acest subiect şi oricare altul, dacă trebuie să aspirăm la conciliere, 
este absurd să credem că nimic din ceea ce există nu ar putea fi abolit. Lumea ideilor este infinită ca 
natura iar oamenii sunt supuşi la speculaţie, adică la eroare. Acum, ca întotdeauna, pentru indivizi 
există stimulentul de speculă, pentru societate există motivul de suspiciune şi apărare şi, în consecinţă, 
întotdeauna materie pentru monopol. 

Ce se propune pentru a ieşi din această dilemă? Răscumpărarea? în primul rând, răscumpărarea 
este imposibilă: toate valorile fiind monopolizate, de unde va procura societatea mijloacele pentru 
indemnizarea monopoliştilor? Care ar fi ipoteca sa? Pe de altă parte, răscumpărarea ar fi total inutilă: 
când toate monopolurile vor fi răscumpărate, va rămâne ca industria să fie organizată: unde este 
sistemul? Care este baza acestei păreri? Ce probleme au fost rezolvate? Dacă organizarea este 
ierarhică, revenim la regimul de monopol; dacă organizarea este democratică, revenim la punctul de 
plecare; industriile răscumpărate vor intra în domeniul public, adică în concurenţă şi monopolurile 
vor reveni treptat; în cele din urmă, dacă organizarea este comunistă, nu vom fi făcut decât să trecem 
de la o imposibilitate la alta fiindcă, după cum vom demonstra la timpul potrivit, comunitatea este 
antinomică şi imposibilă, aşa cum sunt concurenţa şi monopolul. 



Pentru a nu implica avuţia socială într-o solidaritate nelimitată şi deci fatală, ne vom mulţumi oare 
să impunem norme asupra spiritului inventiv şi întreprinzător? Vom crea oare o cenzură pentru genii 
şi nebuni? Acest lucru înseamnă a presupune că societatea cunoaşte exact dinainte lucrurile care 
trebuiesc descoperite. A supune proiectele antreprenorilor la un examen prealabil înseamnă a 
interzice a priori orice mişcare. Pentru că, încă o dată, relativ la scopul pe care îl vizează, există un 
moment în care fiecare industriaş reprezintă în întreaga societate în persoana sa; el vede mai bine şi 
mai departe decât toţi ceilalţi oameni împreună şi adesea fără să se poată explica sau să fie înţeles. 
Când Copernic, Kepler şi Galilei, predecesorii lui Newton, au ajuns să spună pentru societate creştină, 
reprezentată atunci de Biserică: "Biblia este greşită, pământul se învârte şi soarele este imobil" , ei 
aveau dreptate împotriva societăţii, care îi contrazicea prin forţa simţurile şi a tradiţiilor. Societatea ar 
fi putut accepta solidaritatea sistemului copernican? Societatea putea foarte puţin fiindcă acest sistem 
era în contradicţie directă cu credinţa ei şi, în aşteptarea acordului dintre raţiune şi revelaţie, Galileo, 
unul dintre inventatorii cei mai responsabili, a suferit tortura ca mărturie a noii idei. Presupun că noi 
suntem mai toleranţi, dar această toleranţă însăşi dovedeşte că prin faptul că se acordă geniului mai 
multă libertate, intenţia noastră nu este să fim mai reţinuţi ca ancestorii noştri. Plouă cu brevete de 
invenţie, dar fără garanţia guvernului. Titluri de proprietate sunt date în păstrarea cetăţenilor, dar 
cadastrul şi lista proprietăţilor nu garantează valoarea lor: munca trebuie să confere valoare. Cât 
despre misiunile ştiinţifice şi de altă natură pe care guvernul riscă uneori să le încredinţeze unor 
exploratori fără bani - acestea sunt încă o formă de jaf şi corupţie. 

De fapt, societatea nu poate garanta nimănui capitalul necesar pentru experimentarea unei idei; din 
punct de vedere juridic, statul nu poate revendica rezultatul unei antreprize la care nu a contribuit: 
deci, monopolul este indestructibil. In rest, solidaritate ar fi inutilă: aşa cum fiecare poate cere pentru 
fanteziile sale solidaritatea tuturor şi ar avea acelaşi drept să obţină semnătura în blanco a guvernului, 
se va ajunge în scurtă vreme la un arbitrar universal, adică pur şi simplu la status quo. 

Unii socialişti, foarte prost inspiraţi - afirm acest lucru cu toată forţa conştiinţei mele - de 
abstracţiunile evanghelice, au crezut că pot tranşa această dificultatea prin aceste frumoase maxime: 
"Inegalitatea în capacităţi este dovada de inegalitate în obligaţii", "Aţi primit mai mult de la natură, 
daţi mai mult fraţilor voştri" şi alte fraze foarte sonore şi duioase, care niciodată nu-şi ratează efectul 
asupra inteligenţelor vide, dar care nu sunt cu nimic mai prejos faţă de cele mai inocente fraze pe care 
ni le putem închipuii. Formula practică dedusă din aceste minunate adagii este că fiecare muncitor 
datorează societăţii tot timpul său şi, în schimb, societatea este datoare să-i furnizeze tot ce el are 
nevoie pentru satisfacerea necesităţilor sale, pe măsura resurselor de care dispune. 

Să mă ierte prietenii mei comunişti! Aş fi fost mai puţin sever cu ideile lor, dacă nu eram convins 
ireversibil, în raţiunea şi inima mea, că comunismul, republicanismul şi toate utopiile sociale, politice 
şi religioase care dispreţuiesc faptele şi criticile, sunt acum cel mai mare obstacol pe care progresul 
trebuie să-1 depăşească. De ce oamenii nu vor niciodată să înţeleagă că fraternitate poate fi stabilită 
numai prin justiţie şi că numai justiţia, drept condiţie, modalitate şi lege a libertăţii şi a fraternităţii, 
trebuie să fie obiectul studiului nostru, cadru în care trebuie studiate determinarea şi formula, 
neîncetat şi până la cele mai mici detalii? Cum se face că autori, care cunosc bine limbajul economic, 
uită că superioritatea talentelor este sinonimă cu superioritatea necesităţilor şi că, departe de a se 
aştepta la mai mult decât vulgaritate de la personalităţile puternice, societate trebuie să vegheze 
constant ca aceştia să nu primească mai mult decât dau, mai ales atunci când masele au deja atâtea 
dificultăţi de a da înapoi tot ce primesc? Oricum am aborda problema, întotdeauna trebuie să 
revenim la casierie, la bilanţul de venituri şi cheltuieli, singura garanţie împotriva marilor 
consumatori, precum şi împotriva micilor producători. Muncitorul trăieşte permanent în avans faţă 
de producţia sa; întotdeauna el tinde să ia credit, să contracteze datorii şi să dea faliment. întotdeauna 
trebuie amintit aforismul lui Say: produsele se cumpără numai cu produse. 

Să presupunem că muncitorul de înaltă capacitate s-ar putea mulţumi cu jumătatea salariului său, 
în favoarea celor slabi; să presupunem că va fi de acord să furnizeze serviciile sale gratuit şi să 
producă, cum spune poporul, pentru regele Prusiei - adică pentru această abstracţie care se 
denumeşte societatea , suveranul sau fraţii mei: acest lucru înseamnă instituirea societăţii pe un 
sentiment, nu spun inaccesibil omului dar care, ridicat în mod sistematic la grad de principiu, este 
numai o virtute falsă, o ipocrizie periculoasă. Caritatea ne este poruncită drept repararea infirmităţilor 
care îi afectează accidental pe semenii noştri; din acest punct de vedere, înţeleg că filantropia poate fi 
organizată; înţeleg că pornind de la solidaritate, filantropia poate să redevină pur şi simplu justiţie. 



Dar caritatea considerată ca instrument de egalitate şi lege a echilibrului va fi dizolvarea societăţii. 
Egalitatea între oameni se produce prin riguroasa şi inflexibila lege a muncii, prin proporţionalitatea 
valorilor, sinceritatea schimburilor şi echivalenţa funcţiunilor; pe scurt, prin soluţia matematică a 
tuturor antagonismelor. 

lată din ce cauză caritatea, prima virtute a creştinului, speranţa legitimă a socialistului, scopul 
tuturor eforturilor depuse de economist, este un viciu social din momentul în care este transformată în 
principiu constituţional şi lege; iată din ce cauză anumiţi economişti au putut afirma că filantropia 
legală a cauzat societăţii mai mult rău decât uzurparea proprietăţilor. Omul, la fel ca societatea din 
care face parte, are un cont curent perpetuu cu sine însuşi; el trebuie să producă ce consumă. Aceasta 
este regula generală, de la care nimeni nu se poate sustrage fără să fie, ipsofacto, dezonorat sau 
suspectat de fraudă. Ideea de a decreta inferioritatea relativă a majorităţii oamenilor, sub pretextul 
fraternităţii, este într-adevăr ciudată! După această frumoasă declaraţie, trebuie trase numai 
concluziile; în curând, graţie fraternităţii, aristocraţia va fi restaurată. 

Prin dublarea salariului obişnuit al muncitorului îl invitaţi la lene, îi umiliţi demnitatea şi îi 
demoralizaţi conştiinţa; dacă îi negaţi preţul legitim al eforturilor sale, îi excitaţi mânia sau îi exaltaţi 
orgoliul. în ambele cazuri, îi stricaţi sentimentele sale fraternale. Din contra, oferiţi satisfacţia 
condiţiilor bune de muncă, singurul mod prevăzut de natură pentru asocierea oamenilor, care îi face 
buni şi fericiţi. Veţi reveni la legile de repartiţie economică, produsele fiind cumpărate cu produse. 
După cum m-am plâns adeseori, comunismul este însăşi negarea fundamentului societăţii, care este 
echivalenţa progresivă a funcţiilor şi a aptitudinilor. Comuniştii, spre care înclină tot socialismul, nu 
cred în egalitatea creată de natură şi educaţie; ei o suplinesc cu decrete suverane neexecutabile, orice 
ar face. In loc să caute justiţia în raporturile dintre fapte, ei o consideră prin sentimentele lor; ei 
denumesc justiţie tot ce este în aparenţă dragostea faţă de aproape şi confundă permanent lucrurile 
provenite din raţiune cu cele provenite din sentiment. 

De ce să facem să intervină în permanenţă fraternitatea, caritatea, devotamentul şi Dumnezeu în 
discuţiile despre problemele economice? Poate utopiştii cred că este mai uşor să peroreze despre 
aceste cuvinte măreţe în loc să studieze cu seriozitate manifestaţiile sociale? 

Fraternitate! Să fim fraţi cât vreţi, cu condiţia ca eu să fiu fratele cel mare şi voi fratele cel mic; 
cu condiţia ca societatea, mama noastră comună, să onoreze primogenitura mea şi serviciile mele, 
prin faptul că îmi dublează partea mea. Voi spuneţi că veţi avea grijă de nevoile mele, pe măsura 
resurselor voastre. Eu înţeleg că, din contra, nevoile mele o să fie satisfăcute pe măsura muncii mele; 
altfel, încetez să muncesc. 

Caritate! Eu neg caritatea, ea este misticism. In zadar îmi vorbiţi de fraternitate şi dragoste: rămân 
convins că nu mă iubiţi deloc iar eu mă simt foarte bine că nu vă iubesc. Prietenia voastră este falsă 
iar dacă mă iubiţi, este din interes. Eu cer tot ceea ce mi se cuvine, numai ce mi se cuvine; de ce îmi 
refuzaţi acest lucru? 

Devotament! Eu neg devotamentul, acesta este misticism. Vorbiţi cu mine despre datorie şi 
proprietate. Pentru mine, acestea sunt singurule criterii de justiţie şi injustiţie, de bine şi rău în 
societate. In primul rând , fiecăruia după faptele sale iar dacă, ocazional, sunt solicitat să vă ajut, voi 
face acest lucru din tot sufletul, dar nu vreau să fie constrâns. Constrângerea mea la devotament 
înseamnă să fiu asasinat. 

Dumnezeu! Nu cunosc nici un Dumnezeu, acesta este încă odată misticism. începeţi cu ştergerea 
acestui cuvânt din vocabularul vostru, dacă vreţi să vă ascult: 3000 de ani de experienţă m-au învăţat 
că cine vorbeşte cu mine despre Dumnezeu îmi vrea libertatea sau punga. Cât îmi datoraţi voi? Cât vă 
datorez eu? Iată religia mea, iată-1 pe Dumnezeul meu. 

Monopolul există prin natură şi om: originea sa este în cel mai profund strat al cunoaşterii noastre 
şi în individualizarea noastră exterioară. Aşa cum în corpul nostru şi în inteligenţa noastră totul este 
specialitate şi proprietate, în mod similar munca noastră se produce caracteristic şi specific, ceea ce 
constituie calitatea şi valoarea. Aşa cum munca nu se poate manifesta fără materie sau obiect de 
exercitare, persoana solicită în mod necesar obiectul iar monopolul se stabileşte de la subiect la obiect 
la fel de infailibil precum durata timpului se constituie de la trecut spre viitor. Albinele, furnicile şi 
alte animale care trăiesc în societate par să fie înzestrate individual numai cu automatism; sufletul şi 
instinctul lor sunt colective la majoritate. Din această cauză, la aceste animale nu poate fi loc pentru 
privilegiu şi monopol; de aceea, aceste animale nu se consultă şi nu deliberează nici măcar în 
acţiunile lor cele mai gândite. Dar în umanitate, individualizată în mare parte, în mod inevitabil omul 



devine monopolist fiindcă dacă nu este monopolist, el nu este nimic. Problema socială este de a şti 
cum vor fi reconciliate toate monopolurile şi nu cum vor fi eliminate. 
Cele mai remarcabile şi imediate efecte ale monopolului sunt: 

1. în ordinea politică, clasificarea umanităţii în familii, triburi, oraşe, naţiuni, state: aceasta este 
diviziunea elementară a umanităţii în grupări şi sub-grupări de muncitori, diferenţiaţi prin rase, 
limbi, obiceiuri şi climate. Specia umană a pus stăpânire pe globul pământesc prin monopol, aşa cum 
a devenit complect suverană prin asociere. 

Dreptul politic şi civil, după cum este conceput fără excepţie de toate legislaturile şi după cum l-au 
formulat juriştii, provine din această organizare patriotică şi naţională a societăţilor, formează o 
primă şi vastă bifurcaţie, în seria contradicţiilor sociale. Numai pentru studiul acestui domeniu ar fi 
nevoie de o perioadă de timp de patru ori mai mare faţă cea pe care o putem acorda economiei 
industriale, chestiune formulată de Academie. 

2. în ordinea economică, monopolul contribuie la creşterea bunăstării, întâi mărind avuţia 
generală prin perfecţionarea mijloacelor; apoi, prin CAPITALIZARE, adică prin consolidarea 
cuceririlor muncii, obţinute prin diviziune, maşini şi concurenţă. De la acest efect al monopolului a 
rezultat ficţiunea economică prin care capitalistul este considerat producător iar capitalul este 
considerat drept agent de producţie; apoi, ca o consecinţă a acestei ficţiuni, teoria despre produsul net 
şi produsul brut. 

în legătură cu acest subiect, trebuie să prezentăm câteva considerente. întâi, să-1 cităm pe J.- B. 
Say. 

"Valoarea produsă este produsul brut: după ce sunt deduse costurile de producţie, această valoare 
este produsul net. 

O naţiune considerată ca masă nu are nici un produs net; dat fiind că produsele au numai o valoare 
egală cu costurile de producţie, atunci când aceste costuri sunt suprimate, întreaga valoare a 
produsului este suprimată. Producţia naţională, producţia anuală, trebuie întotdeauna să fie înţeleasă 
ca producţie brută. 

Venitul anual este venitul brut. 

Producţia netă poate fi înţeleasă numai când este vorba de interesele unui producător în 
contradicţie cu interesele altor producători. Un antreprenor îşi face profitul din valoarea produsă, după 
deducerea valorii consumate. Dar, ceea ce este pentru el valoare consumată, cum ar fi achiziţionarea 
unui serviciu de producţie, est pentru autorul acestui serviciu, o parte de revenit. " (Tratat de economie 
politică: Tabela analitică). 

Aceste definiţii sunt ireproşabile. Din nefericire, J.-B. Say nu şi-a dat seama de toate implicaţiile şi 
nu a putut să prevadă că acestea vor fi atacate la un moment dat de succesorul său imediat la College 
de France. D-l Rossi a pretins să nege propoziţia lui J.-B. Say precum că pentru o naţiune produsul 
net este echivalent cu produsul brut pe baza considerentului că naţiunile, la fel ca antreprenorii, nu 
produc nimic fără avansuri iar dacă formula lui J.-B. Say este adevărată, rezultatul ar fi că axioma ex 
nihilo nihilfit [NT 106] nu mai este adevărată. 

Dar exact acest lucru se petrece. Omenirea, urmându-1 pe Dumnezeu, produce totul din nimic, de 
nihilo nilum, precum ea însăşi este produsă din nimic, precum gândirea omenirii porneşte din neant. 
D-l Rossi nu ar fi făcut o asemenea greşeală dacă nu ar fi confundat, ca fiziocraţii, produsele din 
domeniul industrial cu cele din domeniul animal, vegetal şi mineral. Economia politică începe prin 
munca şi se dezvoltă prin muncă. Tot ce nu provine din muncă revine la utilitatea pură, adică la 
categoria de lucruri supuse acţiunii omului încă necomercializate. Aceste lucruri rămân complect 
străine de economia politică. Monopolul însăşi, oricât de stabilit ar fi printr-un act pur de voinţă 
colectivă, nu schimbă cu nimic aceste relaţii: conform istoriei, legii scrise şi teoriei economice, 
monopolul nu există sau este permis să existe numai posterior muncii. 

Deci, doctrina lui Say este intangibilă. Specialitatea antreprenorului presupune că alţi fabricanţi 
colaborează cu el întotdeauna. Pentru antreprenor, profitul este restul de la valoarea produsă, după 
deducerea valorilor consumate, printre care trebuie inclus salariul antreprenorului sau, cu alte 
cuvinte, retribuţiile sale. Societate cuprinde toate specializările posibile iar produsul net este identic 
cu produsul brut. 

Dar am căutat în zadar o chestiune în scrierile lui Say şi ale altor economişti: cum a fost stabilită 
realitatea şi legitimitatea produsului net. Evident, pentru a face să dispară produsul net, va fi 
suficient să fie mărit salariul muncitorilor şi volumul valorilor consumate, în timp ce preţul de 



vânzare rămâne neschimbat. Fără îndoială, produsul net pare a fi o extorsiune comisă cu forţă şi fără 
cea mai mică aparenţă de drept. Nimic nu creează diferenţa între produsul net şi scăderea salariilor 
sau, cea ce este echivalent cu propoziţia anterioară, o impozitare prealabilă a consumatorului. 

Această dificultate a fost rezolvată înainte, în cadrul teoriei noastre despre proporţionalitatea 
valorilor. 

Conform acestei teorii, oricare exploatator al unei maşini, al unei idei sau al unui capital trebuie să 
fie considerat drept un om care a mărit, cu cheltuieli egale, suma unei anumite specii de produse şi , 
în consecinţă, a mărit avuţia socială, făcând economie de timp. Deci, principiul de legitimitate al 
produsului net se găseşte în procedurile utilizate anterior. Dacă noua combinaţie reuşeşte, se va crea 
un surplus de valori şi, în consecinţă, un beneficiu iar acesta este produsul net. Dacă antrepriza are un 
fundament şubred, va exista un deficit al produsului brut şi, în decursul timpului, vor apare insolvenţa 
şi falimentul. Cel mai frecvent este cazul în care nu există nici o inovaţie din partea antreprenorului. 
Dat fiind că succesul unei industrii depinde de execuţie, regula produsului net rămâne aplicabilă. 
Conform esenţei monopolului, orice antrepriză trebuie să se bazeze pe riscurile şi pericolele 
antreprenorului; deci, concluzia este că produsul net îi aparţine prin dreptul cel mai sacru care există 
între oameni, prin muncă şi inteligenţă. 

Este inutil să reamintim că produsul net este adesea exagerat, prin reduceri frauduloase de salarii 
sau prin orice altă modalitate. Acestea abuzuri nu provin din principiu ci din cupiditatea umană şi 
deci rămân în afara domeniului teoriei. In rest, când am tratat constituirea valorii, la capitolul II, § 2, 
am demonstrat: l.cum produsul net nu ar trebuii niciodată să depăşească diferenţa provenită din 
inegalitatea mijloacelor de producţie; 2. cum beneficiul, care revine societăţii de la fiecare invenţie 
nouă, este incomparabil mai mare faţă de cel al antreprenorului. Nu voi mai trata aceste chestiuni 
consumate: voi observa numai că, prin progresul industrial, produsul net are tendinţa permanentă să 
scadă pentru cel care trudeşte în timp ce, pe de altă parte, bunăstarea creşte, aşa cum straturile 
concentrice care compun tulpina unui arbore se subţiază pe măsură ce arborele care creşte se îngroaşă 
iar ele sunt îndepărtate de centru. 

Alături de produsul net, recompensa naturală a muncitorului, am semnalat capitalizarea valorilor 
drept una din cele mai bune efecte ale monopolului; de aici provine o altă specie de profit: dobânda 
sau închirierea capitalurilor. Adeseori renta este confundată cu dobânda. In limbajul vulgar renta se 
rezumă, la fel ca beneficiul şi dobânda, la expresia populară de REVENIT dar renta este cu totul 
altceva în comparaţie cu dobânda. Renta nu provine din monopol ci din proprietate şi aparţine de o 
teorie specială, despre care vom vorbi la locul potrivit. 

Deci, ce este această realitate denumită dobândă sau preţul de împrumut, care crează ficţiunea 
despre productivitatea capitalului, cunoscută de toate popoarele şi totuşi atât de prost definită? 

Toată lumea ştie că atunci când îşi calculează costurile de producţie, antreprenorul le împarte în 
mod obişnuit în trei clase: 1. Valorile consumate şi serviciile plătite; 2. remuneraţiile sale personale; 
3. amortismentul şi dobânda capitalurilor sale. Din această ultimă categorie de cheltuieli provine 
diferenţa dintre antreprenor şi capitalist, cu toate că aceste două denumiri exprimă întotdeauna 
aceeaşi facultate [ NT 107] - monopolul. 

Astfel, o întreprindere industrială care produce ca randament numai dobânda capitalului şi nimic 
pentru produsul net, este o întreprindere nesemnificativă care reuşeşte numai să-şi transforme valorile 
fără să adauge nimic la avuţie; pe scurt, o întreprindere care nu are nici o raţiune să existe şi este 
abandonată din prima zi. De ce această dobândă a capitalului nu este considerată deloc un supliment 
suficient al produsului net? De ce dobânda ca atare nu este produsul net? 

Cu privire la acest aspect, din nou, filozofia economiştilor este defectuoasă. Pentru a apăra 
camătă, filozofii au pretins productivitatea capitalului şi au transformat o metaforă într-o realitate. 
Socialiştii, duşmanii proprietăţii, nu au avut nici o dificultate să o inverseze. Rezultatul acestei 
polemici a fost dizgraţia pentru teoria capitalului astfel că, în concepţia populară, capitalist şi trântor 
sunt termeni sinonimi. Desigur, nu am intenţia să retractez aici ceea ce chiar eu am susţinut ca mulţi 
alţii şi nici să reabilitez o clasă de cetăţeni care aşa de ciudat se dezice de obligaţiile sale. Interesul 
ştiinţei şi al proletariatului, mă obligă să completez primele mele afirmaţiile şi să susţin adevăratele 
principii. 

1 . Orice producţie este efectuată în vederea unui consum, unei satisfacţii. In societate, termenii 
corelativi producţie şi consum, la fel ca şi termenii produs net şi produs brut, desemnează un lucru 
perfect identic. Dacă muncitorul care a realizat un produs net s-ar limita la salariul său şi ar folosi 



excedentul care i se cuvine pentru o nouă producţie aşa cum fac atâţia oameni care câştigă numai 
pentru a cumpăra, producţia ar creşte la infinit în timp ce bunăstarea ar rămâne în status quo. Dobânda 
pe capitalul investit într-o întreprindere industrială - capital care a fost format treptat prin acumularea 
produsului net - este ca o tranzacţie între necesitatea de a creşte producţia, pe de o parte şi bunăstarea, 
pe de altă parte; aceasta este o modalitate de a reproduce şi de consuma, simultan, produsul net. Iată 
motivul pentru care anumite companii industriale plătesc acţionarilor lor un dividend, înainte ca 
întreprinderea să fi putut rambursa ceva. Viaţa este scurtă, succesul vine încet; pe de o parte munca 
porunceşte, pe de altă parte omul vrea să se bucure. Pentru a satisface toate aceste exigenţe, produsul 
net va fi acordat producţiei; dar, între timp (inter-ea, inter-esse), adică în aşteptarea noului produs, 
capitalistul va profita. 

Aşadar, după cum cifra produsului net desemnează progresul bogăţiei, dobânda pe capital, fără de 
care produsul net ar fi inutil şi nici măcar nu ar exista, desemnează progresul bunăstării. Oricare ar fi 
forma de guvernare care se stabileşte printre oameni, fie că ei trăiesc în monopol sau în comunitate, 
fie că fiecare muncitor are cont deschis prin credit şi debit, fie că munca şi plăcerea îi sunt distribuite 
de comunitate, legea pe care am dedus-o se va împlini întotdeauna. Conturile noastre de interese 
dovedesc acest lucru. 

2. Valorile create de produsul net sunt economisite şi capitalizate în forma cea mai eminamente 
comerciabilă, cea mai puţin susceptibilă de depreciere şi cea mai liberă, într-un cuvânt, sub formă de 
numerar, singura valoare constituită. Când acest capital liber vine să se angajeze, adică să ia forma 
unor maşini, unor construcţii, etc, acest capital va fi în continuare susceptibil de a fi schimbat din 
punct de vedere comercial dar mult mai expus ca înainte la oscilaţiile de cerere şi ofertă. Odată ce a 
fost angajat, capitalul se va putea elibera numai cu mare dificultate şi singura resursă a proprietarului 
va fi exploatare. Numai exploatarea poate menţine valoarea nominală a capitalului angajat; 
exploatarea poate face ca valoarea capitalului angajat să crească sau să scadă. Capitalul astfel 
transformat este ca şi cum s-ar fi aventurat într-o antrepriză maritimă: dobânda este prima asigurare a 
capitalului. Această primă asigurare va fi mai mare sau mai mică în funcţie de abundenţa sau lipsa 
capitalurilor. 

Ulterior, vom mai face distincţia între prima de asigurare şi dobânda capitalului; fapte noi vor 
rezulta din această subdiviziune: astfel, istoria umanităţii este numai o manifestare perpetuă a 
conceptelor inteligenţei. 

3. Dobânda capitalurilor acordă muncitorului posibilitatea de a profita de munca sa şi îi asigură 
economiile; cel mai minunat efect pe care îl are dobânda este că, odată cu recompensarea 
producătorului, ea îl obligă să muncească fără încetare şi să nu se oprească niciodată. 

Dacă antreprenorul este propriul său capitalist, se poate întâmpla ca el să se mulţumească să-şi 
retragă dobânda din fondurile sale: dar atunci este cert că industria sa nu mai progresează şi, în 
consecinţă, ea este suferindă. Acest lucru poate fi observat atunci când capitalistul este o persoană 
diferită de antreprenor: din cauza lipsei de câştig, beneficiul este absolut nul pentru fabricant, 
industria sa devine pentru el un pericol permanent de care el trebuie să se elibereze cât mai repede. 
Aşa cum pentru societate bunăstarea trebuie să progreseze indefinit, în mod similar legea 
producătorului este ca el să realizeze în continuu un excedent: fără acest lucru existenţa sa este 
precară, monotonă, obositoare. Surplusul de valoare pe care producătorul îl datorează capitalistului 
este precum biciul colonistului care fulgeră peste capul sclavului adormit; vocea progresului este cea 
care strigă: umblă, umblă! Munceşte, munceşte! Destinul omului îl împinge spre fericire: din această 
cauză, fericirea îi interzice odihna. 

4. In cele din urmă, surplusul de valoare al banilor este condiţia de circulare a capitalurilor şi 
principalul agent al solidarităţii industriale. Acest aspect a fost înţeles de toţi economiştii; noi vom 
trata acest subiect într-un mod special, când ne vom ocupa de credit. 

Vreau să cred că am dovedit mai bine ca niciodată că: 
Monopolul este necesar fiindcă este antagonismul concurenţei; 

Monopolul este esenţial pentru societate, deoarece fără monopol societatea nu ar fi ieşit niciodată 
din pădurile primitive şi ar fi regresat rapid; 

In cele din urmă, monopolul este coroana producătorului fiindcă, fie prin produsul net, fie prin 
surplusul de valoare al capitalurilor pe care le livrează industriei, monopolul aduce monopolistului 
suplimentul de bunăstare meritat prin previziunea şi eforturile sale. 



Oare noi vom glorifica monopolul împreună cu economiştii şi îl vom consacra spre profitul 
conservatorilor înstăriţi? Sunt dispus să fac acest lucru cu condiţia ca, aşa cum eu le-am dat dreptate 
în cele afirmate până acum, ei să-mi dea dreptate la rândul lor în tot ceea ce va urma. 



§ II. - Dezastre din domeniul muncii şi perversiunea ideilor cauzată de monopol 

Aidoma concurenţei, monopolul implică contradicţie ca termen şi definiţie. De fapt, dat fiind că 
producţia şi consumul sunt identice în societate şi a vinde este sinonim cu a cumpăra, cine spune 
privilegiu de vânzare sau de exploatare, în mod inevitabil spune privilegiu de consum şi de vânzare, 
ceea ce este sinonim cu negarea ambelor noţiuni. De aici provine interdicţia de a consuma şi de a 
produce, pronunţată de monopol împotriva salariatului. Concurenţa era războiul civil, monopolul este 
masacrul prizonierilor. 

Aceste diverse propoziţii reunesc toate speciile de probe, fizice, algebrice şi metafizice. Ceea ce 
voi adăuga eu va fi numai expunerea amplificată: simpla enunţare este demonstraţia probelor. 

Orice societate considerată în raporturile sale economice se împarte firesc între capitalişti şi 
muncitori, antreprenori şi salariaţi, distribuiţi pe o scară ale cărei trepte desemnează revenitul 
fiecăruia, format din salarii, profituri, surplusuri de valoare, arende sau rente. 

Din această distribuţie ierarhică a persoanelor şi a reveniturilor reiese că nu mai este adevărat 
principiul lui J.-B. Say, menţionat cu puţin înainte: în cadrul unei naţiuni, produsul net este egal cu 
produsul brut. Explicaţia este că, datorită monopolului, cifra preţurilor de vânzare este cu mult mai 
mare ca cifra preţurilor de revenit. Dat fiind că preţul de revenit este cel care trebuie să achite preţul 
de vânzare, dat fiind că, în realitate, o naţiune nu se are decât pe ea singură ca piaţă de desfacere, 
concluzia este că schimbul şi, în consecinţă, circulaţia şi viaţa sunt imposibile. 

"în Franţa, 20 de milioane de muncitori, răspândiţi în toate ramurile ştiinţei, artei şi industriei, 
produc tot ceea ce este util pentru viaţa omului. Prin ipoteză, suma totală a salariilor lor este de 20 de 
miliarde: dar, din cauza beneficiului (produsul net şi dobânda) care revine monopoliştilor, suma 
produselor trebuie plătită cu 25 de miliarde. Dar, având în vedere că naţiunea nu are drept cumpărători 
decât pe salariaţi şi pe cei care plătesc salariile, că aceştia nu plătesc pentru ceilalţi iar preţul de 
vânzare al mărfurilor este acelaşi pentru toţi, este clar că pentru a face ca circulaţia să fie posibilă, 
muncitorul va fi constrâns să plătească cinci, cu toate că el nu a primit decât patru." {Ce este 
proprietatea? cap. IV). 

Iată deci din ce cauză bogăţia şi sărăcia sunt corelative, inseparabile, nu numai ca idee şi fapt; iată 
ce le face să existe simultan, ceea ce acordă salariatului dreptul de a pretinde că cel bogat nu posedă 
nimic în plus faţă de cel sărac, fără ca cel sărac să nu fie frustrat. După ce monopolul şi-a făcut 
socotelile de cheltuieli, beneficiu şi surplus-valoare, salariatul-consumator îşi face socoteala sa; el 
descoperă că pentru salariul de 100 promis în contractul de muncă, el primeşte în realitate numai 75. 
Monopolul falimentează salariatului şi este absolut adevărat că monopolul trăieşte din rămăşiţele 
salariatului. 

De şase ani am ridicat această contradicţie înspăimântătoare: de ce nu a răsunat ea în presă? De ce 
profesorii renumiţi nu au avertizat opinia publică? De ce acei care solicită drepturile politice ale 
muncitorului nu au spus că el este jefuit? De ce economiştii au tăcut? De ce? 

Democraţia noastră revoluţionară nu face atâta gălăgie fiindcă îi este frică de revoluţii: dar, prin 
disimularea pericolului, pe care nu îndrăzneşte să-1 privească în faţă, ea nu face decât să-1 mărească. 
D-l Blanqui spune: "Noi ne asemănăm cu acei navigatori care măresc cantitatea de aburi şi, în acelaşi 
timp, apasă pe supape." Victime ale monopolului, consolaţi-vă! în cazul în care călăii voştri nu vor să 
asculte, Providenţa a decis să-i lovească. Biblia spune că non audierunt quia Deus volebat accidere 
eos. [NT 108] 

Dat fiind că vânzarea îndeplineşte condiţiile monopolului, se produce acumularea de mărfuri; 
munca a produs într-un an ceea ce salariul nu-i permite să consume decât în cincisprezece luni: deci 
munca va trebuii să şomeze un sfert de an. Dar dacă şomează, nu câştigă nimic; cum ar putea ea să 
cumpere vreodată ceva? Iar dacă monopolistul nu se poate debarasa de produsele sale, cum va 



supravieţuii întreprindere lui? Imposibilitatea logică se multiplică în jurul atelierului; faptele care 
transpun această imposibilitate se află peste tot. 

Eugene Buret spune : ".. .căciularii din Anglia au ajuns să mănânce numai o dată la două zile. 
Această situaţie a durat optsprezece luni." Buret citează o mulţime de cazuri asemănătoare. 

Dar, în spectacolul dat de efectele monopolului, cel mai deprimant este să fie văzuţi muncitorii 
nenorociţi care se acuză reciproc de mizeria lor, închipuindu-şi că prin alianţa lor, ei vor reuşi să 
prevină reducerea salariului. Un observator spune: "Irlandezii au dat o lecţie funestă claselor 
muncitoare din Marea Britanie. . .Ei i-au învăţat pe muncitorii noştri secretul fatal de limitare a 
nevoilor lor ca să ducă o viaţă de animal şi, la fel ca sălbaticii, să se mulţumească cu un minim de 
mijloace de existenţă, suficiente pentru prelungirea vieţii. . ..Educate prin acest exemplu fatal, 
supunându-se parţial necesităţii, clasele muncitoarea au pierdut lăudabilul orgoliu care îi făcea să-şi 
mobileze casele cum trebuie şi să multiplice în jurul lor decentele facilităţi care contribuie la fericirea 
lor?" 

Niciodată nu am citit ceva mai dezolant şi stupid. Ce aţi vrea să facă aceşti muncitori? Irlandezii au 
venit: oare ei trebuia să fie masacraţi? Salariul a fost redus: ei ar fi trebuit să refuze acest lucru şi să 
moară? Nevoia a poruncit, voi singuri spuneţi acest lucru. Apoi au intervenit infinite probleme, boala, 
malformaţia, degenerarea, abrutizarea şi toate caracteristicile sclavagiei industriale: toate aceste 
calamităţi provin din monopol şi tristele sale antecedente, concurenţa, maşinile şi diviziunea muncii; 
iar voi îi acuzaţi pe irlandezi! 

Cu alte ocazii, muncitorii acuză ghinionul şi se îndeamnă la răbdare; aceasta este complementul 
mulţumirilor pe care ei le aduc Providenţei, când munca este abundentă şi salariile sunt suficiente. 

Intr-un articol publicat de d-1 Leon Faucher în "Journal des Economistes" (septembrie, 1845), 
găsesc afirmaţia că, de câtva timp, muncitorii englezi au pierdut obiceiul coaliţiilor, ceea ce este, 
desigur, un progres pentru care ei pot să fie numai felicitaţi; dar această ameliorare a moralului 
muncitoresc provine în special de la instruirea lor economică. La reuniunea de la Bolton, un filator 
exclama: "Salariul nu depinde deloc de fabricanţi. în perioadele de depresiune, patronii sunt, ca să 
spunem aşa, biciul cu care se înarmează necesitatea; dacă vor sau nu, ei sunt nevoiţi să lovească. 
Principiul regulator este raportul dintre ofertă şi cerere; patronii nu au această putere. . .Deci, să 
acţionăm prudent; să ştim să ne resemnăm cu soarta rea şi să profităm: sprijinind progresele industriei 
noastre, vom fi folositori pentru noi şi pentru întreaga ţară." (Aplauze) 

Să fie într-un ceas bun: iată-i pe muncitorii bine dresaţi, muncitorii model. în afara acestor ţesători, 
care oameni se supun fără să se plângă la biciul necesităţii, fiindcă principiul regulator al salariului 
este oferta şi cerereal D-1 Leon Faucher adaugă cu o fermecătoare naivitate: "Muncitorii englezi sunt 
cugetători intrepizi. Daţi-le un principiu fals iar ei îl vor duce pe plan matematic până la absurd, fără 
pauză şi fără frică, ca şi cum ar face marşul de triumf al adevărului." Din punctul meu de vedere, sper 
ca în ciuda tuturor eforturilor făcute de propaganda economistă, muncitorii francezi să nu fie niciodată 
gânditori aşa de puternici. Cererea şi oferta, la fel ca biciul necesităţii, nu au vreo influenţă asupra 
spiritului lor. Această mizerie lipsea în Anglia: ea nu va trece canalul [NT 109]. 

Prin efectul combinat al diviziunii, al aparatelor, al produsului net şi al dobânzii, monopolul îşi 
extinde cuceririle într-o progresiune crescentă; dezvoltările monopolului cuprind agricultura, comerţul 
şi industria precum şi toate sorturile de produse. Toată lumea cunoaşte fraza lui Plinius despre 
monopolul terestru care a determinat căderea Italiei : latifundia perdidere Italiam. [NT 110] Acest 
monopol a pauperizat şi a alungat locuitorii spaţiului rural roman. Acest monopol formează cercul 
vicios în care Anglia se agită convulsiv; acest monopol, stabilit prin violenţă în urma unui război 
dintre rase, este cauza tuturor problemelor din Irlanda şi îi produce atât de multe tribulaţii lui 
O'Connell care, cu toată elocvenţa sa, este incapabil să-i conducă pe toţi negatorii săi prin acest 
labirint. Marile sentimente şi retorica sunt cele mai proaste remedii pentru problemele sociale: ar fi 
mai uşor pentru O'Connell să transporte Irlanda şi irlandezii de la Marea de Nord la Oceanul 
australian decât să doboare monopolul care îi sufocă peroraţiilor. Comuniunile generale şi predicile 
nu vor face mai mult: dacă sentimentul religios mai susţine singur moralul poporului irlandez, este 
momentul prielnic ca puţin din această ştiinţă profană, atât de dispreţuită de Biserică, să vină în 
ajutorul mieilor, pe care pungaşul ei nu-i mai apără. 

Invazia monopolului în comerţ şi industrie este prea cunoscută pentru ca să mai fie nevoie să adun 
probe: de altfel, la ce mai poate folosi argumentarea când rezultatele sunt atât de evidente? Descrierea 
mizeriei claselor muncitoare pe care o face E. Buret are ceva fantastic care vă oprimă şi vă 



înspăimântă. Sunt scene pe care imaginaţia refuză să le creadă, în ciuda certificatelor şi proceselor 
verbale. Cupluri de oameni căsătoriţi, complect nuzi, ascunşi în fundul unui alcov gol, împreună cu 
copii lor în pielea goală; populaţii întregi care nu mai merg duminica la biserică fiindcă nu au ce 
îmbrăca; cadavre ţinute opt zile fără sepulcru fiindcă de la acel decedat nu a rămas nici măcar giulgiul 
cu care să fie învelit şi nici cu ce să fie plătit coşciugul (şi popa se bucură de o rentă de 400.000 - 
500.000 de franci); familii îngrămădite prin canale de scurgere, trăind în cocini cu porcii şi intrate în 
putrefacţie fiind încă în viaţă sau trăind în găuri, la fel ca cei care suferă de albinism; octogenari 
întinşi fără haine pe plăci goale; fecioara şi prostituata care răsuflă în aceeaşi nuditate: pretutindeni 
disperarea, consumul, foametea, foametea .. Acest popor ispăşeşte crimele stăpânilor şi nu se revoltă! 
Nu flăcările lui Nemesis! Când poporul nu mai are cu ce să se răzbune, nu mai există Providenţă. 

Exterminările în masă ale monopolului încă nu şi-au găsit poeţii. Versuitorii noştri, străini de 
treburile acestei lumi, fără măruntaie pentru proletar, continuă să suspine la lună voluptăţile lor 
melancolice. Dar, ce subiect de meditaţii sunt aceste mizerii create de monopol! 

Walter Scott spune: 

"Altă dată, în urmă cu mulţi ani, fiecare sătean avea vaca, porcul şi curtea din jurul casei sale. 
Unde munceşte în ziua de azi un singur fermier, acolo trăiau înainte 30 de mici fermieri; astfel 
pentru un individ care este el singur mai bogat ca treizeci de indivizi din timpurile vechi, există acum 
29 de zilieri mizerabili, fără lucru pentru inteligenţa şi forţa lor de muncă şi din care mai bine de 
jumătate sunt un surplus. Singura lor funcţie utilă este să plătească , atunci când pot, o chirie de 60 
de shilingi pe an pentru cabanele în care locuiesc. " [NT 111] 

O baladă modernă, citată de E. Buret, cântă solitudinea monopolului: 

în vale tace roata morii 

Aşa au făcut simţămintele familiei 

Bunicul îşi întinde mâinile palide peste puţin fum 

Gospodăria părăsită este tristă ca inima sa 

Rapoartele prezentate în Parlament rivalizează cu romancierul şi poetul: 

"Locuitorii din Glen Sheil [NT 112], în apropiere de valea Dundee-ului, se remarcau cândva prin 
superioritatea calităţilor lor fizice. Bărbaţii erau înalţi, robuşti, activi şi curajoşi; femeile erau 
binevoitoare şi graţioase. Toţi aveau un gust extraordinar pentru poezie şi muzică. Acum, din păcate, 
sărăcia îndelungată, lipsa de hrană suficientă şi îmbrăcăminte potrivită au deteriorat profund această 
rasă, care altădată era remarcabil de frumoasă." 

lată degradarea fatală, semnalată de noi în capitolele despre diviziunea muncii şi maşini. Oamenii 
noştri de litere se ocupă cu drăgălăşenii retrospective, ca şi cum lucrurile actuale nu ar exista pentru 
geniul lor! Primul dintre ei care s-a aventurat pe aceste căi infernale a iscat scandal în coterie! 
Paraziţi laşi, traficanţi josnici de proză şi versuri, toţi demni de răsplata lui Marsyas! Oh! Dacă 
supliciul vostru ar fi trebuit să dureze cât dispreţul meu, veţi fi siliţi să credeţi în eternitatea infernului. 

Monopolul care, cu puţin înainte, ne părea atât de bine bazat pe justiţie, este cu atât mai nedrept 
pentru că face ca salariul să fie iluzoriu şi înşeală muncitorul chiar în evaluarea acestui salariu, prin 
faptul că îşi asumă faţă de el un titlu fals, o calitate falsă. 

D-l de Sismondi, în lucrarea sa " Etudes d'economie sociale ", [NT 113] observă undeva că, 
atunci când un bancher livrează unui negustor bancnote în schimbul valorilor sale, bancherul nu dă 
credit negustorului ci bancherul este cel care primeşte credit. D-l de Sismondi adaugă: "Acest credit, 
este într-adevăr atât de scurt încât negustorul cu greu îşi face timpul necesar pentru a examina dacă 
bancherul merită să primească aceste credit, cu atât mai mult că acesta este primul care cere credit în 
loc să dea credit." 

Deci, după spusele d-lui de Sismondi, la emiterea bancnotei, rolurile de negustor şi bancher sunt 
inversate: primul acordă creditul, al doilea primeşte creditul. 
Ceva asemănător se petrece între monopolist şi salariat. 

De fapt, muncitorii, la fel ca negustorul de la bancă, vor să-şi sconteze munca; la drept vorbind, 
antreprenorul este cel care ar fi trebuit să le furnizeze garanţie şi siguranţă. Voi explica. 

In orice exploatare, indiferent de care fel, antreprenorul nu poate revendica legitim, pe baza 
muncii sale personale, mai mult ca IDEEA. EXECUTAREA este rezultatul cooperării dintre mai mulţi 
muncitori; ea este un efect al puterii colective ai căror autori, la fel de liberi în acţiuni ca şeful lor, 
nu pot produce nimic care să revină patronului gratuit. Trebuie ştiut dacă suma salariilor individuale 



plătite de antreprenor este egală cu efectul colectiv despre care vorbesc: dacă ar fi fost altfel, ar fi 
violată axioma lui Say, Fiecare produs valorează cât costă. 

Eu spuneam: "Capitalistul a plătit muncitorilor zilele de muncă la un preţ convenit; deci, el nu le 
mai datorează nimic. Pentru a fi corect, trebuie spus că el a plătit o zi de muncă de câte ori a angajat 
muncitorii, ceea ce nu este deloc acelaşi lucru. El nu a plătit pentru imensa forţă provenită din uniunea 
muncitorilor, din convergenţa şi armonia eforturilor lor; pentru economia cheltuielilor, creată prin 
formarea muncitorilor în atelier; pentru multiplicarea produsului, prevăzută, este adevărat, de 
capitalist, dar realizată de forţe libere. 200 de grenadieri care muncesc sub directivele unui inginer, 
ridică din temei un obelisc în câteva ore: cineva crede că un singur om ar fi putut realiza aceeaşi 
sarcină în 200 de zile? Cu toate acestea, în evidenţele contabile ale antreprenorului, suma de salarii 
este identică în ambele cazuri fiindcă el îşi alocă beneficiul forţei colective. Una din două: ori acest 
lucru este o uzurpare din partea sa sau o eroare." (Qu 'est-ce que c'est la propriete ? cap. III). 

Pentru a exploata în mod convenabil noua maşină de ţesut a fost nevoie de ingineri, constructori, 
funcţionari, brigăzi de muncitori şi muncitoare de toate speciile. Pentru libertatea, siguranţa viitorului 
lor şi al copiilor lor, aceşti muncitori au trebuit să facă rezerve când s-au angajat la filatură: unde sunt 
scrisorile de credit pe care ei le-au livrat angajatorilor? Unde sunt garanţiile pe care ei le-au primit? 
Milioane de oameni şi-au vândut braţelele de muncă şi şi-au negat libertatea, fără să ştie 
repercusiunile contractului; ei s-au angajat pe baza credinţei în munca susţinută continuă şi 
recompensa adecvată; ei au executat cu mâinile ceea patronii ce au conceput cu gândul; prin această 
colaborare, ei au devenit asociaţi în cadrul întreprinderii iar atunci când nu au mai putut sau nu au 
mai vrut să facă schimburi în continuare, monopolul suspendă fabricaţia şi lasă aceste milioane de 
muncitori fără pâine şi se spune să demisioneze. Prin noile proceduri, ei au pierdut 9 zi de muncă 
din 10; drept răsplată li se arată biciul necesităţii ridicat asupra lor! Apoi, dacă ei refuză să lucreze 
pentru salarii mai mici, li se demonstrează că ei singuri sunt cei care se pedepsesc. Dacă acceptă 
preţul care le este oferit, ei pierd acest nobil orgoliu, acest gust pentru comodităţile decente care 
constituie fericirea şi demnitatea muncitorului şi care îi acordă dreptul la simpatiile celui bogat. în 
cazul în care se organizează pentru a cauza creşterea salariilor, ei sunt aruncaţi în puşcărie! Dacă îi 
vor da în judecată pe exploatatori, tribunale se vor răzbuna pe muncitori pentru atentatele lor la 
libertatea comercială! Victime ale monopolului, ei vor ispăşi pedeapsa pe care o merită monopoliştii! 
Justiţie a oamenilor, stupidă curtezană, până când, sub broderiile tale de zeiţă, tu vei bea sângele 
proletarului sugrumat? 

Monopolul a cucerit tot: pământul, munca, instrumentele de muncă, produsele şi distribuţia de 
produse. Chiar şi economia politică a recunoscut acest lucru. D-l Rossi spune: "Puteţi găsi un 
monopol aproape întotdeauna în calea d-voastră. Nu există un produs care să fie considerat rezultatul 
net al muncii; astfel, legea economică care proporţionează preţul faţă de costul de producţie nu se 
realizează complet niciodată. . . Aceasta este o formulă care este profund modificată prin intervenţia 
unui monopol sau altul, căruia îi sunt supuse instrumentele de producţie. " (Curs de economie 
politică: vol.I, p. 143). 

D-l Rossi este prea sus plasat pentru a da limbajului său toată precizia şi exactitudinea pe care o 
solicită ştiinţa atunci când se pune problema monopolului. Ceea d-l Rossi denumeşte cu atâta 
bunăvoinţă o modificare a formulelor economice este numai o lungă şi odioasă violare a legilor 
fundamentale de muncă şi schimb. Datorită efectului cauzat de monopol, dat fiind că produsul net este 
plasat deasupra produsului brut, muncitorul colectiv trebuie să răscumpere propriul său produs la un 
preţ superior faţă de costul produsului, ceea ce este contradictoriu şi imposibil; din aceeaşi cauză, 
balanţa naturală a producţiei şi a consumului este distrusă; muncitorul este înşelat cu privire la costul 
de salariu şi reglementări; progresul de bunăstare se schimbă pentru el într-un progres neîncetat al 
mizeriei: în cele din urmă, prin intermediul monopolului, toate noţiunile comutative de justiţie sunt 
pervertite iar economia socială se transformă dintr-o ştiinţă pozitivă într-o adevărată utopie. 

Această travestire a economiei politice sub influenţa monopolului este un fapt aşa de remarcabil în 
istoria ideilor sociale încât noi suntem obligaţi să aducem aici câteva exemple. 

Din punctul de vedere al monopolului, valoarea nu mai este această concepţie sintetică care este 
utilă pentru a exprima relaţia dintre un obiect de utilitate special şi totalitatea bogăţiei: monopolul 
estimează lucrurile nu relativ la societate ci la el. Valoarea îşi pierde caracterul social şi este numai o 
relaţie vagă, arbitrară, esenţial mobilă. Pornind de la acest principiu, monopolistul extinde calificarea 
produs-ului pentru toate speciile de servaj şi aplică idea de capital la toate industriile frivole şi 



ruşinoase care exploatează pasiunile şi viciile, servitute şi aplică ideea de capital la toate industriile 
frivole şi ruşinoase care îi exploatează pasiunile şi viciile. Say spune că farmecele unei curtezane sunt 
un fond al cărui produs urmează legea generală valorilor, adică cererea şi oferta. Majoritatea 
lucrărilor de economie politică sunt pline de aplicaţii asemănătoare. Dar, aşa cum prostituţia şi 
dependenţa de la care acestea provin sunt condamnate de moralitate, d-1 Rossi ne va face să observăm 
că economia politică, după ce şi-a modificat formula, după intervenţia monopolului, va fi nevoită să-1 
facă să se încline îm faţa unui nou corectiv, deşi concluziile sale sunt, în sinea lor, ireproşabile. Pentru 
că, spune el, economia politică nu are nimic comun cu morala: depinde de noi să acceptăm, să 
modificăm sau să corectăm formulele ei atunci când binele nostru, binele societăţii şi grija de morală 
ne solicită acest lucru. Câte lucruri există între economia politică şi adevăr! 

De asemenea, teoria produsului net, eminamente socială, progresivă şi conservatoare a fost, dacă 
pot spune astfel, individualizată la rândul ei de monopol iar principiul care ar fi trebuit să asigure 
bunăstarea societăţii în cauză ruinează această teorie. Monopolistul, care urmăreşte peste tot cel mai 
mare produs net posibil, nu mai funcţionează ca membru al societăţii şi în interesul acesteia; el 
acţionează având în vedere interesul său exclusiv, indiferent dacă acest interes este sau nu în 
contradicţie cu interesul social. D-1 de Sismondi consideră că această schimbare de perspectivă a 
cauzat depopularizarea din mediul rural roman. Conform cercetărilor comparative efectuate d-1 de 
Sismondi despre produsul provenit din agro romano [NT 1 14] când pământul trebuie cultivat sau 
lăsat ca păşune, el a constatat că produsul brut ar fi de 12 ori mai mare în primul caz faţă de cel din 
al doilea caz ; dar, dat fiind că cultivarea necesită relativ un număr mai mare de braţe de muncă, el a 
mai constatat că, în acelaşi caz, produsul net ar fi mai mic. Acest calcul, care nu a fost ignorat de 
proprietari, a fost suficient pentru a le confirma obiceiul lor de a lăsa terenurile necultivate şi mediul 
rural de la Roma nelocuit. 

D-1 de Sismondi adaugă: "Toate părţile statelor romane prezintă acelaşi contrast dintre amintirile 
despre prosperitatea lor în Evul Mediu şi mizeria lor actuală. Oraşul Ceres [NT 115], care a fost făcut 
celebru de Renzo da Ceri [NT 116], cel care a apărat Marsilia împotriva lui Carol Quintul [NT 117] 
şi Geneva împotriva ducelui de Savoia [NT 118], este pustiu. în fiefurile familiilor Orsini şi Colonna 
[NT 1 19] nu mai este nimeni. In pădurile care înconjoară frumosul lac Vico [NT 120], rasa umană a 
dispărut; iar soldaţii cu care redutabilul prefect de Vico [NT 121] a făcut ca Roma să tremure în 
secolul al XlV-lea, nu au lăsat nici un descendent. Castro şi Ronciglione [NT 122] sunt 
părăsite. . . " (Studii de economie politică). 

De fapt, societatea caută cel mai mare produs brut şi, în consecinţă, cea mai mare populaţie 
posibilă, fiindcă pentru societate produsul brut şi produsul net sunt identice. Pe de altă parte, 
monopolul aspiră permanent la cel mai mare produs net pe care îl poate obţine numai cu preţul 
exterminării speţei umane. 

în cadrul influenţei pe care o exercită monopolul, dobânda capitalului, pervertit ca noţiunea, a 
devenit la rândul său un principiu de moarte pentru societate. După cum am explicat, dobânda 
capitalului este, pe de o parte, forma prin care muncitorul se bucură de produsul său net, servind la 
produse noi; pe de altă parte, această dobândă este legătura materială de solidaritate între producători, 
din punctul de vedere al creşterii de avuţie. Din primul punct de vedere, suma de dobânzi nu poate 
depăşi niciodată costul capitalului; din al doilea punct de vedere, dobânda implică în sine o 
recompensă pentru serviciul prestat. în nici un caz, dobânda nu implică perpetuitate. 

Noţiune de capital afirmă numai produsele industriei umane. Monopolul confundă această noţiune 
de capital cu cea de fond exploatabil, dat de natură şi care este proprietatea generală. Acest fond a fost 
deosebit de uzurpat în starea de anarhie a unei societăţi în care posesiunea poate fi numai exclusivă, 
suverană şi eternă. Monopolul şi-a imaginat şi a enunţat principiul despre esenţa caracteristică a 
capitalului care ar conţine, în esenţă, o activitate caracteristică care l-ar scuti pe capitalist să 
contribuie altceva la tranzacţie şi să nu participe deloc la muncile de atelier. Esenţa proprie a 
capitalului ar fi similară cu cea a pământului, a animalelor şi a plantelor. De la această idee falsă a 
monopolului a provenit termenul tokos [NT 123], care ar arată scăderea sau creşterea capitalului; 
acest lucru i-a dat ocazia lui Aristotel să glumească precum că monedele nu fac deloc pui. Dar, 
metafora cămătarilor a fost învins caraghioslâcul Stagiritului; dobânda, imitaţia rentei, a fost 
declarată drept perpetuu şi mult mai târziu, ca o semi-revenire de principiu, ea a reprodus idea de 
amortisment. . . 



Acesta este sensul acestei enigme care a provocat atâtea scandaluri printre teologi şi jurişti şi în 
legătură cu care biserica catolică a greşit de două ori: a condamnat orice specie de dobândă şi a luat 
partea economiştilor iar astfel a contrazis propriile sale maxime antice. Camătă sau dreptul la 
pleaşcă, este simultan expresia şi condamnarea monopolului; ea este spolierea muncii de către munca 
organizată şi legalizată; dintre toate subversiunile economice, aceasta acuză cel mai mult vechea 
societate; persistenţa sa scandaloasă va justifica o deposedare bruscă şi fără indemnizare a întregii 
clase capitaliste. 

In fine, monopolul, printr-un fel de instinct de conservare, a pervertit până la ideea de asociere care 
putea să-i contravină sau, ca să spunem mai bine, nu i-a permis să se nască. 

în ziua de azi, cine s-ar flata să definească ce trebuie să fie societatea între oameni? Legea distinge 
două specii şi patru variante ale societăţilor civile şi tot atâtea de societăţi de comerţ, de la simplul 
contract de publicare [NT 124] până la societate anonimă cu acţiuni. [NT 125] Am citit comentariile 
cele mai respectabile scrise despre toate aceste forme de asociere şi declar că am găsit numai o 
aplicare a practicilor rutinare ale monopolului între doi sau mai mulţi parteneri care îşi unesc 
capitalul şi eforturile contra tot ce produce, consumă, inventează şi comercializează, trăieşte şi 
moare. Condiţia sine qua non a tuturor acestor societăţi este capitalul, care numai prin prezenţa sa le 
constituie şi le fundamentează; scopul lor este monopolul, adică excluderea tuturor celorlalţi 
muncitori şi capitalişti şi, în consecinţă, negarea universalităţii sociale a persoanelor. 

Astfel, conform definiţiei din Cod [NT 126], societatea comercială nu va mai exista ca atare 
atunci când va stabili că, în principiu, orice străin posedă aptitudinea să devină membru al societăţii 
la prima sa cerere şi va avea dreptul să exercite drepturile şi prerogativele asociaţilor şi chiar ale 
admnistratorilor; în acest caz, tribunalele vor pronunţa oficial dizolvarea acestei societăţi, inexistenţa 
sa. Deci, din nou, un asemenea act al societăţii ar părea contradictoriu prin conţinutul său, fără sens şi 
raţiune dacă asociaţii contractori nu ar stipula aportul unui oarecare capital şi dacă, cu toate că 
rezervă explicit pentru fiecare dreptul de a face concurenţă tuturor, s-ar limita să le garanteze 
reciproc munca şi salariul, fără să vorbească despre specializarea exploatării, capitaluri, dobânde, 
profituri şi pierderi. La prima plângere a unui asociat refractar, acest act ar fi anulat de judecător. 
Convenţii formulate astfel nu ar putea justifica nici o acţiune judiciară: oamenii care ar pretinde că 
sunt asociaţi cu toată lumea, nu ar fi consideraţi ca atare de nimeni; actele scrise în care s-ar vorbi 
simultan despre garanţie şi concurenţă între asociaţi, fără să fie menţionat fondul social şi desemnarea 
unui obiectiv ar fi considerate o operă de şarlatanism transcendental, autorul cărei a putea fi expediat 
la Bicetre [NT 127], presupunând că magistraţii îl vor considera numai dement. 

Totuşi, prin mărturia cea mai autentică furnizată de istorie şi economia socială se recunoaşte că 
umanitatea a fost aruncată goală şi fără capital pe pământul pe care îl exploatează; deci, umanitatea a 
creat şi creează în fiecare zi întreaga avuţie. Consecinţele sunt că în umanitate, monopolul este numai 
o viziune relativă care serveşte pentru a stabili gradul muncitorului cu anumite condiţii de bunăstare; 
că, prin multiplicarea infinită a produselor, tot progresul constă în stabilirea proporţionalităţii, adică în 
organizarea muncii şi a bunăstării prin diviziune, maşini , atelier, educaţie şi concurenţă. Studiul cel 
mai aprofundat al acestor fenomene nu concepe nimic mai mult. Pe de altă parte, este evident că în 
politică şi în legile sale civile toate tendinţele umanităţii sunt spre universalizare, adică spre o 
transformare completă a ideii despre societate, aşa cum aceasta este determinată de codurile noastre. 

Concluzia mea ar fi mai bine ca un act al companiei să nu mai reglementeze aportul asociaţilor - 
fiindcă, după teoria economică, fiecare asociat trebuie să nu posede nimic la intrarea în companie - 
dar să reglementeze condiţiile de muncă şi schimb pentru toţi asociaţii. Un asemenea act ar fi cât se 
poate de raţional şi ştiinţific, ar fi o revelaţie pentru umanitate şi i-ar releva elementul fundamental al 
constituţiei sale. 

Dintre jurişti şi economişti, cine s-a apropiat la 1000 de leghe de această idee, atât de simplă? D-l 
Troplong spune: "Nu cred că spiritul de asociere este chemat la destine mai mari decât cele pe care 
le-a îndeplinit în trecut până în momentul de faţă; mărturisesc că nu am făcut nici o tentativă de a 
realiza asemenea speranţe, pe care le consider exagerate .... Există limite corecte la care asociaţia nu 
trebuie să ajungă. Nu! Asocierea nu este chemată în Franţa ca să guverneze totul. Elanul spontan al 
spiritului individual este şi el o forţă vie a naţiunii noastre şi o cauză a originalităţii sale ... 

Ideea de asociere nu este nouă .... Vedem încă la romani că apare societatea de comerţ, cu toată 
aparatura sa de monopoluri, acaparări, ciocniri, coaliţii, piraterie şi venalitate .... Comandita umple 
dreptul civil, comercial şi maritim din Evul Mediu: în această epocă, comandita este instrumentul cel 



mai activ al muncii organizate în societate. . . Din mijlocul secolului al XlV-lea, observăm formarea 
societăţilor de acţiuni; până la eşecul lui Law, observăm creşterea permanentă a societăţilor de acţiuni 
. . . Cum! Noi ne minunăm că mine, fabrici, brevete, jurnale sunt puse în acţiuni! Dar cu două secole în 
urmă se puneau în acţiuni insule, regate, aproape o emisferă întreagă. Noi proclamăm ca miracol 
faptul că sute de comanditari s-ar grupa în jurul unei antreprize; dar, încă din secolul al XlV-lea, tot 
oraşul Florenţa era comanditat de câţiva negustori care au dus cât a fost posibil de departe geniul 
întreprinderilor. Apoi, dacă speculaţiile noastre sunt greşite, dacă am fi fost temerari, neprevăzători 
sau creduli, noi vom turmenta legislatorul cu reclamaţiile noastre tracasante; noi îi solicităm 
interdicţii, anulări. Mania nostră este de a reglementa totul, chiar şi ce a fost deja codificat; de a 
înlănţui totul în texte revăzute, corijate şi extinse; de a administra totul, chiar şi şansele şi reverturile 
comerţului. Cu atât de multe legi existente, noi strigăm: este ceva de făcut! ..." 

D-l Troplong crede în Providenţă, dar cu siguranţă el nu este omul ei. El nu va descoperi formula 
de asociere invocată astăzi de spiritele dezgustate de toate protocoalele de coaliţie şi jaf a căror 
imagine o dezvoltă d-l Troplong în comentariul său. D-l Troplong se supără, pe bună dreptate, pe cei 
care vor să înlănţuie totul în texte de legi; el pretinde să înlănţuie viitorul în 50 de articole în care 
spiritul cel înţelept nu va descoperi nici o scânteie de ştiinţă economică sau o umbră de filozofie. El 
scrie "... în mania noastră de a reglementa totul, CHIAR ŞI CE ESTE CODIFICAT!" Nu cunosc 
nimic mai delicios ca această vopsire pe care o face în paralel jurisconsultul şi economistul. După 
Codul lui Napoleon, trageţi scara! ... 

"Din fericire," continuă d-l Troplong, "toate proiectele de schimbare, atât de zgomotos actualizate 
în anii 1837 şi 1838, astăzi sunt uitate. Conflictul dintre propuneri şi anarhia opiniilor reformatoare 
au dus la rezultate negative. în timp ce reacţia se orienta împotriva speculanţilor, bunul simţ public 
făcea dreptate cu atâtea planurile oficiale de organizare, mult mai puţin înţelepte faţă de legea în 
vigoare, mult mai puţin în armonie cu uzanţele de comerţ, mult mai puţin liberale după 1830, în 
comparaţie cu concepţiile Consiliului de Stat Imperial! Acum ordinea este restabilită în toate 
domeniile iar Codul comercial şi-a păstrat integritatea, excelenta sa integritate. Când comerţul are 
nevoie,el găseşte societatea cu participare alături de societatea colectivă, societatea anonimă, 
comandita liberă, temperată numai prin prudenţa comanditorilor şi prin articolele care tratează 
escrocheria în Codul penal. " (Troplong: Despre societăţile civile si comerciale, prefaţă). 

Ce filozofie ca filozofia care se bucură să vadă eşecul încercărilor de reformă şi care îşi numără 
triumfurile prin rezultatele negative ale spiritului de cercetare ! In prezent, nu putem intra mai mult în 
fondul criticii societăţilor civile şi al societăţilor de comerţ, care i-au furnizat d-lui Troplong materia 
pentru două volume. [NT 128] Păstrăm acest subiect pentru vremea când, teoria contradicţiilor 
economice fiind împlinită, vom găsi în ecuaţia lor generală programul de asociere, pe care îl vom 
publica atunci, având în vedere practica şi concepţiile strămoşilor noştri. 

Numai un singur cuvânt despre comandită. 

La prima vedere s-ar putea crede că, prin forţa sa expansivă şi facilitatea mobilă pe care o prezintă, 
comandita ar fi capabilă să se generalizeze astfel încât să cuprindă o întreagă naţiune, în toate 
raporturile sale comerciale şi industriale. Dar cea mai superficială examinare a formării acestei 
societăţi demonstrează foarte repede că modul de extindere de care este susceptibilă, cu privire la 
numărul de acţionari, nu are nimic comun cu extinderea relaţiei sociale. 

In primul rând, la fel ca toate societăţile de comerţ, comandita este în mod necesar limitată la o 
singură exploatare: din acest punct de vedere, comandita exclude toate industriile care diferă de 
industria sa. Dacă ar fi fost altfel, comandita şi-ar fi schimbat esenţa şi ar fi devenit o nouă formă de 
societate ale cărei statute ar fi reglementat beneficiile, distribuirea muncii şi condiţiile de schimb; 
aceasta ar fi exact asocierea negată de d-l Troplong şi exclusă de jurisprudenţa monopolului. 

Personalul comanditei se împarte, firesc, în două categorii: administratorii şi acţionarii. 
Administratorii, foarte puţini la număr, sunt aleşi dintre promotorii, organizatorii, şi patronii 
întreprinderii: ca să spunem adevărul, ei sunt singurii asociaţi. în comparaţie cu acest mic guvern 
care administrează societatea cu puteri depline, acţionarii sunt acel popor de contribuabili care, fiind 
străini unul faţă de altul, lipsiţi de influenţă şi responsabilitate, sunt legaţi de afacere numai prin 
investiţiile lor. Ei sunt creditori cu profit, nu asociaţi. 

Ca urmare a afirmaţiilor precedente, lumea crede că toate industriile din regat ar putea fi 
exploatate prin comandite şi, datorită facilităţii cu care îşi poate multiplica acţiunile, fiecare cetăţean 
se va interesa de totalitatea sau de majoritatea comanditelor, fără ca astfel situaţia sa să fie ameliorată: 



s-ar putea chiar ca situaţia sa să fie din ce în ce mai compromisă. Acest lucru se datorează faptului că, 
încă o dată, acţionarul este salahorul, materia exploatabilă a comanditei: această societate nu este 
făcută pentru el. Pentru ca asociaţia să fie reală, este necesar ca angajatul să fie în funcţie nu ca parior 
ci ca antreprenor; el trebuie să aibă un vot decisiv în consiliu, numele său trebuie să fie exprimat sau 
subînţeles în raţiunea socială şi tot ceea ce îl priveşte trebuie să fie reglementat pe picior de egalitate. 
Dar aceste condiţii sunt exact condiţiile de organizare a muncii, care încă nu au fost incluse în 
previziunile Codului, ele fiind obiectul ULTERIOR al economiei politice. în consecinţă, aceste 
condiţii nu trebuie să fie presupuse ci create şi, ca atare, ele trebuie să fie incompatibile cu monopolul. 

Cu tot fastul denumirii sale, până acum socialismul nu a avut mai mult succes ca monopolul cu 
privire la definirea societăţii: se poate spune chiar că în toate planurile sale de organizare, socialismul 
s-a prezentat, din acest punct de vedere, drept plagiatorul economiei politice. D-l Blanc - pe care l-am 
citat deja în discuţia despre concurenţă, pe care l-am văzut succesiv ca partizan al principiului 
ierarhic, apărător servil al inegalităţii, predicator al comunismul, negând printr-o trăsătură de condei 
legea contradicţiei neconcepută de el, considerând mai presus de orice că puterea este raţiunea finală a 
sistemului său - ne oferă din nou exemplul ciudat al unui socialist care copiază economia politică fără 
dubiu şi care se învârteşte în continuu în cercul vicios al rutinelor despre proprietate. în esenţă, d-l 
Blanc neagă preponderenţa capitalului; el neagă chiar egalitate dintre muncă şi capital în producţie, 
fiind astfel de acord cu teoriile economice sănătoase. Dar el nu poate sau nu ştie cum să renunţe la 
capital; el consideră capitalul drept punct de plecare; el apelează la comandita statului, adică el 
îngenunchiază în faţa capitaliştilor şi recunoaşte suveranitatea monopolului. De aici provin 
contorsiunile caracteristice dialecticii sale. Rog cititorul să mă ierte de aceste eterne personalităţi: dar, 
dat fiind că socialismul, la fel ca economia politică, s-a personificat într-un număr de scriitori, eu 
pot numai să citez autorii. 

Publicaţia La Phalange [NT 129] spunea: "Ca facultate concurentă cu producţia, capitalul are sau 
nu are legitimitatea altor facultăţi productive? Dacă este ilegitim, capitalul pretinde o parte din 
producţie în mod ilegitim, capitalul trebuie exclus, neavând nici un interes de primit. Dacă, din 
contra, capitalul este legitim, el nu va fi exclus în mod legitim de la participarea la beneficii, la 
creşterea cărora a contribuit." 

Problema nu ar fi putut fi pusă mai clar. D-l Blanc consideră, din contra, că problema este pusă 
într-un mod foarte confuz, ceea ce înseamnă că îl jenează puternic iar el se străduieşte din greu să 
găsească sensul. 

întâi, el presupune că este întrebat "dacă este echitabil să-i fie acordat capitalistului, în cadrul 
beneficiilor industriei, o parte egală cu cea a muncitorului." La această întrebare, d-l Blanc răspunde 
fără să ezite că acest lucru ar fi nedrept. Apoi urmează o izbucnire de elocvenţă pentru a stabili 
această nedreptate. 

Dar, adeptul falansterului nu întreabă dacă partea capitalistului trebuie sau nu să fie egală cu cea a 
muncitorului sau nu; el vrea să ştie numai dacă va avea vreo parte ? D-l Blanc nu răspunde la această 
întrebare. 

D-l Blanc continuă: cineva are intenţia să afirme indispensabilitatea capitalului pentru producţie, 
aşa cum munca este indispensabilă pentru producţie? Aici d-l Blanc deosebeşte: capitalul este 
indispensabil la fel ca munca, dar nu atât de mult ca munca. 

încă o dată, adeptul falansterului nu dispută cantitatea ci dreptul. 

Tot d-l Blanc întreabă dacă nu toţi capitaliştii sunt leneşi? Generos pentru toţi capitaliştii care 
lucrează, d-l Blanc întreabă de ce partea celor care nu muncesc ar fi atât de mare ca partea celor care 
nu muncesc? O tiradă de elocvenţă despre serviciile impersonale al capitalistului şi serviciile 
personale ale muncitorului, tiradă încheiată cu o nouă evocare a Providenţei. 

Pentru a treia oară, sunteţi întrebat dacă participarea capitalului la beneficii este legitimă, dacă 
admiteţi că participarea capitalului este indispensabilă în producţie. 

în cele din urmă, d-l Blanc, care totuşi a înţeles, se decide să răspundă că dacă se acordă 
capitalului o dobândă, aceasta este ca o tranziţie, pentru a uşura declinul capitaliştilor pe panta pe care 
alunecă. în rest, planul său, care face inevitabilă absorbţia capitalurilor private în asociere, ar fi o 
nebunie şi o abandonare a principiilor. Dacă şi-ar fi studiat materia, d-l Blanc ar fi putut să spună 
numai: eu neg capitalul. 

Prin numele d-lui Blanc mă refer la tot socialismul. Titlul lucrării sale, Organizarea muncii, 
include o primă contradicţie. D-l Blanc a declarat indispensabilitatea capitalului în producţie şi, în 



consecinţă, necesitatea de a fi organizat şi de participa la profituri, la fel ca munca. Prin a doua 
contradicţie, d-1 Blanc respinge capitalul din organizaţie şi refuză să-1 recunoască. Prin a treia 
contradicţie, d-1 Blanc, cel care batjocoreşte decoraţiile şi titlurile de nobleţe, împarte coroane civile, 
recompense şi distincţii oamenilor de litere, inventatorilor şi artiştilor care le meritau de la patrie. El le 
acordă recompense conform gradelor şi demnităţilor lor. Toate acestea sunt restaurarea capitalului la 
fel de tangibil dar fără precizia matematică pe care o posedă dobânda şi produsul net. Prin a patra 
contradicţie, d-1 Blanc constituie această nouă aristocraţie, bazată pe principiul de egalitate. Cu alte 
cuvinte, d-1 Blanc pretinde că sunt votate anumite capacităţi pentru asociaţi liberi şi egali, privilegii de 
lenevie pentru muncitori, jefuirea pentru cei jefuiţi. Prin a cincea contradicţie, d-1 Blanc pune baza 
acestei aristocraţii egalitare pe fundamentul unei puteri dotată cu o mare forţă, adică pe despotism, o 
altă formă a monopolului. Prin a şasea contradicţie, D-1 Blanc laudă viaţa în comun, munca şi 
consumul în comun. Această contradicţie vine după ce d-1 Blanc a încurajat artele şi munca şi a 
încercat să creeze o proporţie între retribuţie şi serviciu. La fel ca monopolul, d-1 Blanc a încercat să 
creeze proporţie între salariu şi capacitate. Toate acestea nu împiedică dorinţa d-lui Blanc de a 
sustrage de la efectele indiferenţei comune pe scriitorii serioşi şi gravi, prin încurajări naţionale emise 
la adresa produsului comun, cu toate că majoritatea publicului este nepăsătoare. Prin a şaptea 
contradicţie . . ..să ne oprim la şapte fiindcă nu vom termina nici la şaptezeci şi şapte. 

Se spune că d-1 Blanc, care pregăteşte acum o istorie a revoluţiei franceze [NT 130], a început să 
studieze serios economia politică. Nu pun la îndoială că primul fruct al acestui studiu va fi retractarea 
pamfletul său despre Organizarea muncii şi, prin urmare, reformularea ideilor sale despre autoritate 
şi guvern. La acest preţ, Istoria Revoluţiei Franceze scrisă de d-1 Blanc va fi o lucrare cu adevărat 
utilă şi originală. 

Fără excepţie, toate sectele socialiste sunt posedate de aceeaşi prejudecată; în mod inconştient, 
fiind inspirate de contradicţia economică, toate mărturisesc neputinţa lor în faţa necesităţii de capital; 
pentru realizarea ideilor lor, toate sectele socialiste aşteaptă să posede puterea şi banii. Mai mult ca 
oricând, utopiile socialismului despre asociere fac să reiasă adevărul despre ceea ce am spus la 
început : nu există nimic în socialism care nu există în economia politică; acest plagiat perpetuu este 
condamnarea irevocabilă a ambelor. Nu se poate vedea e unde răsare această idee fundamentală care 
reiese aşa de splendid din generarea categoriilor economice. Formula superioară a asocierii nu se 
ocupă deloc cu capitalul, obiectul conturilor oamenilor particulari; dar această formulă trebuie să 
influenţeze numai echilibrul producţiei, condiţiile de schimb, reducerea progresivă a costurilor de 
revenit, singura şi unica sursă de progres a bogăţiei. în loc să determine raporturile dintre industrii, 
muncitori, provincii şi popoare, socialiştii se gândesc numai cum să procure capitaluri, având în 
minte mereu problema solidarităţii muncitorilor, ca şi cum ar fi vorba să fie stabilită o nouă casă de 
monopol. Lumea, umanitatea, capitalurile, industria, practica afacerilor există: acum se pune numai 
problema de a căuta filozofia, sau, cu alte cuvinte, este vorba de o organiza aceşti factori; dar 
socialiştii caută capitaluri! Socialiştii sunt mereu în afara realităţii; este surprinzător că faptul că le 
lipseşte realitatea? 

Astfel, d-1 Blanc cere comandită de la stat şi crearea de ateliere naţionale; în mod asemănător, 
Fourier invoca şase milioane de franci iar adepţii săi se ocupă şi azi de colectarea acestei sume; astfel, 
comuniştii speră la o revoluţie care să le dea autoritatea şi tezaurul, consumându-se în aşteptarea 
subscrierilor inutile. Capitalul şi puterea, organe secundare în societate, sunt întotdeauna zeii adoraţi 
ai socialismului: dacă puterea şi capitalul nu ar fi existat, ar ar fi fost inventate. Prin preocupările sale 
despre putere şi capital, socialismul a omis complet sensul propriilor sale de protestări: în plus, 
socialismul nu a înţeles că prin modul de implicarea în rutina economică, el îşi neagă dreptul la 
protest. Socialismul acuză societatea de antagonism şi, prin acelaşi antagonism, socialismul aspiră la 
reformă. Socialismul cere capitaluri pentru muncitorii săraci, ca şi cum mizeria muncitorilor nu ar fi 
cauzată de concurenţa dintre capitaluri, la fel cum este cauzată contradicţia fictivă dintre muncă şi 
capital; ca şi cum în ziua de azi chestiunea nu ar fi identică cu cea care a fost înainte de crearea 
capitalurilor adică, din nou şi întotdeauna, o chestiune de echilibru; în fine, ca şi cum, să repetăm până 
la saturaţie, ar fi vorba de acum înainte numai de o sinteză a tuturor principiilor emise de civilizaţie şi 
că această sinteză, dacă idea conducătoare a lumii ar fi fost cunoscută, ea ar fi avut nevoie de 
intervenţia capitalului şi a statului pentru fi pusă în evidenţă. 

Prin dezertarea criticii, pentru adoptarea declamaţiei şi a utopiei, prin implicarea în intrigile 
politice şi religioase, socialismul şi-a trădat misiunea şi nu a cunoscut corect caracterul specific al 



secolului. Revoluţia din 1830 ne-a demoralizat, socialismul ne-a efeminat. La fel ca economia 
politică, ale cărei contradicţii le repetă fără încetare, socialismul este incapabil să satisfacă mişcarea 
inteligenţelor. Pentru cei pe care îi subjugă, socialismul este numai un nou prejudiciu care trebuie 
distrus. Pentru cei care îl propagă, socialismul este o şarlatanie care trebuie demascată, cu atât mai 
periculoasă cu cât aproape întotdeauna apare a fi de bună credinţă. 



Capitolul VII 

A cincea perioadă - Statul sau impozitul [NT 131] 

In stabilirea principiilor sale, omenirea nu regresează odată, ca şi cum ar asculta de o ordine 
suverană. Precum călătorul care prin sinuozităţile oblice care urcă din valea profundă spre vârful 
muntelui, omenirea îşi urmează intrepid calea sa sinuoasă şi păşeşte spre ţinta sa cu siguranţă, fără 
regret şi fără oprire. Ajuns la încrucişarea monopolului, geniul social priveşte melancolic înapoi şi îşi 
spune: 

"Monopolul a luat totul bietului mercenar: pâinea, veşmântul, căminul, educaţia, libertatea şi 
siguranţa. îl voi obliga pe monopolist să contribuie; cu acest preţ îi voi păstra privilegiul. Pământul şi 
minele, pădurile şi apele, primul domeniu al omului, sunt interzise pentru proletar. Voi interveni în 
exploatarea acestora, voi avea partea mea din produse iar monopolul pământesc va fi respectat. 

Industria a decăzut în feudalitate: dar eu sunt suzeranul. Seniorii îmi vor plăti tribut iar ei îşi vor 
păstra beneficiul provenit din capitalurile lor. 

Comerţul impune consumatorului profituri cămătăreşti. Eu îi voi presări drumul cu taxe, îi voi 
timbra mandatele şi voi viza expediţiile iar el va trece. 

Capitalul a învins munca prin inteligenţă. Eu voi deschide şcoli iar muncitorul, care va deveni 
inteligent, va putea, la rândul său, să devină capitalist. 

Produsele au nevoie de circulaţie iar viaţa socială este comprimată. Eu voi construi drumuri, 
poduri, canale, pieţe teatre şi temple care vor fi simultan o muncă, o bogăţie şi un debuşeu. 

Cel bogat trăieşte în abundenţă în timp ce muncitorul plânge de foame. Voi stabili impozite pe 
pâine, vin, carne, sale şi miere, pe obiectele de necesitate şi pe cele de preţ iar acest lucru va fi o 
pomană pentru săracii mei. 

Eu îi voi pune paznici pe ape, în păduri, la sate, mine şi la drumuri; voi trimite colectori de 
impozite şi perceptori pentru copii; voi avea o armată pentru refractari, tribunale care să-i judece, 
închisori în ca să fie pedepsiţi şi preoţi care să-i blesteme. Toate aceste munci vor fi date 
proletariatului şi vor fi plătite de oamenii monopolului. 

Aceasta este voinţa mea certă şi eficace." [NT 132] 

Noi trebuie să dovedim că societatea nu putea să gândească mai bine şi să acţioneze mai prost; 
acesta va fi obiectul unei treceri în revistă care, sper, va clarifica problema socială într-o nouă 
perspectivă. 

în fond, orice măsură generală de guvernare, orice regulament administrativ sau comercial, la fel 
ca orice lege de impozit, este numai una din nenumăratele articole ale acestei tranzacţii străvechi, 
întotdeauna violată şi întotdeauna reînnoită între patriciat şi proletariat. Pentru noi nu are importanţă 



dacă părţile în cauză sau reprezentanţii lor nu ştiau nimic şi adeseori şi-au imaginat constituţiile lor 
politice dintr-un punct de vedere cu totul diferit: noi nu solicităm sensul actelor de la om, fie el 
legislator sau prinţ; noi solicităm sensul actelor de la acte propriu-zis. 

§ I -Ideea sintetică a impozitului. Punctul de plecare şi dezvoltarea acestei idei 

Pentru a face mai inteligibilă urmarea, voi expune teoria superioară a impozitului printr-o anumită 
inversare a metodei urmată până acum; voi expune apoi geneza; în cele din urmă, voi expune 
contradicţia şi rezultatele sale. Ideea sintetică a impozitului, aidoma conceperii sale de la origini, va 
furniza materie pentru cele mai vaste dezvoltări. Mă voi limita la un simplu enunţ al propoziţiilor, cu 
o indicare sumară a dovezilor . 

în esenţă şi prin destinaţia sa pozitivă, impozitul este forma de repartizare a speciei de funcţionari 
calificaţi de Adam Smith drept neproductivi, cu toate că acceptă, mai mult ca oricine, utilitatea şi 
chiar necesitatea lor în societate. Prin calificativul neproductivi, Adam Smith, geniul căruia a prevăzut 
tot şi ne-a lăsat să facem noi tot, a înţeles că produsul acestor lucrători este negativ, lucru care diferă 
foarte mult de nul şi, în consecinţă, din punctul lor de vedere, repartizarea urmează o altă modalitatea 
în comparaţie cu schimbul. 

Să luăm în consideraţie ce se petrece, din punctul de vedere al repartizării, în cele patru mari 
diviziuni ale muncii colective, extragerea, industria, comerţul, agricultura. Fiecare producător aduce 
pe piaţă un produs real mensurabil, de calitate evaluabilă, cu preţ negociabil şi, în cele din urmă, cu 
valoare calculabilă, fie contra altor servicii sau mărfuri, fie în numerar. Deci, pentru toate aceste 
industrii, repartiţia este numai schimbul mutual de produse, conform legii de proporţionalitate a 
valorilor. 

Nimic asemănător nu s-a petrecut cu funcţionarii aşa-zis publici. Ei obţin dreptul la subzistenţă nu 
prin producerea unor utilităţi reale ci prin improductivitatea însăşi în care sunt deţinuţi fără vina lor. 
Pentru ei, legea proporţionalităţii este inversă: în timp ce bogăţia socială se formează şi creşte din 
cauza cantităţii, a varietăţii şi a proporţiei de produse efective furnizate de cele patru mari categorii 
industriale. Dar dezvoltarea acestei bogăţii şi perfecţionarea ordinii sociale, presupun contrariul, cu 
privire la personalul de stat: o reducere progresivă şi nedefinită. Deci, funcţionarii de stat sunt cu 
adevărat neproductivi. J.-B. Say gândea despre această problemă ca A.Smith. Tot ce a scris J.-B. Say 
despre acest subiect pentru a-şi corecta maestrul şi care a fost considerat greşit un motiv de glorie 
provine numai dintr-o neînţelegere, după cum se poate constata uşor. Pe scurt, salariul angajaţilor la 
stat constituie pentru societate un deficit care trebuie pus în contul pierderilor. Scopul organizaţiei 
industriale trebuie să fie micşorarea neîncetată a pierderilor: care calificare alternativă poate fi 
atribuită oamenilor puterii dacă nu cea a lui Adam Smith? 

Iată o categorie de servicii fără produse reale şi care nu pot fi retribuite sub forma obişnuită; aceste 
servicii sunt incluse în legea schimburilor, nu pot deveni obiectul unei speculaţii particulare, a unei 
concurenţe, a unei comandite şi nici al unei specii de comerţ. Aceste servicii sunt admise în fondurile 
finanţate gratuit de toată lumea dar încredinţate, în virtutea legii de diviziune a muncii, unui mic 
număr de persoane specializate care se dedică exclusiv acestei munci şi care, în consecinţă, trebuie să 
fie plătiţi. Istoria confirmă această dată generală. Spiritul uman, care încearcă toate soluţiile pentru 
fiecare problemă, a acţionat cu scopul de a schimba funcţiile publice: pentru mult timp, magistraţii 
din Franţa, precum notarii etc, au trăit numai din propriile lor resurse. Dar, experienţa a dovedit că 
modul de distribuire folosit pentru neproductivi era prea costisitor, supus la prea multe inconveniente 
şi că trebuie să se renunţe la el. 

Organizarea serviciilor neproductive contribuie la bunăstarea generală în mai multe feluri: în 
primul rând, producătorii sunt scutiţi de grija chestiunii publice, la care toţi trebuie să contribuie şi de 
care, în consecinţă, sunt mai mult sau mai puţin înrobiţi. în al doilea rând, serviciile neproductive 
contribuie la crearea unei centralizări artificiale în societate, imaginea şi preludiul viitoarei solidarităţi 
industriale. în cele din urmă, organizarea serviciile neproductive este o primă încercare de ponderare 
şi disciplină. 

Recunoaştem cu J.-B. Say utilitatea magistraţilor şi a altor agenţi ai autorităţii publice; dar, noi 
susţinem că această utilitate este complet negativă. în consecinţă, menţinem calificativul de 
neproductivi care le-a fost dat de A.Smith, nu datorită vreunui sentiment de de favoare ci pentru că, 



efectiv, ei nu se pot clasa în categoria producătorilor. D-l Garnier, un economist din şcoala lui Say, 
spune foarte bine că "impozitul este o privare în legătură cu care trebuie făcute toate eforturile 
pentru a fi diminuată cât mai mult este posibil, până la compatibilizarea necesităţilor din societate. " 
Dacă autorul pe care îl citez s-a gândit la sensul cuvintelor sale, el a văzut că termenul privare, pe 
care el îl foloseşte, este sinonim cu neproducere şi că, în consecinţă, acei pentru beneficiul cărora 
impozitul este colectat, sunt într-adevăr neproductivi. [NT 133] 

Insist asupra acestei definiţii, care mi se pare cu atât mai puţin contestabilă cu cât este disputat un 
termen despre care, în esenţa sa, toată lumea este de acord. Acest termen conţine germenul celei mai 
mari revoluţii care trebuie să se îndeplinească în lume. Vreau să vorbesc despre subordonarea 
funcţiilor neproductive faţă de funcţiile productive sau, pe scurt, despre supunerea autorităţii faţă de 
cetăţeni, chestiune care a fost solicitată întotdeauna dar nerealizată vreodată. 

Una din consecinţele dezvoltării contradicţiilor economice este că ordinea în societate pare să fie 
inversă; ce trebuie să fie sus este jos, ce trebuie să fie în relief este netezit, ce trebuie să fie la lumină 
este aruncat în umbră. Precum capitalul, puterea este, în esenţă, auxiliară şi subordonată muncii. 
Prin antagonismul societăţii, puterea devine spionul, judecătorul şi tiranul funcţiilor producătoare. 
Inferioritatea sa iniţială poruncea puterii supunerea; acum puterea este prinţ şi suveran. 

în toate timpurile, clasele muncitoare au căutat soluţia acestei antinomii împotriva castei oficiale, 
dar numai ştiinţa economică poate furniza soluţia. Oscilaţiile, adică agitaţiile politice provenite din 
lupta muncii împotriva puterii, înjosesc puterea centrală şi primejduiesc existenţa societăţii; alte ori, 
oscilaţiile măresc forţa neproporţional şi creează despotismul. Privilegiile puterii dau infinite 
satisfacţii ambiţiei şi orgoliului care fac din funcţiile neproductive obiectul pasiunii generale. Un nou 
ferment de discordie penetrează în societatea care, fiind divizată între capitalişti şi salariaţi, precum şi 
între producători şi neproductivi, se divizează din nou pentru putere între monarhişti şi democraţi. 
Conflictele dintre regalitate şi republică ne furnizează cel mai minunat şi interesant episod. Limitele 
prezentei lucrări nu ne permit o excursie atât de lungă; după ce am semnalat această nouă bifurcare a 
vastei reţele de aberaţii umane, ne vom limita la discuţia despre impozit, în cadrul chestiunii 
economice. 

Deci, expusă cel mai succint, aceasta este teoria sintetică a impozitului adică, dacă îndrăznesc să 
fac această comparaţie familiară, aceasta este teoria despre a cincea roată de căruţă denumită în stil 
guvernamental, statul. Repet: statul, poliţia sau impozitul, modul său de existenţă, sunt în economia 
politică numele oficial al clasei celor neproductivi. Pe scurt, aceasta este denumirea domesticităţii 
sociale. 

Dar, raţiunea publică nu ajunge pe deplin la această idee simplă care trebuie să rămână în stadiul 
unei concepţii transcendente timp de secole. Pentru ca civilizaţia să ajungă la o asemenea culme, ea 
trebuie să treacă prin furtuni înspăimântătoare şi nenumărate revoluţii; de fiecare dată s-ar putea spune 
că ea îşi reînnoieşte forţele cu o baie de sânge. în cele din urmă, producţia, reprezentată de capital, 
pare pe moment să subordoneze complect statul, organul neproductiv; atunci societatea se revoltă de 
indignare; munca plânge văzându-se liberă în scurt timp; democraţia freamătă la căderea puterii; 
justiţia vociferează la scandal şi oracolii zeilor în cădere se exclamă cu spaimă că abominaţiunea 
dezolării se află în locul sfânt şi că a venit sfârşitul vremurilor. Cât este de adevărat că niciodată 
omenirea nu vrea ceea ce caută şi că cel mai mic progres nu se poate realiza fără ca panica să fie 
răspândită printre popoare! 

în această evoluţie, care este punctul de plecare al societăţii; oare prin care divagaţie ajunge 
societatea la reforma politică, adică la economia fără cheltuieli, la egalitate în repartizarea impozitului 
său şi la subordonarea puterii de industrie? Noi vom spune acest lucru în puţine cuvinte, lăsând 
evenimentele ulterioare pentru mai târziu. 

Ideea fundamentală a impozitului este RĂSCUMPĂRAREA. 

Aşa cum după legea lui Moise [NT 134], porunca este că fiecare prim-născut aparţine lui 
Dumnezeu şi trebuie să fie răscumpărat prin ofrandă, impozitul apare peste tot ca o dijmă sau un 
drept regal cu care proprietarul răscumpără anual de la suveran beneficiul de exploatare, care este 
considerat că aparţine numai suveranului. în esenţă, această teorie a impozitului este numai unul din 
articolele particulare ale contractului social. 

în termeni mai mult sau mai puţin expliciţi, autorii antici şi moderni prezintă statul juridic al 
societăţilor ca o reacţie a slăbiciunii faţă de forţă. Această idee predomină în toate lucrările lui Platon, 
mai ales în dialogul Gorgias unde susţine, mai mult subtil decât logic, cauza legilor împotriva 



violenţei, adică arbitrarul legislativ împotriva arbitrarului aristocratic şi belicos. în această dispută 
scabroasă, în care motivele raţiunilor sunt demonstrate egal de ambele părţi, Platon exprimă numai 
sentimentul întregii antichităţi. Cu mult înaintea lui Platon, Moise împărţea pământurile, declara că 
patrimoniul este inalienabil, poruncea o purificare generală, fără restituirea tuturor ipotecilor odată la 
fiecare cincizeci de ani [NT 135]; astfel, Moise a pus o barieră la invaziile forţei. Toată Biblia este un 
imn al JUSTIŢIEI, adică, în stilul ebraic, un imn pentru caritate, pentru blândeţea celui puternic faţă de 
cel slab, pentru renunţarea voluntară la privilegiul forţei. Solon a fostla fel de reacţionar: el şi-a 
început misiunea legislativă prin abolirea generală a datoriilor şi crearea de drepturi şi limitări, adică 
bariere care să împiedice revenirea. Licurg a mers mai departe: el a apărat proprietatea individuală şi 
s-a străduit ca omul să fie absorbit în stat, distrugând astfel libertatea pentru a păstra mai bine 
echilibrul. Hobbes a dedus, pe bună dreptate că legislaţia este derivată din starea de război. Astfel, 
Hobbes a ajuns pe altă cale să constituie egalitatea pe baza despotismului, o excepţie. Lucrarea sa, atât 
de calomniată, este numai dezvoltarea acestei faimoase antiteze. Carta din anul 1830 - care a 
consacrat insurecţia meşteşugarilor împotriva nobilimii şi a decretat egalitatea abstractă a persoanelor 
în faţa legii, în ciuda realei inegalităţi de forţe şi talente care formează adevăratul fond al sistemului 
social in vigoare- este numai un nou protest al societăţii pentru sărac împotriva celui bogat, pentru 
cel mic împotriva celui mare. Toate legile omenirii despre vânzare, cumpărare, închiriere, proprietate, 
împrumut, ipotecă, prescripţie, moşteniri, donaţii, testamente, zestrea femeilor, minoritate şi tutelă, 
etc, sunt adevărate bariere ridicate de arbitrarul juridic împotriva arbitrarului forţei. Respectarea 
contractelor, credibilitatea promisiunilor, religia jurământului sunt ficţiuni, "osişoare", cu care 
societatea îi induce în eroare pe cei puternici şi îi subjugă, aşa cum spunea excelent de bine faimosul 
Lysander. 

Impozitul aparţine de această mare familie de instituţii preventive, coercitive, represive şi 
vindicative desemnate de A.Smith cu numele generic de politie care, în concepţia sa iniţială, este 
numai reacţia slăbiciunii împotriva forţei, după cum am mai spus. Acest lucru rezultă din distincţia 
naturală făcută despre impozite, independent de numeroasele mărturii sociale, pe care le lăsăm 
deoparte, pentru a ne ocupa numai de dovada economică. 

Toate impozitele se împart în două mari categorii: 

1 . Impozite de repartiţie sau de privilegiu: acestea sunt cele mai străvechi impozite stabilite; 

2. Impozite de consum sau de cotă [NT 136] care, prin asimilarea primelor impozite, au tendinţa să 
ducă la egalitatea tuturor îndatoririle publice. 

Prima categorie de impozite - care la noi cuprinde impozitul funciar, cel a porţilor şi al ferestrelor, 
contribuţia personală, mobiliară şi locativă, patentele şi licenţele, drepturile la transferul proprietăţii, 
sutimile de monedă, prestaţiile în natură şi brevetele - este redevenţa pe care suveranul şi-o rezervă 
asupra tuturor monopolurilor pe care le concede sau le tolerează. Aşa cum am spus, aceasta este 
indemnitatea celui sărac, libertatea de acţiune (laissezfaire) acordată proprietăţii. Acestea a fost forma 
şi spiritul impozitului în toate vechile monarhii: feudalitatea fost un ideal frumos. în acest regim, 
impozitul este numai tributul plătit de deţinător proprietarului sau comanditarului universal: regele. 

Ulterior,când regalitatea începe să se impregneze cu spiritul democratic prin dezvoltarea dreptului 
public, impozitul devine o cotizaţie pe care oricare cenzitar o datorează CAUZEI publice [NT 137] 
şi care, în loc să cadă pe mâna prinţului, este primită în tezaurul statului. în cadrul acestei evoluţii, 
principiul impozitului rămâne intact: instituţia nu se transformă ci suveranul real este cel care vine în 
locul suveranului figurativ. Fie că impozitul intră în buzunarul prinţului fie că foloseşte la achitarea 
unei datorii comune, impozitul este întotdeauna numai o revendicare a societăţii la adresa 
privilegiului: fără acest lucru, este imposibil de a spune de ce impozitul este stabilit proporţional cu 
avuţiile. 

"Toată lumea să contribuie la cheltuielile publice: nimic mai bun. Dar de ce să plătească bogatul 
mai mult ca săracul? Se spune că acest lucru ar fi corect fiindcă cel bogat posedă mai mult decât cel 
sărac. Mărturisesc că nu înţeleg această justiţie. Una din două: ori impozitul proporţional garantează 
un privilegiu în favoarea contribuabililor puternici ori impozitul proporţional este o inechitate. Dacă 
proprietatea este un drept natural, după cum prevede declaraţia din '93, tot ceea ce îmi aparţine în 
virtutea acestui drept este la fel de sacru ca persoana mea; acesta este sângele meu, viaţa mea, eu 
însumi: cine se atinge de ele, se atinge de lumina ochilor mei. Revenitul meu de 100,000 de franci este 
inviolabil ca fel ca ziua de muncă de 75 de cenţi al tinerei ţesătorese; apartamentele mele sunt la fel de 
inviolabile ca mansardele lor. Impozitul nu este repartizat pe baza forţei fizice, a mărimii sau a 



talentului: impozitul nu poate fi repartizat nici pe baza proprietăţii." (Qu 'est-ce que c 'est la propriete, 
capitolul II). 

Aceste observaţii sunt corecte. Principiul contradictoriu al repartiţiei proporţionale a fost aplicat 
într-o anumită perioadă. Impozitul proporţional a apărut cu mult după omagiul feudal care era o 
simplă demonstraţie oficioasă, fără plată reală. [NT 138] 

Cea de a doua specie de impozite cuprinde, în general, tot ce este desemnat, printr-un fel de 
antifrază, drept contribuţii indirecte: băuturi, săruri, tutunuri, vamă, într-un cuvânt, toate taxele care 
afectează DIRECT produsul, singurul lucru care trebuie impozitat. Principiul acestui impozit, a cărui 
denumire este un contra-sens adevărat, este în mod incontestabil mai bine fondat în teorie şi are o 
tendinţa mai echitabilă decât precedentul tip de impozit: din acest motiv, în ciuda opiniei populare, 
întotdeauna înşelată cu privire la ce îi este folositor şi la ce îi este prejudicios, eu nu ezit deloc să 
afirm că numai acest impozit este normal, cu excepţia repartiţiei şi a percepţiei, de care nu trebuie 
deloc să mă ocup aici. 

Dacă este adevărat, aşa cum am explicat cu puţin înainte, că adevărata esenţă a impozitului este de 
a achita, în funcţie de o anumită formă a salariului, anumite servicii care se sustrag de la forma 
obişnuită a schimbului, rezultatul este că toţi producătorii care beneficiază de aceste servicii în mod 
egal pentru uzul personal, ar trebuii să contribuie la plata acestor servicii în părţi egale. Cota fiecăruia 
ar fi o fracţiune din produsul său comerciabil sau, cu alte cuvinte, cota fiecăruia ar fi o deducţie din 
valorile livrate de el pentru consum. Dar, în regimul monopolului şi cu percepţia funciară, fiscul 
atinge produsul înainte de intrarea acestuia în comerţ, chiar înainte de a fi produs: rezultatul este 
readucerea impozitului în costurile de producţie. în consecinţă, rezultatul trebuie să fie suportat de 
consumator, monopolul fiind scutit. 

Oricare ar fi semnificaţia impozitului de repartiţie şi a impozitului de cotă, un lucru este sigur şi 
este important pentru noi să-1 ştim: prin proporţionalitatea impozitului, intenţia suveranului a fost să-i 
facă pe cetăţeni să contribuie la sarcinile publice, nu conform vechiului principiu feudal de capitaţie, 
ceea ce ar fi implicat idea unei cotizaţii calculate după numărul de contribuabili impozitaţi şi nu în 
funcţie de bunurile lor sau în funcţie de numărul de franci din capital, cea ce presupune o autoritate 
superioară a capitalului faţă de autoritatea capitaliştilor. Spontan şi unanim, toată lumea consideră că 
o asemenea repartiţie este justă; spontan şi unanim, toată lumea consideră că impozitul este o revenire 
a societăţii, un fel de eliberare de monopol. Acest lucru este frapant în special în Anglia unde, printr-o 
lege specială, proprietarii de pământ şi fabricanţii plătesc, în mod proporţional cu veniturile lor, un 
impozit de 200 de milioane, denumit impozitul celor săraci. [NT 139] 

Pe scurt, scopul practic şi mărturisit al impozitului este de a exercita asupra celor bogaţi, pe 
socoteala poporului, o recuperare proporţională a capitalului. 

Dar, analiza şi faptele demonstrează: 

Că impozitul de repartizare, impozitul monopolului, în loc să fie plătit de cei care posedă, este 
plătit aproape în întregime de cei care nu posedă; 

Că impozitul de cotă, care separă între producător şi consumator, îl afectează numai pe 
consumator, fapt care lasă capitalistului numai partea care ar fi trebuit să o plătească, dacă bogăţiile 
ar fi fost absolut egale; 

Că, în cele din urmă, armata, tribunalele, poliţia, şcolile, spitalele, casele de refugiu şi de corecţie, 
locurile de muncă publice, chiar religia, tot ceea ce societatea creează pentru apărarea, emanciparea şi 
uşurarea proletarului, este întâi plătit şi întreţinut de proletar iar ulterior este orientat împotriva 
proletarului sau este pierdut, din punctul său de vedere. Astfel, proletariatul munceşte întâi pentru 
casta care îl devoră, casta capitaliştilor şi apoi trebuie să mai muncească pentru casta care îl 
flagelează, casta neproductivilor. 

Aceste fapte sunt foarte cunoscute iar economiştii - trebuie să le fac dreptate - le-au demonstrat 
atât de clar încât mă abţin să repet demonstraţiile lor, pe care nimeni nu le mai contrazice. îmi propun 
să pun în lumină - şi mi se pare că economiştii nu au înţeles suficient de bine acest lucru - situaţia 
creată pentru muncitor de această nouă fază a economiei sociale. Această situaţie nu este susceptibilă 
de nici o ameliorare. Vreau să arăt că, excepţie făcând de cazul în care organizarea industrială şi, ca 
urmare, reforma politică, ar aduce egalitatea de averi, răul este inerent pentru instituţiile de stat, aşa 
cum este ideea de caritate care le-a dat naştere; vreau să arăt că, în cele din urmă, STATUL, indiferent 
de forma pe care o adoptă - aristocratică sau teocratică, monarhică sau republicană - va fi un 



inevitabil infern pentru popor, aproape un blestem legitim, atât timp cât nu va fi devenit organul docil 
şi supus al societăţii compusă din membri egali. 



§ II - Antinomia impozitului 



Uneori îi aud partizani ai status gwo-ului care pretind că, în prezent, ne bucurăm de suficientă 
libertate şi că, în ciuda declamaţiilor împotriva ordinii sociale, noi suntem sub nivelul instituţiilor 
noastre. Cel puţin cu privire la impozit, eu sunt cu totul de acord cu aceşti optimişti. 

Conform teoriei analizată înainte, impozitul este reacţia societăţii împotriva monopolului. Opiniile 
despre acest subiect sunt unanime: poporul şi legislatorul, economiştii, ziariştii şi vodeviliştii traduc 
gândirea socială în limba lor socială, publică după cum au poftă că impozitul trebuie să fie impus 
celor bogaţi, trebuie să afecteze excesul şi obiectele de lux şi trebuie să le lase libere pe cele de 
primă necesitate. Pe scurt, ei au făcut din impozit un fel de privilegiu pentru privilegiaţi. Acesta este 
o idee proastă. Aceasta este o idee proastă fiindcă astfel este recunoscută legitimitatea privilegiului 
care, sub nici o formă şi în nici un caz, nu valorează nimic. Poporul trebuia pedepsit pentru această 
inconsecvenţă egoistă: Providenţa nu şi-a ratat misiunea. 

Din momentul în care impozitul a fost conceput ca o revendicare, ar fi trebuit să fie stabilit 
proporţional cu capacităţile, fie că ar fi lovit capitalul, fie că ar fi afectat mai mult revenitul. Eu voi 
demonstra că repartizarea impozitului după sumele de bani impozabile este adoptată într-o ţară unde 
toate averile sunt egale, cu excepţia cheltuielilor de evaluare şi încasare. In acest sistem, fiscul este tot 
ce poate fi mai liberal în societatea noastră şi, din acest punct de vedere, obiceiurile noastre sunt 
efectiv în urma instituţiilor noastre. Dar, aşa cum la cei răi lucrurile cele mai bune pot fi numai 
detestate, vom vedea cum impozitul egalitar striveşte poporul tocmai din cauză că poporul nu este la 
înălţimea lui. 

Presupun că în Franţa, revenitul brut al unei familii de 4 persoane este 1000 de franci, puţin mai 
mult decât spune d-1 Chevalier, care a găsit numai 63 de centime pe zi de persoană, sau 919 franci şi 
80 de centime pentru fiecare gospodărie. în ziua de azi impozitul este de mai mult de 1 miliard sau 
1/8 din revenitul total; deci, fiecare familie care câştigă 1000 de franci pe an, este impozitată cu 125 
de franci. 

Astfel, un revenit de 2000 de franci plăteşte 250 de franci; un revenit de 3000 de franci plăteşte 
375 de franci; un revenit de 4000 de franci plăteşte 500 de franci, etc. Proporţia este riguroasă şi 
ireproşabilă, din punct de vedere matematic. Aritmetic, fiscul este sigur că nu pierde nimic. 

Dar, chestiunea are cu totul alt aspect din punctul de vedere al contribuabililor. Legislatorului 
gândeşte că impozitul trebuie să fie proporţional cu averea dar, în realitate, impozitul este progresiv 
în direcţia mizeriei: cu cât cetăţeanul este mai sărac, el plăteşte mai mult. Mă voi strădui ca acest lucru 
să devină mai perceptibil prin intermediul câtorva cifre. 

Conform impozitului proporţional, sunt plătite fiscului următoarele sume: 
Venitul Impozitul 

1000 de franci 125 

2000 de franci 250 

3000 de franci 375 

4000 de franci 500 

5000 de franci 625 

6000 de franci 750 

în aparenţă, impozitul pare să crească proporţional cu revenitul. 

Dar, dacă ne gândim că fiecare sumă din revenit este formată din 365 de unităţi, iar fiecare 
reprezintă revenitul zilnic al contribuabilului, nu vom mai constata că impozitul este proporţional; 
vom constata că este egal. Dacă pentru un revenit de 1000 de franci statul incasează 125 de franci ca 
impozit, este ca şi cum ar lua de la familia impozitată 45 de zile de existenţă; în mod similar, cotele 
contributive de 250, 375, 500, 625, 750 de franci, care corespund cu reveniturile de 2000, 3000, 4000, 
5000, 6000 de franci sunt pentru beneficiari numai un impozit de 45 de zile de soldă. 



Susţin acum că această egalitate de impozit este o inegalitate monstruoasă. Este o stranie iluzie ca 
cineva să-şi închipuie că revenitul zilnic fiind mai mare, contribuţia provenită din revenit este mai 
mare. Să mutăm punctul nostru de vedere de la revenitul personal la revenitul colectiv. 

Ca rezultat al monopolului, bogăţia socială a abandonat clasa muncitoare şi s-a îndreptat spre 
clasa capitalistă. Scopul impozitării a fost să modereze această dislocare şi să reacţioneze împotriva 
acestei uzurpaţii prin aplicarea unei impozitări proporţionale asupra fiecărui privilegiat. Dar, 
proporţională la ce? Proporţională, desigur, faţă de surplusul pe care 1-a primit persoana privilegiată 
şi nu faţă de fracţiunea de capital social pe care o reprezintă venitul său. Scopul impozitării este ratat 
iar legea este batjocorită dacă fiscul, în loc să încaseze 1/8 parte unde această 1/8 există, solicită 
această parte tocmai de la cei cărora ar fi trebuit să le fie restituită această cotă. Un calcul final va face 
evident acest lucru. 

Să presupunem că revenitul în Franţa este de 68 de centime de persoană, pe zi; tatăl de familie 
ajunge la 1000 de franci pe an, fie prin salariu, fie prin revenitul pe capitalul său şi astfel el primeşte 
patru părţi din revenitul naţional. Prin această metodă de calcul, cel cu un revenit de 2000 de franci 
ajunge la 8 părţi, cel cu 4000 de franci ajunge la 16 părţi, etc. De aici urmează că muncitorul plăteşte 
fiscului 125 de franci pentru un venit de 1000 de franci, adică el dă pentru ordinea publică 1/8 din 
revenitul său şi din hrana familiei sale; în acelaşi timp, rentierul, care pentru un revenit de 6000 de 
franci plăteşte numai 750 de franci, realizează un beneficiu de 17 părţi pe contul venitului public, 
sau, în alţi termeni, câştigă cu impozitul 425%. 

Să reproducem această realitate într-o altă formă. 

în Franţa există circa 200,000 de alegători. Nu ştiu care este suma contribuţiilor plătite de aceşti 
200,000 de alegători dar cred că nu sunt departe de adevăr atunci când presupun pentru fiecare media 
de 300 de franci sau, pe total, 60,000,000 pentru cei 200,000 de alegători. Vom adăuga 25% pentru 
partea lor la contribuţiile indirecte, fie 75,000,000 de franci fie 75 de franci pe cap de locuitor, 
(presupunând că familia fiecărui alegător este formată din cinci persoane), pe care clasa alegătorilor o 
plăteşte statului. Conform publicaţiei Annuaire economique din 1845, bugetul fiind 1,106,000,000 de 
franci, rămîn 1, 031,000,000 de franci, care înseamnă că cetăţeanul care nu este alegător plăteşte ca 
impozit suma de 3 1 de franci şi 30 de centime, adică 2/5 din contribuţia plătită de clasa bogată. Deci, 
pentru ca această proporţie să fie echitabilă, ar trebuii ca media de bunăstare a clasei neelectorale să 
fie de 2/5 din media de bunăstare a clasei electorale. Dar, exact acest lucru nu este adevărat: pentru a 
ajunge la proporţia echitabilă este nevoie de mai mult de 3/4 . 

Dar, această disproporţie va apare mai şocantă dacă ne gândim că socoteala pe care am făcut-o în 
legătură cu clasa electorală este cu totul eronată, cu totul în favoarea posesorilor dreptului de vot 
cenzitar. [NT 140] 

De fapt, singurele impozite care sunt luate în consideraţie pentru exercitarea dreptului electoral 
sunt: 1. Impozitul funciar; 2. Impozitul personal şi mobiliar; 3. Impozitul pe uşi şi ferestre; 4. 
Impozitele pe patente. Cu excepţia impozitului personal şi mobiliar, cele alte trei impozite sunt 
aruncate pe spinarea consumatorilor. Aşa se face cu toate impozitele indirecte, pentru care deţinătorii 
de capital sunt plătiţi înapoi de consumatori, cu excepţia drepturilor de mutaţie, care îl afectează 
direct pe proprietar şi se ridică la totalul de 150 de milioane de franci. Dacă estimăm că, în cadrul 
acestei sume, proprietatea electorală este de 1/6, ceea ce este mult spus, proporţia contribuţiilor 
directe (409 de milioane) este de 12 franci pe cap de locuitor; proporţia contribuţiilor indirecte (547 
de milioane) fiind de 16 franci pe cap de locuitor - atunci media de impozit plătit de fiecare elector 
care are o gospodărie formată din cinci persoane va fi pe total 265 de franci. Astfel, partea 
muncitorului, care are numai propriile braţe pentru a se hrăni pe el, pe soţia sa şi pe cei doi copii a 
săi, va fi numai de 1 12 franci. în termeni mai generali, în clasa superioară, media de contribuţie pe 
cap de locuitor va fi de 53 de franci iar în clasa inferioară, media va fi de 28 de franci. Acum revin 
asupra întrebării mele: în afara votului cenzitar, bunăstarea este înjumătăţită după cum este aici? 

Impozitul se aseamănă cu publicaţiile periodice, care sunt mai scumpe cu cât apar mai rar. Un 
cotidian costă 40 de franci, un săptămânal costă 1 franci iar un lunar costă 4 franci. Presupunând 
egalitatea datelor, preţurile de abonament ale acestor jurnale se raportează între ele precum numerele 
40, 70 şi 120: preţul creşte pe măsură ce publicaţia este mai rară. Exact aşa se întâmplă cu impozitul: 
un abonament plătit de fiecare cetăţean pentru dreptul de a munci şi de a trăi. Cel care se foloseşte de 
acest drept mai puţin, plăteşte mai mult; cel care se foloseşte puţin mai mult, plăteşte mai puţin; cel 
care se foloseşte mult, plăteşte puţin. 



în general, economiştii sunt de acord cu toate acestea. Ei au atacat impozitul proporţional în 
principiu şi în aplicarea sa; ei au arătat anomaliile care, aproape toate, provin de la faptul că relaţia 
dintre capital şi revenit sau dintre suprafaţa cultivată şi rentă, nu este niciodată fixă. 

"Dat fiind un impozit de 1/10 pe venitul pământurilor şi pe venitul pămînturilor cu diferite 
calităţi, primul în valoare de 8 franci de grâu, al doilea de 6 franci, al treilea de 5 franci: impozitul va 
solicita 1/8 din revenitul pământului cel mai fructuos, 1/6 de la pămîntul care este ceva mai puţin 
fructuos şi, în cele din urmă, 1/5 de la pămîntul care este şi mai puţin fructuos. Impozitul nu este 
oare stabilit invers faţă de cum ar fi trebuit să fie? în locul pământurilor, putem presupune celelalte 
instrumente de producţie şi putem compara capitalurile de aceeaşi valoare sau cantităţile de muncă de 
aceeaşi categorie, aplicate la ramuri industriale cu o productivitate diferită: concluzia va fi identică. 
Este o nedreptate de a cere o capitaţie egală de la muncitorul care câştigă 1 000 de franci şi de la 
artistul sau medicul care produc un venit de 60,000." [NT 141] . 

Aceste observaţii sunt foarte corecte, cu toate că ele ating numai percepţia sau cu repartizarea şi nu 
ajung la principiul impozitului. Presupunând repartizarea făcută revenitului şi nu asupra capitalului, 
întotdeauna rezultatul este că impozitul,care ar fi trebuit să fie proporţional cu averile, este pe 
socoteala consumatorului. 

Economiştii au făcut pasul: ei recunosc cu glas tare că impozitul proporţional este nedrept. 

J.-B. Say spune: "Niciodată impozitul nu poate fi perceput de la ce este necesar". Este drept că 
acest autor nu defineşte ce poate fi înţeles prin necesar: dar noi putem înlocui această omisiune. 
Necesarul este cea ce îi revine fiecărui individ din produsul total al ţării, după ce a fost dedusă 
încasarea prealabilă pentru impozit. Astfel, pentru a calcula în numere rotunde, producţia Franţei 
fiind de 8 miliarde iar impozitul de 1 miliard, suma zilnică necesară pentru fiecare individ este de 58 
şi jumătate de centime. După spusele lui J.-B. Say, tot cea ce depăşeşte acest revenit este susceptibil 
de a fi impozitat ; tot ce este sub această sumă trebuie să rămână sacru pentru fisc. 

J.-B. Say se repetă când spune: "Impozitul proporţional nu este echitabil." Adam Smith a spus deja 
înaintea lui: "Nu este ilogic ca cel bogat să contribuie la cheltuielile publice, nu numai în proporţie cu 
revenitul ci şi cu ceva suplimentar." Say adaugă: "Voi merge mai departe: nu mă îndoiesc că 
impozitul progresiv este cel cu adevărat echitabil." Iar d-1 Garnier, ultimul abreviator al economiştilor 
spune: "Reformele trebuie să aspire la stabilirea unei egalităţi progresive, dacă pot spune aşa, mult 
mai justă, mult mai echitabilă ca aşa zisa egalitate de impozit, care este numai o monstruoasă 
inegalitate." 

Aşadar, conform opiniei generale şi conform mărturiei economiştilor, două lucruri sunt dovedite: 
primul că, în principiul său, impozitul este reacţionar faţă de monopol şi este orientat împotriva celui 
bogat; al doilea este că, în practică, chiar acest impozit este infidel scopului său; lovindu-1 cu 
predilecţie pe cel sărac, impozitul comite o nedreptate iar legislatorul trebuie permanent să-1 orienteze 
într-un mod mai echitabil. 

Trebuia să stabilesc ferm aceste două lucruri înainte de a trece la alte consideraţii: acum începe 
critica mea. 

Cu această cumsecădenie moştenită de la strămoşii lor, lăudabilă şi azi, economiştii nu au fost 
atenţi că teoria progresivă a impozitului, pe care ei o indică guvernelor drept un nec plus ultra al unei 
admnistraţii înţelepte şi liberale, era contradictorie în termenii săi şi conţinea foarte multe 
imposibilităţi. Ei au crezut că opresiunea fiscului provine, succesiv, din diferite cauze: barbaria altor 
vremuri, ignoranţa prinţilor, prejudecăţile de castă, aviditatea perceptorilor, într-un cuvânt, tot cea ce 
împiedica progresivitatea impozitului şi era un obstacol pentru practica sinceră a egalităţii în faţa 
bugetului; ei nu au bănuit vreodată că ceea ce denumeau ei ca impozit progresiv era inversarea 
tuturor noţiunilor economice. 

Astfel, ei nu au observat, de exemplu, că impozitul era progresiv prin faptul că era proporţional dar 
că numai progresiunea era practicată invers, fiind orientată, după cum am spus, nu spre cea mai mare 
avere ci spre cea mai mică. Dacă economiştii ar fi avut idea clară a acestei inversări, invariabilă în 
toate ţările unde există impozit, un fenomen atât de ciudat le-ar fi atras atenţia: ei ar fi căutat cauzele 
şi ar fi descoperit că ceea ce ei consideră drept o incidenţă a civilizaţiei, un efect inextricabil al 
dificultăţilor guvernării umane, este de fapt produsul contradicţiei inerente al oricărei economii 
politice. 

Impozitul progresiv, aplicat la capital sau la revenitului, este negaţia însăşi a monopolului pe care 
îl întâlnim pe tot traseul economiei politice, aşa cum spune d-1 Rossi. Acesta este adevăratul 



stimulant al industriei, speranţa economiei, conservatorul şi părintele oricărei bogăţii. Noi putem 
spune că, în cele din urmă, societatea nu poate exista cu acest factor dar nu va fi fără el. Impozitul să 
devină imediat ceea ce desigur trebuie să fie: contribuţia proporţională (sau progresivă, ceea ce este 
acelaşi lucru) a fiecărui producător la cheltuielile publice; atunci, dobânda şi beneficiul sunt imediat 
confiscate peste tot spre profitul statului. Munca este jefuită de fructul trudei sale; fiecare individ 
fiind redus la suma modestă de 56,5 de centime, mizeria devine generală; pactul format între muncă 
şi capital este destrămat iar societatea necârmuită regresează până obârşia sa. 

Se va spune, eventual, că anihilarea absolută a beneficiilor capitalului poate fi împiedicată uşor, 
prin oprirea progresării sale într-un oarecare moment. 

Eclectism, calea de mijloc, compromisul cu cerul sau cu morala: întotdeauna va fi aceeaşi 
filozofie! Adevărata ştiinţă este repugnantă pentru asemenea tranzacţii. Orice capital investit trebuie 
să revină la producător sub formă de interese; orice muncă trebuie să lase un excedent, orice salariu 
trebuie să fie egal cu produsul. Sub egida acestor legi, societatea realizează neîncetat, prin cea mai 
mare varietate de produse, cea mai mare totalitate posibilă de bunăstare. Aceste legi sunt absolute; 
violarea lor înseamnă a ucide, a mutila societatea. Astfel, capitalul care, la urma urmelor, este numai 
munca acumulată, este inviolabil. Dar, pe de altă parte, tendinţa spre egalitate este la fel de 
imperioasă: ea se manifestă în fiecare fază economică cu o energie crescândă şi cu o autoritate 
invincibilă. Deci, trebuie să satisfaceţi în acelaşi timp munca şi dreptatea: trebuie să daţi muncii 
garanţii din în ce mai reale şi trebuie să procuraţi justiţia fără concesiune şi ambiguitate. 

în loc de acestea, voi ştiţi numai să vă înlocuiţi neîncetat teoriile cu bunul plac al prinţului, să 
opriţi cursul legilor economice printr-o forţă arbitrară şi, sub pretextul echităţii, să minţiţi salariul şi 
monopolul! Libertatea voastră este numai o jumătate de libertate, justiţia voastră este numai o 
jumătate de justiţie şi toată înţelepciunea voastră constă în aceşti termeni de mijloc, în care 
nedreptatea este întotdeauna dublă fiindcă nu se face dreptate revendicărilor vreuneia din părţi! Nu, 
aceasta poate fi ştiinţa pe care ne-aţi promis-o şi care, dezvăluindu-ne secretele producţiei şi 
consumului de bunuri, trebuie să rezolve fără echivoc antinomiile sociale. Doctrina voastră semi- 
liberală este codul despotismului; ea vă divulgă neputinţa de a progresa şi ruşinea de a regresa. 

Dacă societatea, obligată prin antecedentele sale economice, nu poate niciodată să se întoarcă; 
dacă, până la venirea ecuaţiei universale, monopolul trebuie menţinut în societate, nici o schimbare nu 
este posibilă în problema impozitului: doar că aici există o contradicţie care, la fel ca oricare alta, 
trebuie purtată până la epuizare. Deci, aveţi curajul să vă susţineţi opiniile: respect pentru opulenţă şi 
nici o compasiune pentru pauper, condamnat de Dumnezeul monopolului. Cu cât mercenarul are mai 
puţin din ce să trăiască, cu atât el trebuie să plătească mai mult: qui minus habet, etiam quod habet 
aurefetur ab <?o.[NT 142] Acest lucru este necesar, inevitabil şi echivalent cu salvarea societăţii. 

Să încercăm totuşi să inversăm progresiunea impozitului şi facem astfel ca în locul muncitorului, 
capitalistul să fie cel care să plătească cel mai mult. 

Observ că o asemenea inversare este impracticabilă prin percepţia obişnuită. 

De fapt, dacă impozitul afectează capitalul exploatabil, suma acestui impozit este inclusă în 
costurile de producţie. în acest caz, una din două: ori produsul, în ciuda creşterii valorii comerciale, 
va fi cumpărat de consumator şi, în consecinţă, producătorul va fi eliberat de impozit ori acest produs 
va fi considerat excesiv de scump. Atunci, după cum spune pe bună dreptate J.-B. Say, impozitul este 
ca o dijmă pe seminţe şi impiedică producţia. Astfel, un impozit prea mare pe produsul comercial 
opreşte circulaţia obiectelor, micşorează productivitatea şi stagnează schimbul dintr-o mână într-alta. 

Dacă, din contra, produsul este impozitat, acesta este numai un impozit de cotitate, pe care fiecare 
îl achită conform consumului său. Capitalistul este scutit, cu toate că el era scopul acestui impozit. 

Dealtfel, presupunerea unui impozit progresiv, bazat pe produs sau pe capital, este cu totul 
absurdă. Cum se poate concepe ca acelaşi produs să fie impozitat de drept cu 10% la un anumit 
debitor şi numai cu 5% la alt debitor? Cum poate fi impozitat capitalul format numai din comandită 
sau numai din averea unui individ? Cum pot fi impozitate imobile blocate de ipoteci şi care trec zilnic 
de la un proprietar la altul? Aceste obiecte pot fi identificate prin cadastru şi impozitate în virtutea 
averii sau a beneficiilor presupuse ale proprietarului şi nu în funcţie de valoarea sau renta provenită 
din aceste bunuri?... 

Mai rămâne deci o ultimă posibilitate: impozitarea revenitului net, oricum ar fi format, de la 
fiecare contribuabil. De exemplu, un venit de 1000 de franci va plăti 10%; un venit de 2000 de franci 
- 20%; un venit de 3000 de franci va plăti 30%, etc. Să lăsăm la o parte miile de greutăţi şi vexaţiuni 



al recensământului şi să presupunem operaţia oricât de facilă vom vrea. lată sistemul pe care eu îl 
acuz de ipocrizie, contradicţie şi nedreptate. 

Afirm, în primul rând, că sistemul este ipocrit. în loc să încaseze de la cel bogaţi tot excesivul 
mediei produsului naţional pe familie, ceea ce este inadmisibil, sistemul, în contradicţie cu ceea ce îşi 
închipuie lumea, nu inversează ordinea progresiunii în direcţia bogăţieiîn cel mai bun caz, sistemul 
schimbă rata progresivităţii. Acum, impozitul evoluează ca cifrele 10, 11, 12, 13 etc, pentru averile 
cu un revenit de 1000 de franci ŞI MAI PUŢIN. Impozitul evoluează ca cifrele 10, 9, 8,7, 6 etc, pentru 
averile cu un revenit de 1000 de franci ŞI MAI MULT. întotdeauna impozitul creşte odată cu mizeria 
şi scade odată cu bogăţia. Dacă ne-am limita la micşorarea impozitului indirect care afectează în 
special clasa săracă şi am impozita echivalent clasa bogată, evoluţia impozitării pentru săraci ar fi 
similară cu cea a numerelor 10, 10.25, 10.50, 10.75, 11, 1 1.25, etc. iar pentru cei avuţi, ca cea a 
numerelor 10, 9.75, 9.50, 9.25, 9, 8.75, etc. Cu toate că această progresiune ar fi mai lentă pentru 
ambele părţi, ea va fi orientată întotdeauna în aceeaşi direcţie, în direcţia opusă justiţiei. Din această 
cauză, impozitul aşa-zis progresiv este şi mai capabil să alimenteze trăncăneala filantropilor fără să 
aibă vreo valoare ştiinţifică. Impozitul progresiv nu schimbă nimic în jurisprudenţa fiscală: cum spune 
proverbul, întotdeauna cel sărac este cu cerşitul iar cel bogat este obiectul solicitudinilor puterii. 

Adaug că acest sistem este contradictoriu. 

De fapt, jurisconsulţii spun că nu se poate da şi păstra [NT 143]. Deci, de ce să nu fie decretată 
imediat legea agrară în loc să fie consfinţite monopoluri în care singurul beneficiu al titularilor este să 
piardă imediat orice drept, odată cu revenitul? De ce să fie inclus în constituţie că fiecare se bucură 
liber de fructul muncii şi industriei sale, dacă prin acţiunea sau inclinaţia impozitului, această 
permisiune este acordată numai până la un dividend de 56.5 de cenţi pe zi, lucru pe care, este 
adevărat, legea nu l-ar fi putut prevede, dar care rezultă necesar din progresiunea impozitului? Prin 
faptul că ne-a confirmat în monopolurile noastre, legislatorul a vrut să favorizeze producţia, să 
menţină focul sacru al industriei: dar ce interes am avea noi să producem dacă, nefiind încă asociaţi, 
nu producem numai pentru noi? După ce am fost declaraţi liberi, cum este posibil să ne fie impuse 
condiţii de vânzare, închiriere şi schimb care anulează libertatea noastră? 

O persoană posedă acţiuni de stat care îi aduc o rentă de 20,000 de franci. Impozitul îi va lua 50% 
prin intermediul noului sistem progresiv. La acest nivel de cost, va fi mai avantajos pentru el să-şi 
retragă capitalul şi să consume fondul în locul revenitului. Deci, să fie despăgubit. Dar ce 
despăgubire! Statul nu poate fi obligat să despăgubească iar dacă va fi de acord să răscumpere, acest 
lucru va fi proporţional cu revenitul net. Deci, din cauza impozitului, o rentă de 20,000 de franci va 
valora pentru rentier numai 1 0,000 de franci, dacă el vrea să fie despăgubit de stat: dar dacă el va 
împărţi renta în 20 de unităţi, revenitul său se va dubla. în mod asemănător, un domeniu care 
produce 50,000 de franci ca arendă, va pierde două treimi din preţul său din cauza impozitului de 2/3. 
Dar, titularul să-şi împartă domeniul în 1 00 de parcele, să-1 scoată la licitaţie, iar dacă teroarea fiscală 
nu i-ar opri pe achizitori, el şi-ar putea tot capitalul. Astfel, din cauza impozitul progresiv, 
proprietăţile funciare nu mai urmează legea cererii şi a ofertei, ele fiind evaluate nu după revenitul lor 
real ci numai după calitatea proprietarului. în consecinţă, marilor capitaluri vor fi depreciate şi 
mediocritatea va fi pusă la ordinea zilei; proprietarii vor înţelege repede fiindcă va fi mai convenabil 
pentru ei să-şi mănânce averile în loc să obţină o rentă insuficientă. Capitaliştii îşi vor retrage 
fondurile sau le vor investi numai cu dobânzi cămătăreşti; orice exploatare pe scară largă va fi 
interzisă, orice avere aparentă va fi urmărită, orice capital care depăşeşte cifra necesităţii va fi 
proscris. Bogăţia refulată se va retrage în sinea sa şi va ieşi de acolo numai în contrabandă; munca, ca 
un om legat de cadavru, va îmbrăţişa mizeria într-o împerechere infinită. Economiştii care concep 
asemenea reforme, n-au oare intenţia să-i batjocorească pe reformişti? 

După ce am demonstrat contradicţia şi minciuna impozitului progresiv, mai trebuie să dovedesc 
nedreptatea? Spuneam puţin înainte că impozitul progresiv, aşa cum este conceput de economişti şi 
de unii radicali care îi urmează, este impracticabil, dacă loveşte capitalurile şi produsele: am presupus, 
în consecinţă, că impozitul progresiv va afecta veniturile. Dar cine nu îşi dă seama că această 
distingere pur teoretică între capitaluri, produse şi venituri cade în faţa fiscului iar imposibilităţile pe 
care le-am remarcat apar din nou aici, cu caracterul lor fatal? 

Un industriaş descoperă un procedeu prin care, economisind 20% din cheltuielile de producţie, îşi 
creează un venit de 25,000 de franci. Fiscul îi cere 15,000. Deci, antreprenorul este obligat să 
mărească preţurile fiindcă, din cauza impozitului, în loc să economisească 20%, procedeul său 



economiseşte numai 8%. în această situaţie, fiscul nu împiedică preţul convenabil? Astfel, crezând că 
îl afectează pe cel bogat, impozitul progresiv îl afectează întotdeauna pe consumator; fiscul poate să 
nu afecteze consumatorul numai dacă producţia va fi complet suprimată: ce deziluzie ! 

Una din legile economiei sociale este că orice capital investit trebuie să revină neîncetat 
antreprenorului ca dobândă. Prin impozitul progresiv, această lege este fundamental violată fiindcă, 
prin efectul progresiunii, dobânda capitalului se micşorează până la punctul la care industria în 
pierdere devine o parte a capitalului sus-numit sau totalitatea sa. Pentru ca lucrurile să fie altfel, ar fi 
necesar ca dobânda capitalurilor să crească progresiv la fel ca impozitul, ceea ce este absurd. Deci, 
impozitul progresiv opreşte formarea capitalurilor şi se opune circulaţiei lor. De fapt, în regimul 
impozitului progresiv oricine va dori să achiziţioneze un material exploatabil sau un teren, va fi nevoit 
să considere imputarea fiscală mai mult ca valoarea adevărată a materialului sau a terenului. Astfel, 
dacă venitul real este de 4% şi dacă, datorită impozitului sau din cauza situaţiei cumpărătorului, acest 
venit trebuie să se reducă la 3%, actul de achiziţie nu va mai putea fi executat. După ce a afectat 
negativ toate interesele şi după ce a perturbat piaţa prin categoriile sale, impozitul progresiv opreşte 
dezvoltarea bogăţiei şi reduce valoarea bănească sub valoarea reală. Impozitul progresiv micşorează şi 
petrifică societatea. Ce tiranie, ce bătaie de joc! 

Orice am face, impozitul progresiv este numai o negare a justiţiei, o interdicţie a producţiei, o 
confiscare. Acest impozit este arbitrarul nelimitat şi nestăvilit acordat puterii asupra celui care 
contribuie la avuţia publică prin muncă, economie şi perfecţionarea mijloacelor. 

Dar la ce ne foloseşte să rătăcim în ipoteze himerice dacă nu ajungem la adevăr? Nu este greşeala 
principiului proporţional dacă impozitul loveşte în diferitele clase sociale cu o inegalitate atât de 
şocantă; greşeala este în prejudecăţile şi obiceiurile noastre. Pe măsură ce ţine de faptele omeneşti, 
impozitul procedează echitabil, precis. Economia socială îi ordonă să se adreseze la produs; impozitul 
se adresează la produs. Dacă produsul scapă, impozitul loveşte în capital: ce poate fi mai natural? 
înaintea civilizaţiei, impozitul presupune egalitatea dintre muncitori şi capitalişti: ca o expresie 
inflexibilă a necesităţii, impozitul pare să ne invite să devenim egali prin educaţie şi muncă şi să ne 
punem în acord cu el, prin echilibrul funcţiilor noastre şi asocierea intereselor noastre. Impozitul 
refuză să facă distincţia dintre un om şi altul iar noi acuzăm rigurozitatea sa matematică de 
discordanţa sorţilor noastre! Noi cerem ca egalitatea însăşi să se încline în faţa nedreptăţii 
noastre!... Oare nu aveam eu dreptate la început, când spuneam că, relativ la impozit, ne aflăm în 
urma instituţiilor noastre? 

Astfel, noi vedem întotdeauna că în legile fiscale, legislatorul se opreşte în faţa consecinţelor 
subversive ale impozitului progresiv şi consacră necesitatea, imutabilitatea impozitului proporţional. 
Egalitatea bunăstării nu poate proveni din violarea capitalului: antinomia trebuie rezolvată metodic, 
având în vedere că societatea poate fi sancţiunea prin recăderea în haos. Justiţia eternă nu se 
acomodează deloc cu toate fanteziile omeneşti: aidoma unei femei care poate fi ultragiată dar care nu 
poate fi luată în căsătorie fără o serioasă alienare proprie, ea ne solicită, odată cu abandonarea 
egoismului nostru, recunoaşterea tuturor drepturilor ei, care sunt drepturile ştiinţei. 

După cum am demonstrat, scopul final al impozitului este retribuirea celor neproductivi. Dar, în 
gândirea iniţială impozitul a fost o restaurare a muncitorului. în regimul monopolului, impozitul se 
reduce numai la protest, la un fel de act extrajudiciar al cărui unic efect este de a agrava poziţia 
salariatului, făcând monopolistului deranj în proprietatea sa. în cea ce priveşte idea de a transforma 
impozitul proporţional în impozit progresiv sau , sau mai bine zis, idea de reveni la progresiunea 
impozitului, aceasta este o gafă de care economiştii sunt totalmente responsabili. 

Dar, de acum înainte, ameninţarea planează asupra privilegiului. Alături de capacitatea de a 
modifica proporţionalitatea impozitului, guvernul are la îndemână un instrument expeditiv şi sigur 
pentru deposedarea deţinătorilor de capitaluri, atunci când va dori acest lucru. Este înspăimântător de 
a vedea PROPRIETATEA - această instituţie importantă, fundament al societăţii, obiect al unui mare 
număr de mare controverse, legi, înşelătorii şi crime - atârnată la capătul unui fir de aţă la botul 
căscat al proletariatului. 



§ III - Consecinţele dezastruoase şi inevitabile ale impozitului (previziuni, legi somptuare, administraţie 
rurală şi industrială, brevete de invenţie, mărci de fabricaţie, etc.) 



în iulie 1843, d-1 Chevalier întreba despre impozit: 

" 1 .Impozitul este solicitat de la toţi sau în mod preferenţial de la o parte a naţiunii? 2.Impozitul 
seamănă cu o capitaţie sau este exact proporţional cu averea contribuabililor? 3. Agricultura este oare 
impozată mai mult sau mai puţin ca industria manufacturieră sau comerţul? 4.Proprietatea funciară 
este mai mult sau mai puţin menajată în comparaţie cu proprietatea mobiliară? 5. Producătorul este 
mai favorizat decât consumatorul? 6. în esenţă, legile noastre impozitare sunt legi somptuare?" 

D-1 Chevalier răspunde după cum urmează şi rezumă în modul cel mai filozofic pe care l-am 
întâlnit în materie: 

"a) Impozitul afectează universalitatea, se adresează masei, consideră naţiunea pe total; în acelaşi 
timp, dat fiind că majoritatea sunt oameni săraci, îi impozitează cu uşurinţă, cu certitudinea de a 
incasa mai mult; b) Prin natura lucrurilor, impozitul afectează uneori forma capitaţiei iar dovada este 
impozitul pe sare; c,d,e) Fiscul se aplică asupra muncii şi consumului fiindcă în Franţa toată lumea 
munceşte; asupra proprietăţii funciare mai mult decât asupra proprietăţii mobiliare şi asupra 
agriculturii mai mult decât asupra industriei; f) Din acelaşi motiv, legile noastre au puţin caracterul 
legilor somptuare." 

Vai, profesore, iată tot ce v-a arătat ştiinţa! D-voastră spuneţi că impozitul se adresează masei, 
consideră naţiunea pe total. Din păcate, ştim prea bine acest lucru; dar exact acest lucru este nedrept 
şi vă rugăm să ne daţi explicaţii. Când s-a ocupat de evaluarea şi repartizarea impozitului, guvernul 
nu a putut crede, nu a crezut, că toate averile ar fi egale; în consecinţă, guvernul nu a vrut să fie 
egalitate între cotele contribuabililor. De ce oare practica guvernului este întotdeauna inversul teoriei 
sale? Dacă nu vă supăraţi, care este părerea d-voastră despre acest dificil caz ? Explicaţi, justificaţi 
sau condamnaţi fiscul; luaţi care parte doriţi, cu condiţia să luaţi o poziţie şi să spuneţi ceva. Amintiţi- 
vă că cei care vă citesc sunt oameni şi nu vor trece cu vederea de la un profesor care le enunţă ex 
cathedra propoziţii precum: majoritatea sunt oameni săraci, fiscul îi impozitează cu uşurinţă, cu 
certitudinea de a incasa mai mult. Nu, stimate domn: numărul nu reglementează impozitul; 
impozitul ştie perfect de bine că milioane de săraci, adăugaţi la milioane de săraci nu fac un elector. 
Fiscul este odios după ce îl faceţi absurd: eu susţin că fiscul nu are aceste caracteristici. Cel sărac 
plăteşte mai mult decât cel bogat fiindcă Providenţa, pentru care mizeria este la fel de odioasă ca 
viciul, a dispus astfel ca mizerabilul să fie întotdeauna cel mai exploatat. Nedreptatea impozitului este 
flagelul celest care ne conduce spre egalitate. Doamne, dacă un profesor de economie politică, 
cândva apostol, ar mai putea înţelege această revelaţie!... [NT 144] 

D-1 Chevalier afirmă că "Prin natura lucrurilor, impozitul afectează uneori forma unei capitaţii ". 
Bine, când este drept ca impozitul să fie aplicat sub forma unei capitaţii? întotdeauna sau niciodată? 
Care este principiul impozitului? Care este scopul impozitului? Vorbiţi, răspundeţi. 

Ce putem învăţa, vă rog, din enunţul nedemn de a fi menţionat precum că fiscul se aplică asupra 
muncii şi consumului, asupra proprietăţii funciare mai mult decât asupra proprietăţii mobiliare şi 
asupra agriculturii mai mult decât asupra industriei ? Ce importanţă are pentru ştiinţă această 
interminabilă constatare de fapte brute dacă niciodată, nici o idee nu reiese din analiza d-voastră? 

Toate percepţiile pe care impozitul, renta, dobânda capitalurilor etc. le efectuează asupra 
consumaţiei intră în contul costurilor generale şi fac parte din preţul de vânzare; astfel, întotdeauna 
sau aproape întotdeauna, consumatorul este cel care plăteşte impozitul: noi ştim acest lucru. Dat fiind 
că bunurile cele mai consumate sunt cele care produc cele mai mari venituri, rezultatul evident este 
că cei mai săraci sunt cei mai impozitaţi: la fel ca prima, această consecinţă este inevitabilă. Repet: ce 
importanţă au pentru noi clasificările voastre fiscale? Oricare care ar fi clasificarea materiei 
impozabile, dat fiind că este imposibil de a impozita capitalul dincolo de impozitul pe venitul său , 
capitalistul va fi întotdeauna favorizat, în timp ce proletarul va suferi nedreptatea, opresiunea. Nu 
repartizarea impozitului este proastă ci repartizarea bunurilor. D-1 Chevalier nu poate ignora acest 
lucru. Atunci de ce d-1 Chevalier, al cărui cuvânt are mai multă greutate decât cel al unui autor bănuit 
că îi displace ordinea lucrurilor, nu spune acest lucru? 

In perioada 1806 - 181 1 (această observaţie, precum şi următoarele, aparţin d-lui Chevalier), 
consumul anual de vin la Paris a fost de 1 60 litri de persoană ; în ziua de azi, consumul de vin nu 
depăşeşte 95 de litri de persoană. Anulaţi impozitul de 30 - 35 de centime pe litru la detailist; în scurt 
timp consumul de vin se va urca de la 95 la 200 de litri iar industria vinicolă, care nu ştie ce să facă 



cu produsele sale, va avea o piaţă. Datorită obligaţiilor impuse pe importul de bovine, consumul 
popular de carne a scăzut într-un raport similar cu cel al consumului de vin iar economiştii au 
recunoscut cu spaimă că muncitorul francez produce mai puţină muncă faţă de muncitorul englez, 
fiindcă că el nu este la fel de bine hrănit. 

Din simpatie pentru clasele muncitoare, d-1 Chevalier ar vrea ca producătorii noştri să se simtă 
puţin înţepătura concurenţei străine. O reducere de impozit la lânuri în valoare de 1 franc la pantalon 
ar lăsa în buzunarul consumatorilor 30 de milioane, jumătate din suma necesară pentru achitarea 
impozitului pe sare. 20 de centime mai puţin la preţul unei cămăşi ar produce o economie probabil 
egală cu suma necesară pentru a ţine la arme 20.000 de militari. 

De 15 ani, consumul de zahăr a crescut de la 53 de milioane de kilograme la 1 16 milioane de 
kilograme, cea ce înseamnă o medie de 3,5 kg de persoană. Această creştere demonstrează că zahărul 
trebuie să fie clasificat de acum înainte, alături de pâine, vin, carne, lână, bumbac, lemn, cărbune, 
printre articole de primă necesitate. Zahărul este toată farmacia celui sărac: ar fi prea mult ca media de 
consum a acestui articol să crească pe cap de persoană de la 3,5 kg la 7 kg? Anulaţi impozitul de 
49,50 de franci la 100 de kg şi consumul se va dubla. 

Astfel, impozitul pe produsele de subsistenţă îl agită şi îl torturează într-o mie de feluri pe bietul 
proletar: sarea la preţ scump dăunează la producerea bovinelor iar impozitele pe carne micşorează şi 
mai mult raţia muncitorului. Pentru a satisface în acelaşi timp impozitul şi necesitatea de băuturi 
fermentate, resimţită de cei din clasa muncitoare, acestora li se servesc amestecuri necunoscute de 
chimist, de producătorul de bere şi de viticultor. Ce nevoie mai avem noi de prescripţiile dietetice ale 
Bisericii? Datorită fiscului, tot anul este Post Mare [NT 145] pentru muncitor iar cina sa de Paşte nu 
este la fel de bună ca masa de Sfânta Vineri a Domnului. Este urgent să fie eliminat impozitul pe 
consum, care extenuează şi înfometează oamenii: aceasta este concluzia economiştilor şi a 
radicalilor. 

Dar dacă proletarul nu posteşte ca să hrănească Cezarul, ce va mânca Cezarul? Iar dacă săracul 
nu-şi taie acoperământul său pentru a acoperi nuditatea Cezarului, cu ce se va acoperi Cezarul ? 
lată chestiunea, inevitabila chestiune care trebuie rezolvată. 

La punctul 6 de mai sus, d-1 Chevalier a întrebat dacă legile noastre fiscale sunt legi somptuare şi a 
răspuns: Nu, legile noastre fiscale nu au caracterul legilor somptuare. D-1 Chevalier ar fi putut să 
adauge, iar acest lucru ar fi fost în acelaşi timp nou şi adevărat, că exact acest lucru este cel mai bun în 
legile noastre fiscale. Dar d-1 Chevalier, care păstrează întotdeauna, orice ar face, un vechi ferment de 
radicalism, a preferat să facă declamaţii împotriva luxului, ceea ce nu îl putea compromite faţă de nici 
un partid. El a exclamat: "Ar fi o acţiune foarte echitabilă dacă la Paris impozitul încasat pe carne ar 
fi aplicat la trăsurile particulare, la caii de călărie sau de trăsură, la valeţi sau la câini." 

D-1 Chevalier ocupă un scaun la College de France pentru a expune politica lui Mazaniello? [NT 
146] Am văzut la Basel câini care purtau la gât placa fiscală, semn al imputării lor şi am crezut că, 
într-o ţară în care impozitul este aproape nul, impozitul pe câini este o lecţie de morală şi o 
precauţiune igienică mai mult decât o sursă de venituri. în 1 844, impozitul pe câini a adus pe toată 
provincia Brabant (667,000 de locuitori) suma de 2 franci şi 11.5 centime pe cap de locuitor, adică 
63,000 de franci. De aici, se poate presupune că acelaşi impozit, care ar produce pentru toată Franţa 3 
milioane de franci, ar duce la o scădere a procentului de impozit de 8 centime de persoană pe an. 
Desigur, eu sunt departe de a susţine că 3 milioane de franci sunt o sumă care poate fi dispreţuită, în 
special cu un minister risipitor. Regret că impozitul pe câini a fost respins de Cameră. Acest impozit 
ar fi fost util pentru a dota o jumătate de duzină de alteţe. Dar, reamintesc că principiul unui 
asemenea impozit este mai puţin interesul fiscal şi mai mult ordinea; în consecinţă, din punct de 
vedere fiscal, convine ca acest impozit să fie considerat neimportant, fiind necesar să fie anulat pe 
motiv că este jignitor când majoritatea poporului, mai umanizată, va fi scârbită de proximitatea 
animalelor. Opt centime pe an, ce uşurare a mizeriei!... 

Dar d-1 Chevalier a avut grijă să-şi pună la o parte alte resurse: caii, trăsurile, slugile, obiectele de 
lux, în fine, luxul! Câte lucruri într-un singur cuvânt, LUXUL! 

Să scurtăm această fantasmagorie printr-un simplu calcul: observaţiile vor veni ulterior. In 1842, 
suma totală a impozitelor percepute de la import s-a ridicat la 129 de milioane. Din această sumă de 
129 de milioane, 61 de articole, cele de consum obişnuit, figurează pentru 124 de milioane iar 177 de 
articole, cele de mare lux, figureză pentru 50,000 de franci. Dintre primele, zahărul a dat 45 de 
milioane, cafeaua 12 milioane, bumbacul 1 1 milioane, lânurile 10 milioane , uleiurile 8 milioane, 



cărbunele 4 milioane, inurile şi cânepele 3 milioane; în total: 91 de milioane pentru 7 articole. Cifra 
incasărilor scade pe măsură ce marfa este folosită mai puţin, consumată mai rar, mai rafinată şi 
luxuoasă. Dar, totuşi, articolele de lux sunt cele mai impozitate. Deci, chiar dacă impozitele pe 
obiectele de lux ar fi mărite de 1 00 de ori pentru a obţine o scădere substanţială la preţul obiectelor de 
primă necesitate, singurul rezultat ar fi suprimarea unei branşe de comerţ printr-un impozit 
prohibitiv. Toţi economiştii sunt în favoarea anulării vămilor; fără îndoială, ei nu vor această anulare 
de impozite vamale pentru ca acestea să fie înlocuite cu impozite urbane? . . .Să generalizăm acest 
exemplu: sarea produce 57 de milioane de franci pentru fisc, tutunul - 84 de milioane. Să mi se 
arate, cu cifrele în mână, cu care impozite pe obiectele de lux va fi acoperit acest deficit, după 
anularea impozitului pe sare şi tutun. 

Dumneavoastră vreţi să lezaţi obiectele de lux: voi duceţi civilizaţia înapoi. După părerea mea, 
obiectele de lux trebuie să fie libere. în termeni economici, care sunt produsele de lux? Cele care 
contribuie cel mai puţin la avuţia generală, ultimele în seria industrială iar producţia lor presupune 
existenţa preliminară a tuturor celorlalte. Din acest punct de vedere, toate produsele muncii umane au 
fost şi au încetat succesiv să mai fie obiecte de lux fiindcă prin lux noi înţelegem numai un sens de 
posterioritate, fie cronologic, fie comercial, în elementele bogăţiei. într-un cuvânt, luxul este sinonim 
cu progresul; în fiecare clipă a vieţii sociale, luxul este expresia de bunăstare maximă, realizată de 
muncă, destinată de drept să parvină tuturor. Aşa cum impozitul respectă pentru o perioadă de timp 
casa nou construită şi câmpul nou desţelenit, în mod similar impozitul trebuie să primească cu scutiri 
de impozite produse noi şi obiecte preţioase, primele fiindcă penuria lor trebuie să fie combătută 
permanent, celelalte fiindcă orice invenţie merită să fie încurajată. Sub pretextul luxului, d-voastră 
doriţi stabilirea unei noi categorii de cetăţeni? D-voastră luaţi în serios oraşul Salente şi retorica 
emfatică şi dramatizată a lui Fabricius? [NT 147] 

Subiectul ne poartă într-acolo, să vorbim despre moralitate. Fără îndoială, nu veţi nega adevărul 
afirmat de acei Seneca din toate secolele precum că luxul corupe şi moleşeşte moralitatea, cea ce 
înseamnă că luxul umanizează, elevează şi înnobilează obiceiurile. Acest lucru mai înseamnă că, 
pentru majoritatea oamenilor, luxul este prima şi cea mai eficace educaţie a poporului, stimulantul 
idealului. Anticii continuă: zeiţele erau dezbrăcate; unde s-a văzut că ele ar fi indigente? în lipsa 
principiilor religioase, gustul pentru lux din zilele noastre menţine mişcarea socială şi dezvăluie 
claselor inferioare demnitatea lor. Academia de ştiinţe morale şi politice a înţeles prea bine acest lucru 
când luxul a fost unul din subiectele discursurile sale: aplaud din străfundul sufletului înţelepciunea 
sa. De fapt, luxul este deja mai mult decât un drept în societatea noastră; luxul este o necesitate şi este 
de plâns cine nu-şi acordă niciodată puţin lux. Voi vreţi să limitaţi plăcerea poporului la obiectele pe 
care vă place să le denumiţi obiecte de necesitate când efortul universal aspiră să popularizeze din ce 
în ce mai mult obiectele de lux! Voi adânciţi graniţele şi înălţaţi treptele când rangurile se apropie şi 
se confundă prin comuniunea luxului! Muncitorul năduşeşte, se lipseşte şi se istoveşte ca să cumpere 
o bijuterie logodnicei sale, un colier nepoatei sale, un ceas fiului său iar voi îi negaţi această fericire 
dacă nu plăteşte impozitul vostru, adică amenda voastră! 

V-aţi gândit oare că a impozita obiectele de lux înseamnă a interzice artele de lux? Voi credeţi că 
mătăsarii, cu un salariu mediu nu care nu ajunge la 2 franci; modiştii, care nu ajung la 50 de centime, 
bijutierii, aurarii, ceasornicarii cu infinitele lor şomaje, servitorii plătiţi cu 40 de ecus [NT 148], 
credeţi voi că ei câştigă prea mult? Voi sunteţi siguri că impozitul de lux nu va fi achitat de 
muncitorul din domeniile de lux, aşa cum impozitul pe băuturi este plătit de consumatorul de băuturi? 
Ştiţi voi cumva dacă scumpirea obiectelor de lux nu va fi un obstacol pentru ieftinirea obiectelor de 
necesitate? Crezând că favorizaţi clasa cea mai numeroasă, ştiţi voi că nu veţi face decât să agravaţi 
situaţia generală? Frumoasă speculaţie, într-adevăr! Muncitorul va primi 20 de franci pentru vin şi 
zahăr şi i se vor lua 40 de franci pentru plăcerile sale. El va câştiga 75 de centime la pielea cizmelor 
lui dar pentru a-şi duce familia la ţară de patru ori pe an el va plăti 6 franci mai mult pe trăsuri. Un 
mic burghez cheltuieşte 600 de franci pentru menajeră, spălătoreasă, lenjereasă, intermediari; dacă, 
din motive de economie mai bine înţeleasă şi care avantajează pe toată lumea, el angajează un servitor 
atunci fiscul, în interesul subsistenţelor, va pedepsi această intenţie de a economisi! Când privim de 
aproape, nu există ceva mai absurd ca filantropia economiştilor! 

Totuşi, vreau să vă satisfac fantezia; dat fiind că legile somptuare sunt absolute necesare, eu 
pretind să vă dau formula. Vă garantez că în sistemul meu, percepţia va fi uşoară: nu inspectori, 
distribuitori, degustători, probatori, verificatori, receptori; nici un fel de supraveghere sau costuri de 



birou; nici cea mai mică vexare şi nici cea mai mică indiscreţie; fără nici o constrângere. Să fie 
decretat printr-o lege că în viitor nimeni nu va putea acumula două salarii iar cele mai mari onorarii, 
în toate domeniile, nu vor putea depăşi 6,000 de franci la Paris şi 4,000 de franci în provincii. De ce 
vă coborâţi privirea!... Recunoaşteţi că legile voastre somptuare sunt numai o ipocrizie. 

Pentru a uşura poporul, unii aplică la impozit rutina comercială. Ei afirmă că dacă, de exemplu, 
preţul la sare ar fi redus la jumătate, dacă plata pentru transportul scrisorilor ar fi redusă în aceeaşi 
măsură, consumul nu ar rata ocazia de a creşte, venitul ar fi mai mult ca dublu, fiscul ar câştiga odată 
cu consumatorul. 

Presupun că mersul lucrurilor confirmă această previziune şi afirm: dacă plata pentru transportul 
scrisorilor este redusă cu % şi dacă sarea s-ar distribuii gratuit, fiscul ar câştiga ceva? Desigur, 
nimic. Deci, ce rost are această reformă poştală ? Pentru fiecare specie de produs există un cost 
natural, PESTE care profitul devine cămătăresc şi are tendinţa de a face să scadă consumul, dar SUB 
care producătorul pierde. Acest lucru se aseamănă foarte mult cu determinarea valorii pe care 
economiştii o resping şi despre care am afirmat: există o forţă secretă care stabileşte limitele extreme 
între care oscilează valoarea; deci, există un termen mediu care exprimă adevărata valoare. 

Desigur, nimeni nu vrea ca serviciul poştal să fie prestat deficitar; deci, opinia este că acest 
serviciu trebuie să fie prestat la preţul de cost. Acest lucru este de o simplitate atât de rudimentară 
încât este surprinzător să fi fost necesară o cercetare laborioasă a rezultatelor scăderii transporturilor 
poştale în Anglia; o acumulare înspăimântătoare de cifre şi probabilităţi aflate dincolo de limita 
vizibilităţii, un chin mental pentru a afla dacă degrevarea în Franţa ar duce la surplus sau deficit şi, în 
cele din urmă, să nu poată fi stabilit un acord despre nimic ! Nu s-a găsit nici un om cu bun simţ care 
să spună Camerei : Nu este nevoie de nici un raport de la ambasador şi nici de exemple din Anglia. 
Preţul transportului poştal trebuie redus treptat până când încasările vor ajunge la nivelul 
cheltuielilor. 11 

Dar, se va afirma, dacă fiscul ar furniza la preţ de cost sarea, tutunul, serviciul poştal, zahărul, 
vinurile, carnea, etc, consumaţia ar creşte, fără îndoială, iar ameliorarea ar fi enormă: dar atunci cu 
ce îşi va acoperi statul cheltuielile? Contribuţiilor indirecte se ridică la aproape 600 de milioane. Ce 
vreţi voi să fie impozitat ca statul să încaseze acest impozit? Dacă fiscul câştigă numai de la 
serviciul poştal, va trebuii să mărească impozitul pe sare; dacă impozitul pe sare va scade din nou, 
fiscul va fi nevoit să mute toate impozitele la băuturi. Această plictisitoare litanie nu se va mai 
termina. Deci, este imposibil ca produsele să fie furnizate la preţ de cost, fie de stat, fie de industria 
particulară. 

La rândul meu, voi răspunde că despovărarea claselor paupere de către stat este imposibilă, aşa 
cum legea somptuară este imposibilă, aşa cum impozitul progresiv este imposibil, toate divagaţiile 
legătură cu impozitul sunt şicanele procurorului fiscal. Voi nici măcar nu speraţi să se producă pentru 
fiecare o uşurarea a greutăţilor odată cu creşterea populaţiei şi diviziunea îndatoririlor; căci mizeria 
creşte odată cu populaţia iar odată cu mizeria creşte totalul sarcinilor de stat şi personalul de stat. 

Diferitele legi fiscale votate de camera deputaţilor în sesiunea 1 845 - 1 846 sunt tot atâtea exemple 
de absoluta incapacitate a puterii de a procura bunăstarea poporului, oricare ar fi ea şi indiferent de 
modul în care ea se consideră. Prin simplul fapt că puterea este putere, adică reprezentantul dreptului 
divin şi al proprietăţii, organul de forţă, ea este, în mod necesar, sterilă şi toate acţiunile sale sunt 
marcate la colţ drept o înşelătorie fatală. 

Cu puţin înainte, am menţionat reforma tarifelor poştale, care reduce cu circa 1/3 preţul scrisorilor. 
Desigur, dacă este vorba numai de motive, nu am nimic de reproşat guvernului care a făcut să fie 
aprobată această reducere utilă; cu atât mai puţin voi încerca să atenuez meritul prin mizerabile critici 
de detaliu, infama păşune a presei cotidiene. Un impozit destul de împovărător este redus cu 30% ; 



Slavă cerului, ministrul a luat o decizie cu privire la această problemă iar eu îi fac cel mai sincer compliment. 
Conform tarifului propus, transportul scrisorilor va fi redus treptat pentru distanţele de 1 la 20 de kilometri - 20 
de centime ; de la 20 km la 40 km - 30 de centime; de la 40 km la 120 km - 40 de centime ; de la 120 km la 
360 km - 50 de centime. 



repartiţia devine mai echitabilă şi mai regulată: eu văd numai faptul şi aplaud ministrul care 1-a 
realizat. Dar nu aceasta este problema. 

In primul rând, avantajul care ne este acordat de guvern prin impozitul poştal, păstrează 
proporţionalitatea acestuia, adică nedreptatea: acest lucru aproape că nu mai trebuie să fie demonstrat. 
Inegalitatea obligaţiilor cu privire la taxa poştală continuă să existe la fel ca înainte iar cei care 
beneficiază de reducere nu sunt cei mai săraci ci cei mai bogaţi. O casă de comerţ care plătea înainte 
3,000 de franci pentru poştă va plăti numai 2,000 de franci; deci, acesta este un profit net de 1,000 de 
franci pe care îi va adăuga la cei 50,000 de franci care provin din comerţul său şi pentru care va fi 
îndatorată faţă de mărinimia fiscului. Din punctul său de vedere, economia ţăranului va fi de 50 de 
centime pe an, pentru că va scrie de două ori pe an fiului său soldat în armată şi de la care va primi 
acelaşi număr de răspunsuri. Nu este oare adevărat că reforma poştală este inversul repartiţiei 
echitabile a impozitului? Conform dorinţei d-lui Chevalier, nu este oare adevărat că dacă guvernul ar 
fi dorit să-1 afecteze pe cel bogat şi să-1 ocrotească pe cel sărac, impozitul poştal ar fi fost ultimul pe 
care ar fi trebuit să-1 reducă? Oare nu se pare că fiscul, infidel spiritului său instituţional, a aşteptat 
numai pretextul unei reduceri nesemnificative făcută nevoiaşilor pentru a avea ocazia să facă un 
cadou celor bogăţi? 

Iată ce ar fi putut spune cenzorii proiectului de lege şi iată ce nu a priceput nici unul dintre ei. în 
acest caz este adevărat că, în loc să se adreseze ministrului, critica ar fi afectat puterea în esenţa ei şi 
odată cu ea ar fi afectat proprietatea: acest lucru nu mai convenea oponenţilor. Acum, adevărul are 
toate opiniile împotriva sa. 

Ar fi fost posibil ca lucrurile să fie altfel? Nu, fiindcă dacă se păstrează impozitul vechi, toată 
lumea va fi lezată, fără să fie uşurat cineva; dacă vechiul impozit ar fi micşorat, tariful nu ar putea fi 
divizat pe categorii de cetăţeni, fără să fie încălcat primul articol al Cartei constituţionale care afirmă 
că "Toţi francezii sunt egali în faţa legii", adică în faţa impozitului. Dar impozitul pe scrisori este 
eminamente personal; deci, acest impozit este o capitaţie şi, dat fiind că ceea ce este o echitate sub un 
aspect, este o nedreptate dintr-un alt aspect, egalitatea obligaţiilor este imposibilă. 

în aceea perioadă, guvernului a avut grijă să fie aplicată reforma impozitului pe bovine. înainte, 
taxele pe bovine erau percepute pe cap de animal, la importarea din străinătate sau la intrarea în 
oraşe; de acum înainte, aceste impozite vor trebuii să fie încasate pe cap de animal şi după cântărire. 
Această ocazie, la fel ca multe altele, pe care nu le pot menţiona, au demonstrat zelul cel mai onorabil 
şi au lăsat departe în urmă trândavele declamaţii ale socialismului. Dar şi în acest caz, avantajul 
provenit din legea pentru ameliorarea claselor paupere este cu totul iluzoriu. Impozitul pe animale a 
fost egalizat, regularizat dar nu a fost repartizat echitabil între oameni. Omul bogat, care consumă 
600 de kilograme de carne pe an, va putea simţi noul regim impus măcelăriei; imensa majoritate a 
poporului, care nu mănâncă niciodată carne, nu va percepe nimic. Revin la chestiunea mea enunţată 
cu puţin înainte: s-ar fi putut ca guvernul sau camera să creeze altceva decât ceea ce a fost făcut până 
acum? Nu, încă o dată nu, fiindcă nu puteţi spune măcelarului: Vei vinde carnea ta celui bogat cu 2 
franci kilogramul şi cu 1 centime celui sărac. Veţi obţine mai curând contrariul de la măcelar. 

La fel şi cu sarea. Guvernul a scăzut cu 4/5 impozitul pe sarea utilizată în agricultură, cu condiţia 
denaturării. Un oarecare jurnalist, care nu avea o obiecţiune mai bună de făcut, a înaintat o plângere 
despre subiectul de mai sus, în care el lamentează soarta acestor ţăranilor săraci, care sunt 
maltrataţi mai mult de lege decât de vitele lor. Pentru a treia oară, întreb: s-ar fi putut altfel? Una din 
două: diminuarea va fi absolută iar atunci impozitul pe sare trebuie înlocuit cu un alt impozit. Solicit 
ca tot jurnalismul francez să inventeze un impozit care poate fi examinat în două minute: reducerea 
va fi parţială, fie dacă prin aplicarea pe totalitatea materiilor ea păstrează o parte din drepturi, fie 
dacă anulează totalitatea drepturilor numai pe o parte din materii. In primul caz, reducerea este 
insuficientă pentru agricultură şi pentru clasa oamenilor săraci; în al doilea caz, capitaţia persistă cu 
enorma sa disproporţie. Orice am face, cel afectat este cel sărac fiindcă, în ciuda tuturor teoriilor, 
impozitul poate exista numai în funcţie de capitalul posedat sau consumat iar dacă fiscul ar fi dorit să 
procedeze altfel, ar provoca stagnarea progresului, ar interzice opulenţa, ar ucide capitalul. 

Democraţii, care ne acuză că sacrificăm interesul revoluţionar (ce este interesul revoluţionar ?) în 
favoarea interesului socialist, ar trebuii să ne spună cum înţeleg ei să uşureze poporul şi să dea muncii 
cea ce îi ia capitalul, fără ca statul să fie unicul proprietar şi fără a decreta posesiunea în comun a 
bunurilor şi a profiturilor. îmi obosesc mintea degeaba: observ cum, în toate problemele, puterea este 
pusă în cea mai falsă poziţie iar opinia jurnalelor divaghează într-o absurditate nelimitată. 



In 1842, d-1 Arago susţinea executarea căilor ferate prin societăţi şi, în Franţa, majoritatea gândea 
ca el. în 1 846, el a venit să spună că şi-a schimbat părerea şi, cu excepţia speculanţilor din domeniul 
căilor ferate, majoritatea cetăţenilor şi-au schimbat părerea ca d-1 Arago. Ce să credem şi ce să facem 
cu această instabilitate a savanţilor şi a Franţei? 

In aparenţă, executarea de către stat trebuia să asigure cel mai bine interesele ţării: dar această 
executare este lungă, costisitoare, neinteligentă, lucru care a fost dovedit celor mai increduli prin 25 
de ani de greşeli, calcule eronate, nechibzuinţă, sute de milioane aruncate pe marea lucrare de 
canalizare a ţării. Am văzut chiar şi ingineri, membri ai administraţiei care au proclamat sus şi tare 
incapacitatea statului în domeniul lucrărilor publice şi al industriei. 

Adevărat, executarea prin companii este ireproşabilă pentru interesele acţionarilor; dar cu 
această ocazie interesul public este sacrificat, este deschisă uşa pentru agiotaj şi exploatarea publicului 
de către monopolul organizat. 

Idealul ar fi un sistem care să reunească avantajele ambelor modalităţi, fără vreun inconvenient. 
Deci prin ce modalitate pot fi reconciliate aceste contradicţii? Cum se poate insufla zelul şi economia 
acestor funcţionari inamovibili care nu au nimic de câştigat şi nimic de pierdut? Cum se poate face 
ca interesele publicului să fie pentru o companie la fel de importante ca propriile sale interese, fără să 
înceteze să fie separată de stat şi, în consecinţă, să aibă propriile sale interese? în lumea oficială, cine 
defineşte necesitatea şi, în consecinţă, cine concepe posibilitatea unei asemenea reconcilieri ? Mai 
mult de atât, cine posedă acest secret ? 

Ca întotdeuna într-un caz asemănător, guvernul a făcut eclectism: şi-a asumat o parte a execuţiei şi 
a livrat restul societăţilor: adică, în loc să reconcilieze contradicţiile, guvernul le-a pus în conflict. Iar 
presa care, în nici un domeniu şi din nici o cauză, nu are mai mult spirit ca guvernul, s-a divizat în trei 
fracţiuni : prima a fost pentru tranzacţia ministerială, a doua a fost pentru excluderea statului iar a 
treia a fost pentru excluderea companiilor. Astfel, în ziua de azi, ca în trecut, nici publicul, nici d-1 
Arago nu ştiu ce vor, cu toate întorsăturile lor. 

Ce turmă este naţiunea franceză, în acest al XIX-lea secol, cu cele trei organe de stat ale sale, cu 
presa sa, cu societăţile sale savante, cu literatura sa, cu învăţământul său! în ţara noastră, o sută de 
mii de oameni au permanent ochii deschişi pe tot ce interesează progresul naţional şi onoarea patriei. 
Dar, puneţi-le acestor o sută de mii de persoane cea mai simplă întrebare despre ordinea publică şi 
puteţi fi siguri că toţi vor ajunge să se lovească de aceeaşi prostie. 

Oare este mai bine ca funcţionarii de stat să fie promovaţi după merit sau după vechime? 

Desigur, nimeni nu ar dori să vadă contopirea acestor două modalităţi de evaluare a capacităţilor. 
Cât de bună ar fi societatea în care drepturile după talent vor fi întotdeauna în armonie cu drepturile 
după vârstă! Dar replica este că aşa o perfecţiune este utopică fiindcă este contradictorie în enunţul 
său. în loc să constate că acest lucru este posibil datorită contradicţiei, se dispută valoarea respectivă a 
sistemelor opuse care duc fiecare la absurd şi creează în mod egal abuzuri intolerabile. 

Unul întreabă cine va judeca meritul? Guvernul. Dar guvernul recunoaşte numai meritul creaturilor 
sale. Deci, nici o promovare prin alegere, nimic din acest sistem imoral care distruge independenţa şi 
demnitatea funcţionarului. 

Celălalt obiectează: vechimea este foarte respectabilă, fără îndoială. Păcat că vechimea are 
inconvenientul de a imobiliza munca şi gândirea care au, în esenţă, propria lor voinţă şi libertate. 
Păcat că principiul senioratului creează obstacole pentru putere şi chiar pentru împuterniciţii săi şi 
acordă hazardului, adeseori incapacităţii, premiul genialităţii şi al îndrăznelii. 

în cele din urmă, se ajunge la compromis: se acordă guvernului capacitatea de a numi arbitrar într- 
un număr de posturi persoane aşa-zis meritoase, despre care se presupune că nu au nevoie de nici un 
fel de experienţă. Restul de funcţionari, în aparenţă reputaţi drept incapabili, sunt promovaţi treptat. 
Presa - mârţoagă bătrînă a mediocrităţilor impertinente, care de cele mai multe ori trăieşte numai din 
compunerile făcute pe gratis de tineri fără talent şi fără studii terminate - insistă să-şi reînceapă 
atacurile împotriva puterii cu acuzarea justificată de favoritism aici, de rutină acolo. 

Cine se poate mândri că niciodată nu a făcut nimic după bunul plac al presei? După ce a declamat 
şi a gesticulat împotriva enormităţii bugetului, presa solicită măriri de salariu pentru o armată de 
funcţionari care, ca să spunem adevărul, într-adevăr nu au din ce să trăiască. La un moment dat, 
personalul din învăţământ, de sus şi de jos, îşi publică doleanţele în presă; apoi procedează ca clerul 
rural, atât de prost plătit încât au fost forţaţi să-şi menţină retribuţiile, o sursă fecundă de scandaluri 
şi abuzuri. Apoi întreaga naţiune administrativă nu are adăpost, îmbrăcăminte, căldură, hrană: un 



milion de oameni cu familiile lor, aproape 1/8 din populaţie, a căror pauperitate ruşinează Franţa şi 
pentru care ar fi nevoie, de la bun început, ca bugetul să fie mărit cu 500 de milioane de franci. Luaţi 
notă că în cadrul acestui imens personal, nimeni nu este în plus; dimpotrivă, dacă populaţia creşte, 
acest public va creşte proporţional. Puteţi încasa de la populaţie un impozit de 2 miliarde? Puteţi 
încasa 236 de franci, mai mult de l A din cei 920 de franci care sunt revenitul mediu al unei familii de 
patru persoane pentru a plăti, alături de alte cheltuieli ale statului, numirile în funcţie ale unor 
neproductivi? Dacă nu puteţi face acest lucru, dacă nu puteţi să vă achitaţi datoriile sau să le 
reduceţi, ce vreţi? De ce vă plângeţi? 

Să ştie poporul odată pentru totdeauna: toate speranţele de reducere şi de echitate în impozit, cu 
care îl leagănă discursurile pompoase ale puterii şi diatribele politicienilor, sunt mistificaţii în egală 
măsură: sub regimul monopolului, nici impozitul nu le poate reduce, nici repartizarea nu poate fi 
echitabilă. Din contra: cu cât situaţia cetăţeanului se înrăutăţeşte, cu atât contribuţia sa devine mai 
dificilă: acest lucru este inevitabil, implacabil, cu tot planul recunoscut al legislatorului şi repetatele 
eforturi ale fiscului. Cine nu poate deveni bogat sau nu îşi poate menţine bogăţia, oricine intră în 
caverna ghinionului, trebuie să se resemneze şi să plătească proporţional cu mizeria sa: Lasciate ogni 
speranza, voi ch 'entrate. [NT 149] 

Nu mai separăm între impozit şi stat. Impozitul este o nouă cauză de pauperitate: impozitul 
agravează efectele negative ale antinomiile precedente, diviziunea muncii, maşinile, concurenţa, 
monopolul. Impozitul atacă muncitorul în libertatea şi în conştiinţa sa, în corpul şi în sufletul său 
prin parazitismul, vexaţiile şi fraudele pe care le insinuează şi prin penalitatea care urmează. 

In perioada lui Ludovic al XlV-lea numai contrabanda de sare cauza anual 3,700 de confiscări la 
domiciliu, 2,000 de aresturi de bărbaţi, 1,800 de aresturi de femei, 6,600 aresturi de copii, 1,100 de cai 
confiscaţi, 50 de căruţe confiscate, 300 de condamnări la ocnă. Istoricul observa că aici era vorba 
numai de un singur impozit, impozitul pe sare. Câţi nenorociţi erau închişi, torturaţi, expropriaţi 
pentru impozit ? 

In Anglia, o familie din patru este neproductivă iar aceasta este cea care trăieşte în abundenţă. 
Gândiţi-vă ce câştig ar fi pentru clasa muncitoare dacă această lepră de parazitism ar dispare! Fără 
îndoială, în teorie, aveţi dreptate; dar, în practică, suprimarea parazitismului va fi o calamitate. Dacă 
1/4 din populaţia Angliei este neproductivă, există un alt sfert din aceeaşi populaţie care munceşte 
pentru sfertul neproductiv; ce ar face acest grup de muncitori dacă ar pierde pe neaşteptate piaţa de 
desfacere pentru produselor lor? Voi veţi spune că aceasta este o presupunere absurdă. Da, aceasta 
este o presupunere absurdă dar foarte reală şi acceptată tocmai pentru că este absurdă. în Franţa, o 
armată permanentă de 500,000 de oameni, 40,000 de preoţi, 20,000 de medici, 80,000 oameni de 
lege, 26,000 de vameşi şi nu ştiu câte sute de mii de alţi neproductivi de această speţă formează un 
imens debuşeu pentru agricultura şi fabricile noastre. Dacă acest debuşeu se închide brusc, industria 
se opreşte, comerţul dă faliment, agricultura se sufocă cu produsele sale. 

Dar cum se poate concepe ca o naţiune să fie înfrânată în evoluţia sa pentru că nu a scăpat de 
gurile sale inutile ? întrebaţi mai bine cum o maşină, concepută cu un consum de 300 kg de cărbuni 
pe oră, îşi pierde forţa dacă este alimentată numai cu 150 kg. Dar, nu ar fi necesar să facem astfel ca 
aceşti neproductivi să devină productivi, dat fiind că nu putem scăpa de ei? Copilule: spune - mi deci, 
cum vei scăpa de stat, de monopol, de concurenţă şi, în ultimă instanţă, de toate contradicţiile care, 
pe scurt, formează ordinea lucrurilor tale? Ascultaţi. 

In 1 844, în decursul evenimentelor de la Rive - de - Gier, d4 Anselme Petetin a publicat în Revue 
Independante două articole, pline de raţiune şi sinceritate, cu privire la anarhia exploatărilor de 
cărbune din bazinul Loirei. D-l Petetin a semnalat necesitatea de a unifica minele şi de a le centraliza 
administraţia. Faptele pe care le-a pus în faţa publicului nu erau necunoscute puterii; oare puterea a 
fost îngrijorată de unirea minelor şi de organizarea acestei industrii? Nu, absolut deloc. Puterea a 
urmat principiul liberei concurenţe, a dat libertate de acţiune şi a stat să se uite. 

Din acea perioadă, exploatatorii de mine s-au asociat, nu fără să inspire o anumită anxietate la 
consumatori, care au considerat această combinaţie ca un complot secret pentru ridicarea preţului la 
combustibil. Puterea, care a primit numeroase plângeri despre această problemă, va interveni oare 
pentru restabilirea concurenţei şi prevenirea monopolul? Puterea nu poate face acest lucru: conform 
legii, dreptul de coaliţie este identic cu dreptul de asociere; monopolul este baza societăţii noastre, aşa 
cum concurenţa este cucerirea; cu condiţia să nu existe revoltă, puterea va permite libertatea de 
acţiune şi va privi cum se petrec lucrurile. Ce altă comportare ar putea avea puterea? Statul poate 



interzice o societate de comerţ constituită legal? Poate statul să constrângă vecinii să se distrugă 
reciproc? Statul poate interzice reducerea cheltuielilor? Statul poate stabili statul un maximum? 
Dacă puterea ar face unul din aceste lucruri, ea ar inversa ordinea stabilită. Prin urmare, statul nu are 
nici o iniţiativă: statul este constituit pentru apărarea şi protecţia monopolul şi concurenţa prin 
rezervele de patente, licenţe, contribuţii funciare şi alte obligaţii impuse pe proprietăţi. Cu excepţia 
acestor limitări, statul nu are nici un drept de valorificare în numele societăţii. Dreptul social nu este 
definit; de altfel, dreptul social ar fi negarea esenţială a monopolului şi concurenţei. Deci, cum ar 
apăra statul ceva neprevăzut de lege şi în contradicţie cu drepturile recunoscute de legislator? 

In mod asemănător, minerul, pe care noi trebuie să-1 considerăm adevăratul reprezentant al 
societăţii faţă de proprietarii de mine în evenimentele de la Rive-de-Gier, a găsit de cuviinţă să reziste 
la uneltirea monopoliştilor prin apărarea salariului său şi prin confruntarea unei coaliţii cu alta; statul a 
tras cu puşca în acest miner. Scandalagii politici au găsit de cuviinţă să acuze autoritatea că ar fi 
unilaterală, feroce, vândută monopolului, etc. Personal, eu declar că acest mod de a judeca acţiunile 
statului îmi pare puţin filozofic şi îl resping din răsputeri. Este posibil ca mai mulţi sau mai puţini să fi 
fost ucişi: ceea ce trebuie remarcat aici nu este numărul de morţi şi răniţi ci represiunea muncitorilor. 
Cei care au criticat autoritatea ar fi procedat ca ea, eventual cu excepţia nerăbdării baionetelor şi 
exactitudinea focului de puşcă: eu afirm că ei ar fi reprimat, nu ar fi putut proceda altfel. Dorinţa vană 
este ca motivul să nu fie cunoscut. Concurenţa este un lucru legal: acesta este motivul. Societatea în 
comandită este un lucru legal; cererea şi oferta sunt un lucru legal. Toate consecinţele care provin 
direct de la concurenţă, comandită şi de la comerţul liber sunt lucruri legale, în timp ce greva 
muncitorilor este ILEGALĂ. Codul penal prevede acest lucru la fel ca sistemul economic, ca 
necesitatea ordinii stabilite. Dacă munca nu este suverană, ea trebuie să fie un sclavă: societatea 
supravieţuieşte numai cu acest preţ. Se poate tolera ca fiecare muncitor, ca individ, să dispună de 
persoana sa şi de puterea sa de muncă. 12 Dar societatea nu poate permite ca muncitorii să acţioneze ca 
antreprenori prin societăţi sau să fie violenţi cu monopolul. Striviţi monopolul şi aboliţi concurenţa, 
dezorganizaţi atelierul şi semănaţi peste tot disoluţia. Trăgând în mineri, autoritatea s-a găsit în poziţia 
lui Brutus, între dragostea sa de tată şi îndatoririle sale de consul: el trebuia ori să-şi piardă copii ori să 
salveze republica. Alegerea era oribilă, recunosc, dar acesta este spiritul şi aceasta este litera pactului 
social, acesta este tonul Cartei, acesta este ordinul Providenţei. 

Astfel, statul, instituit pentru apărarea proletariatului, este îndreptat în întregime împotriva 
proletariatului. Muncitorul este izgonit din păduri, din munţi, de pe malurile râurilor; îi este interzis 
să stea până la drumurile de trecere şi în curând el va cunoaşte numai drumul care îl duce la puşcărie. 

Progresele agriculturii au făcut să fie resimţit pe plan general avantajul preeriilor artificiale şi 
necesitatea de a anula păşunea inutilă. Pretutindeni terenurile comunale sunt defrişate, închiriate, 
delimitate; noi progrese, noi bogăţii. Dar bietul zilier, care avea numai patrimoniul comunal, care 
vara dădea de mâncare la o vacă şi câţiva miei, lăsându-i să păşunească de a lungul drumurilor, prin 
frunzişuri dese şi pe câmpiile despuiate, îşi va pierde unica şi ultima sa resursă. Proprietarul funciar, 
cumpărătorul sau fermierul bunurilor comunale, vor vinde singuri de acum înainte laptele şi brânza, 
împreună cu grâul şi legumele. în loc să fie slăbit vechiul monopol, se creează unul nou. Chiar şi 
cantonierii îşi rezervă marginile de drum ca o pajişte care le aparţine şi alungă bovinele neproductive 
Ce urmează în continuare? Zilierul, înainte de a renunţa la vaca sa, o lasă să pască în contradicţie cu 
legea, devine un jefuitor, se dedă la prădăciune, comite mii de pagube, este condamnat la amendă şi 
puşcărie: la ce îi servesc statul şi progresele agricole? Anul trecut, pentru a preveni jefuirea 
strugurilor, primarul din Mulhouse a interzis oricărui individ care nu este proprietar viticol să circule 
ziua şi noaptea pe drumurile de-a lungul şi de-a latul podgoriilor - o măsură de precauţie lăudabilă 



12 " 

Noua lege a brevetelor a limitat mai mult independenţa muncitorilor. In legătură cu acest subiect, presa 
democratică şi-a dezlănţuit din nou indignarea împotriva oamenilor de la putere, ca şi cum ei ar fi făcut altceva 
decât să aplice principiile de autoritate şi proprietate, care sunt principiile democraţiei. Ceea ce au făcut 
Camerele în legătură cu brevetele era inevitabil şi de aşteptat. De asemenea, o societate bazată pe principiul 
proprietăţii nu poate să nu ajungă la distingerea castelor, după cum este inevitabil ca o democraţie să nu ajungă 
la despotism, ca o religie să nu devină rezonabilă, ca fanatismul să pară tolerant. Aceasta este legea 
contradicţiei: de cât timp vom avea nevoie ca să înţelegem acest lucru? 



fiindcă prevenea dorinţele şi regretele. Dar dacă drumurile publice sunt numai un accesoriu al 
proprietăţii; dacă terenurile comunale sunt transformate în proprietate privată; dacă, în cele din urmă, 
domeniul public este asimilat într-o proprietate, este păzit, exploatat, închiriat şi vândut ca o 
proprietate - ce-i mai rămâne proletarului? La ce îi foloseşte lui că societatea a ieşit din starea de 
război şi a intrat în regimul de stat? 

La fel ca proprietatea funciară, industria are privilegiile sale: ca întotdeauna, privilegii consacrate 
prin lege, condiţionate şi parţiale; ca întotdeauna, spre marele prejudiciu al consumatorului. 
Chestiunea este interesantă; vom spune câteva cuvinte. 

îl citez pe d-1 Renouard [NT 150]. 

D-l Renouard spune: "Privilegiile au fost un corectiv al reglementării ..." 

II rog pe d-l Renouard să-mi permită să-i transpun gândirea prin inversarea afirmaţiei sale: 
Reglementarea a fost un corectiv al privilegiului. Căci, cine spune reglementare, spune limitare: dar, 
cum ne putem imagina că privilegiul a fost limitat înainte să fi existat? îmi închipui că suveranul a 
supus privilegiile la anumite reglementări; dar nu înţeleg ca suveranul să fi creat privilegii pentru a 
slăbi efectul reglementărilor. O asemenea concesiune nu ar fi fost motivată cu nimic şi ar fi fost un 
rezultat fără cauză. în logică, ca în istorie, totul este trecut în proprietate şi monopolizat când apar 
legile şi reglementările: din acest punct de vedere, legislaţia civilă este ca legislaţia penală. Legislaţia 
civilă provine de la proprietate şi apropriere; legislaţia penală provine de la crime şi delicte. D-l 
Renouard, preocupat de ideea de servitutea inerentă faţă de oricare reglementare, a considerat 
privilegiul ca o compensaţie pentru această servitute; acest lucru îl face să afirme că privilegiile sunt 
un corectiv al reglementării. Dar, ce adaugă d-l Renouard în continuare dovedeşte că intenţia sa era să 
afirme inversul: " Principiul fundamental al legislaţiei noastre, cel de concesiune temporară a 
monopolului drept preţul unui contract între societate şi muncitor, a fost prevalent întotdeauna." Ce se 
află la baza acestei concesiuni a monopolului? O simplă recunoaştere, o declaraţie. Dorind să 
favorizeze o industriei nouă şi să se bucure de avantajele pe care aceasta le promite, societatea face un 
compromis cu inventatorul, aşa cum a făcut un compromis cu colonul: societatea i-a garantat 
monopolul industriei sale pentru un timp, dar ea nu a creat monopolul. Monopolul există prin 
invenţie; recunoaşterea monopolului constituie societatea. 

După clarificarea acestui echivoc, trec la contradicţiile legii. 

"Toate naţiunile industriale au adoptat stabilirea unui monopol temporar ca preţul unui contract 
între societate şi inventator. . .Nu mă obişnuiesc să cred că toţi legislatorii din toate ţările au comis un 
jaf" 

Dacă d-l Renouard va citi vreodată această lucrare, îmi va da dreptate că atunci când l-am citat, nu 
am criticat gândirea sa: el singur a resimţit contradicţiile legii despre brevete. Teza mea este numai că 
această contradicţie trebuie readusă în sistemul general. 

în primul rând, de ce să existe un monopol temporar în industrie, dacă monopolul funciar este 
perpetuu! Egiptenii au fost mai consecvenţi: la ei aceste două monopoluri erau ereditare, eterne, 
inviolabile. Cunosc motivele considerate importante contra proprietăţii literare perpetue şi le accept pe 
toate: dar aceste motive se aplică la fel de bine la proprietatea funciară; în plus, aceste motive permit 
deplina existenţă a tuturor argumentelor opuse. Care este deci secretul tuturor acestor variaţii ale 
legislatorului? în rest, nu mai am nevoie să afirm că prin revelarea acestei incoerenţe, nu vreau să 
calomniez sau să batjocoresc: recunosc că legislatorul a determinat din necesitate, nu voluntar. 

Dar contradicţia cea mai flagrantă este cea care provine din dispoziţia legii. Capitolul IV, art.30 §3 
prevede: "Dacă brevetul se referă la principii, metode, sisteme, descoperiri, concepţii teoretice sau pur 
ştiinţifice, fără să fi fost indicate aplicaţiile lor industriale, brevetul este nul." 

Dar, ce este un principiu, o metodă, o concepţie teoretică, un sisteml Acesta este chiar fructul 
geniului, invenţia pură, ideea, totul. Aplicaţia este faptul brut, nimic. Astfel, legea îl exclude de la 
beneficiul brevetului pe cel care a meritat brevetul, adică ideea; legea acordă brevetul aplicaţiei, 
faptului material, adică unui exemplar al ideii, cum ar fi spus Platon. Deci, expresia brevet de invenţie 
este eronată; ar fi corect să se spună brevet de primă ocupaţie. 

Un om care ar fi inventat în zilele noastre aritmetica, algebra, sistemul decimal, nu ar fi obţinut un 
brevet, dar Bareme [NT 151] ar fi avut dreptul de proprietate pentru conturile sale. Pascal nu ar fi fost 
brevetat pentru teoria sa despre gravitatea aerului: în locul lui, un geamgiu ar fi obţinut privilegiul 
barometrului. îl citez pe d-l Arago: "După două mii de ani, unul din compatrioţii noştri crede că 
şurubul lui Arhimede, care este folosit pentru a ridica apa, ar putea fi folosit pentru a forţa gazele în 



jos: fară să fie schimbat ceva, este suficient ca şurubul lui Arhimede să fie întors de la dreapta la 
stânga, în loc să fie întors de la stânga la dreapta, aşa cum trebuie făcut ca să urce apa. Astfel, 
cantităţi mari de gaze, încărcate cu substanţe stranii, sunt purtate la baza unui mare strat de apă. La 
urcare, gazul se purifică. Eu susţin că a fost inventat ceva; persoana care a descoperit cum sa facă 
din şurubul lui Arhimede o maşină care răsuflă avea dreptul la un brevet." Cu totul extraordinar este 
că Arhimede personal ar fi fost obligat să răscumpere dreptul de a se folosi de propriul său şurub iar 
d-1 Arago consideră că acest lucru este just. 

Este inutil să menţionăm exemple asemănătoare: ceea ce legea a vrut să monopolizeze, aşa cum 
am spus cu puţin înainte, nu este ideea, ci faptul, nu invenţia, ci ocupaţia. Parcă ideea nu ar fi 
categoria care include toate faptele pe care le traduce; ca şi cum o metodă, un sistem, nu ar fi o 
generalizare de experienţe şi, prin urmare, ceea ce constituie în mod exact fructul geniului - invenţia! 
Aici legislaţia este mai mult ca anti - economică, ea este vecina prostiei. Deci, am dreptul să întreb 
legislatorul de ce, în ciuda liberei concurenţe, care este numai dreptul de a aplica o teorie, un 
principiu, o metodă, un sistem care nu poate fi asimilat, în anumite cazuri, el interzice concurenţa, 
adică dreptul de a aplica un principiu? Cu multă dreptate, d-1 Renouard spune: "Concurenţii nu mai 
pot fi sufocaţi prin coalizarea în corporaţii şi bresle; despăgubirea se face cu brevetele." De ce a 
colaborat legislatorul cu această conspiraţie a monopolurilor, cu această interdicţie a teoriilor care 
aparţin tuturor? 

Dar, ca întotdeauna, la ce foloseşte să-1 interpelăm pe cel care nu poate spune nimic? Legislatorul 
nu a ştiut deloc în ce spirit a acţionat, când făcea această ciudată aplicare a dreptului de proprietate 
care, pentru a proceda cu exactitudine, ar fi trebuit să fie numit dreptul de prioritate. Deci, legislatorul 
să se explice măcar în legătură cu clauzele contractului pe care 1-a încheiat cu monopoliştii, în 
numele nostru. 

Nu afirm nimic despre partea legată de date şi alte formalităţi administrative şi fiscale; ajung la 
acest articolul care prevede: "Brevetul nu garantează invenţia." 

Fără îndoială, societatea sau prinţul care reprezintă societatea, nu pot şi nu trebuie să garanteze 
invenţia, dat fiind că prin concesionarea unui monopol de 14 ani, societatea achiziţionează privilegiul 
şi, în consecinţă, deţinătorul brevetului trebuie să furnizeze garanţia. Atunci, cum pot legislatorii să le 
spună cu mândrie electoraturilor lor: "Am negociat în numele dvs. cu un inventator, el se obligă să vă 
ofere fructele descoperirii sale, cu condiţia ca el să deţină exploatarea exclusivă timp de 14 ani. Dar 
noi nu garantăm invenţia !" Deci, legislatori, pe ce v-aţi bazat? Cum nu aţi reuşit să înţelegeţi că, 
fără o garanţie a invenţiei, aţi concesionat un privilegiu, nu pentru o descoperire adevărată ci pentru o 
descoperire posibilă iar astfel domeniul industriei a fost înstrăinat de dumneavoastră înainte ca plugul 
să fie descoperit? Desigur, datoria d-voastră v-a solicitat să fiţi prudenţi, dar cine v-a dat mandatul să 
fiţi naivi? 

Astfel, brevetul de invenţie nu este nici măcar stabilirea unei date ci o alienare anticipată. Ca şi 
cum legea ar spune: asigur pământul primului care îl ocupă, fără să garantez calitatea, locul sau 
măcar existenţa, fără să ştiu dacă trebuie să-1 alienez sau dacă pământul se încadrează în vecinătate! 
Interesantă folosire a puterii legislative! 

Ştiu că legea avea motive excelente ca să se abţină dar eu susţin că avea şi motive bune pentru a 
interveni. Ca dovadă, d-1 Renouard afirmă: "Nu poate fi disimulat şi nu poate fi împiedicat faptul că 
brevetele sunt şi vor fi un instrument de şarlatanism şi o legitimă recompensă pentru muncă şi 
geniu. . . Bunul simţ public trebuie să facă dreptate cu jongleriile". 

Cu alte cuvinte, bunul simţ public trebuie să distingă între remediile adevărate şi cele false, între 
vinul natural şi cel contrafăcut, între decoraţia meritorie şi decoraţia prostituată pentru mediocritate şi 
intrigă. Deci, pentru ce denumiţi d-voastră Stat, Putere, Autoritate, Poliţie dacă Poliţia trebuie făcută 
de bunul simţ public? [NT 152] 

Conform proverbului: "Cine are pământ, are război; în mod asemănător, cine are privilegiu, are 
proces. " 

Cum veţi putea judeca contrafacerea dacă nu aveţi nici o garanţie? în zadar veţi auzi pledoarii 
despre prima ocupaţie, de fapt despre asemănare. Unde calitatea obiectului constituie realitatea însăşi, 
a nu solicita o garanţie înseamnă numai acordarea unui drept pentru nimic, înseamnă anularea 
modului de comparaţie a procedeele şi de constatare a falsului. în domeniul modalităţilor industriale, 
succesul depinde de aşa de puţin! Dar acest puţin este totul. 



Din toate cele de mai sus, concluzia mea că legea despre brevetele de invenţie, indispensabilă în 
motivele ei, este imposibilă după cum este administrată, adică este ilogică, arbitrară, funestă. Prin 
imperiozitatea anumitor necesităţi, legislatorul a crezut de cuviinţă, în interesul general, să acorde un 
privilegiu pentru un lucru determinat şi se trezeşte că semnat un document nescris în favoarea 
monopolului, că a abandonat şansele pe care publicul le-a avut de a descoperi sau ceva asemănător, că 
a sacrificat fără nici o compensaţie drepturile concurenţilor şi a dat gratuit buna credinţă a 
consumatorilor pentru cupiditatea şarlatanilor. Apoi, ca nimic să nu lipsească absurdităţii contractului, 
legislatorul a spus celor pe care el trebuia să-i apere prin garanţia sa: Garantaţi -vă singuri! 

Eu nu cred mai mult ca d-1 Renouard că legislatorii din toate timpurile şi din toate ţările să fi comis 
de bună ştiinţă vreo spoliaţie prin consacrarea diferitele monopoluri pe care pivotează economia 
publică. Dar d-1 Renouard ar putea la fel de bine să fie de acord cu mine că legislatorii din toate 
timpurile şi din toate ţările nu au înţeles niciodată nimic despre propriile lor decrete. Un om surd şi 
orb a înţeles să tragă clopotele şi să întoarcă orologiul din parohia sa. Ca clopotar îi convenea ca 
zgomotul clopotelor şi înălţimea turnului de clopote să nu-1 ameţească. Legislatorii din toate 
timpurile şi din toate ţările, pentru care, împreună cu d-1 Renouard, am cel mai profund respect, 
seamănă cu acest surd şi orb: ei sunt clopotarii tuturor nebuniilor omeneşti. 

Ce glorie ar fi pentru mine dacă aş reuşi să fac aceste automate să gândească! Dacă aş putea să-i 
conving că acesta este linţoliul Penelopei, pe care ei sunt condamnaţi să-1 ţeasă la un capăt şi să-1 
destrame la celălalt! 

Astfel, în timp ce crearea brevetelor este aplaudată, în alte chestiuni se cere abolirea privilegiilor şi 
întotdeauna, cu acelaşi orgoliu, cu aceeaşi satisfacţie. D-1 Horace Say vrea libertatea comerţului de 
carne. Printre altele, el invocă acest argument pur matematic: "Măcelarul care vrea să se retragă din 
afaceri caută un cumpărător pentru investiţia sa, pune la socoteală sculele, mărfurile, reputaţia şi 
clientela; în sistemul actual, el adaugă valoarea dreptului pur, adică dreptul de a participa la un 
monopol. Acest capital suplimentar, pe care măcelarul cumpărător îl plăteşte pentru drept, are 
dobândă; aceasta nu este o creaţie nouă: el trebuie să includă această dobândă în preţul cu care el 
vinde carnea. Deci, limitarea numărului de măcelării are tendinţa să ridice preţul la carne, mai mult 
decât să coboare preţul. Nu mă tem să afirm, în trecere, că afirmaţia mea despre vânzarea unei 
măcelării se aplică oriunde există un drept financiar." 

Justificările d-lui Horace Say pentru abolirea privilegiul de măcelar sunt incontestabile: în plus, ele 
se aplică la fel de bine la tipăritori, notari, avocaţi, executori judecătoreşti, grefieri, estimatori, curtieri, 
agenţi de schimb, farmacişti şi alţii, la fel de bine ca la măcelari. Dar aceste motive nu anulează 
cauzele care au dus la adoptarea acestor monopoluri şi care, în general, sunt deduse drept interese ale 
comerţului şi ale sănătăţii publice din necesitatea de certitudine, autenticitate şi regularitatea în 
afaceri. Voi spuneţi că obiectivul nu este atins. Dumnezeul meu! Ştiu: lăsaţi măcelăria în 
concurenţă şi veţi mânca hoituri; stabiliţi un monopol al măcelăriei şi veţi mânca hoituri. Acesta este 
singurul rezultat la care puteţi spera de la legislaţia voastră despre monopoluri şi brevete. 

Abuz! strigă economiştii reglementatori. înfiinţaţi o poliţie pentru supravegherea comerţului, 
creaţi obligativitatea mărcile de fabricaţie, pedepsiţi falsificarea produselor, etc. 

Civilizaţia se află pe un traseu care, oricum ne-am învârti, ne duce întotdeauna ori la despotismul 
monopolului şi, în consecinţă, la asuprirea consumatorilor, ori la anihilarea privilegiului prin acţiunea 
statului, care duce la retrogradarea în economie şi dizolvarea societăţii prin distrugerea libertăţii. 
Minunat! In acest sistem de industrie liberă, abuzurile, la fel ca vermina pediculară, renasc din 
propriile lor remedii. Dacă legislatorul ar vrea să reprime toate delictele, să supravegheze toate 
fraudele, să asigure persoanele împotriva oricărui atentat, proprietăţile şi interesul public ar ajunge la 
situaţia în care, din reformă în reformă, funcţiile neproductive s-ar multiplica şi, în cele din urmă, nu 
va mai rămâne nimeni să producă. Toată lumea va face parte din poliţie: clasa industrială va deveni 
un mit. Poate atunci ordinea va domni în cadrul monopolului. 

D-1 Renouard spune: "Principiul legii despre mărcile de fabrică este că aceste mărci nu pot şi nu 
trebuie să fie transformate în garanţii ale calităţii." Aceasta este o consecinţă a legii brevetelor care, 
aşa cum am văzut, nu garantează invenţia. Adoptaţi principiul d-lui Renouard: la ce vor mai folosi 
mărcile apoi? Ce contează pentru mine să citesc pe dopul unei sticle de vin de 12 sau 15 (procente) 
SOCIETATE ENOFILĂ sau orice fabrică doriţi? Grija mea nu este numele negustorului ci calitatea şi 
preţul corect. 



Este adevărat, se presupune că numele producătorului va fi ca un semn prescurtat de bună sau 
proastă fabricaţie, de calitate superioară sau inferioară. Atunci de ce să nu luăm sincer partea celor 
solicită ca, alături de marca de origine, să existe o marcă semnificativă? O astfel de rezervă nu este 
înţeleasă. Ambele speţe de marcă au acelaşi scop; al doilea este numai o declaraţie sau o parafrază a 
primei, o abreviere a prospectului de negustor: din nou, dacă originea semnifică ceva, de ce marca nu 
ar determina această semnificaţie? 

D-l Wolowski a dezvoltat foarte clar acest argument în prelegerea sa de deschidere din 1843-1844, 
iar esenţa se găseşte în următoarea sa analogie: "Aşa cum guvernul a putut să determine un criteriu de 
cantitate, guvernul poate, trebuie, să stabilească şi un criteriu de calitate; fiecare din aceste criterii 
este completarea necesară a celuilalt. Unitatea monetară, sistemul de măsuri şi greutăţi nu au avut 
nici o tangenţă cu libertatea industrială; regimul de mărci nu-1 va mai afecta." Apoi, d-l Wolowski se 
bazează pe autoritatea prinţilor ştiinţei, Adam Smith şi J.-B. Say: o precauţiune întotdeauna utilă la 
auditorii supuşi autorităţii mai mult decât raţiunii. 

Din punctul meu de vedere, declar că sunt cu totul de acord cu idea d-lui Wolowski pentru că o 
consider profund revoluţionară. După cum spune d-l Wolowski, marca de comerţ este numai un 
criteriu de calităţi echivalent, pentru mine, cu o tarifare generală. Ori este o regie particulară care 
marchează în numele statului şi garantează calitatea mărfurilor, aşa cum este cazul cu aurul şi 
argintul, ori că problema marcării este lăsată pe seama fabricantului, din momentul în care marca 
trebuie să arate compoziţia intrinsecă a mărfurilor (acestea sunt cuvintele d-lui Wolowski) şi să fie o 
garanţie pentru consumator cu privire la orice surpriză, în mod necesar marca se rezolvă în preţ fix. 
Marca nu este similară cu preţul: două produse similare, dar de origine şi calitate diferite, pot fi de 
valoare egală, aşa cum băutura din Burgundia poate fi de valoare egală cu cea din Bordeaux, dar 
marca, fiind semnificativă, duce la cunoaşterea exactă a preţului fiindcă oferă analiza. A calcula 
preţul unui articol de marfă înseamnă descompunerea sa în ingrediente. Marca de fabrică trebuie să 
facă exact acest lucru, dacă vrem să aibă vreo semnificaţie. Deci, după cum am spus, se merge spre o 
tarifare generală. 

Dar o tarifare generală a preţurilor este numai o determinare a tuturor valorilor. Din nou, 
economia politică intră în conflict cu propriile sale principii şi tendinţe. Din păcate, pentru a realiza 
reforma d-lui Wolowski, trebuie să începem cu rezolvarea tuturor contradicţiilor anterioare şi 
amplasarea într-o sferă mai înaltă de asociere: absenţa acestei soluţii a provocat respingerea 
sistemului d-lui Wolowski de majoritatea confraţilor săi economişti. 

De fapt, sistemul de mărci este inaplicabil în regimul existent deoarece acest sistem, opus faţă de 
interesele producătorilor, ostil faţă de obiceiurile lor, ar putea fi susţinut numai prin voinţa energică a 
puterii. Să presupunem pentru o clipă că administraţia ar fi însărcinată să se opună mărcilor: agenţii 
săi ar trebuii să intervină în muncă în fiecare moment, aşa cum intervin în comerţul de băuturi şi 
fabricarea de bere. Activitatea acestor agenţi, care deja pare a fi inoportună şi jignitoare, este 
orientată numai la cantităţile impozabile, nu la calităţile comercializabile. Va fi necesar ca aceşti 
controlori şi verificatori fiscali să-şi facă investigaţiile în toate detaliile, cu scopul de a reprima şi 
preveni frauda. Care fraudă? Legislatorul nu a definit acest lucru sau nu 1-a definit corect: aici 
activitatea lor devine înspăimântătoare. 

A vinde vin de cea mai proastă calitate nu înseamnă fraudă dar a vinde vin de o calitate drept o 
altă calitate este fraudă; astfel, iată că sunteţi obligaţi să faceţi diferenţa între calităţile de vinuri şi, în 
consecinţă să le garantaţi. Ce este mai fraudulos decât a amesteca? Chaptal, în tratatul său despre arta 
de fabricare a vinului, recomandă amestecurile drept eminamente utile; pe de altă parte, experienţa 
dovedeşte că anumite vinuri, oarecum antipatice unul faţă de altul sau neasociabile, produc prin 
amestecul lor o băutură neplăcută şi nesănătoasă, lată că sunteţi obligaţi să spuneţi care vinuri poate fi 
amestecate util şi care nu. A aromatiza, alcooliza şi hidrata vinurile înseamnă fraudă? Chaptal mai 
recomandă acest lucru şi toată lumea ştie că această drogherie produce uneori rezultate avantajoase 
dar de alte ori are efecte periculoase şi detestabile. Ce substanţe veţi interzice? în care cazuri? în ce 
proporţie? Veţi interzice cicoarea în cafea, glucoza în bere, apa, cidrul şi alcoolul foarte puternic în 
vin? 

Camera Deputaţilor, în defectuoasa propunerea de lege care a binevoit să o facă anul acesta despre 
falsificarea vinurilor, s-a oprit chiar în mijlocul activităţii sale, fiind învinsă de dificultăţile 
inextricabile ale chestiunii. Camera Deputaţilor a putut totuşi să declare că introducerea apei în vin, 
şi introducerea de alcool de peste 18% este fraudă şi a inclus-o în categoria delictelor. Camera 



Deputaţilor se afla pe teritoriul ideologiei: acolo niciodată nu se întâlneşte un obstacol. Dar toată 
lumea a considerat că această dublare a severităţii este interesul fiscului mult mai mult decât interesul 
consumatorului. Camera Deputaţilor nu a îndrăznit să creeze o armată întreagă de degustători de vin, 
de inspectori, etc, şi să mărească bugetul cu câteva milioane suplimentare pentru a supraveghea şi 
constata frauda. Prin interdicţia hidratizării şi a alcoolizării, singurele modalităţi rămase negustorilor 
şi fabricanţilor pentru a pune vinul la dispoziţia tuturor şi de a realiza profituri, Camera Deputaţilor 
nu a putut să mărească debuşeul prin micşorarea producţiei. într-un cuvânt, prin urmărirea penală a 
falsificării vinurilor, Camera Deputaţilor a făcut numai ca limitele fraudei să bată în retragere. Pentru 
ca acţiunea sa să-şi atinge scopul, Camera Deputaţilor ar fi trebuit să spună în prealabil cum este 
posibil comerţul de vinuri fără falsificare, cum populaţia poate achiziţiona vin nefalsificat: acest lucru 
provine din competenţă şi nu este în autoritatea Camerei. 

Dacă doriţi garantarea consumatorului din punctul de vedere al valorii şi salubrităţii, sunteţi 
obligaţi să cunoaşteţi şi să determinaţi tot ceea ce constituie buna şi sincera producţie ; sunteţi 
obligaţi să supravegheaţi în permanenţă activitatea producătorului şi să-1 îndrumaţi la fiecare pas. 
Producătorul nu este cel care fabrică; voi, statul, sunteţi adevăratul fabricant. 

lată că aţi căzut în capcană. Sau obstrucţionaţi libertatea comerţului prin implicarea într-o mie de 
modalităţi de producţie sau vă declaraţi unicul producător şi unicul negustor. 

In primul caz, jignind pe toată lumea, veţi termina prin a revolta pe toată lumea. Mai devreme sau 
mau târziu, după excluderea statului, mărcile de producţie vor fi anulate. în al doilea caz, peste tot 
înlocuiţi iniţiativa particulară cu acţiunea puterii de stat, ceea ce este în contradicţie cu principiile 
economiei politice şi cu constituţia societăţii. Luaţi calea de mijloc? Aceasta este favoritismul, 
nepotismul, ipocrizia, cel mai rău dintre sisteme. 

Să presupunem acum că marca ar fi abandonată pe seama fabricantului. Eu pretind că atunci 
mărcile, chiar dacă vor fi devenit obligatorii, îşi vor pierde treptat semnificaţia şi, în cele din urmă, 
vor fi numai dovezi de provenienţă. A crede că un negustor, un producător, întrebuinţând proceduri 
nesusceptibile de brevet, îşi va trăda secretul industriei sale, a profiturilor sale, a existenţei sale 
înseamnă a cunoaşte prea puţin comerţul. Semnificaţia va fi iluzorie: statul nu are puterea de face 
altfel. Pentru a-i demasca pe creştinii care îşi disimulau credinţa, împăraţii romani au obligat pe toată 
lumea să facă sacrificii idolilor. Ei au creat apostaţi şi martiri iar numărul creştinilor numai a crescut, 
în mod similar, mărcile semnificative, utile pentru anumite case de afaceri, vor genera nenumărate 
fraude şi represiuni: numai la atât trebuie să ne aşteptăm. Pentru ca producătorul să dezvăluie sincer 
compoziţia intrinsecă, adică valoarea industrială şi comercială a mărfii sale, el trebuie să fie eliberat 
de pericolele concurenţei şi să-i fie satisfăcute instinctele sale monopoliste: puteţi face acest lucru? 
în plus, consumatorul trebuie să fie interesat în represiunea fraudei; dar până când producătorul nu 
va fi cu totul dezinteresat, acest lucru este imposibil şi contradictoriu în acelaşi timp. Imposibil: 
puneţi pe de o parte China, un consumator depravat, iar pe de altă parte Anglia, un producător 
disperat. între ele veninul provoacă exaltare şi beţie; cu toate poliţiile din lume, veţi avea comerţul 
cu opiu. în situaţia inversă, în societatea în care consumatorul şi producătorul sunt unul şi acelaşi 
lucru, adică ambii sunt interesaţi să producă produsul al cărui consum este dăunător pentru ei; dat 
fiind că pentru fiecare consumul vine după producţie şi vânzare, toţi vor pactiza pentru salvarea 
primului interes, lăsându-1 pe fiecare în parte să se apere de al doilea. 

Ideea care a sugerat mărcile de fabricare este pe acelaşi calapod cu ideea care cândva dicta legile 
cu privire la preţul maximal. Aici este una din nenumăratele răscruci ale economiei politice. 

Este cert că legile care tratează la preţul maxim, toate legiferate şi motivate de legislatori cu 
scopul de a remedia foametea, au avut ca rezultat invariabil agravarea foametei. [NT 153] Economiştii 
acuză aceste legi detestabile că ar fi nedrepte sau rău intenţionate; ei le critică pentru inabilitate şi 
impolitică. Dar ce contradicţie în teoria lor oponentă! 

Pentru a remedia foametea, aprovizionările trebuie chemate, sau mai bine spus, aprovizionările 
trebuie puse la lumina zilei; până aici nimic nu trebuie reluat. Pentru ca materiile de subzistenţă să fie 
produse, deţinătorii lor trebuie să fie atraşi prin profit, concurenţa dintre ei trebuie să fie încurajată 
iar deplina libertate pe piaţă trebuie asigurată: acest procedeu nu vi se pare cea mai absurdă 
homeopatie? Cum se poate concepe că pe cât voi fi jefuit mai uşor, cu atât voi fi mai bine 
aprovizionat? Laissezfaire spun ei, lăsaţi să treacă; lăsaţi să acţioneze concurenţa şi monopolul, mai 
ales pe timp de foamete, chiar şi atunci când foametea este efectul concurenţei şi al monopolului. Ce 
logică! Dar mai ales ce moralitate! 



Dar de ce nu ar fi instituit un tarif pentru fermieri precum tariful pentru brutari, care există de 
multă vreme? De ce nu un control al însămânţării, al recoltei, al roadelor din podgorii, al păşunilor şi 
al vitelor precum şi un timbru pentru ziare, circulare, ordine la fel ca o regie a berarilor şi a 
negustorilor de vin? . . . Sunt de acord că în sistemul de monopol, acest lucru va fi încă un surplus de 
zbuciume; dar cu tendinţele noastre de comerţ necinstit şi cu dispoziţia puterii de a-şi mări în 
permanenţă personalul şi bugetul, o lege de percheziţie a recoltelor devine indispensabilă pe zi ce 
trece. 

In plus, va fi greu de stabilit sistemul care face cel mai mult rău în perioadele de foamete: 
comerţul liber sau comerţul la preţ maxim. Dar, oricare parte o veţi alege - şi nu puteţi evita 
alternativa - decepţia este certă iar dezastrul este imens. în sistemul de preţ maximal, produsele 
alimentare se ascund; teroarea creşte ca efectul legii, preţul proviziilor creşte; în scurt timp, circulaţia 
se opreşte şi urmează catastrofa, rapidă şi nemiloasă ca o bandă de jefuitori. în cadrul concurenţei, 
marşul flagelului este mai lent, dar nu mai puţin funest: câţi oameni epuizaţi sau morţi de foame 
înainte ca urcarea preţurilor pe piaţă să fi atras produsele comestibile! Câţi alţii au fost jefuiţi apoi! 
Aceasta este povestea acelui rege pe care Dumnezeu a vrut să-1 pedepsească pentru orgoliul său şi i-a 
dat posibilitatea să aleagă între trei zile de ciumă, trei luni de foamete sau trei ani de război. David a 
ales posibilitatea cea mai scurtă: economiştii o preferă pe cea mai lungă. Omul este atât de mizerabil 
încât preferă să-şi termine viaţa prin ftizie decât prin apoplexie: lui i se pare că nu moare la fel de 
mult. Acesta este motivul pentru care au fost atât de mult exagerate inconvenientele preţului 
maximal şi beneficiile schimbului liber. 

în rest, în ultimii 25 de ani Franţa nu a resimţit o foamete generală. Cauza nu este libertatea de 
comerţ, care ştie foarte bine, când vrea, să producă vidul în plenitudine şi foametea în plină 
abundenţă. Acest fenomen provine de la perfecţionarea căilor de acces care, prin scurtarea 
distanţelor, restabileşte în scurt timp echilibrul afectat pe moment de o penurie locală. Acesta este un 
exemplu notabil al tristului adevăr că, în societate, bunăstarea generală nu este niciodată rezultatul 
provenit din colaborarea voinţelor particulare! 

Cu cât aprofundăm acest sistem de tranzacţii iluzorii între monopol şi societate adică, aşa cum am 
explicat la § 1 din prezentul capitol, între capital şi muncă, între patriciat şi proletariat, cu atât mai 
mult descoperim că totul este prevăzut, reglementat şi executat conform cu această infernală 
maximă, necunoscută de Hobbes şi Machiavelli, teoreticieni ai despotismului: TOTUL DE CĂTRE 
POPOR ŞI TOTUL ÎMPOTRIVA POPORULUI. în timp ce munca produce, capitalul, sub masca unei 
false fecundităţi, profită şi abuzează; legislatorul, oferind medierea sa, a dorit să-1 recheme pe 
privilegiat la sentimentele fraterne şi să ocrotescă muncitorul cu garanţii. Datorită contradicţiei fatale 
de interese, constatăm în prezent că fiecare din aceste garanţii este un instrument de supliciu. Ar fi 
nevoie de o sută de volume, de viaţa a zece oameni şi de un piept de fier ca să fie povestite, din acest 
punct de vedere, crimele statului faţă de cel sărac şi infinita varietate a torturilor sale. O privire 
sumară asupra principalelor categorii ale statului va fi suficientă ca să putem estima spiritul şi 
economia. 

După tulburarea spiritele prin haosul legilor civile, comerciale şi administrative, după obscurizarea 
noţiunii de just prin multiplicarea contradicţiei şi după crearea necesităţii unei caste întregi de 
interpreţi, a devenit necesară organizarea represiunii delictelor şi asigurarea penalizării lor. Justiţia 
penală, acest ordin aşa de bogat al marii familii de neproductivi, a cărei întreţinere costă Franţa 30 de 
milioane, a devenit pentru societate un principiu de existenţă necesar ca pâinea pentru viaţa omului, 
dar cu diferenţa că omul trăieşte din produsul mâinilor sale în timp ce societatea îşi devorează 
membrii şi se hrăneşte din propria sa carne. 

Conform unor economişti, se enumeră: 

La Londra 1 criminal la 89 de locuitori 
La Liverpool 1 criminal la 45 de locuitori 
La Newcastle 1 criminal la 27 de locuitori 

Dar aceste cifre sunt inexacte şi, oricât de înspăimântătoare ar fi, ele nu exprimă adevăratul grad de 
perversitate socială a statului. Trebuie să determinăm numărul de vinovaţi recunoscuţi şi numărul 
delictelor. Activitatea instanţelor penale este numai un mecanism special, util pentru punerea în 
relief a distrugerii morale a umanităţii sub regimul monopolului; dar această expunere oficială este 
departe de a cuprinde răul în întreaga sa extensiune. Iată alte cifre care ne vor conduce la o evaluare 
aproximativă mai precisă. 



Tribunalele corecţionale din Paris au judecat: 
în 1835.... 106467 de cazuri, 
în 1836.... 128489 
în 1837.... 140247 

Să presupunem că progresiunea a continuat până în 1846; la acest total de afaceri corecţionale 
adăugăm dosarele de la instanţele penale, chestiuni poliţieneşti simple şi toate infracţiunile 
necunoscute sau care sunt lăsate nepedepsite - infracţiuni care, după spusele magistraţilor, depăşesc 
cu mult numărul celor care ajung injustiţie. Astfel vom ajunge la concluzia că în oraşul Paris se 
comit într-un an mai multe infracţiuni decât numărul locuitorilor. Dat fiind că din numărul acestor 
presupuşi infractori trebuie scăzut numărul de copii de 7 ani şi mai puţin, vom fi nevoiţi să constatăm 
că fiecare cetăţean este vinovat de trei sau patru ori pe an faţă de ordinea stabilită. 

Astfel, sistemul de proprietate se menţine la Paris numai prin comiterea unui milion sau două 
milioane de delicte! Dacă toate aceste infracţiuni ar fi ale unui singur om, argumentul va supravieţuii 
întotdeauna: acest om este ţapul ispăşitor, pe capul lui cad toate păcatele lui Israel: ce importanţă are 
numărul de culpabili, din momentul în care justiţia îşi are contingentul ei? 

Violenţa, sperjurul, jaful, escrocheria, dispreţul faţă de oameni şi societate provin din esenţa 
monopolului; aceste lucruri decurg natural, cu o regularitate perfectă şi conform cu legi atât de certe 
încât perpetuarea lor poate fi calculată. Din datele despre populaţie, situaţia industriei şi a 
progresului său poate fi dedusă cu rigurozitate statistica moralei. Economiştii încă nu ştiu care este 
principiul valorii dar ei cunosc proporţionalitatea crimei cu precizia câtorva decimale. Fiecare mie de 
suflete, are numărul său de răufăcători şi condamnări: datele nu înşală. Aceasta este una din cele mai 
frumoase aplicaţii ale calculului probabilităţilor şi cea mai avansată ramură a ştiinţei economice. 
Dacă socialismul ar fi inventat această teorie acuzatoare, toată lumea ar fi invocat calomnia. 

Care este aici elementul suplimentar care trebuie să ne surprindă? Aşa cum mizeria este rezultatul 
necesar al contradicţiilor din societate, rezultat care poate fi determinat matematic pe baza 
procentului de dobândă, a cifrei de salarii şi a preţurilor din comerţ, în mod similar, crimele şi 
delictele sunt un alt efect al aceluiaşi antagonism care, precum cauza sa, este susceptibil de a fi 
evaluat prin calcul. Materialiştii au tras cele mai prosteşti concluzii din această subordonare a libertăţii 
faţă de legile numerelor: ca şi cum omul nu ar fi influenţat de mediul înconjurător şi, dat fiind că 
mediul înconjurător este guvernat de legi inexorabile, el nu ar trebuii să resimtă repercusiunea acestor 
legi în manifestările sale cele mai libere! 

Acelaşi caracter de necesitate pe care l-am arătat mai înainte în stabilirea şi susţinerea justiţiei 
penale este reîntâlnit, sub un aspect mai metafizic, în moralitatea ei. 

Toţi moraliştii cred că pedeapsa trebuie să schimbe infractorul şi, în consecinţă, acesta să se 
îndepărteze de tot ce ar putea cauza degradarea sa. Departe de mine să combat această tendinţă 
binecuvântată a spiritelor şi să denigrez încercările care au adus gloria celor mai mari oameni din 
antichitate. în ciuda ridicolului care uneori se leagă de numele său, filantropia va rămâne, în ochii 
posterităţii, caracteristica cea mai onorabilă a epocii noastre: abolirea pedepsei cu moartea, numai 
amânată, eliminarea stigmatului, studii despre detenţia în celule, stabilirea unor ateliere de muncă în 
închisori şi o mulţime de alte reforme, pe care nici măcar nu le pot menţiona, sunt dovada unui 
progres real în morala şi ideile noastre. Autorul creştinismului, într-un impuls sublim de iubire, 
povestea despre regatul său mistic, unde păcătosul pocăit trebuia să fie glorificat deasupra dreptului 
inocent; această utopie despre caritatea creştină a devenit legământul societăţii noastre incredule. 
Când ne gândim la unanimitatea sentimentelor care predomină despre acest subiect, ne întrebăm cu 
surprindere ce împiedică împlinirea acestui legământ? 

Din păcate, această neîmplinire provine de la faptul că raţiunea este mai puternică ca dragostea, iar 
logica mai tenace decât crima; aici şi în întreaga civilizaţie domneşte o contradicţie insolubilă. Să nu 
ne rătăcim în lumi fantastice; să îmbrăţişăm adevărul în nuditate sa înfricoşătoare. 

Crima face ruşinea, nu eşafodul, 
spune un proverb. Omul este degradat prin simplul fapt că este pedepsit, cu condiţia să merite acest 
lucru: pedeapsa îl face infam, nu în virtutea definiţiei din cod ci din cauza greşelii care motivat 
pedeapsa. Deci, ce importanţă are materialitatea supliciului? Ce importanţă au toate sistemelor voastre 
penitenciare? Voi acţionaţi este pentru a vă satisface sensibilitate dar astfel nu este reabilitat 
nenorocitul lovit de justiţia voastră. Vinovatul, stigmatizat de pedeapsă, este incapabil să se 
reconcilieze; pata lui nu poate fi ştearsă iar blestemul său este etern. Dacă s-ar fi putut să fie altfel, 



pedeapsa nu ar mai fi proporţională cu infracţiunea; ea ar fi numai o ficţiune, nu ar mai fi nimic. Cel 
care a comis un furt minor din cauza mizeriei şi se lasă pe seama justiţiei, rămâne pentru totdeauna 
duşmanul lui Dumnezeu şi al oamenilor; pentru el ar fi fost mai bine să nu fi venit pe lume; Iisus 
Hristos a spus: Bonum erat ei, si natus nonfuisset homo iile [NT 154]. Creştinii şi necredincioşii nu 
contestă ceea ce Isus Hristos a declarat: dintre toate revelaţiile Evangheliei, neiertarea ruşinii este 
singura care a fost înţeleasă de lumea proprietară. Astfel, separat de natură prin monopol, exclus din 
omenire prin mizerie, sursa delictului şi a pedepsei, ce refugiu mai are plebeul care nu se poate hrăni 
din muncă şi care nu este destul de puternic pentru a lua ? 

O forţă publică este indispensabilă pentru a conduce acest război ofensiv şi defensiv împotriva 
proletariatului: puterea executivă provine din necesităţile legislaţiei civile, ale administraţiei şi 
justiţiei. Cele mai frumoase speranţe s-au spulberat şi au devenit decepţii amarnice. 

Precum legiuitorul, primarul oraşului şi judecătorul, prinţul s-a dat drept reprezentant al autorităţii 
divine. Ca apologet al săracului, al văduvei şi al orfanului, el a promis că în jurul tronului vor domni 
libertatea şi egalitatea, că va ajuta munca şi că va asculta vocea poporului. Poporul s-a aruncat cu 
dragoste în braţele puterii. Când experienţa a făcut poporul să simtă că puterea îi este potrivnică, în 
loc să învinovăţească instituţia, poporul a acuzat prinţul, fără să vrea să înţeleagă vreodată că prinţul 
este prin natura şi menirea sa căpetenia neproductivilor şi cel mai mare dintre monopolişti. în aceste 
condiţii, era imposibil ca prinţul să accepte cauza poporului şi să acţioneze în favoarea lui. 

Oricare critică a formei sau a actelor guvernamentale ajunge la această contradicţie esenţială. 
Când aşa zişii teoreticieni ai suveranităţii poporului pretind că remediul tiraniei exercitată de putere 
este ca suveranitatea poporului să provină din sufragiul popular, ei numai se răsucesc în cuşca lor, la 
fel ca veveriţa. Din momentul în care condiţiile constitutive ale puterii - autoritatea, proprietatea, 
ierarhia - sunt conservate, sufragiul poporului este numai consinţământul poporului la propria sa 
asuprire: acesta este cel mai neghiobesc şarlatanism. 

In sistemul autorităţii, indiferent dacă este de provenienţă monarhică sau democratică, puterea este 
organul nobil al societăţii; societatea trăieşte şi activează prin putere, orice iniţiativă emană de la ea, 
întreaga ordine şi perfecţiune sunt produsul său. Conform definiţiilor ştiinţei economice - definiţii 
care se armonizează cu realitatea - puterea este seria de neproductivi la reducerea cărora organizarea 
socială trebuie să aspire nelimitat. Deci, cum poate fi realizat jurământul economiei politice şi 
jurământul poporului cu principiul autorităţii, care este aşa de important la democraţi? în cadrul 
acestei ipoteze, guvernul este totul; cum va deveni guvernul un servitor ascultător, un organ 
subaltern? Cum este posibil ca prinţul să fi primit puterea numai ca să o slăbească şi cum ar acţiona el 
spre propria sa eliminare, având ordinea ca obiectiv? Cum să nu se preocupe el de propria sa 
fortificare, de mărirea personalului său, de obţinerea neîncetată de noi subvenţii şi, în cele din urmă, 
de independenţa sa faţă de popor, condiţie esenţială pentru orice putere provenită din popor? 

Se susţine că poporul îşi numeşte legislatorii şi, prin intermediul lor, aduce la cunoştiinţa puterii 
voinţa sa; astfel, poporul va fi întotdeauna capabil să oprească excesele şi va îndeplini simultan rolul 
de prinţ şi suveran. Iată, în două cuvinte, utopia democraţilor, eterna mistificare cu care ei abuzează 
de proletariat. 

Dar oare poporul va legifera împotriva puterii, împotriva principiului de autoritate şi ierarhie, care 
este principiul esenţial al societăţii împotriva libertăţii şi proprietăţii? Conform ipotezei noastre, 
acest lucru este mai mult ca imposibil, el este contradictoriu. Deci, vor fi păstrate proprietatea, 
monopolul, concurenţa, privilegiile industriale, inegalitatea averilor, preponderenţa capitalului, 
centralizarea ierarhică zdrobitoare, opresiunea administrativă, arbitrariul juridic. Dat fiind că este 
imposibil ca un guvern să nu acţioneze în sensul principiului său, capitalul va rămâne divinitatea 
societăţii iar poporul, întotdeauna exploatat şi umilit, va beneficia numai de demonstraţia neputinţei 
sale în încercarea sa de a fi suveran. 

Partizanii puterii, toţi aceşti doctrinari dinastico-republicani, se deosebesc între ei numai cu privire 
la tactică, după ce au ajuns să administreze, se flatează că fac reforme peste tot. Ce să reformeze ? 

Reformarea constituţiei? Este imposibil. Când masa naţiunii va intra în adunarea constitutivă, ea 
va pleca de acolo numai după ce va fi votat servitutea sa într-o altă formă sau după ce va fi declarat 
anularea acesteia. 

Reformularea codului, opera imperatorului, substanţa pură a dreptului roman şi a cutumei? Este 
imposibil. Cu ce puteţi înlocuii rutina voastră proprietărească, în afară de căre nu vedeţi şi nu auziţi 
nimic? Cu ce puteţi înlocuii legile voastre despre monopol, în legătură cu care imaginaţia voastră este 



incapabilă să depăşească bariera? De mai bine de o jumătate de veac, monarhia şi democraţia, aceste 
două sibile pe care le-am moştenit de la antici, şi-au potrivit oracolele printr-o tranzacţie 
constituţională. De când înţelepciunea prinţului s-a pus la unison cu vocea poporului, ce revelaţie a 
reieşit? Ce principiu de ordine a fost descoperit ? Ce ieşire din labirintul privilegiului a fost 
descoperită? înainte ca prinţul şi poporul să fi semnat acest ciudat compromis, cu ce nu se asemănau 
ideile lor? De când fiecare se forţează să destrame pactul, care este diferenţa dintre ei? 

Micşorarea îndatoririle publice, repartizarea impozitele pe o bază mai echitabilă? Este imposibil: 
întotdeauna, omul din popor va furniza armatei şi fiscului mult decât contingentul său. 

Reglementarea monopolului, înfrânarea concurenţei? Imposibil; veţi ucide producţia. 

Deschiderea de noi pieţe? Imposibil. 

Organizarea creditului? Imposibil. 

Atacul autorităţii? Imposibil. [NT 155] 

înfiinţarea unor ateliere naţionale pentru a asigura un venit minimal muncitorilor, în caz de şomaj . 
Alocarea unei cote de profit angajaţilor? Imposibil. Esenţa guvernului este să se poată ocupa de 
muncă numai pentru înrobirea muncitorilor, aşa cum guvernul se ocupă de produse numai pentru a-şi 
încasa dijma. 

Repararea efectele dezastruoase ale maşinilor printr-un sistem de indemnizare? Imposibil. 
Combaterea prin reglementări a influenţei abrutizante a diviziunii parcelare? Imposibil. 
A face astfel ca poporul să se bucure de beneficiile educaţiei? Imposibil. 

Stabilirea unui tarif al preţurilor şi al salariilor, fixarea valorii obiectelor de autoritatea suverană? 
Imposibil, imposibil. 

Dintre toate reformele solicitate de societatea în pericol, nici una nu este de competenţa puterii, nu 
poate fi realizată de putere fiindcă acest lucru îi este respingător pentru esenţa sa şi nu este dat omului 
să unifice ceea ce Dumnezeu a divizat. 

Partizanii iniţiativei guvernamentale ne vor spune să recunoaştem cel puţin că, pentru realizarea 
revoluţiei promise de dezvoltarea antinomiilor, puterea va fi un auxiliar puternic. Atunci, de ce vă 
opuneţi la o reformă care va pune puterea în mâinile poporului şi astfel va fi atât de utilă pentru 
concepţiile voastre ? Reforma socială este scopul; reforma politică este instrumentul: dacă aspiraţi la 
obiectiv, de ce respingeţi instrumentul? 

în prezent, acesta este raţionamentul întregii prese democrate, căreia îi mulţumesc din tot sufletul 
că, în sfârşit, a proclamat chiar ea neantul teoriilor sale prin această profesiune de credinţă quasi- 
socialistă. Deci, democraţia revendică în numele ştiinţei o reformă politică ca preliminar al reformei 
sociale. Dar, ştiinţa protestează împotriva acestui subterfugiu care este o insultă pentru ea; ştiinţa 
repudiază orice alianţă cu politica şi, foarte departe de a se aştepta la cel mai mic ajutor, ea trebuie 
să înceapă opera excluderilor sale prin politică. 

Spiritul uman are atât de puţină afinitate pentru adevăr! Când văd că democraţia, socialista de 
ieri, solicită permanent capital pentru a combate influenţa capitalului; bogăţie pentru a remedia 
pauperitatea; renunţarea la libertate cu scopul de a organiza libertatea; reformarea guvernului pentru 
a reforma societatea; când văd democraţia, după cum spuneam, asumându-şi răspunderea pentru 
societate cu condiţia ca problemele sociale să fie îndepărtate sau rezolvate, am impresia că aud o 
ghicitoare care, înainte să răspundă la întrebările celor care o consultă, începe să-i întrebe despre 
vârsta lor, situaţia lor, familia lor şi toate circumstanţele din viaţa lor. Vai, vrăjitoare nenorocită, dacă 
ştii care este viitorul, dacă ştii cine sunt şi ce vreau, de ce mă întrebi pe mine aceste lucruri? 

Voi răspunde democraţilor: dacă ştiţi cum trebuie să utilizaţi puterea, dacă ştiţi cum trebuie 
organizată puterea, atunci posedaţi ştiinţa economică. Dacă posedaţi ştiinţa economică, dacă deţineţi 
cheia contradicţiilor ei, dacă puteţi organiza munca, dacă aţi studiat legile de tranzacţie, atunci nu 
aveţi nevoie de capitalurile naţiunii şi nici de puterea publică. începând de azi sunteţi mai puternici ca 
banii, mai puternici decât puterea. Prin faptului că muncitorii sunt alături de voi, sunteţi singurii 
stăpâni ai producţiei; comerţul,industria şi agricultura sunt înlănţuite de voi; voi dispuneţi de tot 
capitalul social; voi sunteţi arbitrii impozitului; voi blocaţi şi călcaţi în picioare monopolul. Ce altă 
iniţiativă, ce altă autoritate mai mare invocaţi voi? Cine vă împiedică să aplicaţi teoriile voastre? 

în general, economia politică este urmată şi acreditată; toate elementele au un aspect adevărat şi 
unul fals. Problema se reduce la combinarea elementelor economice astfel ca totalitatea lor să nu 
constituie o contradicţie. 



Nici dreptul civil nu este o piedică: această lege consacră rutina economică numai pentru 
avantajele cauzei sale şi în ciuda inconvenienţelor. La fel ca economia politică, în esenţă, dreptul 
civil este susceptibil de a se înclina în faţa tuturor exigenţelor enunţate de o sinteză exactă şi, prin 
urmare, vă este favorabil cum nu se poate cere mai mult. 

In cele din urmă, puterea, ultima expresie a antagonismului, creată numai pentru a apăra legea, 
poate fi un obstacol numai dacă se neagă singură. 

Deci, încă o dată, ce vă opreşte ? 

Dacă posedaţi ştiinţa socială, ştiţi că problema asocierii constă în a-i organiza nu numai pe cei 
neproductivi - slavă cerului, a mai rămas puţin de făcut din acest aspect. Trebuie organizaţi 
producătorii iar astfel capitalul să fie supus şi puterea subordonată. Acesta este războiul pe care 
trebuie să-1 purtaţi: războiul forţei de muncă împotriva capitalului; războiul libertăţii împotriva 
autorităţii, războiul producătorului împotriva neproducătorului, războiul egalităţii împotriva 
privilegiului. Ceea ce solicitaţi voi, pentru a duce acest război la bun sfârşit, este exact ceea ce ar fi 
trebuit să combateţi. Pentru a combate şi a reduce puterea, pentru a plasa puterea la locul său în 
societate nu serveşte la nimic să fie schimbaţi titularii puterii şi nici să fie adusă vreo variantă în 
manevrele lor: trebuie descoperită o combinaţie agricolă şi industrială prin intermediul căreia puterea, 
care azi este dominatoarea al societăţii, să devină sclav. Aveţi secretul acestei combinaţii? 

Dar ce spun eu? Voi nu sunteţi de acord exact cu acest lucru. Aşa cum nu puteţi concepe 
societatea fără ierarhie, voi v-aţi făcut apostolii autorităţii; adoratori ai puterii, voi vă gândiţi numai 
să consolidaţi puterea şi să amuţiţi libertatea. Maxima voastră preferată este că binele poporului 
trebuie să fie realizat în ciuda poporului; în loc să începeţi reforma socială prin exterminarea puterii 
şi a politicii, voi aveţi nevoie de reconstrucţia puterii şi a politicii. Apoi, prezentaţi o serie de 
contradicţii care dovedesc buna voastră credinţă. Aristocraţii şi monarhişti, concurenţii voştri, ştiu 
bine că aceste contradicţii prezentate de d- voastră sunt iluzorii. Prin intermediul acestor contradicţii, 
voi ne promiteţi, în numele puterii, economia cheltuielilor, repartiţia echitabilă a impozitelor, 
protecţia muncii, educaţia gratuită, sufragiu universal şi toate utopiile care sunt detestate de autoritate 
şi proprietate. Puterea în mâinile voastre nu a făcut decât să pericliteze: din această cauză nu aţi putut 
să o păstraţi şi din acest motiv la data de 18 brumar [NT 156], a fost nevoie de numai patru oameni 
ca să vă deposedeze de ea. Din această cauză, în prezent, burghezia, pasionată de putere ca voi şi 
doritoare de o autoritate puternică, nu o să vă înapoieze puterea. 

Astfel puterea, instrumentul forţei colective, creată în societate pentru a servi ca mediator între 
muncă şi privilegiu, este înlănţuită de capital şi îndreptată împotriva proletariatului. Nici o reformă 
politică nu este capabilă să rezolve această contradicţie, fiindcă, după cum mărturisesc chiar 
politicienii, o asemenea reformă nu va face decât să dea mai multă energie şi extensie puterii. Fără 
cel puţin inversarea ierarhiei şi dizolvarea societăţii, niciodată puterea nu se va putea atinge de 
prerogativele monopolului. Deci, pentru clasele muncitoare, problema constă nu în a cuceri ci de a 
învinge simultan puterea şi monopolul. Acest lucru înseamnă ca din măruntaiele poporului, din 
profunzimile muncii, să provină o autoritate mai mare, un element mai puternic care să încercuiască 
şi să subjuge capitalul şi statul. Orice propunere de reformă care nu îndeplineşte această condiţie este 
pur şi simplu un flagel în plus, o vargă de veghe, virgam vigilantem spunea un profet [NT 157], care 
ameninţă proletariatul. 

încoronarea acestui sistem este religia. Nu am intenţia să mă ocup aici de valoarea filozofică a 
opiniilor religioase, să povestesc istoria lor sau să le caut interpretarea. Mă limitez să consider 
originea economică a religiei, legătura sa secretă cu statul, locul pe care îl ocupă în succedarea 
manifestaţiilor sociale. 

Omul, fiind disperat să găsească echilibrul forţelor sale, se avântă, ca să spun aşa, în afara propriei 
sale persoane şi caută în infinit aceea armonie suverană, a cărei împlinire este pentru el cel mai înalt 
grad al raţiunii, al forţei şi al fericirii. Omul nu se poate armoniza cu el însuşi, îngenunchează în faţa 
lui Dumnezeu şi se roagă. El se roagă iar rugăciunea sa, un imn cântat la Dumnezeu, este o blasfemie 
împotriva societăţii. 

Omul îşi spune că autoritatea şi puterea îi vin de la Dumnezeu. Deci, să-1 ascultăm pe Dumnezeu şi 
pe prinţ. Obedite Deo et principibus. [NT 158] Legea şi justiţia îmi vin de la Dumnezeu, Per me 
reges regnant et potentes decernunt justitiam [NT 159]: să respectăm spusele legislatorului şi ale 
magistratului. Dumnezeu face ca munca să prospere, Dumnezeu măreşte şi micşorează bogăţiile, fie 
ca voinţa Sa să fie împlinită! Dominus dedit, Dominus abstulit, stai nomen Domini benedictum. 



[NT 1 60] Dumnezeu mă pedepseşte când mă devorează mizeria şi când sunt persecutat pentru 
justiţie: să acceptăm cu respect flagelurile de care mizericordia sa se foloseşte pentru a ne purifica. 
Humiliamini igitur sub potenţi mânu Dei. [NT 161] Această viaţă, dată de Dumnezeu, este numai un 
calvar care mă duce la mântuire: să fugim de plăcere; să iubim şi să căutăm durerea; să facem 
deliciile din penitenţele noastre. Tristeţea care vine de la nedreptate este o graţie din ceruri, ferice de 
care plâng! Beati qui lugentl [NT 162]... Haec est enim gratia, si quis tristitias sustinet, pacieni 
injuste.[NT 163] 

Cu un secol în urmă, în timp ce predica în faţa unui auditoriu format din oameni de finanţe şi mari 
seniori, un misionar făcea dreptate acestei moralităţi odioase. "Ce am făcut?" a strigat el, cu lacrimi. 
"I-am întristat pe cei săraci, cei mai buni prieteni ai Dumnezeului meu! Am predicat rigorile 
penitenţei în faţa nenorociţilor fără pâine! Aici, unde văd numai oameni puternici şi bogaţi, care 
asupresc omenirea suferindă, aici ar trebuii să fac să răsune cuvântul Domnului cu toată puterea 
tunetului său! " 

Să recunoaştem, totuşi, că teoria resemnării a servit societate prin împiedicarea revoltei. Religia e 
a consacrat inviolabilitatea puterii şi a privilegiului prin dreptul divin şi a dat omenirii puterea să-şi 
continue traseul şi epuizeze contradicţiile. Fără această bandou pus pe ochii societăţii, societatea ar fi 
fost dizolvată de o mie de ori. Societatea a trebuit să sufere ca să se vindece; religia, consolatoarea 
celor mâhniţi, a decis că cel sărac este cel care trebuie să sufere. Această suferinţă ne-a dus acolo 
unde ne aflăm în ziua de azi. Civilizaţia datorează muncitorului toate minunile sale şi îi mai datorează 
viitorul şi existenţa sa pentru sacrificiul său voluntar. Oblatus quia est ipse voluit et livore ejus sanati 
sumus. [NT 164] 

O, popor de muncitori! Popor dezmoştenit, înjosit, surghiunit! Popor întemniţat, judecat şi ucis! 
Popor dispreţuit, popor veştejit! Oare nu ştii că există o limită, chiar şi pentru răbdare, chiar şi pentru 
devotament? Tu nu ştii că există o limită, chiar şi la răbdare, chiar şi la devotament? Nu vei înceta 
oare să-ţi apleci urechea la aceşti oratori ai misticismului, care -ţi spun să te rogi şi să aştepţi, care 
propovăduiesc mântuirea fie prin religie, fie prin putere şi cuvintele lor vehemente şi răsunătoare care 
te captivează? Destinul tău este o enigmă care nu o pot rezolva forţa fizică, curajul sufletesc, 
iluminările entuziasmului sau exaltarea vreunui sentiment. Cei care îţi spun contrariul, te înşeală şi 
toate discursurile lor servesc numai să amâne ceasul izbăvirii tale apropiate. Ce sunt entuziasmul şi 
sentimentul, ce este o poezie zadarnică atunci când se confruntă cu necesitatea? Pentru a înfrânge 
necesitatea, există numai necesitatea în sine, ultima raţiune a naturii, pura esenţă a materiei şi a 
spiritului. 

Astfel, contradicţia valorii, provenită din necesitatea liberului arbitru, trebuia să fie înfrântă prin 
proporţionalitatea valorii, o altă necesitate produsă prin unirea dintre libertate şi inteligenţă. Dar, 
pentru ca această victorie a muncii inteligente şi libere să-şi poată produce toate rezultatele sale, era 
necesar ca societatea să treacă printr-o lungă peripeţie de chinuri cumplite. 

Deci, a fost necesar ca munca să se divizeze pentru a-şi mări puterea; ca rezultat al acestei 
diviziuni, a existat necesitatea de degradare şi pauperizare a muncitorului. 

A fost necesar ca această diviziune primordială să se reconstituie în instrumente şi combinaţii 
savante; prin această reconstituire, a fost necesar ca muncitorul subordonat să-şi piardă salariul său 
legitim şi practica industriei care îl hrănea. 

A fost necesar să vină concurenţa pentru a emancipa libertate, care pe punctul de a pieri; a fost 
necesar ca această eliberare să ducă la o vastă eliminare a muncitorilor. 

A fost necesar ca producătorul, înnobilat prin arta sa, aşa cum războinicul era altădată înnobilat de 
arme, să-şi ducă sus baniera pentru ca vitejia omului să fie onorată în muncă la fel ca în război. A fost 
necesar ca proletariatul să se nască imediat din privilegiu. 

A fost necesar ca societatea să-1 ia în ocrotirea sa pe plebeul înfrânt, cerşetor şi pribeag. A fost o 
necesar ca această ocrotire să se convertească într-o nouă serie de suplicii. 

Vom întâlni în calea noastră şi alte necesităţi, care vor dispare toate, la fel ca primele, din cauza 
unor necesităţi mai mari, până când, în cele din urmă, va veni egalizarea generală, necesitatea 
supremă, faptul triumfător care trebuie să stabilească definitiv domnia muncii. 

Dar această soluţie nu poate proveni dintr-un atac surprinzător sau dintr-o tranzacţie zadarnică. 
Este imposibil ca munca şi capitalul să fie asociate aşa cum este imposibil să se producă fără muncă 
şi fără capital. Este la fel de imposibil de a crea egalitatea prin putere; este imposibil să fie suprimate 
puterea şi egalitatea şi este imposibil să fie creată o societate fără oameni şi fără stat. 



Repet, este necesar ca o FORŢĂ MAJORĂ să inverseze actualele formule ale societăţii; este 
necesar ca MUNCA poporului, să supună capitalul în favoarea poporului şi să-i livreze puterea. Acest 
lucru nu trebuie îndeplinit prin bravura sau sufragiile poporului şi nici printr-o combinaţie savantă, 
imortală, ineluctabilă. 



Capitolul VIII 

Despre responsabilitatea omului şi a lui Dumnezeu, sub regimul 
legii de contradicţie, sau soluţia problemei despre Providenţă. 



Anticii acuzau natura umană de prezenţa răului în lume. 

Teologia creştină nu a făcut decât să brodeze această temă în stilul ei; dat fiind că această teologie 
rezumă întreaga perioadă religioasă, de la originea societăţii până în vremea noastră, se poate spune că 
dogma păcatului din Geneză dobândeşte astfel cel mai înalt grad de probabilitate, având în favoarea sa 
acordul speciei umane. 

Dat fiind că după toate mărturiile înţelepciunii antice, fiecare popor îşi apără şi îşi glorifică 
instituţiile, ca şi cum acestea ar fi excepţionale, cauza răului nu trebuie să fie atribuită religiilor, 
guvernelor sau obiceiurilor tradiţionale acumulate prin respectul generaţiilor; cauza răului trebuie să 
fie atribuită unei perversiuni primitive, unei soi de răutate congenială a voinţei omului. Cum o fiinţă 
s-a putut corupe şi perverti de la origine? Anticii s-au eschivat de această dificultate prin apologi: 
mărul lui Eva [NT 165] şi cutia lui Pandora [NT 166] au rămas celebre printre soluţiile lor simbolice. 

Antichitatea a inclus în miturile sale întrebarea despre originea răului şi a rezolvat-o în alt mit, 
afirmând fără ezitare criminalitatea speciei noastre ab ovo. [NT 167] 

Deci, nu numai că antichitatea a pus problema despre originea răului în miturile sale; antichitatea 
a rezolvat această problemă printr-un alt mit afirmând, fără să ezite o clipă, criminalitatea speciei 
noastre ab ovo. 

Filozofii moderni au invocat împotriva dogmei creştine o dogmă la fel de obscură: depravarea 
societăţii. în stilul său peremptoriu, Rousseau exclamă: Omul se naşte bun, dar societatea - adică 
formele şi instituţiile societăţii - îl depravează. în aceşti termeni a fost formulat paradoxul sau, mai 
bine spus, protestul filozofului de la Geneva. 

Evident, această idee este numai inversarea ipotezei din Antichitate care acuză omul individual; 
Rousseau acuză omul colectiv. în fond, întotdeauna este aceeaşi propoziţie, o propoziţie absurdă. 

Cu toate acestea, în ciuda identităţii fundamentale a principiului, formula lui Rousseau era un 
progres tocmai pentru că era o opunere; astfel, această formulă a fost întâmpinată cu entuziasm şi a 
devenit simbolul unei reacţii plină de antilogii şi inconsecvenţe. Ciudat! Socialismul modern revine la 
anatema fulminată împotriva societăţii de autorul lucrării Emile. [NT 168] 

De 70 sau 80 de ani, principiul perversiunii sociale a fost exploatat şi popularizat de diferiţi sectari 
care, cu toate că îl copiază pe Rousseau, resping din răsputeri filozofia anti-socială a acestui autor 
care, fără să perceapă că astfel ei aspiră la reforma societăţii şi sunt la fel de nesociali sau nesociabili 
ca el. Este un spectacol ciudat de a-i vedea pe aceşti pseudo-inovatori care, după Jean Jacques, 
condamnă monarhia, democraţia, proprietatea, comunitatea, al tău şi al meu, monopolul, salariatul, 
poliţia, impozitul, luxul, comerţul, banii, într-un cuvânt, tot ceea ce constituie societatea şi fără de 
care societatea nu poate fi concepută. Apoi, ei îl acuză pe acelaşi Jean Jacques de mizantropie şi 
paralogism, pentru că după ce a perceput neantul tuturor utopiilor, el a semnalat antagonismul 
civilizaţiei şi a concluzionat riguros împotriva societăţii, deşi a recunoscut că fără societate nu există 
umanitate. 

îi sfătuiesc să recitească Emile şi Contractul social pe cei care îşi închipuie, având încredere în 
calomniatori şi plagiatori, că Rousseau şi-a formulat teza sa numai dintr-o zadarnică dorinţă de 
originalitate. Acest admirabil dialectician a fost condus la negarea societăţii din punctul de vedere al 
justiţiei, deşi a fost forţat să o recunoască drept necesară; în mod asemănător noi, cei care credem 



într-un progres indefinit, nu încetăm să negăm, ca normală şi definitivă, situaţia actuală a societăţii. 
Singura diferenţă dintre noi şi Rousseau este că, printr-o combinaţie politică şi un sistem educaţional 
care îi era specific, Rousseau se străduia să aducă omul mai aproape de ceea ce el numea natura, care 
era pentru el idealul societăţii; noi, instruiţi într-o şcoală mai profundă, susţinem că sarcina societăţii 
este de a-şi rezolva permanent antinomiilor sale, o chestiune de care Rousseau nu ar fi putut avea nici 
o idee. Astfel, în afară de sistemul expus în Contractul social, abandonat în prezent şi în ce priveşte 
numai critica, socialismul, orice ar spune, este încă în aceeaşi poziţie ca Rousseau, adică este forţat 
să reformeze permanent societatea sau, cu alte cuvinte, să o nege în veci. 

Pe scurt, Rousseau a declarat sumar şi definitiv, ceea ce socialiştii repetă amănunţit şi în fiecare 
moment al progresului, că ordinea socială este imperfectă şi întotdeauna îi lipseşte ceva. Greşeala lui 
Rousseau nu este şi nu poate fi în această negare a societăţii: după cum vom demonstra, greşeala sa 
este că nu a ştiut să-şi urmeze propriul argument până la sfârşit şi să nege simultan societatea, omul 
şi pe Dumnezeu. 

în orice caz, teoria inocenţei omului, corelativă cu cea a depravării societăţii, a ajuns să 
predomine. Imensa majoritate a socialiştilor - Saint-Simon, Owen, Fourier şi discipolii lor, comuniştii, 
democraţii, progresiştii de toate speciile - au respins complet mitul creştin al decăderii pentru a-1 
înlocuii cu sistemul unei aberaţii al societăţii. Dat fiind că majoritatea acestor sectari, în ciuda 
impietăţii lor flagrante, erau încă prea religioşi, prea pioşi pentru a împlini opera lui Jean Jacques şi 
pentru a aduce până în faţa lui Dumnezeu responsabilitatea pentru rău, ei au găsit cum să deducă de la 
ipoteza lui Dumnezeu dogma bunătăţii înnăscute a omului şi s-au pus să fulmineze din toate puterile 
împotriva societăţii. 

Consecinţele teoretice şi practice ale acestei reacţii au fost: că răul, efectul luptei interne şi 
externe, în esenţa sa anormal şi tranzitoriu, a făcut ca instituţiile penitenciare şi represive să fie şi ele 
tranzitorii; că în om nu există viciu înnăscut, dar mediul în care trăieşte i-a depravat înclinaţiile; că 
civilizaţia a greşit în legătură cu propriile sale tendinţe; că siluirea este imorală; că pasiunile noastre 
sunt sfinte; că proprietatea [NT 1 69] este sfântă şi trebuie revendicată precum virtutea, pentru că 
Dumnezeu, care ne-a făcut să o dorim, este sfânt. Când femeile au venit să ajute elocvenţa 
filozofilor, un potop de proteste anti-restrictive a căzut pe publicul încremenit de uimire, quasi de 
vulva erumpens, ca să fac o comparaţie din Sfânta Scriptură. [NT 1 70] 

Scrierile acestei şcoli pot fi recunoscute prin stilul evanghelic, teismul ipohondrie şi mai ales 
prin dialectica lor enigmatică. 

"Natura umană", spune M. Louis Blanc, "este acuzată de aproape toate defectele noastre; viciul 
instituţiilor sociale ar trebuii să fie cel acuzat. Priviţi în jurul vostru: câte aptitudini sunt deplasate şi, 
ÎN CONSECINŢĂ, sunt corupte? Câte activităţi au devenit turbulente fiindcă nu şi-au găsit scopul 
legitim şi natural! Ne siluim pasiunile noastre să traverseze un mediu impur; ele se strică: ce este 
suprinzător în acest lucru? Să fie pus un om sănătos într-un spaţiu infestat, el inhalează moartea. . . 
Civilizaţia a luat un drum greşit... şi a spune că nu ar fi putut fi altfel înseamnă a pierde dreptul de a 
vorbi despre echitate, moralitate, progres; acest lucru înseamnă a pierde dreptul de a vorbi despre 
Dumnezeu. Providenţa dispare pentru a face loc celui mai grosolan fatalism." în lucrarea d-lui Blanc 
"Organizarea muncii", numele lui Dumnezeu este repetat de patruzeci de ori şi întotdeauna fără să 
spună ceva. Eu prefer să citez această lucrare fiindcă, după părerea mea, d-1 Blanc reprezintă mai bine 
opinia democratică avansată şi fiindcă mie îmi place să-1 onorez prin a-1 refuta. 

Socialismul, sprijinit de democraţia extremă, divinizează omul prin negarea dogmei despre 
decădere, inutilă pentru perfectizarea creaturii sale şi, în consecinţă, îl detronează pe Dumnezeu; prin 
laşitate spirituală, acelaşi socialism reafirmă Providenţa, chiar şi când neagă autoritatea providenţială 
a istoriei. 

Dat fiind că printre oameni contradicţia are cele mai mari şanse de reuşită, ideea despre o religie a 
plăcerii, reînnoită de Epicur în decursul unei eclipse a raţiunii publice, a fost considerată o inspiraţie a 
geniului naţional; prin această modalitate se face distincţia între noii teişti şi catolici. împotriva cărora 
primii au strigat în ultimii doi ani numai printr-o rivalitate a fanatismului. în prezent, moda este să se 
vorbească cu orice ocazie despre Dumnezeu şi să se facă declamaţii împotriva papei; este la modă să 
fie invocată Providenţa iar Biserica să fie batjocorită. Slavă Domnului, nu suntem deloc atei spunea 
într-o zi Reforma. [NT 171] Cu atât mai mult, prin adaus de inconsecvenţă, Reforma ar fi putut adăuga 
că nu suntem creştini. Oricine are un condei în mână, trăncăneşte ca să îndoctrineze poporul; primul 



articol al noii credinţe este că Dumnezeul infinit de bun a creat omul bun ca el, ceea ce nu împiedică 
ca omul, sub ochii Domnului, să devină rău într-o societate detestabilă. 

Cu toate acestea, în ciuda acestor aparenţe sau acestor veleităţi ale religiei, ca să spunem aşa, este 
evident că rivalitatea dintre socialism şi tradiţia creştină, dintre om şi societate, trebuie să se termine 
printr-o negarea a divinităţii. Pentru noi, raţiunea socială nu diferă de Raţiunea absolută, care este 
Dumnezeul însăşi; negarea societăţii în fazele sale anterioare înseamnă negarea Providenţei, negarea 
lui Dumnezeu. 

Aşadar, ne aflăm între două negaţii, între două afirmaţii contradictorii: una care atribuie numai 
omului principiul răului, în virtutea întregii antichităţi, excluzând societatea şi Dumnezeul pe care îl 
reprezintă; cealaltă afirmaţie, protestând în numele omului liber, inteligent şi progresiv, aruncă vina 
pentru toate perturbaţiile din univers pe infirmitatea socială şi, ca o consecinţă necesară, pe geniul 
creator şi inspirator al societăţii. 

Deci, dat fiind că anomaliile de ordin social şi opresiunea libertăţilor individuale provin, în primul 
rând, de la contradicţiile economice, trebuie să cercetăm, având în vedere datele pe care le-am 
relevat: 

1. Dacă fatalitatea, al cărei cerc ne înconjoară, este atât de imperioasă şi obligatorie pentru libertatea 
noastră încât infracţiunile legii, comise prin imperativul antinomiilor, încetează să-i mai fie 
imputabile? în cazul în care răspunsul este negativ, de unde provine această culpabilitate caracteristică 
a omului? 

2. Dacă fiinţa ipotetică, deplin bună, omnipotentă, deplin înţeleaptă, căreia credinţa îi atribuie înalta 
răspundere a agitaţiilor omeneşti, nu a lipsit chiar ea societăţii, în momentul primejdiei? Iar dacă 
răspunsul este afirmativ, trebuie să fie explicată această insuficienţă a Divinităţii. 

Pe scurt, vom examina dacă omul este Dumnezeu, dacă Dumnezeu însuşi este Dumnezeu, sau dacă 
trebuie să căutăm un subiect superior, pentru a atinge plenitudinea inteligenţei şi a libertăţii. 

§ I. Culpabilitatea omului - Expunerea mitului decăderii. 

Cât trăieşte conform legii egoismului, omul se acuză pe sine însuşi; când se elevează la 
conceperea unei legi sociale, el acuză societatea. în ambele cazuri, umanitatea acuză umanitatea; 
până în prezent, cel mai clar rezultat al acestei duble acuzaţii este capacitatea ciudată, nesemnalată 
încă de noi şi atribuită de religie lui Dumnezeu la fel ca şi omului - POCĂIREA. 

Deci, ce trebuie să regrete omenirea? De ce Dumnezeu, care ne regretă, vrea să ne pedepsească? 
Paenituit Deum quod fecisset hominem in terra; et dolore tactus cordis intrinsecus, delebo, inquit, 
hominem. [NT 172] 

Dacă voi demonstra că infracţiunile de care umanitatea se acuză nu sunt consecinţa încurcăturilor 
sale economice, cu toate că acestea provin din formularea ideilor sale; că omul face rău fără cauză şi 
fără constrângere, aşa cum el se onorează cu acte de eroism nesolicitate de justiţie - concluzia va fi 
că la tribunalul conştiinţei sale, omul poate da valoare unor circumstanţe atenuante dar niciodată el 
nu va putea fi achitat de delictul său; că lupta are loc deopotrivă în sufletul său şi în raţiunea sa; că 
uneori omul merită să fie lăudat iar alteori merită să fie blamat, ceea ce înseamnă întotdeauna 
recunoaşterea situaţiei sale nearmonice; în cele din urmă, voi demonstra că esenţa sufletului său este 
un compromis perpetuu între tendinţe opuse, că morala sa este un sistem de basculare, într-un cuvânt 
- iar acest cuvânt spune tot - un eclectism. 

Demonstraţia mea va fi făcută în curând. 

Există o lege, anterioară libertăţii noastre, promulgată de la începutul lumii, complectată de Isus 
Hristos, predicată şi confirmată de apostoli, martiri, duhovnici şi fecioare, gravată pe măruntaiele 
omului şi superioară întregii metafizici: IUBIREA. Iubeşte-ţi aproapele ca pe tine însuţi ne spune 
Isus Hristos după Moise. [NT 173] Totul este aici. Iubeşte-ţi aproapele ca pe tine însuţi şi societatea 
va fi perfectă; iubeşte-ţi aproapele ca pe tine însuţi şi dispar toate diferenţele dintre prinţ şi cioban, 
bogat şi sărac, savant şi ignorant. Iubeşte-ţi aproapele ca pe tine însuţi iar fericirea şi munca, fără nici 
o grijă de viitor, îţi vor umple zilele. Pentru a împlini această lege şi pentru a fi fericit, omul trebuie 
numai să urmeze înclinaţia inimii sale şi să asculte vocea simpatiilor sale; el rezistă! Mai mult de atât: 
el nu se mulţumeşte să se preferă pe el însuşi faţă de aproapele său, el trudeşte în permanenţă să-1 



distrugă pe cel de aproape: după ce omul a trădat dragostea prin egoism, el o inversează prin 
nedreptate. 

Infidel faţă de legea carităţii, omul a transformat inutil şi împotriva sa contradicţiile societăţii în tot 
atât de multe instrumente de vătămare. Datorită egoismului său, civilizaţia a devenit un război de 
surprize şi ambuscade; omul minte, fură, asasinează, neprovocat, nescuzabil, cu excepţia cazului de 
forţă majoră. Pe scurt, omul face răul cu toate caracteristicile unei esenţe evident răufăcătoare şi cu 
atât mai scelerată cu cât ştie, când vrea, să înfăptuiască gratuit binele şi să se dedice, cea ce a făcut să 
se spună cu egală dreptate şi profunzime: Homo homini lupus, vel deus. [NT 174] 

Ca să nu mă întind prea mult şi să nu formez o prejudecată despre chestiuni pe care le voi relua, 
mă limitez la problemele economice analizate mai sus. 

Până se va ajunge la o organizare sintetică, diviziunea muncii este o cauză irezistibilă de 
inegalitate fizică, morală şi intelectuală între oameni. Societatea şi conştiinţa nu pot face nimic. 
Bogătaşul şi muncitorul parcelar nu au nici o vină Aceasta este o necesitate pe care statul o impune 
la toate speciile de mizerie. 

Dar de ce această inegalitate fatală s-a transformat în titlu de nobleţe pentru unii şi în abjecţie 
pentru alţii? Dacă omul este bun, de ce nu a ştiut el să aplaneze prin bunătatea sa acest obstacol 
totalmente metafizic? De ce, în loc să întărească legătura frăţească între oameni, nemiloasa necesitate 
o rupe? Omul nu se poate scuza cu privire la incapacitatea sa economică şi neprevederea sa 
legislativă: ar fi fost suficient să aibă inimă. Martirii diviziunii muncii ar fi trebuit să fie salvaţi, 
onoraţi de bogaţi, ei au fost respinşi ca spurcaţi? Cum se face că niciodată nu s-a văzut că stăpânii 
salvează sclavii? Cum se face că niciodată nu s-a văzut ca prinţii, magistraţii şi preoţii să se schimbe 
cu muncitorii din industrie iar nobilii să se schimbe cu ţăranii de la glebă? De unde le-a venit celor 
puternici acest brutal orgoliu? 

Remarcaţi că un asemenea comportament din partea lor ar fi fost nu numai caritabil şi fratern; 
aceasta era justiţia cea mai riguroasă. In virtutea principiului de forţă colectivă, muncitorii sunt egali 
şi asociaţi cu şefii lor. Astfel, chiar în sistemul monopolist, justiţia şi caritatea se confundă fiindcă 
acţiunea comună readuce echilibrul tulburat de individualismul parcelar. Având în vedere ipoteza 
despre bunăstarea esenţială a omului, cum poate fi explicată încercarea monstruoasă de a transforma 
autoritatea unora în nobleţe şi supunerea altora în plebe? Munca a creat întotdeauna separarea 
ireconciliabilă între sclav şi omul liber, aşa cum culoarea a demarcat cu o linie intangibilă albul şi 
negrul. Noi, proslăvitori ai filantropiei noastră, gândim în străfundul sufletului ca predecesorii noştri. 
Simpatia noastră pentru proletar este ca simpatia noastră pentru animale: delicateţea organelor, 
groaza de mizerie, orgoliul de a îndepărta de noi tot ce suferă: iată prin ce divagaţii de egoism se 
produce caritate noastră. 

Nu vreau ca acest lucru să ne deruteze dar nu este adevărat că binefacerea spontană, atât de pură 
în noţiunea sa primitivă (eleemosyna [NT 175], simpatie, gingăşie), în cele din urmă devenită 
miloştenie, a devenit un semn de degradare, un stigmat public pentru cel sărman? Unii socialişti, 
corijând creştinismul, îndrăznesc să ne vorbească despre dragoste! Gândirea creştină, conştiinţa 
omenirii, a acţionat corect când a indus atâtea instituţii să acţioneze pentru alinarea nenorocirii. Ce 
era necesar pentru a înţelege preceptul evangelic în profunzimea sa şi pentru a face caritatea legală la 
fel de onorabilă pentru cei care au fost obiectivele sale şi pentru cei care au practicat această caritate? 
Era necesar mai puţin orgoliu, mai puţină cupiditate, mai puţin egoism. Ar putea cineva să-mi 
răspundă: dacă omul este bun, cum a devenit dreptul la caritate prima verigă din lunga înşiruire de 
contravenţii, infracţiuni şi crime? Cineva va mai îndrăzni să acuze antagonismele economiei sociale 
de păcatele omului, când acest antagonism îi oferea o ocazie atât de bună pentru a manifesta caritatea 
inimii sale, nu prin sacrificiu ci prin simpla îndeplinire a justiţiei? 

Ştiu - iar aceasta este singura obiecţiune care îmi poate fi făcută - că mila suferă de ruşine şi 
dezonoare, deoarece individul care o solicită este de prea multe ori, din păcate, suspect de abateri şi 
arareori este recomandat de demnitatea moravurilor şi a muncii. Ştiu că, prin cifrele sale, statistica 
demonstrează că există de zece ori mai mulţi săraci din cauza laşităţii şi a nepăsării în comparaţie cu 
cei care sunt săraci din cauza neglijenţei sau ghinionului. 

Departe de mine de a contesta această observaţie, veridicitatea căreia este demonstrată prin prea 
multe fapte şi care a primit verdictul poporului. Poporul este primul care îi acuză pe săraci de 
puturoşenie; este uzual a întâlni în clasele inferioare oameni care se lăudă, ca şi cum ar fi fost un titlu 
de nobleţe, că nu s-au dus niciodată la spital şi în cea mai mare restrişte a lor, ei nu au primit nici un 



ajutor de la caritatea publică. Aşa cum opulenţa îşi recunoaşte jafurile, mizeria îşi mărturiseşte 
ruşinea. Omul este tiran sau sclav prin voinţă înainte de fi prin destin; proletarul şi bogătaşul au 
acelaşi suflet - un şuvoi de senzualitate înfocată, un cuib de ticăloşenie şi impostură. 

întreb această revelaţie neaşteptată: dacă omul este bun şi milos, cum se face că bogatul 
calomniază caritatea iar săracul o pângăreşte? Unii spun că la bogat este perversiunea judecăţii; alţii 
spun că la sărac este degradarea facultăţilor. Dar de unde provine faptul că, pe de o parte, judecata se 
perverteşte, iar pe de altă parte, facultăţile se degradează? De unde provine faptul că o adevărată şi 
cordială fraternitate nu a oprit de ambele părţi efectele orgoliului şi ale muncii? Să mi se răspundă cu 
motive, nu cu fraze retorice. 

Munca a adâncit şi a făcut mai inevitabilă constituţia ierarhică a societăţii: nimeni nu trebuie să fie 
acuzat de acest lucru. Munca şi-a mărit puterea la infinit prin inventarea procedurilor şi a aparatelor; 
apoi prin stimularea rivalităţii geniului industrial, după care şi-a asigurat cuceririle cu ajutorul 
profiturilor de la capital şi a privilegiilor de exploatare. Dar invoc din nou sfânta lege a Evangheliei: 
era la latitudinea noastră să tragem cu totul alte concluzii din această subordonarea a omului faţă de 
om, sau mai bine zis, a muncitorului faţă de muncitor. 

Tradiţiile vieţii feudale şi patriarhale au dat exemplu industriaşilor. Diviziunea muncii şi celelalte 
incidente ale producţiei au fost numai chemări la marea viaţă de familie, indice ale sistemului 
preparatoriu conform căruia fraternitatea trebuia să fie transpusă şi aplicată. Ghildele, corporaţiile şi 
drepturile de primogenitură au fost concepute în cadrul acestei idei; mulţi comunişti nici nu resping 
această formă de asociere: este oare surprinzător că idealul, în sinea sa atât de vivace printre cei 
înfrânţi dar neconvertiţi, se mai comportă acum ca reprezentanţii săi? Cine a împiedicat caritatea, 
uniunea, devotamentul să rămână în ierarhie, când ierarhia era numai o condiţie a muncii. Ar fi fost 
suficient ca oamenii cu aparate, cavaleri viteji care luptă cu arme egale, să nu facă din secretele lor un 
mister sau o tainiţă. Ar fi fost suficient ca baronii să se lupte numai pentru cea mai bună piaţă de 
produse, nu pentru acapararea acestora. Ar fi fost suficient dacă vasalii, având certitudinea că ei se 
îmbogăţesc de pe urma războiului, să se fi arătat întotdeauna întreprinzători, harnici şi fideli. în 
aceste condiţii, şeful de atelier ar fi fost numai un căpitan care îşi manevrează soldaţii în interesul lor 
ca şi în interesul său, întreţinându-i nu prin banii săi ci prin propriile lor servicii. 

în locul acestor legături frăţeşti, am avut orgoliul, invidia şi sperjurul; patronul exploatator, la fel 
ca celebrul vampir, salariatul umilit şi care conspiră împotriva stăpânului; trândavul care devoră 
substanţa muncitorului şi iobagul, înghesuit în murdărie, care mai are putere numai prin ură. 

"Fiind chemaţi să furnizeze în munca de producţie, unii instrumentele de muncă iar alţii munca, 
capitalişti şi muncitorii sunt astăzi în luptă: de ce? Deoarece arbitrarul domină în toate relaţiilor lor; 
deoarece capitalistul speculează nevoia muncitorului de a-şi procura instrumentele în timp ce 
muncitorul, pe partea sa, încearcă să profite de necesitatea capitalistului de a-şi fructifica capitalul 
său". (L. BLANC, Organizarea muncii). 

Şi de ce acest arbitrar în relaţiile dintre capitalist şi muncitor? De ce această ostilitate a 
intereselor? De ce această asmuţire reciprocă? în loc să daţi eterna explicaţie a faptului prin faptul în 
sine, îndreptaţi-vă spre fondul problemei şi veţi găsi peste tot drept primă cauză o ardoare pentru 
bucurie pe care legea, justiţia, caritatea nu o reţin; veţi vedea egoismul care mizează permanent pe 
viitor şi sacrifică munca, capitalul, viaţa şi securitatea tuturor pentru monstruoasele sale capricii. 

Teologii au denumit concupiscenţă sau poftă concupiscentă lăcomia pasionată pentru 
senzualităţi care, după părerea lor, este efectul păcatului originar. Nu mă interesează acum să ştiu ce 
este păcatul originar; observ numai că pofta concupiscentă a teologilor este numai o nevoie de lux , 
semnalată de Academia se ştiinţe morale drept mobilul determinant al epocii noastre. Teoria despre 
proporţionalitatea valorilor demonstrează că producţia este măsura naturală a luxului; că orice 
consum anticipat se recuperează printr-o privare ulterioară echivalentă iar corelativul obligatoriu al 
luxului exagerat este creşterea pauperităţii. Dacă omul îşi sacrifică bunăstarea sa personală pentru 
plăcerile sale luxuoase şi anticipate - eu l-aş acuza eventual numai de imprudenţă; dar dacă el ia 
bunăstarea aproapelui să, bunăstare care pentru el ar fi trebuit să rămână inviolabilă din motive de 
caritate şi de justiţie - eu afirm că omul este rău, rău fără nici o scuză. 

După Bossuet, atunci când Dumnezeu a creat măruntaiele omului, primul lucru pe care l-a pus 
acolo a fost bunătatea. Astfel, dragostea este prima noastră lege: prescriptele raţiunii pure, la fel ca 
instigaţiile sensibilităţii, vin numai în a doua sau a treia ordine. Aceasta este ierarhia facultăţilor 
noastre: un principiu de iubire care formează temelia cunoaşterii noastre, slujit de o inteligenţă şi 



organe. Deci, una din două: ori omul care violează caritatea pentru a da ascultare cupidităţii sale este 
vinovat; ori, dacă această psihologie este falsă şi dacă la om necesitatea luxului trebuie să fie egală 
cu caritatea şi raţiunea, omul este un animal dezordonat, fundamental rău şi cel mai execrabil dintre 
fiinţe. 

Astfel, contradicţiile organice ale societăţii nu pot acoperi responsabilitatea omului: considerate în 
esenţa lor, aceste contradicţii sunt numai teoria regimului ierarhic, forma primară şi, în consecinţă, 
forma ireproşabilă a societăţii. Prin antinomia dezvoltării lor, munca şi capitalul erau permanent 
readuse la egalitate şi, în acelaşi timp, la subordonare, solidaritate şi dependenţă: unul era agentul iar 
celălalt era cauzatorul şi păzitorul bogăţiei comune. Această precizare a fost înţeleasă confuz de 
teoreticienii sistemului feudal; creştinismul a venit la timp pentru a cimenta pactul. Sinţământul 
acestei organizări neînţeleasă şi denaturată dar, în sinea ei inocentă şi legitimă, este cea care ne 
creează regrete şi susţine speranţa unei grupări politice. Deoarece acest sistem se afla în previziunile 
destinului, nu se poate spune că ar fi rău în esenţă, aşa cum stadiul embrionar nu poate fi numit rău, 
deoarece în dezvoltarea fiziologică el precedează stadiul adult. 

Deci, eu insist asupra acuzaţiei mele: 

Sub regimul abolit de Luther şi de Revoluţia franceză, omul putea fi fericit în proporţie cu 
progresul muncii sale; el nu a vrut acest lucru ci, dimpotrivă, el singur 1-a interzis. S-a considerat că 
munca este dezonorantă; clerul şi nobilimea s-au transformat în devoratorii celui sărac. Pentru a-şi 
satisface pasiunile animalice, ei şi-au stins caritatea din inimă: ei l-au ruinat, oprimat, asasinat pe 
muncitor. încă noi mai vedem că proletariatul este vânat de capital. în loc să tempereze prin asociere 
şi mutualitate tendinţa subversivă a principiilor economice, capitalistul o amplifică inutil şi de rea 
credinţă. Capitalistul abuzează de simţurile şi de conştiinţa muncitorului. Capitalistul îl face pe 
muncitor valetul intrigilor sale, furnizorul destrăbălărilor sale, complicele jafurilor sale. în toate 
domeniile, capitalistul face ca muncitorul să-i fie asemănător şi atunci el poate sfida dreptatea 
revoluţiilor care trebuie să mai vină. Monstruos lucru! Omul care trăieşte în mizerie şi, în consecinţă, 
al cărui suflet pare să nu mai fie apropiat de caritate şi onoare, acest om împărtăşeşte corupţia 
stăpânului său. La fel ca acesta, muncitorul dă totul pe orgoliu şi lux iar dacă uneori el vociferează 
împotriva inegalităţii de care suferă, el face acest lucru mai puţin din zel pentru justiţie şi mai mult din 
rivalitatea concupiscenţei. Cel mai mare obstacol pe care egalitatea trebuie să-1 depăşească nu este 
orgoliul aristocratic al omului bogat ci egoismul indisciplinabil al omului sărac. Voi mai contaţi pe 
bunătatea sa înnăscută pentru a reforma simultan spontaneitatea premeditarea maliţiozităţii sale. 

Louis Blanc spune: "Dat fiind că educaţia falsă şi antisocială a generaţiei actuale permite căutarea 
unui motiv de emulaţie şi încurajare numai cu privire creşterea retribuţiei, diferenţa dintre salarii va 
fi bazată pe ierarhia funcţiilor. Este necesar ca o educaţie cu totul nouă să schimbe ideile şi 
moravurile în această chestiune." 

Nu discutăm ce valorează ierarhia funcţiilor şi inegalitatea salariilor; să considerăm aici numai 
motivul invocat de autor. Nu este oare ciudat să vedem cum d-1 Blanc afirmă bunătatea naturii noastre 
şi, în acelaşi timp, cum se adresează celei mai josnice dintre inclinaţiile noastre - avariţia? în 
realitate, trebuie să credeţi că răul este cu adevărat profund pentru a considera că restaurarea carităţii 
trebuie să fie făcută printr-o infracţiune a carităţii. Isus Hristos s-a rupt făţiş de orgoliu şi lăcomie: în 
aparenţă, libertinii pe care el îi catehiza erau personaje sfinte pe lângă mieii impestaţi ai 
socialismului. Dar, în cele din urmă, spuneţi-ne cum au fost falsificate ideile noastre; cum se face că 
educaţia noastră este anti-socială, având în vedere că acum a fost demonstrat că societatea a urmat 
calea desemnată de destin şi nu mai poate fi acuzată de crimele omului. 

într-adevăr, logica socialismului este minunată. 

Ei spun că omul este bun, dar el trebuie să fie dezinteresat de rău ca să se abţină. Omul este bun, 
dar el trebuie să fie interesat de bine ca să practice binele. Dacă interesul pasiunilor sale îl poartă 
spre rău, el va face răul; dacă acelaşi interes îl lasă indiferent faţă de bine, el nu va face binele. 
Societatea nu va avea dreptul să-i reproşeze că a dat ascultare pasiunilor sale, fiindcă era datoria 
societăţii să-1 conducă prin pasiunile sale. Ce caracter bogat şi preţios a avut Nero [NT 176], cel care 
şi-a ucis mama pentru că ea îl sâcăia, cel care a dat foc Romei, pentru a vedea cu ochii săi jaful Troiei. 
Ce suflet de artist mai mare ca cel al lui Heliogabalus [NT 177], care a orânduit prostituţia! Care 
personalitate a fost mai puternică ca Tiberiu![NT 178] Dar care societate a fost mai abominabilă 
decât cea care a pervertit aceste suflete divine şi care totuşi i-a produs pe Tacit [NT 179] şi Marcus 
Aurelius![NT 180] 



Iată deci ce se numeşte inocuitatea omului, sanctitudinea pasiunilor sale! Bătrâna Sapho, părăsită 
de amanţii săi, revine la norma conjugală; dezinteresată de dragoste, ea revine la himeneu şi este 
sfântă! Ce păcat că în franceză termenul sfântă nu posedă dublul sens din ebraică! [NT 181] Toată 
lumea ar fi fost de acord cu sanctitatea lui Sapho. [NT 182] 

Citesc într-un raport al căilor ferate din Belgia că administraţia belgiană a alocat mecanicilor săi 
o primă de 35 de centime pentru fiecare hectolitru de combustibil care urma să fie economisit la un 
consum mediu de 95 de kilograme de combustibil pe leghe; această primă a adus asemenea profituri 
încât consumul a scăzut de la 95 de kilograme la 48 de kilograme. Acest fapt rezumă întreaga 
filozofie socialistă: formarea treptată a muncitorul injustiţie, încurajarea în muncă, elevarea până la 
sublim a devotamentului prin creşterea salariului, participarea la beneficii, prin distincţii şi 
recompense. Desigur, nu am deloc intenţia să blamez această metodă, veche de când lumea: 
indiferent prin care modalitate voi îmblânziţi şi faceţi ca şerpii şi tigrii să fie de folos, eu vă aplaud. 
Dar nu spuneţi că animalele voastre sunt porumbei fiindcă orice răspuns îmi veţi da, eu am să vă arăt 
ghiarele şi colţii lor. înainte ca mecanicii belgieni să fie interesaţi de economia combustibilului, ei 
consumau cu o jumătate mai mult. Deci, exista la ei partea lor incurie, neglijenţă, risipă, eventual 
furt, cu toate că aveau obligaţia contractuală faţă de administraţie să practice toate virtuţile contrare. 
Voi spuneţi că este bine ca muncitorul să fie interesat. Eu afirm mai mult de atât: acest lucru este 
just. Dar eu susţin că acest interes, mai puternic asupra omului decât obligaţia contractuală, într-un 
cuvânt, care este mai puternic ca DATORIA, acest interes acuză omul. Socialismul retrogradează în 
morală şi dispreţuieşte creştinismul. Socialismul nu înţelege caritatea şi, dacă ar fi vorba să-i dăm 
crezare, socialismul a inventat caritatea. 

Socialiştii ne spun: vedeţi ce roade fericite a adus perfecţionarea orânduirii noastre sociale! Fără 
discuţie, generaţia prezentă trăieşte mai bine decât cea precedentă: greşim oare dacă concluzia noastră 
este că o societate perfectă va produce cetăţeni perfecţi? Conservatorii, partizanii dogmei despre 
decădere, răspund că după ce religia a purificat sufletele, nu este surprinzător ca instituţiile să resimtă 
acest lucru. Lăsaţi religia să-şi îndeplinească funcţia şi nu vă îngrijoraţi de societate. 

Teoreticienii celor două opinii îşi vorbesc şi îşi răspund astfel, într-o infinită divagaţie. Nici unii 
şi nici alţii nu înţeleg că, pentru a folosi o expresie din Biblie, umanitatea este una şi constantă în 
generaţiile sale, adică totul în umanitate, în fiecare epocă a dezvoltării sale, la individ şi la masă, se 
produce conform aceluiaşi principiu care nu este principiul de a fi ci principiul de a deveni. Pe de o 
parte, ei nu înţeleg că progresul moral este o cucerire neîncetată a animalităţii de către spirit, aşa cum 
progresul în domeniul avuţiei este fructul războiului pe care munca îl poartă împotriva parcimoniei 
naturii; în consecinţă, ei nu înţeleg că idea unei bunătăţi native pierdută de societate este la fel de 
absurdă ca ideea unei avuţii native pierdută prin muncă; ei nu înţeleg că o tranzacţie cu pasiunile 
trebuie interpretată la fel ca o tranzacţie cu odihna. Pe de altă parte, ei nu vor deloc să înţeleagă că 
dacă există un progres în umanitate, fie din cauza religiei, fie din oricare altă cauză, ipoteza unui păcat 
iniţial [NT 183] este o absurditate, o contradicţie. 

Dar, anticipez concluziile la care va fi necesar să ajung: să constatăm numai că perfecţiunea 
morală a omenirii, ca urmare a bunăstării materiale, se realizează printr-o serie de oscilaţii între viciu 
şi virtute, valoare şi păcat. 

Da, omenirea progresează injustiţie dar acest progres al libertăţii noastre, provenit în întregime 
din creşterea inteligenţei noastre, cu siguranţă nu dovedeşte nimic despre bunătatea esenţei noastre; 
departe de a ne permite glorificarea pasiunile noastre, acest progres cu adevărat îi distruge 
preponderenţa. Cu timpul, maliţiozitatea noastră se schimbă ca modă şi stil: seniorii din Evul Mediu 
jefuiau călătorul la drumul mare şi apoi îi ofereau ospitalitatea în castelul lor; feudalitatea comercială, 
mai puţin brutală, exploatează proletarul şi îi construieşte spitale: cine ar îndrăzni să spună care dintre 
cei doi a meritat palma virtuţii? 

Dintre toate contradicţiile economice, valoare este cea care le domină şi le însumează pe celelalte 
iar astfel ea deţine oarecum sceptrul societăţii şi aproape că am spus sceptrul lumii morale. Cât timp 
valoarea, oscilând între cele două extremităţi ale sale, valoarea utilităţii şi valoarea de schimb, nu a 
ajuns la constituirea sa, proprietatea mea şi proprietatea ta rămân fixate arbitrar; condiţiile avuţiei sunt 
efectul hazardului. Proprietatea se bazează pe un drept precar iar în economia socială totul este 
provizoriu. Ce concluzie trebuiau să deducă din această incertitudine a valorii fiinţele sociale, 
inteligente şi libere? Concluzia a fost că trebuie făcute reglementări amiabile, care să protejeze 
munca, să garanteze schimbul şi preţul convenabil. Ce ocazie minunată pentru toţi de a înlocuii 



ignoranţa legilor obiective despre dreptate şi nedreptate prin loialitate, altruism şi caritate! Dar, 
lucrurile s-au petrecut altfel: peste tot, comerţul s-a transformat dintr-un efort spontan şi un consens 
unanim, într-o operaţie aleatorie, un contract de dimensiuni, o loterie şi adeseori o speculă de surpriză 
şi fraudă. 

Ce îl obligă pe deţinătorul subzistenţelor, magazionerul societăţii, să simuleze o criză de foamete, 
să tragă alarma şi să provoace urcarea preţurilor? Imprudenţa publică lasă consumatorul în mila lui; 
orice schimbare a temperaturii este pentru el un pretext; perspectiva asigurată de profit îl corupe în 
cele din urmă iar frica, răspândită cu abilitate, aruncă populaţia în plasele lui. Desigur, mobilul 
escrocului, hoţului, asasinului, aceste naturi deformate de ordinea socială, ca să spunem aşa, este 
identic cu mobilul acaparatorului care acţionează dincolo de necesitate. Cum se face că această 
pasiune pentru câştig, abandonată în sinea ei, se transformă într-un prejudiciu al societăţii? De ce o 
lege preventivă, represivă şi coercitivă a trebuit să impună neîncetat o limită a libertăţii? Acesta este 
faptul acuzator, imposibil de a fi negat: peste tot legea provine din abuz; peste tot legislatorul s-a 
văzut silit să pună omul în imposibilitatea de a face rău ceea ce este sinonim cu a pune botniţa unui 
leu sau a infibula un mistreţ. Socialismul, care imită întotdeauna trecutul, nu pretinde altceva: ce este, 
în esenţă, organizarea pe care o invocă socialismul dacă nu o garanţie mai puternică a justiţiei, o 
limitare mai cuprinzătoare a libertăţii? 

Caracteristic comerciantului este să facă din orice un obiect sau un instrument de trafic. Disociat 
de semenii săi, nesolidar faţă de toţi, el este împotriva şi în favoarea tuturor faptele, împotriva tuturor 
opiniilor, împotriva tuturor. Pentru el, o descoperire, o ştiinţă, este un instrument de război faţă de 
care se apără, pe care ar vrea să-1 anihileze, doar dacă îl poate folosi pentru a-şi ucide concurenţii. Un 
artist, un savant este un tunar care ştie cum să manevreze obiectul pe care el încearcă să-1 strice 
dacă nu îl poate achiziţiona. Negustorul crede că logica este arta de a demonstra adevărul şi minciuna 
după cum vrem; el a inventat venalitate politică, traficul de conştiinţe, prostituţia de talente, corupţia 
presei. El ştie să găsească argumente şi avocaţi pentru toate minciunile, pentru toate fărădelegile. El 
nu şi-a făcut niciodată vreo iluzie despre valoarea a partidelor politice: el le consideră pe toate 
exploatabile în mod egal, adică absurde în mod egal. 

Fără respect pentru opiniile exprimate, la care renunţă şi pe care le reia succesiv; urmărind la alţii 
cu înverşunare infidelităţile de care el se face vinovat, el minte în legătură cu informaţiile pe care le 
furnizează şi în legătură cu inventarele sale; el exagerează, atenuează, supralicitează; el se consideră 
centrul lumii şi, cu excepţia sa, totul are numai o existenţă relativă, o valoare relativă şi este un 
adevăr relativ. Subtil şi perspicace în tranzacţiile sale, el stipulează, face excepţii, tremurând mereu să 
nu spună prea mult şi să nu spună destul; el abuzează de cuvintele simple, generalizând ca să nu se 
compromită, specificând ca să nu dea nimic, el se reformulează de trei ori şi se gândeşte de şapte ori 
în sinea lui înainte de a spune ultimul său cuvânt. A ajuns la vreo concluzie? El se reciteşte, se 
interpretează şi se comentează; el se chinuieşte să găsească un sens profund la fiecare component al 
actului său; el se chinuieşte să găsească antiteza celor mai clare fraze. 

Ce măiestrie infinită, ce ipocrizie în relaţiile sale cu muncitorul! De la simplul gospodar până la 
marele antreprenor, ei parcă s-ar fi înţeles să exploateze forţa de muncă a muncitorului! Ce bine ştiu ei 
să se tocmească ca să obţină munca la un preţ scăzut! La început este o speranţă, pentru care stăpânul 
primeşte un mic serviciu; apoi este o promisiune pe care o achită cu o corvoadă; apoi o încercare, un 
sacrificiu - fiindcă stăpânul el nu are nevoie de nimeni - iar nenorocitul va fi silit să accepte, 
mulţumindu-se cu cele mai mizerabile salarii; acestea sunt exigenţe şi însărcinări nesfârşite, răsplătite 
prin cele mai rapace şi false reglementări de cont. Muncitorul trebuie să tacă, să se încline, să-şi ţină 
pumnul strâns sub cămaşe: munca este a patronului şi ferice de cel care poate obţine favorul 
escrocheriilor lui. Această odioasă zdrobire, atât de spontană, naivă, neatinsă de vreun impuls 
superior - care există fiindcă societatea încă nu a descoperit cum să o împiedice, să o reprime, să o 
pedepsească - este atribuită constrângerii sociale. Ce nebunie! 

Comisionarul este prototipul, suprema expresie a monopolului, esenţa comerţului, adică esenţa 
civilizaţiei. Orice funcţie depinde el, participă alături de el sau este asimilată de el fiindcă, la fel ca în 
problema distribuirii avuţiilor, toate relaţiile dintre oameni se reduc la schimburi, adică la mutările de 
valori. Deci, se poate spune că civilizaţia s-a personificat în comisionar. 

întrebaţi comisionarii despre moralitatea meseriei lor; ei vor fi sinceri: toţi vă vor spune că 
afacerea cu comision este un jaf. Există plângeri legate de fraude şi falsificări care dezonorează 
meseria: comerţul, şi înţeleg prin acest lucru comisionul, este numai o conspiraţie gigantă şi 



permanentă a monopoliştilor, care sunt succesiv concurenţi sau asociaţi. Comisionul nu mai este o 
activitate susţinută cu scopul unui profit legitim ci o vastă organizaţie de speculă a tuturor obiectelor 
de consum şi a mişcării persoanelor şi produselor. Escrocheria este deja tolerată în această profesie: 
câte facturi excedentare, şterse, falsificate! Câte timbre falsificate! Câte pagube fraudulos disimulate 
sau agravate! Câte promisiuni au fost făcute şi retractate! Câte acte au fost anulate! Câte intrigi şi 
coaliţii! Apoi câte trădări! 

Comisionarul, adică negustorul, adică omul, este actor, calomniator, şarlatan, venal, hoţ, 
falsificator.... 

Acesta este efectul societăţii noastre antagoniste, observă neo-misticii. [NT 184] La fel spun şi 
negustorii, primii care acuză corupţia secolului cu orice ocazie. Dacă trebuie să-i credem, ei spun că 
este o constrângere totalmente contradictorie cu voinţa lor: ei urmează necesitatea, ei se află în situaţia 
de legitimă apărare. 

Este oare nevoie de un efort genial pentru a vedea că aceste recriminări reciproce ating chiar 
natura omului, că pretinsa pervertire a societăţii este numai pervertirea omului iar antagonia dintre 
principii şi interese este numai un accident exterior, ca să spunem aşa, care scoate în evidenţă, dar 
fără influenţa necesară, bezna egoismului nostru şi rarele virtuţi cu care rasa noastră se mândreşte? 
înţeleg concurenţa nearmonică şi irezistibilele ei efecte de eliminare: aici este fatalitate. Concurenţa, 
în expresia sa superioară, este angrenajul prin care muncitorii îşi acordă reciproc stimulaţie şi sprijin. 
Dar până la realizarea organizării care elevează concurenţa la adevărata sa esenţă, concurenţa este 
numai un război civil în care producătorii, în loc să se ajute reciproc în muncă, se macină şi se strivesc 
unii pe alţii prin muncă. Pentru evitarea acestui pericol eminent, omul avea legea supremă a dragostei, 
în paralel cu maxima exacerbare a concurenţei, cel mai uşor ar fi fost ca efectele funeste să fie 
reparate printr-o repartiţie echitabilă. Departe de asta, concurenţa anarhică a devenit sufletul şi spiritul 
muncitorului. Economie politică a redat această armă fatală omului iar el a lovit cu ea precum leul se 
foloseşte de ghearele şi fălcile lui ca să omoare şi să devoreze. Repet: cum se face că un accident 
totalmente exterior a schimbat natura omului, pe care noi îl presupunem bun, blând şi social? 

Negustorul de vin foloseşte sucul, gheaţa, omida, apa şi toxicele. Prin combinaţiile şefului său, el 
adaugă la efectele destructive ale concurenţei. De unde provine această furoare? Voi spuneţi că acesta 
este exemplul dat de concurentul său! Şi cine îl împinge pe concurent? Un alt concurent. Astfel vom 
face turul societăţii şi vom descoperi că aceasta este masa iar în această masă indivizii au organizat 
acest război detestabil printr-un acord tacit al pasiunile lor - mândria, indolenţa, lăcomia, 
neîncrederea, invidia. 

După ce şi-a adunat în jurul său instrumentele de muncă, materia de fabricare şi muncitorii, 
antreprenorul trebuie să obţină prin produs, odată cu cheltuielile, dobânda pe capitalurile sale iar apoi 
un profit. Una din consecinţele acestui principiu a fost stabilirea împrumutului cu dobândă. Profitul 
ca atare a fost considerat întotdeauna legitim. în acest sistem, ordinea publică nu a perceput din 
prima vedere contradicţia dintre împrumut şi dobândă. în loc să depindă de el însăşi, salariatul 
trebuia să depindă de patron, aşa cum soldatul era al contelui iar tribul al patriarhului. Această 
orânduire era necesară şi, până la stabilirea egalităţii depline, putea fi suficientă pentru bunăstarea 
tuturor. Dar di momentul în care patronul, cu egoismul lui dezordonat, a spus servitorului: "Tu nu vei 
avea nimic comun cu mine" şi, în acelaşi timp, 1-a jefuit de muncă şi de salariu, unde este fatalitatea, 
unde este scuza? Va mai fi nevoie să năpăstuim pe apetitul concupiscent ca să justificăm apetitul 
irascibil? Atenţie: prin reculul făcut pentru justificarea fiinţei umane în înşiruirea plăcerilor ei, voi îi 
abandonaţi moralitatea în loc să o salvaţi. Personal, prefer omul vinovat, nu omul bestie sălbatică. 

Natura a creat omul sociabil: dezvoltarea spontană a instinctelor sale îl face înger de caritate sau îl 
încântă cu sentimentul de fraternitate şi cu ideea de devotament. Oare s-a văzut vreodată un 
capitalist, obosit de câştig, care să uneltească binele general şi să facă din emanciparea proletariatului 
ultima sa speculaţie? Există mulţi oameni, favorizaţi de destin, cărora le lipseşte numai oroana 
bunăstării: care băcan începe să vândă la preţul de cost după ce s-a îmbogăţit? Care brutar îşi 
părăseşte clientela şi lasă afacerea băieţilor săi? Care farmacist îşi vinde drogurile la preţul de cost cu 
pretextul că se retrage? Când caritate are martirii săi, de ce nu-i are pe iubitorii săi? Dacă s-ar întruni 
imediat un congres de rentieri, capitalişti şi antreprenori ca să pună în funcţiune gratuit anumite 
industrii, societatea s-ar reforma imediat în mod esenţial. Dar să muncească degeaba! . . . caracteristic 
pentru Vincent de Paul, Fenelon şi toţi cei la care sufletul a fost separat şi inima săracă [NT 185]. 
Omul îmbogăţit prin câştig va fi consilier municipal, membru al comitetului de caritate, şefia aziluri: 



el va îndeplini toate funcţiile onorifice, în mod precis cu excepţia celor eficace, care repugnă 
obiceiurile sale. A munci fără speranţa profitului! Acest lucru nu este posibil fiindcă ar însemna 
distrugerea de sine. El poate ar dori acest lucru dar nu are curajul. Video meliora proboque, deterio 
sequor. [NT 186] Proprietarul în retragere este într-adevăr bufniţa legendară care adună nucile de 
fagure pentru şoarecii săi, aşteptând ca ei să le devoreze. Societatea mai trebuie acuzată de rezultatele 
unei pasiuni generoase şi deplin satisfăcută de atât timp? 

Cine va explica misterul unei entităţi multiple şi discordante, capabilă simultan de cele mai înalte 
virtuţi şi de cele mai înspăimântătoare crime? Câinele îşi linge stăpânul care-1 bate pentru că 
fidelitatea este caracteristica statornică a câinelui. Mielul se refugiază în braţele ciobanului care îl 
jumuleşte şi îl mănâncă, fiindcă la oaie blândeţea şi liniştea sunt caracteristici inseparabile. Calul 
sare prin flăcări şi împuşcături fără să-i atingă cu picioarele lui iuţi pe răniţii şi morţii care-i stau în 
cale pentru că sufletul calului este inalterabil în generozitatea sa. Aceste animale sunt martiri pentru 
noi prin stabilitatea şi devotamentul caracterului lor. Servitorul, care îl ocroteşte pe stăpânul său, îl 
ucide şi îl trădează pentru puţin aur. Soţia castă îi profanează culcuşul pentru un dezgust sau o 
absenţă iar în opera lui Lucreţiu o găsim pe Messalina. Proprietarul, succesiv tată şi tiran, îl reface şi 
îl restaurează pe ţăranul său ruinat şi îi alungă de pe pământurile sale familia prea numeroasă, 
crescută în credinţa contractului feudal. Războinicul, imaginea şi modelul cavaleriei, face din 
cadavrele camarazilor săi o treaptă în avansarea sa. Epaminondas şi Regulus fac negoţ cu sângele 
soldaţilor lor: câte dovezi mi-au trecut prin faţa ochilor şi printr-un oribil contrast, practica 
sacrificiului este cea mai fecundă în laşitate. Omenirea are martirii şi apostaţii săi: cărui factor trebuie 
atribuită din nou această sciziune? 

Afirmaţi întotdeauna că această sciziune trebuie atribuită societăţii, stadiului de disperare, de 
izolare, de ostilitate faţă de cei din jur, situaţie în care omul a trăit până acum. Pe scurt, voi atribuiţi 
această sciziune a sufletului său, care 1-a făcut să considere desfătarea drept dragoste, posesiunea 
drept proprietate, truda drept muncă, beţia drept bucurie. La urma urmei, voi atribuiţi sciziunea 
acestei false conştiinţe, urmărită neîncetat de remuşcare, cu denumirea de păcat originar. Când omul, 
împăcat cu sine însăşi, va înceta să-i considere ca puteri ostile natura şi aproapele său, atunci el va 
iubi şi va produce numai prin spontaneitatea energiei sale; atunci, pasiunea sa va fi să dea, aşa cum în 
ziua de azi pasiunea sa este de a acumula. Atunci, el îşi va căuta unica sa fericire, suprema sa 
voluptate, în muncă şi devotament. Atunci, dragostea va deveni cu adevărat şi pe deplin legea omului 
iar justiţia va deveni o denumire fără conţinut, o amintire nedorită a unei perioade de violenţă şi 
lacrimi. 

Desigur, eu nu trec cu vederea antagonismul sau, cum o să vă placă să-1 denumiţi, alienarea 
religioasă şi nici necesitatea de a reconcilia omul cu el însuşi; toată filosofia mea este numai o 
perpetuitate de reconcilieri. Voi recunoaşteţi că divergenţa naturii noastre este preliminarul societăţii, 
sau, mai bine zis, materia civilizaţiei. Ţineţi minte bine, eu caut exact sensul acestui fapt 
indestructibil. Desigur, noi vom fi dispuşi să ne înţelegem dacă, în loc să considerăm disidenţa şi 
armonia facultăţilor umane drept două perioade distincte, bine conturate şi consecutive în istorie, d- 
voastră veţi fi de acord să le consideraţi, împreună cu mine, numai două faţete ale naturii noastre, 
întotdeauna adverse, întotdeauna pe cale de reconciliere dar niciodată complect reconciliate. Pe scurt, 
aşa cum individualismul este faptul primordial al umanităţii, asocierea este termenul complementar; 
dar ambele se manifestă neîncetat, iar pe pământ, justiţia este eterna condiţie a dragostei. 

Astfel, dogma decăderii este expresia unui faze deosebite şi tranzitorii ale raţiunii şi moralităţii 
umane: ea este mărturisirea spontană, simbolică, al acestui fapt uimitor şi indestructibil, 
culpabilitatea , tendinţa spre rău a speciei noastre. Nenorocirea mea de păcătoasă exclamă peste tot 
şi în toate limbile conştiinţa speciei umane, Vce nobis quia peccavimusl [NT 187] Prin solidificarea 
şi dramatizarea acestei idei, religia a putut duce în afara lumii şi dincolo de istorie cea ce este intim şi 
eminent sufletului nostru; din punctul său de vedere, acesta era numai un miraj intelectual: ea nu s-a 
înşelat cu privire la esenţializarea şi perenitatea faptului. întotdeauna acest lucru trebuie explicat şi, 
din acest punct de vedere, noi vom interpreta dogma păcatului originar. 

Toate popoarele au avut obiceiuri expiatore, sacrificii de pocăinţă, instituţii represive şi penale, 
născute din oroarea şi regretul pentru păcat. Catolicismul a teoretizat orice spontaneitate socială care 
exprimat o idee sau a avut o speranţă. Catolicismul a transformat în sacrament ceremonia simultan 
simbolică şi eficientă prin care păcătosul îşi exprima pocăinţa, cerea Domnului şi oamenilor iertare 
pentru păcatul său şi se pregătea pentru o viaţă mai bună. Astfel, nu voi ezita să afirm că Reforma a 



respins căinţa, s-a contrazis amarnic despre metanoi'a [NT 188], a atribuit credinţei numai virtutea 
justificativă şi a laicizat penitenţa. Astfel, Reforma a regresat şi a greşit fundamental cu privire la 
legea progresului. Negarea nu era un răspuns. Abuzurile Bisericii în legătură cu acest subiect şi 
multe altele solicitau o reformă; teoriile despre penitenţă, damnaţiune, remisiunea păcatelor şi 
iertare a păcatelor conţineau într-un stadiu latent, dacă mă pot exprima astfel, întregul sistem de 
educaţie al omenirii. Era necesar ca aceste teorii să fie dezvoltate şi aduse la raţionalism: Luther a 
ştiut numai să distrugă. Confesiunea auriculară era o degradare a penitenţei, o demonstraţie echivocă 
care a substituit un mare act de umilitate. Luther a depăşit ipocrizia papistă prin reducerea confesiunii 
primitive, în faţa lui Dumnezeu şi a oamenilor (exomologoumai to Theo.... kai humin, adelphoi) [NT 
189], la un monolog. Deci, înţelepciunea creştină a fost pierdută şi numai trei secole mai târziu a fost 
restaurată prin filozofie. 

Apoi creştinismul, adică umanitatea religioasă, nu s-a putut înşela despre REALITATEA unui fapt 
esenţial pentru natura umană, pe care 1-a calificat drept prevaricaţiune originară. Să mai întrebăm 
creştinismul, umanitatea, despre SENSUL acestei calificări. Să nu ne lăsăm uimiţi de metaforă şi 
nici de alegorie: adevărul este independent de imagini. De altfel, ce este pentru noi adevărul dacă nu 
progresul neîncetat al spiritului nostru, de la poezie la proză? 

întâi să ne întrebăm dacă ideea prevaricaţiunii originare, cel puţin neobişnuită, nu şi-ar avea 
corelativul undeva în teologia creştină, corelativul său, fiindcă ideea adevărată, ideea generică, nu 
poate rezulta dintr-un concept izolat; este necesară o serie de concepte. 

Creştinismul, după ce a postulat dogma decăderii ca fundament, şi-a continuat gândirea prin 
afirmaţia despre separaţia irevocabilă de Dumnezeu, despre eternitatea supliciului, făcută pentru toţi 
cei care mureau în acest stadiu de profanare. Apoi, creştinismul şi-a complectat teoria prin concilierea 
acestor termeni cu dogma de reabilitarea sau de iertare, conform căreia orice fiinţă născută în ura 
Domnului este reconciliată prin meritele lui Isus Hristos, pe care credinţa şi penitenţa le fac eficace. 
Aşadar, pe scurt, evoluţia ideii teologice a susţinut corupţia fundamentală a esenţei noastre şi 
perpetuitatea calvarului, cu excepţia răscumpărării prin participarea voluntară la jertfa lui Hristos. A 
doua afirmaţie este consecinţa primei; a treia afirmaţie este o negaţie şi o transformare a celorlalte 
două: de fapt, un viciu constitutiv este, în mod necesar, indestructibil; ispăşirea pe care o implică 
este eternă ca viciul, doar dacă, printr-o renovare integrală, apare o forţă superioară care să zdrobească 
destinul şi să pună capăt anatemei. 

In fanteziile religioase şi în teoriile cele mai pozitive, spiritul uman are întotdeauna numai o 
singură metodă: aceeaşi metafizică a produs misterele creştine şi contradicţiile economiei politice; 
fără să ştie, credinţa relevă raţiunea. Noi, exploratorii manifestărilor divine şi umane, avem dreptul să 
verificăm ipotezele teologiei, în numele raţiunii. 

Formulată în dogme religioase, ce a văzut raţiunea universală în natura umană când, printr-o 
interpretare metafizică atât de ordonată, ea a afirmat succesiv ingeniozitate delictului, eternitatea 
pedepsei, necesitatea iertării? Voalurile teologiei devin atât de transparente încât seamănă bine cu o 
istorie naturală. 

Dacă ne imaginăm operaţiunea prin care fiinţa supremă este presupusă să fi produs toate fiinţele, 
nu ca o emanaţie, o exercitare a forţei creatoare şi a substanţei infinite, ci ca o diviziune sau o 
diferenţiere a acestei forţe substanţiale, oricare fiinţă, organizată sau nu, ne va apare drept 
reprezentantul specific al uneia din infinitele virtualităţi ale fiinţei infinite, ca o sciziune a absolutului. 
Totalitatea acestor individualităţi (fluide, minerale, plante, insecte, peşti, păsări, şi patrupede) va fi 
creaţia, va fi universul. 

Omul, rezumatul universului, esenţializează şi sintetizează în persoana sa toate virtualităţile 
fiinţei, toate sciziunile absolutului; omul este piscul unde toate virtualităţile care există numai prin 
divergenţa lor, se reunesc ca entităţi, fără să se penetreze sau să se amestece. în consecinţă, prin 
această agregaţie omul este simultan spirit şi materie, spontaneitate şi reflecţie, mecanism şi viaţă, 
înger şi brută. El este veninos ca vipera, sanguinar ca tigrul, lacom ca porcul, obscen ca maimuţa; 
devotat ca un câine, generos ca un cal, harnic ca albina, monogam ca porumbelul, sociabil precum 
castorul şi oaia. în plus, el este mai mult om, adică rezonabil şi liber, sensibil la educaţie şi 
perfecţionare. Ca Jupiter, omul are o mulţime de denumiri, scrise pe figura sa. în oglinda 
schimbătoare a naturii, instinctul său infailibil ştie să recunoască denumirile. Şarpele este bun pentru 
raţiune; conştiinţa îl consideră odios şi urât. Oamenii din antichitate, la fel ca şi cei din epoca 
modernă, au înţeles constituţia omului prin conglomerarea tuturor virtualităţilor terestre. Lucrările lui 



Gali şi Lavater, au fost, dacă mă pot exprima astfel, numai încercări de dezagregare ale sincretismului 
uman iar clasificarea pe care au făcut-o facultăţilor noastre a fost numai un tablou miniaturizat al 
naturii. Omul, precum profetul în groapa cu lei, este într-adevăr dat pradă animalelor. Ipocrizia infamă 
a epocii noastre este demonstrată de savanţi, spiritualişti bigoţi, care ne-au denaturat specia şi au 
făcut ca anatomia să mintă, crezând că astfel servesc religia şi morala. 

Trecând peste contradicţiile care se înmulţesc în jurul omului emiterea progresivă a noilor idei, 
rămâne de ştiut numai dacă depinde de om să urmeze virtuţilor aflate în posesia sa sau, după cum 
spun moraliştii, să dea curs pasiunilor sale. Cu alte cuvinte, problema este dacă, la fel ca anticul 
Hercules, omul poate învinge animalitatea care îl obsedează, oştea infernală, care pare a fi întotdeauna 
gata să-1 devoreze. 

Consinţământul universal al popoarelor arată - după cum noi am scris în capitolele III şi IV - că 
omul, abstracţie făcând de toate instigaţiile sale animalice, se limitează la inteligenţă şi libertate, adică 
întâi la o facultate de apreciere şi alegere iar apoi la o capacitate de acţiune aplicabilă în mod egal la 
bine sau la rău. între altele, am constatat că aceste două facultăţi, care se influenţează reciproc o 
influenţă necesară, sunt susceptibile de o dezvoltare, de o perfectibilitate indefinită. 

Destinul social, termenul enigmei umane, se găseşte în EDUCAŢIE, PROGRES. 

Educaţia libertăţii, îmblânzirea instinctelor noastre, eliberarea sau răscumpărarea sufletului 
nostru, iată sensul misterului creştin, după cum 1-a dovedit Lessing. Această educaţie va fi pentru 
toată viaţa noastră şi a umanităţii: contradicţiile economiei politice pot fi rezolvate; contradicţia 
profund esenţială a fiinţei noastre nu va fi rezolvată niciodată. Iată de ce marii institutori ai umanităţii, 
Moise, Buddha, Iisus Hristos, Zoroastru, au fost apostoli ai ispăşirii, simboluri vii ale penitenţei. Prin 
esenţa sa, omul este păcătos, adică nu esenţial răufăcător ,ci mai degrabă, rău făcut iar destinul său 
este ca de a pururi să recreeze idealul în sinea sa. Rafael, cel mai mare pictor, a simţit profund acest 
lucru când spunea că arta constă în a face lucrurile nu aşa cum le-a făcut natura ci aşa cum ar fi 
trebuit să le facă natura. 

în concluzie, noi trebuie să-i învăţăm pe teologi, fiindcă numai noi continuăm tradiţia Bisericii, 
numai noi cunoaştem semnificaţia Scripturilor, a Conciliilor [NT 190] şi Părinţilor Bisericii 
[NT 191]. Fundamentul interpretării noastră este cel mai cert şi cel mai autentic şi afirmă cea mai 
mare autoritate care poate fi invocată de oameni, interpretarea metafizică a ideilor şi a faptelor. Da, 
fiinţa umană este vicioasă fiindcă este ilogică iar constituţia sa este numai un eclectism care reţine în 
stare de luptă perpetuă potenţialităţile fiinţei, independent de contradicţiile societăţii. Viaţa omului 
este numai o tranzacţie permanentă între muncă şi durere, iubire şi bucurie, justiţie şi egoism; 
sacrificiul voluntar făcut de om din porunca atracţiilor sale inferioare este binecuvântarea care îi 
pregăteşte reconcilierea sa cu Dumnezeu, care îl face demn de uniunea sfântă şi de fericirea eternă. 

Asigurând permanent ordinea în muncă şi favorizând educaţie de specie,scopul economiei politice 
este de a crea cât mai multă caritate, care nu ştie să poruncească sclavilor ei. Mai bine spus, scopul 
economiei politice este de a extrage din justiţie cât mai mult, aşa cum floare extrage cât mai mult din 
tulpina sa. Ah! Dacă ar fi putut caritatea să creeze fericirea între oameni, ea ar fi dovedit demult acest 
lucru iar socialismul, în loc să aibă ca scop organizarea muncii, ar fi trebuit numai să spună: "Aveţi 
grijă, nu aveţi destulă caritate." 

Din păcate, caritate la om este plăpândă, ruşinoasă, moale şi călduţă; pentru a acţiona, ea are 
nevoie de elixiruri şi arome. Din această cauză m-am ataşat de tripla dogmă a prevaricaţiunii, a 
blestemului şi a răscumpărării, adică dogma despre perfectibilitatea justiţiei. Aici, jos, libertatea are 
întotdeauna nevoie de ajutor iar teoria catolică a favorurile celeste complectează această demonstraţie 
prea adevărată a mizeriilor din natura noastră. 

Teologii spun că în mântuire, graţia înseamnă orice ajutor sau modalitate care ne poate duce la 
viaţa eternă. Adică, omul se perfecţionează, devine mai civilizat şi mai uman numai cu ajutorul 
neîncetat al experienţei, prin industrie, ştiinţă şi artă, prin plăcere şi durere, într-un cuvânt, prin toate 
activităţile corporale şi mentale. 

Există o graţie obişnuită, mai denumită justificativă şi santificatoare, concepută drept o calitate 
aflată în suflet, care conţine virtuţile înnăscute şi darurile Duhului Sfânt şi care este inseparabilă de 
caritate. Cu alte cuvinte, graţia obişnuită este simbolul predominant al impulsuri bune, care duc omul 
la ordine şi dragoste, prin care el reuşeşte să-şi potolească pornirile rele şi să rămână stăpân în 
domeniul său. Graţia actuală indică mijloacele externe care favorizează dezvoltarea pasiunilor 
pentru ordine şi servesc la combaterea patimilor subversive. 



Conform sfântului Augustin, graţia este esenţial gratuită şi precede păcatul la om. Bossuet a 
exprimat aceeaşi idee, în stilul său plin de poezie şi sensibilitate: Când Dumnezeu a creat măruntaiele 
omului, El a pus acolo întâi bunătatea. De fapt, prima determinare a liberului arbitru este în această 
bunătate naturală, prin care omul este instigat permanent la ordine, muncă, studiu, modestie, 
caritate şi sacrificiu. Deci, fără să atace liberul arbitru , Sfântul Pavel a putut spune că, în tot ceea 
priveşte realizarea binelui, Dumnezeu activează în noi voinţa şi acţiunea. Toate aspiraţiile sfinte ale 
omului există în el încă înainte ca el să gândească şi să simtă; fiorul inimii care îl zguduie când le 
încalcă, delectarea care îl cuprinde când le ascultă iar toate chemările care îi vin de la societate şi de 
la educaţia sa, nu îi aparţin. 

Graţia este denumită eficace când voinţa se comportă cu bucurie şi dragoste, fără ezitare şi 
irevocabil spre bine. Toată lumea a văzut aceste mutaţii ale sufletului care decid brusc o vocaţie, un 
act de eroism. Libertatea nu piere; dar, datorită predeterminărilor sale, se poate spune că era inevitabil 
să se decidă astfel. Pelagienii, luteranii şi alţii au greşit când au afirmat că graţia compromite libera 
alegere şi ucide forţa creatoare a voinţei, deoarece toate determinările voinţei vin, în mod necesar, ori 
de la societatea pe care le susţine, ori de la natura care le deschide porţile şi le arată destinul lor. 

Dar, pe de altă parte, adepţii curentelor iniţiate de Sfântul Augustin, Toma de Aquino, Cornelius 
Jansen, Louis Thomassin, Louis de Molina, adepţii congruismului [NT 192], etc, au fost făcut o 
stranie eroare când au susţinut simultan teza despre liberul arbitru şi graţia fără să-şi dea seama că 
între aceşti termeni există aceeaşi antagonie ca între substanţă şi formă iar astfel au susţinut o 
contradicţie inexistentă. Este o necesitate ca libertatea să fie determinată, la fel ca inteligenţa, ca orice 
substanţă şi orice forţă, adică să aibă modalităţile şi atributele sale. Dar, în timp în privinţa materiei, 
modul şi atributul sunt factori inerenţi şi simultani cu substanţa, în privinţa libertăţii, modul este 
determinat de trei factori, ca să spunem aşa, externi: esenţa umană, legile gândirii, exercitarea sau 
educaţia. Graţia, la fel ca oponentul său tentaţia, indică determinarea libertăţii. 

Pe scurt, toate ideile moderne despre educaţia umanităţii sunt numai o interpretare, o filozofie a 
doctrinei catolice despre graţie. Autorii acestei doctrine au considerat că este obscură numai ca 
urmare a ideilor lor despre liberul arbitru, pe care îl considerau ameninţat din momentul în care se 
vorbea despre graţie sau despre originea determinărilor sale. Noi afirmăm, din contra, că libertatea, 
indiferentă ca atare faţă de orice modalitate dar destinată să acţioneze şi să formeze în conformitate 
cu o ordine prestabilită, primeşte primul său impuls de la Creator, care îi inspiră dragostea, 
inteligenţa, curajul, determinarea şi toate bunele daruri ale Duhului Sfânt, care o expune apoi la 
experienţă. Rezultă de aici că , graţia este premergătoare mişcării, că fără ea omul este incapabil de 
orice fel de bine iar liberul arbitru îşi împlineşte spontan propriul destin, cu reflecţie şi alegere. în 
toate acestea nu există contradicţie şi nici mister. Omul ca atare este bun dar, la fel ca tiranul descris 
de Platon, care a fost şi el un mare învăţat despre graţie, omul poartă în sinea sa o mie de monştri. 
Cultul justiţiei şi al ştiinţei, muzica si gimnastica, toate graţiile ocazionale şi statale trebuie să-1 facă 
pe om să-i învingă pe aceşti monştri. Corectaţi o definiţie a Sfântului Augustin şi toată această 
doctrină despre graţie, faimoasă pentru disputele care le suscită şi care au derutat Reforma, vă va 
apare strălucitoare prin claritate şi armonie. 

Acum se pune întrebarea dacă omul este Dumnezeu? 

Conform ipotezei teologice, Dumnezeu este suveran, absolut, extrem de sintetic, eul infinit de 
înţelept şi liber, este prin urmare etern şi sfânt. Evident, omul, sincretismul creaţiei, punctul de unire 
al tuturor virtualităţilor fizice, organice, intelectuale şi morale manifestate prin creaţie; omul, 
perfectibil şi failibil, nu satisface deloc condiţiile Divinităţii. Natura spiritului său este de a concepe 
Divinitatea. Omul nu este Dumnezeu şi cât timp trăieşte, el nu va putea deveni Dumnezeu. 

Din cele mai bune motive, stejarul, leul, soarele, chiar universul, sciziuni ale absolutului, nu sunt 
Dumnezeu. Prin aceste afirmaţii, antropolatria şi fiziolatria sunt inversate. 

Acum trebuie să dovedim contrariul acestei teorii. 

Din punctul de vedere al contradicţiilor sociale, am evaluat moralitatea omului. Vom evalua la 
rândul ei şi din acelaşi punct de vedere, moralitatea Providenţei. Cu alte cuvinte, este posibil 
Dumnezeu, aşa cum îl oferă adoraţiei speculaţia şi credinţa muritorilor? 



§ II Expunerea mitului despre Providenţă. - Retrogradarea lui Dumnezeu 



Teologii şi filozofii menţionează de obicei trei dovezi despre existenţa lui Dumnezeu iar prima este 
consinţământul universal. 

Fără să-1 resping sau să-1 admit, am ţinut cont de acest argument când mi-am pus îndată 
întrebarea: ce afirmă consinţământul universal prin afirmarea lui Dumnezeu? Aici trebuie să 
reamintesc că diferenţa dintre religii nu este o dovadă a erorii în care ar fi căzut specia umană când a 
afirmat un Eu suprem în exteriorul său, precum diversitatea lingvistică nu dovedeşte inexistenţa 
raţiunii. Departe de diminuarea forţei sale, ipoteza despre Dumnezeu devine mai puternică şi se 
stabileşte prin însăşi divergenţa şi opoziţia dintre culte. 

Argumentul care provine de la ordinea lumii este de altă natură. Am observat aici că, prin vocea 
omului, natura afirmă spontan diferenţierea sa dintre spirit şi materie. Rămâne de ştiut dacă un spirit 
infinit, un suflet al lumii, domneşte şi pune în mişcare universul, aşa cum, în intuiţia sa obscură, 
cunoaşterea ne spune că un spirit animă omul. Deci, am adăugat eu, dacă ordinea este un indiciu 
infailibil al prezenţei spiritului, este imposibil ca prezenţa unui Dumnezeu în univers să nu fie 
percepută. 

Din păcate, această ipoteză nu este demonstrată şi nici demonstrabilă. Motivul este că, pe de o 
parte, spiritul pur, conceput drept antiteza materiei, este o entitate contradictorie şi din această cauză 
realitatea sa nu poate fi atestată de nimic. Pe de altă parte, unele creaturi au o anumită ordine 
interioară, precum cristalele, plantele, sistemul planetar. Prin senzaţiile pe care le provoacă, aceste 
creaturi nu ne fac să resimţim un sentiment cauzat de alt sentiment, aşa cum fac animalele. Astfel, 
acest creaturi ne par complect lipsite de cunoaştere. Din această cauză nu mai avem vreun motiv să 
presupunem că în centrul lumii există un spirit, după cum nu avem nici un motiv să presupunem 
existenţa acestui spirit într-un baston de sulf. Dacă spiritul, cunoaşterea, există undeva, acest lucru 
este posibil numai în om. 

Cu toate acestea, dacă orânduirea nu induce să constatăm existenţa lui Dumnezeu, ea ne dezvăluie 
ceva eventual la fel de preţios, care ne va servi ca reper în cercetările noastre: toate fiinţele, toate 
esenţele, toate fenomenele sunt înlănţuite reciproc printr-un complex de legi care provin de la 
caracteristicile lor. La capitolul III, am denumit această esenţă fatalitate sau necesitate. Prin urmare, 
dacă există o inteligenţă infinită, care cuprinde tot sistemul acestor legi, tot domeniul fatalităţii; dacă 
la această inteligenţă infinită se adaugă, printr-o penetrare profundă, o voinţă supremă, veşnic 
determinată de totalitatea legilor cosmice şi, în consecinţă, infinit de puternică şi liberă; dacă, în cele 
din urmă, aceste trei lucruri - fatalitatea, inteligenţa, voinţa - sunt contemporane în univers, potrivite 
una cu alta şi identice, este clar că nu vom găsi nimic care să ne fie respingător; dar exact aici se află 
ipoteza iar acest antropomorfism mai trebuie să fie demonstrat. 

Astfel, în timp ce mărturia speciei umane ne dezvăluie un Dumnezeu, fără a spune ce poate fi acest 
Dumnezeu; orânduirea lumii ne dezvăluie o fatalitate, adică un ansamblu absolut şi peremptoriu de 
cauze şi efecte; pe scurt, orânduirea lumii ne dezvăluie un sistem de legi, care ar fi după ştiinţa şi 
viziunea lui Dumnezeu, dacă Dumnezeu există. 

A treia şi ultima dovadă a existenţei lui Dumnezeu, propusă de teişti şi denumită de ei dovada 
metafizică, este numai o interpretare tautologică a categoriilor, care nu dovedeşte absolut nimic. 

Ceva există, deci există ceva. 

Ceva este multiplu, deci ceva este unic. 

Ceva se petrece posterior faţă de ceva, deci ceva este anterior faţă de ceva. . 
Ceva este mai mic sau mai mare faţă de altceva, deci ceva este mai mare ca totul. 
Ceva este mişcat, deci ceva este forţa motrică, etc, ad infinitum. 

în prezent, ministrul educaţiei publice şi monseniorii episcopi mai denumesc astfel, în facultăţi şi 
seminarii, dovada metafizică a existenţei lui Dumnezeu. Iată ce este condamnată să înghită un an de 



la profesorii săi elita tineretului francez, cu sancţiunea de a nu primi diplomele şi de a nu putea să 
studieze dreptul, medicina, politehnica şi ştiinţele. Cu o astfel de filozofie, este surprinzător că 
Europa nu este încă atee. Persistenţa ideii teiste alături de vorbăria din şcoli este cea mai mare 
minune; aceasta este cea mai puternică prejudecată care poate fi invocată în favoarea Divinităţii. 
Nu ştiu ce este denumit Dumnezeu de omenire. 

Nu pot spune dacă Dumnezeu este omul, universul sau o altă realitate invizibilă, neinteligibilă sub 
acest num. Nu pot spune dacă acest termen exprimă numai un ideal, o entitate a raţiunii. 

Pentru a acorda conţinut ipotezei şi avânt cercetărilor mele, voi urma opinia vulgară. Astfel, îl voi 
considera pe Dumnezeu omniprezent, separat de creaţie, nepieritor, infinit ştiutor şi activ. Mai presus 
de orice, consider că Dumnezeu este atotvăzător şi drept, pedepsitorul răului şi recompensatorul 
virtuţii. înlătur ipoteza panteistă drept ipocrizie şi necordialitate. Dumnezeu este personal sau nu este 
deloc: această alternativă este axioma de la care voi deduce întreaga mea teodicee. [NT 193] 

Nu mă ocup acum de chestiuni care ar putea fi ridicate ulterior de ideea despre Dumnezeu. Acum 
mă întreb ce trebuie să gândesc despre purtarea lui Dumnezeu, după cum se propune credinţei mele şi 
relativ la umanitate. Pe scurt, cu ajutorul noii dialectici, vreau să explorez Fiinţa Supremă din 
perspectiva existenţei demonstrate a răului. 

Răul există: toată lumea pare să fie la acest punct. . 

Stoicii [NT 194], epicurienii [NT 195], maniheii [NT 196], ateii au întrebat: cum poate fi 
concordată prezenţa răului cu ideea unui Dumnezeu suveran bun, înţelept şi puternic? Apoi, fie prin 
neputinţă, fie prin neglijenţă, fie prin neveghere, lăsând răul sa pătrundă în lume, cum a putut 
Dumnezeu să tragă la răspundere pentru faptele lor, creaturi pe care chiar El le-a creat imperfecte şi 
care astfel le expunea la toate pericolele create de ispitele lor? Dumnezeu promite drepţilor o fericire 
inalterabilă post mortem. Cu alte cuvinte, Dumnezeu ne dă ideea şi dorinţa fericirii. în loc să ne 
expună la suplicii eterne, de ce Dumnezeu nu ne face să ne bucurăm de această viaţă, îndepărtându-ne 
de la ispita răului? 

Astfel este formulat protestul ateilor. 

Acum nu se mai întreţin dispute: teiştii nu mai sunt îngrijoraţi de imposibilităţile logice ale 
sistemului lor. Este dorit un Dumnezeu şi mai ales o Providenţă: radicalii şi iezuiţii concurează pentru 
acest articol. Socialiştii predică fericirea şi virtutea în numele lui Dumnezeu. în şcoli, primii care 
vorbesc cel mai puternic împotriva Bisericii sunt primii mistici. 

Teiştii vechi aveau mai multă grijă de credinţa lor. Ei se străduiau să demonstreze credinţa sau cel 
puţin să o facă rezonabilă, gândind, spre deosebire de succesorii lor, că în afara certitudinii, nu există 
pentru credincios nici demnitate şi nici preget. 

Părinţii Bisericii au răspuns incredulilor că răul este numai privaţiunea de un bine mai mare iar 
prin reflecţiunea permanentă despre ce este mai bun se pierde punctul de sprijin unde ne putem stabili, 
ceea ce duce direct la absurd. De fapt, orice creatură fiind neapărat limitată şi imperfectă, Dumnezeu, 
prin puterea Sa infinită, poate adăuga neîncetat perfecţiunilor sale: în această privinţă , există 
întotdeauna, într-o anumită măsură, privarea binelui în creatură. în paralel, oricât de imperfectă şi 
limitată o presupunem, din momentul în care creatura există, creatura se bucură de un anumit grad de 
bine, pentru ea superior neantului. După regulă, omul este considerat bun numai în măsura în care el 
împlineşte tot binele pe care el îl poate face dar această afirmaţie nu este similară cu privire la 
Dumnezeu, fiindcă obligaţia de a face bine la infinit se află în contradicţie cu însăşi facultatea de a 
crea: perfecţiunea şi creatura sunt doi termeni care se exclud în mod necesar. Deci, Dumnezeu a fost 
singurul judecător al gradului de perfecţiune care a consimţit să-1 acorde pentru fiecare creatură: din 
acest punct de vedere, a intenta o acuzaţie împotriva Sa este calomnierea justiţiei Sale. 

Pentru a răspunde la obiecţiunile ateilor despre păcat, Părinţi Bisericii aveau teoriile despre liberul 
arbitru, salvare, justificare şi graţie iar nu mai trebuie să revenim asupra lor. 

Nu ştiu ca ateii să fi răspuns categoric la teoria despre imperfecţiunea esenţială a creaturii, 
strălucit reprodusă de d-1 de Lamennais în lucrarea sa "Esquisse". [NT 197] De fapt, era imposibil ca 
ei să-i răspundă: gândind cu o concepţie greşită despre rău şi liberul arbitru, ignorând legile 
umanităţii, ei nu aveau motive suficiente pentru victoria dubiului lor şi nici pentru refutarea 
credincioşilor. 

Să ieşim din sfera finitului şi a infinitului şi să ne plasăm în conceptul de ordine. Dumnezeu poate 
face un cerc rotund, un pătrat cu unghiuri drepte? Desigur. 



După ce a creat lumea conform legilor geometrice, ar fi Dumnezeu vinovat că ne-a pus în suflet 
sau ne-a făcut numai să credem, fără să fie vina noastră, că un cerc poate fi pătrat sau un pătrat poate 
fi circular, dacă din această opinie eronată trebuiau să decurgă pentru noi o incalculabilă serie de 
lucruri rele? Desigur. 

lată exact ce a făcut Dumnezeu, Dumnezeul Providenţei, în stăpânirea umanităţii; iată acuzaţia 
mea. Dumnezeu ştia din eternitate, fiindcă după şase mii de ani de experienţă dureroasă noi, muritorii, 
am aflat acest lucru: ordinea în societate, adică libertatea, bogăţia, ştiinţa, se realizează prin 
concilierea ideilor contradictorii care, considerate separat drept absolute, trebuiau să ne precipite în 
abisul mizeriei: de ce Dumnezeu nu ne-a avertizat deloc? De ce Dumnezeu nu a îndreptat judecata 
noastră de la început? De ce Dumnezeu ne-a abandonat în logica noastră defectuoasă, mai ales când 
egoismul nostru trebuia să-şi dea autoritate în nedreptăţile şi perfidiile sale? Dumnezeul cel gelos 
ştia că, lăsându-ne în voia hazardurilor experienţei, noi vom descoperi numai după foarte multă 
vreme siguranţa vieţii care constituie întreaga noastră fericire: de ce Dumnezeu nu a prescurtat 
această lungă ucenicie prin revelarea propriilor noastre legi? De ce, în loc să ne fascineze cu opinii 
contradictorii, Dumnezeu nu a inversat experienţa, astfel ca noi să ajungem la antinomii prin analiza 
ideilor sintetice, în loc să ne lase să escaladăm dureros căile abrupte de la antinomie spre sinteză? 

Dacă răul de care suferă omenirea provine numai din inevitabila imperfecţiune a oricărei creaturi, 
aşa cum se credea cândva sau, mai bine zis, dacă acest rău este cauzat numai de antagonismul dintre 
virtuţile şi inclinaţiile care ne formează iar raţiunea trebuie să ne înveţe să le stăpânim şi să le 
conducem, atunci nu mai avem dreptul să ne plângem. Dacă am fi ceea ce puteam fi, Dumnezeu ar fi 
justificat. 

Iluzia involuntară a înţelegerii noastre ar fi putut fi destrămată cu uşurinţă, având în vedere 
efectele atât de îngrozitoare care au urmat, unde este scuza Providenţei? Nu este oare adevărat că aici 
omul nu a avut iertare? Dumnezeu, cel care în credinţă este un tată blând şi un stăpân prudent, ne lasă 
în fatalitatea concepţiilor noastre parţiale; El sapă groapa de sub picioarele noastre; El ne face să 
mergem ca orbii iar apoi, la fiecare eşec, El ne pedepseşte drept ticăloşi. Eu susţin că în cele din 
urmă, fără voia Sa, zdrobiţi de peripeţii, noi ne recunoaştem calea. Noi nu ofensăm gloria Sa dacă 
devenim mai inteligenţi şi mai liberi, prin dovezile pe care El le impune. Pentru ce avem nevoie să 
invocăm neîncetat Divinitatea şi ce vor de la noi aceste slugi ale unei Providenţe care de şaizeci de 
secole, ajutată de o mie de religii, ne înşeală şi ne induce în eroare? 

Prin solii şi legea inculcată în spirit, Dumnezeu ne porunceşte să-1 iubim pe cel de aproape ca pe 
noi înşine, să-i facem celuilalt cum am dori să ni se facă nouă, să dăm fiecăruia ce i se cuvine, să nu 
înşelăm cu salariul muncitorului, să nu împrumutăm deloc bani cu dobândă. Dumnezeu ştie că la noi 
mila este călduţă şi conştiinţa vacilantă iar cel mai mic pretext ni se pare întotdeauna un motiv 
suficient de a ne scuti de lege. Cu dispoziţii asemănătoare, Dumnezeu ne obligă în contradicţiile din 
comerţ şi proprietate, acolo unde negreşit trebuie să dispară caritatea şi justiţia prin fatalitatea 
teoriilor! în loc să ne lumineze raţiunea despre influenţa principiilor care i se impun cu tot imperiul 
necesităţilor dar ale căror consecinţe, adoptate de egoism, sunt mortale pentru fraternitatea umană, 
Dumnezeu pune această raţiune abuzată în serviciul pasiunii noastre; prin seducerea spiritului, 
Dumnezeu distruge în noi echilibrul conştiinţei, justifică în ochii noştri uzurpările şi avariţia. 
Dumnezeu separă inevitabil şi legitim între oameni. Dumnezeu creează între noi diviziunea şi ura, 
făcând imposibilă egalitatea prin muncă şi drept. Dumnezeu ne face să credem că această egalitate, 
legea lumii, este injustă între oameni iar apoi ne proscrie în masă pentru că nu am ştiut să practicăm 
preceptele sale neînţelese. Desigur, consider că am dovedit că abandonarea de către Providenţă nu 
este justificată dar oricare ar fi crima noastră, noi nu suntem vinovaţi în faţa Providenţei. Dacă există 
o fiinţă care ar fi meritat infernul înaintea noastră şi mai mult ca noi - trebuie să spun numele - acesta 
este Dumnezeu. 

Pentru a-şi stabili dogma despre Providenţă, teiştii invocă ordinea naturii drept probă; acest 
argument este numai o revendicare de principiu şi nu putem spune măcar că implică contradicţie iar 
invocarea nu este o probă împotriva ipotezei. De exemplu, în sistemul lumii, nimic nu denotă cea mai 
mică anomalie, cea mai mică neprevedere de la care s-ar putea deduce vreo prejudecată împotriva 
ideii despre un factor motor suprem, inteligent şi personal. Pe scurt, dacă ordinea naturii nu 
demonstrează realitatea unei Providenţe, ea nici nu o contrazice. 

Lucrurile stau cu totul altfel în guvernarea omenirii. Aici, ordinea nu apare simultan cu materia. 
Spre deosebire de sistemul lumii, aici ordinea nu a fost creată o singură dată şi pentru eternitate. 



Această ordine se dezvoltă treptat, după o serie inevitabilă de principii şi consecinţe pe care însăşi 
fiinţa umană, cea care ar fi trebuit să le poruncească, este obligată să le deducă spontan, prin propria 
sa energie şi conform solicitărilor provenite din experienţă. Din acest punct de vedere, fiinţa umană 
nu a primit nici o revelaţie. De la origini, omul este supus la o necesitate prestabilită, la o ordine 
absolută şi irezistibilă. Dar această ordine trebuie să se realizeze, pentru ca omul să o descopere. 
Pentru ca această necesitate să existe, omul trebuie sa o ghicească. Această inventare poate fi scurtată: 
în cer sau pe pământ, nimeni nu va veni în ajutorul omului, nimeni nu îl va instrui. Timp de sute de 
secole, omenirea şi-a devorat generaţiile; omenirea se va epuiza în sânge şi mocirlă fără ca 
Dumnezeul pe care îl adoră, să-i lumineze mintea şi să-i scurteze chinul. Unde este fapta divină? 
Unde este Providenţa? 

Voltaire, inamicul religiilor, vorbeşte astfel: "Dacă Dumnezeu nu ar fi existat El ar trebuit să fie 
inventat." De ce? Voltaire adaugă: ".. .dacă aş avea de a face cu un prinţ ateu care ar fi interesat să 
mă macine într-un pojar, eu sunt foarte sigur că voi fi măcinat." [NT 198] Stranie aberaţie a unui 
mare spirit! Şi dacă aţi avea de a face cu un prinţ fanatic, al cărui duhovnic, vorbind în numele lui 
Dumnezeu, i-ar porunci să vă ardă de viu, nu aţi fi oare foarte siguri că veţi fi ars? Oare voi, 
antihristoşii, uitaţi Inchiziţia şi Sfântul Bartolomeu, chinurile lui Vanini şi Bruno, torturile lui 
Galileo şi martiriul atâtor gânditori 1 ... Nu încercaţi să diferenţiaţi între uz şi abuz, fiindcă eu vă voi 
răspunde că sunt legitime toate consecinţele provenite dintr-un principiu mistic şi supranatural, un 
principiu care include tot, care justifică tot, precum ideea despre Dumnezeu iar zelul credinciosului 
este unicul judecător al problemei. 

"Au fost vremuri în care am crezut că este posibil ca un om să fie cinstit şi să renunţe la 
Dumnezeu", spune Rousseau, "dar mi-am revenit de la această greşeală". în fond, este acelaşi 
raţionament ca al lui Voltaire, aceeaşi justificare a intoleranţei. Omul face bine şi se abţine de la rău 
numai din consideraţia unui Providenţe care îl supraveghează: blestemaţi cei care o neagă! Culmea 
absurdităţii este că cel care invocă pentru virtutea noastră sancţiunea unei divinităţi răsplătitoare şi 
răzbunătoare este cel care susţine bunătatea înnăscută a omului drept dogmă a credinţei. 

Eu spun că prima datorie a omului inteligent şi liber este să izgonească neîncetat din spiritul şi 
cunoaşterea sa ideea despre Dumnezeu. Dacă există, Dumnezeu este esenţial ostil faţă de natura 
noastră iar noi nu ne relevăm deloc de autoritatea Sa. Ajungem la cunoaştere în pofida Sa, la 
bunăstare în pofida Sa, la societate în pofida Sa: fiecare din progresele noastre este o victorie prin 
care noi zdrobim Divinitatea. 

Să nu mai spunem: Căile Domnului sunt impenetrabile! Noi am pătruns în aceste căi şi am citit cu 
litere de sânge dovezile de neputinţă dacă nu de rea voinţă ale Domnului. Raţiunea mea, umilită de 
mult, se ridică treptat înălţimea infinitului; cu timpul, ea va descoperi tot ce îi lipseşte din 
inexperienţă; cu timpul, voi fi din ce în ce mai puţin artizanul nenorocirii iar prin luminile pe care le 
voi acumula, prin desăvârşirea libertăţii mele, mă voi purifica, îmi voi idealiza fiinţa şi voi deveni 
stăpân al creaţiei, la fel ca Dumnezeu. Un singur moment de dezordine, pe care cel Atotputernic l-ar fi 
putut preveni dar nu a făcut acest lucru acuză Providenţa sa şi îi dezvăluie neînţelepciunea: cel mai 
mic progres spre bine făcut de omul ignorant, abandonat şi trădat, îi face o nemăsurată onoare. Cu 
ce drept Dumnezeu îmi va mai spune : Fi sfânt fiindcă Eu sunt sfânt ? [NT 199] Spirit mincinos, îi 
voi răspunde, . . .., domnia ta a trecut, caută alte victime printre fiare. . . . Ştiu că nu sunt sfânt şi nu pot 

deveni sfânt Părinte etern, Jupiter sau Iehova, am învăţat să te cunoaştem: eşti, ai fost, vei fi 

întotdeauna invidios pe Adam, tiranul lui Prometeu. [NT 200] 

Aşadar, eu resping sofismul refutat de sfântul Pavel, când nu permite ca vasul să întrebe olarul: de 
ce m-ai făcut aşa ? [NT 201] Eu nu reproşez creatorului că a făcut din mine o creatură lipsită de 
armonie, o îmbinare incoerentă; eu aş fi putut exista numai cu această condiţie. Eu mă limitez să 
întreb: de ce mă înşeli? De ce ai dezlănţuit în mine egoismul, prin tăcerea ta? De ce m-ai supus la 
tortura dubiului universal prin iluzia amară a ideilor antagoniste depuse în înţelegerea mea? Dubiu 
despre adevăr, justiţie, despre cunoaşterea şi libertatea mea, Doamne! Consecinţa acestui dubiu este 
necesitatea războiului cu mine însumi şi cu aproapele meu! Tată suprem, iată ce ai făcut pentru 
fericirea noastră şi gloria ta; iată care au fost, din principiu, dorinţa şi domnia ta; iată pâinea 
frământată din sânge şi lacrimi cu care ne-ai hrănit. Tu ne faci să comitem păcatele pentru care ne ceri 
răsplata; tu ne întinzi capcanele de care noi te implorăm să ne salvezi .... 



Ai triumfat şi nimeni nu a îndrăznit să te contrazică atunci când, după ce ai chinuit trupul şi 
sufletul neprihănitului Iov, figură ilustră a umanităţii noastre, ai înjosit candida sa pietate, ignoranţa 
sa discretă şi respectuoasă. Noi eram ca viduri în faţa invizibilei tale majestăţi. . . 

Neg supremaţia lui Dumnezeu asupra omenirii; resping domnia sa providenţială, a cărui 
inexistenţă este stabilită în mod satisfăcător prin halucinaţiile metafizice şi economice ale omenirii, 
sau, pe scurt, prin martiriul speciei; refuz autoritatea Fiinţei Supreme asupra omului; îi retrag titlurile 
de tată, rege, judecător, clement, milostiv, bun, răplătitor şi răzbunător. Toate aceste atribute, din 
care este alcătuită ideea despre Providenţă, sunt numai o caricatură a umanităţii, inconciliabilă cu 
autonomia civilizaţiei şi renegată de istoria aberaţiilor şi catastrofelor sale. Datorită faptului că 
Dumnezeu nu mai poate fi conceput ca Providenţă, fiindcă noi îi negăm acest atribut atât de important 
pentru om, care nu a ezitat să facă din el sinonimul lui Dumnezeu. Consecinţa afirmaţiilor 
precedente este oare că Dumnezeu nu există iar falsitatea dogmei teologice este demonstrată deja 
acum, având în vedere realitatea conţinutului ei? 

Din păcate, răspunsul este negativ. O prejudecată despre esenţa divină a fost distrusă; cu această 
ocazie independenţa omului este stabilită: atât. Realitatea Fiinţei Divine a rămas intangibilă iar 
ipoteza noastră continuă să existe. Când am tratat Providenţa, am demonstrat ce este imposibil să fie 
Dumnezeu şi astfel am făcut un prim pas în determinarea ideii despre Dumnezeu. Acum trebuie să 
ştim dacă acest prim element dat este în concordanţă cu restul ipotezei. în consecinţă, acum trebuie să 
determinăm din acelaşi punct de vedere al inteligenţei, ce este Dumnezeu, dacă există. 

Am constatat culpabilitatea omului sub influenţa contradicţiilor economice. în mod asemănător, 
am fost nevoiţi să motivăm această culpabilitate, cu preţul de a lăsa omul mutilat şi de a face din el 
numai o caricatură demnă de dispreţ. în mod asemănător, după ce am recunoscut himera unei 
providenţe în Dumnezeu, trebuie să cercetăm cum se concordează acest defect al providenţei cu idea 
unei inteligenţe şi suveranităţi libere, cu preţul de a greşi despre ipoteza propusă şi de a ne afla în 
situaţia în care nimic nu mai dovedeşte că este falsă. 

Deci, eu afirm că dacă există, Dumnezeu nu se aseamănă deloc cu efigiile făcute din El de 
filozofi şi preoţi; afirm că Dumnezeu nu gândeşte şi nu acţionează după legea analizei, a previziunii şi 
a progresului, care este caracteristică omului şi că, dimpotrivă, El pare mai curând să mărşăluiască 
invers şi retrograd; că inteligenţa, libertatea, personalitatea în Dumnezeu sunt constituite în mod 
diferit faţă de noi şi această originalitate a naturii, perfect motivată, face din Dumnezeu o entitate în 
esenţă anti-civilizatoare, anti-liberală, anti-umană. 

Eu demonstrez teza mea mergând de la negativ la pozitiv, adică prin deducerea faptului că teza 
mea este adevărată din dezvoltarea obiecţiunilor. 

1 . Credincioşii spun că Dumnezeu poate fi conceput numai ca infinit de bun, infinit de înţelept, 
infinit de puternic, etc. : toată litania infinitelor. Dar, perfecţiunea infinită nu poate fi conciliată cu 
faptul dat al unei voinţe indiferentă sau chiar reacţionară faţă de progres: deci, ori Dumnezeu nu 
există, ori obiecţiunea derivată din dezvoltare a antinomiilor dovedeşte numai că noi nu cunoaştem 
tainele infinitului. 

Răspund acestor gânditori că dacă, pentru a legitimiza o opinie totalmente arbitrară, este suficient 
să ne referim la insondabilitatea misterelor, eu iubesc misterul unui Dumnezeu şi misterul unei 
providenţe lipsită de eficacitate. Dar, având în vedere faptele, nu este necesar să fie invocat un astfel 
de probabilism; trebuie să perseverăm în declaraţia pozitivă a experienţei. Experienţa şi faptele 
dovedesc că, în dezvoltarea sa, omenirea este supusă unei necesităţi inflexibile, din care se degajează 
legile şi din care sistemul se realizează pe măsură ce raţiunea colectivă le descoperă, fără ca nimic din 
cadrul societăţii să dovedească o instigaţie exterioară, o poruncă providenţială şi o oarecare gândire 
supraomenească. Această necesitate este cea care a creat credinţa în Providenţă, fondul şi esenţa 
umanităţii colective. Dar oricât de sistematică şi progresivă ar fi această necesitate, din aceste motive 
ea nu constituie o providenţă în omenire şi în Dumnezeu. Pentru a ne convinge, este suficient să ne 
amintim de infinitele oscilaţii şi dureroasele încercări prin care se manifestă ordinea socială. 

2. Alţi comentatori ne intră în cale şi exclamă: la ce folosesc aceste cercetări obtuze? Singura 
inteligenţă infinită este Providenţa; în univers nu există eu sau voliţiune în afara omului. Bine sau 
rău, orice eveniment se petrece în mod necesar. Un ansamblu irezistibil de cauze şi efecte cuprinde 
omul şi natura în aceeaşi fatalitate; ce denumim noi singuri conştiinţă, voliţiune, judecată, etc, sunt 
numai accidente specifice al eternităţii imuabilă şi fatală. 



Acest argument este inversul celui precedent. Conţinutul argumentului este înlocuirea ideii unui 
creator omnipotent şi omniscient cu ideea unei coordinări necesare şi eterne, dar oarbă şi fără 
cunoaştere. Această obiecţie ne face deja să presimţim că dialectica materialiştilor nu este mai solidă 
în comparaţie cu cea a credincioşilor. 

Cine afirmă necesitate sau fatalitate, spune ordine absolută şi inviolabilă; cine afirmă, în 
contradictoriu, perturbare şi dezordine, afirmă tot ce este mai repugnant în fatalitate. Există 
dezordine pe lume cauzată de anumite forţe spontane nesupuse la nimic: cum poate exista aşa ceva 
dacă totul este predestinat? 

Dar oricine înţelege că această veche dispută dintre teism şi materialism provine dintr-o falsă 
noţiune de libertate şi fatalitate, termeni care au fost consideraţi contradictorii, deşi nu sunt în 
realitate. Unii afirmă că dacă omul este liber, cu atât mai mult Dumnezeu este liber iar fatalitatea 
este numai un cuvânt. Alţii răspund că dacă totul în natură o înlănţuire, atunci nu există libertate şi 
Providenţă. Fiecare parte argumentează la infinit în direcţia sa fără sa poată înţelege vreodată că 
această presupusă contradicţie între libertate şi fatalitate este numai distincţia naturală dar nu antitetică 
dintre faptele acţiunii şi faptele inteligenţei. 

Predestinul este ordinea absolută, legea codul, fatum-ul creaţiei universului. Dar, foarte departe de 
a exclude ca atare ideea unui legiuitor suveran, acest cod presupune această idee atât de natural încât 
întreaga antichitate nu a ezitat să-1 admită. In prezent, toată chestiunea este de afla, aşa cum au crezut 
întemeietorii religiilor, dacă legiuitorul a precedat legea, adică dacă inteligenţa este anterioară 
predestinului sau dacă, aşa cum vor cei din epoca modernă, legea a precedat legislatorului sau, cu alte 
cuvinte, dacă spiritul s-a născut din natură. ÎNAINTE sau DUPĂ, această alternativă rezumă întreaga 
filozofie. Să fie discutată cu succes posterioritatea sau anterioritatea spiritului, dar spiritul să nu fie 
negat este în numele predestinului: aceasta este o excludere cu totul nejustificată. Pentru a refuta 
fatalitatea, este suficient să menţionăm fundamentul ei: existenţa răului. 

Date fiind materia şi atracţia, rezultatul este sistemul lumii: iată ce este predestinul. Date fiind că 
există două idei corelative şi contradictorii, trebuie să urmeze o structură: iată din ce este predestinat 
Ceea ce repugnă fatalităţii nu este libertatea pe care destinată să o procure într-o anumită sferă. Ceea 
ce repugnă fatalităţii este dezordinea şi orice poate fi un obstacol în executarea legii. Există sau nu 
dezordine în lume? Fataliştii nu neagă acest lucru fiindcă, prin cea mai stranie gafă, prezenţa răului 
este cea care i-a făcut fatalişti. Deci, eu susţin că prezenţa răului, departe de a dovedi fatalitatea, 
zdrobeşte fatalitatea, afectează violent destinul şi presupune o cauză a cărei dezvoltare eronată dar 
voluntară este în discordanţă cu legea. Eu denumesc această cauză drept libertate; am demonstrat 
(cap. IV) că libertatea, la fel ca raţiunea care serveşte în om ca torţă, este cu atât mai mare şi mai 
perfectă cu cât ea se armonizează mai bine cu ordinea naturii, care este fatalitatea. 

Deci, a confrunta fatalitatea cu mărturia conştiinţei care se simte liberă şi vice versa înseamnă a 
dovedi că ideile sunt considerate invers, fără a cunoaşte deloc problema. Progresul umanităţii poate fi 
definit ca educaţia raţiunii şi libertatea umană prin fatalitate. Este absurd să se creadă că aceşti 
termeni se exclud reciproc şi sunt inconciliabili. In realitate, aceşti termeni se susţin: fatalitatea este 
fundamentul, raţiunea urmează iar libertatea încoronează edificiul. Raţiunea umană aspiră să cunoască 
şi să penetreze fatalitatea. Critica dezvoltării spontane şi credinţele instinctive ale speciei umane sunt 
în fond, numai studiul predestinului. Să explicăm acest lucru. 

înzestrat cu activitate şi inteligenţă, omul poate perturba ordinea lumii din care face parte. Dar, 
toate adăposturile au fost prevăzute şi se realizează în cadrul unor limite şi, după câteva oscilaţii, 
readuc omul la ordine. După aceste oscilaţii ale libertăţii, putem determina rolul umanităţii în lume; 
deoarece destinul omului este legat de destinul creaturilor, se poate ascensiona de la om până la 
legea supremă a lucrurilor şi până la sursele fiinţei. 

Aşadar, eu nu voi mai întreba: cum se face că omul are puterea de a încălca ordinea providenţială 
şi cum se face că Providenţa îi permite să facă acest lucru? Eu pun întrebarea în alţi termeni: cum se 
face că omul, o parte integrantă a universului, un produs al predestinului, are puterea să distrugă 
continuitatea predestinului? Cum se face că o organizaţie predestinată, organizarea omenirii, este 
accidentală, în contradicţie cu legile logicii, plină de tumult şi catastrofe? Fatalitate nu se limitează la 
o oră, la un secol, la un mileniu: dacă este fatal să ne vină ştiinţa şi libertatea, de ce nu au venit mai 
devreme? Din moment ce suferim aşteptând, fatalitatea este în contradicţie cu ea însăşi; odată cu răul, 
nu există mai multă fatalitate decât Providenţă. 



Pe scurt, ce este o fatalitate dezminţită în fiecare clipă de evenimentele care se petrec în cadrul ei? 
lată ce au vrut să explice fataliştii, aşa cum teiştii au ţinut să explice ce poate fi o inteligenţă infinită,, 
care nu ştie nici ce să prevadă şi nici să prevină mizeria creaţiilor sale. 

Dar asta nu este totul. Libertatea, inteligenţa, fatalitatea sunt, în fond, trei expresii adecvate care 
sunt utile pentru a desemna trei faţete diferite ale fiinţei. La om, raţiunea este numai o libertate 
determinată, care îşi simte limita. Dar, în sfera determinaţiilor sale, această libertate este fatalitate, o 
fatalitate vie şi personală. Deci, când cunoaşterea speciei umane proclamă predestinul universului, 
când cunoaşterea speciei declară că cea mai înaltă fatalitate, suprema fatalitate, este conformă unei 
raţiuni şi unei infinite libertăţi, această cunoaştere a speciei nu face decât să emită o ipoteză 
totalmente legitimă şi a cărei verificare se impune tuturor părţilor. 
3. Acum umaniştii, noii atei, se prezintă şi spun: 

Omenirea, în ansamblul ei, este realitatea urmată de geniul social cu numele mistic de Dumnezeu. 
Acest fenomen al raţiunii colective este un fel de miraj prin care umanitatea, contemplându-se pe 
sine, se consideră o fiinţă exterioară şi transcendentă, care o priveşte şi dispune de destine. Această 
iluzie a cunoaşterii, spuneam, a fost analizată şi explicată. Mai degrabă să ne retragem în ştiinţă 
decât să reproducem ipoteza teologică. Noi trebuie să ne ataşăm numai de societate, numai de om. 
Dumnezeu în religie, statul în politică, proprietatea în economie, aceasta este tripla formulă prin care 
omenirea, înstrăinătă de ea însăşi, nu a încetat să se destrame cu propriile sale mâini iar acum 
omenirea trebuie să respingă această triplă formulă. 

Recunosc că orice afirmare sau ipoteză a Divinităţii provine dintr-un anume antropomorfism iar 
Dumnezeu este, înainte de toate, un idea sau, ca să mă exprim mai bine, spectrul omului. Recunosc 
de asemenea că ideea despre Dumnezeu este tipul şi fundamentul principiului autoritar şi arbitrar iar 
scopul nostru este să distrugem sau cel puţin să dominăm acest principiu oriunde se manifestă, în 
ştiinţă, în muncă sau în societate. De asemeni, eu nu contrazic umanismul, eu îl continui. Accept 
critica fiinţei divine, o aplic la om şi observ: 

Că omul, prin faptul că se adoră pe sine însăşi cum îl adoră pe Dumnezeu, a postat singur un ideal 
contradictoriu esenţei sale şi s-a declarat antagonistul fiinţei reputată ca suveran perfect, sau, altfel 
spus, omul s-a declarat antagonist al infinitului. 

Că, în consecinţă, conform propriei sale opinii, omul este numai o falsă divinitate, fiindcă pozând 
drept Dumnezeu, el se neagă pe sine însăşi iar umanismul este o religie la fel de detestabilă ca oricare 
dintre teismele de origine antică; 

Că, acest fenomen al umanităţii care se consideră Dumnezeu nu este explicabil în termenii 
umanismului şi necesită o interpretare ulterioară. 

Conform concepţiei teologice, Dumnezeu nu este numai arbitrul suveran al universului, regele 
infailibil şi iresponsabil al creaturilor, inteligibilul model al omului; Dumnezeu este fiinţa eternă, 
imuabilă, omniprezentă, infinit de înţeleaptă, infinit de liberă. Eu afirm că atributele lui Dumnezeu 
conţin mai mult decât un ideal, mai mult decât o elevaţie; după cum vom vrea, Dumnezeu va avea 
atributele corespunzătoare umanităţii. Eu susţin că acestea sunt contradicţia. Dumnezeu este în 
contradicţie cu omul, aşa cum caritate este în contradicţie cu justiţia; aşa cum sanctitudinea, idealul 
perfecţiunii, este în contradicţie cu perfectibilitatea; aşa cum monarhia, idealul puterii legislative este 
în contradicţie cu legea, etc. Astfel, ipoteza divină se va renaşte prin decizia sa în realitatea omenească 
iar problema unei existenţe complecte, armonioase şi absolute, este întotdeauna izgonită şi 
întotdeauna revine. 

Pentru a demonstra această antinomie radicală este suficient ca faptele să fie considerate prin 
perspectiva definiţiilor. 

Faptul cel mai cert, constant, indubitabil este că la om cunoaştere este progresivă, metodică, 
reflectată sau, pe scurt, experimentală. Orice teorie lipsită de sanţiunea experienţei, adică de 
stabilitatea şi înlănţuirea fenomenelor sale, nu este ştiinţifică. Acest lucru este cert. Chiar şi 
matematica, calificată drept pură, este supusă la ÎNLĂNŢUIREA propoziţiilor, relevă astfel experienţa 
şi îşi recunoaşte legea sa. 

Pornind de la observaţia acumulată, ştiinţa omului progresează şi se promovează într-o sferă 
nelimitată. Scopul spre care tinde, idealul pe care ea aspiră să-1 împlinească şi de la care reculează în 
permanenţă este infinitul, absolutul. 

Ce ar fi o ştiinţă infinită, absolută care ar determina o libertate la fel de infinită, aşa cum speculaţia 
presupune că Dumnezeu are libertatea infinită? Aceasta ar fi o cunoaştere, nu numai universală ci 



intuitivă, spontană, neatinsă de orice ezitare şi obiectivitate, cu toate că ar cuprinde simultan 
elementul real şi elementul posibil; o ştiinţă certă, dar nu demonstrativă; complectă dar nu urmată; în 
fine, o ştiinţă care, fiind eternă în formarea sa, ar fi despuiată de orice caracteristică de progres în 
relaţia cu ingredientele sale. 

Psihologia a acumulat numeroase exemple ale acestui mod de cunoaştere, în cadrul facultăţilor 
instinctive şi divinatorii ale animalelor; în talentul spontan al unor oameni născuţi matematicieni şi 
artişti, independent de orice educaţie şi, în cele din urmă, în majoritatea instituţiilor umane şi ale 
monumentelor primitive, produse de un geniu inconştient şi independent de teorii. Mişcările regulate, 
complicate ale corpurilor cereşti; minunatele combinaţii ale materiei: nu s-ar mai spune că aceste 
fenomene sunt efectul unui instinct particular, inerent elementelor?... 

Deci, dacă Dumnezeu există, ceva din El ne apare în univers şi în noi înşine: dar acest ceva este în 
opoziţie flagrantă cu tendinţele noastre cele mai autentice, cu destinul nostru cel mai cert; acest ceva 
se şterge permanent din sufletul nostru prin educaţie şi toată truda noastră este să-1 facem să dispară. 
Dumnezeu şi omul sunt două esenţe care fug una de alta de când se cunosc: cum s-ar putea reconcilia 
vreodată aceste esenţe dacă nu prin transformarea uneia sau altei sau a ambelor? Dacă progresul 
raţiunii este de a ne îndepărta întotdeauna de Divinitate, cum ar fi identici prin raţiune Dumnezeu şi 
omul? Deci, ar putea omenirea să devină Dumnezeu prin educaţie? 

Să discutăm alt exemplu. 

Caracteristica esenţială a religiei este sentimentul. Deci, prin religie, omul îi atribuie lui 
Dumnezeu sentimentul, aşa cum îi atribuie raţiunea; el mai afirmă, conform cursului normal al 
ideilor sale, că sentimentul şi cunoaşterea sunt infinite la Dumnezeu. 

Acest singur lucru este suficient pentru a schimba în Dumnezeu calitatea sentimentului şi a-1 face 
un atributcomplect diferit de cel al omului. La om, sentimentul decurge, ca să spunem aşa, dintr-o 
mie de surse diferite: se contrazice pe sine, se tulbură, se sfâşie singur şi fără aceste lucruri nu s-ar 
face simţit. La Dumnezeu, dimpotrivă, sentimentul este infinit adică unic, fix, limpede, deasupra 
furtunilor şi lipsit de orice necesitate de a se irita prin contrast pentru a ajunge la fericire. Noi 
experimentăm acest mod divin de a simţi atunci când un singur sentiment care ne încântă toate 
facultăţile, la fel ca în starea de extaz, impune pe moment tăcerea altor afecţiuni. Dar această delectare 
există întotdeauna numai cu ajutorul contrastului şi printr-o sursă de provocare venită din altă parte: 
niciodată ea nu este perfectă sau dacă ajunge la plenitudine, precum astrul care îşi atinge apogeul, 
acest lucru se petrece într-un moment indivizibil. 

Astfel, noi trăim, simţim, credem numai printr-o serie de contradicţii şi şocuri, printr-un război 
lăuntric: idealul nostru nu este nu este un infinit ci este un echilibru. Infinitul exprimă o entitate 
diferită de noi. 

Se afirmă că Dumnezeu nu are atribute care specifice; atributele sale sunt cele ale omului; prin 
urmare, omul şi Dumnezeu sunt unul şi acelaşi lucru. 

Dimpotrivă, atributele omului fiind infinite la Dumnezeu, ele devin caracteristice şi specifice 
tocmai din această cauză; caracteristica infinitului este de deveni specific, esenţă, pentru că finitul 
există. Să fie negată realitatea lui Dumnezeu aşa cum este negată realitatea unei idei contradictorii; să 
fie înlăturată din ştiinţă şi morală această fantomă inconceptibilă şi sângerătoare care, cu cât se 
îndepărtează, ne urmăreşte mai mult în aparenţă. Până la un anumit punct, acest lucru poate fi 
justificat şi, în orice caz, nu poate leza. Dar să nu facem Dumnezeu din umanitatea fiindcă acest 
lucru ar calomnia ambele părţi. 

Se va afirma că relaţia contradictorie dintre om şi fiinţa divină este iluzorie şi provine din 
contradicţia dintre omul individual şi esenţa întregii umanităţi? Atunci trebuie să fie susţinut că 
umanitatea divinizată nu este progresivă şi nici contrastată de raţiune şi sentiment; pe scurt, trebuie 
să fie susţinut că umanitatea este infinită în toate, fapt negat de istorie şi psihologie. 

Umaniştii exclamă că lucrurile nu trebuiesc înţelese astfel. Pentru a avea idealul umanităţii, nu 
trebuie să o mai considerăm în evoluţia sa istorică ci în totalitatea manifestărilor sale iar toate 
generaţiile omeneşti, reunite într-o singură clipă, ar forma un singur om, infinit şi nemuritor. 

Cu alte cuvinte, să abandonăm realitatea ca să percepem o reproducere; că omul adevărat nu este 
omul real; că pentru a găsi omul adevărat, idealul uman, trebuie să ieşim din timp şi să intrăm în 
eternitate - ce spun? să dezertăm de la finit pentru infinit, să părăsim omul pentru Dumnezeu! După 
cum o cunoaştem, după cum se dezvoltă, pe scurt, după cum poate exista, omenirea este dreaptă. Ne 



este prezentată imaginea inversă, ca într-o oglindă şi apoi ni se spune: iată omul! Iar eu răspund: 
acesta nu mai este omul, acesta este Dumnezeu. Umanismul este cel mai perfect teism. 

Deci, care este această Providenţă pe care teiştii o presupun că există în Dumnezeu? Aceasta este o 
facultate esenţial umană, un atribut antropomorfic, care ne permite să gândim că Dumnezeu priveşte 
viitorul în funcţie de progresul evenimentelor, aşa cum noi, restul oamenilor, privim trecutul, din 
perspectiva cronologiei şi a istoriei. 

Este evident că după cum infinitul, adică intuiţia spontană şi universală, repugnă umanităţii. Aşa 
cum providenţa repugnă ipotezei unei fiinţe divine. Pentru Dumnezeu toate ideile sunt egale şi 
simultane. Dumnezeu nu separă sinteza de antinomie. Eternitatea face ca pentru Dumnezeu totul să 
fie prezent şi contemporan. Când ne-a creat, Dumnezeu nu a putut să ne dezvăluie misterul 
contradicţiilor noastre tocmai fiindcă El este Dumnezeu, pentru că El nu vede contradicţia, pentru că 
inteligenţa Sa nu se încadrează în categoriile de timp şi lege ale progresului, pentru că raţiunea Sa 
este intuitivă iar ştiinţa Sa este infinită. Providenţa în Dumnezeu este o contradicţie într-o altă 
contradicţie; prin providenţă, Dumnezeu a fost creat după chipul omului [NT 202]. înlăturaţi această 
providenţă, Dumnezeu încetează să mai fie om iar omul, la rândul său, trebuie să renunţe la toate 
pretenţiile sale la divinitate. 

Cineva va întreba poate la ce îi foloseşte lui Dumnezeu să aibe o ştiinţă infinită, dacă El nu ştie ce 
se petrece în omenire. 

Să dintingem. Dumnezeu are percepţia ordinii, sentimentul binelui. Dar El vede această ordine, 
acest bine, drept o entitate eternă şi absolută, dar nu prin ce această entitate oferă ca succesiv şi 
imperfect; Dumnezeu nu sesizează defectele acestei entităţi. Numai noi suntem capabili să vedem, să 
simţim şi să evaluăm răul şi să-i măsurăm durata, pentru că numai noi suntem capabili să producem 
răul iar viaţa noastră este temporară. Dumnezeu vede şi simte numai ordinea; Dumnezeu nu înţelege 
ce se întâmplă, pentru că ceea ce se întâmplă este sub El, sub orizontul Său. Noi, dimpotrivă, vedem 
în acelaşi timp binele şi răul, temporalul şi eternul, ordinea şi dezordinea, finitul şi infinitul; noi 
vedem în interiorul şi în exteriorul nostru; dat fiind că raţiunea noastră este finită, ea depăşeşte 
orizontul nostru. 

Astfel, prin crearea omului şi dezvoltarea societăţii, o raţiune finită şi providenţială,raţiunea 
noastră, a fost pusă în contradicţie cu raţiunea intuitivă şi infinită, cu Dumnezeu. Astfel, Dumnezeu, 
fără să piardă nimic din infinitul său în orice sens, pare să fie diminuat prin simplul faptul că 
umanitatea există. Dat fiind că raţiunea progresivă provine din proiectarea ideilor eterne pe planul 
mobil şi înclinat al timpului, omul poate înţelege limba lui Dumnezeu, fiindcă ea vine de la 
Dumnezeu iar la început, raţiunea sa este asemănătoare cu raţiunea lui Dumnezeu. Dar Dumnezeu nu 
ne poate asculta şi nu poate veni până la noi fiindcă este infinit şi nu-şi poate însuşi atributele finitului 
fără să înceteze să fie Dumnezeu, fără să se distrugă. Dogma providenţei la Dumnezeu a fost 
demonstrată ca falsă în fapt şi în teorie. 

Acum este uşor să vedem cum aceeaşi argumentaţie se întoarce împotriva sistemului de deificare a 
omului. 

în mod fatal, omul a considerat că Dumnezeu este absolut şi infinit în atributele sale, dar el însuşi 
se dezvoltă în sensul invers al acestui ideal şi se creează dezacord între progresul omului şi concepţia 
sa despre Dumnezeu. Pe de o parte, se pare că prin sincretismul constituţiei sale şi prin 
perfectibilitatea naturii sale, omul nu este Dumnezeu şi nu poate deveni Dumnezeu; pe de altă parte, 
este clar că Dumnezeu, Fiinţa Supremă, este antipodul umanităţii, punctul ontologic suprem de la care 
umanitatea se îndepărtează la infinit. Dumnezeu şi omul şi-au împărţit, ca să spunem aşa, facultăţile 
antagoniste ale existenţei şi par să fie într-o competiţie în care miza este stăpânirea universului: o 
parte are spontaneitate, imediatitate, infailibilitatea, eternitate; cealaltă parte are previziune, deducţie, 
mobilitate, timp. Dumnezeu şi omul se menţin în eşec perpetuu şi fug unul după altul neîncetat. Omul 
mărşăluieşte fără odihnă în reflecţie şi teorie. în incapacitatea sa providenţială, Dumnezeu pare să se 
retragă în spontaneitatea naturii sale. Deci, există o contradicţie între umanitate şi idealul său, o 
contradicţie între om şi Dumnezeu, contradicţie alegorizată şi personificată în teologia creştină cu 
numele de Diavol sau Satana, adică negatorul, duşmanul lui Dumnezeu şi al omului. 

Aceasta este antinomia fundamentală care, după părerea mea, nu a fost luată în consideraţie de 
criticii moderni. Dacă este neglijată, înainte sau după ce se ajunge la negaţia om - Dumnezeu şi, în 
consecinţă, la negaţia complectă a acestei exegeze filozofice, această antinomie fundamentală 
redeschide poarta religiei şi fanatismului. 



După părerea umaniştilor, Dumnezeu este numai umanitatea personificată, eul colectiv la care 
eul individual s-a subjugat ca la un stăpân invizibil. Dar de ce această viziune neobişnuită, dacă 
portretul este o copie fidelă a originalului? De ce omul, care de la naştere îşi cunoaşte direct şi fără 
telescop trupul, sufletul, şeful, preotul, patria, a trebuit să se vadă ca într-o oglindă, şi fără să se 
cunoască, sub imaginea fantastică a lui Dumnezeu? De unde provine necesitatea acestei halucinaţii? 
Ce este această cunoaştere tulbure şi ambiguă care, după un timp, se purifică, se rectifică şi în loc să 
se considere ca o altă imagine, se percepe definitivă ca atare? De ce să fie din partea omului această 
confesiune transcedentală a societăţii, dacă societatea exista, era prezentă, vizibilă, palpabilă, voitoare 
şi activă? în fine, de ce confesiune când societatea era cunoscută şi denumită societate? 

Se va afirma că societatea nu exista; oamenii erau conglomeraţi dar nu asociaţi: constituirea 
arbitrară a proprietăţii şi a statului, precum şi dogmatismul intolerant al religiei, dovedesc această 
afirmaţie. 

Retorică pură: societatea există din ziua în care persoanele fizice, comunicând prin muncă şi 
vorbire, au consimţit asupra unor obligaţii reciproce şi au creat legi şi obiceiuri. Fără îndoială, 
societatea se perfecţionează conform progreselor ştiinţei şi economiei. Dar, în nici o perioadă a 
civilizaţiei, progresul nu implică o metamorfoză ca cea la care visează utopiştii; oricât de bună 
trebuie să fie situaţia umanităţii în viitor, ea va fi numai continuarea naturală, consecinţa necesară a 
poziţiilor sale anterioare. 

în rest, aşa cum am arătat , nici un sistem de asociere nu exclude, ca atare, fraternitatea şi 
justiţia. Niciodată idealul politic nu a putut fi confundat cu Dumnezeu şi observăm că, la toate 
popoarele, societatea s-a separat de religie. Societatea era considerată scopul iar religia era considerată 
modalitatea; Prinţul a fost ministrul voinţei colective în timp ce Dumnezeu domnea asupra 
conştiinţelor, aşteptându-i dincolo de mormânt pe vinovaţii care au scăpat de justiţia oamenilor. Idea 
de progres şi reformă nu a lipsit nicăieri. La nici o naţiune religioasă, nimic din ce constituie viaţa 
socială nu fost complect ignorat sau necunoscut. Dacă într-adevăr ipoteza teologică nu conţine numai 
idealul societăţii umane, tipul preconceput al umanităţii, transfigurat prin egalitate, solidaritate, muncă 
şi dragoste atunci de ce, încă odată, această tautologie Societate - Divinitate? 

Desigur, dacă există o prejudecată, o mistificare a cărui falsitate îmi pare acum redutabilă, acesta 
nu mai este catolicismul în dispariţie ci, mai curând, filozofia umanitară care face din om o creatură 
sfântă şi sacră printr-o speculaţie prea savantă pentru a nu fi arbitrară. Filozofia umanitară proclamă 
omul ca Dumnezeu, adică în esenţă bun şi ordonat în toate capacităţile sale, în ciuda dovezilor 
deprimante pe care omul nu încetează să le dea cu privire la moralitatea sa dubioasă. Această filozofie 
atribuie viciile umane constrângerii în care omul a trăit; ea promite, printr-o libertate deplină, faptele 
cele mai devotate, fiindcă în miturile în care umanitatea şi-a făcut autoportretul, urmând această 
filozofie, sunt descrise o perioadă de constrângere şi chin precum şi o eră de fericire şi independenţă! 
Inevitabil, cu o asemenea doctrină, va fi suficient ca omul să recunoască că el nu este Dumnezeu, 
bun, sfânt şi înţelept pentru a se arunca din nou în braţele religiei. Tot ceea ce lumea va câştiga prin 
negarea lui Dumnezeu va fi învierea lui Dumnezeu. 

După părerea mea, aceasta nu este semnificaţia fabulelor religioase. Recunoscând că Dumnezeu 
este creatorul său, domnul său, alter ego-ul său, omenirea şi-a determinat propria esenţă printr-o 
antiteză: o esenţă eclectică, plină de contraste, emanată din infinit şi în contradicţie cu infinitul. 
Această esenţă a fost dezvoltată în timp şi aspiră la eternitate. Din toate aceste motive, această esenţă 
este supusă păcatului, cu toate că este ghidată de sentimentele frumosului şi ordinii. Omenirea este 
fiica lui Dumnezeu, aşa cum orice dezacord provine dintr-un acord anterior: din această cauză 
omenirea a descoperit un Dumnezeu care îi seamănă, care i-a împrumutat caracteristicile sale dar 
întotdeauna cu trăsături specifice, adică 1-a definit pe Dumnezeu în contradicţie cu ea însăşi. 
Umanitatea este un spectru pentru Dumnezeu, aşa cum Dumnezeu este un spectru pentru umanitate. 
Aceste două entităţi sunt una pentru alta cauza, raţiunea şi scopul existenţei. 

Nu era suficient să fi demonstrat că, prin critica ideilor religioase, ideea generală a eului divin 
revine la percepţia eului uman. Această deducţie ar fi trebuit să mai fie controlată prin însăşi critica 
umanităţii; ar fi trebuit să fie constatat dacă această umanitate împlineşte condiţiile pe care aparentul 
său caracter divin le presupune. Aceasta este opera solemn inaugurată de noi fiindcă, pornind 
simultan de la realitatea umană şi ipoteza divină, am început să derulăm istoria societăţii în instituţiile 
sale economice şi în gândirile sale speculative. 



Am constatat, pe de o parte, că omul, cu toate că este provocat de antagonismul ideilor sale, fapt 
scuzabil până la un anumit punct, împlineşte răul gratuit şi prin impulsul bestial al pasiunilor sale, 
ceea ce repugnă caracterului divin al unei fiinţe care este liberă, inteligentă şi sanctă. Pe de altă 
parte, am demonstrat că natura omului nu este creată armonic şi sintetic ci este formată din 
aglomerarea unor virtualităţi specializate la fiecare creatură. Această circumstanţă ne-a relevat 
principiul dezordinilor comise de libertatea umană şi a reuşit să ne demonstreze că specia noastră nu 
este divină. în cele din urmă, după ce am demonstrat că providenţa nu numai că nu există în 
Dumnezeu dar că este imposibilă. Cu alte cuvinte, am separat în Fiinţa infinită atributele divine şi 
atributele antropomorfice. Apoi, în contradicţie cu afirmaţiile vechii teodicee, am ajuns la concluzia 
că relativ la destinul omului, destin progresiv prin esenţă, inteligenţa şi libertatea la Dumnezeu 
sufereau de un contrast, un fel de limitare şi decădere, provenite din natura sa eternă, inamovibilă şi 
infinită. Astfel, în loc să-1 adore pe Dumnezeu, suveranul şi călăuza sa, omul nu putea şi nu trebuia să 
vadă în Dumnezeu decât antagonistul să. Acest ultim considerent va fi suficient pentru a ne face să 
respingem umanismul care înclină neînfrânt la restaurarea religioasă prin deificarea umanităţii. După 
părerea noastră, adevăratul remediu al fanatismului nu este identificarea umanităţii cu Dumnezeu, 
ceea ce este echivalent cu afirmarea comunităţii în economia socială, cu misticismul şi status quo-ul 
în filozofie. Remediul este de a demonstra omenirii că Dumnezeu, dacă există, este duşmanul său. 

Ce soluţie va reieşi ulterior din aceste date? în cele din urmă, se va constata că Dumnezeu este 
ceva? 

Nu ştiu dacă voi afla vreodată acest lucru. Dacă este adevărat, pe de o parte, că în prezent nu mai 
am nici un motiv să afirm realitatea omului, o fiinţă ilogică şi contradictorie, după cum nu mai nici un 
motiv să afirm realitatea lui Dumnezeu, entitate inconceptibilă şi nemanifestată, ştiu cel puţin , prin 
contradicţia radicală a acestor două esenţe, că nu pot spera la nimic şi nici să bănuiesc ceva din partea 
creatorului misterios pe care conştiinţa mea îl presupune în mod involuntar. Ştiu că inclinaţiile mele 
cele mai autentice mă îndepărtează pe zi ce trece de la contemplarea acestei idei; ştiu bine că ateismul 
practic trebuie să fie legea sufletului meu şi a raţiunii mele; ştiu că trebuie să învăţ permanent regula 
comportamentului meu din predestinul observabil; ştiu că trebuie să resping şi să combat orice 
poruncă mistică, orice drept divin care îmi va fi propus; ştiu că revenirea la Dumnezeu prin religie, 
lene, ignoranţă sau supunere este un atentat la adresa mea; ştiu că dacă vreodată voi fi nevoit să mă 
împac cu Dumnezeu, această reconciliere - imposibilă atâta timp cât trăiesc şi în cadrul căreia aş avea 
de câştigat tot şi nu aş avea nimic de pierdut - poate fi împlinită numai prin distrugerea mea. 

Să concludem deci şi să înscriem ca punct de reper pe coloana care trebuie să ne folosească în 
viitoarele noastre cercetări: 

Legiuitorul nu are încredere în om, rezumatul naturii şi sincretismul tuturor fiinţelor. Legiuitorul 
nu se bazează pe Providenţă, facultate inadmisibilă în spiritul infinit. 

Dar, fiind atent la succesiunea fenomenelor, docil faţă de lecţiile destinului, legiuitorul caută în 
legea umanităţii în predestin, profeţia perpetuă a viitorului său. 

Legiuitorul îşi mai aminteşte, uneori, că dacă sentimentul Divinităţii se slăbeşte între oameni; dacă 
inspiraţia celestă se retrage progresiv pentru a face loc deducţiilor experienţei; dacă există o sciziune 
din ce în ce mai flagrantă între om şi Dumnezeu; dacă acest progres, forma şi condiţia vieţii noastre, 
scapă percepţiilor unei inteligenţe infinite şi, în consecinţă, este lipsită de caracter istoric; dacă, pentru 
a spune tot, apelul la Providenţă din partea unui guvern este în acelaşi timp o ipocrizie laşă şi o 
ameninţare la adresa libertăţii, în acelaşi timp acordul universal al popoarelor, care se manifestă prin 
stabilirea unui număr atât de mare de diferite culte şi contradicţia etern insolvabilă la care ajunge 
omenirea în ideile sale, manifestările şi tendinţele legiuitorului denotă o legătură secretă a sufletului 
nostru şi, prin sufletul nostru, a întregii naturi, cu infinitul. Determinarea acestei legături va exprima 
simultan sensul universului şi raţiunea existenţei noastre. 

Notele traducătorului 



1 .în original, termenul este supposer. a considera o dată sau un fapt ca existent sau stabilit, fără o 
probă evidentă, a presupune. 

2. Vezi: Geneza 28:13 

3. Vezi: Exodul 6:2-3,6 

4. Geneza 1 : 1 

5. Psalmii 89:11 

6. "Hristoidolatrie" este un termen original al lui Proudhon, care atribuie credincioşilor creştini 
adoraţia (gratuită) a lui Hristos ca o versiune a idolatriei păgâne. 

7. Autorul se referă aici la lupta de la Marengo, Italia, din iunie 1800. Napoleon Bonaparte, în calitate 
de prim consul, i-a învins pe austrieci şi i-a silit să părăsească Italia de nord. 

8. Manitou este termenul întrebuinţat de indienii din triburile aflate în America de Nord şi înseamnă 
simultan "persoană" şi "spirit". 

9. Totul este plin de Jovis. (Jovis - sinonim cu Jupiter). Vezi: Virgil, Eclogae 111:60. 

10. Psalmii 62:11 

11. Vezi: Evanghelia după Matei 26:57-68 şi la Evanghelia după Ioan 18:12-27. 

12. ".. .Bovinele au vorbit". 

13. Autorul se referă, probabil, la Iov 2:1-10. 

14. Antinomia dintre nominalism şi realism provine de la modalităţile diferite prin care sunt tratate 
relaţiile filozofice dintre noţiunea intelectuală şi realitatea materială. Vezi, inter alia: 
D.M.Armstrong, Nominalism and Realism, Universals and Scientific Realism, (Cambridge, NY: 
Cambridge University Press, 1978), 2v. 

De Wulf, Maurice, "Nominalism, Realism, Conceptualism" , The Catholic Encyclopedia, voi. 11 (New 
York: Robert Appleton Company, 1911) 

15. în hinduism, Vishnu este deitatea conservatoare a universului, alături de Brahma şi Shivai. Vezi: 
Encyclopedia Mythica 2012 . 

16. Evanghelia după Matei 7:15-16 

17. în română: "Sunt stăpân fiindcă sunt stăpân" sau "posed fiindcă posed". 

18. Apocalipsa lui Ioan 2:5 

19. "Nimic nu există în intelect, fără să fi existat înainte în simţ." 

20. "Tot ceea ce măreşte capitalul este camătă." Vezi: Delamare & Poitvin, Trăite du contrat de 
commission, (Paris: Delamotte aine, 1840), p. xiii. 

21. Deuteronomul 23: 19-20: 19.5a nu ceri nicio dobândă de la fratele tău: nici pentru argint, nici 
pentru merinde, pentru nimc care se împrumută cu dobîndă. 20. Dela străin vei putea să iei dobândă 
dar de la fratele tău să nu iei pentruca Domnul, Dumnezeul tău să te binecuvînteze în tot ce vei face 
în ţara pe care o vei lua în stăpânire. 

22. Proudhon nu menţionează sursa. Din contextul textual şi ideic, este evident că Proudhon răspunde 
la afirmaţiile lui Charles Brook Dupont-White (1807-1878) în lucrarea sa, Essai sur Ies relations du 
travail avec le capital, (Paris: Guillaumin, 1846), în special axioma de la p. 15 : "Le rapport des 
profits avec Ies salaires est un rapport d'hostilite. " 

23. în română: "...misterele soartei". 

24. "Fragmente dispersate" din manuscrisele greceşti antice. 

25. înromînă: "Ordinea crează dezordinea". 

26. Vezi Geneza 11:1-9 , Geneza 10:8 

27. Autorul se referă la anul 1846. 

28. Vezi Psalmi 27:12 

29. în latină, Petitio principii: argument circular fals. 

30. Autorul se referă ironic la Academia de ştiinţe morale şi politice. 

31. în perioada relevantă aici, editorul a fost Gilbert Guillaumin (1801- 1864) 

32. Autorul face o parafrază a versului Mens agitat molem, Virgiliu, Eneida 6.727 

33. Am preferat aici traducerea cea mai apropiată de termenul francez din original. 

34. Autorul se referă la mişcări filozofice, fără să menţioneze una din ele. 



35. Logică: un argument eronat. 

36. Denumirea autentică a unei vechi monede din Franţa. 

37. în română: "Blestemata foamete după aur", Virgiliu, Eneida 3.57 

3 8. Autorul se referă la miime (1/1000) pentru a ilustra ideea sa despre o unitate minusculă. 

39. Autorul nu menţionează sursa exactă dar este foarte probabil că se referă la Cursul de economie 
politică scris de P. Rossi, apărut în numeroase ediţii. 

40. Cred fiindcă este absurd este un aforism ulterior şi imprecis al unui fragment din lucrarea lui 
Tertulian De Carne Christi. 

41. Cred fiindcă este contradictoriu 

42. Spiritul divin 

43. Evanghelia după loan 18:14- "Şi Caiafa era celce dăduse Iudeilor sfatul acesta: Este de folos să 
moară un singur om pentru norod." 

44. In română: micşorare 

45. Acest aforism nu este un citat precis. în acest context, o eventuală sursă de inspiraţie pentru 
Proudhon poate fi Apocalipsa după loan 2:5. 

46. Autorul se referă la familia tipografului francez Henri Estienne. 

47. Autorul se referă la instanţele legislative. 

48. Autorul se referă la Jerome-Adolphe Blanqui, fratele lui Louis Auguste Blanqui. Jerome-Adolphe 
Blanqui a publicat o lucrare despre istoria gândirii economice. 

49. Agio este un termen comercial din limba italiană care se referă la profitul realizat prin specula de 
monede sau hârtii de valoare. 

50Autorul citează sumar discuţia care a avut loc în cadrul Academiei de ştiinţe morale şi politice, 
septembrie 1845. Vezi: Discussion entre MM. Blanqui, Passy, Dunoyer, De Beaumont, Franck et 
Mignet sur ce qu 'il faut entendre par, l ' organisation du travail et sur Ies ejfets de la loi qui regie le 
travail des enfants dans Ies manufactures, Seances et travaux de lAcademie des sciences morales et 
politiques v.8 (1845) pp. 189 - 202. 

51. în original: societe en participation 

52. Vezi: Discussion entre MM. Blanqui, Passy, Dunoyer, De Beaumont, Franck et Mignet sur ce 
qu 'il faut entendre par l 'organisation du travail et sur Ies ejfets de la loi qui regie le travail des 
enfants dans Ies manufactures, Seances et travaux de lAcademie des sciences morales et politiques 
v.8 (1845) pp. 189- 190. 

53. Citatul este parţial. Vezi [NT 52], p. 192 

54. Autorul se referă la Francois Arago (1786 - 1853). în 1830, ca membru în Camera Deputaţilor, a 
pledat pentru necesitatea educaţiei. 

55. Liceu din Lyon, stabilit de Claude Martin (1735 - 1800) 

59. Charles - Henry Tabareau (1790 - 1866), profesor la liceul Lamartiniere. 

60. Sau: ajutor de timonier 

61. Instituţie academică de mare prestigiu, fondată în 1530 

62. Include cinci academii, fondată în 1 795 

63. Vezi: Evanghelia după Matei 28:19-20 

64 Autorul se referă la dictonul medieval In medio stat virtus - virtutea este la mijloc. 

65. Liberte du travail, (Paris, Guillaumin, 1845), 2v 

66. Vezi Deuteronom 32: 15. ("Israel s-a îngrăşat şi a azvîrlit din picior; Te-ai îngrăşat, te-ai îngroşat şi 
te-ai lăţit - Şi a părăsit pe Dumnezeu, Ziditorul lui, A nesocotit Stînca mîntuirii lui") 

67. In română: bărci, luntre. 

68. In română: "Mergi mult înapoi. Adoră întotdeauna vestigiile", Statius, Tebaida 12.817 

69. Parlamentul britanic 

70. în romînă: "Nu mai guverna". Expresia este atribuită Sfintei Symphorosa, martiră creştină, ca 
răspuns imperatorului Hadrian . Vezi: Alban Butler, Rev., The Lives of the Fathers, Martyrs, and 
Other Principal Saints. (Dublin: James Duffy, 1866), v.7, p.217 

71. In română: "Practica desăvârşeşte". 

72. In română: "Care este făcut". 

73. Termen aristotelic: principiul creator, perfecţiunea sau scopul esenţial fundamental. 

74. în română: "Punctul de plecare". 

75. în română: "Totalitatea legii, totalitatea libertăţii". 



76.Autorul se referă, eventual, la Johannes Gutenberg (1398 - 1468), inventatorul tiparului. 
77.Sir Richard Arkwright, (1732 - 1792), inventator englez 

78. James Watt, (1732 - 1792), inventator scoţian 

79. Claude-Francois-Dorothee de Jouffroy, (1751 - 1832), inventator al vasului cu aburi 

80. Autorul se referă la articolul VIII din The Edinburgh Review, 1835, v. LXCI, p. 453 unde sunt 
prezentate critic două volume: a) Eward Baines, History ofthe Cotton Manufacture in Great Britain, 
(London: s.n 1835); b) Andrew Ure, The Philosophy of Manufactures or an Exposition ofthe 
Scientific, Moral and Commercial Economy ofthe Factory System of Great Britain, (London: Knight, 
1835). 

8 1 Autorul menţionează porţiuni din articolul lui Theodore Fix, Situation des classes ouvrieres, 
Journal des Economistes dec. 1844, v.10, pp. 7-41. 

82. Esenţa tezei lui Theodore Fix în articolul citat la NT 81 este necesitatea educaţiei morale ca soluţie 
a problemelor sociale şi economice. Vezi şi Thedore Fix, Observations sur l'etat des classes 
ouvrieres, (Paris: Guillaumin, 1846). 

83. Autorul se referă la Institut de France, fondat în 1795 şi la cartiere din Paris. 

84. Legea din 22 martie 1841 a stabilit principiile şi precondiţiile necesare pentru angajarea minorilor: 
a) vârsta minimă de 8 ani; b) acordul părinţilor sau tutorelui; c) studiu în paralel la o şcoală; d) 8 ore 
de muncă şi pauza zilnică. 

85. Vezi: Pierre Mărie Sebastien Bigot de Morogues, De la Misere des ouvriers et de la marche ă 
suivre poury remedier, (Paris: Huzard 1832), p.6 

86. Salariat în franceză poate fi modul de remunerare sau personalul de salariaţi. 

87. Anul 1789 

88. Autorul se referă, probabil, la Mohamed Aii, (1769 - 1849), militar otoman, guvernator al 
Egiptului. 

89. Habacuc 3:6 

90. Vezi: Quintilian, Institutio Oratoria, 12:1. In original: Virbonus decendi peritus adică Om bun, 
capabil să se exprime. Quintilian pune accentul pe moralitatea sau bunătatea oratorului. 

9 1 .Publicaţie care a apărut în anii 1 843 - 1 850. 

92. Adevărata denumire a lucrurilor 

93. Rămăşiţă, deşeu 

94. Evanghelia după Matei 11:12 

95. Vezi: Jean-Claude Fulchiron, Voyages dans l 'Italie meridionale, (Paris: Didot, 1843 - 1858), 6 v. 

96. Judecătorii 14: 14 "Din cel ce mănâncă a ieşit ce se mănâncă şi cel tare a ieşit dulceaţă." 

97. Doctrină economică care pretinde libertatea comercială şi implicare minimă a statului în 
tranzacţiile particulare. 

98. Quintus Horatius Flaccus, Ars poetica, 476: ". . .non missura cutem, nisi plena cruoris, hirudo" {O 
lipitoare nu va pleca de pe piele dacă nu s-a îndopat cu sânge.) 

99. Curent pacifist ecleziastic din secolul X. 

100. Evanghelia după Matei 13:9 (Cine are urechi de auzit, să audă) 

101. Psalmi 1 18:25, Evanghelia după Marcu 1 1:9-10. Termenul, provenit din ebraică, este un strigăt la 
Dumnezeu pentru ajutor, o expresie de slavă a divinităţii. 

102.1 Corinteni 16:22. Termenul se referă la excomunicarea din Biserică. 

103. Quintus Horatius Flaccus, Epistolarum, I, 18, 111. In acest vers, Horaţiu exprimă ideea că omul 
este stăpânul spiritului său. 

104. Eugene Buret a fost premiat de Academia de ştiinţe morale şi politice pentru lucrarea sa De la 
Misere des classes laborieuses en Angleterre et en France : de la nature de la misere, de son 
existence, de ses effets, de ses causes, et de l'insuffisance des remedes qu'on lui a opposes jusqu'ici, 
avec Ies moyens propres ă en affranchir Ies societes, (Paris: Paulin, 1840). 

105. Livră este o unitate de măsură veche, egală cu cea. Vi kg. 

106. In română: "Nimic nu este creat din nimic". 

107. Sau: capacitate 

108. Citatul lui Proudhon nu este un verset din Biblie. Elementele menţionate de autor provin din surse 
biblice separate. De exemplu, vezi: Exodul 4:24, Osea 9:17, Ieremia 7:24, 17:23, Evanghelia după 
Marcu 6:19-20. 

109. Canalul mânecii 



110. Plinius cel Bătrân, Istoria naturală, XVI1I.3 prezintă esenţa înţelepciunii agricultorilor de a 
cultiva suprafeţe de pământ relativ mici pentru a le cultiva cel mai bine. Ideea anticilor era că este 
preferabilă limitarea proprietăţii de pământ agricol pentru a optimaliza agricultura. Proudhon 
interpretează în mod foarte tendenţios citatul menţionat. Teza lui Proudhon că citatul de aici ar avea 
vreo legătură cu ideea despre monopolul modern este nejustificată, tendenţioasă şi eronată. 

111. Autorul nu indică sursa citatului său. 

112. Localitate în partea de nord -vest a Scoţiei. 

1 13. Citatul nu este clar. 

114. Zona rurală din jurul Romei 

1 15. Oraş din partea de nord- vest a Italiei 

1 16. Renzo di Ceri sau Renzo degli Anguillara (1475 - 1536) 

117. Carol Quintul (Charles V), (1500 - 1558), împărat romano-german 
1 18.Savoia este denumirea unei provincii istorice din sud-estul Franţei. 

1 19. Două importante familii nobile italiene din care au provenit numeroase personalităţi. 

120. Lacul Vico se află în centrul Italiei. 

121. Este posibil ca autorul să se refere aici la celebra familie nobilă italiană Prefetti di Vico. 

122. Comune în Italia. Rociglione se află în apropiere de Roma. 
123. In greacă: TOKoq 

124. In original, " compte-ă-demi" . Autorul se referă aici la contractul de publicare între autor şi editor, 
pentru publicarea şi reglementarea financiară (costuri, profituri sau pierderi). Problematica acestui tip 
de contract a apărut după invenţia tiparului şi a fost reglementată riguros în legislatura civilă 

125. Societatea anonimă este o entitate juridică în care acţionarii investesc anonim capital şi primesc 
drepturi, conform legislaţiei în vigoare. 

126. Autorul nu menţionează sursele sale. Sursele pot fi Codul Civil 1804 (art. 1892 etc.) sau Codul 
Comercial 1807 (art. 18 -50). 

127. Spital şi azil lângă Paris. 

128. Probabil că autorul se refera aici şi în paragraful precedent la lucrarea lui Raymond Theodore 
Troplong, Du Contrat de societe civile et commerciale, ou Commentaire du titre IX du livre III du 
Code civil, (Paris : Hingray 1843) 2v. 

129. La Phalange - Journal de la science sociale decouverte et constiuee par Charles Fourier. 
Editorul acestei publicaţii a fost Victor Considerant, adept devotat al lui Charls Fourier. Proudhon şi 
Considerant au avut o relaţie conflictuală. Vezi: Mm. Considerant et Proudhon juges par eux-memes, 
(Paris: Dairnvell, 1849). 

130. Autorul se referă aici la L.Blanc, Histoire de la Revolutionfrancaise, (Paris: Langlois & 
Leclercq, 1847), 12 v. 

131. în original, "police", care provine de la "TtoAaxeia" (politeia). Am preferat ca traducere termenul 
"stat". 

132. Autorul nu menţioneză sursa citatului. 

133. Privarea şi neproducerea nu sunt sinonime. Vezi: F.P.G. Guizot, Dictionnaire universel des 
synonimes de la langue francaise, (Paris: Didier, 1850) v.2, p. 534. între aceste noţiuni poate exista o 
eventuală cauzalitate. 

134. Exodul 13:2, 13:13; Numeri 3:12-13; Cf. Evanghelia după Luca 2:22-23. 

135. Leviticul 25:10-11 

136. în original, quotite: impozit fix, (cotă) stabilit de stat în prealabil. 

137. în original, chose publique. Autorul traduce termenul latin ResPublica şi se referă la autoritatea 
publică sau la stat. 

138. Termenul original este hommage-lige. Prin acest omagiu, vasalul era legat de senior, care se 
putea folosi de el după bunul său plac. 

139. Autorul menţioneză imprecis Poor Laws din Anglia. Aceste legi au fost în vigoare în diferite 
versiuni din secolul XIV până în 1948. Scopul acestei legislaţii din Anglia era reglementarea 
pauperităţii. 

140. Votul cenzitar a fost un sistem electoral în care dreptul de vot era limitat la posesorii de capital 
sau proprietăţi. 



141. Autorul citează, probabil imprecis, lucrarea lui Joseph Garnier în ediţia din 1845, Trăite 

d' economie politique sociale ou industrielle: expose didactique des principe s et des applications de 
cette science et de l'organisation economique de la societe. 

142. Autorul face o parafrază a versetului din Evanghelia după Marcu 4:25. Versetul latin este: Qui 
enim habet, dabitur Mi; et, qui non habet, etiam quod habet, auferetur ab Mo. în română: "Căci cel ce 
are i se va da; dar de la cel ce n 'are se va lua şi ce are" . 

143. Semnificaţia acestui aforism este că un act de dare nu este valabil dacă cel care dă nu doreşte să 
dea cu adevărat. 

144. Mieriei Chevalier nu a fost apostol. Acest enunţ eronat, tendenţios şi ironic ilustrează ostilitatea 
lui Proudhon faţă de religie. 

145. In original: careme. Conform doctrinei catolice, aceasta este perioada de post dinainte de Paşti. 

146. Autorul se referă, probabil, la Masaniello, adică la Tomasso Aniello (1622 - 1647), un tînăr 
revoluţionar din Napoli. 

147. Salente este numele unui oraş utopic menţionat de Fenelon în celebra sa lucrare Aventures de 
Thelemaque, fils d'Ulysse ou suite du quatrieme livre de l'Odyssee d'Homere, (La Haye: Motiens, 
1705), pp. 249,251,266,277. 

148. Unitate monetară franceză. 

149. Autorul citează din Divina Comedie de Dante Aligheri: Abandonaţi orice speranţă, voi cei care 
intraţi aici. 

150. Autorul se referă, probabil, la Augustin-Charles Renouard, (1794 -1878), care a scris despre 
dreptul intelectual, dreptul industrial, morală şi brevete. 

1 5 1 . în original, termenul este scris nejustificat cu majusculă. 

152. Vezi dialogul dintre Vincens şi Wolowski despre marca de fabricare în Revue de legislation et 
jurisprudence, v.18 (1843), pp. 59-136. 

153. Legea preţului maximal a fost o lege în Franţa, valabilă în perioada septembrie 1793 - decembrie 
1 794, care a stabilit preţul maximal pentru o serie de articole nutritive de larg consum. Vezi : 
Adolphe Cheruel, Dictionnaire historique des institutions, mceurs et coutumes de la France, (Paris: 
Hachette, 1899), v.2, p. 758 

154. Evanghelia după Matei 26:24: "Negreşit, Fiul omuluiSe duce după cum este scris despre El. Dar 
vai de omul acela prin care este vindecat Fiul omului! Mai bine ar fi fost pentru el să nu se fii 
născut!". Cf. Evanghelia după Marcu 14:21. 

155. Proudhon menţionează capitolele IX,X şi XI din lucrarea sa Systeme des contradictions 
economiques ou Philosophie de la misere, (Paris: Guillaumin 1846), v. 2 

156Autorul se referă la lovitura de stat iniţiată de Napoleon Bonaparte la data de 18 brumar anul VIII 
al Revoluţiei Franceze (9.1 1.1799). 

157. Ieremia 1:11. în traducerea Bisericii Ortodoxe: "....Văd un toiag din lemn de migdal". 

158. Citatul ca atare nu există. Dar, vezi Psalmii 145:2-3, Epistola lui Pavel către Evrei 13:17. 

159. Pildele sau Proverbele lui Solomon 8:15. 

160. Iov 1:21: "Domnul a dat, Domnul a luat; fie numele Domnului binecuvântaţi" 

161. întâia Epistolă Sobornicească a Sfântului Apostol Petru 5:6: "Deci, smeriţi-vă sub mâna cea tare 
a lui Dumnezeu, ca El să vă înalţe la timpul cuvenit." 

162. Evanghelia după Matei 5:4: "Ferice de cei ce plâng căci ei vor fi mângâiaţi." 

163. întâia Epistolă Sobornicească a Sfântului Apostol Petru 2:19: " Căci este un lucru plăcut dacă 
cineva, pentru cugetul lui faţă de Dumnezeu, sufere întristare şi sufere, pe nedrept. " 

164.1saia 53:7: Când a fost chinuit şi asuprit. ... Isaia 53:5 ; Prin rănile lui suntem tămăduiţi. . . 
Autorul nu menţionează că aceste două versete provin din surse separate, citate parţial. 

165. Geneza 2:7 -3:24 

166. Prima femeie în mitologia greacă. 

167. De la origine, de la începutul începuturilor. 

168. J.-J. Rousseau, Emile ou de l'Education, (Lahaye: Neaulme, 1762). 

169. In original : jouissance. 

170. Vezi Numeri 12:12, Iov 10:18, 38 :8. 

171. Denumirea publicaţiei la care se referă aici autorul este ambiguă. 



172. Geneza 6:6-7 : 1-a părut rău Domnului că a Jăcut pe om pe pământ şi s-a mâhnit în inima Lui; Şi 
Domnul a zis: "Am să şterg de pe faţa pământului pe omul pe care l-am făcut, de la om până la vite, 
până la târâtoare şi până la pasările cerului; căci îmi pare rău că i-am făcut. " 

173. Evanghelia după Matei 22:39 

174. Aforismul este compus din proverbul Om cu om - lup. Despre vel deus vezi Deuteronom 3:24. 

175. în greaca antică slsn/uoavvn, echivalent cu milă. 

176. Nero este celebru, între altele, pentru depravările sale. 

177. Heliogabalus a fost un tânăr împărat roman care s-a dedat la excese reprobate. 

178. Tiberiu are reputaţia unui important militar şi cuceritor roman. 

179. Tacit a contribuit importante scrieri istorice. 

180. Marcus Aurelius este cunoscut pentru activitatea sa imperială cât şi pentru scrierile sale 
filozofice. 

1 8 1 .în ebraică termenul sfântă ncn7p nu este sinonim cu nwnp sanctitate. 

182. Poeta Sapho a rămas celebră cu toate că manuscrisele sale s-au pierdut. 

183. Geneza 3:1-24 

184. Autorul se referă, în mod generalizat, la diferitele curente socio-economice moderne prin 
intermediul unui termen din domeniul filozofiei şi teologiei. Cf: Mircea Florian, Misticism şi 
credinţă, Bucureşti: Fundaţia Regală pentru Literatură şi Artă, 1946, rep. 1993. 

185. Vincent de Paul a fost sanctificat şi canonizat iar Fenelon a fost un teolog foarte important. 
Afirmaţia lui Proudhon este tendenţioasă şi imprecisă. 

186.0vidiu, Metamorfoze VII, 21-22 Versurile exprimă ideea de dualitate cauzată de constatarea 
binelui şi înfăptuirea răului. 

187. ". . . Vai de noi căci am păcătuit", Plângerile lui Ieremia 5:16 

188. Termenul grec uctovoioi este echivalent cu pocăinţă sau conversiune spirituală. Vezi Evanghelia 
după Marcu 1:15. 

189. Autorul citează unificat două fragmente din versete diferite: 1 Corinteni 4:5 şi 1 Corinteni 15:1. 

190. Conciliile Bisericii Catolice şi Sinoadele ortodoxe au avut loc timp de sute de ani iar hotărârile lor 
au influenţat esenţial doctrina creştină. 

191. Patrologia este un domeniu de studiu şi cercetare imens. 

192. Congruismul este o doctrină teologică despre graţie, formulată în secolele XVI - XVII. 

193. Teodicea este o doctrină filozofică- religioasă care afirmă că răul care există pe lume nu infirmă 
bunătatea divină. Vezi: G.W.Leibniz, trad. D.Morăraşu şi I.Ilinca, pref. N.Râmbu, Eseuri de teodicee 
asupra bunătăţii lui Dumnezeu, a libertăţii omului şi a originii răului, (Iaşi: Polirom, 1997). 
194.Stoicismul a fost un curent filozofic în Grecia antică care a tratat existenţa omului în armonie cu 
universul. 

195. Epicur (341 î.Hr. - 270 î.Hr.) a fost un filozof materialist grec.Teoriile epicuriste au tratat, inter 
alia, existenţa răului şi intervenţia divină. 

196. Maniheismul a fost o religie gnostică concepută de persanul Mani (216 - 276). Maniheismul a 
tratat, inter alia, conflictul filozofic dintre bine şi rău. 

197. Autorul se referă la F.R.Lamennais, Esquise d'une philosophie, (Paris: Pagnerre, 1840- 1846) ,4.v 

198. Autorul citează două surse separate din lucrările lui Voltaire. Prima frază este din Epitre ă 
l'auteur du nouveau livre "Des trois imposteurs", (s.d. 1769), p.2 . A doua frază este din A.Benchot 
(ed.), Oeuvres de Voltaire, (Paris: Firmin Didot, 1829) v. 27, p.188, articolul enciclopedic al lui 
Voltaire intitulat Atheisme. 

199. Leviticul 19:2 . în original : "Fiţi sfinţi căci Eu sunt sfânt, Eu, Domnul, Dumnezeul vostru." 
Autorul citează eronat versetul la singular. 

200. Textul original conţine expresii reprobabile pe care le-am omis. 

201. Autorul se referă la Epistola lui Pavel către Romani 9 :6-33 unde este expusă dogma supremaţiei 
divine. 

202. Vezi Geneza 1: 27; Geneza 2:7. 



SURSE 



Am menţionat aici lucrările care au existat pînă în 1 846 inclusiv, la care Proudhon se referă, mai ales 
prin menţionarea autorului dar fără citate bibliografice precise. Lipsa datelor bibliografice precise în 
original necesită alcătuirea unei liste de surse. 

Ackermann Paul, Dictionnaire des antonymes ou contremots. Ouvrage fonde sur Ies ecrivains 
classiques, destine â la jeunesse et aux ecrivains francais, (Paris: Treuttel & Wurz 1842) 
Augier Mărie, Du credit public et de son histoire depuis Ies temps anciens jusqu'â nos jours, (Paris: 
Guillaumin, 1842) 

Blanc Louis, Organisation du travail, (Paris: Bureau de 1'industrie fraternelle, 1847) 
-Le socialisme. Droit au travail, (Paris: Nouveau monde, 1849) 
- Histoire de la Revolution francaise, (Paris: Langlois et Leclercq, 1847), 12 v. 

Blanqui Jerome-Adolphe, Histoire de l'economie politique en Europe depuis Ies anciens jusqu'â nos 

jours, (Bruxelles: Wahlen, 1843) 

Bonald, Louis de, Oeuvres completes, (Paris: Migne, 1859), 3v. 

Bossuet Jacques-Benigne, Discours sur l'histoire universelle, (Paris: Bibliotheque Catholique, 1825- 
1826) 

-Exposition de la doctrine de lEglise catholique, (Paris: S. Mabre-Cramoisy, 1680) 
Boyer Adolphe, De l'Etat des ouvriers et de son amelioration par l'organisation du travail, (Paris : 
1841) 

Buret Eugene, De la Misere des classes laborieuses en Angleterre et en France: de la nature de la 
misere, de son existence, de ses effets, de ses causes, et de l'insuffisance des remedes qu'on lui a 
opposes jusqu'ici, avec Ies moyens propres â en affranchir Ies societes, (Paris: Paulin, 1840), 2v. 

Chaptal Jean Antoine, Trăite theorique et pratique sur la culture de la vigne, (Paris: Delalain, 1801) 
2v. 

Chevalier Michel, Lettres sur l'organisation du travail ou etudes sur Ies principales causes de la 
misere, (Paris: Capelle 1848) 

Chevalier Michel, Question des travailleurs. L'ameriolation du sort des ouvriers. Les salaires, 
l'organisation du travail, (Paris: Hachette, 1848) 

Comte Auguste, Cours de philosophie positive, (Paris: Rouen Freres, 1830), 5v. 

Dunoyer Charles, Liberte du travail ou simple expose des conditions dans lesquelles les forces 
humaines s'exercent avec la plus de puissance, (Paris: Guillaumin, 1845), 2v. 

-L'industrie et la morale consideres dans leurs rapports avec la liberte, (Paris: Sautelet, 1825) 



Fix Theodore, Observations sur l'etat des classes ouvrieres, (Paris: Guillaumin, 1846) 



Garnier Joseph, Sur l'association, l'economie politique et la misere, position du probleme de la misere, 
ou Considerations sur Ies moyens generaux d'elever Ies classes pauvres â une meilleure condition 
materielle et morale, (Paris: Guillaumin, 1846) 
- Le droit au travail, (Paris: Guillaumin, 1848) 

-Trăite d'economie politique sociale ou industrielle: expose didactique des principes et des 
applications de cette science et de l'organisation economique de la societe, (Paris, Garnier, 1873) 
Lavater & Chaussier, Nouveau manuel du physionomiste et du phrenologiste ou Ies caracteres 
devoiles par Ies signes exterieures, (Paris : Librairie encyclopedique de Roret, 1838) 

Lemontey Pierre-Edouard, Oeuvres, (Paris: Santelet, 1829) 7v. 

Liebig Justus, Lettres sur la chimie, consideree dans Ies rapports avec l'industrie, l'agriculture et la 
physiologie, (Paris: Masagna, 1845) 



Passy Hippolyte, Des systemes de culture et de leur influence sur l'economie sociale, (Paris : 
Guillaumin, 1846) 

Pauthier Guillaume, (1801 - 1873), Chine ou Description historique, geographique et litteraire de ce 

